
1001. IT, 1, 1. Festina lente 


Σπεῦδε βραδέως, id est, Festina lente. Proverbium hoc non invenustam 
aenigmatis speciem prae se fert, propterea quod constat ex verbis inter sese 
pugnantibus, ideoque referendum est ad eam formam, quam in operis hujus initio 
demonstravimus, nimirum eorum, quae per ἐναντίωσιν, id est, contrarietatem 
efferuntur ; quod genus est illud, δυσδαίμων εὐδαιμονία, id est, infelix felicitas. Nec 
absurde conjectasse videatur, si quis effictum existimet ex eo, quod est apud 
Aristophanem in equitibus, σπεῦδε ταχέως, id est, Propera propere, ut allusor, 
quisquis is fuit, τὴν ἀναδίπλωσιν in ἐναντίωσιν commutarit. Ad hunc autem 
figurae colorem atque ad hanc allusionis facetiam, non mediocrem gratiam adjungit 
tam commoda tamque absoluta brevitas, quae et ipsa velut in gemmis, itidem et in 
adagiis nescio quo modo peculiariter decere mihi videtur et ad precii miraculum 
facere. Etenim si vim ac sententiam aestimes, quam haec tam circuncisa vocum 
brevitas in se complectitur, quam sit fecunda, quam gravis, quam salutaris, quam ad 
omnem vitae rationem late patens, profecto facile discesseris in hanc sententiam, ut 
in tanto proverbiorum numero non arbitreris ullum aliud esse perinde dignum, quod 
omnibus incidatur columnis, quod pro templorum omnium foribus describatur, et 
quidem aureis notis, quod in principalium aularum valvis depingatur, quod 
primatium inscalpatur anulis, quod regiis in sceptris exprimatur, denique quod 
omnibus ubique monumentis repraesentetur, propagetur, celebretur, ut quod 
tantopere expediat semper cujusque obversari animo, nusquam non occurrat oculis, 
nulli quidem mortalium non maximo futurum usui, praecipue tamen principibus et 
115, quibus, ut verbis dicamus Homericis, 

Λαοί τ' ἐπιτετράφαται καὶ τόσσα μέμηλε, id est 

Commissi populi, ac tam multa negotia curae. 

Quandoquidem a plebeiae sortis hominibus, si quid forte sit vel praetermissum 


socordia, vel admissum temeritate, quemadmodum jactura levior, ïita et 

incommodum, quod acceptum est, faciliore remedio sarcitur ; at vero principis vel 
unica cessatio semelve praecipitatum consilium, Deum immortalem, quas 
tempestates nonnumquam excitat, quantas rerum humanarum ruinas secum trahit ! 
Rursum si adsit τὸ σπεύδειν βραδέως, hoc est maturitas quaedam, ac moderatio 
simul ex vigilantia lenitudineque temperata, ut neque per temeritatem quicquam 
faciat poenitendum, neque per socordiam quidquam praetereat, quod ad reipublicae 
commodum pertinere videatur, quaeso te, quid esse possit hoc imperio felicius, 
firmius stabiliusque ? Quanquam haec felicitas haudquaquam ipsis Imperii terminis 
circumscribitur : quin undique longe lateque ad finitimos populos dimanat, nec 
usquam aeque locum habet Hesiodium illud : 
Πῆμα κακὸς γείτων, ὅσσον τ' ἀγαθὸς ὄνειαρ. 

Proinde sic equidem existimo, proverbium hoc, si quod aliud, optimo jure, 
βασιλικόν, id est regium appellari debere, non tantum ob eam, quam modo diximus, 
causam, verumetiam quod duobus his vitiis ingenia principum fere peculiariter 
videantur esse confinia Nam fortunae favor, rerum affluentia, tam paratae 
voluptatum illecebrae, praeterea protinus licere quicquid collubitum fuerit, denique 
pestilentissimum illud assentatorum εὖγε semperque parati, quicquid quocunque 
modo dictum factumve fuerit, arrisus, applausus, adgratulatio, haec, inquam, atque 
id genus alia non mirum, si quibusdam socordiam concilient; maxime, si his 
omnibus fomentis aetas juventa contigerit et hujus comes rerum imperitia. At e 
diverso fit nonnunquam, ut insitus ille principum ingeniis vigor et impetus quidam, 
ut ita dixerim, leoninus, adauctus amplitudine fortunae, excitatus rerum maximarum 
successibus, inflammatus vel iracundia, vel ambitione, vel aliis hujusmodi 
cupiditatibus, extimulatus consiliis praeferocibus, transversos rapiat aliquoties ac 
tum ipsos, tum omnem imperii molem in praecipitium auferat. Quanquam si quidem 
in alterutram partem peccandum sit, non paulo prastiterit regem impendio lentum 
esse quam plus aequo praecipitem. Homerus Agamemnoni vitiosam quandam animi 


molliciem, hoc est τὸ βραδέως, affinxisse videtur, ut ejus nullum egregium facinus 

adferatur aut animosum, nisi cum ob ereptam Chryseidem stomachatur et Achillem 
sua spoliat Bryseide ; rursum Achilli parum moderatos impetus, hoc est τὸ σπεύδειν, 
attribuit, nisi si cui tum σπεύδειν βραδέως videtur, cum in consilio districto gladio 
regem impetiturus ἃ Pallade coercetur admonitus, ut intra convicia duntaxat 
indignetur. Atqui hoc ipsum erat impotentis animi, in frequenti principum consessu 
tot probris, tam manifestis conviciis in eum debacchari, penes quem rerum erat 
summa. Achillem imitatus videtur Alexander ille magnus ac plane vicit, quippe 
quem eousque praecipitem egerit impetus animi, ut in amicissimos etiam ferrum 
distrinxerit. Agamemnonem Sardanapalus est aemulatus, sed ita aemulatus, ut longo 
praecesserit intervallo. Quin utriusque generis innumerabiles invenire liceat, qui vel 
hujus inertiam, vel ïillius ferociam referant, perpaucos autem reperias, qui 
proverbium hoc secuti tempestivam celeritatem cum prudenti tarditate recte 
miscuerint, nisi quod pro multis unus sufficit, Fabius ille Maximus, cui cognomen 
etiam additum Cunctatori; qui cum 5101 laudem peperit immortalem, tum Romano 
Imperio cunctando restituit rem aliorum ducum inauspicata celeritate jam ad 
extrema redactam. 

Itaque non sine causa video factum, ut hoc σπεῦδε βραδέως intantum arriserit 
duobus imperatoribus Romanis omnium facile laudatissimis, Octavio Augusto et 
Tito Vespasiano, quorum utrique singularis quaedam aderat animi magnitudo cum 
incredibili quadam lenitate facilitateque conjuncta, ut cum amabili morum 
popularitate, omnium animos sibi devinxissent, nihilo secius tamen pari diligentia, si 
quando res virum postularet, celeriter res maximas confecerint. Octavius igitur hoc 
dicto tam impense delectatus est, quemadmodum in Noctibus Atticis, libro decimo, 
capite undecimo, narrat Aulus Gellius et hunc secutus Macrobius Saturnal. lib. VI, ut 
non in sermonibus modo quotidianis crebrius usurparet, verumetiam epistolis suis 
frequenter insereret, admonens his duabus vocibus, ut ad rem agendam adhiberetur 
simul et industriae celeritas, et diligentiae tarditas. Quod quidem Gellius Latinis 


existimat unico verbo dici: matura ; nam Maturari, quod neque praepropere fiat, 

neque serius, quam oporteat, sed ipso in tempore ; in hunc sensum usurpasse 
Maronem, cum ait Aeneidos libro primo, Maturate fugam. Quanquam omnino vox 
haec apud auctores significat idem, quod festinare, sed ita festinare, ne tempus 
legitimum antevertas, siquidem festinata recte dixeris etiam praepropera, maturata 
non dixeris. Neque dissident ab his, quae Suetonius tradit in hujus vita: Nihil, 
inquiens, minus in duce perfecto quam festinationem, temeritatemque convenire 
arbitrabatur. Crebro itaque illa jactabat : 

Σπεῦδε βραδέως, ἀσφαλὴς γάρ ἐστ' ἀμείνων ἢ θρασὺς 

Στρατηγός. 

Haec ferme Suetonius. Est autem versus trochaicus tetrameter catalecticus ex 
poeta quopiam, ut conjicio, decerptus, cui Caesar de suo subiecit στρατηγός. Cujus 
haec est sententia : Festina lente, nam qui tuto citraque lapsum rem gerit, melior est 
quam audax et confidens. Tutiora sunt enim, quae lentis consiliis providentur, quam 
quae calidis consiliis properantur. 

Jam vero dictum idem Tito Vespasiano placuisse ex antiquissimis illius 
nomismatis facile colligitur, quorum unum Aldum Manutius mihi spectandum 
exhibuit argenteum, veteris planeque Romanae scalpturae, quod sibi dono missum 
aiebat a Petro Bembo patritio Veneto, juvene cum inter primos erudito, tum omnis 
litterariae antiquitatis diligentissimo pervestigatore. Nomismatis character erat 
hujusmodi : altera ex parte faciem Titi Vespasiani cum inscriptione praefert, ex altera 
ancoram, cujus medium ceu temonem Delphin obvolutus complectitur. Id autem 
symboli nihil aliud 5101 velle quam illud Augusti Caesaris dictum, σπεῦδε βραδέως, 
indicio sunt monimenta litterarum hieroglyphicarum. Sic enim vocantur 
aenigmaticae scalpturae, quarum priscis saeculis multus fuit usus, potissimum apud 
Aegyptios vates ac theologos, qui nefas esse ducebant sapientiae mysteria literis 
communibus vulgo prophano prodere, quemadmodum nos facimus, sed si quid 
cognitu dignum iudicassent, id animantium rerumque variarum expressis figuris ita 


repraesentabant, ut non cuivis statim promptum esset conjicere, verum si cui 

singularum rerum proprietates, si peculiaris cujusque animantis vis ac natura 
cognita, penitusque perspecta fuisset, is demum collatis eorum symbolorum 
conjecturis, aenigma sententiae deprehendebat ; veluti cum Aegyptii Osirim suum, 
quem eundem Solem esse putant, significare volunt, inscalpunt sceptrum inque eo 
speciem exprimunt oculi, nimirum innuentes hunc deum Solem esse regalique 
potestate sublimem cuncta despicere, quia solem Jovis oculum appellat antiquitas. 
Hujusmodi ferme refert Macrobius libro Saturnalium primo. Item annum hoc modo 
demonstrabant : effingebant serpentem ita circumvolutum, ut caudam ore teneret 
insertam, innuentes annum semper iisdem vicibus temporum reciprocantibus in sese 
recurrere. Unde Servius autumat apud Graecos ἐνιαυτοῦ vocabulum attributum 
anno, atque huc respexisse Maronem, cum ait : 

Atque in se sua per vestigia volvitur annus. 
Etiam si Horus Aegyptius, cujus extant duo super hujusmodi symbolis libri, 
serpentis scalptura non annum, sed aevum repraesentari tradit, annum autem tum 
Isidis, tum Phoenicis imagine. Scripsit his de rebus Plutarchus in commentario De 
Osiride, et Chaeremon apud Graecos, testimonio Suidae ; cujus ex libris excerpta 
suspicor ea, quae nos nuper conspeximus, hujus generis monimenta, in quibus etiam 
haec inerat pictura : primo loco circulus, deinde ancora, quam mediam, ut dixi, 
delphinus obtorto corpore circumplectitur. Circulus (ut indicabat interpretamentum 
adscriptum) quoniam nullo finitur termino, sempiternum innuit tempus. Ancora, 
quoniam navim remoratur et alligat sistitque, tarditatem indicat. Delphinus, quod 
hoc nullum aliud animal celerius, aut impetu perniciore, velocitatem exprimit. Quae 
si scite connectas, efficient hujusmodi sententiam : Ἀεὶ σπεῦδε βραδέως, id est 
Semper festina lente. 

Porro hoc scripturae genus non solum dignitatis plurimum habet, verumetiam 
voluptatis non parum, si quis modo rerum, ut dixi, proprietates penitus perspectas 
habuerit, id quod partim contingit sollerti contemplatione rerum causarumque 


naturalium, partim liberalium cognitione disciplinarum: veluti si quis ex 

Aristotelicis libris, quos De naturali auditu inscripsit, probe teneret analogiam 
quandam esse et similitudinem inter magnitudinem, motum ac tempus. Nam horum 
trium unumquodque pariter in eodem existunt, siquidem ut tempus adhaeret motui, 
ita motus adhaeret magnitudini. Quod in magnitudine punctum, hoc momentum in 
tempore, impetus in motu (liceat enim interim sic appellare, quod in motu minimum 
est atque indivisibile ; neque enim de vocibus laborandum, si de re conveniat.) Jam 
igitur si in recta linea magnitudinem consideres, duo puncta reperies, quorum 
alterum sit initium duntaxat, alterum finis tantum, hoc est, unde quasi fluit longitudo 
et in quod desinit. In eadem si motum constituas, duos item reperies impetus, 
alterum, unde motus oritur, alterum, in quem desinit. Horum ea ratio est, ut qui 
initium est, tantum ejus motus initium sit, qui finis, tantummodo finis. Motum 
tempus necessario comitatur, est enim hujus veluti regula. Cujus naturam si 
separatim contemplare, duo vides momenta (liceat enim ita loqui) : alterum temporis 
illius initium, alterum finem. Rursum autem, si in eadem linea consideraris puncta 
magnitudinis, impetus motus, momenta temporis, quae media intercedunt inter 
initium et finem, vides horum uniuscujusque velut ancipitem esse naturam, etenim 
ad initium relata, fines sunt, ad finem initia. Proinde ubi finita erit magnitudo, ibi 
simul et finitus motus, et tempus finitum sit oportet. Finita est autem ea magnitudo, 
in quam tale competit initium, ut idem finis esse non possit, talis, inquam, finis, ut in 
eundem non cadat ratio principii, id quod evenit in omnibus figuris excepta circulari, 
seu sphaerica. Nam ut in hac nullum certum est punctum, quod proprie dici queat 
initium, nullum item, quod ita sit finis, ut tantum eam recipiat appellationem , ita nec 
momentum hujusmodi ullum est, nec impetus. Unde consequitur, ut ibi neque finita 
sit magnitudo, neque motus finitus, neque finitum tempus. Rursum, ubi quodlibet 
magnitudinis punctum simul et initium, et finis esse potest, ibi magnitudinem 
infinitam esse necesse est. Ad eandem rationem ubi quilibet impetus, vel principium 
motus esse potest, vel finis, illic motus videtur infinitus. Demum ubi quodvis 


momentum simul vel initium temporis esse potest, vel finis, ibi tempus infinitum 

oportet esse. Sed infinitum tempus aeternum vocamus, quod quidem aeterno 
respondet motui. Motus aeternus magnitudinem item aeternam requirit. Haec non 
possunt compertere, nisi in sphaericam, aut circularem magnitudinem. Unde 
philosophi quidam aeternitatem mundi collegerunt, quod animadverterent caeli 
universi siderumque et sphaericam esse figuram, et motum item esse sphaericum. 
Porro non solum in hujusmodi magnitudinem circuli ratio quadrat, verum etiam 
motus huic adhaerens, circulus est quidam. Item tempus eum dimetiens motum non 
respuit appellationem circuli, quemadmodum testatur etiam Aristoteles quarto Περὶ 
τῆς φυσικῆς ἀκροάσεως libro. Haec ïigitur atque id genus alia, qui ex 
philosophorum disciplinis perdidicerit, is facile conjectabit, quam ob rem Aegyptii 
circulo sempiternum tempus exprimere voluerint. 

Jam vero Delphini vim naturamque paucis inspiciamus. Tradunt auctores 
hunc incredibili velocitate, et admirabili impetu reliquum animantium genus longo 
intervallo post se relinquere. Proinde Oppianus libro De naturis piscium secundo 
delphinos non cum quibuslibet avibus, sed cum aquilis confert : 

Ὅσσον γὰρ κούφοισι μετ’ οἰωνοῖσιν ἄνακτες 

Αἴετοι ἢ θήρεσσι μετ’ ὠμηστῇσι λέοντες, 

Ὅσσον ἀριστεύουσιν ἐν ἐρπυστῇοσι δράκοντες, 

Τόσσον καὶ δελφίνες ἐν ἰχθύσιν ἡγεμονῆες, id est 

Quippe citas quantum inter aves, insignis honore 

Regalis, reliquas aquila praevertitur omnes, 

Inque feris leo crudivoris, saevique dracones 

Serpentum in genere exsuperant, tantum impete Delphin 

Eximius vincit regnantes aequore pisces. 

Confert et jaculo : 
Διὰ γὰρ βέλος ὥστε θάλασσαν , Ἵπτανται, id est 
Namque per aequoralata sagittae / More volant. 


Denique confert etiam vento, vel turbini potius ac procellae ventorum : 

Ἄλλοτε μὲν βαθὺ κῦμα διατρέχει ἠῦτε λαΐλαψ, id est 
Altas aliquando per undas / Turbinis in morem discurrit. 
Plinius libro Historiae mundi nono, cap. octavo, Aristotelis secutus sententiam 
haudquaquam ab his discrepantia refert, videlicet delphinum omnium animalium 
pernicissimum esse, neque id solum inter maritimi generis, verumetiam volucri 
quavis ocyorem, quovis acriorem telo. Singularem autem hujus velocitatem hoc 
potissimum argumento colligi, quod, cum os habeat longo dissitum intervallo a 
rostro, nempe medio pene ventre, quae res in consectandis, piscibus non mediocrem 
illi moram afferat necesse est, neque enim nisi resupinus, atque conversus corripit, 
tamen vix ullus est piscium qui illius effugiat celeritatem. Nec ignorat ipse hanc 
naturae dotem, sed veluti laudis, animive causa certat aliquoties cum navigiis plenis 
velis euntibus. Est enim praecipue φιλάνθρωπος delphin, quin et παιδεραστήν 
vaiunt nonnulli, et ob id capitalis est hostis crocodili, quo non aliud animal infensius 
homini. Itaque non pavescit hominem ut alienum, verum obviam navigiis venit, 
alludit exsultans, certat etiam et quamvis plena praeterit vela. Quinetiam in mugilum 
venatu apud stagnum Laternam magnifice declarat, quantum valeat celeritate, 
quantum polleat ingenio, quantum denique bene velit homini. Jam vero quid dicam 
de impetu vix credibili, siquidem ubi fame concitatus fugientem in vada ima 
persecutus piscem diutius spiritum continuit, non aliter quam arcu emissus ad 
respirandum emicat, tantaque vi exilit, uti plerumque vento turgentia vela navium 
saltu transvolet. Quod igitur symbolum magis conveniebat ad exprimendum acrem 
illum, et indomitum animi impetum, quam Delphini ? Porro ad significandam 
tarditatem cunctationemque non male quadrabat ἐνεχίς piscis, quem Latini remoram 
vocant, verum quoniam hujus figura parum cognobilis videbatur (nam praeterquam 
quod admodum pusillus est, nec ulla insigni ποία discernitur), magis ad id placuit 
anchorae symbolum, quae, si quando periculose navigatur ob veros nimium 


secundos, ibi cursum immoderatum navis figit, ac retinet. 

Itaque dictum hoc, σπεῦδε βραδέως, ex ipsis usque priscae philosophiae 
mysteriis profectum apparet, unde adscitum est a duobus omnium laudatissimis 
imperatoribus, ita ut alteri adagionis esset loco, alterii insignium vice, utriusque 
moribus ingenioque mire quadrans. Nunc vero in Aldum Manutium Romanum, ceu 
tertium heredem, devenit, 

Haud equidem sine mentereor, sine numine divum. 

Nam hujus eadem, quae quondam Titio Vespasiano placuerunt, celebrantur insignia, 
non notissima modo, verumetiam gratissima quibuscumque ubivis terrarum bonae 
litterae, vel notae sunt, vel charae. Neque vero symbolum hoc tum illustrius fuisse 
crediderim, cum inscalptum imperatorio nomismati negotiatorum manibus 
terendum circumferretur, quam nunc, cum ubique gentium, vel ultra Christiani 
imperii terminos, una cum omnigenis utriusque linguae voluminibus propagatur, 
agnoscitur, tenetur, celebratur ab omnibus, qui liberalium studiorum colunt sacra, 
praesertim 1185, qui fastidita barbara ista pinguique doctrina ad veram, atque 
antiquam adspirant eruditionem, ad quam restituendam vir is quasi natus et ab ispis, 
ut ita dixerim, fatis factus scalptusque videtur : tam ardentibus votis unum hoc optat, 
tam infatigabili molitur studio, usqueadeo nullum refugit laborem, ut litteraria 
supellex et integra, et syncera, puraque bonis ingeniis restituatur. Quam quidem ad 
rem quantam jam attulerit momenti, tametsi fatis, pene dixerim, res ipsa nimirum 
indicat. Quod si pulcherrimis planeque regiis Aldi nostri votis deus aliquis bonis 
literis amicus aspiraverit et si quem numina laeva sinant, intra paucos annos illud 
futurum polliceor studiosis, ut quicquid est bonorum auctorum in quatuor linguis : 
Latina, Graeca, Hebraïica, Chaldaïica, tum autem in omni genere disciplinarum, id 
unius hujus opera, et plenum habeant, et emendatum, nullamque jam litterariae 
supellectilis partem quisquam desideret. Quod simul atque contigerit, tum vero 
palam fiet, quantum adhuc bonorum codicum in abdito sit, vel retrusum ob 
negligentiam, vel sppressum quorundam ambitione, quibus hoc unum cordi est, ut 


soli sapere videantur. Tum denique cognitum erit, quam prodigiosis mendis scateant 

auctores, etiam hi, qui nunc satis emendati putantur. Cujus rei si cui libebit velut ex 
degustatione conjecturam facere, Plinianas epistolas, quae propediem ex Aldina 
officina prodibunt in lucem cum vulgatis exemplaribus conferat, quodque ibi 
deprehenderit, idem in aliis exspectet auctoribus. Herculanum mehercule facinus ac 
regio quodam animo dignum, rem tam divinam quasi funditus collapsam orbi 
restituere, latentia pervestigare, eruere retrusa, revocare extincta, sarcire mutila, 
emendare tot modis depravata, praecipue vulgarium istorum excusorum vitio, 
quibus unius etiam aureoli lucellum antiquius est quam vel universa res litteraria. 
Adde 115, quod, quantumlibet exaggeres eorum laudem, qui respublicas sua virtute 
vel tuentur, vel etiam augent, in re certe prophana, tum angustis circumscripta 
spatiis versantur. At qui litteras collapsas vindicat, nam id pene difficilius quam 
genuisse, primum rem sacram molitur et immortalem, tum non unius alicujus 
provinciae, sed omnium ubique gentium, omnium seculorum negotium agit. 
Postremo quondam principum hoc munus erat, inter quos prae cipua Ptolomaei 
glora. Quamquam hujus bibliotheca domesticis et angustis parietibus continebatur, 
Aldus bibliothecam molitur, cujus non alia septa sint, quam ipsius orbis. In hanc 
digressiunculam non abs re mihi videor exspatiatus, nempe quo studiosi hoc 
impensius his insigniis et faveant, et delectentur, postea quam cognoverint a tam 
inclitis auctoribus fluxisse : praeterea, quid sibi velint, intellexerint, denique cum 
meminerint, quantum bonae rei delphinus ille polliceatur, si quis modo deus 
pulcherrimis conatibus dexter adfuerit. 

A diverticulo repetetur fabula, si prius exposuero querelam de typographis 
quibusdam pessime de re litteraria merentibus. Non est nova querimonia, numquam 
tamen justior quam hisce temporibus, quibus haec mihi, quarta, ni fallor, parabatur 
editio. Ea fuit anno 1525. Venetorum urbs multis quidem nominibus celeberrima, per 
Aldinam tamen officinam celebrior est, adeo ut quicquid librorum isthinc adfertur ad 
exteras nationes, ob civitatis tantum titulum illico sit vendibilius. Atqui ejus nominis 


lenocinio sordidi quidam typographi sic abutuntur, ut vix ab ulla civitate nobis 

veniant auctores impudentius depravati, nec ii sane quilibet, sed omnium primi, 
velut Aristoteles, M. Tullius et Quintilianus, ne quid querar de sacris voluminibus. 
Curatum est legibus, ne quis consuat calceum, ne quis faciat scrinium, nisi fuerit ab 
ejus opificii sodalitio comprobatus ; et tantos auctores, quorum monumentis etaim 
religio debetur, emittunt in vulgus adeo litterarum ignari, ut ne legere quidem 
possint, adeo ignavi, ut nec religere libeat, quod excuditur, adeo sordidi, ut citius 
patiantur sex milibus mensarum oppleri bonum librum quam paucis aureolis velint 
conducere, qui praesit castigationi. Nec ulli magnificentius pollicentur in titulis, 
quam qui imoudentissime dépravant omnia. Ex legum auctoritate datur redibitio, si 
quis pannum ut cocco tinctum vendiderit, si deprehendatur in tinctura nihil additum 
cocci ; quin multa afficitur quisquis in hujusmodi mercibus fucum fecit ; et lucro suo, 
vel furto potius fruitur, qui eadem opera tot hominum milibus imponit ? Olim et in 
describendis libris adhibebatur religio non minor, quam nunc adhibetur in notariis 
plublicis ac juratis, certe major debebatur ; nec aliunde tam prodigiosa librorum 
confusio profecta est, quam quod obscuris quibuslibet et monachis imperitis, mox 
etiam mulierculis citra deletum rei tam sacrae tractatio commitebatur. At quantulum 
est mali, quod adfert scriba negligens auteur indoctus, si conferas typographum ? Et 
hic oscitant leges publicae : punitur, qui vendit pannum apud Britannos tinctum pro 
panno tincto apud Venetos, et audacia sua fruitur, qui meras cruces et ingenii 
tormina vendit pro bonis auctoribus. Dices : non est venditoris emptori praestare 
quodvis vitium. Certe hic debebat ese, si titulus promittit exactam diligentiam, et 
liber scatet mendis. Et sunt errata, quae nec ab eruditis sttim deprehenduntur ; jam 
typographorum innumerabilis turba confundit omnia, prasertim apud Germanos. 
Non licet cuivis pistorem esse, typographia quaestus est nulli mortalium interdictus. 
Nec tutum est quidvis pingere aut loqui, at quamvis materiam excudere fas est. Ubi 
terrarum non volitant novorum libellorum examina ? Quorum si singuli adferrent 
aliquid scitu dignum, tamen ipsa turba studiis vehementer officeret vel ipsa satietate, 


quae bonis in rebus est multo perniciosissima, vel hoc ipso, quod his velut illecebris 


842 


10 


20 


animi hominum natura apsicori et novarm rerum avidi sevocentur a lectione 
veterum scriptorium, quibu nihil melius proferri potest, etiam si non inficior a 
neotericis aliquid inveniri posse, quod illos fugerit. Existere potest, verbi causa, qui 
doceat aliquid, quod latuerit Aristotelem, nullum tamen arbitror exoriturum, qui 
philosophiae corpus tradat absolutius, quam 1116 tradidit ; sic erit fortassis, qui in 
literis sacris videat quadam, quae fefellerint Chrysostomum auteur Hieronymum, at 
non arbitror fore, qui in summa praestet, quod illi praesititerunt. 

Nunc illis propemodum antiquitatis, omnibus omnium naenïis terminus 
horas. Negligentur interim honestae disciplinae cum sius auctoribus, collabitur 
auctoritas senatuum, conciliorum, scholarum, jureconsultorum ac theologorum. 
Quod si res pergat, qua coepit, futurum est, tu, summa reurum ad paucos redacta,, 
barbarica quaedam tyraniis sit apud nos, qualis est apud Turcas. Unius aut 
paucorum libidini parebunt omnia nec erunt politiae civilis ulla vestigia, sed militari 
violentia gubernabuntur universa. Jacebunt omnes honestae disciplinae, lex una 
vigebit : sic vult κοσμοκράτωρ. Religionis antistites aut nullo erunt in precio, auteur 
si quid habebunt opum dignitatisve, id totum serviet 1185, quorum non judicio, sed 
nutu ac renutu temperabuntur omnia. Quanto melius consuleretur rebus humanis, si 
quemadmodum in elementis mundi alia ab aliis sic temperantur, ut aeterno foedere 
consistant omnia, sic in republica sua cuique legitima maneret auctoritas : populo 
tribueretur, quod aequum est, senatui ac magistratui tantum concenderetur, 
quantum eruditio, leges et aequitas pateretur, episcopis ac sacerdotibus suus maneret 
honos, nec monarchis negaretur, quod debetur. Horum omnium concors discordia et 
eodem tendens varietas longe fidelius servaret reipublicae statum quam nunc, dum 
quisque ad se rapere conatur omnia. Ne familia quidem potest consistere, nii maritus 
fonctionis partem cedat uxori, ni discrimen sit inter liberos et servos, et nisi servi 
quoque non pro jumentis habeantur, sed pro hominibus ; postremo nisi discrimen sit 
nter servum et servum, ut qui liberaliter serviunt, habeantur indulgentius ac 


praemium officiorum expectent libertatem. 

Dicet hic aliquis : Heus, divinator, quid haec ad typographos ἡ Quia non 
nullam mali partem invehit horum impunita licentia. Implent mundum libellis, non 
jam dicam nugalibus, quales ego forsitan scribo, sed ineptis, ondoctis, maledicis, 
famosis, rabiosis, impiis ac seditiosis, et horum turba facit, ut frugiferis etiam libellis 
suus pereat fructus. Provolant quidam absque titulis aut titulis, quod est sceleratius, 
ficits. Deprehensi respondent : Detur, unde alam familiam, desinam tales libellos 
excudere. Aliquanto meliore fronte respondeat fur, impostor aut leno : Da, qui 
vivam, et desinam his artibus uti, nisi forte levius crimen est clam minuere rem 
alienam quam palam eripere famam alienam, aut sine vi ad quaestum abuti alienove 
corpore quam vitam alterius ac famam vita quoque chariorem impetere. 

Sed querelae jam dudum satis. Indicandum est remedium. Mitigabitur hoc 
malum, si principibus ac magistratibus curae fuerit, ut, quantum fieri potest, 
excludantur ociosi, quo potissimum bella mercenaria nobis progignunt ; deinde si 
improbis, quos nec ratio, nec pudor cohibet, leges ostendant fustem paratum, ni se 
verterint ad meliora ; deinde conantibus ea, quae faciunt ad publicam utilitatem, si 
viribus destituantur, succurrant praemia vel a principibus, vel ab episcopis et 
abbatibus, vel ex aerario publico. Nam a negotiatoribus, qui se plerique mammonae 
dedicarunt, fortassis improbum sit tale offiium exigere. Qui extructo altari 
sepulchrove, qui suspensa tabula aut statua posita sibi promittunt nomen apud 
posteros, quanto vivaciorem famam hac via sibi paraprent! Ex multis unum 
exemplum proferam. Vix alius in enarrandis sacris voluminibus dexterius versatus 
est qum divus Joannes Chrysostomus, nec alius scriptor magis accomodus his, qui se 
parant ad munus concionandi. Et scirpsit plurima, quorum bonam partem habemus 
utcunue versam, sed plerique depravatis, nonnullis etiam admixtis, quae nihil habent 
Chrysostomi. Quanta vero lux accederet sacris studiis, si tantus doctor totus 
haberetur graecus et emendatus, aut certe sic haberemus eum loquentem Latine, 
quemadmodum loquitur Graece! Non hic commemorabo, quot modis pereant 


magnatibus pecuniae, quantum absumant, alea, scorta, compotationes, profectiones 

non necessariae, pompae, bella quaesita, ambitio, colax, morio, ludio. Saltem ex his, 
quae turpiter pereunt, aliquam portionem decidant vel utilitati publicae, vel suae 
gloriae, uel utrique. 

Aldo haec molienti quis non favit eruditorum ? Quis non suggessit aliquid, 
quod illum laboribus tantis imparem sublevaret ? Quoties ad illum ab Hungaris ac 
Polonis missa sunt ultro vetusta exemplaria, non sine honorario munere, ut ea iusta 
cura publicaret orbi ! Quod Aldus moliebatur apud Italos, (nam ipse concessit in fata, 
quanquam gratiosi nominis titulo adhuc commendatur officina), hoc Joannes 
Frobenius molitur apud Cisalpinos non minore studio, quam Aldus nec prorsus 
infeliciter, sed, quod negari non potest, impari lucro. Si causam requiras, ex multis 
hanc unam esse puto, quod non est idem ingeniorum candor apud nos, qui est apud 
Italos, sane quod ad rem attinet litterariam. Nec enim vereor praedicare, quod sum 
expertus. Cum apud Italos aederem proverbiorum opus homo Batavus, quotquot illic 
aderant eruditi, ultro suppeditabant auctores nondum per typographos evulgatos, 
quos mihi suspicabantur usui futuros, Aldus nihil habebat in thesauro suo, quod non 
communicaret, idem fecit Joannes Lascaris, Baptista Egnatius, Marcus Musurus, 
Frater Urbanus. Quorundam officium sensi, quos nec de facie, nec de nomine 
noveram. Venetiam nihil mecum apportabam, praeter confusam et indigestam operis 
futuri materiam, idque ex evulgatis duntaxat auctoribus. Magna mea temeritate 
simul utrique sumus aggressi : ego scribere, Aldus excudere. Summa negotii intra 
menses plus minus novem confecta est, et interim mihi cum calculo malo nondum 
noto res erat. Hic mihi cogita quanta pars utilitatis abfutura fuerit, nisi docti libros 
manu descriptos suppeditassent. In his erant, opera Platonis Graeca, Plutarchi Vitae, 
ejusdem Moralia, quae sub finem operis mei coepta sunt excudi. Athenaei 
Dipnosophistae, Aphthonius, Hermogenes cum commentariis, Aristotelis Rhetorica 
cum scholiis Gregorii Nazianzeni. Aristides totus cum scholiis, commentarioli in 
Hesiodum ac Theocritum, Eustathius in totum Homerum, Pausanias, Pindarus cum 


accuratis commentariis. Proverbiorum collectio titulo Plutarchi, rursus alia titulo 

Apostoli, cujus libri nobis copiam fecit Hieronymus Aleander. Erant et alia minuta, 
quae vel non succurrunt, vel non attinet referre. Horum nihil adhuc fuerat typis 
evulgatum. Nunc vicissim accipe candorem amici cujusdam Cisalpini, quem in 
praecipuis habeam nec habere desii, quandoquidem amici mores nosse oportet, non 
odisse. Cum adornarem editionem Venetam, forte videram apud illum Suidam, cujus 
margines habebant paroemias annotatas. Opus erat ingens, et erant evoluenda 
plurima. Cupiens igitur hoc laboris lucrifacere, rogavi faceret ejus voluminis copiam 
vel ad horas paucas, dum puer notulas in meum codicem transcriberet. Iterum atque 
iterum roganti pernegavit. Cum nullum obtestationis genus non admovissem nec 
exorarem, rogabam, num ipse haberet in animo aedere proverbia, me cessurum 
perlubenter hoc opus felicius tractaturo. Dejurabat nihil esse tale. Quid igitur, 
inquam, te movet ? Tandem veluti tormentis adactus fassus est, haec jam evulgari, 
per quae docti hactenus fuissent vulgo mirandi. Hinc illae lachrimae ! Latitant in 
collegiis ac monasteriis Germanorum, Gallorum et Anglorum pervetusti codices, 
quos exceptis paucis adeo non communicant ultro, ut rogati vel celent, vel pernegent, 
vel iniquo precio vendant usum, decuplo aestimatorum codicum. Tandem pulchre 
servatos vel caries tineaeque corrumpunt, vel fures auferunt. Magnates autem adeo 
non adjuvant sua benignitate rem litterariam, ut existiment nullam pecuniam perire 
perditius, quam quae in tales usus consumitur ; neque quicquam omnino placet illis, 
unde non vectigal aliquod tollitur. Quod si pari candore principes Cisalpini 
prosequerentur honesta studia cum Italis, Frobeniani serpentes non tantum abessent 
ab opibus Delphinis Aldini. Ille lente festinans non minus auri sibi peperit quam 
nominis, utroque dignus ; Frobenius, dum baculum semper erectum gerit, non alio 
spectans quam ad publicam utilitatem, dum a columbina simplicitate non recedit, 
dum serpentum prudentiam magis exprimit insigniis suis quam factis, fama potius 
dives est quam re. 

Sed digrossionum jam modus esto, nunc ad adagionis enarrationem nostra 


sese referat oratio. Trifariam uti licebit proverbio. Primum, si quando admonebimus, 

diutius deliberandum, priusquam aggrediare negotium : postea, quam statueris, tum 
velociter peragendum, ut ad consultandi moram pertineat anchora, ad conficiendi 
celeritatem delphinus. Huc pertinet Salustianum illud : Antequam incipias, consulto, 
ubi consulveris, mature facto opus est : Quam sententiam Aristoteles recenset sexto 
Moralium libro tanquam vulgo jactatam. Aïunt, inquiens, de quibus iam deliberaris 
ea celeriter esse peragenda, cunctanter autem consultandum. Cujus auctorem 
Biantem fuisse testatur Laertius, qui solitus sit admonere βραδέως ἐγχείρειν τοῖς 
πραττομένοις, ὃ À ἂν ἕλῃ, βεβαίως τηρῶντα διαμένειν, id est, cunctanter 
aggrediendum negotium, verum in suscepto constanter perseverandum. Nec 
admodum abludit hinc mimus ille, Publianus, opinor : 

Diu apparandum esse bellum, ut vincas celerius. 
Item ille : 

Deliberare utilia mora tutissima est. 
Adde 115 proverbium illud : Ἐν νυκτὶ βουλή, id est In nocte consilium. Praeterea 
Sophocleum illud in Oedipo tyranno : 

Φρονεῖν γὰρ oi ταχεῖς οὐκ ἀσφαλεῖς, id est, 

Periculosa ect praepropera prudentia. 
Addendum his illud Platonis, quod alibi citavimus. Qui plus satis festinat initio, 
serius ad finem perucnit. Paulo diversius est, sed tamen ad hanc referendum 
formam, quod ait Quintilianus, praecox illud ingeniorum genus non temere 
pervenire ad frugem, et quod vulgo dicunt, qui pueri adhuc et velut ante tempus 
sapiunt, eos in senectute stultos evadere. Quod Actcus approbare videtur, qui apud 
Gellium aït 5101 in juvenilibus ingeniis itidem ut in pomis immaturis placere 
acerbitatem, nam haec demum maturescere ; porro maturitas tempestivam adfert 
suavitatem, reliqua ante tempus putrescere. Alter usurpandi modus fuerit, cum 
admonebimus affectus animi rationis velut habenis reprimendos esse ; siquidem 
Plato animum hominis in treis partitus parteis: rationem, iracundiam, 


concupiscentiam, in hoc philosophiae summam sitam esse putat, si affectus pareant 

rationi non aliter quam regi, cui quidem ob id ispum sedem in cerebro velut in arce 
datam existimat. Peripatetici, quorum signifer Aristoteles, affectus, qui sunt 
animorum impetus quidam, ceu stimulos quosdam a natura datos existimant, quibus 
ad virtutis usum excitemur, quamquam reclamantibus Stoicis, et nominatim Seneca 
in libris, quos ad Neronem scripsit de ira. Putant enim effectus hujusmodi non modo 
nihil conducere ad virtutem, verumetiam officere. Quanquam ne isti quidem inficias 
eunt in animo sapientis illius, quem imaginantur, relinqui primos impetus, 
antevertere solitos rationi, quos funditus exstirpare non queas, verum 11, ne 
consequatur assensio, protinus a ratione reïiciuntur. Hoc innuit Homerus, cum 
Iliados primo Pallas ἃ tergo adstat Achilli, jamque manum admoventem gladio, 
coercet. Igitur violentos illos animi motus, Delphinum rexte dixeris, ancoram 
moderatricem sapientiam. Seneca scripsit nulli rei prodesse moram nisi iracundiae. 
Imo quidquid impense cupimus aut odimus, ibi salutaris est mora. Plutarchus in 
Apophthegmatis Romanorum narrat Athenodorum philosophum, cum ob senium 
impetrasset ab Octavio Augusto veniam redeundi domum, admonuisse illum, ut ne 
quid iratus diceret, faceretve, prius quam viginti quatuor Craecorum litteras apud se 
nominatim recensuisset. Quo audito, respondit, sibi illo adhuc opus esse, quo 
disceret et tacendi artem, atque hoc praetextu totum annum hominem apud se 
detinuit. Huc spectat etiam Terentianum illud : Vide, ne nimium calidum hoc sit 
modo. Sunt autem quaedam ingenia, quibus calcaribus est opus, sunt, quibus freno. 
Proinde recte veteres illi a delphino ancoram complecti voluerunt quod oporteat 
alterum altero temperari, et utrunque cum altero conjungi, quo videlicet ejusmodi 
quidam animi habitus exsistat, qualem Plato conflari putat ex musica, 
gymnasticaque, si pariter exerceantur. 

Tertia utendi ratio fuerit, cum admonebimus, in omni negotio vitandam 
praecipitem celeritatem, quod vitii quibusdam ingeniis peculiariter insitum est, ut 
illis in omni re quantulacunque mora longa videatur. Huismodi festinationis comites 


esse solent error et poenitentia, juxta versiculum illum apud Graecos celebrem : 


848 


10 


20 


Προπέτεια πολλοῖς ἐστὶν αἰτία καικῶν, id est 

Multis malorum est causa praecipitantia. 
His occinendum nobile illud Catonis dictum : Sat cito, si sat bene, cujus mentionem 
fecit divus Hieronymus scribens ad Pammachium in haec verba : Scitum est illud 
quoque Catonis : Sat cito, si sat bene, quod nos quondam adolescentuli, cum a 
perfecto oratore in praefatiuncula diceretur, risimus. Meminisse te puto erroris 
mutui, cum omne Athemaeum scholasticorum vocibus consonabat : Sat cito, si sat 
bene. Hactenus Hieronymus. Quadrabit et in illos, qui praepropere famam affectant, 
maluntque paratam ac magnam quam solidam et perpetuam. Solent enim praecocia 
subito flaccescere, quod autem paulatim accrescit, durabile est. Horatius : 

Crescit occulto velut arbor aevo 

Fama Marcelli. 
Et Pindarus in Nemeis hymno octavo : Αὔξεται δ΄ ἀρετά, χλωραῖς ἐέρσαις ὡς ὅτε 
δένδρον ἄσσει, / σοφοῖς ἀνδρῶν ἀερθεῖσα ἐν δικαίοις TE, πρὸς ὑγρὸν / αἰθέρα, id 
est Augescit autem virtus, veluti cum arbor virenti rore surgit, sapientes inter viros 
sublata iustosque ad liquidum aethera. In summa, quicunque vel socordia peccant, 
vel immoderato impetu, iis illud Octavii Caesaris σπεῦδε βραδέως, simul symbolum 
illud olim Titi Vespasiani, nunc Aldinum, oportebit in memoriam revocare, ut 


Delphini, atque anchorae meminerint. 


1002. IT, 1, 2. Pedetentim 


Κατὰ ποδὸς βάσιν Graecis proverbio dicitur, quod Latini reddiderunt 
pedetentim, ubi quis non praecipitanter atque inconsiderate, sed sensim atque 
cunctanter aggreditur negotium atque arte rem gerit magis quam impetu. 
Translatum ab his, qui cautim ac praetentantes per glaciem locumue lubricum 
ingrediuntur. Terentius in Phomione : Dii bene uertant, quod agas, pedetentim 
tamen. Quintilianus : At si, quod secundo loco diximus, nesciet actor, quid propositi 


testis attulerit, paulatim et, ut dicitur, pedetenti, experietur. Alexis comoediarum 

scriptor jam extremae senectutis, cum lento incessu inambulans rogaretur a quodam, 
quid ageret, Κατὰ ποδὸς βάσιν, inquit, ἀποθνήσκω, id est, Pedententim morior. M. 
Tullius De officiis lib. 1: Sin minus, sensim erit pedetentimque faciendum. Idem in 
oratione pro P. Quintio : Viri boni quam palam fraudentur, cum experiundi potestas 
on est, timide tamen et pedetentim istuc descendunt, ui ac necessitate coacti, inuicti, 
multis uadimoniis desertis, saepe illusi ac destituti. Et in Verrinis, actione secunda : 


Quae tamen a me pedetentim cauteque dicentur. 
1003. IT, 1, 3. Placide bos 


Ἀτρέμας Bouc, id est, Lente bos, subaudiendum, incedit, aut simile quippiam. 
Congruet in illos, qui placide ac paulatim, citraque tumultum, sed tamen assiduitate 
rem conficiunt. Equorum laus est velocitas. Boves non valent celeritate, sed viribus et 
assiduitate pollent, non impetu; proinde in pugna stataria, vel leonibus 
formidandum animal, et ad exhauriendos ingentes labores appositum. Eodem 
pertinet illud : Bos lassus fortius figit pedem. In sacris precibus tradit Plutarchus in 
commentario de Osiride, et Iside, mulieres Heleas publicis ac sollennibus votis ad 
hunc modum solitas Bacchum invocare, ut accederet βοέῳ ποδί, id est, bubulo pede, 
sive quod huic animanti, cum sit viribus immensis praeditum, deinde tanta corporis 
mole, tamen peculiare videatur molliter quasique pedetentim ingredi, nulloque 
strepitu, vel quod bovis pedes arva calcatu reddunt meliora, cum reliquorum 


animantium noceant. 
1004. IT, 1, 4. Tacito pede 


Huic si millimum est, quod indicavit, quisquis is fuit, certe haud quaquam 
indiligens scriptor, qui Rethoricam Aristotelis exponit, ἡσύχῳ ποδί, id est, tacito 
pede, seu lento pede, cum cautim ac pedetentim ad rem accedimus. Apud Latinos 
aliquando setius usurpatur tacito pede, pro furtim ac clanculum, ut apud Ovidium : 


Tempora labuntur, tacitisque senescimus annis 

Id imitatus Columella in carmine : 
Tacito nam tempora gressu 


Diffugiunt nulloque sono convertitur annus. 


1005. II, 1, 5. Cumini sector 


Impendio parcus ac sordidus olim proverbio κυμινοπρίστης, id est, cumini 
sector dicebatur. Testis et Aristoteles libro Moralium quarto: Τούτων δὲ καὶ ὁ 
KUHLVOTQIOTNE, καὶ πᾶς ὁ τοιοῦτος, id est Ex hoc genere est cumini sector, et 
quisquis ejusmodi. Meminit et Theocritus IdyIlio K : 

Κάλλιον, ὦ ᾿᾽πιμελητὰ φιλάργυρε, τὼς φακὼς ἑψεῖν 

Μὴ ᾿πιτάμῃς τὴν χεῖρα καταπρίων τὸ κύμινον, id est 

Lenticulam coquere pastor tibi praestat avare, 

Ne fodias digitos cupiens secuisse cuminum. 

Scholiastes non dissimulat vulgo sic dici solitos homines praeter modum frugales ac 
parcos. Item Alexis in Philocalo apud Atheneum libro octavo : 
Ἀλλ’ εὖ oiù’, ὅτι 
Κυμινοπρίστης ὁ τρόπος ἐστί σου πάλαι, id est 
Ceterum novi probe 
Cyminopristae olim esse jam mores tibi. 
Est autem cuminum per se quidem exilis herba, tum praecipue genus Aethiopicum, 
quod Hippocrates, auctore Plinio, regium appellat, quod olim serebatur ἃ male 
precantibus, auctore Plutarcho, atque ita felicius provenire creditum est. Quo magis 
quadrat in hos hujusmodi convicium, qui ob parsimoniam male audiunt. Item 
Plutarchus Convivialium quaestionum decade secunda, significat hominem 
vehementer parcum cuminum appellari solere, siquidem, loquens de 115 dicteriis, 
quae citra dolorem dici possunt, Velut, inquit, si quis hominem splendidum, ac 
benignum cimbicon appellet aut cuminum. Est autem κίμβικον Graecis apicula seu 


parsimonia, Suida interprete. Hesychius legit cimbion, addens dici solitum in parcos, 

κύμβον autem dici fundum ollae fictilis. Aristoteles libro, quem modo citavi, ait, 
homines perparcos κύμβικας vulgo dici solitos; Julius Pollux βέμβικας, opinor, 
quod per domum obambulent semper murmurantes, nam βέμβιξ trochus est, quo 
ludunt pueri. Apud eundem mulier impendio sordida ὀβολοστάτις, vir 
ὀβολοστάτης dicitur, quasi minutissima quaeque ad stateram expendens, unde et 
ὀβολοστατεῖν.  Eustathius autem  indicat eosdem et λιμοκίμβικας, et 
κυμινοκίμβικας dici, putatque vocem dictam ab auro adulterino. Hesychius addit 
eosdem vocari καρδαμογλύφους, quod aliquid desculpant e nasturtio ob 
parcimoniam. Nec desunt qui eosdem κνίφους, et κνῖπας sive κνίφας (nam 
utrumque scriptum reperio) vocant. Est autem cnips animalculum culici non 


dissimile. 
1006. IT, 1, 6. Ficos dividere 


Huic affine est, quod refert Martialis lib. Epigram. quinto : σῦκα μερίζειν, id 
est ficos dividere, unde licebit et cognomen fingere συκοπρίστου. Martialis carmen 
est hujusmodi : 

Quadringenta secat, qui dicit σῦκα μέριζε, 
sordidum, ac parcum significans, etiam si ditissimum. Captatus autem est jocus ex 


vocis amphibologia sectoris. 
1007. II, 1, 7. Myconius calvus 


Μυκόνιος φαλακρός, id est, Myconius calvus. Strabo libro Geographiae 
decimo refert vulsgo Myconios calvos dici solitos, quod in ea insula vitium hoc quasi 
gentilitium sit atque omnibus ferme commune. Idem affirmat Plinius libro undecimo, 
capite trigesimoseptimo. Meminit et Stephanus. Est autem Myconus una Cycladum 
insularum. Quamquam Herodotus in quarto scribit in Scythia quoque gentem esse ab 
ipso natali calvam. Admonet et Donatus grammaticus, Hecyram interpretans 


Terentianam, proverbio dictum Calvus Myconius, citatque Lucilii testimonium : 

Myconi omnis calva juventus. Tuetur autem Terentium, qui a nonnullis hoc loco 
imperitiae nomine reprehenderetur, quod cum Apollodorus calvum dixerit, ipse 
crispum mutaverit, putatque poetam non inscitia, sed facetius etiam per ironiam 
dixisse crispum, quam si calvum dixisset. Quod quidem etiam ipsum proverbium 
resipit de raris inventu, velut si quis Scytham dicat eruditum, Italum bellacem, 
negotiatorem integrum, militem pium aut Poenum fidum. Erit autem elegantius 
adagium, si calvos homines, raroque capillitio, simpliciter Myconios appellemus, 
perinde, ut si quis fastuosum Sybaritam nominet, negotiatorem Phoenicem. Notati 
sunt olim et alio nomine Myconii, quod ob tenuitatem alienas cenas captarent : 
proinde, qui invocati ad convivium venirent, Myconii more venire dicebantur. 
Invehitur enim in Periclem Archilochus apud Athenaeum in primi libri fragmentis, 
ὡς ἄκλητον ἐπεισπταίοντα εἰς τὰ συμπόσια, Μυκονίων δίκᾳ, id est velut, qui 


invocatus ingereret se ad convivia Myconiorum more. 


1008. IT, 1, 8. Cum aqua fauces strangulet 


Aristoteles Moralium libro septimo citat hujusmodi quoddam adagium, Ὁ δὲ 
ἀκρατὴς ἔνοχος τῇ παροιμίᾳ, ἐν ἣ φαμέν: ὅταν τὸ ὕδωρ τὸν φάρυγγα πνίγῃ,͵ τί δεῖ 
ἔτι πίνεῖϊν ; id est, Intemperans autem obnoxius est proverbio, quo dicimus, cum 
aqua fauces strangulet, quid iam opus est bibere ? Refert idem in eundem usum libro 
Moralium Eudemiorum sexto disputans de eo, qui prudens intemperantiae vitio 
noxia sequitur, haud quaquam ignorans, quid sit optimum; hunc autem longe 
insanabiliorem esse eo, qui falsus opivione non expetenda expetit. Usurpavit et 
Galenus alicubi : Ὅταν τὸ ὕδωρ πνίγῃ, τί ἐπιρροφήσομεν ; id est, Cum aqua 
praefocat, quid insuper sorbebimus ? Fortassis Galenus scripserat, τί ἔτι ῥοφήσομεν ; 
Quadrat in eos, qui in absurdissima sententia pertinaciter manent, vel manifesta 
negantes, quibus cum frustra disceptes. Constat enim faucibus siti arentibus aquam 
esse remedio,ac solvere praefocationem. Confine illi quod alibi diximus : 


Nil intra est oleam, nil extra est in nuce duri. 

1009. IT, 1, 9. Dimidio vitae nihil differunt felices ab infelicibus 


Aristoteles Moralium libro primo : Ὁ δ' ἀγαθὸς καὶ κακὸς ἥκιστα διάδηλος 
καθ’ ὕπνον: ὅθεν φασὶν οὐδὲν διαφέρειν τὸ ἥμισυ τοῦ βίου τοὺς εὐδαίμονας τῶν 
ἄλλῶν, id est, Porro probus, atque improbus nequaquam in somno dignoscuntur ; 
unde natum est, ut dicant, felices nihil a reliquis distare dimidio vitae. Idem refert lib. 
Eudemiorum 11 reddens hanc causam, quod dormientes nihil agant, ex actionibus 
autem nascitur felicitas aut infelicitas hominis. Proinde non inscite dixit Ariston apud 
Plutarchum in commentario De contontione ignis et aquae : Ὀλίγου χρόνου τοῦ βίου 
τοῖς ἀνθρώποῖϊῖς δεδομένου, ὕπνος οἷον τελώνης TO ἥμισυ ἀφαιρεῖ τούτου, id est, 
Cum exiguum vitae tempus datum sit hominibus, somnus velut foenerator 
dimidium ejus aufert. Plato lib. De legibus septimo : Καθεύδων γὰρ οὐδεὶς οὐδενὸς 
ἄξιος, οὐδὲν μᾶλλον τοῦ μὴ ζῶντος, id est, Nullus enim dormiens alicujus est 
precii, nihilo magis quam 18, qui vivus non est. Proverbium consolatur parum 
fortunatos divitumque ac potentiam insolentiam retundit. Somnus enim adimit nobis 
nostri sensum, unde fit, ut neque miseris molesta sit sua calamitas, neque fortunatis 
jucunda felicitas. Praeterea felicitas, juxta philosophos, sita est in actu rationis per 


habitum virtutis ; somnus autem quies est animi, bonis pariter ac malis communis. 


1010. IT, 1, 10. In eadem es navi 


M. Tullius Epistolarum Familiarium libro secundo ad Curionem: Et si, 
ubicumque es, ut scripsi ad te antea, in eadem es navi, tamen, quod abes, gratulor. In 
eadem es navi, dixit pro eo, quod est in communi periculo ; siquidem ad eos, qui 
eodem vehuntur navigio, periculum naufragii communiter pertinet, neque 
magnopere refert, in prora sint an in puppi, an carina, cum nihilo magis absint a 
discrimine. Idem alibi: Hoc miror enim querorque, quenquam hominem [ἴα 
pessundare alterum velle, ut etiam navim perforet, in qua ipse naviget : hoc est ut 


rempublicam evertat, cum qua sit etiam ipsi pereundum. Aristophanes in Vespis : 

Περὶ τῆς πόλεως, γάρ ἐστι τοῦ σκάφους ὅλου, id est 
De civitate est, nave de tota puta. 


Est autem familiare poetis a navibus ad rempublicam similitudinem mutuari. 


1011. II, 1, 11. Qui arat olivetum 


Columella de re rustica libro sexto, paroemiam hujusmodi refert : Quin etiam, 
inquit compluribus interpositis annis olivetum putandum est. Nam veteris proverbii 
meminisse convenit : eum, qui aret olivetum, rogare fructum, qui stercoret exorare, 
qui caedat, cogere. Allusit huc Virgilius primo Georgicon : 

Exercetque frequens tellurem, atque imper at arvis. 

Huic adagio locus fuerit, ubi significabimus, fieri non posse, quin voto potiatur is, 
qui curam extremam impenderit. Vulgaris enim diligentia quasi rogat, mediocris 
impetrat, extrema cogit. Allusio fit ad eos, qui a principibus improbo studio 


officioque sic impetrant, ut non precibus, sed vi videantur impetrasse. 


1012. II, 1, 12. Difficilia, quae pulchra 


Δύσκολα τὰ καλά, id est Ardua, quae pulchra. Exstat apud Platonem in 
Hippia maiore, in calce dialogi, τὴν γὰρ παροιμίαν, ὅ τί ποτε λέγει, τὸ χαλεπὰ τὰ 
καλά, δοκῶ μοι εἰδέναι, id est, Nam, quod αἷΐ proverbium, difficilia esse, quae 
pulchra sunt, videor mihi intelligerere. Et in Cratylo, circa initium, IlaAaia 
παροιμία, ὅτί χαλεπὰ τὰ καλά ἐστιν, id est Vetus proverbium est, difficilia esse, 
quae sunt egregia. Citatur alicubi ἃ Luciano ; item a Plutarcho in libello De liberis 
instituendis, proverbii nomine. Quidam prodiderunt, Pittacum, ubi semet abdicasset 
imperio, dixisse : Χαλεπὸν ἐσθλὸν ἔμμεναι, id est, Difficile bonum esse ; porro 
Solonem, Pittaci molliciem atque ignaviam taxantem, dixisse, Καλεπὰ τὰ καλά, id 
est Difficilia, quae honesta ; utriusque dictum in proverbium abiisse. Usurpavit Plato 
libro de rep. IV: Ἴσως γάρ, ὦ Σώκρατες, τὸ λεγόμενον ἀληθές, ὅτι χαλεπὰ τὰ 


καλά, id est, Fortassis enim verum est, o Socrates, quod dici solet, difficilia esse, quae 

pulchra sunt. Usus est eodem libro Politiae II, Πάντες γὰρ ἐξ ἑνὸς στόματος 
ὑμνοῦσι, ὡς καλὸν ἡ μὲν σωφροσύνη TE καὶ δικαιοσύνη, χαλεπὸν μέντοι καὶ 
ἐπίπονον, id est, Omnes enim uno ore canunt nonestam quidem rem esse 
temperantiam ac justitiam, sed difficilem tamen, ac laboriosam. Utitur ejusdem 
operis libro sexto, ac septimo et aliis compluribus locis. Sunt qui hinc arbitrentur 
natam paroemiam. Periander Corinthius, initio populariter ac moderate gerebat 
imperium, postea versis moribus tyrannice agere coepit. Id simul atque cognitum 
esset Pittaco Mytilenaeo, diffusum de sui ipsius animi constantia magistratum 
deposuisse relictoque imperio in exilium abiisse. Perconctantibus deinde quibusdam, 
qua gratia fugisset imperium, respondisse, quod admodum esset arduum probum 
esse, propter mutatum Periandrum. Quibus auditis, Solonem addidisse suum 
apophthegma, Χαλεπὰ τὰ καλά. 

Huc spectat illud quoque, quod meminit Plutarchus in commentario, Περὶ 
δυσωπίας,  Platonem, cum Heliconem quendam Dionysio, datis literis, 
commendasset, scribens illum virum probum ac modestum, adscripsisse in calce 
epistolae : Γράφω δέ σοι ταῦτα περὶ ἀνθρώπου, ζῴου φύσει εὐμεταβόλου,͵ id est, 
Haec autem tibi scribo de homine, videlicet animante natura mutabili. Nec absurde 
quis referat ad celeberrimam illam Hesiodi sententiam : 

Τὴν μέν τοι κακότητα καὶ ἰλαδὸν ἔστιν ἑλέσθαι 

Ῥηιδίως: ὀλίγη μὲν ὁδός, μάλα δ΄ ἔγγυθι ναίει. 

Τῆς δ΄ ἀρετῆς ἱδρρῶτα θεοὶ προπάροιθεν ἔθηκαν 

Ἀθάνατοι: μακρός τε καὶ ὄρθιος οἶμος ἐπ΄ αὐτήν, 

Καὶ τρηχὺς τὸ πρῶτον: ἐπὴν δ’ εἰς ἄκρον ἵκηαι, 

Ῥηιδίη δἤπειτα πέλει χαλεπή περ ἐοῦσα, id est 

Omnino vitium facile est contingere cuivis : 

Est via ad id brevis, et vicina in sede moratur. 

Contra virtutem sudoribus undique divi 


Praesepsere, et longus ad hanc perque ardua callis, 

Asper et est primum : sed ubi alta cacumina victor 

Contigeris, jam fit facilis, licet ardua dudum. 
Neque quicquam est tritius eo, quod dixit Aristoteles lib. Moralium Nicomachiorum 
secundo : Περὶ τὸ χαλεπώτερον ἀεὶ καὶ τέχνη, καὶ ἀρετή, id est Et ars, et virtus 
circa id versatur, quod est difficilius. Eodem pertinet, 

Littera Pythagorae discrimine secta bicorni, 
Et Evangelicum illud de via arcta, quae ducit ad vitam. Item de duplici via apud 
inferos, quarum altera ducit ad campos Elysios, altera ad malam rem. Diximus alibi 
de Litis et Ate, quae fabula declarat, multo difficilius esse bene facere quam male, 
sarcire concordiam quam rumpere. Eam sententiam Pindarus extulit in Pythiis, 
hymno quarto : 

Ῥάδιον μὲν πόλιν σεῖσαι καὶ φαυροτέροις: 

Ἀλλ’ ἐπὶ χώρας αὖθις ἕσσαι δυσπαλὲς δὴ γίνεται ἐξαπίνας, 

Εἰ μὴ θεὸς ἁγεμόνεσσι κυβερνατὴρ γένηται, id est 
Facile est civitatem commovere, etiam malis, caeterum, in locum pristinum ilico 
reponere, difficile sane est, ni deus principibus gubernator contingat. Retulimus alibi, 
quod in seditione etiam Androclides abjectissimus belli ducem agat. Et nos hac aetate 
vidimus, per quos quanti tumultus excitati sint. Celebratur elegans Lacedaemonii 
dictum, apud quem cum quidam laudibus veherent Philippum, quod civitatem 
opulentissimam evertisset. Atqui, inquit, non posset talem condere. Hujusmodi voces 
inscribi deberent principum animis, qui cum ne minimam quidem urbeculam, dii sibi 


videntur, quod urbes et agros perdant. 


1013. II, 1, 13. Colophonia ferocitas 


Κολοφωνεία ὕβρις, id est, Colophonia ferocitas. In insolentes, qui ferociter 
despiciunt et affligunt humilioris fortunae homines, aut in eos, quibus sua ferocitas 
exitium attulit Sumptum ab arrogantia superbiaque ejus gentis. Refertur a 


Diogeniano in adagionum collectaneis. Theognis : 

Ὕθβοις καὶ Πάγνητας ἀπώλεσε, καὶ Κολοφῶνα, id est 
Perdidit et Colophona ferox mens, et Magnetes. 
De gentis hujus ferocia nonnihil dictum est nobis in proverbio Colophonium 


suffragium. 


1014. IT, 1, 14. Nemini fidas, nisi cum quo prius modium salis absumpseris 


Vulgo apud nostrates circumfertur adagium, haud fidendum esse cuipiam, 
nisi cum quo prius modium salis absumpseris. Significant autem hominis ingenium 
non posse perspici nisi diuturno convictu longoque commercio. Apparet proverbium 
hoc ab antiquitate profectum esse, quandoquidem Aristoteles lib. Moralium octavo 
simile quiddam refert, his quidem verbis : Ἔτι δὲ προσδεῖται χρόνου καὶ συνηθείας, 
κατὰ τὴν παροιμίαν γὰρ οὐκ ἔστιν εἰδῆσαι ἀλλήλους πρὶν τοὺς λεγομένους ἅλας 
συναναλῶσαι, id est, Praeterea autem spacio temporis et consuetudine opus est, 
siquidem. juxta proverbium fieri non potest, ut nos mutuo pernoscamus, antequam 
salis, quem dicunt, modium pariter absumpserimus. Idem Moralium Eudemiorum 
lib. Septimo : Διὸ εἰς παροιμίαν ἐλήλυθεν ὁ μέδίμνος τῶν ἁλῶν, id est, Quapropter 
in proverbium abiit Salis modius. Eodem in libro refert illud quoque ex poeta 
quopiam hemistichium, ni fallor : 

Οὐδ’ ἄνευ χρόνου φίλος, id est 

Non est amicus absque temporis mora. 

Addit ex Theognide : 
Où γὰρ ἂν εἰδείης ἀνδρὸς νόον οὐδὲ γυναικός, 
Πρὶν πειραθείης ὥσπερ ὑποζυγίου, id est 
Haud nosse ingeniumve viri licet aut muliebre, 
Ut nec jumenti, ni experiare prius. 
Notat hanc paroemiam et Plutarchus in commentario Περὶ φιλαδελφίας, his quidem 
verbis : Τοὺς μὲν γὰρ ἀλλοτρίους, ὡς ἔλεγε Θεώφραστος, οὐ φιλοῦντα δεῖ κρίνειν, 


ἀλλὰ κρίναντα φιλεῖν. Ὅπου δὲ ἡ φύσις ἡγεμονίαν τῇ κρίσει πρὸς εὔνοιαν 

δίδωσιν οὐδὲ ἀναμένει τὸν θρυλλούμενον τῶν ἁλῶν μέδιμνον, ἀλλὰ 
συγγεγέννηκη τὴν ἀρχὴν τῆς φιλίας, ἐνταῦθα δεῖ μὴ πικροὺς εἶναι μηδὲ ἀκριβεῖς 
τῶν ἁμαρτημάτων ἐξετάστας, id est Alienos enim, quem admodum ait 
Theophrastus, non oportet amantem judicare, sed amare, postea quam judicaris, 
siquidem ubi natura ipsa dux est ad benevolentiam praecedens judicium, neque 
exspectans illum vulgo celebratum salis modium, quippe quae amicitiae seminarium 
inseverit, ibi non oportet acerbos et exquisitos esse delicotrum expensores. Meminit 
hujus paroemiae et M. Tullius in sermone De amicitia : Verum illud est, quod vulgo 
dicitur, multos modios salis simul edendos esse, ut amicitiae munus expletum sit. 
Huc pertinet illud quoque Sophoclis in Oedipo : 

Χρόνος δίκαιον ἄνδρα δείκνυσιν μόνος, 

Κακὸν δὲ κἂν ἐν ἡμέρᾳ γνοίης μιᾷ, id est 

Mora temporis probum arguit tantum virum, 

At improbum vel unico agnoscas die. 
Huc pertinet etiam 1116 senarius proverbialis : 

Ἤθους δὲ βάσανός ἐστιν ἀνθρώποις χρόνος, id est 

Nota morum, et index tempus est mortalibus. 
Idem admonet illud Epicharmi : 

Νῆφε καὶ μέμνησο ἀπιστεῖν, id est 

Sobrius sis ac memineris nemini confidere. 
Versus integer refertur apud Cic. lib. Epist. ad Atticum I: Atque ita tamen novis 
amicitiis implicati sumus, ut crebro mihi vafer 1116 Siculus insusurret Epicharmi 
cantilenam illam suam : 

Νᾶφε καὶ μέμνασ’ ἀπιστεῖν, ταῦτα νεῦρα τῶν φρενῶν, 
sic enim carmen trochaicum 6 vestigiis codicum restituimus, ne quis temere 
depravet. Nam quod νᾶφε dixit pro νῆφε et μέμνασο pro μέμνησο, διαλεκτοῦ 


proprietas est. Cicero in libello De petitione consulatus : Quamobrem Epicharmion 

illud teneto, nervos atque artus esse sapientiae non temere credere. Item illud 
Euripidis in Helena : 
Σώφρονος δ’ ἀπιστίας 
Οὐκ ἔστιν οὐδὲν χρησιμώτερον βροτοῖς, id est 
Prudente diffidentia 
Haud alia res utilior est mortalibus. 
Invenio citatum mutilatim ad hunc modum : 
Ἁλῶν μέδιμνον ἀποφαγών, id est : 
Modium salis postquam ederis. 
Quo quidem licebit uti, si dicas : Vide, quid agas, qui tua arcana credas isti, nondum 
ἁλῶν μέδιμνον ἀποφαγών, aut sic: Tum demum isti fidas, ἁλῶν μέδιμνον 


ἀποφαγών. Est autem iambicus dimeter, ex poeta quopiam sumptus. 


1015. II, 1, 15. Leporem non edit 


Antiquitus superstitiose creditum est esu leporinae pulpae conciliari formam. 
Unde extat jocus Martialis in Gelliam lib. V, quae misso lepore addebat ex vulgata 
opinione ad muneris commendationem : 

Formosus septem, Marce, diebus eris. 
Id poeta in ipsam torquens, quae deformis esset, 

Si me non fallis, inquit, si verum, lux mea, dicis, 

Edisti nunquam, Gellia, tu leporem. 

Plinius lib. XXVIIT cap. IX scribit leporem in cibis sumptum gratiam corporis in 
septem dies conservare. Lampridius scribit, poetam quendam in Alexandrum 
Severum, quod quotidie vesceretur leporina, ita lusisse : 

Pulchrum quod vides esse nostrum regem, 

Quem Syrum sua detulit propago, 

Venatus facit et lepus comesus, 


Et quod continuum capit leporem. 

Primum carmen vitiatum est. Hos versus cum quidam ex amicis ad Alexandrum 
detulisset, respondisse fertur in hanc sententiam satis Christiane (nam hoc illi ab 
inimicis objectum est, quod Mosen et Christum quendam haberet in larario) : 

Pulchrum quod putas esse vestrum regem 

Vulgari miserande de fabella, 

Si verum putas esse, non irascor, 

Tantum tu comedas velim lepusclos, 

Ut fias animi malis repulsis 

Pulcher, ne invideas livore mentis. 
Si vides, lector, parum observatas metri leges, memineris imperatorem scripsisse, 
cujus est praescribere leges, non parere. Est autem et piscis lepus appellatus, qui 
venenum habet immedicabile, si quis imprudens ederit. In Indico mari etiam 
contactu necat hominem auctore Plinio, lenta tabe consumit. Malum hac 
deprehenditur nota, quod piscem olent, qui ederint. Huic homo vicissim pestilens 
est, cujus contactu protinus emoritur. Hoc cibis admixto multos sustulit Domitianus, 
eodem Titium fratrem sustulisse creditur, ut auctor est Philostratus in Apollonii vita. 
Proinde in hos, qui contabescunt, nec ulla medicorum ope possunt restitui, dici 


poterit : Edit leporem marinum. 
1016. II, 1, 16. Plena manu 


Plena manu, pro eo, quod est ampliter, copiose, prolixe, minimeque maligne. 
Translatum ab 115, qui non minutim et parce, sed plena manu largiuntur. Cicero ad 
Atticum libro secundo : At hercle alter familiaris tuus. Horatius, quam plena manu, 
quam ornate nostras laudes in arte sustulit. Seneca in Declamationibus : Liberaliter 
hodie et plena manu faciam. Idem in ludicro, quod scripsit in Claudium Caesarem : 
At Lachesis, quae et ipsa homini formosissimo faverer, fecit illud plena manu et 


Neroni multos annos donat. Fit lepidius, quo magis ad animi res transfertur. 

1017. IT, 1, 17. Sine rivali diligere 


Sine rivale diligere dicuntur qui stulte mirantur, quod nemo alis concupiscat, 
veluti simia catulos suos et miratur, et amplectitur, et indocti poetae suas nugas soli 
diligunt. Sumpta est allegoria ab amantibus, quibus est amica deformis et quam alius 
nemo velit. Exstat adagium in Epistolis Ausonianis. M. Tullius ad Atticum libro 
sexto. Hujus nebulonis oratione si Brutus moveri potest, licebit eum solus ames, me 
aemulum non habebis. Item lib. ad Qu. Fratrem tertio : O dii, quam ineptus, quam se 
ipse amans, sine rivali. Horatius in Arte poetica : 

Nullum ultra verbum aut operam sumebat inanem, 


Quin sine rivali teque et tua solus amares. 
1018. II, 1, 18. Pedibus trahere 


Pedibus trahere est rem pro suo arbitratu versare. M. Tullius ad Atticum libro 
quarto : Non recordor, unde ceciderim, sed unde surrexerim. Fratrem meum et te si 
habebo,per me pedibus ista trahuntur. Idem libro septimo Epistolarum familiarium : 
Nam de judiciis quod quereris, multo laboro minus : trahuntur per me pedibus 
omnes rei. Apud T. Livium tertiae decad. Lib. IV Andronodorum parantem cedere 
principatu Demarata uxor admonuit vocis, quam Dionysius usurpare solebat, non 
equo insidentem, sed pedibus tractum debere relinquere tyrannidem, quod facili 
momento esset, quo quis vellet die, cedere possessionem magnae fortunae facere et 
parare eam difficile atque arduum esse. Ex his verbis liquet eos pedibus trahi, qui, 
plane victi, sunt in postestate victoris. Metaphora ducta videri potest vel À Vulcano 
illo Homerico, quem Jupiter, ut longe viribus praestantior, pedibus tractum, e coelo 
dejecit, quemadmodum testatur ille : 

Ῥῖψε ποδὸς τετάγων ἀπὸ βηλοῦ θεσπεσίοιο, id est 

Protractum pedibus supero dejecit Olympio, 


vel ab ejusdem Hectore, cui victor Achilles libro Illiados vigesimosecundo 

Ἀμφοτέρων μετόπισθε ποδῶν TÉTONVE TÉVOVTE 
Ἐς σφυρὸν ἐκ πτέρνης, βοέους d’ ἐξῆπτεν ἱμάντας, 
Ἐκ δίφροιο δ’ ἔδησε, κάρη δ΄ ἕλκεσθαι ἔασεν, id est 
Qua post ambo pedes calcaneus imus adhaeret 
Talo, transfodit nervos ac bubula lora 
Inseruit, corpus de curu deligat alto, 
Pendulum at interea trahitur caput. 
Trahitur ad eundem modum et Cacus apud Maronem lib. octavo ab Hercule victore : 
Pedibus informe cadaver / protrahitur. Juvenalis satyra quinta : 
Duceris planta velut ictus ab Hercule Cacus, 
Et ponere foras, si quid temptaveris umquam 


Hiscere. 


1079. IT, 1, 19. Naribus trahere 


Τῆς ῥινὸς ἕλκεσθαι, id est nare trahi, est citra judicium alieno arbitratu quo 
vis adduci. Metaphora mutuo sumpta a bubalis animantibus, qui anulo in summam 
narem inserto cincumducuntur, non aliter quam equi freno. Quanquam et equis 
lignum aut ferrum dentatum in nares inseritur, aut etiam in morsum, ad cohibendam 
eorum ferociam. Id instrumentum postomin appellatum indicat Nonïius. Lucianus in 
dialogo quodam Junonis et Jovis : Σοῦ μὲν καὶ πάνυ οὗτος γε δεσπότης ἐστί, καὶ 
ἄγει σε καὶ φέρει τῆς ῥινὸς, φασὶν, ἕλικων, id est Iste quidem modis omnibus tibi 
dominatur, ducitque te et circumagit ipsa, quod dici solet, nare trahens. Idem in 
Haeresibus : Οὐδὲν κωλύσει σε τῆς ῥινὸς ἕλκεσθαι ὑφ’ ἑκάστων, id est Nihil 
obstiterit, quo minus ἃ quibusuis nare traharis. Obtorto collo trahi dicuntur qui 
volentes nolentes ad aliquid adiguntur. Philostratus in Heliodoro pro eodem dixisse 
videtur mento trahere : Ἀλλὰ παρήγαγεν αὐτὸν εἰς τὰ δικαστήρια, ἄκοντά TE καὶ 


τοῦ γενείου ἕλκων, id est Sed adduxit illum ad tribunalia, et nolentem, et mento 

trahens. Id translatum est ab equis, quos equisones inferiore labro trahunt, donec 


imponant frenum. 


1020. IT, 1, 20. Barbarus ex trivio 


Βάρβαρος ἐκ τριόδου, id est barbarus ex trivio, in hominem dicebatur 
extremae humilitatis ac prorsum nullius pretii, perinde quasi dicas externum ac 
vilem servulum alicunde e triuvis emptum, non dono datum aut domi natum. 
Lucianus in eum, a quo fuerat Prometheus appellatus : Οἷος ἐκ τριόδου βάρβαρός 
τις παρὰ μικρόν, id est Qualis pene barbarus quispiam e trivio. Quanquam quidam 
hoc loco legunt non barbarus, sed βόρβορος ἐκ τριόδου͵ id est coenum e trivio, quae 
lectio sola probanda est, mea quidem sententia, propterea quod eo loco de luto fiat 
mentio, non de barbaro quopiam. Item plato De rep. septimo : Kai τῷ ὄντι ἐν 
βορβόρῳ βαρβαρικῷ τινι, id est Ac revera in coeno quopiam barbarico. Loquitur de 


anima demersa tenebris ignorantiae. 


1021. IT, 1, 21. Rara avis 


Rara avis proverbio dicebatur res quaevis nova et inventu perrara. Persius : Si 
forte quid aptius exit, / Quando haec rara avis est. Juvenalis : 

Rara avis in terris nigroque simillima cycno. 
Idem : 

Corvo quoque rarior albo. 
Quin et phoenicis raritas in proverbium abiit. Ducta allegoria ab avibus peregrinis et 
inusitatis, quae nonnunquam casu in nostram regionem devolant vel miraculi gratia 
deportantur. Unde illud saepius iteratum apud Aristophanem : Τίς ἐστιν ὄρνις 


οὑτοσί ; id est Quae est haec avis ἡ de hospite et ignoto. 

1022. II, 1, 22. Succisiva opera 


Succisivis operis fieri dicitur, quod horis quibusdam quasi furtivis agitur, ubi 
jam ordinariis ac legitimis officiis perfuncti sumus. Metaphora traducta ἃ mercenariis 
aut servis, qui praeter pactas operas, quas debent, extra justas illas horas nonnihil 
etiam operantur, sibi quod cedat in peculium. M. Tullius lib. De oratore secundo : 
Quae ego sero, quae cursim arripui, quae succisivis operis, ut aïunt, iste ἃ puero, 
summo studio, summis doctoribus. Idem Philippica secunda : Et tamen omni genere 
monumentorum meorum perfecisse operis succisivis, ut meae vigiliae meaeque 
litterae et iuventuti utilitatis, et nomini Romano laudis aliquid adferrent. Idem libro 
De legibus primo: Succisiva quaedam tempora incurrunt, quae ego perire non 
patior, ut si qui dies ad rusticandum dati sint, ad eorum numerum accomodentur, 
quae scribimus. Plinius in praefatione Historiae mundi: Et occupati officiis, 
succisivis temporibus ista curamus, id est nocturnis. Itaque quod obiter atque aliud 
agentes curamus, id operae succisivae tribuitur. Graeci simili pene figura πάρεργον 
appellant. Agathon apud Athenaeum : 

Τὸ μὲν πάρεργον ἔργον ὡς ποιούμεθα, 

Τὸ δ’ ἔργον ὡς πάρεργον ἐκπονούμεθα. 

Quorum carminum, quandoquidem verti commode non possunt, haec est sententia : 
Quod obiter faciundum erat, ei principalem operam impendimus ; Quod principalis 
est operae, id obiter curamus. Legimus etiam τῆς ὁδοῦ πάρεργον, quod a proposito 
sit paulo alienius, et παρέργως, quod nos fere obiter aut negligenter vertimus. Divus 
Hieronymus in epistola quadam : Cum haec furtivis, ut aiunt, operis ad lucernulam 


velox notarii manus me dictante signaret. Furtivas vocat, quod illi succisivas. 


1023. II, 1, 23. Compressis manibus 


Compressis sedere manibus dicitur in otioso et nihil aliud quam sua fata 


deplorantes. Titus Liviius Ab urbe condita libro septimo: Cur veteranus dux 

fortissimus bello compressis, quod aïunt, manibus sedeas ἡ Exstat et in Hebraeorum 
proverbiis : Paululum conseres manus, in ignavum, figura sumpta agestu 


sollicitorum quidem, sed inertium tamen. 
1024. IT, 1, 24. Joca seriaque 


Quoties omnia nostra cum aliquo communicamus, cum eo joca seriaque 
conferre dicimur. M ;Tullius libro De finibus bonorum secundo : At qui cum joca 
seriaque, ut dicitur, qui cum arcana, qui cum occulta omnia ? Tecum optime, deinde 
etiam cum mediocri amico. Donatus in Adelphos hujusmodi ferme figuras omneis, 
quae constant ex contrariis, proverbiales existimat. Quod genus sunt : fanda infanda ; 
quo jure quaque injuria ; facta atque infecta ; digna atque indigna ; fasque nefasque ; 
clamque palamque ; terraque marique ; noctesque diesque ; juvenesque senesque ; 
neque in minimo, neque in maximo ; neque deos, neque homines veretur ; vocatus 
atque invocatus ; re salva et perdita, atque alia hujus generis innumerabilia, de 


quibus meminibus et in initio operis. 
1025. IT, 1, 25. Ea tela texitur 


Proverbialis allegoria ea tela texitur, pro eo, quod est ejusmodi negotium in 
manibus est et res inceptantur tales. Translatio sumpta a textoribus telam 
instituentibus. M. tullius in extremo De oratore lib. : Quanquam ea tela texitur et ea 
incitatur in civitate ratio vivendi ac posteritati ostenditur, ut eorum civium, quos 
nostri patres non tulerunt, similes habere cupiamus. Plautus dixit exordiri telam pro 
incipere negotium : Exorsa est haec tela non omnino pessime mihi. Affine est illi, 


quod alibi dicemus, Exordiri telam. 
1026. I, 1, 26. Multas amicitias silentium diremit 


Πολλὰς φιλίας ἀπροσηγορία διέλυσεν, id est Multas amicitias silentium 


diremit. Admonet adagium assiduo convictu ac frequentibus alloquiis necessitudines 

ali, intermissione et absentia dissolvi Meminit hujus Aristoteles libro Moralium 
octavo : Ἐὰν δὲ χρόνιος ἡ ἀπουσία γένηται, καὶ τῆς φιλίας δοκεῖ ἡ ἀπουσία λήθην 
ποιεῖν: ὅθεν εἴρηται: Πολλὰς δὴ φιλίας ἀπροσηγορία διέλυσεν, id est Quod si 
diuturna fuerit absentia, videtur et necessitudinis oblivionem adferre ; unde dictum 
est illud : Multas amicitias silentium diremit. Versus, ut refertur in collectaneis, 
diminutus est una syllaba. Ab Aristotele citatur integer heroicus : 

Plurium amicitias solvere silentia ruptas. 
Apud Athenaeum libro quinto citantur ex anonymo poeta versus hi : 

Ov χρὴ συμποσίοισι φίλους ἀπέχεσθαι ἑταίρους 

Δηρόν, ἀνάμνησις δὲ πέλει χαριεστάτη αὕτη, id est 

Non diu amicorum mensis decet abstinuisse, 

Quippe animi memoris res haec renovatio bella est. 
Figuratius atque ob id ipsum elegantius est illud Alphii foeneratoris dictum apud 
Columellam, bona nomina nonnunquam mala fieri, si nunquam interpelles. Ille 
nomina jureconsultorum more debitores vocat, et interpellare subinde creditum 
reposcere. Vox autem Graeca ἀπροσηγορία non ita commode reddi Latine potest ; 
neque enim simpliciter significat silentium, sed illud silentium, cum quis non 


appellat ac salutat amicum. 


1027. IT, 1, 27. Ad pileum vocare 


Ad pileum vocare pro eo, quod est ad libertatem invitare aut promissis 
ingentibus seditionem commovere, proverbiali figura dixit Macrobius libro 
Saturnalium primo: Dicet aliquis nunc me dominos de fastigio suo dejicere et 
quodammodo ad pileum servos vocare. Atque haec quoque verba sublegir a Seneca, 
qui epistola quadragesimaseptima scribit in hunc modum : Dicat nunc me vocare ad 
pileum servos, et dominos de fastigio suo dejicere. Livius libro XIIT : Postero die servi 
ad pileum vocati et carcere vincti emissi, confusaque omnis multitudo Hippocratem 


atque Epicidem creant praetores. Metaphora ducta ἃ veterum consuetudine, qua 

servi, cum statum mutarent ac manumitterentur, capite raso pileum accipiebant. 
Unde est in Amphitryone Plautina sub persona Sosiae servi libertatem optantis : 
Quod ille faciat Juppiter 

Ut ego hodie raso capite calvus capiam pileum. 
Huc pertinet, quod Plutarchus refert in apophthegmatis Scipionis, qui non prius 
sustinuit agere cum Carthaginensibus de pace, quam L. Terentium, quem captivum 
habebant, ad sese reducerent ; Terentius autem Scipionem triumphantem subsecutus 
est pileatus veluti libertus. Item quod ibidem refertur de T. Quintio, quem in 
triumpho subsecuti sunt pileati omnes Romani, quos in bello captos et apud Graecos 
servientes drachmis quingentis redemptos ipsi dono dederant ; cujus meminit T. 
Livius lib. quarto de bello Macedonico. Martialis libro Epigrammatum secundo ad 
Olum : 

Totis pilea sarcinis redemi, 
hoc est rebus omnibus relictis contemptisque peperi mihi libertatem. Etenim qui 
potest nihil habere, is nulli servire cogitur eique liberum est suo more vivere. Atque 
ideo subjicit : 

Servum si potes, Ole, non habere, 

Et regem potes, Ole, non habere. 
Persius : 

Hanc nobis pilea donant. 
Suetonius in Tiberio : Servisque ad pileum frustra vocatis, in Siciliam profugit. Idem 
in Nerone: Obiit trigesimosecundo aetatis anno, die, quo quondam Octaviam 
interemerat. Tantumque gaudium publice praebuït, ut plebs pileata tota urbe 
discurreret, nimirum hoc indicio additam sibi libertatem significans. Servius in 
Aeneidos octavum refert Feroniam servorum deam haberi, in cujus templo capite 
raso soliti sint pileum accipere. Videtur autem pileum priscis insigne fuisse virtutis 
spectatae, ut hinc fluxerit mos, ut qui magistri doctorisque titulo decorantur, pileum 


accipiant. A. Gellius Noctium Atticarum VII, cap IV, scribit servos eos venire solitos 

pileatos, quorum nomine venditor nihil praestaret. Ejus rei Caelius Sabinus 
jureconsultus hanc fuisse causam scribit, quod ejusmodi conditiones mancipia 
insignia esse in vendendo deberent, ut emptores errare et capi non possent neque lex 
vendundi operienda esset, sed oculis jam perciperent, quod nam esset mancipiorum 


genus. 


1028. II, 1, 28. Ejusdem musae aemulus 


Ejusdem artis aut disciplinae studiosi ejusdem Musae aemuli dicuntur. 
Usurpatur apud A. Gellium proverbii vice. Graeci ὁμοτέχνους appellant ejusdem 


artis opifices. 


1028. IT, 1, 29. Lolio victitant 


Aenigmate proverbiali lolio victitare dicuntur lusciosi et caecutientes, quos 
Graeci, teste Nonio, myopes vocant. Plautus in Milite : 

Mirum est lolio victitare te, tam vili tritico. 

Quid jam ? Quia lusciosus. Verbero, aedepol tu quidem 

Caecus, haud lusciosus. 
Lolium autem Plinius inter frugum pestes commemorat una cum carduis ac tribulis. 
Vergilius in Bucolicis : 

Infelix lolium et steriles dominantur avenae. 
Item Georgicon libro primo : 

Mox et frumentis labor additus, ut mala culmos 

Esset rubigo, segnisque horreret in arvis 

Carduus. Intereunt segetes, subit aspera silva 

Lappaeque tribulique, interque nitentia culta 

Infelix lolium et steriles dominantur avenae. 
Inest autem lolio peculiare quoddam malum, ut oculis caliginem inducat, id quod 


indicat Ovidius libro Fastorum primo, cum ait : 

Et careant loliis oculos vitiantibus agri. 


Hinc nimirum jocus proverbialis. 


1030. II, 1, 30. Intus canere, aspendius citharoedus 


Qui privati commodi impendio studiosi essent ac fere, quicquid rerum 
agerent, id omne ad domesticam referrent utilitatem, ii proverbio intus canere, iidem 
apud Graecos Ἀσπένδιοι κιθαρισταί, id est Aspendii citharistae dicebantur. M. 
Tullius in Verrem actione tertia : atque etiam Aspendium citharistam, de quo saepe 
audistis, id quod est Graecis in proverbio, quem omnia intus canere dicebant, sustulit 
et in intimis aedibus suis posuit, ut etiam illum ipsum artificio suo superasse 
videatur. Facetissime taxavit Cicero Verris rapacitatem, qui intus canentem in intimis 
aedibus collocarit, hoc est plus quam intus cecinerit. Idem in Rullum adversus legem 
agrariam : Atque h oc carmen hic tribunus plebis non vobis, sed sibi intus canit. Nam 
ostendit Tullius in ea oratione legem, tametsi popularis videretur, haud tamen 
populi, sed decemvirum utilitati repertam. Porro de Aspendio citharoedo Asconius 
Pedianus ad hanc ferme sententiam enarrat: Vulgares citharoedi cum canunt, 
utriusque manus funguntur officio, ita ut dextra plectrum teneant, id quod foris 
canere appellant, sinistra digitis chordas carpant, quod quidem intus canere vocant. 
Difficile autem visum est quod Aspendius citharoedus faciebat, qui nequaquam 
utraque uteretur manu, sed omnia, id est totam cantionem, intus et sinistra tantum 
manu complecteretur ; atque ita tacita levique modulatione sinistra contactis chordis 
cantilena peragebatur, ut vox ad citharoedum dumtaxat aut proxime assistentem 
perveniret. Hinc fluxisse proverbium, ut furaces homines Aspendii citharistae 
Graecis vulgo dicerentur, quod ut hi carminis, ita illi furtorum essent occultatores. 
Fatetur Asconius adagionem etiam in illos apte dici, qui multu intestinis suis 
commodis consulunt praeter honestatem. Neque discrepat interpretamentum, quod 
adfert Zenodotus ex Zenone Myndio in adagiorum collectaneis. Porro Aspendus 


Pamphyliae civitas est, auctore Stephano, unde Aspendii dicebantur, apud quos 

citharoedi hoc artificio praecelluisse videntur. Ad hoc proverbium apparet allusisse 
Plinium libro vigesimooctovo, capite quinto, cum ait : Verum id remediis cecinit, non 


epulis. 


1031. II, 1, 31. In lapicidinas 


Εἰς λατομίας, id est In lapicidinas. Simillimum est illis : Ἐς κόρακας, καὶ Ἐς 
τὴν μακαρίαν, cum significamus quempiam e medio tollendum et in rem malam 
aliquo auferendum. Natum a Philoxeno poeta dithyrambico, qui cum Dionysii 
tyranni poemata non probaret, utpote indocta, in lapicidinas ab eo detrusus est ; 
deinde revocatus illinc amicorum pretibus, ubi denuo Dionysium sua carmina 
pronuntiantem audisset, surrexit et rogatus a Dionysio, quid esset rei, respondit, 
satius ac potius esse in lapicidinis vitam degere quam illius audire poemata. M. 
Tullius in Epistolis ad Atticum libro quarto Philoxeni animum probat, qui maluerit in 
carcerem reduci quam assentari tyranno. Lucianus in libello, cui titulus De mercede 
servientibus : Σὺ δ΄ οὖν, ἐὰν μὴ ἐπαινῇς, ἐς τὰς λιθοτομίας τὰς Διονυσίου εὐθὺς 
ἀφίξῃ, id est Quod ni tu laudes, protinus in Dionysii lapicidinas relegaberis. Plautus 
in Captivi duo : 

Inde 1015 porro in latomias lapidarias. 

Hoc nomine carcer erat insignis, quem Dionysius exstruxerat. Plutarchus libro II De 
fortuna et virtute Alexandri: Οἷος ἦν ἀνάπαλιν Διονύσιος ὁ τὸν ποιητὴν 
Φιλόξενον εἰς τὰς λατομίας ἐμβάλλων, ὅτι τὴν τραγῳδίαν αὐτοῦ διορθῶσαι 
κελευθεὶς εὐθὺς ἀπαρχῆς ὅλην μέχρι τῆς κορωνίδος περιέγραψεν, id est Qualis 
rursus erat 116 Dionysius, qui Philoxenum poetam in latomias conjecit, quod ipsius 
tragoediam emendare jussus ab ipso statim initio usque ad finem dispunxit. M. 
Tullius in Verrem actione VII : Latumias Syracusanas omnes audistis, plerique nostis. 
Opus est ingens, magnificum, regum ac tyrannorum totum est e saxo, in mirandam 
alitudinem depressum et multorum operis penitus excisum. Item in eadem : Carcer 


ille, qui est a crudelissimo tyranno Dionysio factus Syracusis, quae latumiae 

vocantur, in istius imperio domicilium Romanorum fuit. Ut quisque istius animum 
aut oculos offenderat, in latumias statim conjiciebatur. Idem in eundem actione 
tertia : L. Suetius, homo omnibus ornamentis praeditus, qui juratus apud vos dixit 
multos cives Romanos in latumiis istius crudelissime per vim morte esse multatos 


etc. Hujus carceris meminit et T. Livius belli Punici secundi libro sexto. 


1032. IT, 1, 32. Equi senecta 


Ἵππου γῆρας, id est equi senecta, proverbium in eos dici solitum, qui 
praeclaris rebus gestis in juventa, postea quam consenuerint, ad sordidas curas semet 
abjiciunt. Allegoria sumpta a generosis equis, qui senio facti segnes in pistrinum aut 
carrum, aut aliud id genus opus detruduntur, olim in pretio habiti, dum viribus 
integris essent. Plutarchus in libello, cui titulus An seni sit administranda respub. Οὐ 
παντάπασιν δόξει τοῦτο δὴ TO καλούμενον ἵππου γῆρας ἐπάγεσθαι μηδενὸς 
ἀναγκάζοντος ; id est An non is plane videbitur equi senectam, quemadmodum 
vulgo vocant, accersere nemine compellente ἡ Cum hoc convenit Ennianum illud, 
quod refertur ἃ Cicerone in Catone majore : 

Sicut fortis equus, spatio qui forte supremo 


Vicit Olympia, nunc senio confectus quiescit. 


1033. IT, 1, 33. Si tibi amicum, nec mihi inimicum 


Plato in Theaeteto : AA εἰ οὕτως, ὦ Θεόδωρε, σοὶ φίλον, οὐδ΄ ἐμοὶ ἐχθρὸν, 
φασὶν οἱ παροιμιαζόμενοι, id est Si istud ἔν! amicum, Theodore, nec mihi est 
inimicum, quemadmodum proverbio dicunt, hoc est Si tibi res placet, mihi non 
displicet. Captata est autem in figura vocum pugnantia, deinde τὸ ἀμφίβολον φίλου 
καὶ ἐχθροῦ, quorum utrumque a personis ad res detorquetur, quamquam ad 


personas relata sunt usitatiora. Usus erit, quoties alienae obsequimur voluntati. 

1034. II, 1, 34. Rana gyrina sapientior 


Plato in Theaeteto : Ὅτι ἡμεῖς μὲν αὐτὸν ὥσπερ θεὸν ἐθαυμάζομεν ἐπὶ 
σοφίᾳ, OÙ ἄρα ἐτύγχανεν ὧν εἰς φρόνησιν οὐδὲν βελτίων βατράχου yvoivov, id 
est Nos illum tamquam deum ob sapientiam admirabamur, at ille nihilo magis 
antecellebat prudentia quam rana gyrina. Sumptum est adagium ab informi partu 
ranarum, quem Greci γυρίνους vocant a figura corporis in gyrum orbiculati, quo fit, 
ut mira celeritate se, quo velint, voluant versentque, quemadmodum testatur, 
quisquis is fuit, qui scripsit Etymologicum Graecarum dictionum. Meminit 
gyrinorum et Hesychius. Suidas etiam Aristophanis adducit testimonium : Οἷον 
παπέρες βοῶσι γυρίνων, id est Quemadmodum patres clamant gyrinorum. Nec ab 
his abhorrent, quae tradit Plinius lib. nono, cap. Quinquagesimoprimo : Ranae, 
inquit, syperveniunt prioribus pedibus alas foeminae mare apprehendente, 
posterioribus clunes. Pariunt minimas carnes nigras, quas gyrinos vocant, oculis 
tantum et cauda insignes ; mox pedes figurantur, cauda findente se in posteriores. 
Mirumque : semestri vita resolvuntur in limum nullo cernente et rursus vernis aquis 
renascuntur, quae fuere natae, perinde occulta ratione, cum omnibus annis id 
eveniat. Hactenus Plinii verba recensuimus. Meminit et Aratus : 

Αὐτόθεν ἐξ ὕδατος πατέρες βοόωσι γυρίνων, id est 

Inde gyrinorum clamant per stagna parentes. 

Porro cum ranae tribuitur loquacitas, quae stoliditatis solet esse comes, minimum 
mentis inesse oportet gyrinis, quos vix deprehendas animal esse, nini moverentur. Ut 
autem hunc locum diligentius expenderem, Hieronymus aleander, vir non tantum 
litteris clarus mihique vetere necessitudine junctus, in causa fuit ; ille rursus, quod 
indicavit, Coelio Calcagnino transcribit. Nos neutrum voluimus sua laude fraudatum 
esse. Neque enim unquam tam juveniliter fuimus affecti, ut nobis placuerit cornicula 


Aesopica. 

1035. IT, 1, 35. In puteo constrictus 


Plato in Theaeteto : Τί γὰρ χρήσῃ ἀφύκτῳ ἐρωτήματι, TO λεγόμενον, ἐν 
φρέατι OVOXOUEVOS ; id est Cur enim utaris inexplicabili quaestione in puteo, 
quemadmodum aiunt, constrictus ἡ Quadrabit in eos, qui in angustias eas redacti 
sunt, ut exstricare sese nullo modo possint. Non admodum abludit ab illo: Ἐν 
φρέατι κυνομαχεῖν, id est In puteo cum cane pugnare ; item illo: Canterium in 


fossa. 


1036. IT, 1, 36. In easdem ansas venisti 


Plato in Phaedro : Περὶ τούτου μέν, © φίλε, εἰς τὰς ὁμοίας λαβὰς ἐλήλυθας, 
id est Quantum ad istam rem pertinet, amice, in easdem ansas venisti, id est 
Nihilominus teneris nec potes effugere, quin dicas. Item Aristides in communi 
quatuor oratorum defensione : Ὥστ' εἶχεν ἂν πάλιν ὁ Καλλικλῆς εἰς τὰς αὐτὰς 
λαβὰς ἐπανελθεῖν, id est Itaque Callicli erat in easdem ansas recidendum. Quadrat 
in eum, qui sic irretitus est, ut quocumque se vertat, teneatur nec explicare sese 
possit. Huic simillimum est quod scribit Lucianus in Hermotimo : Οἰόμενος γὰρ 
ἐκπεφευγέναι, εἰς τὸν αὐτὸν κύρτον ἐμπέπτωκας, id est : Nam arbitratus effugisse 


te, in eandem nassam incidisti ; item illud, quod alibi dicetur : Κύκλῳ περιέλκειν. 


1037. I, 1, 37. Qui possim ab hoc epulo abesse ? 


Plato in Phaedro : Πῶς γὰρ ἂν οἷός τε εἴην τοιαύτης θοίνης ἀπέχεσθαι ; id 
est Qui possim ab hoc epulo abstinere ? De re vehementer suavi atque expetenda, 
quod genus est festum aliquod convivium. Allusum opinor ad eam fabulam, qua 
tradunt Dianam iracunde tulisse, quod cum reliqui dii adhibiti essent ab Oeneo ad 
sacrum epulum, sola fuisset praeterita solaque domi sederit secum stomachans, quod 
nihil ex illo nidore sentiret. Qua de re meminit Lucianus in Lapithis, item in libello 


De sacrificiis. 


874 


10 


20 


1038. II, 1, 38. Dulcis cubitus 


Γλυκὺς ἀγκών, id est Dulcis cubitus, abominantis est sermo, aut cum aliud 
dicimus aliud sentientes. Plato in Phaedro : Γλυκὺς ἀγκών, ὦ Φαῖδρε, λέληθέ σε, 
ὅτι ἀπὸ τοῦ μακροῦ ἀγκῶνος τοῦ κατὰ τὸν Νεῖλον ἐκλήθη: καὶ πρὸς ἀγκῶνι 
λανθάνει σε, ὅτι οἱ μέγιστον φρονοῦντες τῶν πολιτικῶν μάλιστα ἐρῶσι 
λογογραφίας καὶ καταλείψεως συγγραμμάτων, id est Num, Phaedre, fugerat te, 
quod dulcis cubitus ἃ longo illo, qui in Nilo est, cubito dictus esset ἡ Quin etiam 
praeter cubitum ïillud fugit te, quod qui rerum civilium sunt peritissimi, 
conscribendarum orationum ac posteris relinquendarum sunt cupientissimi. 
Hactenus Plato. Ancon autem ΝΠ] pars est, in qua navigantes plurimum et sudant, et 
periclitantur. Unde proverbio dicebant Kat’ εὐφημισμόν : Γλυκὺς ἀγκών, id est 
Dulcis cubitus, quasi deprecantes ejus loci discrimina. Id autem perinde valet, quasi 
dicas : Εὔφημα φώνει, id est Bona verba aut bene ominata loquere. Sunt qui e 
comico Platone natum existiment. Is in fabula, cui titulus Phaon, senem facit 
amantem tibicinam atque haec loquentem : 

Ὦ χρυσοῦν ἀνάδημα, 

© τοῖσιν ἐμοῖσι τρυφεροῖσι τρόποις ὦ γλυκὺς ἀγκῶν, id est 
O aureum amiculum, O meis delitiosis moribus gratus cubitus. Suidas scribit 
anconem Carthaginensibus vocari domicilium obscurum ac profundum, in quod 
conjicii solent, si quibus indignaretur tyrannus ; praeterea summa montium juga 
ancones vocari; denique praeter alia gurgitem ac tumorem fluminis circa ripas 
propter anfractum et amnis repercussum anconem dici, a cubiti figura, ni fallor, 
ducta similitudine, quod quibusdam locis ripa excurrat promineatque specie cubitali. 
Unde et oppidis ac locis aliquot Anconis inditum est vocabulum, ut Anconi 
Picentinorum civitati, teste Stephano. Item Ovid. lib. Transform. ultimo : Et spissi 
littoris ancon, ut quidam legunt. Valerius Argonauticon lib. quarto : 


Quid memorem, quas Iris aquas, quas torqueat Ancon ? 

Unde non absurde κατ' ἀντίφρασιν quis acceperit, sicuti placet Zenodoto. Nam alii 
putant per exclamationem dictum. Athenaeus libro Deipvosophistarum duodecimo 
ostendit Anconem locum quempiam fuisse Sardis, voluptatum ministeriis paratum, 
in quo popinae, scorta atque aliae id genus delitiae; dulcis igitur Ancon ob 
blandimenta voluptatum, sed in eo complures naufragium faciebant. Idem indicat 
Polytbratem apud Samios mulieres aliquot voluptatum architectrices instituisse ad 
exemplum Anconis dulcis Sardorum, eumque locum Laura dictum fuisse, sive 
Samiorum Flores. Idem addit Omphalen, ejus gentis reginam, per vim virgines 
dominorum cum eorum servis inclusisse ad stuprum, ne sola haberetur impudica ; 
Lydos autem eum locum, in quo foeminae constuprabantur, γλυκὺν ἀγκῶνα 
dixisse, sceleris atrocitatem verbo mitigantes. Vocem autem dictam putat ab eo, quod 
illic gerebatur. Etymologus indicat ἀγκῶνα dici locum ossibus durum, παρὰ τὸ 
ἐπάγεσθαι τὴν χεῖρα, id est ab adducenda manu, velut ἄγνυσθαι, id est frangendo ; 
sive ab àyketv, id est a praefocando. Hesychius adjicit et murorum flexus ἀγκῶνας 
vocari. Breviter, quicquid ïin cubiti speciem inflectitur, ἀγκών dicitur, 


quemadmodum sunt et citharae ancones. 


1039. II, 1, 39. Bos ad praesepe 


Βοῦς ἐπὶ φάτνῃ, id est Bos ad praesepe, in emeritos dici consuevit, quique jam 
ob aetatem otio vitaeque molliori indulgent. Effertur et ad hunc modum : Βοῦς ἐν 
avAiw, id est Bos in stabulo. Congruit et in eos, qui nullis honestis negotiis 
exercentur, sed turpi otio atque abdomini serviunt. Philostratus in Cassandra : Ἀλλ' 
ἐν μειρακίοις καὶ γυναίοις, βοῦς ἐπὶ φάτνῃ, id est Verum inter adulescentulos ac 
mulieres, bos ad praesepe. De Agamemnone loquitur voluptariam agente vitam. 
Effertur item ad hunc modum : Βοῦς ἐπὶ avAiw γέρων, id est Bos in stabulo senex ; 
rursum hoc modo ; Boùc ἐν avAiw κάθῃ,͵, id est Bos in stabulo desides, de 115, qui 


molliter et in otio vivunt. 


876 


10 


20 


Athenaeus lib. VIII refert quiddam non illepidum nec alienum ab hoc 
proverbio. Cantor quidam imperitus, cum Stratonicum excepisset convivio, inter 
pocula ostentabat illi artem. Cum autem esset splendidum ac magnificum convivium 
ac Stratonicus eo frustraretur non habens alterum, quicum sermocinaretur, confregit 
poculum ac poposcit majus, multosque cyathos cum accepisset solique calicem 
ostendisset, affatim bibens obdormiit, caetera fortunae comittens. Cum autem forte 
comessabundi quidam supervenissent cantori ex notis, Stratonicus illico factus est 
sobrius. li cum audissent, quod semper multum vini bibens fuisset inebriatus, 
compendio respondit : Insidiator enim et sceleratus ille cantor tamquam bovem ad 
praesepe data coena occidit. Quod in Athenaei verbis legimus ψαλλόμενος, opinor 
legendum σφαλλόμενος. Congruet et in illos, qui in suum aluntur exitium, 
quemadmodum ïi, qui se voluptatibus mundi explent. Orco quid aliud quam 


victimae nutriuntur, veluti bos ad praesepe ? 


1040. IT, 1, 40. Ne genu quidem flexo 


Οὐδὲ γόνυ κάμψας, id est Ne genu quidem flexo, Philostratus in Antaeo : Καὶ 
οὐδὲ γόνυ, φασί, κάμψας ἀποδύεται πρὸς τὸν Ἀνταῖον, id est Ac ne genu quidem 
curvato adversus Antaeum exuitur. Idem in Herode: Ἐνταῦθα, ἔφη, γόνυ 
κάμψωμεν, id est Hic, inquit, genu flectamus. Dictum est autem ὑπερβολικῶς pro 
eo, quod est ne tantulum quidem. Etenim qui jam incipit ad quietem componere sese, 
primum genu flectit. Itaque perinde valet οὐδὲ γόνυ κάμψας, quasi dicas citra 
respirationem, sine omni intermissione. Sumptum apparet ex Aeschyli Prometheo, 
ubi Vulcanus sic loquitur : 

Ἀνθ’ ὧν ἀτερπὴ τήνδε φρουρήσεις πέτραν 

Ὀρθοστάδην ἄυπνος, οὐ κάμψων γόνυ, id est 

Ideo petram servabis hanc inamabilem, 


Insomnis astans, nec genu unquam flexeris, 

Nisi mavis esse mutuatum ex Homericae Iliados H, ubi de Hectore sic loquitur 
Menelaus : 

Φημί μιν ἀσπασίως γόνυ κάμψειν, αἴκε φύγησι 

Δηίου ἐκ πολέμοιο, id est 

Ille Iubens genua flectet, puto, si modo tristi 


Fugerit e bello. 


1041. IT, 1, 41. Quo properas, num ad ephebum ? 


Philostratus in Vita Apollonii : Ὅ τε Κιλίκιος λόγος: ποῖ τρέχεις ; ἢ ἐπὶ τὸν 
ἔφηβον ; ἐπ΄ ἐκείνῳ τε ἐλέγετο καὶ παροιμιώδη τιμὴν ἔσχεν, id est Ac Cilicibus 
celebratum dictum: quo curris? num ad ephebum? de 110 quoque ferebatur 
adagiique vim obtinebat. Parum liquet, quid sibi voluerit Cilicum illud adagium, nisi 
forte sumptum est ab Apollini oraculo, ad quod undique festinabatur. Fingebatur 


autem imberbis Apollo, quemadmodum et Bacchus. 


1042. IT, 1, 42. Et puero perspicuum est 


Kai παιδὶ δῆλον, id est Et puero perspicuum, de re supra modum perspicua 
confessaque. Utitur et Plato quodam in loco, quem ante commonstravimus, et 
Philostratus in Vita Apollonii. Est in epistolis Basilii : Τοῦτο καὶ παιδὶ γνώριμον, id 
est Hoc et puero notum. Finitimum illi, quod alibi retulimus : Kai τῷ τυφλῷ δῆλον, 


id est Vel caeco perspicuum. 


1043. II, 1, 43. Ne in Melampygum incidas 


Μὴ τῷ Μελαμπύγῳ περιτύχοις, id est Ne in Melampygum incidas, in 
lascivos et injuriosos homines quadrat. Est autem comminantis, ne quando incidant 
in eum, qui malefactorum poenas de eis sumat. Utitur hoc adagio Philostratus in 
Apollonii vita, lib. Il: Kai τοῦτο ἴσως ἦν τὸ Μελαμπύγου τυχεῖν, id est Et hoc 


fortassis erat in Melampygum incidere. Aristophanes in Lysistrata : 

Kai Μυρωνίδης γὰρ ἦν τραχὺς ἐντεῦθεν 

Μελάμπυγός τε τοῖς ἐχθροῖς ἅπασιν, id est 

Et Myronides enim erat hirsutus illinc 

Melampygusque hostibus omnibus. 
Melampygum dixit quasi vindicem ultoremque. Porro Melampygus Graecis 
siggnificat eum, qui nigro sit podice ; quo quidem cognomento notatus est Hercules, 
quod eam corporis partem non Lydorum more vulsam, neque candidam, 
quemadmodum effoeminati solent, sed nigris pilis hirsutam ac silvosam haberet. 
Nam Graeci, quemadmodum molles et imbelles fractosque deliciis πυγάργους καὶ 
λευκοπύγους appellant, itidem e diverso fortes ac strennuos μαλαμπύγους vocare 
consueverunt, ut auctor est Lycophronis interpres. Idem ostendit paroemiam ad 
hunc quoque modum efferri: Οὔπω Μελαμπύγῳ τετύχηκας, id est Nondum in 
Melampygum ïincidisti. Proverbium ex hujusmodi quadam historia natum 
existimant, quam partim ex Suida, partim ex Gregorii Nazianzeni enarrationibus 
adscribemus. Olim duo quidam fratres erant, omni genere maleficiorum passim in 
omnes debacchantes, unde et ex morum atrocitate nomina repererunt, nam alter 
Passalus dictus est, alter Achemon, sive ut alicubi legitur, Acmon. Hos mater, omine 
Sennonis, ubi videret atrocia facinora passim patrantes, jussit cavere, ne quando in 
Melampygum inciderent. Evenit deinde, ut Hercules aliquando sub arbore quadam 
dormiret, armis in eandem reclinatis. Accesserunt Cercopes, sive Perperi fratres, 
utrumque enim scriptum invenitur, et Herculem somnientem ipsius armis aggredi 
tentarunt. Ille protinus sensit insidias et correptos ac vinctos de clava ἃ tergo 
suspendit leporum ritu, atque ad eum modum gestabat. Ille pendentes capitibus 
deorsum demissis, cum Herculis posticum nigris pilis horridum atque hispidum 
viderent, materni moniti memores super hac re inter sese confabulabantur. Quod 
simul ac audisset Hercules, hoc cognomine delectatus et in risum effusus eos vinculis 
solutos dimisit. Notat hanc historiam Plutarchus in libello De discrimine amici et 


adulatoris, cum ait Herculem Cercopibus fuisse delectatum. Meminit et Herodotus in 

septimo de loco, dicto lapide Melampygo, et Cercopum sede. Quo sane loco lapsus 
est insigniter Laurentius Valla, quod fabulam hanc aut nesciret, aut certe non 
meminerit. Plutarchus in libello De puerum educatione refert et hoc inter 
Pythagorica aenigmata : Μὴ γεύεσθαι τῶν μελανούρων,͵ id est Non gustanda, quae 
nigra sunt cauda, atque hunc in modum interpretatur : abstinendum a convictu 


mortalium atrorum et improborum ; quamquam hoc a proverbio diversum. 


1044. IT, 1, 44. Noctuinum ovum 


Γλαύκειον ῳόν, id est Noctuinum ovum. Refertur a Nicolao Perotto in Copiae 
cornu proverbii loco, nec explicatur tamen. Fortassis antiquitus abstemium et a vino 
abhorrentem hoc adagio significabant. Philostratus enim in vita Apollonïi, libro 
tertio, de ovo noctuae rem oppido quam prodigiosam refert. Itaque satius est ipsius 
referre verba: Τὴν γλαῦκα, inquit, χρὴ ἐπιφυλάττειν, OÙ νεοττεύει, καὶ τὰ φὰ 
σπάσαντα δοῦναι μασᾶσθαι τῷ βρέφει συμμέτρως ἕψαντας. Εἰ γὰρ βρώσεταί τι 
τούτων πρὶν οἴνου γεύσασθαι, μῖσος πρὸς τὸν οἶνον αὐτῷ ἐμφύσεται, καὶ 
σωφρονέστατα διακείσεται, id est Obervandum, ubi loci niduletur noctua ; deinde 
ova subducere oportebit, eaque mediocriter cocta infanti mandenda dare. Quod si 
quid ex his ederis, prius quam degustarit vinum, inseretur illi vini odium, adeo ut in 
omnem vVitam quam maxime sobrius sit futurus. Aelianus libro De naturis 
animantium primo fabulam refert paulo magis etiam, quam haec est, anilem. Eam 
quoque praestiterit ipsius auctoris recensere verbis : Οἱ πελαργοὶ λυμαινομένας 
αὐτῶν τὰ HA νυκτερίδας ἀμύνονται πάνυ σοφῶς. Αἱ μὲν προσαψάμεναι 
ἀνεμιαῖα ἐργάζονται καὶ ἄγονα αὐτά. Οὐκοῦν τὸ ἐπὶ τούτοις φάρμακον ἐκεῖνό 
ἐστι: πλατάνου φύλλα ἐπιφέρουσι ταῖς καλιαῖς, αἱ δὲ νυκτερίδες OT ἂν αὐτοῖς 
γειτνειάσωσι, νακρώσι καὶ γίνονται λυπεῖν ἀδύνατοι, id est Ciconiae noctuas ova 
sua perdere solitas arcent miro ingenio. Nam hae contactu reddunt ea subventanea 
steriliaque. Remedium igitur adversus haec illud adhibent : platani frondes in nidum 


convehunt, quas noctuae postea quam contigerint, torpescunt, ita ut jam nocere non 

queant. Hactenus Aelianus. Sunt qui negent noctuinum ovum inveniri. Proverbium 
itaque quadrabit vel in hominem nihili nulliusque frugis, juxta fabulamentum 


Aeliani, vel in rem raram inventu, juxta horum sententiam. 


1045. II, 1, 45. Amazonum cantilena 


Ἀμαζόνων &oua, id est Amazonum cantilena, in delicatos ac lascivos et 
parum viros. Philostratus in apollonii vita, libro quarto : Μειράκιον τῶν ἁβρῶν, 
οὕτως ἀσελγὲς νομιζόμενον, ὡς γενέσθαι ποτὲ καὶ τῶν Ἀμαζόνων àopa, id est 
Adulescens de numero mollium, usqueadeo lascivus habitus, ut aliquando 
Amazonum quoque fuerit cantio. Quid autem sibi velit Amazonum cantio, fateor 
mihi nondum satis compertum apud idoneos auctores; nisi si cui placet, ut 
accipiamus amazones ludibrii causa in molles viros cantilenas solere celebrare. Quod 
si fas sit mutare scripturam, mihi nequaquam displiceat, ut pro Ἀμαζόνων 
μαζονόμων legamus. Sic enim appellant lancis genus praegrande, quo cibi 
inferuntur in convivium. Mos autem erat antiquitus, ut epulad lautiores tibicine 
praecedente inferrentur, ut accipenser. Horatius in extrema satyra : 

Mazonomo pueri magno discerpta ferentes 

Membra gruis. 

Verum hoc interim meum esto somnium, donec ab eruditis certius aliquid 
proferetur ; quod sane desperandum non est, indies in lucem emergentibus novis 
auctoribus. Cum haec jam quartum essent aedita, prodiit opus Caelii Rodigini, qui 
tradit sibi videri proverbium hoc non de foeminis Amazonum, sed in genere de 
tenuibus dici. Hoc commentum cum sit insigniter frigidum, quanto ipse verecundius, 


qui me professus sum nescire, quod nesciebam ! 


1046. IT, 1, 46. Tantali horti 


Ταντάλου κῆποι, id est Tantali horti. De bonis, quibus tamen frui non liceat, aut de 


115, quae videantur aliquid esse, cum nihil sint. Philostratus in vita Apollonii, libro 

quarto : Τοὺς Ταντάλου, ἔφη, κήπους εἴδετε, ὡς ὄντες οὔκ. εἰσι, id est Tantali hortos 
videtis, inquit, esse, cum non sint. Nota est fabula de Tantalo apud inferos ad aquam 
stante deque pomis in caput imminentibus, cum sitiens interim atque esuriens neutra 


possit contingere. De his nonnulla retulimus prius in proverbio Adonidis horti. 


1047. II, 1, 47. Res sacra consultor 


Σύμβουλος ἱερὸν χρῆμα, id est Consultor res sacra. Zenodotus ex Epicharmo refert. 
Sensus est adagionis plurimum utilitatis adferre bene consulentem, aut religiose 
pureque dandum consilium 115, quibus est opus. Plato in Theage : Ἀλλὰ μὲν δή, ὦ 
Δημόδοκε, καὶ λέγεταί γε σύμβουλον ἱερὸν χρῆμα εἶναι, id est Quin illud etiam 
dicitur, Demodoce, consultorem rem esse sacram. Idem in epistola ad Perdiccam : 
Δίκαιος δέ εἰμι καὶ ξενικήν, καὶ ἱερὰν ξυμβουλὴν λεγομένην ξυμβουλεύειν, id est 
Aequum est autem, ut et hospitale, et sacrum, ut dicitur, consilium impertiam. 
Suidas indicat dictum, ubi deliberatur de rebus periculosis, ut simile videatur illi : 
Sacram ancoram jacere. Effertur et ad hunc modum : Ἱερὸν ἡ συμβουλή, id est Res 
sacra consilium. Exstat inter Graecas sententias hic senarius : 
Ἱερὸν ἀληθῶς ἐστιν ἡ συμβουλία, id est 


Res est profecto sacra consultatio. 


1048. II, 1, 48. Ante mysteria discedere 


Ἀπιέναι πρὸ τῶν μυστηρίων, id est Ante mysteria discedere, est re nondum 
absoluta subducere sese. Sumpta metaphora a sacris, in quibus prophani jubebantur 
abire, cum jam essent peragenda mysteria, initiati manebant, nec fas erat, nisi 
peractis ritibus, abire. Plato in Menone : Εἰ μή, ὥσπερ χθὲς ἔλεγες, ἀναγκαῖόν σοι 
ἀπιέναι πρὸ τῶν μυστηρίων, ἀλλ΄ εἰ περιμείναις TE καὶ μυηθείης, id est Nisi, 
quemadmodum heri dicebas, tibi fuerit ante mysteria discedendum, verum si et 


permaneas, et mysteriorum particeps fias, et caetera, quae sequuntur. 

1049. IT, 1, 49. Ex uno multa facere 


Ἐξ ἑνὸς πολλὰ ποιεῖσθαι, id est Ex uno multa facere, proverbio dicebantur, 
qui rem quampiam minutim secabant. Quadrabit in eos, qui idem aliis atque aliis 
modis variant, ut non jam unum, sed plura videantur. Plato in Menone : Kai παῦε 
πολλὰ ποιῶν ἐκ τοῦ ἑνός, ὅπερ φασὶ τοὺς συντρίβοντάς TL ἑκάστοτε οἱ 
σκώπτοντες, id est Ac parce ex uno plura facere, quo dicto taxant eos, qui rem 
quempiam undecumque comminuunt. Narratur apud Titum Livium belli 
Macedonici libro V non illepida fabula de caupone quodam, qui suis unius carnes 
tam vario coctas apparatu proponebat, ut dux Romanus admiratus rogaret, unde 
nam media bruma suppeteret tanta venatus copia. Tum arridens caupa confessus est 
eas omneis ciborum species ex uno sue domestico confectas fuisse. Neque secus isti 
faciunt — inquit — qui commemorandis variis et horrendis nominibus vos territant, 


cum haec omnia una gens sit. 


1050. IT, 1, 50. Jovis Corinthus 


Ὁ Διὸς Κόρινθος, id est Jovis filius Corinthus, in eos dici solitum, qui semper 
eadem aut dicunt, aut faciunt. Pindarus in Nemeis, hymno VII: Ταὐτὰ δὲ τρὶς 
τετράκις τ' ἀμπολεῖν / ἀπορία τελέθει, τέκνοισιν ἅτε μαψυλάκας Διὸς Κόρινθος. 
Negat se velle iterum atque iterum eadem iterare, perinde quasi pueris nugas 
narraret, Διὸς Κόρινθος. Nam μαψυλάκας eum significat, qui frustra nugas effutit. 
Interpres hoc loco fabulam adfert, ad proverbium hoc, meo quidem animo ; non 
multum pertinentem; tamen adscribam. Aletes, inquit, consuluit Dodonaeum 
oraculum, quod tum Jovis erat, num Corinthiorum imperio potiri posset. Responsum 
est tum illum potiturum, cum quispiam illi glebam daret aut ruder, idque die 
multarum coronarum, nam id addidit. Itaque Corinthum profectus panem ab rustico 
quopiam petiit. [5 glebam porrexit. Sensit ille jam perfectum oraculum, animumque 


ad capessendum imperium adjecit. Parentabatur eo die Manibus, eamque ob causam 

cum pleraque civitas in monumentis abesset, accedens reperit Creontis filias jam 
paciscentes de imperio. Harum natu minimae persuadet, si velit adjutare, se, simul 
atque principatum esset consecutus, illam ducturum uxorem. Illa imperii cupiditate 
prodit civitatem ac portis apertis Aletem admittit. Is itaque victor Jovis Corinthum 
eam appellat, quod ex Jovis oraculo contigisset. Deinde subtexit aliam fabulam, cum 
aliorum interpretamento fere convenientem. Ea est hujusmodi : Olim Megarenses 
Corinthiis erant vectigales. Caeterum, cum illorum imperium insolentius gravatim 
ferrent ac defectionem pararent, missus est legatus Corinthiorum nomine, qui apud 
plebem Megarensem cum alia multa ferociter dixit, tum illud indignabundus ac 
vociferans intonuit : Οὐκ ἀνέξεται ὁ Διὸς Κόρινθος, id est Non feret Jovis filius 
Corinthus. Id ubi saepius iteraret, concitatus populus succlamare coepit : Feri, feri 
Jovis Corinthum!, simulque legatum expulerunt. Erat autem Corinthus hic 
Corinthiorum rex, Jove prognatus ; tametsi Pausanias in Corinthjacis negat se apud 
auctores serios reperisse Corinthum Jovis fuisse filium, sed vulgus dumtaxat 
Corinthiorum ita praedicare. Usurpat adagium Plutarchus in commentario, quem 
inscripsit Adversus Stoicos : Πολὺς οὖν ὁ Διὸς Κόρινθος ἐπὶ τὸν λόγον αὐτῶν 
ἀφιᾶται: τὴν γὰρ ὑπέρου περιτροπήν, ἵνα μὴ σκώπτειν δοκῇς, ἔασον, id est 
Multus igitur Jovis Corinthus ad orationem ïillorum admittitur; nam pistilli 
circumvolutionem, ne mordere videaris, omitte. Aristophanes in Ranis : 
Τουτὶ τί ἦν τὸ πρᾶγμα, 
Ἀλλ’ ἢ Διὸς Κόρινθος ἐν τοῖς στρῶμασι ; id est 
Quid aliud haec erat res, 

Nisi Jovis Corinthus in ipsis stragulis ? 
Verba sunt ministri, Bacchi ταὐτολογίαν notantis, qui dixerat : 

Αἴροις ἂν αὖθις αὖ γε, παῖ, τὰ στρώματα, id est 

Haec rursus iterum tolle, minister, stromata. 
Idem in Contionatricibus : 


Ὅτε δὴ δ' ἀνασκοπουμέναις ἀφαίνετο 

Ὁ Διὸς Κόρινθος, id est 

Ubi denuo considerantibus Jovis 

Apparuit Corinthus. 
Philostratus in Antipatro sophista : Ὠθούντων δὲ αὐτὸν τῶν συγγενῶν ἐς τὸν 
γάμον, καὶ Διὸς Κόρινθον ἡγουμένων τὸν Ἀντίπατρον, id est Impellentibus autem 
illum cognatis ad nuptias, et Jovis Corinthum existimantibus Antipatru ; quamquam 
hic Jovis Corinthum usurpasse videtur pro homine magnopere felici. Usurpat hoc 
adagium et Socrates apud Platonem in Euthydemo : AA ἀτεχνῶς τὸ λεγόμενον ὁ 
Διὸς Κόρινθος γίγνεται, id est Sed prorsus, id quod dici solet, Jovis Corinthus fit. 
Convenit cum illo, quod alibi retulimus : Δὶς κράμβη, id est Bis crambe. Neque 
solum uti licebit, cum eadem iterum atque iterum dicuntur, verumetiam cum in 
eodem negotio nimium assidue persistitur, veluti si quis cibum semper eundem 
apponat, aut si quis semper studiis litterariis incumbat, aut assidue venetur, ut hinc 
jam oboriatur ex assiduitate satietas, recte dicemus : ὁ Διὸς Κόρινθος. Molestum est 
enim quicquid perpetuum, vel Pindaro teste in Nemeis : Ἀλλὰ γὰρ ἀνάπαυσις ἐν 
παντὶ γλυκεῖα ἔργῳ. Κόρον δ΄ ἔχει, Καὶ μέλη, καὶ τὰ τέρπν΄ ἄνθε΄ Aboodtoia, id 
est Verum enimvero intermissio in omni negotio jucunda. Accipiunt autem 
Satietatem et cantilenae, et amoeni flosculi Venerei. In nonnullis exemplaribus pro 
μέλη scriptum erat μέλι. Sic in epigrammate : 

Πᾶν τὸ περιττὸν ἄκαιρον, ἐπεὶ λόγος ἐστὶ παλαιός, 

Ὡς καὶ τοῦ μέλιτος τὸ πλέον ἐστὶ χολή) id est 
Insuave est quicquid nimium est, nam dicitur olim : 
Mel quoque, si immodica est copia, bilis erit. 

Illud admonitu non inutile duxerim, proverbium bifariam accipi posse, nam et hoc 
ostendit onterpres Pindari : vel cum eadem itarantur saepius, vel cum 11, qui initio 
magnifice loquuntur minanturque ferociter, postea timide fugiunt, id quod evenit 
legatis Corinthiorum, qui cum saepius illud intonuissent in contione : Δικαίως 


στενάζει ὁ Διὸς Κόρινθος, εἰ μὴ λάβοιτο δίκας παρ’ ὑμῶν, id est Merito suspirabit 

Jovis Corinthus, nisi poenas sumpserit de vobis, postea, cum ad manus est ventum, 
ignaviter aufugerunt. Nec illud praetereundum, adagionem accommodari posse tum 
ad rem, tum ad personam. Ad rem hoc pacto : Jam millies audivi, non possum 
diutius ferre τὸν Διὸς Κόρινθον. Ad personam, ut si quis hominem eadem semper 


inculcantem τὸν Διὸς Κόρινθον appellet. Indicat et hoc interpres Pindari. 


1051. II, 1, 51. Testulae transmutatio 


Ὀστράκου περιστροφή, id est Testulae conversio, de rebus repente in 
diversum commutatis. Lucianus in Apologia περὶ τῶν ἐπὶ μισθῷ συνόντων : 
Ἔπειτα πάντων ἐκλαθόμενος, ὀστράκου, φασί, μεταπεσόντος, ἑκὼν ἑαυτὸν 
φέρων εἰς δουλείαν οὕτω περιφανῆ καὶ περίβλεπτον ἐνῆκε, id est Deinde oblitus 
omnium, testula, ut aiunt, transmutata, volens ipse semet in servitutem usqueadeo 
manifestariam et insignem conjecit. Incertum, utrum sumpta sit metaphora a ludi 
genere quodam, quem ostracinda Graeci vocant (hunc innuïit Plato in amatoriis, 
nempe in Phaedro : Φυγὰς δή, inquit, γίγνεται ἐκ τούτων, καὶ ἀποστερηκὼς ὑπ' 
ἀνάγκης ὁ πρὶν ἐραστής, ὀστράκου μεταπεσόντος, ἵεται φυγῇ μεταβαλών. Ὁ δὲ 
ἀναγκάζεται διώκειν ἀγανακτῶν καὶ ἐπιθεάζων, id est Tandem profugus fit ab 
his, et dum necessario privatus est, is, qui prius erat amator, testula in diversum 
versa, fuga se proripit immutatus. At ille cogitur insequi indignans deosque 
obtestans), an ab ostracismo, suffragiorum genere quodam, quod per calculos ac 
fabas ferebatur, in hoc repertum, ut per id cives, qui vel opibus immodicis, vel 
nobilitate, vel gloria, vel alia quavis insigni virtute multitudinis invidiam in se 
provocassent, in exilium decenne relegarentur. Hoc pacto fuit ejectus et Aristides, 
non aliam ob causam, nisi quod molestum esset populo Justi cognomen illi vulgo 
tributum. 

Ferebatur autem ostracismus ad hunc modum. Ostraci, id est testulae, viritim 
in comitiis dabantur. In eis, quem quisque vellet urbe cedere, literis inscriptis 


indicabat. Hoc deinde omneis in fori locum quendam cancellis circumseptum 

deportabant. Porro magistratus, quibus hoc datum erat negotii, primum universos 
recensebant ; qui nisi plures sex milibus fuissent, nihil conficiebatur. Deinde semotis 
uniuscujusque calculis, is, qui pluribus calculis damnatus erat, ad decennium in 
exilium ire jubebatur, ita tamen, ut illi liberum interim esset fructus suos accipere. 
Erat itaque ostracismus non improbitatis castigatio, sed vulgaribus animis insitae 
invidiae placatio. Antiquatus est autem hic ostracismus ejecto per hunc Hyperbolo 
quopiam, homine contempto atque humili. Hujusmodi ferme referuntur a Plutarcho 
in vita Aristidis. Ab hoc igitur ostracismo, quoniam magna vulgi licentia ac 
temeritate peragebatur ac repente praestantissimi cujusque civis fortunam 
commutabat, non absurde videri potest ductum adagium. 

De lusu ostracorum Julius Pollux in hunc fere modum tradit. Pueri, ducta in 
medio linea, duas in partes sese distribuebant, quarum altera intra ostracum, altera 
extra dicebatur. Deinde mittente quopiam ad lineam testam, utrius partis superior 
extitisset aliquis, hunc insequebantur, qui illi adhaerebant, reliquis in fugam 
conversis. Caeterum e fugientibus qui comprehensus esset, is considebat, asinus 
dictus, testaque projecta dicebat : Nox, dies, nam interior testae pars pice sublita erat, 
quae nocti respondebat. Hoc autem lusus genus appellabatur ὀστράκου 
περιστροφή, id est testae conversio. Plato libri De repub. vii. videtur ad lusus genus 
referre, cum ita loquitur : Τοῦτο δή, ὡς ἔοικεν, οὐκ ὀστράκου ἂν εἴη περιστροφή, 
ἀλλὰ ψυχῆς περιαγωγὴ ἐκ νυκτερινῆς τινος ἡμέρας εἰς ἀληθινὴν τοῦ ὄντος 
ἰούσας ἐπάνοδον, id est Istuc sane, ut videtur, non fuerit testae conversio, sed 
mentis circunductio ex nocturno quodam die ad ejus, quod vere est, ascensum euntis. 
Agit de philosophia, quae a falsis bonorum simulacris educit animum ad verorum 


bonorum cognitionem. 


1052. II, 1, 52. Alterum pedem in cymba Charontis habere 


Extremae decrepitaeque senectae homines etiam hodie vulgo dicuntur alterum 


pedem in sepulchro habere. Nec hinc abhorrent, quae scribit Lucianus in Apologia : 

Πρὸς αὐτῷ δὲ ἤδη τῷ Αἰακῷ γενόμενον καὶ μονονουχὶ τὸν ἕτερον πόδα ἐν τῷ 
πορθμείῳ ἔχοντα, id est Qui jam sit Aeaco ipsi vicinus quique jam tantum non 
alterum pedem in cymba Charontis habeat. Idem in Sectis : Kai τὸν ἕτερον πόδα, 
φασίν, ἐν τῇ σορῷ ἔχων, id est Et alterum pedem, ut aïunt, in tumulo habens. 
Pomponius libro Pandectarum XL, titulo De fideicommis. libert., cap. Apud 
Julianum, dixit his verbis : Ego discendi cupiditate, quam solam vivendi rationem 
optimam in octavum et septuagesimum annum aetatis duxi, memor sum hujus 
sententiae, quam dixisse fertur Julianus : et si alterum pedem in sepulchro haberem, 
adhuc addiscere quaedam vellem. Haud scio, an huc pertineat, quod Lucianus scribit 
in Votis : Ὅς γε δὴ ἐν τῇ νηὶ τὸν ἕτερον πόδα ἔχει, id est Qui quidem jam alterum 
pedem habeat in navi. Plutarchus in commentariolo De puerorum institutione notat 
senes vulgato convicio vocari solere κρονολήρους καὶ σοροδαίμονας, quod jam 
aetate desiperent et fossae confines essent, magisque bustuariae larvae quam 
homines. Plautus Acherontium senem dixit, Terentius silicernium ; et capularem 
dixit nescio quis. Graeci τυμβογέροντας vocant, auctoribus Hesychio et Suida, ac 
πεμπέλους extremae aetatis homines ; illos, quod tumulo sint proximi, hos, quod 
brevi mittendi sint ad inferos, παρὰ τὸ πέμπειν, quod est mittere, et ἕλος, palus, 


quod qui moriuntur, crederentur per Stygiam paludem transmitti ad inferos. 


1053. II, 1, 53. Cavam Arabiam serere 


Τὴν κοίλην Ἀραβίην σπείρειν, id est Cavam Arabiam serere, pro frustra 
sudare aut in re perdifficili nec admodum frugifera operam sumere. Lucianus in 
Apologia : Ὡς τὴν κοίλην Ἀραβίην σπείρειν ἐπιχειρεῖν, id est Ut cavam Arabiam 
serere adgrediatur. Significat autem palustrem Arabiae partem, neutiquam idoneam 
sementi. Plutarchus Περὶ τῆς ἀδολεσχίας : Τῶν μὲν γὰρ τὰς Ἀσίας εὐκαταφόρων 
ἄγονον εἶναι τὸ σπέρμα λέγουσιν, τῶν δὲ ἀδολέσχων ὁ λόγος ἀτελὴς καὶ 
ἄκαρπός ἐστι, id est Aïunt enim sterilem esse sationem humilium Asiae regionum, 


at loquaculorum ipsa oratio inutilis est atque infrugifera. 


888 


10 


20 


1054. II, 1, 54. Lynceo perspicacior 


Lyncei perpicacitas in proverbium abiit. Plinius Naturalis historiae lib. ïi., cap. 
xvii., Novissimam inquit lunam primamque eadem dieu vel nocte nullo alio in signo 
quam in Ariete conspici; id quoque paucis mortalium contingit; et inde fabula 
cernedi Lynceo. Sunt qui tradant Lynceum primum reperisse fodinas metallorum : 
aeris, argenti, auri, et hinc vulgo natam fabulam, quod ea quoque videret, quae sub 
terra forent. Testis Lycophronis interpres. Meminit hujus et Plato in epistola quadam. 
Aristophanes in Pluto : 

Βλέπειν τ’ ἀποδείξω σ΄ ὀξύτερον τοῦ Λυγκέως, id est 

Faxo, ut videas vel Lynceo ipso acutius. 
Lucianus in Hermotimo : Σὺ dE ὑπὲρ τὸν Λυγκέα ἡμῖν δέδορκας καὶ ὁρᾷς τὰ ἔνδον, 
ὡς ἔοικε, διὰ τοῦ στέρνου, id est Tu vero nobis ipso etiam Lynceo perspicacior es, 
qui sicuti videtur, per pectus ipsum, quae sunt intus, cernis. Idem in Icaromenippo : 
Πῶς νῦν καθάπερ Λυγκεύς τις ἄφνω γενόμενος ἅπαντα διαγινώσκεις ; id est Qui 
nunc repente quasi Lynceus quidam effectus cuncta discernis ? Horatius in prima 
epistola ad Moecenatem : 

Non possis oculo quantum contendere Lynceus, 

Non tamen idcirco contemnas lippus inungi. 
Marcus Tullius M. Varroni: Quis est tam Lynceus, qui in tantis tenebris nihil 
offendat, nusquam incurrat ? Apollonius in Argonauticis scribit hunc Lynceum 
usque adeo fuisse perspicacem, ut etiam terram ipsam oculorum acie penetraret, 
quaeque apud inferos fierent, pervideret : 

Λυγκεὺς dE καὶ OEUTATOLS ἐκέκαστο 

Ὄμμασιν,͵ εἰ ἔτεόν γε πέλει κλέος ἀνέρα κεῖνον 

Ῥηιδίως καὶ νέρθε κατὰ χθονὸς αὐγάζεσθαι, id est 

At miro visus pollebat acumine Lynceus, 


Si modo vera est fama, virum quae praedicat illum 

Perfacile inspexisse sub altis condita terris. 
Plutarchus in commentario, quem inscripsit Adversus Stoicos, testatur famam fuisse 
de Lynceo, quod saxa quoque et arbores oculorum acie penetraret. Pausanias in 
Corinthiacis tradit Lynceum Danao vita defuncto regni successionem suscepisse. 
Pindarus in Nemeis, hymno decimo, meminit Luncei, qui ex Taygeto monte viderit 
Castorem et Pollucem sub quercus trunco latitantem, et horum alterum jaculo 
vulnerasse. Pindari interpres citat historiam rerum Cypriarum, Aristarchum et 


Didymum. 


1055. IT, 1, 55. Quod in animo sobrii, id est in lingua ebrii 


Τὸ ἐν τῇ καρδίᾳ τοῦ νήφοντος ἐπὶ τῆς γλώττης ἐστὶ τοῦ μεθύοντος, id est 
Quod in corde sobrii, id est in lingua ebrii. Proverbialis sententia, quam refert in 
collectaneis Diogenianus. Usurpat Plutarchus, idque proverbii nomine, in libello, cui 
titulus Περὶ ἀδολεσχίας. Nec praetereundum illud Herodoticum : Οἴνου κατιόντος 
ἐπιπλόουσιν ἔπεα, id est Subsidente vino supernatant verba. Nam sobrios aut 
metus, aut pudor cohibet, quo minus effutiant ea, quae satius putarint suppressisse ; 
at vinum et pudorem discutit, et timorem abigit. Unde fit, ut temulenti saepenumero 
non contineant voces, per jugulum redituras. Pindarus in Nemeis : Θαπσαλέα δὲ 
παρὰ κρητῆρα Φφωνὰ γίνεται, id est Audax juxta craterem vox fit, sive quod vinum 
adfert confidentiam, sive quod in convivio tutum est magnifice loqui, sive quod qui 


vicit, merito citraque periculum laudatur. 


1056. II, 1, 56. Virgultea scaphula Aegaeum transmittere 


Ἐπὶ ῥιπὸς τὸν Αἰγαῖον διαπλεῦσαι, id est Virgulto Aegaeum transmittere, in 
eos dicitur, qui rem supra modum arduam levi opera conficere tentant. Lucianus in 
Sectis: Ἐπὶ ῥιπός, ὡς ἡ παροιμία φησίν, τὸν Αἰγαῖον ἢ Ἰόνιον διαπλεῦσαι 


θέλοντας, id est Virgulto, quemadmodum proverbio dicitur, Aegaeum aut Ionium 

mare transmittere cupientes. Citatur hic senarius a Suida, extat autem apud 
Aristophanem in Pace : 

Κέρδους ἕκητι κἂν ἐπὶ ῥιπὸς πλέοι, id est 

Causa lucelli naviget et in vimine. 
Taxat Simonidem tanquam lucri cupidiorem, quod ad quaestum scriptitarit carmina. 
Porro ὁίῳψ vimen est flexibile aut ramus salignus, παρὰ τὸ ῥέπω, videlicet quod 
inflectatur ob lentitudinem. Citatur et hic : 

Σὺν τῷ θεῷ πλῶν κἂν ἐπὶ ῥιπὸς πλέοι, id est 

Quisquis secundo navigarit numine, 

Is vel saligno navigarit vimine. 
Extat et hic inter sententias proverbiales, citatus item ab Aristophanis interprete : 

Θεοῦ θέλοντος κἂν ἐπὶ ῥιπὸς πλέοις, id est 


Deo favente naviges vel vimine. 


1057. II, 1, 57. Phoenice vivacior 


Lucianus in Sectis : Ἢν μὴ φοίνικος ἔτη Biwon, id est Ni phoenicis annos 
vixeris. De phoenicis vivacitate diximus alibi. Cujus etiam raritas proverbio fecit 
locum : Phoenice rarior. Quale est illud : Corvo quoque rarior albo. Negant enim 


phoenicem esse nisi unicam, si qua fides scriptoribus. 


1058. IT, 1, 58. Cum plurimum laboraverimus, eodem in statu sumus 


Lucianus in Sectis : Kai, κατὰ τοὺς παροιμιαζομένους, πολλὰ μοχθήσαντες 
ὁμοίως ἐσμέν, id est Ac, juxta proverbium, cum multum laboraverimus, itidem ut 
antea sumus. De frustra laborantibus. Quod evenit 115, qui post diuturnum studium 


nihilo reperiuntur eruditiores, post longam negotiationem nihilo ditiores. 

1059. IT, 1, 59. Aquam in mortario tundere 


Ὕδωρ ὑπέρῳ πλήττειν, id est Aquam pistillo tundere. Lucianus in Sectis : 
Ὥσπερ εἴ τις ὅλμον ὕδωρ ἐγχέας ὑπέρῳ σιδηρῷ πλήττοι, id est Tanquam si quis 
aquam in mortarium infusam ferreo pistillo tundat. Quadrat in eos, qui laborant 
inaniter ; siquidem aquam si quis vel aetatem contundat, nihil aliud erit quam aqua. 
Lucianus in eodem opere: Οὐκ εἰδώς, ὅτι, ἂν ἀποβάλῃ, φασί, τοὺς ὥμους 
πλήττων, ὕδωρ ὁμοίως τὸ ὕδωρ μένει, id est Ignarus, quod etiam si humeros, ut 
aiunt, verberando decutias, tamen aqua manet aqua. Suidas ad hunc effert modum : 
Ἀναπολεῖς τοὺς ὥμους ὕδωρ πίσσων, ὁμοίως ὕδωρ μένει, id est Versas scapulas 
aquam pinsens, aqua tamen aeque aqua manet. Quantumvis doceas ὄνον λύρας, 


quantumlibet admoneas stupidum, sui similis esse pergit. 


1060. II, 1, 60. Gnomon et regula 


Quod est in re quapiam praecipuum, et ad quod unum reliqua omnia 
conferuntur, regulam et gnomonem proverbio vocabant. Lucianus in Harmonide : O 
TL τὸ κεφάλαιον ἀρετῆς ἁπάσης, ὁ γνώμων, φασί, καὶ ὁ ὀρθὸς κανὼν τῶν 
τοιούτων, id est Quod est caput omnis virtutis, gnomon, ut aiunt, et recta regula. 
Idem in Scytha : Οὗτός σοι Ἑλληνικὸς κανών, id est Hic tibi Graecanica regula. Item 
in Sectis : Toutovi κανόνα καὶ στάθμην ἀκριβῆ τοιούτων, id est Hanc regulam et 
amussim certissimam rerum ejusmodi. Porro ad regulam exaequant fabri structuram. 
lidem utuntur et gnomonibus. Constat autem gnomon e duabus lineis rectis, quas 


utrinque dimetiens dissecto quadrangulo constituit. 


1061. IT, 1, 61. Caput 


Ejusdem formae est, cum praecipuam negotii partem aut auctorem rei caput 
vocamus. Terentius in Adelphis : Te esse huic rei caput. Exempla tum apud Graecos 


scriptores, tum apud Latinos passim obvia sunt. Eundem in modum et arcem 

dicimus rei cujuspiam. Aristoteles in praefatione Rhetoricorum ad Alexandrum : Qc 
ἀκρόπολίς ἐστι σωτηρίας, id est Quoniam incolumitatis arx est. Ποντιανός, apud 
Athenaeum, lib. X., πάντων δεινῶν μητρόπολιν εἶναι τὸν οἶνον, id est vinum 
omnium malorum metropolim esse dixit : hinc oriri temulentiam, hinc insaniam, hinc 
debacchationes. Plato De legibus libro primo : Κεφάλαιον δὴ παιδείας λέγομεν τὴν 
ὀρθὴν τροφήν, id est Caput eruditionis censemus rectam educationem. Plautus in 
Asinaria : 

Ego caput huic argento fui hodie reperiundo. 

Ego pes fui. Quin nec caput, nec pes sermonis apparet. 
Idem in Captivis : 

Quod neque pes usquam, neque caput compareat. 
Aliter usurpant capitis vocabulum, cum indicant rem non singulatim explicari, sed in 
summa proponi. Sic Aeschines adversus Timarchum : ὡς δὲ ἐν κεφαλαίῳ εἰρῆσθαι, 
id est ut in summa dicam. Idem in oratione Περὶ τῆς παραπρεσβείας eodem sensu 
dixit διὰ κεφαλαίων, id est per singula. Itidem Demosthenes in oratione Περὶ τῶν ἐν 
Χερρονήσῳ : Ἐν κεφαλαίῳ δέ, à λέγω, φράσας καταβῆναι βούλομαι, id est Ubi in 
summa, de quibus loquor, dixero, volo descendere. Rursus in oratione contra 
Zenothemin: To μὲν οὖν πρᾶγμα, ὑπὲρ οὗ τὴν ψῆφον οἴσετε, ὡς εἰπεῖν ἐν 
κεφαλαίῳ τοιοῦτόν ἐστι, id est Itaque negotium quidem, de quo feretis suffragia, ut 


in summa dixerimus, sic habet. 
1062. IT, 1, 62. Somnium 


Rem futilem, inanem et nihili somnium proverbio dicimus. Terentius in 
Adelphis : De argento somnium. Lucianus in Harmonide : Πάντα ἐκεῖνα ὑπηνέμια 
ὀνείρατα, φασί, καὶ ἐπῶν σκιαί, id est Omnia subventanea somnia, sicut aïnt, et 
verborum umbrae. Idem in dialogo Nirei et Thersitae, et Menippi: Ὀνείρατά μοι 
λέγεις, id est Somnia mihi narras. Plato lib. De rep. VIL. : Οὕτω ὕπαρ ἡμῖν καὶ ὑμῖν 


ἡ πόλις οἰκήσεται, AAA’ οὐκ ὄναρ, id est Atque ita vere nobis ac vobis civitas 

habitabitur, non autem somnium. Idem in Theaeteto: Ἄκουε δὴ ὄναρ ἀντὶ 
ὀνείρατος, id est Audi jam somnium pro somnio, frivolam rationem pro frivola. Et 
Syrus servus in Adelphis herum suum somnium vocat prae Demea : 

Tu quantus quantus es, nihil nisi sapientia es, 

Ille futilis, somnium. 
Plautus in Captivi duo : Hic vigilans somniat. Plato libro De legibus ΠῚ somnia dixit 
pro tenuibus vestigiis. Cum enim narrasset Darium non fuisse regis filium, sed 
eruditione rectaque institutione sic ad regnum pervenisse, ut ipse in divisione 
principatus septimam modo portionem obtineret, Οὗ καὶ νῦν ἔτι, inquit, σμικρὰ 


ὀνείρατα λέλειπται, id est Cujus rei nunc quoque exigua restant somnia. 


1063. II, 1, 63. Ne in tonstrinis quidem 


Lucianus in libello, cui titulus Quomodo conscribenda sit historia : Οὔτε τὸ 
λεγόμενον δὴ τοῦτο, ἐπὶ κουρείων τὰ τοιαῦτα μυθολογούντων ἀκούσας, id est 
Qui nec in tonstrinis, quod dici solet, talia fabulantes audierit, quod in tonsorum 
officinis fere otiosi desideant et suam quisque fabulam adferat in medium. Unde 
Flaccus : 

Gaudent ubi vertice raso 

Garrula securi narrare pericula nautae. 
Item alibi : 

Opinor 

Omnibus et lippis notum et tonsoribus esse, 


cujus alibi meminimus. 


1064. II, 1, 64. Nunquiïd et Saul inter prophetas ? 


Liber Regum primo, capite decimo, refertur hujusmodi proverbium : 


oN°212 NY, id est : 

Nunquid et Saul inter prophetas ? Natum a Saule, qui cum in prophetarum coetum 
incidisset, subito et ipse divino furore correptus vaticinari coepit. Id admirantes, qui 
Saulem antea cognoverant, inter se dictitabant : Quid accidit Sauli ? Nam et Saul inter 
prophetas ? Ea vox deinde versa est Hebraeiïs in proverbium de re nova et inopinata 
subitaque. Est autem apud illos iambicus dimeter. Gregorius Nazianzenus in 
Apologia de fuga sua in Pontum sic usurpat, ut quadrare videatur, ubi promiscue 
quilibet sibi magnificam aliquam functionem usurpant, velut hisce temporibus nemo 
non tractat sacras litteras : Ἀντὶ τοῦ, inquit, εἶναι διδακτοὺς θεοῦ καὶ πάντων 
προφητευόντων, ὥστε εἶναι καὶ Σαοὺλ ἐν προφήταις κατὰ παλαιὰν ἱστορίαν καὶ 
παροιμίαν, id est Dum pro eo, quod deberent esse dociles Dei, prophetant omnes, 
adeo ut et Saul sit inter prophetas juxta priscam historiam ac proverbium. Finitimum 
illi : Kai κόρχορος ἐν λαχάνοις, καὶ Τὸ ἐν φακῇ μύρον, id est Corchorus inter olera, 


et In lente unguentum, sive Lenti admixtum unguentum. 


1065. IT, 1, 65. In foribus urceum 


Ἐπὶ θύραις τὴν ὑδρίαν, id est In foribus aqualem (nam hoc verbo usus est 
Plautus). Aristoteles libro Rhetoricorum primo : Τὸ δὲ τέλος ἀγαθόν, ὅθεν ταῦτα 
εἴρηται: 

Κὰδ δέ κεν εὐχωλὴν Πριάμῳ, 
καὶ 

Αἰσχρόν τοι δηρόν τε μένειν, 
καὶ ἡ παροιμία δὲ τὸ 

Ἐπὶ θύραις τὴν ὑδρίαν, 

id est Finis autem bonus, unde illa dicta sunt : 

Et laudem Priamo, 
praeterea 

Turpe diu mansisse, 


jam vero proverbium etiam illud : 

Urceum juxta fores. 
Interpres quispiam, nam librum ἀνώνυμον suppeditarat eruditissimus amicus 
noster Baptista Egnatius, ait significari rem contemptam ac vilem. Negliguntur enim, 
quae passim sunt obvia, quaeque facile quibuslicet contingunt. Itaque urceum in 
foribus positum nemo studet tollere, proclive enim, verum uniones in scriniis 
reconditos magis expetunt. Plutarchus Περὶ πολυφιλίας ait rubum ultro haerentem 
negligi ac praeteriri, vineam oleasque expeti, recensens hanc sententiam : Où γὰρ 
αἱρετέον πάντως τὸ ῥᾳδίως ἁλισικόμενον, id est Non est tollendum, quod 
admodum facile consequi licet. Item in Epistolis Seneca : Multi aperta transeunt, 
condita et abstrusa rimantur. Furem signata sollicitant. Vile videtur quicquid patet. 
Aperta effractarius praeterit. Hos mores habet populus, hos imperitissimus quisque : 
in secreta irrumpere cupit. Porro proverbium imperfectum ac mutilum videtur, 
quandoquidem Aristoteles ad eum modum pleraque refert, tanquam alioqui per se 
satis nota. Apparet esse hemistichium iambici trimetri a comico quopiam mutuo 


sumptum. 


1066. IT, 1, 66. Haud quaquam difficile Atheniensem Athenis laudare 


Aristoteles libro Rhetoricorum primo : Ὥσπερ γὰρ ὁ Σωκράτης ἔλεγεν, οὐ 
χαλεπὸν Ἀθηναίους ἐν Ἀθήναις ἐπαινεῖν, id est Quemadmodum enim dixit 
Socrates, haud difficile est Athenienses Athenis laudare. Citat idem, eodem in opere 
de prooemiis agens: haud quaquam esse difficile Athenienses laudare apud 
Athenienses, verum apud Lacedaemonios id fore difficile. Extat autem in Menexeno 
Platonis, idque in adagionis locum cessit. Dictum est autem propter encomia 
orationesque panegyricas, quae Athenis ex more exhibebantur ïis, qui fortiter 
oppetiissent in bello. In quibus quoniam plurima dicebantur in laudem populi 
Atheniensis, pronis auribus audiebantur, propterea quod suis quisque laudibus 


favet. 

1067. II, 1, 67. Exigua res est ipsa justitia 


Aristoteles libro Rhetorices primo: Διὸ καὶ τὴν δικαιοσύνην φασὶ μικρὸν 
εἶναι, id est Unde etiam aiunt ipsam justitiam exiguum quiddam esse. Quo 
proverbio significabant non multum adferre momenti, si probus sis, nisi talis etiam 
habearis, et opinionem longe plus valere quam rem ipsam. At quanto melius 
Aeschylus in tragoedia, cui titulus Ἑπτὰ ἐπὶ Θήβαις, de Amphiarao : 

Οὐ γὰρ δοκεῖν ἄριστος, AA εἶναι θέλει, 

Βαθεῖαν αὔλακα διὰ φρενὸς καρπούμενος, id est 

Neque enim videri, at esse vir cupit optimus, 

Mentis profundae segete perfruens bona ; 
rectius Socrates admonens, ut talis quisque sit, qualis haberi velit; modestius 
Euripides in Oreste probans opinionem, ubi res ipsa non adest, tanquam optimo 
proximam : 

Κρεῖσσον δὲ τὸ δοκεῖν, κἂν ἀληθείας Ann, id est 

Res ipsa ut absit, optima est opinio. 

Itidem Terentius in Adelphis : Si tibi istuc re ipsa non dolet, at simulare certe est 


hominis. 


1068. II, 1, 68. Occasione duntaxat opus improbitati 


Aristoteles lib. Rhetor. IL : Kai πρὸς οὗς ἔχουσι πρόφασιν ἢ προγόνων, ἢ 
αὑτῶν, ἢ Φίλων, ἢ ποιησάντων καλῶς, ἢ μελησάντων ἢ αὑτούς, ἢ προγόνους, ἢ 
ὧν κήδονται. Ὥσπερ γὰρ ἡ παροιμία, προφάσεως δέεται μόνον ἡ πονηρία, id est 
Aut adversus quos occasionem habent sive progenitorum nomine, sive 8110 ipsorum, 
sive amicorum, sive eorum, a quibus beneficio fuerunt affecti aut curae habiti vel 


ipsi, vel majores ipsorum, vel eorum, pro quibus solliciti sunt. Quemadmodum enim 


proverbio dicitur, occasione duntaxat opus est malitiae. Quadrabit in nocendi 

cupidos, qui, ne temere laesisse videantur, causas praetexunt. Celebratur hic mimus, 
Publii, ni fallor, in hanc sententiam : 

Malefacere qui vult, nusquam non causam invenit. 
Circumfertur et hodie vulgo apud nostrates adagium non usquequaque 
sprenendum : Facile fustem invenerit, qui cupit caedere canem. Eodem spectat 
Terentianum illud : Fingit causas, ne det, sedulo. Item illud Martialis : 

Irasci tantum felices nostis amici, 

Non quia sic merui, sed juvat hoc facere. 
Fortassis huc allusit et Euripides, cum sic ait in Iphigenia Aulidensi : 

Ἐπεὶ βραχείας προφάσεως ἔδει μόνον, 

Ἐφ’ ἧς σ’' ἐγὼ καὶ παῖδες αἱ λελειμμέναι 

Δεξόμεθα δέξιν, ἥν σε δέξασθαι χρεών, id est 

Occasione tantum opus fuerit levi, 

Ut et ipsa, quique mihi supersunt liberi, 

Te rursus accipiamus isthunc ad modum, 

Quo te accipi par est. 
Citant et hunc senarium ex Menandro : 

Μικρὰ πρόφασίς ἐστι τοῦ πρᾶξαι KAKG&G, id est 


Ad prave agendum parva sit occasio est. 
1069. IT, 1, 69. Vel ἃ mortuo tributum auferre 


Κἂν ἀπὸ νεκροῦ φέρει, id est Etiam a mortuo tollit, in hominem undecunque 
per fas nefasque lucrum captantem. Aristoteles lib. Rhetor. IT, tractans de 115, quae 
pudenda habeantur, Οἷον, inquit, πενήτων ἢ τεθνεώτων, ὅθεν καὶ ἡ παροιμία, τὸ 
καὶ ἀπὸ νεκροῦ φέρειν: ἀπὸ αἰσχροκερδίας γάρ, id est Veluti si quis exigat ἃ 
pauperibus sive defunctis ; unde etiam illud ortum est adagium, etiam ἃ defuncto 
tollere ; propterea quod id a turpi lucri cupiditate proficiscitur. Finitimum est 1111: 


Αἰτεῖ γε καὶ τοὺς ἀνδριάντας ἄλφιτα, id est 


898 


10 


20 


Ipsis vel a statuis farinas postulat. 
Natum a tyrannis, qui et a sepluchris aut defunctorum statuis vectigal colligunt. 
Legitur in epistola quadam ad Cratetem Diogenis : Καὶ τοὺς ἀνδριάντας τοὺς ἐν τῇ 
ἀγορᾷ προσιὼν αἴτει τὰ ἄλφιτα, id est Adi et statuas, quae in foro sunt, atque ab his 


cibum poscito. 


1070. II, 1, 70. Pudor in oculis 


Ἐν ὀφθαλμοῖς ἡ αἰδώς, id est In oculis pudor. Horum nos pudet, quae in 
propatulo sunt, aspectus enim vel incutit, vel renovat etiam pudorem. Unde fit, ut 
pueri, cum pudescunt, oculos tegant. Et apud Platonem Socrates dicturus de amore 
ob pudorem oculos tegit, nimirum huc alludens. Hinc et poetae Cupidinem, quod sit 
improbissimus, caecum fingunt. Eodem pertinet illud Ciceronis, epistolam non 
erubescere. Videmus etiam eos, qui oculis capti sunt, a verecundia plurimum abesse. 
Huc spectavit Ovidius, cum ait noctem, utpote caecam, pudore vacare : 

Nox, inquit, et Amor vinumque nihil moderabile suadent : 

ΠΙὰ pudore vacat, Liber Amorque metu. 
Refertur adagium ab Aristotele lib. Rhetoric. IL. : Kai τὰ ἐν ὀφθαλμῷ, καὶ τὰ ἐν 
φανερῷ. Ὅθεν καὶ ἡ παροιμία, τὸ ἐν ὀφθαλμοῖς εἶναι αἰδῶ, id est Et ea, quae sunt 
oculis exposita, quaeque in propatulo sunt. Unde et illud proverbio dicunt, pudorem 
in oculis esse. Citatur et apud Athenaeum lib. XIIL. Idem in Problematis causam 
inquirens, quamobrem pudefactis rubescant aures, iratis oculi, hujus adagii 
testimonium citat : Ἢ ὅτι, inquit, ἡ μὲν αἰδὼς ἐν ὀφθαλμοῖς κατάψυξίς τις μετὰ 
φόβου, ὥστε εἰκότως ἀπολείπει τὸ θερμὸν τοὺς ὀφθαλμούς ; Χωριζόμενον δὲ εἰς 
τὸν δεκτικώτατον φέρεται τόπον’ τοιοῦτος δὲ ὁ ἐν τοῖς ἄκροϊῖς τῶν ὥτων, ὁ γὰρ 
ἄλλος ὀστώδης. Ὀργιζομένοις δὲ ἐπανέρχεται τὸ θερμόν, μάλιστα δὲ γίνεται 
φανερὸν ἐν τοῖς ὀφθαλμοῖς διὰ τὴν χρόαν οὖσαν λευκήν, id est An propterea, 
quod pudor in oculis frigus quoddam adducit una cum metu, ayque ob id merito 


calor destituit oculos ? Is vero demigrans inde fertur ad locum sui maxime capacem ; 

est autem hujusmodi summa pars aurium, nam reliqua pars est ossea. Rursum iratis 
calors suffunditur, idque potissimum apparet in oculis propter albicantem illorum 
colorem. Refertur hic versus ex Euripide : 

Αἰδὼς ἐν ὀφθαλμοῖσι γίνεται, τέκνον, id est 

Mea gnata, in oculis nascitur hominum pudor. 
Aristophanes in Vespis : 

Ἀλλὰ τούτοις γε οὐκ ἔνι 
Οὐδ’ ἐν ὀφθαλμοῖσιν αἰδὼς τῶν παλαιῶν ἐμβάδων,͵ id est 
Caeterum istis haud inest 

Calciamenti vetusti nec vel in oculis pudor. 
Huc referri potest et illud, quod Aristoteles lib. Rhetoricorum primo ex Sapphone 
citat : 

Αἰδώς κέν σε οὐκ εἶχεν OUUATA, id est 

Non esset tibi pudor in oculis. 
Hinc et illae figurae : Quo ore, qua fronte audebis objurgare filium ?, et illud apud 
Ciceronem in Epistolis ad Atticum: Nec enim conquisitores φαινοπροσωπεῖν 
audent. Quin et hodie vulgo dicunt: Non audebis faciem ostendere. Apud 
Euripidem, in Iphigenia Aulidensi, Menelaus jubet Agamemnoni, ut sese aspiciat, 
videlicet quo facti pudeat : 

Βλέψον εἰς ἡμᾶς, ἵν΄ ἀρχὰς τῶν λόγων ταύτας λάβω, id est 

Aspice in nos recta, ut hoc capiam loquendi exordium, 
isque respondet : 

Μῶν τρέσας οὐκ ἀνακαλύψω βλέφαρον, Ἀτρέως γεγώς ; id est 

Num verebor lumina in te tollere, Atreo satus ? 
Fortassis huc ascribendum erat, quod apud Homerum Achilles Agamemnonem 


κυνώπην vocat ob impudentiam, velut oculis caninis et inverecundis. 

1071. II, 1, 71. Conciliant homines mala 


Συνάγει τοὺς ἀνθρώπους κακά, id est Conciliant homines mala. Sententia 
proverbialis, quae declarat id, quod vulgo fit, ex hostibus nonnunquam amicos fieri 
propter malum aliquod incidens utrisque commune. Aristoteles libro Rhetoricorum 
primo : Οὐδὲν γὰρ κωλύει ἐνίοτε ταὐτὸ συμφέρειν τοῖς ἐναντίοις. Ὅθεν λέγεται, 
ὡς τὰ κακὰ συνάγει τοὺς ἀνθρώπους, ὅτ' ἂν À ταὐτὸ βλαβερὸν ἀμφοῖν, id est 
Nihil enim vetat quo minus idem conducat ambobus adversariis. Unde dicitur illud, 
conciliari homines malis, quoties idem utrisque noxium fuerit. De syncretismo 
diximus alibi. Quin huc quoque potest deflecti proverbium, ut dicamus indoctum 
favere indocto, infantem infanti, nepotem nepoti. Neque enim bonarum modo rerum 
similitudo conglutinat necessitudinem, verumetiam ex malis communibus 
saepenumero mutua nascitur benevolentia. Amant fere inter se, qui simul fecere 
naufragium, qui militarunt una, qui simul capti fuerunt ab hoste, denique qui 


corporis aut animi morbis iisdem laborant. 


1072. Π,1, 72. Ama tanquam osurus, oderis tanquam amaturus 


Δεῖ φιλεῖν ὥσπερ μισήσοντα, μισεῖν δὲ ὥσπερ φιλήσοντα, id est Sic 
amandum, tanquam sis osurus, sic oportet odisse, tanquam sis amaturus. Hanc 
Biantis sententiam Aristoteles in libris Rhetoricorum satis indicat in proverbium 
abiisse, cum ita scribit: Ὅτι où δεῖ, ὥσπερ φασί, φιλεῖν ὡς μισήσοντα, ἀλλὰ 
μᾶλλον μισεῖν ὡς φιλήσοντα, id est Non est amandum, quasi sis osurus, 
quemadmodum aïunt, sed ita exercendum odium, tanquam sis aliquando amaturus. 
Ac paulo inferius : Δεῖ φιλεῖν, οὐχ ὥσπερ φασίν, AAA ὡς ἀεὶ φιλήσοντα, id est 
Oportet amare, non quemadmodum aïunt, sed tanquam semper amaturum. 
Commonstrat enim illic philosophus, quo pacto refellendae corrigendaeque sint 
sententiae vulgo receptae atue inculcatae. M. Tullius in sermone De amicitia scribit 


Scipioni usqueadeo non placuisse dictum hoc, Biantis nomine celebratum, ut negaret 

ullam vocem inimiciorem amicitiae reperiri potuisse, quam ejus, qui dixisset ita 
amare oportere, ut si aliquando esset osurus ; nec vero se adduci posse, ut hoc, 
quemadmodum putaretur, a Biante dictum esse crederet, qui sapiens habitus esset 
unus e septem, sed impuri cujusdam aut ambitiosi, aut omnia ad suam potentiam 
revocantis esse sententiam : Quo nam enim modo, inquit, quisquam amicus ejus esse 
poterit, cujus se putabit inimicum esse posse ? Quin etiam necesse erit cupere et 
optare, ut quam saepissime peccet amicus, quo plures det sibi tanquam ansas ad 
reprehendendum ; rursum autem recte factis commodisque amicorum necesse erit 
angi, dolere, invidere. Quare hoc quidem praeceptum, cujuscunque est, ad tollendam 
amicitiam valet. Illud potius praecipiendum fuit, ut eam diligentiam adhiberemus in 
amicitiis parandis, ut ne quando amare inciperemus eum, quem aliquando odisse 
possemus. Hactenus Cicero. Refertur ab eodem Aristotele paulo superius ac repetitur 
Moralium Eudemiorum septimo hic senarius : 

Οὐδεὶς ἐραστής, ὅς τις οὐκ ἀεὶ φιλεῖ, id est 

Non est amicus hic, qui amare desinit. 
Qui emolumenti causa amat, potitus eo, quod concupiscebat, amare desiit. At 
bonorum amicitia, quoniam virtuti nititur, immortalis est. Extat autem hic versus 
apud Euripidem in Troadibus. Diogenes Laertius mutilum adagium refert : Ebaoxe 
φιλεῖν ὡς μισήσοντας, τοὺς γὰρ πλείστους εἶναι κακούς, id est Jubebat amare 
tanquam osuros, plurimos enim esse malos. Huc adscribendus mimus ille Publianus, 
qui est apud Aulum Gellium : 

Ita amicum habeas, posse ut fieri inimicum putes, 
et alius ejusdem, ut opinor, sed Senecae titulo : 

Ita crede amico, ne sit inimico locus. 
Sophocles item in Ajace mastigophoro : 

Ἐγὼ δ’ ἐπίσταμαι γὰρ ἀρτίως, ὅτι 

Ὅτ’ ἐχθρὸς ἤμην, ἐς τοσόνδ' ἐχθραντέος, 


Ὡς καὶ φιλήσων αὖθις: ἔς τε τὸν φίλον 

Τοσοῦθ’ ὑπουργοῦν ὠφελεῖν βουλήσομαι, 

Ὡς αἰὲν οὐ μενοῦντα᾽ τοῖς πολλοῖσι γὰρ 
Βροτῶν ἄπιστός ἐσθ’ ἑταιρείας λιμήν, id est 

At ipse didici nuper, ut si quando sim 

Inimicus ulli, hunc oderim hactenus, velut, 
Aliquando amicum habiturus ; erga amicum item 
Officia sic exerceam, ut qui non siet 

Semper futurus amicus ; etenim plurimis 


Sodalitatis portus est tutus parum. 


1073. II, 1, 73. Atticus advena 


Ἀττικὸς πάροικος, id est Atticus advena, in violentos et feroces in vicinos 
dicebatur. Duris apud Zenodotum aït ex Atticorum moribus natum, quod olim 
finitimos e sedibus suis exigere consueverint. Craterus inde manasse putat, quod 
Athenienses, qui Samum missi fuerant, indigenas expulerint. Notatur adagium ab 
Aristotele lib. Rhetoricorum II : Ἔτι, inquit, ἔνιαι τῶν παροιμιῶν καὶ γνῶμαί εἰσιν, 
οἷον μαρτυρίαι: Ἀττικὸς πάροικος, id est Ad haec nonnulla proverbia sunt et 
sententiae, tanquam testimonia, ut Atticus advena. Proinde proprie quadrabit in eos, 


qui ita nuper in munus aliquod asciti sunt, ut superiores ejiciant. 


1074. II, 1, 74. Purpura juxta purpuram dijudicanda 


Ἡ πορφύρα παρὰ τὴν πορφύραν διακριτέα, id est Purpura ad purpuram 
dijudicanda est. Certissimum judicium ex collatione nascitur. Unde emptores 
mercaturi purpuram, ne fallantur, alteram adhibent purpuram. Licebit uti, quoties 
negabimus infantiam aut inscitiam indoctorum plene deprehendi, nisi cum 
eloquentium et eruditorum scriptis conferantur. Etenim si vel Salustium conferas 
cum Cicerone, jam velut obmutescit 116, alioqui per se disertissimus. Refertur 


adagium a Phoebammone sophista in commentario De figuris rhetoricis. Meminit et 

Isocrates in Oratione Panathenaica : AA’ ὥσπερ τὴν πορφύραν καὶ τὸν χρυσὸν 
θεωροῦμεν καὶ δοκιμάζομεν ἑτέρᾳ παραδεικνύοντες, id est Sed quemadmodum 
purpuram et aurum consideramus ac probamus, purpuram cum purpura 
conferentes. Haud arbitror prorsus ἀπροσδιόνυσον fore, si de conferenda purpura 
locum huc ascripsero ex Aureliano Flavii Vopisci: Meministis, inquit, fuisse in 
templo Jovis Opt. Max. Capitolini pallium breve purpureum, lanestre ; ad quod cum 
matronae atque ipse Aurelianus jungeret purpuras suas, cineris specie decolorari 
videbantur caeterae divini comparatione fulgoris. Hoc munus rex Persarum ab Indis 
interioribus sumptum Aureliano dedisse perhibetur scribens : Sume purpuram, 
qualis apud nos est. Nam postea diligentissime et Aurelianus, et Probus, et proxime 
Diocletianus missis diligentissimis confectoribus requisiverunt tale genus purpurae, 
nec tamen invenire potuerunt. Dicitur enim sandix Indica talem purpuram facere, si 
curetur. Allusit huc Quintilianus libro XII, cap. De generibus dicendi, agens de 
dictione, quae, quod mediocris est, per se habet admirationem, sed admotis 115, quae 
sunt eximia, desinit esse admirationi : Habet, inquit, admirationem, neque immerito, 
nam ne illud quidem facile est, sed evanescunt haec atque moriuntur comparatione 
meliorum, ut lana tincta fuco citra purpuras placet, at si contuleris, etiam lacernae 


conspectu melioris obruatur, ut Ovidius ait. 


1075. II, 1, 75. Saturniae lemae 


Κρονικαὶ λῆμαι, id est Saturniae lemae, in caecutientes ac stupidos dicitur, 
praesertim in eos, qui aetatis vitio desipiscunt. Est enim lema humor in oculis 
concretus, unde lippitudo nascitur. Derivatur autem ἀπὸ τοῦ λεύω, id est video, et 
μή, negativa particula, quod ejusmodi lachrymae crassae oculos occupantes visui 
officiant. Aristophanes in Pluto : 

Ἀλλ’ ὦ Κρονικαῖς γνώμαις ὄντως λημῶντες τὰς φρένας ἄμφω, id est 


Saturninis animis vere lippitis sensibus ambo. 

Gnomas dixit pro lemis, unde λημῶ Graecis lippio caecutioque significat. Porro 
Saturniae dicuntur quasi seniles ac veteres, propterea quod Κρόνος, id est Saturnus, 
podagrosus ac senex a poetis fingitur, et temporum deus, quasi Χρόνος. Ἀρχαῖα 
vero, id est prisca et antiqua, Graeci nonnunquam stulta vocant. Plato in 
Euthydemo : Ἔχων φλυαρεῖς καὶ ἀρχαιότερος εἶ τοῦ δέοντος, id est Nugaris ac 
stultior es, quam decet. Et Κρονικώτερα μωρότερα, et κρόνους nugas ac 
deliramenta. Timotheus apud Athenaeum libro tertio : Νέος ὁ Ζεὺς βασιλεύει, / τὸ 
παλαιὸν δ’ ἦν Κρόνος ἄρχων, id est Juvenis regnat Jupiter, olim autem principatum 
tenebat Saturnus. Aristophanes in Vespis : 

Kai τοὺς τραγῳδούς φησιν ἀποδείξειν Κρόνους 

Τὸν νοῦν, id est 

5686 tragoedos mente Saturnos ait 

Mox redditurum. 
Idem in Nebulis : 

Kai πῶς, ὦ μῶρε σὺ καὶ Κρονίων ὄζων, καὶ βεκκεσέληνε ; id est 

Εἰ quomodo, ο stulte et Saturnalia olens, et lunaris ? 
Dionysodorus in Euthydemo Platonis Socratem Saturnum vocat, bardum ac 
stupidum sentiens : Οὕτως, inquit, et Κρόνος, id est Adeo es Saturnus. Allusit huc 
Lucianus in Timone : Λημᾷς καὶ ἀμβλυώττεις πρὸς τὰ γινόμενα, id est Caecutis ac 
lippis ad ea, quae patrantur ; atque inibi paulo inferius : Kai kart’ ὀλίγον Κρόνον σε, 
ὦ θεῶν γενναιότατε, ἀποφαίνουσι, παρωσάμενοι τῆς τιμῆς, id est Et paulatim 
Saturnum te ; o deorum praeclarissime, reddunt, depellentes ab honore. Plutarchus 
aetate desipientes ostendit vulgo Κρονολήρους appellatos fuisse, id est Saturni more 
delirantes, videlicet propter aniles fabulas, quae de hoc deo feruntur. Eas refert idem 
Plutarchus in commentario De facie apparenti in orbe lunae : Saturnum in insula 
quapiam fortunata profundo in antro dormire, saxa complexum aurea. Caeterum 
hunc somnum illi accidere ex vinculis in eum usum arte confectis a Jove. Aves 


autem, quae in scopuli cacumine versantur, adferre illi ambrosiam, universamque 

insulam mira fragrantia compleri e rupe, velut e fonte, scatente. Adesse daemones, 
qui Saturnum observent et inserviant. Hos olim cum illo amicitia conjunctos fuisse, 
cum diis atque hominibus imperaret. Multaque de futuris rerum eventibus ex se 
praedicere, sed maxima maximisque de rebus sic efferunt, ut Saturni somnia 
videantur. Nam quicquid cogitarit Jupiter in animo, id somniare Saturnum. 
Hujusmodi quaedam nugamenta de Saturno commemorantur in hoc, quo dixi, 
libello. Jam illud eruditi lectoris judicio relinquo, nunquid ad hoc adagium pertineat, 
quod Pythagorici συμβολικῶς mare Saturni lachrymam appellant, ut testatur idem 
auctor commentario De Iside et Osiride, siquidem est aqua marina non salsa solum et 


amara, sed crassior item et impurior reliquis. 
1076. II, 1, 76. Cucurbitas lippis 


Κολοκύνταις λημᾶν, id est lippire cucurbitas, ad superiorem adagii formam 
pertinet. Aristophanes in Nubibus : 

Νῦν γέ τοι ἤδη καθορᾷς αὐτάς, εἰ μὴ λημᾷς κολοκύνταις, id est 

At nunc ipsas plane cernis, nisi fors lippis colocyntis. 
Κολοκύντας Graeci vocant, quas nos cucurbitas. Verba sunt Socratis ostendentis 
nubes ; hoc est, nisi plane nihil vides et tantas habes in oculis lemas, quantae sunt 


cucurbitae. 
1077. IT, 1, 77. Ollas lippire 


Χύτραις λημᾶν, id est ollas lippire, proverbialis hyperbole, proximae 
simillima. Lucianus Adversus ineruditum et multos coementem libros χύτραις, 
inquit, λημῶντες, id est ollas lippientes, lachrymas indicans ollis aequales. Hoc 
adagium utrunque, quoties ad animum refertur, fit elegantius et jucundius ; veluti si 
quis hominem crassi judicii ac vehementer caecutientis et turpiter errantis dicat 


lippire non lemis, sed ollis. 

1078. II, 1, 78. Odium agreste 


Μῖσος ἀγρικόν, id est Odium agreste. Atrox odium veteres sic appellabant, 
propterea quod rustici plerunque μισάνθρωποι sunt et acerbius atque implacabilius 
oderunt. Lucianus Contra indoctum : Micoc δὲ ἄγριον, φασίν, παρὰ πάντων ἔχεις 
ἐπὶ τῇ βδελυρίᾳ, id est Laboras autem agresti, sicuti dicitur, omnium odio propter 
insolentiam. Unde et civilitatem appellamus morum comitatem humanitatemque, et 
apud jureconsultos civilis actio discernitur a criminali. Denique Graeci, quicquid 


barbarum, immanne aut crudele volunt intelligi, id ἄγριον vocant. 


1079. IT, 1, 79. Megarenses neque tertii, neque quarti 


Μεγαρεῖς οὔτε τρίτοι, οὔτε τέταρτοι, id est Megarenses neque tertii, neque 
quarti, dicebatur olim in homines supra modum ignavos et contemptos nulloque 
honore dignos. Natum adagium ex oraculo quodam. Id quidam, inter quos 
Stephanus, Mneas et Ion, Aeginensibus, alii Megarensibus redditum existimant. 
Narrat itaque Mneas, cum Aeginenses in Achaea debellassent Aetolos ac deciman 
pentecontorum cepissent (ea est navis remigum quinquaginta), hanc Apollini Pythio 
victoriae monimentum dedicarunt, rogabantque deum, qui nam essent Graecorum 
praestantissimi, arbitrantes futurum, ut ob eam victoriam ipsis prima laus ab 
Apolline tribueretur. Oraculum hunc ad modum respondit : 

Ἵππον Θεσσαλικήν, Λακεδαιμονίην TE γυναῖκα, 

Ἄνδρας δ΄, ot πίνουσιν ὕδωρ καλῆς Ἀρεθούσης: 

Ἀλλ’ ἔτι καὶ τῶνδ’ εἰσὶν ἀμείνονες, οἵτε μεσηγὺ 

Τίρυνθος ναίουσι καὶ Ἀρκαδίης πολυμήλου 

Ἀργεῖοι λινοθώρηκες, κέντρα πτολέμοιο. 

Ὑμεῖς δ’, Αἰγιέες, οὔτε τρίτοι, οὔτε τέταρτοι, 

Οὐδὲ δυωδέκατοι, οὔτ΄ ἐν λόγῳ, οὔτ’ ἐν ἀριθμῷ, id est 


Thessala equa praestat reliquis mulierque Lacaena, 

Porro viri, potant qui pulchra fluenta Arethusae ; 
Hos quoque praeterea mediae gens incola vincit 
Tirynthi Arcadiaeque bidentibus inclytae albis, 
Argivi, stimuli bellorum armisque potentes. 
At vos, Aegini, neque tertius accipit ordo, 
Nec quartus, neque bissenus, neque denique vestri 
Ulla usquam ratio est, nusquam numerusve locusve. 
Qui scripsit commentariolos in Theocritum, refert hoc epigramma paulo diversius, 
nimirum ad hunc modum : 
10 Γαίης μὲν πάσης τὸ Πελασγικὸν Ἄργος ἄμεινον, 
Ἵπποι Θρηίκιαι Λακεδαιμόνιαί τε γυναῖκες 
Ἄνδρες δ΄, οἵ πίνουσιν ὕδωρ καλῆς Ἀρεθούσης: 
Ἀλλ’ ἔτι καὶ τῶνδ’ εἰσὶν ἀμείνονες, οἵτε μεσηγὺ 
Τίρυνθος ναίουσι καὶ Ἀρκαδίης πολυμήλου 
Ἀργεῖοι λινοθώρηκες, κέντρα πτολέμοιο. 
Ὑμεῖς δ’, ὦ Μεγαρεῖς, οὔτε τρίτοι, οὔτε τέταρτοι, 
Οὔτε δυωδέκατοι, οὔτ΄ ἐν λόγῳ, οὔτ’ ἐν ἀριθμῷ. 
Callimachus item in Epigrammatis ad Megarenses retulit proverbium : 
Τῆς δὲ ταλαίνης 
20 Νύμφης, ὡς Μεγαρέων, οὐ λόγος οὐδ’ ἀριθμός, id est 
Sed veluti Megarensibus accidit olim, 
Nymphae infelicis non locus aut ratio. 
Item Theocritus in Catellae amore : 
Ἄμμες δ’ οὔτε λόγω τινὸς ἄξιοι, οὐδ΄ ἀριθμητοί, 
Δύστανοι Μεγαῆες, ἀτιμοτάτῃ ἑνὶ μοίρᾳ, id est 
Nostri nec ratio est, numero neque ponimur ullo, 


Extremae sortis veluti quondam Megarenses. 

Est et inter amantes ordo, cum hic primus est apud amicam, ille secundus, alius 
tertius aut quartus ; quemadmodum et in testamentis est primus, secundus ac tertius 
haeres. Effertur etiam hac forma proverbium : Τῆς Μεγαρέων ἄξιοι μερίδος, id est 
Megarensium parte (seu loco) digni. Huc spectat et Homericum illud Iliados  : 

Οὔτε ποτ΄ ἐν πτολέμῳ ἐναρίθμιος, οὔτ’ ἐνὶ βουλῇ, id est 

Nusquam in consiliis, nusquam numeratur in armis. 
Refertur ex Euripide : 

Δειλοὶ γὰρ ἄνδρες οὐκ ἔχουσιν ἐν μάχῃ 

Ἀριθμόν, ἀλλ’ ἄπεισι, κἂν παρῶσ’΄', ὅμως, id est 

Formidolosi nullum habent in praelio 

Numerum, sed absunt, licet ibi adsint maxime. 
Hanc figuram et Latini videntur exprimere. M. Tullius : Neminem esse puto, qui 
modo in aliquo numero sit, hoc est qui sit alicujus momenti, alicujus pretii. Idem 
Philip. IL : Bomabalio quidam pater, homo nullo numero, nihil illo contemptius. 
Plutarchus in Symposiacis : Τῶν δὲ ἐμῶν πολιτῶν, ὥσπερ Μεγαρέων, οὐδεὶς 
λόγος, id est Atqui meorum civium, veluti Megarensium, nulla ratio. Idem alias in 
eodem opere : Τῶν δὲ Δεμοκριτείων, ἔφη, εἰδώλων, ὥσπερ Αἰγιέων ἢ Μεγαρέων, 
ἀριθμὸς οὐδεὶς οὐδὲ λόγος, id est Atqui Democriticarum, inquit, imaginum, perinde 
ut Megarensium aut Aeginensium, nullus numerus neque respectus. Equidem 
arbitror et Aristophanem huc leviter allusisse, cum scribit in Acharnensibus : 

Ὡς χρὴ Μεγαρέας μήτ’ ἐν γῇ, UT’ ἐν ἀγορῇ, 

Μήτ’ ἐν θαλάττῃ, μήτ’ ἐν ἠπείρῳ μένειν, id est 

Megarensibus ne fas manere esset neque 

In terra alicubi, nec foro, nec in mari, 

Neque continente, 
siquidem excludens Megarenses quatuor locis nimirum ad ïillud respexit : οὔτε 
τέταρτοι. Quanquam in his versibus opinor non abesse mendum, videlicet in μήτ΄ ἐν 


γῇ, nisi forte quarto loco sibi permittit spondeum, quemadmodum permittit 

anapaestum. Mihi subolet huc et M. Tullium allusisse, cum in Bruto suo sic loquitur : 
Duobus igitur summis, Crasso et Antonio, L. Philippus proxime accedebat, sed longo 
intervallo, tamen proximus. Itaque eum, etsi nemo intercedebat, qui se illi anteferret, 
neque secundum tamen, neque tertium dixerim. Nec enim in quadrigis eum 
secundum numeraverim aut tertium, qui vix e carceribus exierit, cum palmam jam 
primus acceperit, nec in oratoribus, qui tantum absit a primo, vix ut in eodem 
curriculo esse videatur. Simili forma M. Tullius in Academicis, libro II, dixit quintae 
classis Democritum: Quis, inquit, hunc philosophum non anteponat Cleanthi, 
Chrysippo reliquisque inferioris aetatis, qui mihi cum illo comparati quintae classis 
videntur (id est postremi ordinis) ? Ediverso primae classis dicuntur qui caeteris 
praeferuntur, et nulla classe, qui prorsus contempti. Translatum a classibus, in quas 
Servius Tullius rex divisit populum Romanum pro census modo. Florus Epitome 
XLIX. dixit ultimae sortis hominem vehementer obscurum : Andriscus, inquit, 
ultimae sortis homo, Persei regis se filium ferens etc. [tem Epitome XIX. C. Glauciam 
dixit ultimae sortis hominem. Hoc fiet lepidius, si transferatur ad animi res, veluti si 
dicas ultimae sortis ingenium, aut orationem cum aliorum scriptis vix conferendam 
extremae classis orationem. Ad hanc pertinet formam, cum dicunt hominem primae 
notae, postremae notae, et M. Tullius salutem appellat de meliore nota salutationem 
accuratam. Ad personam accommodavit Catullus : Et quisquis de meliore nota. Id 
translatum videtur a negotiatoribus, qui vino aut panno notam affigunt indicantem 


mercis pretium. 


1080. IT, 1, 80. Lepus pro carnibus 


Λαγὼς περὶ τῶν κρεῶν, id est Lepus de carnibus, subaudi periclitatur. In eos 
dicitur, qui ob aliquam sui utilitatem in discrimen vocantur. Nam leporem non 
insectamur, quod noceat, sed quod pulpamentum habeat. Est enim animal et 
esculentum, et timidum atque inerme, ut natura hominum escis leporem genuisse 


videatur. Rheginenses autem vulgo lepores dicti sunt utpote pavidi ac formidolosi. 

Effertur etiam ad hunc modum adagium : Ὁ λαγὼς περὶ τῶν κρεῶν τρέχει, id est 
Lepus pro carnibus currit, de 115, qui magno suo periculo aut capitis etiam discrimine 
atque ob id acriter decertant. Translata metaphora a venatu, in quo lepus, quoniam 
intelligit sese ad necem peti, pernicissimo cursu fugit, adeo ut non raro deficiat 
medioque in cursu exanimetur. Qua de re Plutarchus in commentario De terrestrium 
et marinorum animantium prudentia narrat quiddam haud quaquam indignum, 
quod hoc inseratur loco : Οἱ dE τοὺς δασύποδας διώκοντες, ἐὰν μὲν αὐτοὶ κτείνωσι, 
ἥδονται διασπῶντες καὶ τὸ αἷμα μαλάττουσι προθύμως: ἐὰν δὲ ἀπογνοὺς ἑαυτὸν 
ὁ λαγώς, ὃ γίνεται πολλάκις, ὅσον ἔχει πνεύματος, ἀναλώσας εἰς τὸν δρόμον 
ἐκλίπητο, νεκρὸν καταλαβόντες οὐχ ἅπτονται τὸ παράπαν, ἀλλ΄ ἵστανται, τὰς 
οὐρὰς κινοῦντες, ὡς οὐ κρεῶν χάριν, ἀλλὰ νίκης καὶ φιλονεικίας ἀγωνιζόμενοι, 
id est Porro canes, cum leporem insequuntur, siquidem occiderint ipsi, gaudent 
dilacerare atque alacres sanguine sese contaminant oblinuntque ; quod si lepus 
desperans de sese, quemadmodum accidit saepenumero, quicquid habet halitus, id 
omne quam intentissimo cursu consumpserit atque ita defecerit, canes exanimem 
repertum omnino non attingunt, verum consistunt moventes caudam, perinde quasi 
non carnium gratia decertarint, sed magis de victoria contenderint. Charon apud 
Aristophanem in Ranis : 
Δοῦλον οὐκ ἄγω, 

Εἰ μὴ νεναυμάχηκε τὴν περὶ τῶν κρεῶν, id est 

Servum haud veho, navale ni peregerit 

Certamen ac pro carnibus pugnaverit. 
Adscribit hoc loco Aristophanis interpres apud Arginusam servos non pro pecunia 
aut alio quovis praemio, sed pro vita dimicare solere. Idem in Vespis : Ποιήσω 
δακεῖν τὴν] καρδίαν καὶ τὸν περὶ ψυχῆς δρόμον δραμεῖν, id est Effecero, ut cor 
mordeas cursumque curras pro capite ac vita. Idem in eadem fabula : 

Ἢ λαγών, ἢ λαμπάδα || ἔδραμες ; id est 


Leporem cucurristi, an ne lampadem magis ? 

Plutarchus in dialogo, quem scripsit adversus Epicurum : Ilanai, εἶπον ἔγωγε 
γελάσας, εἰς τὴν γαστέρα τοῖς ἀνδράσιν ἔοικας ἐναλεῖσθαι καὶ τὸν περὶ τῶν 
κρεῶν ἐπάξειν, id est : Papae -- inquam ridens -- in ventrem ipsum viris insultum 
facturus videris et ad cursum, qui pro carnibus dicitur, adacturus. Significat autem 
eum Epicureos in summum discrimen adducturum, quod adversus voluptatis 
assertores proposuisset nec jucunde vivi posse secundum Epicurum. Suspicor 
allusum ad priscas historias, quae referunt aliquoties bellum natum inter populos ob 
direptas e sacrificiis carnes. Ita Pindarus in Nemeis : Ἵνα κρεῶν νιν ὕπερ μάχας 


ἔλασεν, id est Ubi pro carnibus pugnas gessit. 


1081. II, 1, 81. Carpathius leporem 


Ὁ Καρπάθιος τὸν Aaywv, id est Carpathius leporem. Dicebatur in eos, qui 
sibi rem noxiam accerserent. Hinc deductum adagium, quod cum in Carpathiorum 
insula lepores non essent, illi curarunt importandos alicunde. Verum ubi ejus 
animantis magna vis increvisset, ut est mira foecunditas, fruges insulae populari 
coeperunt. Refert et interpretatur paroemiam Julius Pollux quinto De rerum 
vocabulis libro. Addit nec in Ithacensium insula nasci lepores, nec in Sicilia fuisse, 
priusquam Anaxilas Rheginensis eos importasset; unde victor in Olympiacis 
Rheginensium nomismati currum inscalpsit et leporem. Refert item et interpretatur 


Aristoteles libro Rhetoricorum tertio. 


1082. II, 1, 82. Γρύζειν 


Γρύζειν proverbio dicunt hiscere seu mutire. Sunt qui putent γρύζειν esse 
vocem suillam aedere. Deductum ἀπὸ τοῦ γρύ, de quo meminimus alibi. Unde et 
Grylli nomen effictum apud Plutarchum, et Grunii Corocottae porcelli, cujus 
meminit divus Hieronymus. Aristophanes in Pluto : 

Γρύζειν dE καὶ τολμᾶτον, © καθάρματε, id est 


Audetis et mutire, sceleratissimi ? 


912 


10 


20 


Idem in eadem fabula : 
Ἀλλὰ φθείρου καὶ μὴ γρύζῃς, id est 
Imo pereas neve quid hiscas. 
Simili figura Terentius dixit in Adelphis : Quid gannis ? et in Phormione : quod illi ad 


aurem obganniat. 


1083. II, 1, 83. Nullum animal. Quod animal ? 


Proverbialis videtur et ïilla figura: Nullum animal, et Quod animal ? 
Aristophanes in Pluto : 

Πενία γάρ ἐστιν, © πονήρ΄, ἧς οὐδαμοῦ 

Οὐδὲν πέφυκε ζῷον ἐξωλέστερον, id est 

Inopia nanque est, heu miser, qua scilicet 

Haud aliud usquam est animal exitialius. 
Idem ἐν Νεφέλαις : 

Τοῦτο δ΄ ἔσθ’ ὁ τόκος τί θηρίον ; id est 

Usura at ipsa, quaeso, quae nam belua est ? 
M. Tullius ad Atticum : Terentii vestigium nullum agnovi. Meragenes certe periit. 
Fecit iter per possessionem, in qua animal reliquum nullum est. Nec abludit ab hac 


figura Plinianum illud : Regulus bipedum nequissimus. 


1084. II, 1, 84. Ne musca quidem 


Huic affinis est et illa proverbialis hyperbole: Ne musca quidem, qua 
maximam hominum solitudinem significamus. Plautus in Truculento : 
Quas tu mulieres 
Mihi narras, ubi musca nulla foemina est in aedibus ? 
Huc allusit Vibius Crispus, orator delectationi natus, ut ait Fabius, cujus erant mores, 
qualis facundia, quemadmodum scripsit Juvenalis, cum rogatus, ecquis esset cum 


Caesare in conclavi, respondit ne muscam quidem intus esse, ancipiti joco Domitiani 

consuetudinem notans, cui mos erat quotidie sibi secretum horarium captare, nec 


interim aliud fere agebat, nisi quod muscas captas stilo configeret. 
1085. II, 1, 85. Communis Mercurius 


Κοινὸς ὁ Ἑρμῆς, id est Communis Mercurius. Lucianus in Votis : Οὐκοῦν τὸ 
προχειρότατον τοῦτο, κοινὸς Ἑρμῆς, φασί, καὶ ἐς μέσον κατατίθει φέρων τὸν 
πλοῦτον, id est Itaque, quod passim in ore est omnibus, communis, ut aïunt, 
Mercurius, opesque in medium allatas depone. Plutarchus in libello, cui titulus Ὅτι 
μάλιστα τοῖς ἡγεμόσι δεῖ τὸν φιλόσοφον διαλέγεσθαι: Ἀλλ’ ἀμουσίᾳ καὶ 
ἀπειροκαλίᾳ τὸν κοινὸν Ἑρμῆν ἐμπολαῖον καὶ ἔμμισθον γενέσθαι, id est Sed 
imperitia et inelegantia communem Mercurium cauponatorem et quaestuosum 
factum esse. Quidam hinc natam paroemiam arbitrantur, quod Mercurius, ut est 
furtorum auctor ac repertor, primus ostendit, quae furto parta sint, ea in medium 
communiter oportere deponere. Alii malunt huc referre, quod Mercurius sit orationis 
auctor, per quam inter homines omne commercii genus constat ; unde et medius 
inter superos atque inferos a poetis fingitur, pariter superis deorum gratus et imis, 
quod sermo animi interpres summos cum infimis, reges cum plebe conciliet. Extat 
super hac re fabella non illepida Aristidis in secundo libro, quem adversus Platonem 
conscripsit in defensionem rhetorices. Eam hoc magis libuit adscribere, quod is 
auctor haudquaquam adhuc vulgo notus est : Νεωστὶ γὰρ ἀνθρώπων γεγονότων 
καὶ τῶν ἄλλων ζῴων, θόρυβος πολὺς ἦν κατὰ τὴν γῆν καὶ ταραχή, οὔτε γὰρ 
αὐτοῖς σφιν εἶχον, ὅ τι χρήσονται. Οὐδὲ γὰρ ἦν οὐδὲν τὸ συνάγον, ἀλλ’ οἱ μείζους 
τοὺς ἐλάττους ἦγον. Οὔτε τοῖς ἄλλοις ζῴοις εἶχον ἀνταρκεῖν, πᾶσι γὰρ πάντων 
ἀπελείποντο, ἄλλοτε ἄλλων: τάχει μὲν τῶν πτηνῶν ἁπάντων (ὅπερ οὖν Ὅμηρος 
ἔφη τοὺς Πυγμαίους πάσχειν ὑπὸ τῶν γεράνων, πᾶσι τοῖς τότε ὑπὸ πάντων 
συνέβαινε τῶν ἀλκίμων ὀρνίθων), κατ’ ἰσχὺν αὖ πόρρω καὶ τῶν λεόντων, καὶ τῶν 
κάπρων, καὶ πολλῶν ἄλλων ἦσαν, ὥστ΄ ἀπόλλυντο σιγῇ: καὶ μὴν τῇ γε 


κατασκευῇ τοῦ σώματος οὐ μόνον τῶν κοράκων, ἀλλὰ καὶ τῶν κοχλιῶν 

ἀπελείποντο, οὐδεὶς αὐτῶν ὑπάρχων αὐτάρκης. Φθειρομένου δὲ οὕτως τοῦ 
γένους καὶ κατὰ μικρὸν ὑπορρέοντος, κατιδὼν ὁ Προμηθεύς, ἀεί πως ὧν 
φιλάνθρωπος, ἀνέρχεται πρεσβευτὴς ὑπὲρ τῶν ἀνθρώπων, οὐχ ὑπὸ τῶν 
ἀνθρώπων πεμφθείς, οὐδὲ γὰρ πρέσβεις ἦν πώποτ’' εἰδέναι, ἀλλ’ αὐτὸς ἀφ΄ 
ἑαυτοῦ. Ὁ δὲ Ζεὺς τοῦ τε Προμηθέως ἀγασθεὶς δίκαια λέγοντος καὶ ἅμα καθ΄ 
ἑαυτὸν εἰληφὼς λογισμὸν τοῦ πράγματος, τῶν αὑτοῦ παίδων Ἕρμῆν κελεύει 
ῥητορικὴν ἔχοντα ἐλθεῖν εἰς ἀνθρώπους. Ὁ μὲν οὖν, Προμηθεὺς καθάπερ ἐπίσης 
ἅπασι τάς τε αἰσθήσεις καὶ τἄλλα μέλη τοῦ σώματος, οὐχ οὕτως ἐκέλευεν, 
ὥσπερ θεωρικοῦ διάδοσιν διελεῖν, ἵνα πάντες ῥητορικῆς ἐφεξῆς μετέχοιεν, 
ὥσπερ ὀφθαλμῶν, χειρῶν καὶ ποδῶν, ἀλλ΄ ἐπιλεξάμενον τοὺς ἀρίστους καὶ 
γενναιοτάτους, καὶ τὰς φύσεις ἐρρωμενεστάτους, τούτοις ἐγχειρίσαι τὸ δῶρον, 
ἵνα ὁμοῦ σφᾶς τε αὐτοὺς καὶ τοὺς ἄλλους σῴζειν ἔχοιεν. Ἀφικομένης δὲ τῆς 
ῥητορικῆς εἰς ἀνθρώπους οὕτως ἐκ θεῶν, ἠδυνήθησαν μὲν οἱ ἄνθρωποι τὴν μετὰ 
τῶν θηρίων δίαιταν χαλεπὴν ἐκφυγεῖν, ἐπαύσαντο δὲ ἐχθροὶ πάντες ὄντες 
ἀλλήλοις ἐν κύκλῳ, κοινωνίας δὲ εὗρον ἀρχήν. Καταβάντες δὲ ἐκ τῶν ὀρῶν 
ἄλλοι κατ’ ἄλλα μέρη τῆς οἰκουμένης ἐπλησίασαν, τό γε πρῶτον ὕπαιθροι, μετὰ 
δὲ τοῦτο ἤδη λόγου νικήσαντος πόλιν τε κατεσκευάσαντο καὶ διεκρίθησαν, οὐχ 
ὥσπερ πρότερον, ὡς ἔτυχεν, ἀλλ΄ εἴς τε συντάξεις κοινωνιῶν καὶ τοὺς πολέμων 
ἡγεμόνας: νόμους ἔθεντο καὶ ἄρκοντας καὶ πολιτείαν ἐνόμισαν. Καὶ θεοῖς 
χαριστήρια ἀνήγαγον, πρώτας ἀπαρχὰς ποιησάμενοι τὰς ἀπὸ τῶν λόγων, αἷς ἔτι 
καὶ νῦν χαίρειν μάλιστα τοὺς θεοὺς λόγος αἱρεῖ, ὅτι καὶ γνωρίσαι πρῶτον αὐτοῖς 
τοὺς θεοὺς ὑπῆρξεν ἐντεῦθεν. Οὕτως ἄνθρωπος ἤρθη μέγας ἐξ ἀσθενοῦς καὶ 
σαθροῦ καταρχάς: καὶ πρόσθεν καταφρονούμενος ὡς οὐδὲν πρᾶγμα, κύριός 
ἐστιν ἐξ ἐκείνου τοῖς ἐν τῇ γῇ τοῦτο, ὅ τι βούλεται, χρῆσθαι, πρόβλημα 
ποιησάμενος ἀντ’ ἄλλου φυλακτηρίου τὸν λόγον. Καὶ ὁ μῦθος ἡμῖν ταύτην 
ἐχέτω τὴν τελευτήν. Quae si quis Latine malit, sensum utcunque reddemus : In 
initio, cum recens essent homines nati, magnus inter hos ac reliqua animantia 


tumultus erat perturbatioque super terram, propterea quod non possent invicem uti 

sese. Nec enim ulla res intercedebat, quae illos conciliaret, verum qui potentiores 
erant, opprimebant inferiores. Neque satis erant idonei, ut reliquis animantibus 
resisterent. Omnibus enim illis omni ex parte inferiores erant, aliaque in re ab aliis 
vincebantur, veluti ab universo genere volucrum celeritate (unde factum est, ut, 
quod ait Homerus Pygmaeis accidere ἃ gruibus, id tum temporis passim a 
robustioribus avibus paterentur mortales), rursum quantum ad vires attinebat, longe 
superabantur et a leonis, et ab apris, et aliis item compluribus, atque hunc in modum 
silentio peribant ; jam vero quo ad munitionem ornatumque corporis, non corvis 
modo, verumetiam cochleis cedebant, neque cuiquam ex ipso suppetebat, quod ad 
tuendam vitam erat opus. Itaque cum ad eum modum interiret hominum genus ac 
paulatim dilaberetur, Prometheus, ut semper est hominum studiosus, orator ascendit 
in coelum mortalium nomine ; non ille quidem missus ab eis, neque enim dum id 
temporis legatos ullos erat cernere, sed ipse ultroneus abiit. At Jupiter partim in 
gratiam Promethei, maxime qui justa postulare videretur, partim negotio apud sese 
considerato, filium suum Mercurium jubet ad homines descendere rhetoricen secum 
adducentem. Edixit autem, ut eam mortalibus impertiret non quemadmodum 
Prometheus, omnibus ex aequo sensus reliquaque corporis membra perinde quasi 
theatralem pecuniam dispertiens, ut omnes ex aequo rhetorices essent participes, non 
aliter quam oculorum, manuum ac pedum, sed ut praestantissimos quosque 
ingenioque generosissimo et indole pollentissima praeditos deligeret, atque 115 
demum munus hoc impertiret, ut pariter et suam ipsorum, et aliorum incolumitatem 
tueri possent. Porro posteaquam rhetorica jam ad mortales pervenisset, cum 
negotium, quod habebant cum beluis molestissimum, licebat effugere, tum vero 
desierunt undequaque inter sese simutatem exercere reperto commerciorum initio. 
Digressique de montibus 4111 in aliam orbis partem jungebantur, principio quidem 
sub dio viventes, post autem, ubi verbis inter se communicassent, et civitatem 
condiderunt, ac distributi sunt non quemadmodum antea, temere, verum in ordines 


plebis ac belli duces; sanctisque legibus tum principes, tum reipublicae statum 

instituerunt. Diis munera coeperunt offerre, primitias auspicantes ab oratione, 
quibus nunc quoque vel maxime gaudere deos consentaneum est, quandoquidem 
hac contigit, ut primum esse deos cognosceremus. Hinc deinceps ita crevit homo, ut 
qui initio debilis fuerat atque invalidus, postea in altum tolleretur ; quique antea pro 
nihilo habitus ac despectus erat, deinceps factus est omnium, quae sunt in terra, 
dominus, cui, quibus uti liberet, jus esset, non alio propugnaculo sibi parato quam 
oratione. Atque hic nobis sit fabulae finis. Hactenus Aristides. Extat, si satis 


commemini, fabella non dissimilis apud Platonem in Protagora. 
1086. II, 1, 86. Ale luporum catulos 


Theocritus in Hodoeporis : 
Θρέψαι καὶ λυκιδεῖς, θρέψαι κύνας, ὥς τυ φάγωντι, id est 
Pasce canes, qui te lanient, catulosque luporum. 
Proverbium est, teste interprete, in eos, qui laeduntur ab 115, de quibus bene meriti 
sint, aut in ingratos. Addit ille dictum Socratis : Κακοὺς ποιῶν εὖ θρέψαι λύκους, id 
est Malis faciens bene nutri lupos. Nam plerunque solet id usu venire illis, qui 
catulos luporum enutriunt. Extat super hac re non inelegans epigramma, quanquam 
incerto auctore, de ove lupi catulum alente suis uberibus : 
Τὸν λύκον ἐξ ἰδίων μαζῶν τρέφω οὐκ ἐθέλουσα, 
Ἀλλά μ᾽ ἀναγκάζει ποιμένος ἀφροσύνη. 
Αὐξηθεὶς δ’ ὑπ΄ ἐμοῦ κατ’ ἐμοῦ πάλι θηρίον ἔσται: 
Ἡ χάρις ἀλλάξαι τὴν φύσιν οὐ δύναται, id est 
Lacto lupum uberibus propriis non sponte, sed horsum 
Me demens adigit pastor, ut id faciam. 
In me rursus erit fera, postquam creverit ex me : 
Natura haud unquam vertitur officiis. 
De canibus autem sumptum est ex Actaeonis fabula, a suis ipsius canibus dilacerati ; 


nam et hoc indicant enarratores Theocriti. Ex quibus facile liquet, quodnam sit illud 

proverbium antiquum, cujus meminit M. Varro in libris De re rustica tractans de 
canibus alendis : Diligenter, inquit, ut habeant cibaria, providendum. Fames enim 
hos ad quaerendum cibum ducet, si non dabitur, et a pecore abducet, si non 
praebebitur. Nisi, ut quidam putant, et illuc pervenerint, ut proverbium attollant 
antiquum, vel etiam ut aperiant de Actaeone atque in dominum adferant dentes. 
Idem in Phoebo, citante Nonio : Crede mihi, plures dominos comedere servi quam 
canes. Quasi id Actaeon occupasset et ipse prius suos comedisset etc. Huc usque 
Varonis verba relata. Caeterum legimus et leones, et dracones nutriciis suis gratiam 
officii retulisse. Verum nulla est fera tam ingrata, quae sit cum hominibus 


ingratitudine conferenda. 


1087. II, 1, 87. E dolio hauris 


Ἐκ πίθου ἀντλεῖν, id est e dolio haurire dicebatur olim, qui abundaret rebus 
optatis. Est enim dolium vas vinarium ingens, unde largiter haurire licet, neque facile 
sentitur detrimentum, videlicet in tanta copia. Theocritus ἐν Ἐργατίναις : 

Ἐκ πίθω ἀντλεῖς, δῆλον, ἐγὼ δ’ ἔχω οὐχ ἅλις ὄξος, id est 

Dolia plena fluunt tibi, sed mihi vix sat aceti est. 

Scholiastes admonet proverbium dici solitum de 115, quibus adesset benigna rerum 
copia. Divitum est habere dolia, pauperes vapam bibunt e lagenis. Nam vini vis quo 
copiosior est, hoc suavior esse consuevit : ubi paulum est liquoris, celerius vapescit. 
Admonet et Hesiodus dimidiato dolio parcendum esse, quod sera sit fundo 
parsimonia. Huic simillimum est quod subinde occurrit apud Chrysostomum : ἐκ 
πηγῶν, id est 6 fontibus, quoties uberem paratamque rerum copiam significat. M. 
Tullius in Bruto dicit eos e dolio potare, qui vinum adhuc fervens bibunt, quod 
vinum expressum primum doliis excipitur, ubi deferbuerit aliquantulum, conditur in 
vasa. Ipsius verba praestat ascribere : Ut si quis, inquit, Phalerno vino delectetur, sed 
eo nec ita novo, ut proximis consulibus natum velit, nec rursus ita vetere, ut 


Opimium aut Anicium consulem quaerat. Atqui eae notae sunt optimae. Credo, sed 

nimia vetustas non habet eam, quam quaerimus, suavitatem, nec est jam sane 
tolerabilis. Num igitur qui hoc sentiat, si is potare velit, de dolio sibi hauriendum 
putet ? Minime, sed quandam sequatur aetatem. Sic ego istis censuerim et novam, 
quasi de musto et lacu fervidam orationem fugiendam, nec illam praeclaram 
Thucydidis nimis veterem tanquam Anicianam notam persequendam. Hactenus M. 
Tullius. Nec arbitror alienum ab hac forma, quod Athenaeus libro XI ex Hipponacte 
citat : ἐκ πέλλης πίνειν, id est e mulctro bibere. Scazontes Hipponactei sic habent : 

Ἐκ πελλίδος πίνοντες, OÙ γὰρ ἦν αὐτοῖς 

Κύλιξ, ὁ παῖς γὰρ ἐμπεσὼν κατήραξε, id est 

Mulctro bibentes, nam calix 615 deerat : 


Quippe hunc minister forte fregerat lapsus. 
1088. II, 1, 88. Una cum ipso canistro 


Αὐτῷ κανῷ, id est Una cum ïipso canistro. Quadrat in eos, qui rem 
intemperanter profundunt devorantque et abliguriunt. Mos etiam erat antiquis, ut 
testatur Didymus, ut coenae canistris inferrentur. Citatur apud Zenodotum Plato : 

Ἀνήρπακας ἁπαξάπαντ' αὐτῷ κανῷ, id est 


Ipso canistro cuncta rapuisti simul. 
1089. II, 1, 89. Prius locusta bovem pariet 


Prius locusta bovem pariet, περὶ τοῦ ἀδυνάτου. M. Varro De lingua Latina 
libro tertio refert ex Ennio versum hunc : Atque prius pariet / locusta Lucam. Nam 


Lucas antiqui boves appellabant ob magnitudinem. 
1090. IT, 1, 90. Per tenebras, quae apud quercum 


To περὶ δρῦν σκότος, id est Per tenebras, quae apud quercum, de ingenti ac 
fatali calamitate dicebatur. Zenodotus Aristotelem citat auctorem, in Politia 


Samiorum, Prienensium plurimos a Milesiis occisos fuisse juxta locum, cui nomen 

Quercus. Unde receptum, ut Prienensium mulieres, ejus calamitatis memores, per 
tenebras, quae circa quercum essent, jurarent. Hujus historiae simul et adagii 
meminit et Plutarchus in Problematis, ad hanc ferme sententiam : Cum bellum esset 
inter Prienenses et Samios, initio mediocribus damnis invicem sese afficiebant, 
deinde justo praelio commisso mille Samii ἃ Prienensibus occisi sunt. Septimo post 
anno congressi cum Milesiis primos quosque civium ac nobilissimos simul uno 
praelio amiserunt. Quo tempore Bias ille sapiens Samum a Prienensibus orator 
missus, egregiam laudem adeptus est. Post eam itaque calamitatem atrocem ac 
miserandam Prienensium foeminae per tenebras, quae circa quercum erant, obtestari 
ac dejerare coeperunt, quod liberos, parentes, maritos, charissima quaeque pignora 


eo loco perdidissent. 


1091. IT, 1, 91. Concupivit assam farinam 


Ἤρατο ὀπτῶ ἀλεύρω, id est Concupivit assam farinam, in eum dicebatur, qui 
domesticam tenuitatem pertesus, apud alios lautiorem vitam quaesisset. Dictum est 
autem in Platonem, qui relictis Athenis ter in Siciliam ad Dionysium navigavit, quo 
fortunam suam redderet lautiorem, quemadmodum interpretantur aemuli. Nam 
hanc profectionem probro illi datam fuisse testatur etiam Aristides in oratione, qua 
tuetur oratores quatuor adversus Platonis calumniam. Et Diogenes, auctore Laertio, 
cum animadvertisset Platonem in opiparo quodam convivio a reliquis temperantem 
cibis et oleis duntaxat utentem, taxavit hominis ambitiosam abstinentiam : Ti ὁ 
σοφὸς εἰς Σικελίαν πλεύσας τῶν τραπεζῶν τούτων χάριν, νῦν παρακειμένων οὐκ 
ἀπολαύεις ; id est Quid homo sapiens, cum ob hujusmodi mensas in Siciliam 
navigaris, nunc appositis non frueris ? Ad quod ita Platonem respondisse narrat : Νὴ 
τοὺς θεούς, Διόγενες, κἀκεῖ τὰ πολλὰ πρὸς ἐλαίας καὶ τὰ τοιαῦτα ἐγινόμην, id est 
Per deos, Diogenes, et illic plerunque oleis atque id genus cibis utebar. Ad quod 


rursum Diogenes : Τί οὖν ἔδει πλεῖν εἰς Συρακούσας ; Ἢ τότε Ἀττικὴ οὐκ ἔφερεν 

ἐλαίας ; id est Quorsum igitur attinebat Syracusas navigare ? Num id temporis 
Attica non ferebat oleas ? Theocritus in Cyniscis : 

Ἤρατο μὲν καὶ τῆνος, ἐμὶν δοκεῖ, ὀπτῶ ἀλεύρω, id est 

Nam, puto, et hic assae correptus amore farinae. 
Porro farinam assam novam et lautiorem victus rationem vocat, propterea quod 
priscos illos pulte duntaxat victitasse legimus, videlicet clibano coquendi panis usu 
nondum reperto. Unde et Annus 116 Aegyptius, qui primus panarium clibanum 
excogitavit, in proverbii locum abiit, tanquam qui rem novam esset commentus, 
quemadamodum alibi retulimus. De deliciis coquendi panis multa recenset Plinius 


lib. XVIIT, cap. XI. 


1092. II, 1, 92. Battologia. Laconismus 


Βαττολογία Graecis multiloquium vocatur, a Batto quopiam inepto poeta, qui 
hymnos quosdam conscripsit prolixos, in quidbus eadem crebrius iterabantur. Hinc 
vox etiam conficta Βαττολογεῖν, quae quidem adeo vulgo fuit usurpata, ut ea 
Matthaeus apostolus sit usus. Sic enim apud hunc loquitur Christus : 
Προσευχόμενοι dE μὴ βαττολογήσητε ὥσπερ οἱ ἐθνικοί, id est Orantes autem ne 
battologissetis more gentilium. E diverso Λακωνισμός, id est Laconismus, in 
breviloquentiae significationem abiit; quomodo usurpatur aliquoties apud M. 


Tullium in epistolis. 


1093. II, 1, 93. Batti Silphium 


Βάττου σίλφιον, id est Batti silphium, Graeci novum et rarum quempiam 
honorem proverbio vocant. Aristophanes in Pluto : 
Οὐδ’ ἂν εἰ δοίης γέ μοι 
Τὸν Πλοῦτον αὐτὸν καὶ τὸ Βάττου σίλφιον, id est 
Nec si mihi donaveris 


Ipsumque Plutum ipsumque Batti silphium. 

Negat se sycophanta quieturum, etiam si praemium quantumvis magnum detur. 
Idem in Equitibus : 
Τὸν καῦλον οἶσθ’ ἐκεῖνον, 
Τοῦ σιλφίου τὸν ἄξιον γενόμενον ; Οἶδα μέντοι, id est 
Nostine stipitem illum, 
Qui dignus habitus silphio est ἡ Notus quidem est mihi ille. 

Interpres diversam originem adagionis adscribit. Battus a Thera, juxta Cretam insula, 
profectus, oraculo monitus Apollinis vel, ut alii tradunt, domestica pulsus seditione, 
Cyrenen condidit. Cui cum Afri beneficii memores summum honorem habere 
studerent, donarunt 11 silphium, herbam apud ïillos omnium pulcherrimam, 
simulque nomisma ferientes, in cujus altera parte regia facies erat inscalpta, altera 
silphium, quo fuerat a civitate donatus. Cujus rei meminit et Aristoteles in Republica 
Cyreneorum; sed fusius narrat Herodotus in Melpomene, addens apud Libyas 
regem battum appellari, et hoc nomine compellatum ab oraculo, significante fore 
regem. Sunt qui dicant imaginem fuisse datam, sunt rursum qui anulum, in quo 
civitas erat expressa regi silphium deferens. Porro silphium inter herbas primam 
gloriam obtinet, cujus et folia, et fructus, et caulis, et succus preciosissimus sit. Unde 
Ampeliotae (ea gens quaedam est Africae) Delphis silphii caulem consecratum 
suspenderunt, ut auctor est Aleandrides. Haec ferme adfert in Plutum, nex dissident, 
quae Suidas memorat. At idem in Equites scribit silphium fruticem ese inamoeni 
odoris, rursus juxta alios amoeni, et ad medicamenta utilem, cujus usum primus 
invenisse creditur Aristaeus, Apollinis et Cyrenae filius, qui et mellis invenisse 
traditur. Illud quid 5101 velit, nescio : Aristophanis interpres ait in altera nomismatis 
parte insculptam βασιλείαν, id est regnum, seu regiam, si transferas tonum ; pro eo 
Zenodotus legit Ammonem. Sic enim habet : Kai τοῦ νομίσματος ἐπὶ μὲν θατέρου 
Ἄμμωνα, ἐπὶ δὲ θατέρου σίλφιον ἐτύπωσαν, id est Nomismatis altera parte 
ΑΠΊΠΊΟΠΘΠΊ, in altera silphium expresserant : Ammonem, ut arbitror, sentiens Jovem 


regnorum largitorem, si quidem Homero credimus. Hujus Batti meminit et Pindarus 

in Pythiüs: Xonoev οἰκιστῆρα Βάττον καρποφόρου Λιβύας, id est Respondit 
habitatori Batto frugiferae Africae. Eruditi quidam putant silphium laserpitii genus 


esse. 


1094. IT, 1, 94. Ne malorum memineris 


Μὴ μνησικακήσῃς, id est Ne malorum memoriam refrices. Thrasybulus, ubi 
civitatem Atheniensium triginta tyrannorum saevitia liberasset, plebiscitum 
interposuit, ne qua praeteritarum rerum mentio fieret. Quam malorum oblivionem 
Athenienses ἀμνηστίαν vocant. Auctor Valerius Maximus libro quarto Rerum 
memorabilium, titulo De animi moderatione. Meminit et M. Tullius in prima 
Philippica, his quidem verbis : In quo templo, quantum in me fuit, jeci fundamenta 
pacis, Atheniensiumque revocavi vetus exemplum, Graecum etiam verbum 
usurpavi, quod tum in sedandis discordiis usurpaverat civitas illa, atque omnem 
memoriam discordiarum oblivione sempiterna delendam censui. Aristophanes in 
Pluto : 

Μὴ μνησικακήσηῃς, εἰ σὺ Φυλὴν κατέλαβες, id est 

Mala ne acta refrices, Phyla si capta est tibi. 

Interpres inter alia tale quoddam commentum adscribit : Thrasybulus occupato loco 
quodam, cui nomen Phyla, triginta tyrannos sustulit ; post, ubi arrogantius quiddam 
dixisset, audisse μὴ μνησικακῆσαι (id est Ne malorum memoriam revoces), idque 
dictum in proverbium abiisse. Probus Aemilius refert post exactos tyrannos 
Thrasybulum hanc tulisse legem, ne quis de praeteritis actis accusaretur aut 
mulctaretur, eaque lex dicta est oblivionis. Idem socios volentes contra legem saevire 
in eos, cum quibus reditum erat in gratiam, publice cohibuit et legem latam 
confirmavit. Huic pro tantis meritis praemii loco data est corona ex duabus virgulis 
oleaginis, et hoc civili honore vir prudens contentus fuit. Admonet adagium non esse 
refricandam commemoratione praeteritorum malorum memoriam. Sunt autem apud 


Aristophanem verba Mercurii ad Carionem servum. Plato lib. De legibus IV : Φράσω 

γὰρ οὔτι μνεσικακεῖν βουλόμενος ὑμῖν, id est Dicam certe, non autem quod velim 
praeteritorum malorum memoriam vobis refricare. Sumptum videtur ex Homero, 
apud quem aliquoties hic versus, nempe Iliados Z, Θ, T : 
Ἀλλὰ τὰ μὲν προτετύχθαι ἐάσομεν ἀχνύμενοί περ, id est 
Verum haec acta quidem, moesti licet, ire sinamus. 
Hunc tanquam proverbialem subinde usurpat Tullius ad Atticum scribens. Eodem 
spectat et illud ejusdem Odyssae @ : 
Ἔπος δ’ εἴπερ τι βέβακται 
Δεινόν, ἄφαρ τὸ φέροιεν ἀναρπάξασαι ἄελλαι, id est 
Si dictum est verbum durius ullum, 
Id procul abripiant venti per inane procellae. 
Plutarchus Περὶ τῆς φιλαδελφίας : Δεῖ ἐν ἀμνηστίᾳ τὴν ἡμέραν ἐκείνην τίθεσθαι, 
id est Oportet eum diem oblivioni tradere. Erit huc usus proverbii, si juxta vulpinum 
illud consilium admonebimus aliquem, ne praeteritorum malorum memoria semet 
affligat, quandoquidem quod factum est, infectum fieri non potest. Lucianus in 
Caucaso : Ἐς δὲ TO αὔριον ταμιεύεσθαι τὸ μῖσος καὶ μνησικακεῖν, καὶ ÉWAOV τινα 
μνήμην διαφυλάττειν ἄπαγε, οὔτε θεοῖς πρέπον, οὔτε ἄλλως βασιλικόν, id est 
Caeterum in posterum diem reponere odium et malorum meminisse ac pridianam 


quandam memoriam reservare apage, neque diis dignum, neque alioqui regale. 
1095. II, 1, 95. Mentam belli tempore neque serito, neque edito 


Μίνθην ἐν πολέμῳ μήτ’ ἔσθιε, μήτε φύτευε, id est 

Mentam nec comedas, nec plantes tempore belli. 
Aristoteles Problematum sectione vigesima statim initio refert hoc adagium, causam 
vestigans, unde dictum hoc in ora vulgi pervenerit. Arbitratur autem esse causam, 
quod menta corpori frigus adducat ; ejus rei argumentum esse, quod semen genitale 
minuat ; frigus autem adversari fortitudini atque audaciae, sicut ostendit sectionis 


decimaequartae ultimo problemate, cum ait eos, qui natura sint frigida, 

formidolosiores esse, contra qui calida, audaces. Potest et in eum sensum deflecti 
paroemia, ut admoneat, ne quid alieno tempore fiat, quod officiat, quemadmodum 


menta bellum inituris est inutilis. 


1096. II, 1, 96. Ad corvos 


Βάλλ’ ἐς κόρακας, id est Abi ad corvos, perinde valet, quasi dicas abi in 
malam rem atque in exitium. Aristophanes ἐν Νεφέλαις : 

Βάλλ’ ἐς κόρακας: τίς £00” ὁ κόψας τὴν θύραν ; id est 

Apage ad corvos. Quis est, qui pepulit hostium ? 
Rursum in Pluto : Οὐκ ἐς κόρακας ; id est An non ad corvos ? Iterum in eadem 
fabula : 

"Eco ἐς κόρακας θᾶττον ἀφ΄ ἡμῶν, id est 

Ocyus hinc ad corvos abeas. 
Reperitur apud hunc poetam et aliis plerisque locis. Plutarchus in commentario, 
quem scripsit adversus Herodotum, taxat eum, quod Isagoram ad Cares velut ad 
corvos relegarit, id est quod eum Carem fecerit. Eleganter dictum est a Diogene 
Cynico Κρεῖττον εἶναι ἐς κόρακας ἀπελθεῖν ἢ ἐς κόλακας, id est Satius est ad 
corvos devenire quam ad adulatores, quod hi οἱ vivos et bonos etiam viros 
devorarent. Zenodotus scribit in Thessalia locum esse quendam, cui nomen inditum 
Corvis, in quem nocentes praecipites dabantur, atque hujus adagii Menandrum 
etiam meminisse ; quosdam autem originem adagionis ad hujusmodi quandam 
historiam referre : Boeotiis quondam Arnam incolentibus oraculo praedictum est 
futurum, ut e finibus expellerentur, simulatque corvi albi apparuissent. Evenit 
deinde, ut adolescentes aliquot per lasciviam ac temulentiam corvos, quos ceperant, 
gypso oblitos rursum emitterent. Quos ubi vidissent volantes Boeotii, recordantes 
oraculum arbitrabantur adesse tempus, quo forent suis e sedibus ejiciendi ; 
summopere perturbati sunt. Caeterum adolescentes, territi et ipsi tumultu, 


profugerunt ac locum quendam 5101 mercati sunt, cui nomen indidere Coracon, id est 

Corvorum. Contigit aliquanto post, ut Aeoles ejectis Boeotiis Arnam occuparent. 
Apud quos hic deinde mos receptus, ut maleficos relegarent in eum locum, cui 
nomen erat Corvi. Aristophanis interpres paulo diversius hanc recenset historiam : 
nempe Boeotiis aliquando a Thracibus subversis ac profligatis respondisse deum, ut 
ibi sedem figerent, ubi corvos albos conspexissent, conspexisse autem in Thessalia 
juxta sinum Pagaeaticum circumvolantes corvos quosdam Soli sacros, quos pueri per 
lusum gypsatos dimiserant. Boeotii vero rati jam perfectum oraculi symbolum inibi 
sedem constituerunt. Sunt qui paroemiam ad corvorum volatum referant, quod in 
desertis fere locis volitare consueverint, ut proverbium conveniat cum illo : in 
extremas solitudines publicitus deportandum. Euripides in Hecuba : 
Οὐχ ὅσον τάχος 
Νήῦσων ἐρήμων αὐτὸν ἐκβαλεῖτέ ποι ; id est 
Non huncece solitarias, 
Quantum potest, aliquo auferetis in insulas ? 
Stratonicus citharoedus apud Athenaeum libro octavo detorquet in cantorem 
quendam. Is cum ei nescio quid molestus esset, ψάλλε, inquit, ἐς κόρακας, 


depravata per jocum voce ψάλλε pro βάλλε. 


1097. IT, 1, 97. Mitte in aquam 


Βάλλ’ ἐς ὕδωρ, id est Mitte in aquam, hoc est aufer e medio, dicitur vel in 
hominem, vel in rem exitio dignam. Tractum a supplicio quorundam, qui in 
profluentem aut mare praecipitabantur. Quae poena peculiaris erat parricidis apud 
Romanos. Unde philosophus in Timone jubet aurum abjici in mare, quod aliquando 
fecisse legitur Crates ille Thebanus. Horatius : 

Vel nos in mare proximum, 

Gemmas et lapides, aurum et inutile, 

Summi materiam mali, 


Mittamus, scelerum si bene poenitet. 

Mihi non absurdum videtur, si referatur ad aquam clepsydrarum dispensandam, ut 
intelligas in jus trahendum, et ad proverbium, quod alio diximus loco, Ὑφ' ὕδωρ ὁ 
πονηρός, id est Sub aquam malus. Effertur adagium etiam hoc pacto : BäAA’ εἰς 


ὄλεθρον, id est Abi in perniciem. 


1098. IT, 1, 98. In beatam 


Βάλλ’ εἰς μακαρίαν, id est Aufer te in beatam. Quibusdam placet dictum Kat’ 
εὐφημισμόν, pro eo, quod est in rem malam. Fingunt enim apud inferos locum esse 
quendam, cui nomen Μακαρία. Aristophanes in Equitibus : 

Ἄπαγ’ ἐς Μακαρίαν ἐκποδῶν, id est 

Aufer te hinc procul in Macariam. 

Ad consimilem ferme modum Athenaeus Dipnosophistarum libro primo: Εἰς 
μακαρίαν τὸ λουτρόν, id est In beatam balneum. Devovet enim balneum, unde male 
fuerat affectus. Plato in Hippia majore : Βάλλε εἰς μακαρίαν τὸν ἄνθρωπον, id est 
Aufer te in beatam hominem. Alii fabulam hujusmodi allegant : narrant Macariam 
Herculis filiam fuisse, de qua praedictum erat oraculo, ut se ultro morti objiceret ; sic 
enim Athenas fore liberas ab incursione Eurysthei, si quis Heraclidarum se sponte 
offerret ad necem. Itaque Hercule defuncto, cum Eurystheus ïllius liberos 
insectaretur atque illi ad Misericordiae aram confugissent, Athenienses recusantes 
eos in hostium manus tradere cum Eurystheo bellum susceperunt. Porro aedito 
oraculo, futurum, ut Athenienses ab Eurysthei incursatione liberarentur, si quis e 
liberis Herculis semet inferis devoveret, Macaria sese spontaneae morti obtulit. Quo 
facto congressi cum hostibus Athenienses victoriam reportarunt cum 8115 quam 
plurimis interfectis, tum Eurystheo ipso ab Hylo sive Jolao, Herculis filio, perempto, 
cujus caput amputatum ad Alcmenam detulit. Illa defuncti oculos effodit. Caeterum 
Athenienses Macariae tumulum floribus et coronis decorantes dicebant : Βάλλ΄ εἰς 
Μακαρίαν, id est Mitte in Macariam. Hinc igitur ortum adagium. Primum de his 


ferebatur, qui sese per virtutem in periculum sponte demitterent ; deinde de quovis 

piaculo dici coeptum. Pausanias refert Macariam esse paludem in Marathone, in qua 
magna vis Persarum perierit, ignoratione viarum in ipsam prolapsa, qua ex re natum 
videri potest proverbium. Huc allusit Stratonicus citharoedus apud Athenaeum libro 
octavo, qui iratus discipulo Macedoni, quod nihil recte faceret, Εἰς Μακεδονίαν, 
inquit, ex Macaria faciens Macedoniam, simul alludens ad illud proverbium : Domi, 


non hic, Milesia. 


1099. IT, 1, 99. Alabanda fortunatissima 


Ἀλάβανδα Καρῶν εὐτυχεστάτη, id est Alabanda Carum fortunatissima. 
Stephanus in commentario De urbibus tradit Alabandam Cariae civitatem esse, 
conditam a Care, a cujus filio nomen sortita sit, siquidem is, postquam in equestri 
proelio strennue navasset operam, Alabandus est dictus ; Cares enim sua lingua ala 
vocant equum, banda victoriam. Eamque vocem ait Romanis etiam in usu fuisse, ut 
bandam victoriam dicerent. Equidem opinor hinc Germanis durare vocem eam, qua 
praepotentem et antiquae nobilitatis principem banderum vocant, ut qui victor olim 
hoc honoris virtute bellica sibi pepererit. Addit ex Philoxeni in Odysseam Homeri 
commentariis soloecismi genus esse, quod Alabandiacum vocetur, veluti si quis μή 
pro οὐ ponat, aut apud nos non pro ne δἰ quod pro ut ; quandoquidem Homerus 
quoque Caras βαρβαροφώνους appellat. Juvenalis in tertia satyra Alabandam 
recenset inter urbes barbaricis deliciis ac luxu perditas : 

Hic alta Sicyone, ast hic Amydone relicta, 

Hic Andro, ille Samos, hic Trallibus aut Alabandis. 

Stephanus admonet olim Alabandam inter Cariae civitates opulentissimam ac 
florentissimam fuisse, ut proverbio quoque locum fecerit, quod modo retulimus. 
Quadrabit igitur, ubi volemus intelligi fortunam amplam et vitae genus voluptarium, 
quanquam a literis et virtutis studio alienum ; veluti si dicat aulicus aut negotiator 
quispiam: Alii se in literis macerent, ali cum paupertate philosophentur : 


Ἀλάβανδα Καρῶν εὐτυχεστάτη. Itaque confine fuerit illi, quod alio dictum est loco : 

Εὐδαίμων ὁ Κόρινθος, id est Felix Corinthus. Poterit et per irrisionem usurpari, 
veluti si joceris in quempiam parum egregium, qui tamen in gente vehementer 


barbara crassaque praecellere videatur : Ἀλάβανδα Καρῶν etc. 


1100. IT, 1, 100. Rubo arefacto praefractior 


Ἀγναμπτότατος βάτος αὖος, id est Rigidissimus rubus aridus, aut 
Ἀγναμπτότερος βάτου avov, id est Rigidior arido rubo, proverbialis est comparatio 
in difficilem atque inexorabilem ac praefractum et suorum, ut vulgo vocant, morum 
hominem. Quod genus homines Graeci vocant αὐθεκάστους, id est suo quodam 
instituto viventes expertesque sensus communis. Refertur adagium a Suida simul et 
a Zenodoto. Ductum admonent ἃ rubo, qui simul atque exaruit, rumpi potest, inflecti 


nequaquam. Unde et in senes accommodatius dicetur aetatis vitio difficiliores. 


1101. II, 1, 1. Tristis scytale 


Ἀχνυμένη σκυθτάλη, id est, Tristis scytale, de re tristi, seriaque dicebatur aut 
de nuncio, qui dolorem adferret. Meminit hujus Aristophanes in Lysistrata. Refertur 
a Diogeniano. Quin Aristophanes grammaticus librum conscripsit Περὶ τῆς 
OKUTAANS ἀχνυμένης citaturque ab Athenaeo libro Dipnosophistarum tertio. 
Plutarchus in Convivio septem sapientium : Τὴν τοῦ Αἰθίοπος ἐπίταξιν οὐδὲν ἄν 
τις ἄλλο πλὴν ἀχνυμένην σκυτάλην προσείπῃ ; id est Aethiopis mandatum istud 
quid aliud appelles quam scytalem tristem ? M. Tullius ad Atticum : Habes scytalam 
Laconicam. Quod quidem videtur non absurde vel ad epistolam perbrevem, vel ad 
obscuram et arcanis de rebus conscriptam, vel ad solicitam ac tristia nunciantem ac 
mandantem accommodari posse. Quid sit autem scytale Laconica, docet Aulus 
Gellius Noctium Atticarum libro decimoseptimo, capite nono. Sed ipsius verba 
praestiterit adscribere. Lacedaemonii autem, inquit, veteres, cum dissimulare et 
occultare litteras publice ad imperatores suos missas volebant, ne, si ab hostibus 


exceptae forent, consilia sua noscerentur, epistolas id genus factas mittebant : Surculi 

duo erant teretes, oblonguli, pari crassamento ejusdemque longitudinis, derasi atque 
ornati consimiliter. Unus imperatori in bellum proficiscenti dabatur, alterum domi 
magistratus cum jure atque cum signo habebant. Quando usus venerat litterarum 
secretiorum, circum eum surculum lorum modicae tenuitatis, longum autem, 
quantum rei satis οὐαί, complicabant volumine rotundo ac simplici, ita ut orae 
adiunctae undique et cohaerentes lori, quod plicabatur, coirent. Litteras deinde in eo 
loro per transuersas iuncturarum oras versibus ab imo ad summum proficiscentibus 
inscribebant. Id lorum litteris ita perscriptis revolutum ex surculo imperatori 
commenti illius conscio mittebant. Resolutio autem lori litteras truncas atque mutilas 
reddebat, membraque earum et apices in parteis diversissimas spargebat. Propterea, 
si id lorum in manibus hostium inciderat, nihil quicquam coniectari ex eo loco 
quibat. Sed, ubi 116, ad quem erat missum, acceperat, surculo compari, quem 
habebat, capto ad finem, perinde ut debere fieri sciebat, circumplicabat atque litterae 
per ambitum eundem surculi coalescentes rursum coiïbant, integramque et 
incorruptam epistolam, et facilem legi praestabant. Hoc genus epistolae 
Lacedaemonii σκυτάλην, id est, loricatum surculum, appellant. Hactenus A. Gellius. 
Meminit huiusce τοὶ Plutarchus in Lysandro, cui Pharnabazus rex supposititia scytala 
imposuit. Suidas eadem ferme refert, quae Gellius, de scytala. Strab. Geographiae lib. 
I inter hyperbolam hanc quoque commemorat : Ager angustior est quam scytala 


Laconica. 


1102. IT, 1, 2. Hirundinum musea 


Χελιδόνων μουσεῖα, id est Hirundinum musea. Aristophanes in Ranis : 
Ἐπιφυλλίδες ταῦτ’ ἔστι καὶ στωμύλατα, 

Χελιδόνων μουσεῖα, λωβηταὶ τέχνης, id est 

Sunt ista folia et stulta blateramina, 


Musea hirundinum, artis ac subversio. 

Interpres admonet proverbium esse in impendio loquaces et obstreperos, hirundines 
enim inepto garritu plus taedii auditoribus adferre quam voluptatis. Est enim haec 
avis minime canora, sed molesto quodam stridore; unde apud Pythagoricos 
loquacitatis symbolum esse meruit, cum vetant, ne quis hirundinem sub eodem 
habeat tecto. Apte dicetur in poetas indoctos, oratores loquaces magis quam 


eloquentes aut in coetum hominum inepte loquacium. 


1103. IX, 11, 3. Lusciniae nugis insidentes 


Ἀηδόνες λέσχαις ἐγκαθήμεναι, id est Lusciniae nugis insidentes. Proximum 
illud ad imperitos et tamen garrulos convenit, hoc ad eruditos, qui tamen immodice 
suo studio delectentur ; quod genus sunt poetae potissimum. Plaut. in Bacchid. ad 
puellam transtulit : Metuo, inquit, ne lusciniolae defuerit cantio. Quanquam in 
Graeco proverbio jocosa depravatio videtur inesse, ut pro λόχμαις dictum sit 
λέσχαις. Sumptum est autem ab incredibili canendi tum studio, tum arte, quae huic 
aviculae tribuitur, si quidem, ut narrat Plin. lib. X, cap. XXIX, diebus, ac noctibus 
quindecim continuis citra intermissionem canit densante se frondium germine, 
multis nominibus admiratione digna avis: primum tanta vox in tam parvo 
corpusculo, tam pertinax spiritus, deinde in una perfecta musicae scientia modulatus 
aeditur sonus et nunc continuo spiritu trahitur in longum, nunc variatur inflexo, 
nunc distinguitur conciso, copulatur intorto, promittitur, revocatur, infuscatur 
exinopinato, interdum et secum ipsa murmurat, plenus, gravis, acutus, creber, 
extentus, ubi visum est, vibrans, summus, medius, imus. Breviter, omnia tam 
parvulis in faucibus, quae tot exquisitis tibiarum tormentis ars hominum excogitavit. 
Ac nequis dubitet artis esse, plures singulis sunt cantus et non idem omnibus, sed 
suus cuique. Certant inter se palamque animosa contentio est. Victa morte finit saepe 
vitam, spiritu prius deficiente quam cantu. Meditantur aliae iuniores, versusque, 


quos imitentur, accipiunt. Audit discipula intentione magna et reddit, vicibusque 

reticent. Intelligitur emendatae correctio et in docente quaedam reprehensio. Haec et 


alia nonnulla de lusciniarum cantu refert Plinius, quo diximus loco. 


1104. II, 11, 4. Asinus portans mysteria 


Ὄνος ἄγων μυστήρια, id est, Asinus portans mysteria, in eum dicebatur, qui 
praeter dignitatem in munere quopiam versabatur, veluti si quis ignarus litterarum 
bibliothecae praefectus esset. Aristophanes in Ranis : 

Νὴ τὸν Al, ἐγώ γ΄ οὖν ὄνος ἄγων μυστήρια. 

Ἀτὰρ οὐ καθέξω ταῦτα τὸν πλείω χρόνον, id est 

Ita, per Jovem, sum asinus vehens mysteria. 

Verum ista non jam sustinebo diutius. 

Interpres affirmat inde natum adagium, quod olim, quibus ad peragenda sacra 
Eleusinia opus erat, asino imposita deportabantur. Quadrabit et in eos, quorum 
opera aliis duntaxat est usui, cum ad ipsos praeter molestiam nihil interim redeat, 
veluti si quis cibos aliis gestet, quibus ipsi non liceat vesci. Huc allusisse videtur 
Apuleius, cum se fingit asinum Cererem deam circumferetem. Suidas adscribit 
Demonem ad lapidem molarem referre, quem Graeci ὄνον appellant, propterea quod 
in sacris molis frumentariis coronas imponere consueverint. Itaque torquebitur 
eleganter in eos, quibus immerentibus honos habetur, veluti, cum indoctis doctoris 


titulus, pileum, et anulus aliaque id genus insignia attribuuntur. 


1105. I, 11, 5. Iterum tranquillitatem video 


Αὖθις αὖ γαλήν' ὁρῶ, id est, Rursum denique tranquillitatem aspicio. 
Aristophanis interpres proverbium esse scribit, quo nos significamus e malis 
emergere, fortuna in melius commutata. À navigantibus ducta metaphora, quibus 
conquiescente procella grata solet esse tranquillitas. Aristophanes in Ranis : 


Ἔξεστι δ' ὥσπερ Ἡγέλοχος ἡμῖν λέγειν' 


Ἐκ κυμάτων γὰρ αὖθις αὖ γαλήν' ὁρῶ, id est, 

Ut Hegelochus nobis item fas dicere : 

Tranquillum ab undis rursus iterum conspicor. 
Hegelochus erat histrio quispiam tragoediarum, ne quem vox ignota remoretur. 
Notat autem obiter Aristophanes Euripidis ταὐτολογίαν, apud quem hic versus est 
in Oreste : Αὖθις αὖ γαλήν' ὁρῶ, quam eandem irrisit etiam Strattis. Quanquam 
videtur et illusio subesse in Graecanicis verbis γαλῆν ὁρῶ, id est, felem video, et 
yaAñv’ ὁρῶ, id est tranquilla video. Atqui vicissim Euripides apud eum comicum, 
Aeschylum taxat, qui bis idem dixerit, in hisce versibus : 

Δὶς ταὐτὸν ἡμῖν εἶπεν ὁ σοφὸς Αἰσχύλος, 

Ἥκω γὰρ εἰς γῆν, φησί, καὶ κατέρχομαι, 

Νὴ τὸν Al, ὥσπερ εἴποι γείτονι: 

Χρῆσον σὺ μάκτραν, εἰ δὲ βούλει, κάρδοπον, id est, 

Sapiens bis idem est nobis locutus Aeschylus : 

Ad terram enim, inquit, venio et accedo velut 

Si per Jovem, vicino ita quis dicat suo : 

Mactram, aut canistrum, si libet, mihi commodae. 
Pindarus in Isthmiis : 

Ἀλλὰ νῦν μοι’ Γαιάχος εὐδίαν ὄπασσεν / ÈKk χειμῶνος, id est Sed nunc 


Neptunus mihi tranquillitatem praebuit ex tempestate. 
1106. IX, 11, 6. In tranquillo est 


Ad hanc formam pertinet Terentianum ïllud ex Eunucho: Tum autem 
Phaedriae / meo fratri gaudeo esse amorem in tranquillo. Item illud : Qui te in 
scopulum e tranquillo auferat, et quod alibi diximus : Ego in portu navigo. Item 
illud : Interra sunt. Eadem autem locutionis specie dicimus in tranquillo, qua dicimus 


in tuto, in proclivi. 

1107. IX, 11, 7. Septennis cum sit, nondum edidit dentes 


Ἑπταέτης ὧν ὀδόντας oùk ἔφυσεν, id est Cum sit septem natus annos, 
nondum tamen dentes produxit. Aristophanis interpres admonet proverbio dici 
solere. Mihi quadrare videtur in eum, qui natu grandis, tamen adhuc quasi puerum 
agit, aut qui diu commoratus alicubi nihil adhuc auctoritatis aut honoris sit 
assecutus. Metaphora mutuo sumpta videtur ab infantibus, quibus circiter annum 
aetatis septimum omnes dentes soleant enasci. Aristophanes in Ranis : 

Σκώψωμεν Ἀρχίδημον, 
Ὃς ἐπτέτης ὧν οὐκ ἔφυσε φράτορας, id est, 
Taxemus Archidemum : 

Septennis hic nondum tribules aedidit, 
ubi poeta captans jocandi occasionem pro ὀδόντες φράτορας mutavit. Taxat enim 
obiter Archidemum quempiam, qui morem Atheniensium neglexerat, apud quos 
hospes septem annos in ea versatus civitate in civium numerum adscriptus jam velut 


in cognationem ac jus illorum asciscebatur. 
1108. IX, 11, 8. De pulchro ligno vel strangulare 


Ἀπὸ καλοῦ ξύλου κἂν ἀπάγξασθαι, id est De pulchro ligno etiam 
strangulari convenit. Admonet paroemia calamitatem tolerabiliorem esse, si cum 
honestate fuerit conjuncta et dedecore vacuerit. Aristophanes in Ranis ad 
proverbium alludens : 

Ἐξ ἀξίου γοῦν τοῦ ξύλου 
Ἤν τι καὶ πάσχητε, πάσχειν τοῖς σοφοῖς δοκήσετε, id est, 
Digno si quid e ligno rei 

Perferetis, ferre cordatis videbimini viris, 

quasi minus miserum sit suspendium, si quis ex arbore pendeat insigni. 


Circumfertur huic simillimum proverbium etiam hodie apud nostrates: Si 

demergendus sim, in aqua pura me demergam, hoc est si pereundum est, honesta 
morte perire satius aut, si peccandum, honestiore peccandum titulo. Potest referri ad 
eos, qui vincuntur quidem, sed a victore tam insigni, ut honestius, et optabilius 
videatur sic vinci quam alios quosdam vicisse. Unde est Virgilianum illud : Aeneae 
magni dextra cadis, et apud Ovidium Ajax pudendum sibi putat cum Ulysse vel 
certasse, etiamsi victor discesserit: Mecum, inquit, certasse feretur. [tem apud 
Homerum Iliados d ad hunc modum loquitur Achilles : 

Ὥς LU’ ὄφελ’ Ἕκτωρ κτεῖναι, ὃς ἐνθάδε τέτραφ’΄ ἄριστος: 

Τῷ κ' ἀγαθὸς μὲν ἔπεφν΄', ἀγαθὸν δέ κεν ἐξενάριξε. 

Νῦν δέ με λευγαλέῳ θανάτῳ εἵμαρτο ἁλῶναι, id est 

Ο si me necet, huc qut egit fortissimus, Hector, 

Tum gnavus gnavi victus virtute perirem. 

Nunc me fata volunt obscura morte perire. 
Pindarus in Pythiis hymno tertio, non dissimili sensu dixit καλὸν πῆμα, id est 


pulchra noxa. De Ixione loquitur, qui deceptus imagine Junonis 5101 paravit exitium. 


1109. IT, 11, 9. Non Chius, sed Cius 


Didymus proverbium subesse putat in his Aristophanis verbis : Οὐ Χῖος, 
ἀλλὰ Kioc, id est Non Chius, sed Cius, propter vulgato scommate notatam gentis 
inconstantiam ac volubilitatem pro temporis ratione commutantis institutum, ac 
idem ad fortunae commoditatem accommodantis. Aristophanis carmina e Ranis sunt 
haec in Theramenem : 

Πέπτωκεν ἔξω τῶν κακῶν, où Χῖος, ἀλλὰ Kio, id est, 

Evolavit 6 malis, haud Chius, sed Cius, 
quamquam hoc loco Aristarchus Cous legit, non Cius. Theramenes enim Cous fuisse 
dicitur. Fortassis allusum ad id, quod is Theramenes fuerit Prodici Cii discipulus. 
Hujus mentionem facit et Lucianus in Amoribus : Ὥστε ἔγωγε ἂν εὐξαίμην, εἴπερ 


ἦν ἐν δυνατῷ, γενέσθαι Θηραμένης ἐκεῖνος ὁ κόθορνος, id est Itaque et ipse 

quoque, si fieri possit, optarim Theramenes fieri ille cothurnus. Nisi forte allusum est 
ad vocum affinitatem, cum res longe discrepet. Nam Chii male audiebant ob mores 
effoeminatos, cum Cii nec tibicinas, nec meretrices reciperent in civitatem, ut indicat 
Athenaeus lib. XIII. Itaque qui paulo ante nugator mox veluti alius sumat vultum 
tetricum, in hunc recte dicetur : Où Χῖος, ἀλλὰ Kioc. Aristarchus, qui legit Cous, 
videtur ad taxillorum lusum spectasse, in quo jactus, qui Cous dicitur, habebat sex, 
Chius unum duntaxat. Itaque Cous felicior erat jactus. Quo dicto indicat 
Theramenem nunquam infeliciter consuluisse. Eupolis, qui legit Cius, putat 
Theramenem adscitum in Ciorum civitatem, cum natus esset Cous. Didymus tamen 
effert proverbium : Οὐ Χῖος, ἀλλὰ Κῖος, ut mutatio nominis indicet hominis versatile 
ingenium ac tempori serviens, semper ad potiorem partem sese accommodantis. 
Hujusmodi ferme referuntur in commentariis ejus fabulae. Porro de cothurno 


diximus alibi. 


1110. II, 1, 10. Extra oleas 


Ἐκτὸς τῶν ἐλαιῶν φέρεται, id est Extra oleas fertur. Ubi quis terminos 
praescriptos transgreditur aut aliena nec ad rem pertinentia facit, dicitve. 
Aristophanes in Ranis : 

Μή σε ὁ θυμὸς ἁρπάσας 

Ἐκτὸς οἴσει τῶν ἐλαιῶν, id est 

[τὰ ne te concitum 

Rapiat extra olivas. 

Interpres adagium hinc natum ait: stadia, in quibus currendi certamina 
peragebantur, oleis per seriem positis utrinque sepiebantur, quas praeterire non 


licebat ; proinde qui praeteriisset oleas, extra stadium currere videbatur. 

1111. IX, 11, 11. Coronam quidem gestans, ceterum siti perditus 


Στέφανον μὲν ἔχων, δίψῃ à’ ἀπολωλώς, id est Coronam quidem gestans, 
caeterum siti perditus. In temulentum et lurconem apte torquebitur, quique 
obligurita re redactus sit ad inopiam. Aristophanes im Equitibus : 

Ὥσπερ Kovvac στέφανον μὲν ἔχων αὖον, δίψῃ δ΄ ἀπολωλώς, id est 
Quemadmodum Connas coronam quidem gestans aridam, verum siti perditus. Taxat 
autem Cratinum comicum tanquam ebriosum ac delirantem. Effertur adagium et ad 
hunc modum apud Diogenianum : 

Δελφὸς ἀνὴρ στέφανον μὲν ἔχων, δίψῃ δ' ἀπολωλώς, id est, 

Vir Delphus cum portet serta, 51{1 exanimatur. 

Natum est a moribus Connae cujusdam. Is primum erat tibicen vinosus, atque in 
conviviis assidue coronatus potabat. Nam priscis mos erat in compotationibus 
coronas gestare. Deinde e tibicine factus est Olympionices atque in Olympiis saepe 
victor coronam tulit, unde Cratinus eum πολυστέφανον vocat ; alioqui pauperrimus 
neque tantillo ditior factus suis victoriis. Nihil enim habuisse fertur, praeter 


oleastrum. 


1112. II, τι, 12. Aphya in ignem 


Ἀφύα ἐς πῦρ, id est Aphya ad ignem. Proverbium in ea, quae celeriter 
intereunt aut absumuntur, sive quae facile ac statim conficiuntur. Nam aphya piscis 
genus candidum, molle ac tenerum, quod admotum igni protinus decoquitur. Unde 
meretrices aliquot aphyas dictas indicat Athenaeus lib. XII, quod essent candidae, 
graciles et oculis praegrandibus, talis enim apua. Frigitur autem in oleo ferventi, 
unde fertur et illud apud Graecos : Ἀφύων τιμὴ ἔλαιον, id est Aphyarum honor 
oleum ; ac protinus ut contigerunt oleum fervens, jam decoctae sunt, adeo ut ilico 
cum oleo stridant statimque percoctae tollantur e patella. Hunc piscem Suidas scribit 


etiam ἀφρόν, id est spumam appellari, propter candorem, et ἔγγραυλιν, complura 

commemorans ejus genera. Athenaeus lib. septimo quibusdam et ἀφρύην dici, 
nimirum a spuma, et ob id Veneri sacrum, quod eam poetarum fabulae gignant e 
spuma maris. Idem eorum, quae supra diximus, Clearchum adducit auctorem, 
addens et ad hunc modum efferri paroemiam : 1δὲ πῦρ ἀφύα, id est Aphya vidit 
ignem, quasi vidisse modo sufficiat ad decoctionem. Itaque si puella jam nubilis 
statim sponso viso incalescat, conveniet Ἴδε πῦρ ἀφῦα. Non dissimile οἱ, quod alibi 


recensuimus : Τὸν ἴππον εἰς πεδίον, id est Equum in planiciem. 


1113. II, 11, 13. Boliti poenam 


Βολίτου δίκην, id est Boliti poenam, dicunt, ubi quis de re frivola nihilique 
plectitur. Bolitus autem Graecis significat stercus quodvis, sed proprie bubulum. 
Porro Solon legem tulit, quae poenam minabatur etiam 115, qui bubulum stercus furto 
sustulissent. Huc allusit Aristophanes in Equitibus : 

Τοῖς Βολίτοις ἡττόμενος, id est 

Bubulis stercoribus victus. 

Hesychius putat Graecis idem βολβίτον et βόλιτον, nisi quod prius illud Jonum sit 
peculiare ; idem indicat Etymologus : sic autem appellari bovis excrementa, quod 
liquidiora sint quam ceterorum animantium. Citat autem et Hipponactem, qui 
βολβίτον κασιγνήτην dixerit foeminam, opinor, extreme contemptam, et βολίτινον 
velut e bubulo stercore conflatum. Cynulcus apud Athenaeum lib. XII: ἀλλὰ 
βολίτινον ἔχων θάτερον σκέλος, id est sed 6 bubulo stercore conflatum habens 
alterum crus. In Phrysiorum agris videre est domos bolitinis parietibus, in aliis 
bubulum stercus ad ignis materiam siccari. Quin et hodie nostrates, quem insigniter 


contemnunt, BoAitov appellant. 


1114. IX, 11, 14. Haud unquam arcet ostium 


Οὐδέ ποτ’ ἴσχει ἡ θύρα, id est Haud unquam arcet ostium. Interpres 


Aristophanis paroemiam admonet esse de iis, qui impendio sunt hospitales, quorum 

fores semper patentes neminem excludunt. Sumptum ait ex Eupolidis comoedia, cui 
titulus Φιλοι. Eleganter accommodabitur vel in credulum, qui quodvis mendacium 


admittat auribus, vel in mulierem nulli negantem. 


1115. II, 11, 15. Semper aliquis in Cydonis domo 


Ἀεί τις ἐν Κύδωνος, id est Semper aliquis in Cydonis domo. Cydon 
Corinthius quispiam erat adeo insignis hospitalitate, ut etiam proverbio locum 
fecerit. Refertur a Suida pariter et a Zenodoto, neque non ab Aristophanis interprete. 
Haec cum non careant gratia, quoties simpliciter accommodantur ad homines 
φιλοξένους, tamen plusculum habebunt veneris, si ad animum deflectantur ; veluti, 
si quis admoneat pium hominem, ne sinat animum suum quibuslibet cogitationibus 


patere. 


1116. II, 11, 16. Summis unguibus ingredi 


ET ἄκρνω ὀνύχων, id est summis ungulis, metaphora proverbialis in eos, qui 
avidius auscultant. Nam 11 solent semet in summos pedes erigere. Kai ἐπ' ἄκρων 
ὀνύχων βαδίζων, id est summis ingrediens pedum unguibus, in fastuosos. Refertur 
adagium ab Aristophanis interpete ἐν Ἀχαρεῦσι, putatque huc allusisse poetam, 
cum ait : 

Εὐθὺς διὰ τοὺς στεφάνοθς ET ἄκρων τῶν πυγιδίων ἐκάθησθε, id est 

Summis natibus mox residetis, animos addente corona, 


id est efferimini vobisque placetis. 


1117. II, n, 17. Haud impune vindemiam facies 


Οὐκ ἐρήμας τρυγήσεις, id est Haud impune vindemiam facies. In eos 
competet, qui nullo servante impune decerpunt vuas. Aristophanes in Vespis : 
Ἀλλ’ οὐκ ἐρήμας ῴᾧῴεθ’ οὕτω ῥᾳδίως τρυγήσειν, id est 


At ne existimetis vos adeo facile atque impune vindemiam facturos. 

Nam ἐρήμας Graeci fieri dicunt, quod fit nullo prohibente nulloque obsistente. 
Confine est illi, quod alio referemus loco : 

Γλυκεῖ ὀπώρα φύλακος ἐκλελοιπότος, id est 

Est dulce pomum, verum ubi custos abest. 
Solent enim vitibus, et pomariis adbiberi custodes, praeserrim autumno, cum jam 
maturi foetus furem invitant. Itdem dicunt ἐρήμην κατηγορεῖν καὶ ἐρήμην δίκην 
γράφειν et ἐρήμην νικᾶν, et ἐρήμην κρίνειν ἢ KATAKQIVELV, quemadmodum 


indicavimus alibi. 
1118. II, 11, 18. Mens est in tergoribus 


Ὁ νοῦς ἐστιν ἐν τοῖς σκύτεσιν, id est Animus est in tergoribus. De sollicitis 
dictitari solitum, quique malum aliquod imminens timere videntur. Aristophanes in 
comoedia, cui titulus Pax : 

Ἡμάρτομεν ταῦτ’, ἀλλὰ συγγνώμην ἔχε, 

Ὁ νοῦς γὰρ ἡμῶν ἦν τότ’ ἐν τοῖς OKUTEOLV, id est 

Peccavimus quidem ista, sed veniam dabis, 

Tum nanque noster animus in coriis erat. 

Metaphora sumpta est vel a Lloris, quibus caeduntur servi, nam haec e bubulis 
tergoribus secantur (unde Plautinum aenigma : 

Ubi vivos homines mortui incursant boves) 
vel a clypeis, qui bubulo corio solent obduci. Proinde congruet vel in eos, qui flagra 
metuunt, vel in hos, quos belli impendentis metus habet soli citos. Non dissimile 
Terentianum ïllud ex Eunucho: Jamdudum animus est in patinis; item illud 
Aristophanicum in Vespis de homine litium avido : 

Ὁ νοῦς πέταται νύκτα περὶ τὴν κλεψύδραν, id est 

At volitat animus nocte circa clepsydram. 


Breviter, quacumque in re sumus intenti, in ea re dicimur esse. 


940 


10 


20 


1119. IL, 1, 19. Σκύτη Βλέπει 


Σκύτη βλέπει, id est, ut verbo verbum reddam, Tergora tuetur. Confine 
proximo, quo significabant quempiam prae se ferentem vultu, quod mali quippiam 
instare suspicaretur idque conjecturis aliquibus colligeret ; veluti si quis conspectis 
boum tergoribus bellum futurum colligeret, quod his integantur clypei. Citatur 
adagium ex Eupolidis fabula, cui tit. Chrysogenes : 

Ἀτεχνῶς μὲν οὖν, TO λεγόμενον, σκύτη βλέπει, id est 

Plane, quod aïunt, obtuetur tergora. 

Fortasse nec illud absurdum fuerit, hinc natum proverbium dicere, quod in clypeis 
barbaricae quaepiam et horrendae facies depingi, sculpive solent barbarorum aut 
Cyclopum, aut beluarum etiam, ut eam ob causam, qui truculento essent vultu, 
σκύτη βλέπειν dicerentur. Athenaeus libro tredecimo: Οὐ πολλά σε 
σωφρονήσαντος καὶ διδάξαντος σκύτη βλέπειν, id est Qui nihilo te fecit 
emendatiorem tantumque docuit torvum obtueri. Sentit enim discipulum ἃ 
philosopho nihil aliud didicisse quam supercilium et vultus truculentiam. 
Quanquam hoc adagium in sua duntaxat lingua gratiam habere potest. Aristophanes 
in Vespis : 

Ἐγώ σε τήμερον βλέπειν σκύτη ποιήσω, id est 


Ego hoc quidem faxo die te tergora obtueri. 


1120. II, 11, 20. Cochleare crescet 


Δοῖδυξ αὔξει, id est, Cochleare crescet. Chrysippus apud Zenodotum et 
Aristophani interpretem ait hanc paroemiam dici solere in pusillos homunciones per 
ironiam. Nam cochleare et pusillum est, et contortum. Aristophanes in Equitibus : 
Σκεύη δύο χρησίμω, / δοῖδυξ ἠδὲ Topuyn, id est Duo utilia vasa, cochleare et toryna. 


Est autem toryna, qua movetur olla. 

1121. IT, II, 21. Connae calculus 


Κόννου ψῆφος, id est Connae calculus. In hominem aut rem nihili nulliusque 
momenti. Proverbium manavit a Conna quopiam citharoedo sive, ut quidam volunt, 
lyrista ex eorum numero, qui citra vocem organo canebant. Sunt qui dicant Connam 
fuisse quendam extremae sortis hominem, qui devorato patrimonio pauperrimus 
fuerit. Callistratus apud Aristophanis interpretem ad hunc modum effert 
paroemiam, Κόννου θρῖον, id est Connae ficulnum folium, quod eo lusitare sit 
solitus. Aristophanes in Fucis : Σὲ μὲν ἡγοῦνται Κόννου ψῆφον, id est Te quidem 


Connae suffragium existimant, hoc est, nihili ducunt. 


1122. IT, II, 22. Unicum arbustum haud alit duot erithacos 


Mia λόχμη οὐ τρέφει δύο ἐριθάκους, id est Idem arbustum non alit duos 
erithacos. Zenodotus auctor est hoc adagio notatos illos, qui ex rebus minutis 
festinant ditescere. Mihi videtur non intempestiviter dici posse in eos, quibus parum 
convenit nec in eodem munere concorditer versari queunt. Est autem erithacus avis 
quaedam solitaria, ut eodem in saltu non temere nisi unam invenias. Hanc 
Theodorus Gaza nunc syluiam, nunc rubeculam interpretatur. Thomas Magister ait a 
quibusdam ἐριθέα vocari ab aliis ἐρίθυλον, ἃ plerisque ἐρίθαικον. Aristophanes 
eleganter ad hoc allusit adagium in Vespis : 

Οὐ γὰρ ἄν ποτε 
Τρέφειν δύναιτ’ ἂν μία λόχμη κλέπτα δύο, id est 
Non enim fieri potest, 

Fures ut unquam saltus alat unus duos. 

Non omnino dissimile est huic, quod dixisse fertur Alexander Magnus, mundum non 


capere duos soles. 

1123. II, 11, 23. Pedibus ingredior, natare enim non didici 


Πεζῇ βαδίζω, νεῖν γὰρ οὐκ ἐπίσταμαι, id est 

Ambulo pedes, nandi imperitus scilicet. 
Proverbialis senarius, in eum, qui majorum rerum imperitus, minutioribus negotiis 
sese exercet, aut qui propter imperitiam, privatus et humilis vivit, aut qui sese 
necessario confert ad aliud genus, quandoquidem ad illud aut illud, nequaquam est 
idoneus ; veluti si quis negotiator fiat, ad litteras indocilis. Refertur huic assimilis 
Versus : 

Πεζῇ βαδίζων οὐκ ἐπίσταμαι σκάπτειν, id est 

Fodere imperitus, pedibus ambulo meis. 
Apud Aristophanem in Avibus sycophanta similiter excusat suam professionem : 

Τί γὰρ πάθω; Σκάπτειν οὐλ ἐπίστεμαι, id est 

Quid quaeso facerem quando fodere nescio ? 
Huc videtur referendum : Fodere non valeo, Σκάπτειν où δύναμαι. Fossionem enim, 
pro quavis opera mercenaria posuit Aristophanes in Vespis : 

Σύγγωθι, κιθαρίζειν γὰρ οὐκ ἐπίσταται, id est : 

Ignosce, neque enim canere doctus est cheli. 
Nimirum alludens ad vulgatum adagium perinde, quasi dicat: Reliquarum 
imperitus artium, furto tantum rem parat. Idem in Equitibus : 

Οὐδὲ μουσικὴ ἐπίσταμαι, id est 


Ne musicam quidem scio. 


1124. IT, 11, 24. Una domus non alit duos canes 


Εἷς οἶκος οὐ δύναται τρέφειν τοὺς δύο κύνας, id est 
Eadem domus non bene canes alit duos. 
proverbio jactatus senarius in eos, inter quos parum convenit propter idem lucrum, 


quod communiter expetunt. Sic idem regnum non fert duos tyrannos, eadem 

respublica non fert duos expilatores, idem munus non fert duos ambitiosos, quorum 


uterque conetur tenere primas. Refertur ab Aristophanis interprete. 


1125. IX, 11, 25. Vallus vitem decipit 


H χάραξ τὴν ἄμπελον ἐξηπάτησεν, id est Vallus vitem decepit. Ubi 
quispiam ab eo fallitur aut laeditur, ἃ quo pendebat cujusque fidei nitebatur. 
Traductum a vallis, quibus alligatae fulciuntur vites. Fit autem interdum, ut illi 
radicibus actis ramis ac frondibus suis vitem strangulent aut prostrati palmitem 
secum trahant. Aristophanes in Vespis : 

Εἶτα νῦν ἐξηπάτησεν ἡ χάραξ τὴν ἄμπελον ; id est 


Itane circumvenit ipse vineam palus suam Ὁ 


1126. II, 11, 26. Trepidat in morem galli cujuspiam 


Πτήσσει ὥς τις ἀλέκτωρ, id est, Trepidas tamquam gallus gallinaceus. In 
male affectum, et commotum, aut etiam pavitantem, opportune dicetur ; πτήσσειν 
enim Graecis fugitare significat, atque expavescere, peculiariter autem de avibus 
dicitur. Aristophanes in Vespis : 

Πτήσσει Φρύνιχος ὥσπερ ἀλέκτωρ, id est 

Galli in morem Phrynichus horret. 

Fuit hic Phrynichus Melanthae filius, Atheniensis tragoediarum scriptor, quem 
Athenienses mille drachmis multarunt, quod Milesiorum excidium tragoedia 
complexus esset. Quod quidem non adscripturi eramus inter Adagia, nisi 
commentarius Aristophanis hoc nominatim proverbii loco retulisset. Meminit hujus 
et Plutarchus in Alcibiade, qui, cum antea fuisset ferox et insolens, ex Socratis 
familiaritate, cujus singularem integritatem suspiciebat, coepit esse mansuetus ac 
modestus. Citat autem hunc senarium e poeta quopiam : 

Ἔπτηξ΄ ἀλέκτωρ ὥς, κλίνας πτερόν, id est 


Pavidus refugit, more gallinacei 

Cum victus alas illi summittit suas. 
Meminit hujus et in vita Pelopidae. Certamen autem gallorum apud veteres 
sollenniter ac publicitus exhibebatur. Caeterum, quamquam animal natura pugnax 


est, tamen gallus, ubi se sentit imparem in conflictu, mire dejectus ac supplex 


profugit risum praebens spectatoribus. 
1127. IX, 11, 27. Non magis parcemus quam lupis 


Οὐ φεισόμεθα μᾶλλον ἢ λύκων, id est Haud magis parcemus ac lupis. 
Aristophanis interpres proverbialem figuram esse admonet, inde natam, quod 
antiquitus lex ad interficiendos lupos etiam praemio invitabat apud Atticos. Etenim 

10 qui lupi catulum interemisset, huic talentum, qui adultum occidisset, duo talenta 
dabantur. Unde et Abpollinem, Λύκειον Kai AUKOKTOVOV  cognominarunt. 
Aristophanes in Avibus : 

Φεισόμεθα γάρ τι τῶνδε μᾶλλον ἢ λύκων ; id est 


Quid enim his magis parcemus atque ipsis lupis ? 
1128. II, 11, 28. Nisi si qua vidit avis 


Πλὴν εἴ τις εἶδεν ὄρνις, id est Nisi si qua vidit avis. Hyperbole proverbialis de 


re vehementer occulta. Aristophanes in Avibus : 
Οὐδεὶς εἶδεν τὸν θησαυρὸν τὸν ἐμόν, πλὴν εἴ τις ἂν ὄρνις, id est 
Nemo meum vidit thesaurum, nisi forsan si qua avis usquam. 


20  Suidas etiam hunc versiculum citat ex Aristophane : 
Οὐδείς με θεωρεῖ, πλὴν ὁ παριπτάμενος ὄρνις, id est 


Nemo me contuetur, nisi praetervolans avis. 


1129. II, 11, 29. Perdicis crura 


Πέπδικος σλέλος, id est Perdicis tibia. Perdix caupo quispiam erat claudus, ab 


Aristophane locis aliquot notatus, unde et in proverbium abiit. Cujus mentionem 

fecit Aristophanes grammaticus in Proverbiis orationis solutae. Dicebatur in crura 
gracilia distortaque. Refertur ἃ Suida ΠΕερδίκειος πούς, id est Perdicis pes. In 
loripedes quadrat. Citatur hoc carmen apud Athenaeum in primi libri fragmentis : 

Ἔγχει πιεῖν μοι καὶ τὸ πέρδικος OKÉAOG. 

Ἀμίδα δότω τις ἢ λακοῦντά τις δότω, id est 

Infunde bibere et crura perdicis mihi. 

Matulam det aliquis aut placentam porrigat. 


Verum haud videtur hoc ad proverbium admodum facere. 


1130. II, 11, 30. Tolle calcar 


Αἶρε πλῆκτρον ἀμυντήριον, id est Tolle calcar ultorium. Exstat adagium in 
Aristophanis Avibus : 

Αἶρε πλῆκτρον, εἰ AXEL id est 

Tolle calcar, si pugnas. 
In eum dici solitum, qui jam ultionem non parat. Mutuo sumpta metaphora a gallis 
pugnam inituris, quibus ferrei stimuli quidam alligari solent, quo se tueantur inter 
certandum. Quanquam, auctore Aristotele libro De animalibus secundo, capite XII, 
natura calcar addidit ex avium genere 1185, quae ob corporis molem sint ad volatum 
minus idoneae. Cujusmodi sunt galli. Id confirmat Plinius libro decimo : Et regnum, 
inquit, in quacumque sunt domo, exercent ; dimicatione paritur hoc quoque inter 
ipsos, velut ideo tela adnata cruribus suis intelligentes; nec finis saepe 


commorientibus. 


1131. II, 1, 31. Minus habet mentis, quam Dithyramborum poetae 


Διθυραμβοποιῶν νοῦν ἔχεις ἐλάττονα, id est 


Minus sapis scriptoribus dithyrambicis. 

In stupidos ac furiosos torquetur. Adagium annotatur ab Aristophanis interprete in 
Avibus. Sumptum a poetis dithyrambicis, qui Baccho afflati furebant. Unde et 
Horatius : 

Aut insanit homo, aut versus facit. 
In Odis, Pindari grandiloquentiam attollens : 

Seu, inquit, per audaces nova dithyrambos 

verba devolvit numerisque fertur 

Lege solutis. 
Philostratus in Sophistis immoderatam in dicendo vehementiam ac granditatem 


aliquoties appellat τὸ διθυραμβῶδες eosque dicit ἐκβακχεύειν καὶ ὑπερβακχεύειν. 


1132. II, 1, 32. Cercyraea scutica 


Κερκυραία μάστιξ, id est Cercyraeum flagrum. De re supervacaneo cultu 
exornata. Quadrabit et in ea, quibus ornatus additur neutiquam decorus aut 
congruus. Cercyraeis, quoniam crebris seditionibus agitabantur, mos erat gestare 
flagra ingentia, ansis eburneis exornata. Quidam aiunt ea duplicia fuisse. Itaque in 
proverbium abierunt. Auctor interpres Aristophanis in Aves. Lycurgus rhetor, cum 
ob immodicam linguae libertatem e concione ejiceretur, exclamavit : © Κερκυραία 
μάστιξ, ὡς πολλῶν ταλάντων ἀξία ei, id est o Cercyraea scutica, quam multa vales 
talenta, notans populum inutilem, magno tamen alendum. Refert Plutarchus in Vita 


decem rhetorum. 


1133. II, 1, 33. Larus 


Κέπφος λάρος, id est Cepphus larus. In garrulum ac vaecordem dicebatur, 
praecipue qui cuiusvis rei cupiditate deceptus capitur. Ab avis ingenio ductum, 
quam spuma marina gaudere tradunt. Capitur autem ad hunc modum : objicitur 
spuma primum longiore intervallo, deinde propius propiusque, postremo manibus 


gestantes exbibent. Larus itaque cibi aviditate captus comprehenditur. Aristophanes 

utitur in Pluto. Interpres admonet cognomen esse proverbiale. Rursum in Nebulis 
Cleonem larum vocat, quod furtis ac rapinis inhiaret. Lucianus in libello De mercede 
servientibus : Σαυτὸν δὲ παρακαλέσας θαρρεῖν, ἐπιχείρει τῇ ἄγρᾳ, εἰ θέλεις, 
καθάπερ ὁ λάρος, ὅλον περιχανὼν τὸ δέλεαρ, id est Sumpta vero fiducia, venatum 
aggredete, si videtut. Lari in morem, totam escam ore devorans. Athenaeus libro 
Dipnosophistarum decimo indicat avem hanc Herculi attributam a priscis, quod et 
ille fuerit ἀδδηφάγος, atque itidem βουφάγον esse vocatam. Olim praecipuus 
gurgitum luxus erat in piscibus, id quod omnium libri testantur, quicunque vel apud 
Graecos, vel apud Latinos scripserunt de hoc genere. Proinde congruet et in 


obsonatores, quod Larus avis piscium sit appetens. 


1134. II, 11, 34. Cepphus parturit 


Κέπφος ὠδίνει, id est Larus parturit. Dicebatur in eos, qui pollicerentur 
ingentia, deinde nihil promissis dignum praestarent. Est enim larus avis multa 
plumarum copia circumtecta, caeterum carnibus exiguis ; pariens autem vociferatur. 
Recensetur adagium ab Aristophanis interprete, in comoedia, cui titulus Pax. Confine 


est illi : Parturiunt montes, nascetur ridiculus mus. 


1135. II, 11, 35. Canis festinans caecos parit catulos 


Ἡ κύων σπεύδουσα τυφλὰ τίκτει, id est Canis festinans caecos parit catulos. 
In eos jaciebatur, qui, nimio festinandi studio rem parum absolutam aedunt, ut si 
quis operis parum elimati praecipitet aeditionem. Hinc natum, quod canis, quia 
celerius pariat, catulos caecos velut adhuc immaturos aedit. Aristoteles libro De 
generatione animalium quarto demonstrat id potissimum evenire in animantibus, 
quae multifidis sunt pedibus et numerosum alunt foetum, ut vulpes, ursa, leaena, 
canis, lupa. Nam haec omnia caecos pariunt catulos, quaedam etiam informes adhue 
aedunt. In causa putat, quod, cum corporis humor non sufficiat alendo tam 


numeroso foetui, natura partum imperfectum potius educit. Galenus item libro, 

quem conscripsit De semine : Τὰς δὲ κύνας ἤδη που καὶ ἣ παροιμία φησὶν τυφλὰ 
τίκτειν ὑπὸ σπουδῆς, id est Canes vero etiam proverbio jactatum est ob 
festinationem caeca parere. Quanquam canum catulos Galenus mavult imperfectos 
dici quam caecos, cum talpae proprie caecae dicantur. Animantia, quae foetus aedunt 
caecos, ἀλαοτόκα vocantur Graecis, quasi Latine dicas caecipara. Alludit ad 
paroemiam Aristophanes in Pace : 

Ἡ κώδων ἀκαλανθὶς ἐπειγομένη τυφλὰ τίκτει, id est 

Caeca parit properato acalanthis tinnula nixu. 
Et interim Graeci grammatici dubitant, quid sit acalanthis. Alii putant nomen 
insignis canis, deductum παρὰ τὸ ἀκαλὸν θεῖν, id est quod placide currat. Sunt 
rursus qui suspicentur avem esse. Kwdwv autem tintinabulum est, quo in aedibus 
magnatum et hodie in collegiis convocantur familiares ad officium. Alii suspicantur 
dictum παρὰ τὸ ἀκάλλειν, id est a blandiendo, quod notis adblandiens canis allatrat 


hospites. Sic divinant, Aristophanis interpres, Etymologus et Suidas. 
1136. II, 11, 36. In canis podicem inspicere 


Aristophanes ἐν Ἐκκλησιαζούσαις : 
Τούτῳ μὲν εἶπον ἐς κυνὸς πυγὴν ὁρᾶν, id est 
Canis quidem hunc inspicere jussi podicem. 
Interpres admonet vulgo dici solere in caecutientes, adscribens et hunc trochaicum : 
Ἐς κυνὸς πυγὴν ὁρᾶσθαι καὶ τριῶν ἀλωπέκων, id est 
Incants despicere podicem, triumque vulpium. 
Allusit eodem et in Acharnensibus : 
Τοῖς ὀστίνοις φυσῆτε τὸν πρωκτὸν κυνός. 
Obscoenius est, quam ut vertere libeat. Has profecto nugas pigeret adscribere, ni 
propositum esset operi suscepto per omnia satisfacere καί, ἣν ἔλαχον, Σπάρτην 


κοσμεῖν. 

1137. IX, 11, 37. Tentantes ad Trotam pervenerunt Graeci 


Theocritus in Syracusis, tentando atque experiendo quantumlibet etiam ardua 
perfici figura proverbiali significans 
Ἐς Τροίην, inquit, πειρώμενοι ἦλθον Ἀχαιοί, 
Καλλίστα παίδων, πείρᾳ θην πάντα τελεῖται, id est 
Tentando ad Trojam venere Pelasgi. 


Cuncta, puellarum pulcherrima, perficit usus. 


1138. IT, 11, 38. Deum sequere 


Plutarchus in libello De audiendo refert hoc adagium, quod et inter septem 
10  Graeciae sapientum oracula celebrator : Ἕπου Θεῷ, id est Sequere deum. Putat hunc 
esse sensum : obtempera rationi; quasi cuique debeat oraculum esse, quicquid in 
pectore dictaverit ratio. Unde et Virgilius dixit : An cuique deus sua dira cupido ? 
(αἱ versus ille Graecis celebratus astipulatur : 
Ὁ νοῦς γὰρ ἡμῖν ἐστιν ἐν ἑκάστῳ θεός, id est 
Inest enim suus cuique animus deus. 
Et Menander apud Plutarchum : 
Ὁ νοῦς γὰρ ἡμῶν ὁ θεός, id est 
Nam noster animus numen est. 
Et consimilia quaedam apud Lucanum dicit Cato Uticensis. Sumptum videtur ex 
20 Homericae Iliadis libro primo ubi Achilles Palladi obtemperans haec dicit : 
Ὅς κε θεοῖς ἐπιπείθηται, μάλα τ’ ἔκλυον αὐτοῦ, id est 
Qui diis paruerit, proni hujus vota receptant. 
Apud eundem est hoc hemistichium non uno loco positum : 
Kai τις θεὸς ἡγεμόνευε, id est, 


Quin et divum aliquis ductor fuit. 

Plato in Critone : Ἔα τοίνυν, ὦ Κρίτων, καὶ πράττωμεν ταύτῃ, ἐπειδὴ ταύτῃ ὁ θεὸς 
ὑφηγεῖται, id est Sine igitur o Crito, et hoc pacto agamus, quandoquidem hac nos 
ducit deus. Cicero libro De finibus tertio commemorat inter praecepta veterum 
sapientum, quae constat proverbiorum vice celebrata : Quaeque sunt, inquit, vetera 
praecepta sapientum, qui jubent tempori parere, et sequi deum, et se noscere, et nihil 


nimis. 


1139. IX, 11, 39. Lingua quo vadis ? 


lAwooa, ποῖ πορεύῃ ; Πόλιν ὀρθώσουσα καὶ πάλιν ἀναστρέψουσα, id est 
Lingua, quo vadis ? Erectum civitatem, eandem denuo subversura. Refertur ἃ Suida, 
Zenodoto, Diogeniano. Docet linguam plurimum utilitatis adferre mortalibus, et 
eandem rursum plurimam adferre perniciem, tametsi membrum corporis sit 
perquam exiguum. Proinde divus Jacobus apostolus eam clavo navis adsimilem facit, 
quae, cum pars sit minima, tamen totam navem aut servat, aut evertit. Bias, referente 
Plutarcho in libello De audiendo, rursum in alio De loquacitate, Amasidi 
Aegyptiorum tyranno jubenti, ut sibi, quod esset in victimae, quam ad illum miserat, 
carnibus et optimum et pessimum mitteret, linguam resectam misit, innuens hujus 
usum esse praecipuum, sive prodesse cupias sive nocere. Nec inscite dictum est a 


Solomone capite decimo octavo : Mors et vita in manibus linguae. 


1140. II, 11, 40. Ollas ostentare 


Χύτρας ἐπιδείκνυσθαι, id est Ollas ostentare, est rem per se ridiculam ac 
sordidam perinde ut maximam efferre. Plutarchus in libello De auscultando taxans 
sophistas, quibus mos erat ἀδόξους, id est infames, materias verborum fucis 
exornare, cum vomitum, febrim, Busiridem atque id genus alia laudant, Kai νὴ Δία, 
inquit, χύτρας ἐπιδεικνύμενοι, id est Ac, per Jovem, ollas ostentantes. Non quod 
prorsus improbandum sit, si quis vel exercendi, vel laxandi ingenïi gratia ludat 


nonnumquam in hujusmodi argumentis, modo jocus sit eruditus et cum voluptate 

misceat non nihil utilitatis, quandoquidem ridentem dicere verum quid vetat ? Imo 
fit, ut citra offensam et gratius irrepat in animos mortalium veritas hujusmodi 
lenociniis commendata, adeo ut Aulus Gellius non dubitet ridiculas Aesopi fabellas 
tetricis illis et e coelo delapsis Stoicorum dogmatis anteponere. Lusit et ipse 
Plutarchus in Gryllo festiviter sane, sed ita tamen, ut philosophum jocari, non 
scurram, possis agnoscere. 

Lusimus et nos ante complureis annos Μωρίας ἐγκώμιον, cui non plus 
septem dierum operam impendimus, idque nullis librorum adminiculis adjuti, nam 
nostra sarcina nondum advecta tum erat. Hoc quicquid est libelli, video candidis 
ingeniis et 115, qui bonis litteris sunt initiati, magnopere probari ; qui praeter jocandi 
festivitatem affirmant illic esse non pauca, quae ad corrigendos hominum mores 
magis conferant, quam Aristotelis ethica aut politica dogmata, qui paganus plus 
quam paganice hisce de rebus praecepit. Et tamen audio nonnullos offendi, sed 
paucos, atque hos ejusmodi, ut nihil probent nisi barbarum, insulsum et ab omnibus 
Musis alienissimum. Ipsi Juvenalem legunt, alioquin acerrimi poetarum hostes, quo 
principum, sacerdotum, negotiatorum ac praecipue mulierum vitia in concionibus 
suis insectentur, quae saepius ita depingunt, ut obscoenitatem doceant. Ego, cum 
argumentum susceptum ab hoc non abhorreret et ubique tantus pateret campus, 
neque mordeo quempiam nominatim, nisi forte meipsum, et odiosam illam scelerum 
ac vitiorum Camarinam nusquam movens ridicula quaedam magis quam foeda 
paucis attingo. Sed taxas, inquiunt, episcopos, taxas theologos, taxas principes. 
Primum non adminadvertunt, quam hoc ipsum faciam moderate minimeque odiose. 
Deinde non meminerunt illius regulae, quam toties inculcat divus Hieronymus, ubi 
generalis de vitiis disputatio est, ibi nullius personae esse injuriam neque carbone 
notari quenquam, quasi malus sit, sed omnes admoneri, ne sint mali. Nisi forte illud 
contendant, omneis principes esse sapientes, omneis theologos absolutos, omnes 
episcopos et pontifices esse tales, quales fuerunt Paulus et Martinus, universos 


monachos ac sacerdotes Antonios esse et Hieronymos. Denique non perpendunt id, 

quod in dialogis est potissimum, personae decorum, et Erasmum imaginantur loqui, 
non Moriam. Quasi vero si quis ethnicum cum Christiano loguentem faciat, nefas sit 
ethnicum quicquam dicere, quod abhorreat a doctrina Christiana. Postremo cum 
tyranni quoque, cum a morionibus quidvis audiunt, rideant parumque civile putent 
ullis offendi dicteriis mirum est istos nescio quos ab ipsa Moria nihil omnino posse 
audire, quasi, quicquid de vitiis utcunque fuerit dictum, id prorsum ad ipsos 
pertineat. Sed hac de re jam amplius satis. Ad ollas redire praestat. Ergo proverbium 


affine fuerit illi, quod alibi dictum est : Χύτραν ποικίλλεις, id est Ollam variegas. 


1141. IX, 11, 41. Puer glaciem 


Ὁ παῖς κρύσταλλον, id est Puer glaciem, dicebatur in eos, qui cum retinere 
quippiam non possint, nolunt tamen amittere : veluti si quis magistratum recuset 
deponere, cui gerendo sit impar, aut a munere nolit absolui, quod tueri tamen non 
possit. Competet et in eos, qui sponte nolint a se amovere, quod tamen aliquanto 
post sit elapsurum. Ut, cum opes urgemus, premimusque, mox nihilominus nos 
relicturas. Aut, cum rem noxiam urgemus, nec volumus amittere, quod laedit. 
Refertur a Zenodoto, Suida, Diogeniano. Meminit Plutarchus, et explicat lib. De futili 
loquacitate. Sumptum videtur e Sophocle, qui amorem comparat pueris, qui glaciem 
conspectam arripiunt manibus, ac delectantur : sed ea mox liquescente, nec facile 
possunt abicere lubricam massam, nec retinere noxiam. Itidem amor nec excuti 
potest ob voluptatem adiunctam, nec retineri ob molestias admixtas voluptatibus 


majores. 


1142. II, 1, 42. Unum ad unum 


Ἕν πρὸς ἕν, φασίν, inquit Lucianus, id est Unum ad unum, nimirum figuram 
proverbialem esse significans, cum exactius singula singulis componantur. 
Theocritus in Pastore : Euiv δέ tu βωκολιάδευ / Èv ποθ’ Évv, id est si libet ad 


verbum reddi : Tu vero mihi pascito boves unum ad unum. Sic enim quidam eruditi 

legunt. Plato libro De legibus quinto : Δεῖ δὲ πάντα ἄνδρα, ἕν πρὸς ἕν, τοῦτο 
σπεύδειν. Reddetur et hoc ad verbum : Oportet autem omnem, unum ad unum, ad 
hoc festinare, hoc est pro se quemque. Idem in libro sexton : ἕν ἐφ' ἑνὶ παρέχειν. 
Utitur et libro primo, plane proverbiali figura, ἕν πρὸς ἕν. Rursum lib. IV : ἀνθ’ ἑνὸς 
ἕν. Translatum videri potest a praelio, quoties acriter res geritur, singulis adversus 
singulos dimicantibus. Nisi malumus ad Laconicum illud apophthegma referre. 
Narrat enim Plutarchus in libello De futili loquacitate Lacedaemonios aliquando 
unum legatum ad Demetrium regem misisse, cumque stomacharetur tyrannus 
vociferareturque : Unum, inquiens, ad me Lacedaemoniïi ?, legatum nihil attonitum 
respondisse : Unum ad unum. Nec absurde dixeris, a mathematicis mutuo sumptum, 
quo rum est haec loquendi figura peculiaris : ἕν πρὸς ἕν, id est unum ad unum, sic 


enim proportionem constare dicunt, quam vocant parilitatis sive aequalitatis. 


1143. II, 11, 43. In nocte consilium 


Ἐν νυκτὶ βουλή, id est In nocte consilium. Admonet adagium non esse 
praecipitandum consilium neque statim ad primos animi impetus quippiam 
agendum. Nox autem propter solitudinem ac silentium vel maxime ad 
considerandum consultandumque de rebus gravibus est idonea. Praeterea 
saepenumero fit, ut somnus sedata cupiditate pristinam sententiam vertat. Unde 
etiam vulgo dicitur ab idiotis nostratibus : Super hac re indormiam, ubi significant se 
per otium deliberaturos. Porro praeceps consilium inauspicatum esse solere et 
vulgato sermone dicitur, et eleganter admonuit Sophocles apud Plutarchum libello 
De garrulitate : 

Οὐ γάρ τι βουλῆς ταὐτὸ καὶ δρόμου τέλος, id est 

Cursus enim haud est fin is idem, et consilii. 
siquidem in cursu vincit, qui celerrimus sit, in consultando cunctatio tutior est, 
periculosa celeritas. Plutarchus in Symposiacis, decade septima, problemate nono, 


citat Platonem, qui scripserit apud Lacedaemonios, ni fallor, fuisse νυκτερινὸν 

σύλλογον, id est nocturnum conventum gravissimorum, ad quem difficilimae 
causae rejiciebantur. Addit apud veteres noctem εὐφρόνην fuisse vocatam παρὰ τὸ 


εὖ φρονεῖν, a bene sapiendo. 
1144. IX, 11, 44. Ubi quis dolet, ibidem et manum habet 


Ὅπου τις ἀλγεῖ, κεῖσε καὶ τὴν χεῖρ’ ἔχει, id est, 

Ubi dolet quis, ibi et manum frequens habet. 

Senarius proverbialis, quem refert Plutarchus lib. De futili loquacitate. Natum est 
dictum a naturali hominum consuetudine, qua fit, ut ei corporis parti, quae dolet, 
frequenter manus admoveam us. Tempestiviter utemur, cum significabimus, 
quempiam ea tractare, deque 115 libenter verba facere, quae movent animum. 
Stobaeus idem refert ad hunc modum : 

Ὅπου τις ἀλγεῖ, κεῖσε καὶ τὸν νοῦν ἔχει, id est 

Ubi quis dolet, illic et mentem habet. 

Allusisse videtur ad proverbium Cicero Epistolarum ad Atticum libro tertio : Sed 
non faciam, ut aut vum animum angam querelis, aut meis vulneribus saepius 
manum afferam. Item Plautus in Persa : 

Quasi lippo oculo me meus her utitur, manum abstinere haud quit tamen. 
Plutarchus huc detorquet : ubi quid sive dolet, sive delectat, [01 quisque linguam 
habet. Sic 

Laudibus arguitur vini vinosus Homerus, 
et Pindarus taxatur, ut φιλάργυρος, quod multus in laudando auro. Nam hoc pacto 
statim auspicatur Olympia : Ἄριστον μὲν ὕδων, ὁ δὲ χρυσός, αἰθόμενον πῦρ / GTE, 
διαπρέπει νυκτὶ μεγάνορος ἔξοχα πλούτου, id est Optima quidem aqua, caeterum 
aurum velut ardens ignis eminet noctu magnificas supra opes. Rursum in Isthmiis, 
hymno IIT : Kai μεγασθενῆ νόμισαν χρυσὸν ἄνθρωποι περιώσιον ἄλλων, id est 


Et multipotens judicarunt aurum homines eximium in caeteris. 

1145. II, n, 45. Plus apud Campanos unguenti, quam apud ceteros olet fit 


Plinius Naturalis historiae libro decimooctavo, capite undecimo, In Campania 
tamen, inquit, laudatissimus campus est. Montibus subjacet nimbosis, totis quidem 
XL. mil. pas. planicie. Gratia terrae ejus, ut protinus soli natura dicatur, pulverea 
summa, inferior bibula et pumicis fistulans vice. Montium quoque culpa in bonum 
cedit, crebros enim imbres percolat atque transmittit, nec diluit aut madore volvit 
propter facilitatem culturae. Eadem acceptum humorem nullis fontibus reddit, sed 
temperat et concoquens intra se vice succi continet. Seritur toto anno : panico semel, 
bis farre. Et tamen vere segetes, quae interquievere, fundunt rosam, odoratiorem 
sativa : adeo terra non cessat parere. Unde vulgo dictum plus apud Campanos 
unguenti quam apud caeteros olei fieri. Quantum autem universas terras campus 
circumcampanus antecedit, tantum ipsum pars ejus, quae Laboriae vocatur, quem 
Phlegraeum Graeci appellant. Hactenus Plinius. Si cui placebit adagium ad 
allegoriam trahere, poterit accommodari vel in regionem, vel in hominem adeo 
caeteris antecellentem, ut apud hunc major sit exquisitarum rerum copia quam apud 


alios mediocrium aut vulgarium. 


1146. IT, 11, 46. Ne via quidem eadem cum illo vult ingredi 


Μηδὲ τὴν αὐτὴν ὁδὸν βαδίζειν, id est ne via quidem eadem ingredi, dicuntur 
qui extremo dissident odio, adeo ut non solum mensa tectove communi non 
sustineant uti, sed ne via quidem communi velint ambulare. Unde et vulgata dicunt 
ironia : Usque adeo illum amat, ut si forte fortuna fuerit obvius, in aliam deflectat 
viam. Plutarchus in commentario Περὶ φιλαδελφίας : Τῷ dE ἀδελφῷ μηδὲ τὴν 
αὐτὴν ὁδὸν οἰόμενος δεῖν βαδιζείν, id est Cum fratre vero ne via quidem eadem 510] 
putans ingrediendum esse. Huic congruit proverbialis ille versiculus : 

Κακῷ σὺν ἀνδρὶ und’ ὅλως ὁδοιποροῦ, id est 


Viro scelesto ne viae fueris comes. 

1147. II, 11, 47. Extra cantionem 


Παρὰ τὸ μέλος, id est extra cantum agi dicive dicunt, quod ad rem non 
pertinet. Etiam si proverbio in alienam transfuso linguam perit genuina illa gratia, 
siquidem παρὰ μέλος perinde sonat, quasi dicas parum modulate, parum concinne, 
parum apte, parum decore. Nam quod in musica est μέλος, id in vita decorum. 
Lucianus in Eunucho : Kai ἐρ΄ ὧν ἄν τις ἡἠδέσθη παρὰ μέλος τι φθεγξάμενος, id est 
Et apud quos vereretur aliquis praeter cantum quippiam dicere, id est quod a re esset 
alienius. Imitatus est hanc figuram ex Platone, qui libro De legibus ΠῚ scribit ad hunc 
modum : Παρὰ μελος ἐμοί γε ἂν δοκῇς φθέγξασθαι, id est Praeter cantilenam mihi 
dicturus fuisse videris et in Critia: Παρὰ μέλος δὲ εἴτι περὶ αὐτῶν ἄκοντες 
εἴπομεν, δίκην τὴν πρέπουσαν ἑπιτιθέναι, id est Quod si quid extra cantionem 
imprudentes de ipsis sumus locuticongruam poenam exiget. Aristophanes, in 
Contionatricibus eleganter unico verbo dixit : παραχορδιεῖν, pro eo, quod est absona 
nec ad rem facientia loqui. 

Προσέχων, ὅπως, 
Μηδὲν παραχορδιῆῇς, ὧν δεῖ σ’ ἀποδεῖξαι, id est 
Attente cavens, 

Ut ne quid alienum loquare et absonum 

Ab his, tibi quae sunt probanda. 

Aristoteles lib. Rhetoricorum ΠῚ notat a poetis quibusdam dictum : äxopdov καὶ 
ἄλυρον μέλος, id est cantionem dissonam nec fidibus respondentem. Apte 
torquebitur in eos, qui secus vivunt, quam docent. Finitimum est huic, quod alibi 
retulimus : Οὐδὲν πρὸς ἔπος, id est Nihil ad verbum, seu Nihil ad carmen ; quod 
quidem Aristophanes ἐν Ἐκκλησιαζούσαις nove utitur pro temere : 

Οὐ γὰρ τὸν ἐμὸν ἱδρῶτα καὶ φειδωλίαν 

Οὐδὲν πρὸς ἔπος κἀνοήτως ἐκβαλῶ, id est 


Neque enim meo sudore quod paraverim, 

Meaque parcimonia, temere ac nihil 

Ad rem profudero. 
Οὐδὲν πρὸς ἔπος scholia exponent : ὡς ἔτυχε, ἕνεκα μηδενός, id est temere et 
absque causa. Posterior versus Graecus non constat suis pedibus. Restituetur, si 
legamus : 

Οὐδέν TE πρὸς ἔπος κἀνοήτως ἐκβαλῶ. 
Quod carmen, quidem duximus satius, vel alieniore citare loco quam eo studiosum 
fraudare lectorem. Natum, ut videtur, ab apophthegmate Themistoclis, qui Simonidi 
poetae petenti quiddam a se parum aequum respondit ad hunc modum : Neque tu 
bon us esses poeta, si praeter cantum can eres, neque ego bonus princeps, si pr aeter 
leges judicem. Sumptum est ab antiquis cantoribus, qui vocem ad lyram 
accommodabant, aut certe a concentu vocalium musicorum, ubi si quis dissonat ab 
harmonia, graviter offendit aures. Lucianus ἐξαγώνια vocat, quae ad causam non 


pertinent. M. Tullius ὁδοῦ πάρεργα, quae aliena a re proposita. 


1148. ΠῚ, 11, 48. Ignis, mare, mulier, tria mala 


Circumfertur apud Graecos et hic trimeter proverbialis : 

Πῦρ καὶ θάλασσα καὶ γυνή, κακὰ τρία, id est 

Ignis, fretumque, et mulier, haec mala tria. 
Nam incendio nihil formidabilius, mare item periculosissimum est. Unde et 
Aeschylus in Persis : 

Apaxov κῦμα θαλάσσης, id est 

Maris haud vincitur unda. 
His autem similimum quiddam esse mulierem sentit paroemia. Porro, mulierem 
omnem esse malam perquam venuste significavit Lacon quidam, qui, cum uxorem 
duxisset perpusillam, dicebat e malis, quod minimum esset, eligendum. Fatetur et 
apud Euripidem Medea, feminarum genus esse malum : 


Ἀλλ’ ἐσμέν, οἷόν ἐσμεν, οὐκ ἐρῶ κακόν, 

Γυναῖκες, id est 
Sumus quidem, quales sumus, nos foeminae, 
Neque enim malae ausim dicere. 
Euripides apud Planudem in Vita Aesopi inter omnia mala principatum tribuit 
mulieri : 
Πολλαὶ μὲν ὀργαὶ κυμάτων θαλασσίων, 
Πολλαί δὲ ποταμῶν καὶ πυρὸς θερμοῦ πνοαί: 
Δεινὸν δὲ πενία, δεινὰ δ' ἄλλα μυρία, 
Πλὴν οὐδὲν οὕτω δεινὸν ὡς γυνὴ κακή, id est 
Furore multo saevit iratum mare, 
Pronique fluvii, et ignis acris impetus, 
Inopia acerba, acerba alia quam plurima, 


Sed nil ita acerbum, et nexium, ut mulier mala. 
1149. IT, 11, 49. Falces postulabam 


Ἄμας ἀπήτουν, id est Falces postulabam. In eos, qui respondent id, quod ad 
rem nihil attinet. Plutarchus in commentario Περὶ ἀδολεσχίας admonet, ut qui velit 
accurate respondere, mentem rogantis diligenter perdiscat, ne illud fiat, quod 
proverbio dici consuevit: Auac ἀπήτουν. Est autem senarius proverbialis apud 
Suidam et Zenodotum : 

Ἄμας ἀπήτουν, oi δ' ἀπηρνοῦντο σκάφας, id est 

Falces petebam, at hi ligones denegant. 

Videtur hinc natum, quod agricolae cuipiam a vicino falcem commodato petenti 
negaverit ille sibi ligonem esse domi. Theocriti scholiastes in Pastoribus annotavit 
Atticis ἄμην dici, quod communis Graecorum lingua vocat dikeAAav sive 
σκαπάνην, id est ligonem; quod si σκάφη idem significat, quod σκαπάνην, 
ridiculum erit in responso, perinde ac si quis petenti gladium neget se habere ensem. 


Sunt qui sentiat σκάφην esse poculi genus aut vasis cavi. 

1150. II, 11, 50. Alba avis 


Λευκὸς ὄρνις, id est Alba avis, pro re nova atque auspicata dixit M. tullius in 
Epist. Familiaribus, libro septimo : Cum enim salutationi nos dedimus amicorum, 
quae fit hoc etiam frequentius, quam solebat ; quod quasi albam avem videntur bene 
sentientem civem videre, abdo me in bibliothecam. Quadrabit et in rem admodum 
raram et inusitatam, quod aves perpaucae sint hoc colore. Ita Juvenalis : Corvo 


quoque rarior albo. De albae gallinae filio dictum est alibi. 


1151. II, 11, 51. In alieno choro pedem ponere 


Ἐν ἀλλοτρίῳ χορῷ πόδα τίθεσθαι, id est In alieno choro pedem ponere, est 
sese miscere negotiis alienis et aliorum sibi vendicare partes. Plutarchus in 
commentario, quem inscripsit Quo pacto se ipsum aliquis citra invidiam laudare 
posit : Τὸν μὲν γὰρ ἐν ἀλλοτρίῳ χορῷ πόδα τιθέντα περίεργον ἡ παροιμία καὶ 
γελοῖον ἀποδείκνυσι, id est Eum quidem, qui alieno choro pedem imponit, 
curiosum ac ridiculum esse proverbium declarat. Idem in Symposiacis : Ἐγὼ δέ, 
καίπερ ἐν ἀλλοτρίῳ χορῷ πόδα τιθείς, εἶπον, id est Ego vero, tametsi pedem in 
alienum inferens chorum, dicebam, hoc est respondens de re, quae ad philosophi 
professionem non pertinebat. Affinis est huic adagio metaphora perquam elegans 
neque discrepans a specie proverbiali, qua usus est Aristides in Miltiade : Μιλτιάδην 
dE τὸν ἐν Μαραθῶνι ποῦ χοροῦ τάξομεν ; id est Porro Miltiadem, qui est apud 
Marathonem, qua chori parte collocabimus ? Interpres addit metaphoram sumptam a 
choris Dionysiacis. Certe constat mutuo sumptum a choreis ac saltationibus, quibus 
si quis ignotus admisceat sese, derideatur atque exsibiletur ïilico. Plato in 
Euthydemo : Τήνδε σοφίαν ποῦ χοροῦ τάξομεν, ἐν τοῖς ἀγαθοῖς, ἢ πῶς λέγεις ; id 


est Hanc sapientiam in quo choro statuemus, inter bona, aut quid censes ? 

1152. II, 11, 52. Ne magna loquaris 


Μὴ μεγάλα λέγε, id est Ne grandia loquaris. Refertur a Diogeniano. Admonet 
temperandum esse ἃ magniloquentia jactantiaque, qua nihil omnium intolerabilius. 
Dictum est autem propter Nemesim deam, quae grandiloquentiam hujusmodi non 
sinit impunitam. M. Tullius Epistolarum ad Atticum libro quarto, epistola octava : 

Μήπω μέγ’ εἴπῃς, πρὶν τέλους ἀντιάσας, id est 

Ne quando jactes, ni prius perfeceris. 

Aristophanes in Ranis. 
Ὦ δαιμόνι'΄ ἀνδρῶν, μὴ μεγάλα Λίαν λέγε, id est, 
Mirande vir, ne magna nimium dixeris. 
His verbis Bacchus reprimit Euripidem per arrogantiam semet anteponentem 
Aeschylo. Sophocles in Aiïace flagellifero : 
Μηδὲν μέγ’ εἴπῃς: οὐχ ὁρᾷς, iv’ ei κακοῦ ; id est, 
Ne magna loquere, non vides, quo insis malo ? 
Theocritus in Cyclope. 
Μηδὲν μέγα μυθεῦ, id est 
Ne quid sublime loquaris. 
Theognis : 
Μὴ τοτε, Κύρν΄, ἀγορᾶσθαι ἔπος μέγα: οἶδε γὰρ οὐδεὶς 
Ἀνθρώπων, ὅτι νὺξ χἠμέρα ἀνδρὶ τελεῖ, id est 
Verbum Cyrne cave magnum ne dixeris unquam. 
Nescis, quidnam homini noxve diesve ferat. 
Plato in Phaedone : Μὴ μέγα λέγε, μήτις ἡμῶν βασκανία περιτρέψῃ τὸν λόγον τὸν 
μέλλοντα λέγεσθαι, id est Ne loquere grandia, ne qua nobis invidia futuram 
orationem interturbet. Antiquitas enim finxit deam Nemesim, jactantiae ultricem. Ita 
Pindarus in Isthmiis hymno quarto : Ἀλλ' ὅμως καύχημα κατάβρεχε σιγᾷ" / Ζεὺς 


τάδε καὶ τὰ νέμει, id est Attamen gloriationem obnubila silentio : Juppiter haec, et 

illa partitur. Est enim unica placandae invidiae ratio : si, quod accidit boni, ad 
auctorem deum referatur. Idem in Nemeis, hymno decimo : Ἔστι δὲ καὶ κόρος 
ἀνθρώπων βαρὺς ἀντιάσαι, id est Est autem grave in hominum invidiam incidere. 
Est enim invidum mortalium ingenium, nec ulla re citius saturatur quam audiendis 
laudibus. Idem ejusdem operis hymno quinto : Aidéouar μέγα εἰπεῖν. Huc allusisse 
videtur Vergilius libro decimo : Dixerat ille aliquid magnum. Invenitur saepius et 
μέγα φρονεῖν pro eo, quod est insolentem atque elatum esse. Sophocles in Oedipo 
tyranno : 

Θρονεῖν γάρ, ὡς γυνή, μέγα, id est 

Sentire enim altum, ut foemina. 
Extat et senarius proverbialis : 

Ὅτ’ εὐτυχεῖς μάλιστα, μὴ μέγα φρόνει, id est 

Ne quid tume, cum res secundae maxime. 
Et μέγα πνέειν, id est magnum spirare. Euripides in Bacchis : 

Κἂν πνέων ἔλθῃ μέγα, id est 

Quamvis magnum spirans venias. 

Eleganter Horatius hujusmodi grandiloquentiam ampullas et sesquipedalia 
verba vocat in Arte poetica : 

Projicit ampullas, et sesquipedalia verba. 
Terentius in militem gloriosum : et magnifica verba. Legimus et τραγικῶς λέγειν, id 
est loqui tragice, et ἐκτραγῳδίζειν pro eo, quod est magnificis verbis efferre. 
Horatius in Epist. : 

Et spirat tragicum satis, et feliciter audet. 


Tametsi non fugit, poetam hoc loco simpliciter dixisse spirat tragicum. 

1153. II, 11, 53. Exercitatio potest omnia 


Μελέτη πάντα δύναται, id est Cura omnia potest. Laertius hanc sententiam 
Periandro tribuit, qui Isthm um etiam tentarit perfodere. Significat autem, nihil esse 
tam arduum, quod diligentia, curaque non efficiatur. Vergilius in Georgicis : 

Labor omnia vincit 

Improbus et duris urgens in rebus egestas. 
Exstat apud Graecos proverbialis sententia : Θεσὶ τἀγαθὰ τοῖς πόνοις πωλοῦνται, 
id est Dii bona laboribus vendunt. Huc allusit Horatius : 

Perrupit Acheronta Herculeus labor. 
Sophocles in Electra : 

Πόνου τοι χωρὶς οὐδὲν εὐτυχεῖ, id est, 

Citra laborem nihil bene est. 
Fertur et versus Menandr 

Πάντα τὰ ζητούμενα 

Δεῖσθαι μερίμνης φασὶν οἱ σοφώτεροι, id est 

Quaecumque votis expetuntur, praedicant 

Egere curis, qui valent prudentia. 

Simplicius Antiphanes, 
Τῆς ἐπιμελεῖας πάντα δοῦλα γίγνεται, id est, 
Domat, atque subigit cuncta diligentia. 
Quamquam autem in praesentia non est neque propositi, neque operis hujus, 
quidquid ad hujusmodi sententias facit, in unum converrere, tamen haud gravabor, 
quandoquidem casus obtulit, adscribere verba Senecae ex libro De ira IT : Atque nihil 
est, inquit, tam difficile et arduum, quod non humana mens vincat et in 
familiaritatem perducat assidua meditatio. Nullique sunt tam feri suique juris 
affectus, ut non disciplina perdomentur. Quodcunque imperavit animus, obtinuit. 


Quidam numquam ridere consueti sunt. Vino quidam, alii Venere, quidam omni 

humore  interdixere  corporibus. Alius contentus brevi somno vigiliam 
indefatigabilem extendit. Didicerunt tenuissimis et adversis funibus currere et 
ingentia vixque humanis toleranda viribus onera portare et in immensam 
altitudinem mergi ac sine ulla respirandi vice perpeti maria. Mille sunt alia, in quibus 
pertinacia impedimentum omne transcendit ostenditque nihil esse difficile, cujus sibi 


ipsa mens patientiam indixerit. 


1154. IX, 11, 54. Quid primum, aut ultimum ? 


Τί πρῶτον ἢ τί ὕστατον ; id est Quid primum, aut ultimum? Figura 
proverbialis, qua utimur, quoties aut rerum copiam tantam significamus, ut 
haesitemus, unde potissimum exordiamur, aut cum perplexi dubitamus, quid 
primum agere debeamus. Lucianus in libello, cui titulus, De mercede servientibus : 
Καὶ τί σοι πρῶτον, ὦ φιλότης, ἢ τὶ ὕστατον, φασί, καταλέξω τούτων, ἃ πάσχειν ἢ 
ποιεῖν ἀνάγκη τοὺς ἐπὶ μισθῷ συνόντας ; id est Quidnam tibi primum, amice, aut 
quid postremum, ut dici solet, commemorem ex his, quae et pati, et facere coguntur 
ii, qui mercede serviunt ? Porro Lucianus desumpsit ex Odysseae libro nono, in quo 
Ulysses ad hunc loquitur modum : 

Τί πρῶτον, τί δ΄ ἔπειτα, τί δ' ὑστάτιον καταλέξω ; id est 

Quid primum, quid mox, et quae tandem ultima dicam ? 

Juvenalis : 

Quo te circumagis, quae prima aut ultima ponas ? 
Ejusdem characteris est illud Euripidis in Junone insaniente : 

Ὦμοι, τίν’ ὑμῶν πρῶτον ἢ τίν’ ὕστατον 

Πρὸς στέρνα θῶμαι ; id est 

Quem vestrum ohe, quem pectori admoveam meo 


Primum, ultimumve ? 

1154. II, 1, 54. Dente Theonino rodi 


Theonino dente rodi dicuntur qui conviciis lacerantur. Sumptum a Theone, 
poeta quodam rabiosae loquacitatis petulantissimaeque maledicentiae, unde et 
Ausonius in carmine hendecasyllabo poetam quempiam indoctum et mordacem 
Theonem appellat : 

Nec posthac metues ubique dictum : 

Hic est ille Theon, poeta falsus, 

Bonorum mala carminum Laverna. 

Horatius in Epistolis : Dente theonine qui circumroditur. Neque dissimili figura est 
usus in epistola ad Julium Florum : Hic delectatur iambis, Ille Bionaeis sermonibus. 
Acron admonet Bionem philosophum fuisse, qui mordacissimis dialogis laceraverit 
poetas, sic ut nec Homero parceret. Porphyrion autumat Aristophanis comici patrem 
fuisse. Zoili quoque mordacitas propemodum in proverbio est, sed ut invidum 
intelligas magis quam oblatratorem. Horatius hoc vitium alibi succum loliginis vocat 


et salem nigrum, quod cum morsu addat et famae maculam. 


1156. II, 11, 56. Hipponacteum praeconium 


Hipponacteum praeconium pro infami nota dixit M. Tullius, nimirum 
proverbiali schemate, in Epistolis familiaribus, de Tigellio quodam [ἴα scribens : 
Eumque addictum jam tum puto esse Calvi Licinii Hipponacteo praeconio. Nam 
Hipponax poeta fuit iambographus amarulentus ac notae mordacitatis, qui auctore 
Dionysio Halicarnasseo trimetrum Archilochium de industria in scazontem infregit, 
cum inimicos lacerare vellet, quo videlicet feriret fortius. Hic Bupalum et 
Anthermon, quod ab his deformi specie pictus esset, versibus iambicis insectatus 
legitur. Erat autem Hipponacti notabilis in vultu foeditas, quamobrem quidam 


imaginem ejus proposuere in ridentium circulis, quorum aliquot suis carminibus 

creditur ad laqueum compulisse. Negat id esse verum Plinius libro tricesimo sexto, 


capite quinto. 


1157. II, 1, 57. Archilochia edicta 


Adagionis faciem habet et illud, quod Cicero scribit ad Atticum libro secundo : 
Itaque Archilochia in illum edicta Bibuli populo ita sunt jucunda, ut eum locum, in 
quo proponuntur, prae multitudine eorum, qui legunt, transire nequeamus. 
Archilochia edicta contumeliosa vocat ac virulenta. Archilochi poetae mordacitas 
vulgo celebratissima fuit. [5 Lycamben socerum, a quo fuerat repudiatus, hujusque 


filiam adeo virulentis versibus insectaus est, ut uterque se laqueo praefocaverit. 


1158. II, 11, 58. Archilochia patria 


Ἀρχιλόχου πατρίς, id est Archilochi patria. Diogenianus testatur hoc dici 
solere de mordacibus ac maledicis. Videas enim populos nonnullos natura dicaces, 


cujusmodi fuisse feruntur Siculi. 


1159. II, 1, 59. Genuino mordere 


Qui clamculum obtrectant lacerantque quempiam, eum genuino mordere 
dicuntur. Persius : Et genuinum fregit in illis. Lucilium sentiens, poetam satyricum. 
Item divus Hieronymus : Possim respondere, si velim: possim genuinum laesus 
infigere. Dentes autem genuini sunt omnium reconditissimi ac propemodum operti 
gingiva. Sero emergunt homini: nempe circiter annum vigesimum, multis et 
octogesimo, ut auctor est Plinius libro undecimo, capite trigesimoseptimo. Et ob id 
haud ab re livoris atque obtrectationis morbo dicati. Potest non absurde referri et ad 
viperae denticulos illos, quibus eam venenum infundere putant. Plinius eodem, quod 
modo citavimus, capite. Nam hi quoque sunt viperis sub gena fistulosi. Potest et ad 
canes referri, qui postremis dentibus ossa duriora circumrodunt. Omnis autem 


obtrectatio morsus dicitur. Unde Aristophanes jocatur in anulo non inesse remedium 

adversus sycophantae morsum. Diogenes apud Laertium rogatus, cujusnam 
animantis morsus esset perniciosissimus, Ex feris, inquit, obtrectatoris ex cicuribus 


adulatoris. Hoc venenum Horatius loliginis succum appellat. 


1160. IT, 11, 60. Aureo piscari hamo 


Aureo piscari hamo dicuntur qui mediocris commodi cupiditate periculum 
adeunt, ut maximarum rerum faciant jacturam. Commemoratur inter facete dicta 
Octavii Caesaris a Suetonio. Fit enim nonnumquam, ut piscis hamum etiam ipsum 
secum auferat. Porro metaphorae pleraeque a piscatione ductae proverbii vice sunt 
usurpatae, sicut expiscari apud Terentium pro eo, quod est diligenter elicere, atque 
exquirere, vorare hamum apud Plautum, Semper tibi pendeat hamus apud 
Nasonem. Quod si quis pugnet Augusti dictum non esse proverbium, certe 
proverbiale est nec indignum, quod in hunc ordinem adlegatur. Potest fieri, ut 
quibusdam etiam hoc libuerit, aureo hamo piscari, siquidem auctore Suetonio Nero 
Caesar reti aurato, funibus purpura coccoque nexis piscari solitus est. Proinde 
quoties sic ambimus quippiam, ut, si potiamur optatis, mediocre sit emolumentum, 
sin fallat spes, damnum ingens, apte dicemur aureo piscari hamo. Id quod frequenter 
usu venit iis, qui scrutantur abditas terrae venas, sed frequentius, qui vulgo dicuntur 
alcumistae, de quibus apud apud Athenaeum, libro sexto, venuste dixit Phalereus 
Demetrius, ὅτι πολλάκις καταναλώσαντες τὰ φανερὰ τῶν ἀδήλων ἕνεκα, ἃ μὲν 
ἔμελλον, οὐλ ἔλαβον, ἃ δὲ εἶχον, ἀπέβαλον, id est quod frequenter certis 
consumptis incertorum gratia, quae se capturos sperabant, non ceperunt, quae vero 


habebant, abjecerunt. 


1161. II, 11, 61. Sapientia vino obumbratur 


Plinius historiae mundi libro vigesimotertio, capite primo : Vinum jejunos 
bibere novitio in vento inutilissimum est. Curas vigoremque animi impedit ad 


procinctum tendentibus, somno accommodatum ac securitatibus. Jamque dudum 

hoc fuit, quod Homerica ïilla Helena ante cibum ministravit. Sic quoque in 
proverbium cessit sapientiam vino obumbrari. Hactenus Plinius. Porro quod Plinius 
citat, est Odysseae quarto. In proverbiis item ecclesiasticis duo referuntur, quae 


sapientem etiam dementent : vinus et mulieres. 


1162. II, 11, 62. Homines frugi omnia recte faciunt 


M. Tullius libro Tusculanarum quaestionum quarto: Frugalitatis nomen 
tanquam ad caput referre volumus, quod nisi eo nomine virtutes continerentur, 
nunquam illud tam pervulgatum esset, ut jam proverbii locum obtineret, homines 
frugi omnia recte facere. Hactenus Cicero. Docet adagium quosdam improbos 
homines certis in rebus nonnumquam esse usui ac praeclare se gerere ; verum ubique 
ac perpetuo praestare virum integrum atque inclpatum, id ejus demum esse videtur, 
qui natura vereque sit probus. Alludit ad hanc sententiam Euripides in Hecuba, cum 
ait : 

Ἀνθρώποις δ΄ ἀεὶ 

Ὁ μὲν πονηρὸς οὐδὲν ἄλλο πλὴν κακός, 

Ὁ δ’ ἐσθλὸς ἐσθλός, οὐδὲ συμφορᾶς ὕπο 

Φύσιν διέφθειρ΄, ἀλλὰ χρηστός ἐστ’ ἀεί, id est 

Caeterum in mortalibus 

Quisquis malus, nil aliud ille quam malus, 

Frugi usque frugi est, non enim ingenium gravis 

Fortuna vitiat, sed probus semper manet. 

Item in Iphigenia in Aulide : 
Ὁ à’ ὀρθὸς 

Ἐσθλὸν σαφὲς ἀεί, id est 

At, quiprobus, 


Is palam est semper probus. 

Aristoteles libro Moralium septimo : Τό te γὰρ ἀγαθὸν ἁπλοῦν, τὸ δὲ κακὸν 
πολύμορφον: καὶ ἀγαθὸς μὲν ὅμοιος ἀεὶ καὶ οὐ μεταβάλλεται τὸ ἦθος, ὁ δὲ 
φαῦλος καὶ ὁ ἄφρων οὐδὲν ἔοικεν ἕωθεν καὶ ἐσπέρας id est Siquidem, quod 
bonum, idem simplex, contra quod malum, id varium est ; et, qui bonus, is semper 
sui similis, neque unquam commutat mores, at quisquis improbus et stultus, haud 
quaquam idem esse videtur mane et vesperi. Huic mire concinit illud litterarum 


arcanarum : Stultus ut luna mutatur, sapiens permanet ut sol. 


1163. II, 11, 63. Fallacia alta aliam trudit 


Terentius in Andria : Fallacia / alia aliam trudit. Donatus admonet proverbiali 
figura dictum. Sumptum ἃ consuetudine conantium fallere ac dolos dolis 
consarcinantium, ne deprehendantur. Unde consutis dolis dixit Plautus et sutelas 


appellat hujusmodi technas. Et δόλους ὑφαίνειν apud Homerum, id est dolos texere. 


1164. II, 1, 64. Sera in fundo parcimonia 


Proverbialis sententia apud Senecam in prima epistola: Sera in fundo 
parcimonia, digna profecto, quae omni scrinio, omni cado, omni cellae penuariae 
inscribatur. Admonet in tempore parcendum rebus necessariis neque imitandum 
profusorum vulgus, qui tum denique incipiunt parcere, postequam viderint 
minimum superesse. Erit elegantior sententia, si traducatur ad res animi : veluti si 
quis admoneat juvenes, ne sinant optimos illos annos inaniter effluere, ne illis 
eveniat, quod plerisque solet evenire, ut jam natu grandes animum ad res honestas 
applicent, et cum perpusillum vitae supersit, tum tempori parcere incipiant, seram 
enim in fundo parcimoniam esse. Proverbium sumptum apparet ex Hesiodo, cujus hi 
sunt versus in opere, cui titulus Opera et dies : 

Ἀρχομένου dE πίθου καὶ λήγνοντος κορέσασθαι, 

Μεσσόθι φείδεσθαι. Δεινὴ δ΄ ἐπί πυθμένι φειδώ, id est 


Plena ubi dolia sunt aut jam prope inania vini, 

Tum satiare, sed in medio fac parcior esto, 

Absurdum siquidem et grave in imo parcere fundo. 
Allusit huc Persius satyra I : 

Donec deceptus, et expes, 

Ne quidquam fundo suspiret nummus in imo. 
Plutarchus in Symposiacis, decadis septimae problemate tertio indicat poetam 
admonuisse tum esse bibendum vinum, cum est optimum ; vinum autem in medio 
saluberrimum optimumque esse potu, quemadmodum summa pars olei potissimum 
laudatur, mellis infima. Primum, quod vini vis calor est, is autem videtur maxime 
colligi circa medium, proinde id optimum esse servare ; deinde vini pars inferior 
vicina fecis corrumpitur, summa pars ab aere proximo laeditur. Nam aerem 
inimicum esse vino vel illud satis arguit, quod dolio pleno vinum minus vappescit 
quam semipleno, tum quod terra defossa, ut aer attingere non possit, quam 
diutissime vigorem suum conservant. Theocritus item in Charitibus : κενεᾶς ἐπὶ 


πυθμένι xNAOù, id est vacuae fundo capsae, scrinium inane significans. 


1165. II, 11, 65. Sybaritica mensa 


Συβαριτικὴ τράπεζα, id est Sybaritica mensa, de convivio dicebatur nimium 
apparato. Natum a gentis ejus moribus. Est enim Sybaris oppidum vicinum Crotoni, 
ut testis est Herodotus libro quinto. Stephanus indicat postea Thurion appellatum. 
Unde Sybaritae dicti, gens in architectura voluptatum operosissima : Suida teste luxu 
deliciisque adeo notablis, ut quicquid effoeminatum quicquid molle, quicquid 
accurata atque ambitiosa luxuria paratum esset, id vulgo Sybariticum diceretur. 
Unde Ovidius in libro Tristium secundo scribens ad Augustum : 

Nec, qui composuit nuper Sybaritida, fugit. 

Sybaritida vocat opus Hemitheonis cujusdam cinaedi Sybaritae, de generibus 
voluptatum et obscoenarum deliciarum. Item Martialis libro duodecimo : 


Qui certant, inquit, Sybariticis libellis. 

Philo Hebraeus in vita Moysi Sybariticas nequitias vocat lasciva poemata. Maximus 
Tyrius in dissertatione tertia De voluptatibus Sybariticas saltationes commemorat. 
Aristoteles libro Moralium Eudemiorum primo Smyndiridem quoque Sybaritam 
comparem Sardanapalo inter voluptuarios nominavit. Suidas fabulas aniles aut 
parum pudicas Sybariticas appellatas scribit. Idem refert Sybaritas instituisse, ut equi 
ad tibiae cantum saltare condiscerent, et luxuriosos Sybaritas appellatos, et 
Sybarissare Sybaritarum ritu deliciis indulgere dictum. Adstipulatur et Quintilianus 
libro tertio, Frugalitas, inquiens, apud Sybaritas forsan odio foret. Plutarchus in 
Convivio septem sapientum tradit apud Sybaritas hunc fuisse morem, ut mulieres ab 
usque anno priore ad convivium vocarentur, quo se per ocium auro vestibusque 
possent exornare. Haec atque hujusmodi ferme referuntur ab Angelo Politiano 
Miscellaneorum capite XV. Caeterum convivium Sybariticum depingit ac missus 
Sybaritici meminit Aelius Lampridius in Heliogabali vita, imperatoris luxu 
perditissimi, adeo ut nomen invenerit, vulgo dictus Apicius. Sed Lampridii verba 
subscribam : Semper, inquit, sane aut inter flores sedit ; aut inter odores preciosos. 
Amabat sibi pretia majora dici earum rerum, quae mensae parabantur, orexin in 
convivio hanc esse asserens. Sexcentorum struthionum capita una coena multis 
exhibuit ad edenda cerebella. Exhibuïit aliquando et tale convivium, ut haberet viginti 
et duo fercula ingentium epularum, sed per singula lavarentur et mulieribus 
uterentur et ipse, et amici, cum jurejurando, quod efficerent voluptatem. Celebravit 
item tale convivium, ut apud amicos singulos singuli missus appararentur, et cum 
alter maneret in Capitolio, alter in Palatio, alter in Caelio, alter trans Tyberim, et ut 
quisque mansisset, tamen per ordinem in eorum domibus singula fercula ederentur 
ireturque ad omnium domos. Sic unum convivium vix toto die finitum est, cum et 
lavarent per singula fercula, et mulieribus uterentur. Sybariticum missum semper 
habuit ex oleo et garo, quem quo anno Sybaritae repererunt, perierunt. De 
Sybaritarum tum lIuxu, tum ïinteritu permulta commemorat et Athenaeus in 


Dipnosophistis, cum alibi, tum libro duodecimo, in quibus et illud, Sybaritas nullam 

artem recipere in suam civitatem, quae sine strepitu non potest exerceri, veluti 
fabrorum aerariorum aut lignariorum, ac similium, ne quid sit, quod dormientibus 
obstrepat. Ob eandem causam gallum gallinaceum fas non est in civitate ali. Alia 
praeterea deliciarum argumenta refert illic, si cui vacat legere. Aristophanes, ἕν 
Εἰρήνῃ Συβαρίζειν dixit pro eo, quod est opipare ac genialiter vivere : 

Ἤδη δ’ ἔξεσται τόθ’ ὑμῖν, 

Πλεῖν, μένειν, κινεῖν, καθεύδειν, 

Ἐς πανηγύρεις θεωρεῖν, 

Ἐστιᾶσθαι, κοτταβίζειν, 

Συβαρίζειν, id est 
Jam vero licebit vobis navigare, manere, movere, dormire, in festis spectare, convivio 
accipi, cottabo ludere, Sybarissare. Gregorius theologus ad Basilium simili tropo 
mensam luxu redundantem Alcinoi dixit: Οὐχ ὡς Λωτοφάγων πενίαν, ἀλλ΄ ὡς 


Ἀλκινόου τράπεζαν, id est Non ad lotophagorum inopiam, sed Alcinoi mensam. 


1166. II, 11, 66. Sybaritica calamitas 


Συβαριτικὴ συμφορά, id est Sybaritica clades. Stephanus tanquam 
proverbium notavit. Porro, quemadmodum Sybaritae perierint, idem narrat ad hunc 
modum. Oraculum hujusmodi acceperant : 

Εὔδαιμον Συβαρῖτα, πανεύδαιμον σὺ μὲν αἰεί, 

Ἐν θαλίῃσι θεών τιμῶν γένος αἰὲν ἐόντων. 

ET’ ἂν δὴ πρότερον θνητὸν θείοιο σεβίζῃ, 

Τηνίκα σοι πόλεμός τε καὶ ἐμφύλιος στάσις ἥξει, id est 

Felix, omnino felix, Sybarita, futurus, 

Dum rebus laetis vener abere numina divum. 

Αἱ simul atque illis mortalis homo anteferetur, 


Tum veniet bellumque tibi atque domestica turba. 

Evenit deinde, ut Sybirita quispiam servum loris caederet in agro, qui cum ad 
numinis aram confugisset, nihilo minus persequente domino caedebatur. Quod, ubi 
vidit sibi nihil profuisse numinis reverentiam, protinus ad monimentum patris herilis 
confugit, atque ibi demum religione commotus herus destitit a caedendo, itaque 
juxta dei responsum a Crotoniatis eversi sunt Sybaritae. Aelius Lampridius in vita 
Heliogabali scribit eos eodem anno periisse, quo missum ex oleo et garo reperissent, 
quem ob id Sybariticum vocabant, ut modo diximus. Ceterum de Sybaritarum Iuxu 
deque calamitate permulta retulit Athenaeus libro duodecimo, si cui haec non satis 
faciunt. Quadrabit adagium in eos, qui neglectu deorum aut ob intemperantem 


luxum subvertuntur. 


1167. II, 1, 67. Sybaritae per plateas 


Συβαρῖται διὰ πλατείας, id est Sybaritae per plateas. Contra fastuosius 
ingredientes per viam seseque velut ostentantes. Sumptum adagium a fastu luxuque 
Sybaritarum. Aphricanus in oratione, quae Cestis inscribitur : Sed enim, inquit, 
Sybaritae fastu praeturgidi : Venustius erit, si paulo longius detorqueatur, veluti, si 
de homine insolentius se gerente aut arrogantius de se loquente, aut de stilo 
phaleratiore dicas : Συβαρίτης διὰ πλατείας. Cognatum est illi, quod alio dictum est 


loco : Ἀρειοπαγίτης. Refertur adagium a Suida atque Zenodoto. 


1168. IT, 11, 68. Syracusana mensa 


Συρακουσία τράπεζα, id est Syracusana mensa, praelauta atque opipara 
dicebatur. Syracusani enim, ut erant olim opibus florentissimi, ita voluptatibus ac 
deliciis addictissimi. Lucianus in dialogo Simyli ac Polystrati : Kai τράπεζαι, inquit, 
ὑπὲρ τὰς ἐν Σικελίᾳ, id est Ac mensae Siculis lautiores. Athenaeus libro duodecimo : 
Διαβόητοι dé εἰσιν ἐπὶ τρυφῇ καὶ αἱ τῶν Σικελῶν τράπεζαι, id est Celebres sunt ob 


delicias et Siculorum mensae. Addit ex Clearchi auctoritate Siculos dicere apud se 


mare quoque dulce esse, quod gaudeant eduliis, quae mare porrigit. Meminit Siculae 

mensae Diogenes in epistola quadam ad Aristippum, item Aristides in Pericle. 
Denique Strabo libro sexto et haec, aliaque plura commemorat. Plutarchus in vita 
Niciae ex Diphilo refert : 

Παχύς, ὠνθυλευμένος, στέατι Σικελικῷ, id est 
Pinguis, et abdomine Siculo stercoratus, sive saginatus ; quod miror, quare Latinus 
interpres vertendum putarit delibutus, cum ὄνθος significet stercus bubulum, 
utilissimum agrorum laetamen. Plato in epistola quadam ad propinquos Dionis 
negat sibi felicem illam vitam, in Siculis Italicisque mensis ac reliquis voluptatibus 
sitam, unquam placuisse. De Syracusanorum luxu meminit et Aristoteles in politia 
ejus gentis, addens Dionysium minorem nonnumquam ad nonagesimum usque 
diem ebrium perseverasse atque ob eam rem caecutientibus ac vitiosis oculis fuisse. 
Narrat Theophrastus apud Athenaeum amicos illius et compotores in conviviis 
adsimulare solitos non videre sese vel cibos vel calices appositos, videlicet ad eum 
modum adulantes regi caecutienti; unde Διονθσοκόλακες sunt appellati Apud 
eundem Aristophanes ἐν Δαιταλεῦσιν : 

Ἀλλ’ OÙ γὰρ ἐμάθετε ταῦτα ἐμοῦ πέμποντος, ἀλλὰ μᾶλλον 

Πίνειν, ἔπειτ’ ᾷδειν κακῶς, Συρακουσίων τράπεζαν 

Συβαρίτιδάς τ' εὐωχιας, id est 
Atqui haec quidem me duce non didicistis, verum bibere potius, deinde male canere, 
Syracusanorum mensam, Sybariticaque convivia. Item Plato De rep. tertio: 
Συρακουσίαν δέ, ὦ φίλε, τράπεζαν καὶ Σικελικὴν ποικιλίαν ὄψου, ὡς ἔοικας, OÙK 
αἰνεῖς, id est Syracusanam, amice, mensam et Siculam in obsoniis varietatem non 
videris approbare. Athenaeus libro decimoquarto citat Cratinum, qui praelautam 
culinam ac bene fumantem ac suaviter olentem describens, ita loquitur : 

Οἰκεῖ τις, ὡς ἔοικεν, ἔν τῷ χάσματι 

Λιβανωτοπώλης ἢ μάγειρος Σικελικός, id est 

Habitare mi hoc videtur aliquis in specu, 


Qui thura odora vendit, aut Siculus coquus. 

Apud eundem mox Aristophanes quoque laudat Siculos coquos ut arte condiendi 
praestantes. Verum his temporibus Siculi frugalitatem Hispanicam et Italicam sic 
imitantur, ut propemodum superent, hujusque proverbii gloriam plane perdiderunt. 
Quanquam Athenaeus in Dipnosophistis inter opiparas mensas etiam lItalicas 
recenset. At his sane temporibus priscam illam frugalitatis laudem sibi vendicarunt, 
quemadmodum et Graeci ad pristinam ïillam temulentiae gloriam postliminlo 
redierunt. Unde Faustus Aurelianus Foroliviensis, poeta non solum laureatus, 
verumetiam regius atque etiam, si diis placet, regineus, vetus congerro meus, qui 
plus quam triginta jam annos in celeberrima Parrisiorum Academia poeticen docet, 
in carmine, quod De pavimento Parrisiensi inscripsit, adagionem in Anglos 
derivavit : 
Mensa, inquiens, Britanna placet. 

Et haud scio, unde natum sit hoc vulgatissimum apud Gallos proverbium, ut cum 
hominem vehementer cibo distentum velint intelligi, dicant Tam satur est quam 
Angelus. Verum ïiidem, ut illis attribuunt πολυφαγίαν, ita nobis πολυποσίαν 


adscribunt. 


1169. II, 11, 69. Spithama vitae 


Σπιθαμὴ τοῦ βίου, id est Spithama vitae, hoc est modus vitae perpusillus. 
Proverbialis est figura, mutuo sumpta a rerum mensoribus, apud quos Spithama seu 
palmus digitos duodecim continet, quantum ferme longissimo digitorum porrectu 
complecti licet. Quin hodie quoque pusillum homunculum palmum aut pugillum 
hominis appellant idiotae nostrates. Translatum a fabris, qui quatuor digitis 
conjunctis metiuntur materiam, eam mensuram appellant palaestram ; interdum 
diducta manu a summo pollicis usque ad summum digiti medï, quam vocant 
σπιθαμήν. Psal. 38 : ἰδοὺ παλαιστὰς ἔθου τὰς ἡμέρας μου, brevissimum vitae 


spatium designans. Refertur adagium a Diogeniano. 

1170. IX, 11, 70. Temporis punctum 


Στιγμὴ χρόνου, id est Punctum temporis. Simili figura dixit Terentius : Tum 
temporis ad hoc punctum mihi est, id est spatium brevissimum. M. Tullius 
Philippica IT: Attende paulisper cogitationemque sobrii hominis ad temporis 
punctum suscipe. Idem VIII : Opus ostendebat munitionemque legatis ; ne punctum 
quidem temporis, cum legati adessent, oppugnatio respiravit. Apud mathematicos 
enim punctum indivisibilis quaedam pars est linaee, cujus, ut inquit Euclides, pars 
nulla est. Plutarchus De pueris instituendis : Στιγμὴ χρόνου πᾶς ἐστιν ὁ βίος, id est 


Temporis punctum est omnis vita. 


1171. II, 1, 71. Nova Hymettia, falerna vetera 


Macrobius libro Saturnalium septimo : Cur, Disari, mel et vinum diversis 
aetatibus habentur optima ? Mel, quod recentissimum, vinum, quod vetustissimum. 
Unde est et illud proverbium, quo utuntur gulones : Mulsum, quod probe temperes, 
miscendum est novo Hymetio, Falerno vetulo. Quod adagium non videmus, ubi 
nobis possit usui esse, sed tamen adscripsimus, ne nihil omnino de popinis mutuati 
videremur. Nisi forte placeat eo torqueri, ut dicamus e diversis rebus quaedam 


optime conflari. 


1172. IX, 11, 72. Qui multa rapuerit, pauca suffragatoribus dederit, salvus erit 


Aelius Lampridius in vita Alexandri Severi : Idem, inquit, addebat sententiam 
de furibus notam, et Graece quidem, quae Latine hoc significat : Qui multa rapuerit, 
pauca suffragatoribus dederit, salvus erit. Quae Graece talis est : 

Ὁ παλλὰ κλέψας, ὀλίγα δούς, ἐκφεύξεται, id est 

Qui multa tollit, pauca dat, servabitur. 

Admonet adagium id, quod nostris quoque temporibus vulgo factitant fures non 


omnino stupidi: non nisi magnis praedis iniciendam manum, ut supersit, quo 

judicem, si sorte sit opus, corrumpant atque exoculent. Caeterum qui parva tollunt, 


deprehensi pendent, utpote quibus nihil sit, quod impertiant praefectis. 


1173. IL, 11, 73. In simpulo 


M. Tullius libro De legibus tertio agens de lege tabellaria, hoc est de jure 
ferendorum per tabellam suffragiorum : Et avus quidem noster, inquit, singulari 
virtute in hoc municipio, quoad vixit, restitit M. Gratidio, cujus in matrimonio 
sororem, aviam nostram, habebat, ferenti legem tabellariam. Excitabat enim fluctus 
in simpulo, ut dicitur, Gratidius, quos post filius ejus Marius in Aegaeo excitavit 
mari. Hactenus Cicero. Quantum igitur conjectura consequi licet, in simpulo fieri 
dicebatur, quod vel clanculum, vel in re minuta atque humili fieret. Est enim 
simpulum, auctore Festo, vas parvum non dissimile cyatho ; unde mulieres rebus 
divinis deditae simpulatrices vocentur. M. Varro scribit vas esse minutim fundens, in 
cujus locum successerit epichysis; unde veteres res minutas nulliusque precii 
simpularias appellabant. Plinius libro XXXV, cap. XII : In sacris quidem etiam inter 
has opes non myrrhinis crystallinisve, sed fictilibus prolibatur simpulis innocentius. 
Attestatur et M. Varro, cum apud Nonium Marcellum ait deos ipsos vili simpulo 
invitari. Item Apuleius : in hodiernum, inquit, populus Romanus diis immortalibus 
simpulo et Catino fictili sacrificat. Sunt qui pro sympulo legant sympuvium, cujus 
meminit Juvenalis satyra sexta : 

Aut quis 

Sympuvium ridere Numae nigrumque catinum 

At Vaticano fragiles de monte patellas 

Ausus erat ? 

M. Tullius in Paradoxis: Quid autem Numa Pompilius ? minusne gratas diis 
immortalibus capedines, ae fictiles urnulas fuisse quam delicatas aliorum pateras 
arbitramur ? Polemon apud Athenaeum libro undecimo tradit ad ipsius etiamnum 


aetatem Graecos quosdam bibere solitos ex fictilibus, velut Argivos in publicis 

conviviis ac Lacedaemonios in festis aut epiniciis aut nuptiis virginum. Proinde non 
absurdum videtur, si quis existimet sumptam allegoriam a puerorum lusu, quo 
solent per fistulam angustam in simpulum inflantes quasi fluctus quosdam et aquae 


strepitum excitare. 


1174. II, 1, 74. Proteo mutabilior 


Πρωτέως ποικιλώτερος, id est Proteo mutabilior, in vafrum et versipellem 
competit. Lucianus in Sacrificiis Jovem ποικιλώτερον αὐτοῦ Πρωτέως appellat, 
quod se subinde in alias atque alias formas transfiguraret. Plato in Jone : AA\ 
ἀτεχνῶς, ὥσπερ ὁ Πρωτέυς, παντοδαπὸς γίγνῃ, στρεφόμενος, ἄνω καὶ κάτω, id 
est, Sed prorsus Protei in morem in omnem speciem verteris, surusm ac deorsum 
teipsum distorquens. Horatius in eos, qui facile vertunt sententiam : 

Quo teneam vultus mutantem Protea nodo ? 

Idem alibi : 
Effugiet tamen haec sceleratus vincula Proteus. 
Protea vocat tergiversantem, et quem Graeci vocant δυσφώρατον, id est deprehensu 
difficilem. Porro fabulam Protei notiorem arbitror, quam ut hic sit recensenda. Extat 
apud Homerum Odysseae quarto et apud Maronem quarto item Georgicon. Simili 
figura diceretur et Vertumno inconstantior. Nam hic deus in omnigenam speciem 
sese variat, unde et nomen reperit apud Latinos. Horatius : Vertumnis, quotquot 
sunt, natus iniquis. Hujus meminit Ovidius describens, quemadmodum amans 
Pomonam deam alias subinde formas assumpserit. Et εὐμεταβολώτερος Ἐμπούσης, 
id est Empusa mutabilior. Cujus mentionem fecit Lucianus in commentario De 
saltationibus : Ἴδοις τ΄ ἂν οὖν αὐτοὺς πρὸς τὸν αὐτὸν καιρὸν ὠκέως 
διαλλαττομένους καὶ αὐτὸν μιμουμένους τὸν Πρωτέα. Εἰκάζειν δὲ χρὴ καὶ τὴν 
Ἔμπουσαν τὴν ἐς μυρίας μορφὰς μεταβαλλομένην, id est Videbis igitur ipsos 


eodem in tempore subito in aliam transfigurari speciem atque ipsum referre 

Proteum. Quin et Empusae exemplum conferre oportet, quae sese in innumerabiles 
vertit formas. Meminit hujus Aristoph. in Ranis : 

Καὶ μὴν ὁρῶ νὴ τὸν Δία θηρίον μέγα. 

Ποῖόν τι; Δεινὸν: παντοδαπὸν γοῦν γίγνεται. 

Τότε μὲν βοῦς, νυνὶ δ΄’ ὀρεύς, τότε δ' αὖ γυνὴ 

Ὡραιοτάτη τις. Ποῦ ἐστι ; Dép” ἐπ΄ αὐτὴν ἴω. 

Ἀλλ’ οὐκ ET αὖ γυνή ᾽στιν, ἀλλ΄ ἤδη κύων. 

Ἔμπουσα τοίνυν γ΄ ἐστί, id est 

At maximam profecto video beluam. 

Qualem ? Novam, quae in cuncta subito vertitur : 

Modo bos, modo autem mula, rursum foemina 

Pulcherrtma. Age ubi est ? Recta ad illam jam feror. 

At rursus haud est mulier, imo jam canis. 

Empusa proinde est. 
Interpres adscribit Empusam spectrum quoddam esse, quod ab Hecate soleat emitti 
videndum miseris et calamitosis. Id subinde consuevit aliis atque aliis formis 
exhibere sese. Quidam existimant meridianis horis apparere solitum ïis, qui 
parentant Manibus. Quod quidem haud scio an recte possit referri ad id, quod extat 
in Psalmis Hebraeorum : Ἀπὸ συμπτώματος καὶ δαιμονίου μεσημβρινοῦ, id est Ab 
occursu et daemonio meridianio. Sunt qui hanc ipsam Hecaten affirment esse. 
Narrant autem uno videri pede, unde et nomen inditum putant Ἔμπουσαν οἱονεὶ 
évinoda. Demosthenes ait Aeschinis matrem, cui ipse Leucotheae nomen mutasset, 


appellatam fuisse Empusam, eo quod quaestus gratia quidvis et faceret et pateretur. 


1175. II, 11, 75. Amicus magis necessarius, quam ignis, et aqua 


Ἀναγκαιότερος πυρὸς καὶ ὕδατος ὁ φίλος, id est Amicus magis necessarius, 
quam ignis, et aqua. Hyperbole proverbialis admonens neminem esse tam divitem 


aut potentem, quin opus habeat amicorum officiis. Quemadmodum enim citra ignem 

et aquam non constat hominum vita, ita nec sine consuetudine atque opera 
familiarium, quos ob id ipsum Latini necessarios vocant, ut amicitiam 
necessitudinem. Innuit adagium duo quaedam maxima commoda colligi ex amicitia : 
voluptatem et usum. Nihil est enim neque jucundius igni, neque utilius aqua. 
Quamobrem scripsit Horatius : 

Nil ego contulerim iucundo sanus amtco. 
Item Euripides apud Plutarchum : 

Εἰς ὄμματ’ εὔνου φωτὸς ἐμβλέψαι γλυκύ, id est 

Dulce est tueri hominis amici lumina. 
Recensetur adagium a Plutarcho commentario, quem inscripsit Quo pacto sit 
dignoscendus assentator ab amico : Καθ’ ὃ δὴ καὶ λέγεται πυρὸς καὶ ὕδατος ὁ 
φίλος ἀναγκαιότερος, id est Quapropter dicunt etiam amicum igni quoque et aqua 
magis necessarium esse. Exstat et apud Aristotelem in Moraalibus, et apud 
Ciceronem in Laelio. Hodieque vulgus indoctum habet in ore, quod est verissimum, 


tolerabilius vivi sine pecuniis, quam sine amicis. 


1176. II, 11, 76. Lupus circum puteum chorum agit 


Λυκὸς περὶ TO φρέαρ χορεύει, id est Lupus circum puteum chorum agit. In 
eos dicetur, qui sumpta inaniter opera spe sua frustrantur. Aiunt enim lupo morem 
esse, ut si quando sitiat, nec tuto se possit demittere, circum puteum oberret frustra 
inhians aquae, quam non possit contingere. Sunt qui paroemiam inde ductam 
existiment, quod aliquando veniat usu, ut lupus pecudem aliquam aut hominem 
insectetur ; qui postea quam se in puteum quempiam altiorem metu demiserit, 
obambulat 116 velutique saltantium in modum in orbem circumagitur praedae 
cupiditate, qua tamen potiri non queat. Plutarchus in commentario, cui tituius 
Quomodo possit adulator ab amico dignosci: Ὧι χρώμενοι προσαπολλύουσιν 
αὐτούς, τὴν περὶ τὸ φρέαρ ὄρχησιν ἀτεχνῶς ὀρχούμενοι, id est Qua qui utuntur, se 


ipsos quoque in Perniciem adducunt, re vera saltationem ïillam circum puteum 

saltantes. Loquitur autem de dicacitate intemperanti et virulenta, qua fit, ut nec illis 
quicquam utilitatis adferamus, in quos dicimus, et nobis ipsis maximum malum 


conciliemus. Refertur adagium a Zenodoto, Suida, Diogeniano. 


1177. II, 1, 77. Lydius currus 


Λύδιον ἅρμα, id est, Lydius currus. Hoc scommate notabantur, qui in 
certamine quopiam longe ceteris essent inferiores. Et Παρὰ Λύδιον ἅρμα θέεις, id 
est Juxta Lydium currum curris. Plutarchus in libello, quem inscribit De dignoscendo 
assentatore ab amico : Τὸν δὲ κρείττονα τρέμει καὶ δέδοικεν, OÙ μὰ Δία παρὰ 
Λύδιον ἅρμα πεζὸς οἰχνεύων, ἀλλὰ παρὰ χρυσὸν ἐφθόν, id est Caeterum 
superiorem metuit ac veretur, non hercle ad currum Lydium pedes ingrediens, sed 
ad aurum purum. Refertur adagium a Diogeniano. Quidam ad Pelopem Lydum 
referunt, qui suo curru vicerit Oenomaum socerum, in quibus est Gregorius 
Nazianzenus, sic usurpans, ut dicat, se tanto esse inferiorem eximiis Basilii 
virtutibus, quantum pedes abest a Lydio curru. Effertur et ad hunc, ut dixi, modum 
paroemia : Παρὰ Λύδιον ἅρμα θέειν, id est Praeter Lydium currum currere, aut 
juxta Lydium currum, ut pedes intelligatur certare cum Lydio curru velocissimo, 
quod quidem certamen nimis inique comparatum videatur. Achilles apud Euripidem 
in Iphigenia Aulidensi pedestri cursu certat cum quadriga et vincit. Plutarchus in 
vita Niciae e Pindaro allegat : Οὐ γὰρ μὰ Δία, inquit, παρὰ Λύδιον ἅρμα πεζὸς 
οἰχνεύων, ὥς φησι Πίνδαρος, id est, Non enim per Jovem juxta Lydium currum 
pedes incedens, ut inquit Pindarus. Herodotus libro primo tradit olim Lydios prae 


ceteris equitatu valuisse nec aliter fere nisi ex equis pugnare. 


1178. II, 1, 78. Cinclus 


KiykAot, id est Cincli, rusticano proverbio dicebantur praeter modum 
pauperes, quibus neque domus esset, neque quidquam, quod suum possent dicere. 


Qualem Catullus describit Furium, cui neque villula fuerit, neque domus, neque 

arca. Cinclus enim avis quaedam est imbecillis atque invalida, ita ut non possit ipsa 
sibi proprium nidum parare, proinde ova nidis supponit alienis. Unde et rustici 
verterunt in adagionem, ut mendicos, et errones cinclos vocent. Auctor Aelianus 
libro De natura animantium duodecimo. Quod genus homines Graeci ἀνεστίους 
vocant, hoc est expertes penatium. Suidas tradit cinclum avem esse maritimam, 
gracilem, nulloque ferme corpre, cui peculiare sit clunium pennas subinde movere, 
unde et nomen additum σεισοπυγίδι, nimirum ab agitatione caudae ; eam proverbio 
fecisse locum, quo Menander sit usus in Thaide : 

Πτωχότερος εἶ λεβηρίδος καὶ κιγκάλου,͵ id est 

Mendicior Leberide atque cincalo ; 


hinc κιγκλίζειν dici pro eo, quod est commoveri et obstrepere. 


1179. II, 11, 79. Quae sub alis sunt 


€ τ 


Αἱ ὑπὸ μάλης πράξεις, id est facta subalaria, proverbiali figura dixisse 
videtur. Plutarchus in commentario, quod inscribitur Quo pacto sit dignoscendus 
adulator ab amico : Πόνου, inquiens, καὶ σπουδῆς ἁπάσης ἀπολειπόμενος, ἐν ταῖς 
ὑπὸ μάλης πράξεσιν ἁπροφάσιστός ἐστιν, id est Ad laborem et res honestas segnis, 
in his rebus, quae sub ala fiunt, nihil recusat. De adulatore loquitur ad honesta officia 
tum pigro, tum inutili, ad voluptuaria ministeria prompto : videlicet ad scortum cum 
fide adducendum, ad comparanda opsonia, ad instruendum convivium. Equidem 
opinor ob id adulationi sub alis sedem datam esse, quod hae corporis partes 
titillationem praecipue sentiant, sive ob cutis tenuitatem, sive quod insolitus nobis 
earum contactus partium, sive quod is locus venulas habeat, quibus frictu calefactis 
ejusmodi nascatur delectatio. Aristoteles sectione XXXV, problemate II indicat sub 
alis potissimum ac sub pedum vestigiis fieri titillatione, conjectans in causa esse vel 
quod ibi cutis sit mollior, vel quod contactus sit insolens, quod idem usu venit in 
auribus. Quid autem aliud est adulatio, quam aurium pruritus quidam et 


gargarizatio ? Unde Lucianus in dialogo quodam Charontis, Menippi, et Mercurii 

philosophum quempiam omnibus exuens vitiis : Ἕν ἔτι τὸ βαρύτατον ὑπὸ μάλης 
ἔχει. Τί, ὦ Μένιππε ; KoAakiav, ὦ Ἑρμῆ, πολλὰ ἐν τῷ βίῳ χρησιμεύσασαν αὐτῷ, 
id est Unum quiddam adhuc sub 8115 gestat, quod est omnium gravissimum. 
Quidnam, Menippe ? Adulationem, Mercuri, quae illi plurimum attulit emolumenti 
in vita. Nisi si quis malit ὑπὸ μάλης ita dictum, ut alibi Lucianus dixit ὑπὸ κόλπου, 
id est sub sinu, significans eum Veneris usum, qui non vacat turpitudine. Nam 
oscula, quaeque supra sinum fiunt, utcumque cum honestate possunt cohaerere, 


caeterum infra sinum οὐδὲν ὑγιές. 


1180. IT, 11, 80. Simul sorbere, et flare, difficile 


Tranio servus apud Plautum in Mostellaria objurgatus est ab hero, quod non 
maturius redisset. Cum ille se aliubi fuisse diceret nec simul apud herum esse 
potuisse et illud, quod jussus fuerat, peragere, 

Si voles, inquit, verbum hoc cogitare, 

Simul flare, sorbereque, haud factu facile est. 

Commode utemur hoc adagio, si quando significabimus negotia quaepiam id genus 
esse, ut pariter ab iisdem tractari non queant : veluti si quis conetur simul et litteris, 
et voluptatibus vacare, simul amoribus et parcimonia indulgere, simul uxori 
studiisque satisfacere, simul et poeticis et theologicis studiis operam dare, simul et 
mondo servire, et Christo; quemadmodum fieri non potest, ut quis eodem in 
tempore sorbeat hausto spiritu et flet emisso halitu. Affine videtur huic adagio 
dictum illud Evangelium : Nemo potest duobus dominis servire. Menom potest Deo 
servire et mammonae. Item illud Phocionis ad Antipatrum : Où δύνασαί μοι καὶ 
φίλῳ χρῆσθαι, καὶ κόλακι, id est Non potes me simul et adulatore uti, et amico. Ad 
haec senarius ille, qui falso Senecae inscribitur : 

Amare, et sapere, vix deo conceditur. 
quodque ait, Terentium imitatus, Horatius : 


Nihilo plus explicet, ac si 

Insanire paret certa ratione modoque. 
M. Tullius Philippica XI : Duas tamen res, magnas praesertim, non modo agere uno 


tempore, sed ne cogitando quidem explicare quisquam potest. 


1181. II, 1, 81. Manum admoventi fortuna est imploranda 


Τὰν χεῖρα ποτιφέροντα δεῖ τὰν τύχαν ἐπικαλεῖν, id est Manum admoventi 
fortuna invocanda est. Admonet adagium ita fidendum esse divino auxilio, ut nihilo 
segnius, quantum in nobis est, etiam ipsi nostra adnitamur industria ; alioqui non 
adiuturos superos inertium ac desidiosorum vota. Quemadmodum eleganter scripsit 
Alexander Hegius, primus pueritiae meae doctor haudquaquam poenitendus : 

Solas jure Deus preces, 

Quo nemo magis impiger 

Aut infestior otio, 

Aversatur inertium. 

Plutarchus in Apophthegmatis Lacedaemonicis refert apud eam gentem deos 
deasque omneis hastatos fingi solere, Venerem etiam ipsam armis indutam, 
tamquam ne illi quidem ocium agant, sed bellicis studiis exerceantur : Addunt, 
inquit, et proverbium : 

Τὰν χεῖρα ποτιφέροντα τὰν τύχαν καλεῖν, id est 

Manum admoventi sunt vocanda numina. 

Aeschylus apud Stobaeum : 
Θιλεῖ δὲ τῷ κάμνοντι συσπεύδειν θεός, id est 
Huic, qui laborat, numen adesse assolet. 
In eandem sententiam Pindarus in Nemeis : Πρὸς ἄκρον ἀρετᾶς ἦλθον, οἵ τε 
πόνων ἐγεύσαντο, σὺν θεοῦ δὲ τύχῃ, id est Ad summum virtutis apicem 
pervenerunt, qui gustarunt labores, non autem sine dei fortuna. Proinde nec ita 
fidendum industriae, ut divinam opem negligamus, nec ita rursum pendendum ab 


illa, ut nostrum praetermittamus officium. Allusisse videtur huc Aeschylus in Persis : 

Ἐγὼ dé που 
Διὰ μακροῦ χρόνου τάδ’ ηὔχουν ἐκτελευτῆσαι θεούς. 
Ἀλλ’ ὅταν σπεύδῃ τις αὐτός, χὠ θεὸς συναπτεταῖι, id est 
Plurimo jam tempore ἃ deis 

Optaveram, haec ut dextra conficerent mihi. At 

Ubi vigilas ipse, dii quoque admovent manum. 
Refertur ex eodem : 

Φιλεῖ δὲ τῷ κάμνοντι συσπεύδειν θεός, id est 

Adesse gaudet, sed laboranti, deus. 
Nonnulli, quorum est Suidas, adagionis originem ad apologum referunt. Rusticus 
quidam, cum plaustrum haereret in lama, ociosus invocabat Herculem. At ille 
aestans Admove, inquit, manum rotae ac stimula boves, itaque deum invoca : 


Τὴν χεῖρα προσφέροντα τὸν θεὸν XAAELV. 


1182. II, 11, 82. Quam quisque norit artem, in hac se exerceat 


M. Tullius Tusculunarum quaestionum libro primo : Sed hic quidem, quamvis 
eruditus sit, sicut est, haec magistro concedat Aristoteli, canere ipse doceat. Bene 
enim illo proverbio Graecorum praecipitur : 

Quam quisque norit artem, in hac se exerceat. 

Hactenus Cicero. Est autem senarius iambicus admonens, ut, quarum rerum sumus 
periti, in his duntaxat disputandis tractandisque versemur ; quarum vero sumus 
rudes, eas doctioribus concedamus, neque professionem alienam nobis vindicemus, 
neque in messem alienam mittamus falcem, neve sutores ultra crepidam judicemus. 
Apud A. Gellium Plato ex Euripide citat, sed in sensum non nihil diversum ἃ 
Ciceroniano, nempe suo quenque vitae instituto studioque impensae delectari, quod 
in eo se laudem aliquam asecuturum confidat. Accidit, inquit, illis illud Euripidis : 
Qua in re clarus quisque est, ad eam properat, et diei partem illi plurimam impertit, 


in qua ipse se exsuperet ; contra, in qua stupidior ac nihili sit, inde effugit eamque 

contemnit. Porro verus, quem Latine refert M. Tullius, est apud Aristophanem in 
fabula, cui titulus Σφῆκες. Is est ejusmodi : 

Ἔρδοι τις, ἣν ἕκαστος εἰδείη τέχνην, id est 

Quam quisque novit artem, in hac se exercitet, 
quo quidem loco interpres admonet inter proverbia celebrari. Usurpavit Stratonicus 
citharoedus apud Athenaeum libro VII qui musico cuipiam, qui prius fuerat holitor, 
de harmonia cum ipso disputanti respondit : 

Ἔρδοι τις, ἣν ἕκαστος εἰδείη τέχνην 
quamquam in aeditione Aldina legitur ἄδοι pro ἕρδοι. Ad hoc proverbium allusit 
Horatius ita scribens : 

Navem agere ignarus navis timet. Abrotanum aegro 

Non audet, nisi qui didicit, dare. Quod medicorum est, 

Promittunt medici ; tractant fabrilia fabri. 

Scribimus indocti doctique poemata passim. 
Idem in epistola ad Villicum : 

Quam scit uterque, lubens censebo, exerceat artem. 
Huc pertinet illud Pindaricum, quod refert Plutarchus in commentario, quem scripsit 
περὶ τῆς εὐθυμίας : 

ὙΦ’ ἅρμασιν ἵππος, 

Ἐν δ’ ἀρότρῳ βοῦς, παρὰ ναῦν δ’ ἰθύνει τάχιστα δελφίς. 

Κάπρῳ δὲ βουλεύοντι φόνον κύνα δεῖ τλάθυμον ἐξευρεῖν, id est, 
Equus in quadrigis, in aratro bos. Navem ocissime praevertitur delphinus. Apro 
caedem molienti inveniendus est canis laborum patiens. Videlicet significat 
unumquemque adhibendum ad id, quo valet. Athenaeus libro octavo: cum 
Ptolemaeus cum Stratonico citharoedo contentiosius disputaret de citharistica, 
Ἕτερον, ἔφη, ἐστίν, © βασιλεῦ, σκῆπτρον, ἕτερον dE πλῆκτρον, id est Aliud est, 


inquit, rex, sceptrum, aliud plectrum. Et apud Plinium libro trigesimoquinto, cap. 

Decimo, Apelles Alexandro Magno in officina multa imperite disserenti de pictura 


comiter suasit silentium admonens illum rideri a pueris, qui colores terebant. 


1183. II, 11, 83. Dedi malum, et accepi 


Dedi malum et accepi. Beticum adagium est, quo licebit uti, quoties ejusmodi 
permutatio videbitur facta, ut malum pro malo sit redditum et par pari relatum : 
veluti si quis improbum generum dedisset ac nurum item improbam recepisset. 
Recensetur et explicatur a Plinio juniore in Epistolis : Caecilius, inquit, Classicus, 
homo foedus et aperte malus proconsulatum in ea parte non minus violenter quam 
sordide gesserat eodem anno, quo in Africa Marius Priscus. Erat autem Priscus ex 
Betica, ex Africa Classicus. Inde dictum Beticorum (ut plerumque dolor etiam 
venustos facit) non illepidum tenebatur : Dedi malum et accepi. Congruet et in eos, 
qui liberos suos committunt malis praeceptoribus et recipiunt eos pejores, quam 
tradiderant. Rursum in eos, qui lacessunt illos, unde gravius laeduntur, quod usu 
venire tradunt 115, qui in Aegypto venantur onagros. Nam animal lacessitum 
frequenter calcitrando lapides missos retorquet in jaculantes tanto impetu, ut pectora 
insequentium penetrent aut caput fractis ossibus displodant. Unde et in instrumento 


bellico nomen inditum. Auctor Ammianus lib. XXIII. 


1184. II, 11, 84. Carpet citius aliquis quam imitabitur 


Μωμήσεταί τις μᾶλλον ἢ μιμήσεται, id est 

Reprehendet aliquis citius atque imitabitur. 
Senarius hic Apollodori pictoris operibus inscribi consuevit, qui primus umbrarum 
imitationem invenit, refertur ad hunc modum : 

Μωμήσεταί τις θᾶσσον ἢ μιμήσεται. 
Apte dicetur de re quapiam artis absolutae atque inimitabili. Porro res egregias 
multo proclivius est carpere quam aemulari. Caeterum est elegans προσονομασία in 


duabus vocibus Graecanicis : μωμήσεται et μιμήσεται, quae cum sono minime 

distent, tamen res declarant longe diversissimas. Huc allusit Plin. lib. XXXVIL. cap. 
ΧΙ : Imitati multi, aequavit nemo. Theognis in eandem sententiam : 
Μωμεῦνται δέ με πολλοί, ὁμῶς κακοὶ ἠδὲ καὶ ἐσθλοί, 
Μιμεῖσθαι δ’ οὐδεὶς τῶν ἀσόφων δύναται, id est 
Carpunt me plures docti indoctique, imitari 


Nos indoctorum de grege neme valet. 


1185. II, 11, 85. In foribus adesse 


Περὶ τὰς θύρασ, id est in foribus adesse dicitur allegoria proverbiali, quod 
instat jamque in proximo est. Plutarchus : Πυρετοῦ περὶ θύρας ὄντος, id est Cum 
febris in foribus adest. Sic et orbis opifex in arcanis litteris ad Caïn fratricidiam : Sin 


male egeris, statim in foribus peccatum tuum aderit. 


1186. II, 11, 86. Alia Lacon, alia asinus illius portat 


Ἄλλα μὲν Λάκων λέγει, ἄλλα δὲ Λάκωνος ὄνος φέρει, id est Alia quidem 
Lacon dicit, alia Laconis asinus portat. Effertur apud quosdam et ad hunc modum 
paroemia : Ἄλλα μὲν Λεύκων, ἄλλα δὲ Λεύκωνος ὄνος φέρει id est Alia Leucon, 
alia Leuconis asinus portat. In eos dicebatur, quorum oratio dissentiret a factis. 
Natum aiunt ab huiusmodi quodam eventu: Agricola quispiam, nomine Leucon, 
solitus est utres melle plenos storeis obvolvere. Rogatus autem ab exactoribus 
vectigalium, quid nam portaret, ordeum se portare respondebat, videlicet quo minus 
pecuniae persolveret. Sed cum evenisset aliquando, ut lapsus in terram asinus onus 
effudisset, accurrerunt exactores in reponendis sarcinis auxilio futuri. Verum ubi 
interim cognovissent mel in utribus esse, non ordeum, Leuconem obtorto collo 
abduxerunt, tanquam qui se debito vectigali fraudasset, atque illud ridentes 
addiderunt : Alia Leucon, alia portat asinus. Nam in nonnullis codicibus dicit non 
additur atque ita mea sententia dictum festivius redditur. Ea vox postea versa est in 


adagionem. Refertur a Zenodoto et a Diogeniano. 

1187. II, 1, 87. Corpore effugere 


Corpore effugere est periculum jam imminens ac pene premens arte quadam 
declinare. Translatum a gladiatoribus ictum modico corporis flexu fallentibus. M. 
Tullius in Catilinam invectione prima : Quot ego tuas petitiones ita conjectas, ut 
vitari posse non viderentur, parva quadam declinatione et, ut aïunt, corpore effugi ! 
Hactenus Cicero. Itaque quoties aliquem discrimine quam minimo ἃ periculo 
abfuisse significabimus, corpore declinatum malum dicemus. Minus enim 
periclitantur, qui moenibus aut alio quopiam objectu defenduntur ; verum qui nudi 
telis objecti nihil habent, quo se tueantur, nisi commodo corporis deflexu, ii demum 
in extremo periculo versari videntur. Pene diversa figura dixit Catullus : 

Contra nos tela ista tua evitamus amictu, 


id est facile depellimus, non secus quam muscarum insultus. 


1188. II, 1, 88. De alieno ludis corio 


De alieno corio ludere proverbio dicuntur qui securius agunt, sed alieno 
periculo. Sumpta allegoria vel a coriariis, vel ab apologo quopiam, vel a servis, qui, si 
quid peccatum sit, tergo dant poenas. Apuleius in Asino aureo, libro septimo : Quod 
si quo modo caeteri latrones persenserint, non rursus recurres ad asinum et rursum 
exitium mihi parabis. Re vera ludis de alieno corio. Verba sunt asini puellam 
accusantis, quod cum prius illius culpa fuisset in discrimen adductus in fuga, nunc 
denuo committat, ut sit rursum fugiendum, idque suo potissimum periculo. Allusum 
est autem ad asini corium, quod mortuis detrahitur. Est simile quiddam et apud 
Plautum : De meo tergo degitur corium, id est res meo fit periculo. Neque dissimile, 
quod refert Festus: pro scapulis, id est pro periculo plagarum. Non admodum 
abludit ab hac forma, quod Seneca jocatur in Declamationibus : Cicero patri de corio 
Cestii satisfecit. Nam is Cestius erat ex eorum numero, qui contemnebant Ciceronis 


ingenium. Hic cum forte accumberent in eodem convivio cum Cicerone, M. Tullii 

filio, qui tum Asiam obtinebat, et submonente quopiam e famulis cognitum esset 
eum esse Cestium, cujus judicio nihil sciret M. Tullius, ilico sublatus e convivio, 
jussus est flagris caedi. Circumfertur apud nostratium vulgus non absimile huic 
proverbium, ex alieno tergore lata secari lora, quo quidem significant unumquemque 
minus esse parcum in alieno quam in suo. Tertullianus in libello De pallio secus 
aliquanto usurpavit : Hoc soli chamaeleonti datum, quod vulgo dictum est, de suo 


corio ludere. Sentit chamaeleontem pro suo arbitrio vertere colorem cutis. 


1189. II, 11, 89. In herba esse 


Ubi spem immaturam indicamus ac longius adhuc abesse, ut consequaris, in 
herba esse dicimus. Sumpta metaphora a segetibus teneris adhuc et herbescentibus, 
de quibus nihil adhuc certi sibi possit agricola polliceri, propterea quod plurimi 
casus solent incidere, qui non sinant cultorem optato potiri Verum ubi jam 
demessam segetem in horrea convexit, tum demum utcumque tutum est bene 
sperare. Ovidius in epistola Helenae ad Paridem : 

Sed nimium properas et adhuc tua messis in herba est, 

Haec mora sit voto forsan amica tuo. 
Persius in satyra sexta : 
Emole, quid metuis ? Occa, et seges altera in herba est. 
Cornelius Tacitus in Dialogo de oratoribus in herba dixit, pro eo, quod est 
momentaneum moxque periturum, quia ante tempus decerptum. Agit illic de 
plausu, qui datur poetis recitantibus sua carmina : Omnis, inquit, illa laus intra unum 
aut alterum diem velut in herba vel flore praecepta ad nullam certam et solidam 
pervenit frugem nec δἰ amicitiam inde refert, aut clientelam, aut mansurum in 
animo cujusquam beneficium, sed clamorem vagum et voces inanes, et gaudium 


volucre. 

1190. IT, 11, 90. In alieno foro litigare 


Proverbium resipit haec quoque figura : In alieno foro litigare, pro eo, quod est 
in re nova, cuique nondum assueveris, versari. Habent enim diversa fora diversas 
litium formulas variasque tractandarum causarum rationes, quarum qui rudis sit, is 
tamquam hospes in peregrina regione multa desideret necesse est. Martialis in 
praefatione libri duodecimi : Accipe ergo rationem, in qua hoc maximum et primum 
est, quod civitatis aures, quibus assueveram, quaero et videor mihi in alieno foro 


litigare. 


1191. II, 11, 91. In seditione, vel Androclides belli ducem agit 


Ἐν δὲ διχοστασίῃ κἀνδροκλείδης πολεμαρχεῖ, id est 

Seditione orta dux est etiam Androclides. 
Carmen Heroicum proverbio celebratum in homines contemptos et humiles, qui, per 
occasionem aliquam incidentem, dignitatem sortiuntur, quemadmodum in rerum 
tumultu nonnumquam infimi quidam pro tempore regnant. Detorqueri potest ad 
malos principes, qui rebus pacatis minus valent in rep. Atque ob id aliquoties data 
opera rerum motus excitant arte tyrannica, quo commodius suo arbitratu populum 
compilent, aut in theologos quosdam eo nomine indignos, qui dissidium ac tumultus 
concitant in plebe Christiana, quo nimirum hac occasione celebres reddantur, 
maluntque publico omnium malo nobilitari quam inglorii vivere. Refertur a Suida, 
Diogeniano atque item a Plutarcho in vita Niciae et apud eundem in commentario 
Περὶ φιλαδελφίας. Effertur etiam ad hunc modum : 

Ἐν dE διχοστασίῃ καὶ καγκακος ἔμμορε τιμῆς, id est 

Rebus turbatis vel pessimus est in honore. 
Citat idem in comparatione Lysandri et Syllae, nisi quod illic Aldina aeditio mendose 
habet πάγκαλος pro πάγκακος. Rursum effertur hoc pacto : 


Ἐν γὰρ aunxavin καὶ καρκίνος ἔμμορε τιμῆς, id est 

Fert rebus desperatis et cancer honorem. 
Ad hanc sententiam pertinet et illud, Graecis proverbii vice celebrum : 
Καιροῦ τυχὼν γὰρ πτωχὸς ἰσχύει μέγα, id est 


Mendicus etiam plurimum in loco potest. 


1192. II, 11, 92. Inter indoctos etiam Corydus sonat 


Ἐν ἀμούσοις καὶ κόρυδος φθέγγεται, id est Inter amusos etiam corydus 
sonat. Quadrabit in quosdam, qui apud idiotas audent sese velut eruditos venditare, 
inter doctos alioqui prorsus elingues ; id quod citra metaphoram eleganter extulit 
Euripides in Hippolyto coronato : 

10 Οἱ γὰρ ἐν σοφοῖς 

Φαῦλοι, παρ΄ ὄχλῳ μουσικώτεροι λέγειν, id est 

Apud eruditos qui nihil valent, apud 

Plebem imperit am praeminent facundia. 

Corydus vilissimum aviculae genus minimeque canorum, strepit tamen utcumque 
inter aves mutas, apud lusciniam canens ferri nequaquam posset. Huc adscribendum 
arbitror, quod, ut refert Athenaeus libro sexto, non illepide dixit Philoxenus 
parasitus, cognomento Pternocopis, in alterum parasitum nomine Corydum. Cum 
enim incidisset sermo, quod turdi magno emerentur, praesente Corydo, de quo 
rumor erat obsceni obsequii, At ego, inquit, memini Corydum obolo fuisse 
20  aestimatum. Parasitis autem solent indi nomina contemptus. Quanquam hic Corydus 
narratur in dictis fuisse lepidus. Corydum autem minime canorum esse testatur et 
Graecum epigramma, licet ἄδηλον : 
Εἰ κύκνῳ δύναται κόρυδος παραπλήσιον ἄδειν, 
Τολμῷεν δ’ ἐρίσαι σκῶπες ἀηδονίσιν, 
Εἰ κόκκυξ τέττιγος ἐρεῖ λιγυρώτερος εἶναι, 
Ἴσα ποιεῖν καὶ ἐγὼ Παλλαδίῳ δύναμαι, id est 


Si corydus cycnum queat aequiparare canendo, 

Noctua concertet si, philomela, tibi, 
Coccyx si Eactet se voce anteire cicadam, 


Tunc ego Palladio par potero esse meo. 


1193. II, 11, 93. Quaevis terra patria 


Πᾶσα γῆ πατρίς, id est 

Quaevis terra patria, 
hemistichium est oraculi quondam redditi Meleo Pelasgo de victoria consulenti, 
cujus meminit et Mnaseas, teste Zenodoto, et Dionysius Chalcidensis. Admonet 
adagium virum sapientem ac bonum, ubicumque gentium vixerit, felicem esse. Unde 
et Socrates interrogatus, cuiatis esset, κοσμικόν, id est mundanum, se esse respondit. 
Idem innuït Aristophanes in Pluto, cum ait : 

Πατρὶς γάρ ἐστι πᾶσ΄', ἵν΄ ἂν πράττῃ τις εὖ, id est 

Ilic enim patria est, ubi tibi sit bene. 
Dicuntur haec ἃ Mercurio cupiente vel caelo relicto in Chremyli jam divitis ascisci 
familiam : usqueadeo credebat ibi demum esse patriam homini, ubicumque feliciter 
ageret, illic exilium, ubi parum commode viveret. Fertur hic quoque versiculus 
proverbialis : 

Τοῖς γὰρ καλῶς πράσσουσι πᾶσα γῆ πατρίς, id est 

Solum omne patria, prospere quicumque agit. 
Cicero Tusculanarum quaestionum libro quinto significat esse dictum Teucri ex 
tragoedia quapiam. Itaque ad omnem rationem, Teucri vox accommodari 


potest : Patria est, ubicumque est bene. 


1194. II, 1, 94. Odium Vatinianum 


Odium Vatinianum pro capitali ac vehementer acerbo. Vatinius, in quem 
acerrime M. Tullius invectus est, in tantum odium populi Romani pervenerat jam 


detectis illius flagitiis, ut in proverbium cesserit odium Vatinianum. Catullus : 

Munere isto 


Odissem te odio Vatiniano. 


1195. II, 11, 95. Odium novercale 


Consimili figura legimus odium novercale, propterea quod novercis omnibus 
innatum sit fatale quoddam et irreconciliabile odium in privignos, id quod eleganter 
indicat epigramma Graecum quod haud gravabor adscribere. Fertur autem titulo 
Callimachi, nec illo quidem in lignum auctore : 

Στήλην μητρυιῆς, μικρὰν λίθον, ἔστεφε κοῦρος, 

Ὡς βίον, ἠλλάχθαι καὶ τρόπον οἰόμενος. 
Ἡ δὲ τάφῳ κλινθεῖσα κατέκτανε παῖδα πεσοῦσα. 
Φεύγετε μητρθιῆς καὶ τάφον, οἱ πρόγονοι. 
Quorum carminum elegantiam cum haud nesciremus nos non assecuturos, tamen 
quo possent intelligi, utcumque vertimus : 
Exiguo lapidi puer addit serta novercae, 
Mutasse ut vitam, sic ratus ingenium. 
At puerum exstinguit tumulo haec illapsa. Novercae 
Privigni, exanimem vel tumulum fugite. 
Euripides in Alcestide : 
Ἐχθρὰ γὰρ ἡ ᾿πιοῦσα μητρυιὰ τέκνοις 
Τοίς πρόσθ΄, ἐχίδνης οὐδὲν ἠπιώτερα, id est 
Hostis noverca est ante natis liberis, 


Nihiloque mitior nocente vipera. 


1196. II, 1, 96. Perdidisti vinum infusa aqua 


Ἀπώλεσας τὸν οἶνον ἐπιχέας ὕδωρ, id est 


Vini liquorem perdidisti infusa aqua. 

Verba sunt Polyphemi ex tragoedia Aristii, cui titulus Cyclops, teste Chamaeleonte in 
Satyris. Sic enim increpat Ulyssem vinum aqua temperantem. Antiquitus merum 
bibebant, non sine noxa, donec Staphilius, Sirrheni filius, ostendisset vinum aqua 
diluere. Nam hujus hoc inventum, teste Plinio libro septimo. Dicetur in eos, qui in 
initio quaedam recte faciunt, deinde quamwvis levi de causa benefacta malefactis 
subvertunt. Ulpianus apud Athenaeum in eum, qui βαλλίζουσιν dixerat pro 
κωμάζουσιν, idque barbare: Σὺ dE ἡμῖν ἐκ γῆς συβούρας ὄνομα πριάμενος 
ἀπώλεσας τὸν οἶνον ἐπιχέας ὕδωρ, id est Tu vero nobis ex terra subulca vocabulum 
mercatus perdidisti vinum infusa aqua. Cyclops enim ut barbarus ac temulentus 
(talem inducit etiam Homerus) sic existimat vinum aqua corrumpi, cum e diverso 
sapientum judicio reddatur melius ac salubrius. Unde et Plato admonet, ut Bacchum, 
temulentum Deum, Nymphis sobriis deabus, temperemus. Idem docet epigramma 
Graecum Meleagri. Id est hujusmodi : 
Ai Νύμφαι τὸν Βάκχον, ÔT’ ἐκ πυρὸς ἥλαθ’ ὁ κοῦρος, 
Νίψαν, ὑπὲρ τέφρης ἄρτι κυλιόμενον. 
Τοὔνεκα σὺν Νύμφαις Βρόμιος φίλος. Ἢν δέ νιν εἴργῃς 
Μίσγεσθαι, δεξῃ πῦρ ἔτι καιόμενον, id est 
Bacchus ut e flammis puer exiliisset, in undis 
Tinxerunt Nymphae sordidum adhuc cinere. 
Hinc junctus Nymphis est Bacchus gratus. At ignem 
Ardentem capies, hunc nisi miscueris. 
Quanquam vinum largius dilutum ïillud habet noxae, quod in posterum diem 
gravius dolet caput, qui biberit, quam si merum bibisset. Aristoteles id esse putat in 
causa, quod vinum, per se crassius, accessione aquae factum subtilius citius penetrat 
angusta capitis foramina, meri noxam, cujus adhuc multam vim obtinet, eodem 


transmittens ; praeterea concoctu difficilius est. 

1197. II, 1, 97. Abjecit hastam. Rhipsaspis 


Hastam abjicere dicitur utique proverbiali figura, qui causc suae diffisus abjicit 
animum ac desinit contra conari. Cicero pro L. Murena : Vides ne tu illum tristem, 
demissum ? Jacet, diffidit, abjecit hastam. Graecis item proverbiali convicio dicuntur 
ῥδιψάσπιδες ignavi ac timidi quique in acie locum deserunt ac clypeum abjiciunt, quo 
probro notatus est Demosthenes. Lucianus in Jove Tragoedo : Kai δῆλός ἐστιν 
ἀπορρίψων τὴν ἀσπίδα, id est Ac plane videtur scutum abjecturus. Usque adeo vero 
probrosum habebatur antiquitus clypeum abjicere, ut Lacedaemonii Archilochum e 
finibus suis jusserint excedere, quod scripsisset satius esse clypeum abjicere quam 
interire, teste Plutarcho in Apophthegmatis Laconicis. Id Archilochi distichon 
refertur ab Aristophane in fabula, cui titulus Εἰρήνη, estque hujusmodi : 

Ἀσπίδι μὲν Σαίων τις ἀγάλλεται, ἣν παρὰ θάμνῳ 

Ἐντὸς ἀμώμητον κάλλιπον οὐκ ἐθέλων, id est 

Scuto aliquis gaudet Sajorum, ego quod bene pulchrum 

Deserui nolens inter opaca rubi. 
Interpres admonet Sajos esse Thraciae populos, adversus quos bellans Archilochus 
fugerit abjecto clypeo. Cujus exemplum postea secutus est Demosthenes, ad 
dicendum quam pugnandum instructior. Notarur apud Aristophanem et Cleonymus 
hoc nomine, ut in Vespis : Ἀπέβαλε τὴν ἀσπίδα, id est Abjecit clypeum. Quin et 
Isocrates in oratione, quam scripsit de Pace, declarat infames olim habitos, qui vel 
ordinem deseruissent, vel clypeum abjecissent. Idem indicat Aeschines adversus 
Timarchum, quod qui non fuisset in bello aut qui hastam abjecisset, ei non licebat in 
concione quicquam agere. Postremo Aristoteles libro Moralium quinto inter ea, quae 
lex vetat, commemorat τὸ μὴ λιπεῖν τὴν τάξιν μηδὲ φεύγειν, μηδὲ ῥίπτειν τὰ 
ὅπλα, id est non deserere ordinem, non fugere, non abëicere arma. Et aliquanto post, 
agens de injustis, qui tamen πλεονέιϊται dici non possunt, quod nihil capiant inde 


lucri, exempli loco ponit τοὺς ῥίψαντας ἀσπίδας διὰ δειλίας, id est qui ob metum et 

ignaviam clypeos abjecerunt. Tale quiddam, opinor, subindicat Horatius in Lyricis, 
cum ait : 

Tecum Philippos et celerem fugam 

Sensi relicta non bene parmula. 
Qu. Curtius lib. ΠῚ: Tum ceteri dissipantur metu et, qua cuique patebat ad fugam 
via, erumpunt arma jacientes, quae paullo ante ad tutelam corporum sumpserant. 
Adeo pavor etiam auxilia formidabat. Est aliquoties apud Julium Caesarem abjectis 
armis. Sed quo longius receditur a simplici sermone, hoc major est adagii gratia : 
veluti si quis eum, qui non reluctatur turpia suggerenti daemoni, sed statim 


obsequitur, appellet rhipsaspidem. Hujus proverbii facta nobis est antea mentio. 


1198. II, 11, 98. Mentiuntur multa cantores 


Πολλὰ ψεύδονται ἀοιδοί, id est Multa mentiuntur cantores. In eos quadrabit, 
qui ad gratiam loquuntur et auribus blandiuntur. Inde ductum, quod cantores hoc 
modo spectantes, ut delectent ac placeant, pleraque canunt in laudem auditorum 
falsa. Nihil enim veritate gravius, nihil assentatione suavius. Aristoteles libro τῶν 
Μετὰ τὰ φυσικά primo : Ἀλλὰ κατὰ τὴν παροιμίαν πολλὰ ψεύδονται ἀοιδοί, id est 
Sed juxta proverbium multa mentiuntur poetae. Est autem, ni me fallit memoria, 
hemistichium Homericum de citharoedis solitis in convivio canere. At hoc dictum 
quosdam usqueadeo movet, ut prorsus ab omnibus omnium poetarum scriptis 


abstineant, non minima portione eruditionis. 


1199. IT, 11, 99. Accissare 


Ἀκκίζειν, id est accissare, Graeco proverbio dicebantur, qui, cum maxime 
cuperent accipere quippiam, tamen ficte recusabant ; qui mos hodie quoque multis 
dutat. Scribunt Acco mulierem fuisse quampiam notae stultitiae, quae solita sit ad 
speculum cum imagine sua perinde atque cum alia muliere confabulari, ut hinc 


vulgo, quae stultius aut ineptius aliquid agerent, accissare dicerentur et Accus 

nomine compellarentur. Apparet illud etiam moribus hujus mulieris adfuisse, ut 
recusaret, quae tamen cupiebat, unde et accismus ficta hujusmodi recusatio dicatur. 
M. Tullius ad Atticum lib. epistolarum secundo : Hoc opinor : certi sumus perisse 
omnia ; quid enim ἀκκίζόμεθα tam diu ?, id est quid dissimulamus ? Lucianus in 
libello De mercede servientibus : Ὁ δὲ ἀκκιζόμενος: ἄπαγε, παρὰ σοῦ δ΄ ἐγώ ; id est 
At ille accissans aufer, inquit, ego ne abs te? Idem in Amoribus: Πάντα δὴ 
περιελὼν AKKLOUOV, id est Omni sublato accismo, id est tergiversatione. Rursus in 
eodem sermone : Πολὺς δὲ ὁ μετὰ τῶν ἀνδρῶν ἀκκισμός, id est Multus autem viris 
adest accismus. Item Philemon apud Athenaeum libro XIII : 

Οὐκ ἔστ’ οὐδὲ εἷς / ἀκκισμὸς οὐδὲ λῆρος, id est 

Nec ullus est accismus aut nugatio. 
Plutarchus indicat Acco et Alphito mulieres fuisse, per quas foeminae deterrerent 
pueros a peccando. Usurpat hanc vocem et Plato in Gorgia: AA ἀκκίζῃ, ὦ 


Καλλίκλεις. 


1200. IX, 11, 100. Scytha accissans asinum 


Ἀκκιζόμενος Σκύθης τὸν ὄνον, id est Accissans Scytha asinum. Adversus 
eos, qui verbis aversantur, quod re cupiunt. Id ad hujusmodi fabulam referunt : 
Quidam conspecto asini caduere Scythae cuidam, qui forte aderat, dixit : En, quod 
cenes. Ille primum aspernatus atque abominatus, postea tamen apparavit 
coenavitque. Ita serme Suidas et Zenodotus. Hesychius secus effert : Σκύθης ὄνειον 
δαῖτα, id est Scytha asininum convivium, ut subaudias reperit, si tamen hic locus 
apud Hesychium mendo vacat ; nam mutilum esse constat et fortassis ὄνειον dictum 


est pro utili, sic tamen, ut allusum sit ad asinum. 


1201. IX, ΠΙ, 1. Aut quinque bibe, aut tres, aut ne quatuor 


Athenaeus libro decimo de bibacitate disputans scribit adagium hujusmodi 


vulgo fuisse celebratum : 

Ἢ πέντε πίνειν, ἢ τρία, ἢ μὴ τέτταρα, id est 
Aut quinque bibe, aut tria, aut ne quatuor. Praescribit modum diluendi vini. Haec 
autem temperatura maxime placebat antiquis, ut quinque vini cyathis duo 
adderentur aquae aut duobus unus. Hujus τοὶ testem citat Ionem poetam, qui 
scripserit vatem quendam Palamedi praedixisse Graecos navigaturos, qui tres 
cyathos ad unum biberent. Idem Nicocharem in Amymone : Χαῖρε πέντε καὶ δύο, id 
est Salve quinque et duobus. Praeterea Amipsiam : 

Ἐγὼ dé, Διόνυσος, πᾶσιν ὑμῖν εἰμι πέντε καὶ δύο, id est 

Ego autem Bacchus, omnibus vobis quinque et duo. 
Verum hac de re copiosius aliquanto Plutarchus τῶν Συμποσιακῶν decade tertia, 
testans convivialibus cantiunculis celebratum fuisse ἢ πέντε πίνειν, ἢ τρία, ἢ μὴ 
τέσσαρα, ne quis temere Plauti verba commutet, nam apud hunc quoque referuntur. 
Atque in hanc rem jocatur Ariston, quemadmodum in musica hemiolii proportio 
symphoniam reddit diapente, dupla symphoniam efficit, quae dicitur diapason, at 
eam, quae vocatur diatessaron, symphoniam esse praeter ceteras hebetem et 
obscuram et epitrito constare, itidem et in bibendi harmoniis tres esse symphonias 
vini ad aquam : diapente, διὰ τριῶν et diatessaron. Nam diapente symphoniam ex 
hemiolio constitui, si tres aquae cyathi duobus vini cyathis admisceantur. Quod si 
duobus admisceas duos, dupli proportionem exsistere. Diatessaron harmoniam fore, 
si uni vini cyatho tres aquae cyathos addideris ; atque hic esse epitritum, quae 
proportio pertineat ad tres magistratus in prytaneo sapientes ac sobrios aut ad 
dialecticos, cum adductis superciliis de suis anxiis argutiis disputant. Jam si duos uni 
admisceas, tonum nasci maxime turbulentum et, ut appellat ipse, ἀκροθώρακα, 

Chordas moventem non movendas mentium, 
propterea quod per hunc nec omnino sobrios esse licet, nec stultitiam mero 
immergere. Quod si duo tribus addideris, harmoniam exsistere omnium maxime 
musicam, ut quae somnos invitet, tranquillitatem ac summam quietem inducat. His 


ita per jocum dictis adjecit Plutarchi pater priscos Jovi duas addidisse nutrices, Iten et 

Adrastiam, Junoni unam, nempe Euboeam, Apollini duas, Alethiam et Corythaliam, 
Baccho vero plures, quod hunc deum oporteat pluribus Nympharum mensuris 
mansuefactum ac domitum moderatiorem ac mitiorem reddere. Significat autem, 
vinum multa aqua diluendum. Meminit hujus adagii Plautus in Sticho, servos 
compotantes inducens : 
Sed interim, stratege noster, cur hic cessat cantharus ? 
Vide, quot cyathos hos bibimus. Tot, quot digiti sunt tibi in manu. 
Cantio est Graeca : Kai πέντε πῖνε, καὶ τρία πῖνε,ἢ μὴ τέτταρα. 
Quamquam hic Plauti locus non caret suspicione mendi. Quod autem prohibet 
10  Graeca cantio, ne quatuor biberet, ad veterum superstitionem pertinet, qua creditum 
est impares numeros ad omnia efficaciores esse, id quod Plinius intelligi putat in 
febribus dierum observatione. Porro de quaternione vitato in poculis idem libro 
xxviii, Cap. vi, scribit ad hunc modum: Numerum quoque quaternarium 
Democritus condito volumine, et quare quaterni cyathi sextariive non essent potandi. 
Huc nimirum allusit Horatius libro Odarum tertio : 
Da lunae propere novae, 
Da noctis mediae, da puer auguris 
Murenae. Tribus aut novem 
Miscentur cyathis pocula commodis. 
20 Qui Musas amat impares, 
Ternos ter cyathos attonitus petet 
Vates. Tres prohibet supra 
Rixarum metuens tangere Gratia, 
Nudis juncta sororibus. 
Item Ausonius : 
Ter bibe vel toties ternos, sic mystica lex est, 


id est δαί tres cyathos ad numerum Gratiarum, aut novem ad numerum Musarum. 


1000 


10 


20 


1202. IT, ΠΙ, 2. Siculus mare 


Σικελὸς θάλασσαν, id est Siculus mare, subaudi prospectat. De his, qui 
denuo sollicitantur ad subeundum periculum. Natum aiunt a Siculo quodam, qui 
cum ficos navi portans naufragium fecisset ac deinde sedens in littore mare placidum 
ac tranquillum videret, velut invitans ad iterandum navigationem, dixisse fertur : 
OÙ’, ὃ θέλεις: σῦκα θέλεις, id est Novi, quid velis : ficos vis. Recensetur ab omnibus 


ferme proverbiorum Graecorum collectoribus. 


1203. IX, ΠΙ, 3. Ficum cupit 


Zokov αἰτεῖ, id est Ficum petit, in eum dicebatur, qui commoditatis alicujus 
gratia blandiebatur. Inde natum tradunt, quod olim Athenienses agricolis blandiri 
soleant, ut ab 1118 ficos praecoquos acciperent, bene ominantes ac precantes, ut in 
annum sequentem fici feliciter provenirent. Rustici vero posteaquam senserunt 
civium blandiloquentiam eo spectare, ut ficos acciperent, in proverbium verterunt, ut 
commodi spe adulantem ficos petere dicerent. Aristophanes in Vespis : 

Σὺ δὲ νῦν σῦκά μ' αἰτεῖς, id est 


Tu vero nunc ficos ἃ me petis. 


1204. II, 1, 4. Longum valere jussit 


Μακρὰν χαίρειν φράσας ταῖς ἐνταῦθα τιμαῖς, id est honoribus, qui hic sunt, 
longum valere jussis. Ea figura quoties ad rem, non ad hominem refertur, haud dubie 
proverbialis est. Rem igitur, ἃ quo nos abdicamus, ei renuntiare dicimur ac longum 
valere jubere. Sumpta metaphora ab 115, qui discedunt diutius abfuturi seu numquam 
redituri. Est saepicule apud Lucianum et item apud alios. M. Tullius in Epistolis ad 
Atticum, lib. VII : At ille πολλὰ χαίρειν τῷ καλῷ dicens contulit se Brundusium. 
Incertum, utrum de philosopho quopiam loquatur, qui cum solitus esset multa 


praeclara de honesto loqui, quod in ipso situm esset, postea, veluti renuntians 

philosophiae, sibi consuluerit, an de Pompeio, qui Caesarem fugit in Graeciam, 
incolumitatis rationem habens potius quam dignitatis. Item Hippolytus apud 
Euripidem : 

Τὴν σὴν δὲ Κύπριν πόλλ΄ ἐγὼ χαίρειν λέγω, id est : 

Veneri tuae multum valere renuntio. 
Usurpat Lucianus in Jove tragoedo. Idem in apologia Ὑπὲρ τοῦ ἐν τῇ 
προσαγορεύσει πταίσματος interpretatur proverbium his quidem verbis : Τὸ γοῦν 
μακρὰν χαίρειν TO μηκέτι φροντιεῖν δηλοῖ, id est Hoc dictum longum valere 
declarat nobis non amplius curae futurum. M. Tullius Epistolarum familiarium libro 
decimoquinto, pro μακρὰν χαίρειν dixit nuntium remittere : Virtuti, inquit, nuntium 
remisisti delenitus illecebris voluptatis. Eadem forma dicimur repudiare aut 
renuntiare aut nuntium mittere iis, quae spreta relinquimus, metaphora sumpta a 
solenni more divortii, quo qui divertebat, dicere solet : Tua tibi habe. Sic enim Caius 
libro vigesimoquarto, titulo secundo De divortiis et repudiis, capite Divortium : In 
repudiis autem, id est in renuntiationibus, comprobata sunt haec verba : Tuas res tibi 
habeto. Item haec verba : Tuas res tibi agito. His igitur verbis peragebatur divortium 
in matrimonio. In sponsalibus autem, inquit, discutiendis placuit renuntiationem 
intervenire oportere, in qua re haec verba probata sunt : Conditione tua non utar. Ita 
Alcmena apud Plautum : 

Valeas, tibi habeas res tuas, reddas meas. 
Huc alludens Cicero in Antonium Frugi factus est, inquit, illam suas res 5101 habere 
jussit. Apud jureconsultos frequens est nuntium mittere, quod fit pariter in 
matrimoniis atque in sponsalibus, licet diversa verborum formula, quemadmodum 
diximus. De rebus animi fiet jucundius, veluti si, qui dicitur ab aulica vita aliove 
studio recedere, de eo sic loquamur : Aulam suas sibi res habere jussit. Philologiae 


suas res sibi habere jussit. 

1205. IX, ΠΙ, 5. Ficus sicus, ligonem ligonem vocat 


Τὰ σῦκα σῦκα, τὴν σκάφην σκάφην λέγων, id est : 

Ficusque ficus, ac ligonem nominans 

Ligonem. 
Senarius e comoediis Aristophanis in adagionem traductus. Quadrat in eum, qui 
simplici et rusticana utens veritate rem, ut est, narrat nullis verborum ambagibus ac 
phaleris obvolvens. Sunt enim apud rhetores figurae quaedam, quibus fit, ut turpia 
honeste, aspera molliter, superba modeste, mordacia blande dicantur; at qui 
crassiore sunt Minerva, rudius ac planius eloquuntur, suo quicque nomine signantes. 
Lucianus in Jove tragoedo : Ἐγὼ γάρ, ὡς ὁ κωμικὸς ἔφη, 

Ἄγροικός εἰμι τὴν σκάφην σκάφην λέγων, id est 
Nam ego, quemadmodum ait comicus, rusticanus sum et ligonem ligonem appello. 
Rursum in Praeceptis historiae conscribendae vult scriptorem liberum et 
incorruptum esse, qui rem, ut est gesta, narrans ficus ficus appellet, ligonem ligonem. 
Invenitur ad hunc quoque modum: Τὰ σῦκα σῦκα λέγω καὶ τὴν κάρδοπον 
κάρδοπον, id est Ficus ficus voco, panarium panarium. Aristophanes in Nebulis : 

Οὐκ ἂν ἀποδοίην οὐδ’ ὀβολὸν ἂν οὐδενί, 

Ὅς τις καλέσειε κάρδοπον τὴν καρδόπην, id est 

Ego nec obolum cuipiam persolverim, 

Qui cardopum tantum vocarit cardopam. 
Cardopus arca panaria. Ceterum poeta facit Socratem nugantem, qui contendat non 
esse dicendum κάρδοπον, quemadmodum dicebat Cleonymus, sed καρδόπην, 


ὥσπερ καλεῖς inquit, τὴν Σωστράτην. 
1206. IT, ΠΙ, 6. Domesticus testis 


Οἴκοθεν ὁ μάρτυς, id est Domesticus testis. Ubi quis ipse sese laudat, quasi 


domi testem habeat, non aliunde adductum. Huic autem testium generi quam 

minima fides haberi solet ac legibus ceu suspecti rejiciuntur. Paulus Pandectarum 
libro ïi, titulo De testibus, capite penultimo : Testes, quos accusator de domo 
produxerit, interrogari non placuit. Rursum Codic. libro IV, eodem titulo : Etiam jure 
civili domestici testimonïi fides improbatur. Lucianus in Jove Tragoedo : Εὖγε, 
οἴκοθεν ὁ μάρτυς, φασίν, id est Euge, domo adductus testis, ut dici solet. Huc 
allusisse videtur Seneca ad Lucilium, cum scribit in hunc modum : Exspecta me 
pusillum et de domo fiet remuneratio, nisi quis malit illic dono legere. Sunt Graeci 
scriptores, qui dicant hoc adagium convenire in eos, qui prius mentiti postea verum 
confitentur, veluti adacti conscientia, quae pectoris testis est. Sic Plutarchus τὴν 
οἴκοθεν κρίσιν vocat animi judicium, quod non corrumpitur. Nec hinc multum 
abhorret, quod est apud M. Tullium De oratore libro 11. : Tertium vero illud, clamare 
contra, quam deceat et quam possit, hominis est, ut tu, Catule, de quodam clamatore 
dixisti, stultitiäe suae quam plurimos testes domestico praeconio colligentis. 
Domesticum praeconium appellavit, quod ipse suam stultitiam traduceret. Idem in 
ejus libri principio : Quos tum ut pueri refutare domesticis testibus : patre et C. 
Aculeone, propinquo nostro, et L. Cicerone patruo, solebamus. Hic simpliciter 
domesticos testes appellat propinqua cognatione junctos. Nihil autem magis 
domesticum esse potest quam sua cuique conscientia. Idem M. Tullius Cicero libro 
Epist. famil. 11. ad Caelium, cujus initium Raras tuas : Mea vero officia ei non defuisse 
tu es testis, quoniam οἴκοθεν ὁ μάρτυς, ut opinor, accidit Phania. Nam ita legendum 
suspicor, tametsi nonnulli lacunam expleverant his vocibus : κωμικὸς μάρτυς, nisi 
forte pro κωμικός magis placet oikiakoc. Idem in oratione pro L. Flacco : Neque in 
toto Aemonensium testimonio, sive hic confictum est, ut apparet, sive missum domo 


est, ut dicitur, commovebor. Terentius : Ego hanc domi conjecturam facio. 


1207. IX, ΠΙ, 7. Boeoticum ingenium 


Boetii apud antiquos male audierunt vulgo stoliditatis nomine, 


quemadmodum superius ostensum est. Unde, quidquid insulsum esset ac stultum, 

id Boeoticum dicebant. Lucianus in Jove tragoedo : Ἄγροικον τοῦτο εἴρηκας καὶ 
δεινῶς Βοιωτικόν, id est Istud, quod dixisti, prorsus agreste est et vehementer 
Boeoticum. Invenitur, et Βοιωτικὸς νοῦς, id est Boeoticum ingenium, pro stupido ac 
stolido. Horatius in Epistolis : 
Boeotum in crasso jurares aere natum. 

Plutarchus, ipse Boeotus, cum aliis aliquot locis, tum in commentario De carnium esu 
scribit ab Atticis notatos Boeotos tamquam brutos et stupidos ac pingues, idque 
propter edacitatem, quemadmodum alibi meminimus, quod ea gens magis studuit 
exercendis corporibus quam animis excolendis. Unde teste Stephano quidam 
putaverunt nomen regioni inditum. Idem citat Ephorum, qui scripserit Athenienses 
rei nauticae fuisse studiosos, Thessalos equestris, Boeotos corporum exercitamentis, 


Cyrenaeos curribus valuisse, Lacedaemonios circa leges fuisse diligentes. 


1208. IT, ΠΙ, 8. Boeotica cantilena 


Βοιώτιος νόμος, id est Boeotica cantio, dicebatur, si quibus rerum initia 
tranquilla ac prospera fuissent, posteriora turbulenta ac tristia. Unde Sophocles 
scripsit : 

Ὅταν τις ἄδῃ τὸν Βοιώτιον vopov, id est 

Ubi quis cecinerit cantionem Boeoticam. 

Natum ex historia, nam Boeotii primum liberam ac pacatam agebant vitam, deinde, 
mortuo Laio, in varias calamitates inciderunt, ut illorum cantilena a laeto initio in 
luctum desiisse videatur. Citatur ἃ Zenodoto. Atistophanes in Acharnensibus 
usurpare videtur pro cantione rudi atque indocta : 

Δεξίθεος εἰσῆλθ’ ἀσόμενος Βοιώτιον, id est 


Dexitheus intrat, qui canet Boeoticum. 

1209. IX, ΠΙ, 9. Boeotica aenigmata 


Βοιώτια αἰνίγματα, id est Boeotica aenigmata, dicebantur oblique atque 
obscure dicta quaeque perdifficile percipi possent. Sumptum a fabula Sphingis, 
monstri Thebani. Ea proposuit Oedipo aenigma hujusmodi : Τετράπους, δίπους καὶ 
πάλιν τρίπους, id est Quadrupes, bipes ac rursum tripes. Id Oedipus interpretatus 
est hominem esse, qui puer manibus quoque pedum vice nititur, deinde confirmato 
gradu duobus pedibus se sustinet, donec aetas decrepita baculum ceu tertium pedem 
addat. Exstat epigramma Sphingis aenigma complectens ad hunc modum : 

Ἔστι δίπουν ἐπὶ γῆς καὶ τέτραπον, OÙ μία φωνή, 

Καὶ τρίπον. Ἀλλάσσει δὲ φυήν μόνον, ὅσσ’ ἐπὶ γαῖαν 

ἝἙρπετά: κινεῖται ἀνά τ’ αἰθέρα καὶ κατὰ πόντον. 

Ἀλλ’ ὁπόταν πλείστοισιν ἐπειγόμενον ποσὶ βαίνῃ, 

Ἔνθα τάχος γυίοισιν ἀφαυρότατον πέλει αὐτοῦ͵ id est 

Est bipes in terris et quadrupes, haud eadem vox, 

Et tripes. Immutat speciem hoc ex omnibus unum, 

Quaecumque in terris reptant : volat aethera circum 

Perque mare. Ast ubi jam pedibus compluribus auctum 

Accelerat gressum, vietis tum maxima membris 

Segnities ac torpor adest minimumque vigoris. 

Hesiodus itaque in secundo Georgicon libro vetulum ac senio jam incurvum, 
tripedem hominem appellat : Τότε δὴ τρίποδι βροτῷ ἴσοι, id est Tunc jam tripedi 


mortali similes. 
1210. IX, 111, 10. Bovem in faucibus portat 


Βοῦν ἐπὶ γνάθοις φέρει, id est 


In faucibus portat bovem, 

in edacem olim dicebatur, ut indicant Zenodotus et Suidas. Natum, uti conjicio, vel a 
Theagene athleta Thasio, vel a Milone Crotoniata, quorum alter bovem solidum solus 
comedit, teste etiam Graeco epigrammate, tum auctore Posidippo apud Athenaeum, 
alter, ut narrat apud eundem Theodorus Hieropolites, in Olympiis taurum 
quadrimum humeris sustulit ac stadii spatio gestavit eumque eodem die solus 


comedit. Cujus rei meminit et Aulus Gellius in Noctibus Atticis. 


1211. II, 1, 11. Boeotis vaticinare 


Βοιωτοῖς μαντεύσαιο, id est Boeotis vaticinare, abominantis est sermo, 
perinde ut dicimus Hostibus ἰδία vaticinare : Capiti cane talia demens / Dardanio, et : 

Hostium uxores puerique caecos 

sentiant motui orientis Austri et 

Aequoris nigri fremitum, 
et: 

Hostibus eveniant convivia talia nostris. 
Aptius autem dicetur in eum, qui tristia vaticinatur, si quando precabimur, ut ea in 
ipsius caput recidant. Zenodotus ab eventu natum scribit, Heraclidem allegans 
auctorem : Olim, inquit, cum Thebani de belli eventu consulerent oraculum, vates, 
quae tum Dodonae responsitabat, ait eos fore victores, si quid impie patrassent. 
Itaque consultorum quidam arreptam Myrtilam, nam id mulieris fatidicae nomen, in 
lebetem aqua calida ferventem, qui forte inibi aderat, injicit. Sunt qui narrent 
Bombum divinum quemdam, Thebanis de belli successu sciscitantibus respondisse 
futurum, ut quam plurimos vincerent, si prius quempiam e ducibus immolassent, at 


illos Bombum ipsum interemptum immolasse atque hinc ortum proverbium. 


1212. IT, 1, 12. Arietem emittit 


Ἄρνα προβάλλει, id est Arietem objicit. In rixae pugnaeque cupidum 


dicebatur. Antiquitus enim bellu suscepturi fetialem mittebant, qui arietem 

adductum in hostium fines immitteret, hoc significans pacto civitatem et agros 


illorum hostibus compascuos fore. Auctor Diogenianus. 
1213. II, ΠΙ, 13. Argenti fontes 


Ἀργύρου κρῆναι λαλοῦσιν, id est Argenti fontes loquuntur. Hoc adagio 
notabantur 11, qui stolide quidem atque indocte, sed arroganter tamen et confidenter 
loquerentur, opibus videlicet suis freti. Vulgus enim divitum dulci, ut ait Horatius, 
fortuna ebrium hoc quoque putat suis divitiis deberi, ut quidquid dixerint, id 
protinus velut eruditum omnes suspiciant et approbent. Quod notans Flaccus Meae, 
inquit, contendere noli, / Stultitiam patiuntur opes. Item alibi : 

Et quidquid volet, hoc veluti virtute paratum 

Speravit magnae laudi fore. 

Huc pertinet et mimus ille neutiquam invenustus : 

Fortuna quem nimium fovet, stultum facit. 
Item illud ex Antiphane apud Stobaeum : 

Ὁ δὲ πλοῦτος ἡμᾶς, καθάπερ ἰατρὸς κακός, 

Τυφλούς, βλέποντας παραλαβών, πάντας ποιεῖ, id est, 

Opes enim nos, sicuti medicus malus, 

Ubi ceperint, reddunt videntes ilico 

Caecos. 

In eandem sententiam Menander in Seipsum lugente : Τυφλὸς ὁ πλοῦτος καὶ 
τυφλοὺς / ἐμβλέποντας εἰς αὐτὸν δείκνυσιν, id est Caecae divitiae atque eos, qui se 
intuentur, caecos reddunt. Rursum illud ejusdem : 

Ὑπερήφανόν που γίγνεται λίαν τρυφή, 

Ὅτε πλοῦτος ἐξώκειλε τὸν κεκτημένον 

Εἰς ἕτερον ἦθος, οὐκ ἐν © τὸ πρόσθεν ἦν, id est 

Nimis insolens tum redditur lascivia, 


Quoties, opes qui possidet, mores repens 

Mutat in alienos, pristinis contrarios. 
Diximus alias : Foenum habet in cornu. Felicitatis comes esse solet ferocia. Pindarus 
in Isthmiis, hymno tertio : 

Εἴ τις ἀνδρῶν εὐτυχάσας ἢἣ σὺν εὐδόξοις ἀέθλιοις, 

Ἢ σθένει πλούτου κατέχει, φασίν, ἐανῆ κόρον, 

Ἄξιος εὐλογίαις ἀστῶν μεμίχθαι, id est 
Si quis vir fortunatus fuit vel in gloriosis certaminibus, vel in opulentia obtinet, ut 
aiunt, magnificam saturitatem, dignus, qui laudibus civium admisceatur. Quadrabit 
in eos quoque, quorum oratio propter opum fiduciam plus satis libera atque audax 
videbitur. Nam quemadmodum paupertas timiditatem adfert, itidem opulentia 


παρρησίαν, id est loquendi confidentiam, adducere solet. 


1214. IT, 1, 14. Terram pro terra 


Γῆν πρὸ γῆς ἐλαύνεσθαι. Proverbialis est figura in hominem exulem, 
erronem et incertis vagantem sedibus. Aristophanes in Acharnensibus : 

Κἂν διώκειν γῆν πρὸ γῆς, id est 

Terram ante terram persequi. 
Item alibi : 

Ἐγὼ dE φεύγων γῆν πρὸ γῆς φοβούμενος, id est 

Solum at ego fugiens prae solo trepidus metu. 
Lucianus in Pseudomante : Ἀλλ' ἔδει γῆν πρὸ γῆς ἐλαύνεσθαι, id est Sed oportebat 
ad terram pro terra vehi. Apud Latinos solum vertere dicuntur qui exilii causa 
migrant alio. Alciphron in Epistolis : Ἀναστᾶσα ὁπήποτε γῆν πρὸ γῆς φεύξομαι 
μᾶλλον, id est Demigrans quolibet fugiam potius terram terra commutans. M. 
Tullius in Epistolis ad Atticum, libro decimoquarto : Haec et alia ferre non possum, 


itaque γῆν πρὸ γῆς cogito. Significat se de fugiendo cogitare. 

1215. IX, ΠΙ, 15. Ne ad aures quidem scalpendas otium est 


Proverbialis est hyperbole: cum ne minimum quidem otii superesse 
significamus, dicimus nec tantillum vacui temporis esse, quod ad scalpendas aures 
sit satis. Lucianus in Bis accusato : Οὐδ' ὅσον κνήσασθαι τὸ οὖς, φασί, σχολὴν 


ἄγων, id est Ac nec tantisper otiosus, ut aurem, sicut aiunt, scalpere vacet. 


1216. II, ΠΙ, 16. Citius in πᾶν] cadens a ligno exciderit 


Θᾶττον ἄν τις ἐν πλοίῳ πεσὼν διαμάρτοι ξύλου, id est Citius alicui in 
navigio cadenti lignum defuerit. Hyperbole proverbialis, qua tantam ubique copiam 
significamus, ut, quocumque te vertas, occurrat, quod quaeris. Etenim, cum navis 
ipsa undique sit lignea, non potest non in lignum incidere, quisquis in ea cadit. 
Lucianus in Bis accusato : Ὥστε, κατὰ τὴν παροιμίαν, θᾶττον ἄν τις ἐν πλοίῳ 
πεσὼν διαμάρτοι ξύλου, ἢ, ἔνθ' ἂν ἀσπίδῃ ὁ ὀφθαλμός, ἀπορήσῃ φιλοσόφου, id 
est Itaque, juxta proverbium, citius fiet, ut in navi lapsus non incidat in lignum, 
quam ut, quocumque aspexerit oculus, philosophum desideret. Taxat Lucianus 


philosophorum turbam tantam, ut omnia ubique plena videantur nec liceat effugere. 


1217. II, Π|, 17. Episcythizare 


Ἐπισκυθίζεσθαι. Lacedaemoniorum adagio dicitur pro eo, quod est vinum 
merum intemperantius bibere. Et Achaeus in Aethone Satyrico Σκυθιπιεῖν sive, ut in 
quibusdam exemplaribus legitur, Σκυθιστὶ πιεῖν dixit pro eo, quod est ἀκρατοπιεῖν, 
hoc est meracius bibere. Athenaeus libro decimo Dipnosophistarum ex Herodoto et 
Chamaeleonte auctoribus refert Cleomenem regem Spartanum cum Scythis agentem 
consuetudinem et illorum ἀκρατοποσίαν, id est meripotationem, imitantem, in 
insaniam versum fuisse, quemadmodum interpretantur Spartani. Locus est apud 
Herodotum lib. sexto, cui titulum fecit Erato, addens hinc natum apud eosdem 


Spartanos vulgare dictum, ut si quando velint ζωρότερον πίνειν, hoc est 

intemperantius bibere, dicant : Ἐπισκύθισον, hoc est Minimum infundito aquae, pro 
eo quod dicendum erat: Enixvoov, id est Infunde aquam. Apud eundem libro 
undecimo Hieronymus Rhodius docet σκυθίσαι dictum pro μεθύσαι, et Athenaeus 
dubitat, num a Scythis scyphus, id est poculi genus, habeat nomen, ut σκύφος 
dictum sit quasi σικύθος, nam vocem sic immutatam ostendit apud auctores exstare. 
Quin et illud addit, Lacedaemonios, cum sentirent barbaros Asiaticos omnia dolis 
agere, vice Thimbronis eo legasse Dercyllidam, quod is nihil haberet sinceritatis 
Laconicae, sed ingenium subdolum, ac ferum, existimantes huic non posse dari 
verba, quem ob id Σκύθον appellarunt Lacedaemonii, quasi Σκύφον. Scythae autem, 
et Thraces ἀκρατοπόται vocantur, id est meribibi, unde plerumque convivia illorum 
sanguinolenta sunt et tumultuosa. Apud eumdem Anacreon, ni  fallor, 
ἀκρατοποσίαν Σκυθικὴν πόσιν appellat, quod Callimachus verbo composito dixit 
ζωροποτεῖν. Atque utinam hic mos plus quam barbaricus intra Scytharum ac 
Thracum fines constitisset nec ad nos usque dimanasset ! Non enim solum bibimus 
intemperanter, verumetiam cogimus alios ad bibendum et recusantem ferro 
adorimur, cum inhumanius pene sit cogere ad bibendum, qui non sitiat, quam 
sitientem submovere ἃ potu; quemadmodum eleganter apud Athenaeum libro 
decimo dixit Sophocles : 
Τὸ πρὸς βίαν πίνειν 

Ἴσον κακὸν πέφυκε τῷ διψᾶν βίᾳ, id est 

Cogi ad bibendum non minus grave est malum, 

Quam si quis acrem perpeti cogat sitim. 


Commode deflectas licebit ad cujusvis rei intemperantem et immodicum usum. 


1218. II, ΠΙ, 18. Vinum caret clavo 


Athenaeus eodem libro de potationibus disserens hujusmodi proverbium 
eleganter vulgo dici solere scribit : Τὸν οἶνον οὐκ ἔχειν πηδάλια, id est Vinum non 


habere clavum, propterea quod ebrietas nihil consulte neque moderate vel dicit, vel 

facit. Obruitur enim ratio, quae clavi vice sobrios moderatur ac gubernat. Huc 
pertinet Ovidianum illud : 
Nox et Amor vinumque nihil moderabile suadent : 
ΠΙὰ pudore vacat, Liber Amorque metu. 

Non illepidum est quod apud Athenaeum lib. undecimo refert Xenophon, apud 
Persas fuisse vetitum, ne προχοίδας inferrent in convivium (id apparet fuisse vasculi 
genus, quo vinum e cratere ministri effunderent in cyathum). Id factum est, ne supra 
modum bibentes et animi, et corporis viribus destituerentur. Et addit eum morem 
adhuc apud illos servari, nec enim inferri prochoidas, sed nihilo setius tantum illos 
bibere, ὥστε ἀντὶ τοῦ εἰσφέρειν αὐτοὶ ἐκφέρονται, ἐπειδὰν μηκέτι δύνωνται 
ὀρχούμενοι ἐξιέναι, id est pro eo, quod non inferuntur prochoides, ipsi efferuntur, 
postea quam non amplius possunt exire saltantes. Itaque vinolentia nullis minus 
ignoscenda est, quam qui reipublicae clavum moderantur, hoc est regibus et 
magistratibus. Et divinae litterae vetant vinum dari regibus. Nec vinum, nec somnus 


convenit assidentibus clavo, sed interdum nulli magis indulgent vino somnoque. 


1219. IX, ΠΙ, 19. Vinum senem etiam vel nolentem saltare compellit 


Ac rursus ibidem hoc item carmen proverbio jactatum scribit : 

Οἶνος ἄνωγε γέροντα καὶ οὐκ ἐθέλοντα χορεύειν, id est 

Vina senem, ut nolit, cogunt ductare choreas. 
Admonet nihil esse tam ineptum neque tam alienum, ad quod non incitet ebrietas. 
Subjicit et aliud carmen non dissimilis sententiae : 

Οἶνος καὶ φρονέοντας ἐς ἀφροσύνην ἀναβάλλει, id est 

Insanire facit sanos quoque copia vini. 
Idem libro quarto Dipnosophistarum adducit proverbium ex Eripho quodam 
comoediarum scriptore : 

Λόγος γάρ ÉOT ἀρχαῖος OÙ κακῶς ἔχων: 


Οἶνον λέγουσι τοὺς γέροντας, ὦ πάτερ, 

Πείθειν χορεύειν où θέλοντας, id est 

Recte vetusto dicitur proverbio, 

Quod vina senibus persuadent, o pater, 

Uti, velint nolint, choreas ductitent. 
Huc pertinet illud Platonis libro De legibus primo : Où μόνον ἄρ΄, ὡς ἔοικε, ὁ γέρων 
δὶς παῖς γίγνοιτ' ἄν, ἀλλὰ καὶ ὁ μεθυσθείς, id est Itaque, ut videtur, non solum 
senex fuerit bis puer, verumetiam temulentus. Item Horatius : 


Quod me Lucanae juvenem commendet amicae. 
1220. IX, ΠΙ, 20. Ranis vinum praeministras 


Βατράχοις oivoxoetc, id est Ranis vinum infundis, in eum dicebatur, qui id 
ministraret, quo nihil esset opus ei, cui exhiberetur : veluti si quis apud indoctos 
multa de philosophia disserat. Ranis enim nihil opus vino, aqua palustri magis 
gaudentibus. Explicatur adagium a Zenodoto, Suida, Diogeniano. Pherecrates apud 
Athenaeum in Corianno : Ἔρρ΄ ἐς κόρακας, βατράχοις οἰνοχοεῖν σε δεῖ, id est Abi 
in malam rem, ranis pocillari te oportuit. Objurgat enim pincernam, quod quatuor 
vini cyathis duos infuderit aquae. Unde licet conjicere proverbium in hos quoque 
convenire, qui vinum immodica diluunt aqua, ita ut aquam, non vinum, bibere 


videantur ranarum ritu. 
1221. II, ΠΙ, 21. Ovo prognatus eodem 


Fortassis simpliciter dictum est ab Horatio: Ovo prognatus eodem, 
quandoquidem ad fabulam respicit Ledae, quae gravida ex Jove in cygnum converso 
ovum peperit, unde gemini prognati, Castor et Pollux. Id ovum Pausanias in 
Laconicis refert ostendi apud Lacedaemonios suspensum teniis ἃ testudine templi. 
Verum si quis hoc dictum deflectat ad ïisdem natos parentibus aut ab eodem 
eruditos praeceptore, aut ita consimilibus ingeniis, ut eodem ovo nati videri possint, 


nihil aeque fuerit proverbiale, veluti si dicas : Vultus, ingenium, mores, facta ac 

prorsus omnia sic huic cum hoc conveniunt, ut jures eodem prognatos ovo. 
Aristoteles libro De generatione animalium quinto ostendit id juxta naturam fieri, si 
ex eodem ovo duo pulli nascantur, et quidem perfecti, si vitelli membrana 


dirimantur. lidem si cohaereant et confundantur, foetum aedi monstrosum. 


1222. II, ΠΙ, 22. De curru delapsus 


Eëénpaëouévos, id est de curru delapsus. In hodiernum quoque vulgo durat 
adagium in eum, qui oblitus propositi alio se transfert, aut qui in sententia labascit, 
ut de curru delapsus dicatur, quemadmodum ab asino delapsus. Aristophanes in 
Ranis : Ἐξαμαξομένη φρήν, id est Animus a curru decidens, hoc est aberrans ab 
instituto. Natum apparet ἃ fabula Phaethontis, quem ferunt curru excussum. 
Siquidem animus velut auriga corporis est et corpus ceu vehiculum. Est et apud 


Platonem de animabus e caelo delapsis, quod curribus suis essent excussae. 


1223. II, 11, 23. Numerus 


Homines nullius bonae rei numerus proverbio dicuntur, etiam idiotis horum 

temporum. Aristophanes in Nebulis : 
Ὄντες λίθοι, 

Ἀριθμός, πρόβατ΄, ἄλλως νενασμένοι ἀμφορᾶς. 
Horatius : 

Nos numerus sumus et fruges consumere nati. 
Translatum videri potest a calculis ad nihil aliud utilibus nisi ad numerum. 
Anacharsis, Plutarcho teste taxavit Athenienses, qui nummis ad rationem dumtaxat 
uterentur. Quamquam mihi magis arridet, ut ita numerus dicatur, quemadmodum 
dicunt : ἐτώσιον ἄχθος ἀρούρης et εἷς τῶν πολλῶν, id est unus 6 plebe. Ita Flaccus : 
At sum mi paulo infirmior, unus / multorum, etiam Graecam exprimens figuram. Et 


Seneca lib. I, epistola X : Iste homo non est unus e populo. Insignes nominantur ; qui 

nihil habent insigne, turba sunt et numerantur tantum. Unde Flaccus : Nos numerus 


sumus, et Vergilius : Cadit et sine nomine vulgus. 


1224. IT, ΠΙ|, 24. Summis uti velis 


Ἄκροις χρῆσθαι τοῖς ἱστίοις, id est Summis uti velis, proverbiali metaphora 
dicuntur qui maximo conatu adnituntur atque incumbunt, aut qui omnem captant 
occasionem. Mutuo sumptum a nautis, quibus mos est velum in altum tollere, quo 
currant celerius. Aristophanes in Ranis : 

Ἄκροισι / χρώμενος τοῖς ἱστίοισιν, id est 

Utens supremis carbasis. 

Pindarus in Nemeis, hymno quinto : Δίδου / φωνάν, ἀνὰ δ’ ἱστία τεῖνον πρὸς ζυγὸν 
καρχασίου, id est Da vocem, sursum autem tende vela ad summum antennae 


jugum. Ut cuique res sunt secundae aut adversae, ita velum in altum tollitur. 


1225. IT, ΠΙ, 25. Summum cape et medium habebis 


Ἄκρον λαβὲ καὶ μέσον ἕξεις, id est 

Summa cape et medio potieris. 
Hemistichium carminis heroici. Ubi quod obscurius et perplexius dictum 
significabant, admonentes rem attentius expendendam, hoc proverbio consueverunt 
uti. Zenodotus hinc natum tradit: Aeginetis patria pulsis de quaerenda sede 
consulentibus oraculum, responsum est hoc aenigmate : 

Ἄκρον λαβὲ καὶ μέσον ἕξεις, 
atque illos cacumine quodam montis occupato, circa medium incoluisse. Potest et in 
hanc accommodari sententiam, ut admoneamur ad res summas et egregias eniti, sic 
enim futurum, ut ad mediocritatem perveniamus. Summum animo destinandum, ut 
saltem modicis potiamur. Fit enim plerumque nescio quo modo, ut exitus citra spem 
et scopum praestitutum consistant. At hodie theologi quidam Aristolelici docent, 


quatenus liceat admittere divitias, quatenus ludere aleam, quatenus belligerari, 

quatenus ulcisci, cum longe satius esset divitiarum bellique et voluptatum stadium 
modis omnibus detestari. Ita fieri potetat, ut hoc moderatius sequeremur ; nunc, dum 


mediocribus sumus contenti, longe infra mediocritatem dilabimur. 


1226. IT, ΠΙ, 26. Iniquum petendum, ut aequum feras 


Huic affine, quod recenset Quintilianus Institutionum oratoriarum libro quarto : Nec 
omnino sine ratione est quod vulgo dicitur : iniquum petendum, ut aequum feras. A 
negotiatoribus ductum videri potest, qui callide merces longe minoris licentur, et 
multo pluris indicant quam pro dignitate, quo pretium saltem aequum accipiant. 
Non fugit haec sententia Syrum illum Terentianum in Adelphis, cum Sannionem 
lenonem astu tractans postulat, ut puellam Aeschino dimidio pretii tradat, atque hac 
arte efficit, ut leno sortem solidam percupide et rogans etiam accipiat. Jactatur et 
vulgo verbum hujusmodi : Qui annititur, ut auream quadrigam 5101 comparet, unam 
certe rotam assequetur. Equidem arbitramur huc allusisse Senecam libro De 
beneficiis septimo : Quae, inquit, ideo petimus ultra modum, ut ad versum suum 
redeant. Cum dicimus meminisse non debet, hoc volumus intelligi : praedicare non 


debet, nec jactare, nec gravis esse. Pulchre Seneca depinxit naturam hyperboles. 


1227. ΠῚ, ΠΙ, 27. Ad ambas usque aures 


Μέχρι τῶν ἀμφωτίδων, id est usque ad aures ambas, impleri dicuntur qui 
supra modum ingurgitant sese. Sumpta metaphora ἃ vasculis ad ansas usque 


impletis. Exstat apud Suidam. 


1228. IT, ΠΙ, 28. Servilis capillus 


Ἀνδραποδώδη τρίχα ἐπιδεικνύειν, id est servilem capillum prae se ferre, 
dicuntur qui agrestibus et inelegantibus sunt moribus. Inde ductum, quod Athenis 
servi manumittendi capitis pilos deradebant. Plato scribit in Alcibiade, quosdam 


serviles pilos in animo gestare, indoctos et stupidos significans. Citantur apud 

Suidam haec ex auctore nescio quo : Πολλῶν συνειλεγμένων ἀνδρῶν, οὐδὲ τὰ 
πάθη κατεσταλμένων, AAA’ ἔτι τὴν ἀνδραποδώδη τρίχα, φασίν, ἐπιδεικνυμένων, 
id est Multis collectis viris, neque compositis affectibus, sed qui servilem, ut aiunt, 
capillum adhuc prae se ferrent. Plinius libro undecimo, capite trigesimoseptimo, rem 
prodigiosam tradit, homines quosdam hirsuto corde nasci. Pliniana verba sunt haec : 
Hirto corde gigni quosdam homines produnt nec alios fortiores esse industria, sicut 
Aristomenem Messenium, qui trecentos occidit Lacedaemonios. Ipse convulneratus 
et captus semel per cavernam latomiarum evasit, angustos vulpium aditus secutus. 
Iterum captus, sopitis custodibus somno, ad ignem advolutus lora cum corpore 
excussit. Tertio capto Lacedaemonii corpus dissecuere causa videndi, hirsutumque 


cor repertum est. 


1229. II, 11, 29. Amyris insanit 


Ἄμυρις μαίνεται, id est Insanit Amyris. Allegoria proverbialis, qua recte 
utemur, ubi quis sub insaniae praetextu rebus suis consulit, aut ubi quis solus 
periculum prospiciens in tempore sibi cavet, creditus interim vulgo desipere ; deinde 
rerum eventus docet illum unum sapuisse. Ut haec sit vox velut opprobrantis 
socordiam iis, qui sibi non prospexerint mature neque sapere coeperint nisi accepto 
vulnere. Zenodotus ab historia natum ait hujusmodi: Cum Sybaritae florerent 
opibus, quemdam Delphos amandarunt, qui de rerum suarum successu sciscitaretur 
oraculum. Responsum est evertendam Sybaritarum fortunam, ubi plus honoris 
habere coepissent hominibus quam diis. Evenit deinde, ut servus a domino vapulans 
nequicquam ad deorum aras confugisset, post, ad heri monumentum confugiens, 
liberaretur ἃ plagis, ut alibi dictum est. Quod simul atque conspexisset Amyris, 
collectis rebus suis in Peloponnesum demigravit, reliquis interim Sybaritis hominem 
velut insanum ridentibus. Postea idem ob fictam insaniam miraculo fuit et proverbio 
locum fecit. Citatur ab Eustathio in secundo Iliados libro ; citatur autem ex Pausaniae 


rhetorico dictionario. Addit quosdam Thamyrim hunc appellare, quosdam Amyrim, 

abjecto thita. Solet autem more hominum evenire, ut vati tum demum habeatur fides 
ac laudetur, posteaquam ipsis jam premimur malis. Proinde Cassandra in tragoedia 
quapiam loquitur ad hunc modum, citante Plutarcho : 

Kai πρὸς παθόντων κὰν κακοῖσι κειμένων 

Σοφὴ κέκλημαι, πρὶν παθεῖν δὲ μαίνομαι, id est 

Sapiensque dicor his, malum qui sentiunt ; 


Porro, antequam illud sentiant, insanio. 


1230. IX, ΠΙ, 30. Sophocles. Laudiceni 


Qui ad ostentationem dicebant aut recitabant, vulgato convicio Sophocles et 
Laudiceni dicebantur. Adagium natum, ut apparet, aetate Plinii minoris, cujus verba 
paulo altius repetemus, quo planius proverbii sententiam intelligere liceat. Nam in 
epistola quadam adolescentium quorumdam ridiculam ïin agendis causis 
arrogantiam, et ambitionem taxans sic ait: At hercule ante memoriam meam, ita 
majores natu solent dicere, ne nobilissimis quidem adolescentibus locus erat, nisi 
aliquo consulari producente. Tanta veneratione pulcherrimum munus colebatur. 
Nunc refractis pudoris et reverentiae claustris omnia patent omnibus. Nec 
inducuntur, sed irrumpunt. Sequuntur auditores actoribus similes, conducti et 
redempti mancipes. Convenitur a conductis et redemptis in media basilica, ubi tam 
palam sportulae quam in triclinio dantur. Ex judicio in judicium pari mercede 
transitur. Inde jam non inurbane Σοφοκλεῖς, ἀπὸ τοῦ σοφοὺς καλεῖσθαι, vocantur. 
lisdem Latinum nomen impositum est : Laudiceni. Hactenus Plinius. Utroque verbo 
notantur, qui facundi dici malebant et videri quam esse. Sophocles enim Graece 
dicitur ἀπὸ τοῦ σοφὸς καὶ κλέος, at illi dedita opera perperam interpretabantur : 
ἀπὸ τοῦ σοφοὺς καλεῖσθαι, id est ab eo, quod sapientes vocarentur. In hoc igitur est 
allusio festiva ad poetae tragici nomen, in Laudiceni vocabulo ad gentis nomen 


alluditur. 

1231. II, ΠΙ, 31. Quot servos habemus, totidem habemus hostes 


Macrobius in cenis Saturnalibus : Unde putas arrogantissimum illud manasse 
proverbium, quod jactatur, totidem nobis hostes esse, quot servos ? Non habemus 
illos hostes, sed facimus. Meminit et Seneca epistola quadragesimaseptima, cujus 
verba sublegisse videtur Macrobius, ut est omnium auctorum vere fucus. Admonet 
adagium, ne quid fidamus illis neve ex animo nobis amicos arbitremur, qui nos metu 
colunt. Admonet idem Plato libro De Legibus sexto, propterea quod servorum 
animus nequaquam integer sit, sed mentis dimidium 115 ademerit Juppiter, Homero 
teste, quos servituti fecit obnoxios. Verus autem amor libertatis est alumnus, odit 
vero quisquis metuit. Unde genuinum quoddam odium insitum videtur servis in 
dominos. Quadrabit et in principes tyrannidem in suos exercentes. Verba Platonis 
sunt haec : Où γὰρ ὑγιὲς οὐδὲν ψυχῆς δούλης. Οὐ δεῖ γὰρ οὐδὲ πιστεύειν αὐτοῖς 
τὸν νοῦν κεκτημένον. Ὁ δὲ σοφώτατος τῶν ποιητῶν nov: 

Ἥμχμισυ γάρ τέ νόου ἀπαμείρεται εὐρύοπα Ζεὺς 

Ἀνδρῶν, οὗς ἂν δὴ κατὰ δούλιον ἦμαρ ἕλῃσι, id est 
Nihil enim integrum neque sanum habet animus servilis. Nam nihil oportet credere 
his hominem, qui sapiat, siquidem poeta doctissimus ait : 

Dimidio mentis deprivat Juppiter illos, 

Servilis quoscumque viros sors ceperit unquam. 

Ad hunc modum referuntur a Platone. Ceterum aliter habentur apud Homerum, 
Odysseae ρ, nimirum hunc in modum : 

Ἥμχμισυ γάρ τ' ἀρετῆς ἀποαίνυται εὐρύοπα Ζεὺς 

Ἀνέρος, EÙT ἄν μιν κατὰ δούλιον ἦμαρ ἕλῃσι. 

Asinius Capito apud Festum Pompeium, nam is quoque proverbii facit mentionem, 
existimat hominum errore perperam fuisse pronuntiatum, propterea quod 
verisimilius sit sic esse dictum initio : Quot hostes, tot servi, quod capti victique ad 


servitutem adducebantur ; unde etiam dicta mancipia. 

1232. IX, ΠΙ, 32. Vocatus atque invocatus Deus aderit 


Oraculum olim Lacedaemoniis redditum abiit in proverbium : Καλούμενός τε 
κἄκλητος θεὸς παρέσται, id est Vocatus et invocatus Deus aderit. Usus erit, ubi 
quid significabimus etiam non accersitum neque curatum tamen eventurum, velimus 
nolimus : puta senectam, mortem, malefactorum poenam. Horatius huc allusit in 
Odis : 

Nec satelles Orci 
Callidum Promethea 
Revexit, auro captus. Hic superbum 
Tantalum atque Tantali 
Genus coercet, hic levare functum 
Pauperem laboribus 

Vocatus atque non vocatus audit. 

Fortassis respexit huc et Terentius in Eunucho : Ut vocato mihi atque invocato sit 


locus / semper. 


1233. II, ΠΙ, 33. Influit quod exhauritur 


Ἐπιρρεῖ τὸ ἐξαντλούμενον, id est Adfluit quod exhauritur. Ubi quis frustra 
sumit operam in re quapiam. Lucianus in Sectis : Ἐπιρρεῖ, κατὰ τὴν παροιμίαν, τὸ 
πρᾶγμα ἐξαντλούμενον, ἐς TO ἔμπαλιν ἢ τῶν Δαναίδων πίθος, id est Influit, juxta 
proverbium, negotium, dum exhauritur, ac diversum quiddam accidit atque in 
Danaidum dolio. De philosophiae studio loquitur, in quo quantumlibet operae 
sumpseris, numquam tamen deest quod te laboribus exerceat, et labor laborem serit, 
et juxta Sophoclem, 

Πόνος πόνῳ πόνον φέρει, id est 

Labore laborem fert labor. 


Zenodotus carmen proverbiale recenset hujusmodi : 

Ἄλλην μὲν ἐξηντλοῦμεν, ἡ δ΄ ἐπεισθρέει, id est 

Exhausimus quidem illam, at influit altera. 
Sumptum a nautis, navi pertusa frustra sentinam exhaurientibus, tantum humoris 
accipientibus fissuris, quantum ab illis educitur. Videtur ad hanc paroemiam 
allusisse Plato libro de legibus septimo : Τί οὖν πολλὴ αὔξη, ὅτ' ἂν ἐπιρρέῃ ; id est 
Quid ïigitur multum augumentum, cum affluat ἡ Quem sane locum adducit 
Athenaeus libro Dipnosophiston quinto : Κατὰ γὰρ αὐτὸν δὴ τὸν Πλάτωνα ἐπιρρεῖ 
δὴ ὄχλος μοι τοιούτων Γοργόνων, id est Siquidem, juxtam ipsum jam Platonem, 
adfluit mihi turba talium Gorgonum. Seneca libro De ira secundo : Numquïd ille, 
cujus navigium multam undique laxatis compagibus aquam trahit, nautis ipsique 
navigio irascitur ? Occurrit potius, et aliam excludit vim, deinde aliam egerit, 
manifesta foramina praecludit, latentibus et ex occulto sentinam ducentibus labore 
continuo resistit; nec ideo intermittit, quia quantum exhaustum est, subnascitur. 
Apud Athenaeum libro quarto, cum in convivio post lentem rursus aliter cocta lens 
apponeretur, quidam alludens ad proverbium ait : 

Kai τὴν μὲν ἐξηντλοῦμεν φακῆν, ἡ δ΄ ἐπεισθέει, id est 

Exhauseramus lentem, at influit altera. 


Non dissidet ab illo, τοῦ πρώκτου περιγινομένου. 


1234. II, ΠΙ, 34. Tibicinis vitam vivis 


Αὐλητοῦ βίον ζῆς, id est Tibicinis vitam vivis, in eum jaciebatur, qui laute 
quidem, sed alieno viveret sumptu. Tibicines enim, quoniam in sacris olim 
adhibebantur, adesse solent et in cenis pontificialibus, idque immunes. De hoc 
hominum genere, ni fallor, sentit Aristoteles, quaerens in Problematis, quamobrem 
τεχνῖται Διονυσιακοί, id est artifices Bacchanales, vix unquam bonae frugis esse 
consueverint. Reddit autem triplicem rationem: sive quod necessariis artibus 
magnam vitae partem occupati non dant operam philosophiae praeceptis, sive quod 


assidue in deliciis ac voluptatibus vitam agunt, sive quod egestas etiam ipsa ad vitia 

propellit. Problema reffertur a Gellio lib. Noctium Atticarum xx. De tibicinibus, qui 
Roma Tibur secesserant, narrat T. Livius primae decadis libro nono : Posteaquam 
perpelli nequibant, inquit, consilio haud abhorrente ab ingeniis hominum eos 
aggrediuntur : Die festo alii alios per speciem celebrandarum cantu epularum 
invitant et vino, cujus avidum ferme genus est, oneratos sopiunt atque in plaustra 
somno victos conjiciunt ac Romam deportant. Nec prius sensere, quam plaustris in 
foro relictis plenos crapulae lux eos oppressit. Refertur a Diogeniano et Suida. Musice 
vivere dixit Plautus pro eo, quod est voluptariam et otiosam agere vitam. Huc 
respexit Terentius: Vide, otium et cibus quid faciat alienus. Item Alexis apud 
Athenaeum in Commorientibus : 

Οὕτω τι τἀλλότρι΄ ἐσθίειν ἐστὶ YAUK, id est 

Usque adeo dulce est devorare non tua. 
Et illud apud eumdem Theopompi : 

Εὐριπίδου TAQLOTOV OÙ κακῶς ἔχον 

Τἀλλότρια δειπνεῖν τὸν καλῶς εὐδαίμονα, id est 

Sane eleganter dixit hoc Euripides, 


Felicem eum esse, aliena qui usque coenitet. 
1235. ΠῚ, ΠΙ, 35. Scytharum oratio 


Scytharum feritas apud Graecos in proverbium cessit, ut quidquid agreste, 
quidquid barbarum ac saevum intelligi vellent, id Scythicum appellarent. Est apud 
Lucianum, cum aliis aliquot locis, tum in meretricio dialogo Chelidonii et Drosae : Tà 
μὲν ἄλλα ἡ ἀπὸ Σκυθῶν ῥῆσις, id est Reliqua quidem Scitharum oratio. Sentit in 
calce litterarum fuisse quiddam mitius dictum, reliqua nihil prae se ferre 
humanitatis. Quidam inde natum existimant, quod Scythae Dario regio nihil aliud 
responderint quam κλαίειν, id est ut ploraret, quae quidem ipsa etiam vox in 
proverbium abiit, ut plorare jubeamus, quos contemnimus. Aelianus in Epistolis : 


Ἔστω σοι τοίνυν ἡ ἀπὸ Σκυθῶν λεγομένη ἀπόκρισις αὕτη: Ἐγὼ μαίνομαι καὶ 

φρονῶ, καὶ μισῶ τὸ τῶν ἀνθρώπων γένος, id est Itaque Scytharum, sicuti vocant, 
responsum hoc tibi sit: Ego insanio οἱ sapio, et odi mortalium genus. Diogenes 
Laertius in Vitis philosophorum putat hoc proverbium natum esse ab Anacharsidis 
asperitate. Nam is Scytha natus inter celebres philosophos habitus est Athenis. Sed 
vero proximum est quod refert Athenaeus libro duodecimo : Scytha olim opibus ac 
deliciis florentes in tantam venisse ferociam, ut quoscumque populos adissent, 
summas nares viris amputarent ; horum mulieres Thracum uxoribus corpora subulis 
pingerent ; denique cunctis sub illorum dominatu lacrimosa fuerit servitus, ut in 
posteros derivatum sit proverbium : ἣ ἀπὸ Σκυθῶν ῥῆσις, id est Scythica jussio sive 
praescriptio, et ἀποσκυθίσαι dicatur ferro caesariem amputare (quod praeter 
Athenaeum indicat et Stephanus). Denique σικύθρωψ et σκυθπωπός pro torvo, tristi, 
austero ac truculento ab ejus gentis moribus dictum videtur, et σκύζεσθαι irasci, 


quod ea gens ut supra modum iracunda. 
1236. II, ΠΙ, 36. Accipit et glebam erro 


Δέχεται καὶ βῶλον ἀλήτης, id est 

Accipit et glebam erro. 
Hemistichium carminis heroici, dici solitum in eos, qui nihil gravantur aut 
aspernantur, sed, quidquid datur, quantumlibet pusillum, id boni consulunt. Neque 
intempestive dicetur etiam in illos, qui rerum inopia laborantes quidvis undecumque 
libenter accipiunt, donec ad fortunam commodiorem emergant. Originem adagionis 
ad hujusmodi casum referunt : Aletes quidam Corintho pulsus adhortante oraculo 
tentavit, si posset in patriam redire. Atque interim rustico cuipiam factus obvius 
cibum mendicavit. Ille ludibrii, opinor, causa glebam ex agro sublatam porrexit. 
Aletes eam tamquam felix omen accipiens effatus est : Δέχεται καὶ βῶλον Ἀλήτης. 
Hujus Aletae mentionem facit et in Corinthiacis Pausanias. Plutarchus in 
Problematibus haud omnino dissimilem historiam recenset, unde proverbium ortum 


videri queat: Enianes, inquit, post sedes jam saepius aliunde alio transmutatas 

tandem in agrum Inacho vicinum descenderunt, quem id tempus Inachienses et 
Achaei obtinebant. Oraculum autem proditum erat, si in agrum eos recepissent, 
futurum, ut veteres incolae pellerentur, novi vero, si quid a volentibus accepissent, 
agrum fretinerent. Temo quidam igitur inter Enianes vir sollers et catus sumpta pera 
mendici habitu ad Inachienses accessit. Ibi cum per risum et contumeliam rex 
mendicanti cibum cespitem dedisset, in peram conjecit ac velut eo contentus statim e 
conspectu se subduxit, nec praeterea quidquam rogavit. Seniores tum rei novitate, 
tum oraculi recordatione submoniti rege adito censent hominem neutiquam esse 
negligendum nec e manibus omittendum. Quod ubi sensisset 116, fuga sibi 
consuluit : votaque protinus hecatombe et Apolline invocato furtim abiit. Postea 
congressi praelio Enianes pulsis Achaeis et Inachiensibus, illorum agros 
occupaverunt. Haec ferme Plutarchus. Itaque competet in illos quoque, qui magnum 
quiddam molientes quidvis et patiuntur et faciunt, ut voti sui compotes aliquando 


fiant. 


1237. II, Π|, 37. Stentore clamosior 


Proverbialis hyperbole Stentore clamosior. Juvenalis : Ut Stentora vincere 
possit. Sumptum ἃ fabula Stentoris, cujus meminit Homerus Iliados €, eique ferream, 
hoc est invictam, attribuit vocem : 

Στέντορι εἰσαμένη μεγαλήτορι, χαλκεοφώνῳ, 

Ὃς τόσον αὐδήσας x’, ὅσον ἄλλοι πεντήκοντα, id est 

Stentoris in specie validi, cui ferrea vox, qui 


Quinquaginta alios aequans clamore, sonoque. 


Graeci μεγαλοφώνους appellant. 


1238. II, 11, 38. In orbem circumiens 


Lucianus in Hermotimo ἅπαντας ἐν κύκλῳ περιελθών, id est omnes in 


circulo obiens, dixit, mirum si proverbiali figura, quae durat etiam in hodiernum 

apud vulgus illitteratum, pro eo, quod est usque ad unum omnes, nemine praeterito. 
Unde et Latinis dictum est ambire, quod singulos prensarent, et obire provinciam, 
quod qui suspicit administrationem, nusquam non adesse oporteat. Lepidius erit, si 
accommodetur, ad res animi, veluti si dicas : In consultando πάντα ἐν κυκλῷ 


commoda atque incommoda circumspicienda. 
1239. IX, ΠΙ, 39. Optimum aliena insania frui 


Optimum aliena insania frui Plinius Secundus Naturalis historiae lib. 
decimooctavo, cap. quinto, nominatim proverbii loco citat, Eodem, inquiens, pertinet, 
quod agricolam vendacem oportere esse dixit, fundum in adolescentia conserendum 
sine cunctatione, aedificandum non nisi consito agro, tunc quoque cunctanter. 
Optimum est, ut vulgo dixere, aliena insania frui, sed ita, ut villarum tutela non sit 
oneri. Hactenus Plinius. Idem totidem verbis refertur a Plinio juniore in Epistolis de 
Reguli stultitia loquente, hominis ridicule ambitiosi, sed tamen ad excitanda studia 
non inidonei. Admonet adagium, ut ex aliorum erratis ipsi cautiores efficiamur et 
alienis periculis reddamur prudentiores, et aliorum desipientia nobis sapiendi 
praebeat occasionem. Vulgo jactatus versus est in eandem sententiam : 

Felix, quem faciunt aliena pericula cautum. 

Cicero in epistola quadam bellum esse scripsit, ex aliorum erratis suam vitam in 
melius instituere. Plautus item : Feliciter sapit, qui alieno periculo sapit. Exstat et 
hujusmodi quidam mimus, Publianus, uti conjicimus. 

Ex vitio alterius sapiens emendat suum, 
et Demea Terentianus jubet ex aliis exemplum capere. Potest et in hunc accipi 
sensum, ut is dicatur aliena frui insania, qui alienis fruitur malis, ipse in tuto 
consistens. Nulla enim voluptas minoris constat neque ulla solet esse jucundior. 
Sumptum videri potest proverbium ex Sophoclis tragoedia, cui titulus Ajax 
flagellifer, apud quem Ajace per insaniam gloriante, quod hostes sustulisset, cum 


saevisset in pecudes, Pallas Ulyssem ad hoc spectaculum invitat his verbis : 

Οὐκοῦν γέλως ἥδιστος εἰς ἐχθροὺς γελᾶν, id est 


Ridere de hoste risus est suavissimus. 


1240. IX, ΠΙ, 40. Ingens telum necessitas 


Ingens telum necessitas. De re inevitabili. Livius primae decadis libro quarto : 
Necessitate, quae ultimum ac maximum telum est, superiores estis. M. Tullius lib. De 
amicitia: Nec vero negligenda est fama, nec mediocre telum ad res gerendas 
existimare oportet benevolentiam civium. Utitur eodem adagio quodam in loco 
Plinius avunculus. Est aliquoties apud Livium : Huic rei aliud invenietur telum, et 
Eam rem hoc telo maxime parabant, ut pro consilio rationeque ac via gerendi negotii 
capi videatur. Fortassis sumpta metaphora ἃ venantibus, qui telo appetunt, quod 


capere volunt. Unde et certa dicentur tela consilia, quae numquam fallunt. 


1241. II, ΠΙ, 41. Adversum necessitatem ne dii quidem resistunt 


Ἀνάγκῃ οὐδὲ θεοὶ μάχονται, id est Necessitati ne Dii quidem resistunt. Haec 
sententia Simonidi tribuitur. Sumpta est ex Homero. Refertur duobus locis a Platone, 
libris De legibus septimo et quinto: AA’ ἔοικεν ὁ τὸν θεὸν πρῶτον 
παροιμιασάμενος εἰς ταῦτ΄ ἀποβλέψας εἰπεῖν, ὡς οὐδὲ θεὸς ἀνάγκῃ μήποτε 
φανῇ μαχόμενος, id est Sed apparet eum, qui primum admiscuit deum proverbio, 
haec spectasse, cum dicit, quod ne deus quidem unquam visus est cum fato pugnare. 
Idem in Convivio : Πολλὰ δὲ καὶ τοῖς θεοῖς ἐγίγνετο, ὡς λέγεται, διὰ τὴν τῆς 
ἀνάγκης βασιλείαν, id est Multa vero et acerba diis acciderunt, ut dicitur, ob 
necessitatis regnum. Item libro De legibus quinto scribit τὴν ἀνάγκην οὐδὲ τοὺς 
θεοὺς βιάζεσθαι, id est ne deos quidem cogere posse necessitatem. T. Livius : 
Pareatur necessitati, quam ne dii quidem superant. Palladius : Necessitas feriis caret. 
Euripides in Helena : 

Λόγος γάρ ἐστιν οὐκ ἐμός, σοφῶν δ’ ἔπος, 


Δεινῆς ἀνάγκης οὐδὲν ἰσχύειν πλέον, id est 

Namaque illud est sapientium dictum, haud meum : 
Nihil necessitate dira fortius. 
Exstat apud Graecos versus proverbialis : 
Ὑπὸ τῆς ἀνάγκης πάντα δουλοῦται τάχα, id est 
In servitutem cuncta agit necessitas. 
Euripides in Hecuba: Στερὰ γὰρ ἀνάγκῃ, id est Rigida namque necessitas. 
Horatius : 
Si figit adamantinos 
Summis verticibus dira necessitas 
Clavos.. 
Poetae Necessitatem deam faciunt, Parcarum matrem, quae et ipsae ineluctabiles 
atque inexorabiles vocantur. Hanc Necessitatem philosophi fatum appellant, quae est 
aeterna rerum series necessario cohaerentium, cui veluti cedens Juppiter apud 
Maronem Fata, inquit, viam invenient ; et tragicus quidam apud Senecam : 


Ducunt volentem fata, nolentem trahunt. 


1242. IT, ΠΙ, 42. Squillas ἃ sepulcro vellas 


Σκίλλας ἀπὸ σήματος τίλλειν, id est Squillas ἃ sepulcro vellere, jubebantur, 
qui parum sanae mentis esse viderentur. Hac enim herba malum hoc expiabatur 
antiquitus. Theocritus in Bucolicis : 

Σκίλλας ἰὼν γραίας ἀπὸ σάματος αὐτίκα τίλλοις, id est 

I, squillas ab anus quam primum velle sepulcro. 

Innuit illum, quod in certamine canendi superatus sit, adeo iracunde ferre, ut 
periculum sit, ne vertatur in insaniam. Et alter simile quiddam refert : 

Ἐνθὼν τὰν κυκλάμινον ὄρυσσέ νιν εἰς τὸν Ἅλεντα, id est 

Hinc abiens fluvio infodias cyclaminon Halenti. 

Dioscorides lib. 11. demonstrat cyclaminon Romanis dici rapum, efficacem 


detrahendo e capite phlegmati. Atque inter cetera ejus remedia hoc quoque 

commemorat, sucum illius melli admixtum inseri naribus ac lanam hoc imbutam 
digito imponi ad purgandam capitis pituitam ; hujus radicem dissectam reponi 
asservarique, non secus ac squillae ; denique contusam et in pastillos redactam valere 


adversus veneficia, quae Graeci philtra vocant. 


1243. IT, ΠΙ, 43. Jucundi acti labores 


Jucundi acti labores. M. Tullius libro De finibus bonorum et malorum 
secundo : Quid, si etiam jucunda memoria praeteritorum malorum, ut proverbia 
nonnulla veriora sint quam vestra dogmata ὁ Vulgo enim dicitur : Jucundi acti 
labores. Ex ipsa hominum natura sumptum adagium. Est enim hoc insitum omnibus, 
ut jucunda cuique sit anteactorum malorum aut periculorum secura recordatio 
commemoratioque, praesertim insignium, fatalium et quae cum turpitudine 
conjuncta non sint, veluti bellorum, naufragiorum atque id genus discriminum. Unde 
dictum est ab Horatio : 

Gaudent ubi vertice raso 

Garrula securi narrare pericula nautae. 

Hoc proverbium, ortum ab Homero ceu fonte, a diversis deinde scriptoribus varie est 
usurpatum. Exstat autem apud hunc Odysseae libro decimoquinto : 

Νῶι δ’ ἐνὶ κλισίῃ πίνοντέ TE δαινυμένω TE 

Κήδεσιν ἀλλήλων τερπώμεθα λευγαλέοισιν 

Μνωομένω. Μετὰ γάρ τε καὶ ἄλγεσι τέρπεται ἀνήρ, 

Ὅς τις δὴ μάλα πολλὰ πάθῃ καὶ πόλλ’ ἐπαληθῇ,͵ id est 

At nos in scamnis vescentes atque bibentes 

Tristibus inter nos recreemus pectora fatis 

Commemorando. Etenim fit, uti post gaudeat actis, 

Aspera quisquis multa tulit per multa vagatus. 

Citatur et locus hic, et proverbium ab Aristotele Rhetoricorum libro primo, ubi 


commemorat, quae cuique natura vel jucunda sint, vel molesta. Vergilius Homerum 

aemulatus : Forsan et haec olim meminisse juvabit. Item in tragoediis Seneca : Quod 
fuit durum pati, meminisse dulce est. Circumfertur Graecis et hujusmodi trimeter 
proverbialis : 

Ὡς ἡδὺ τοῖς σοφοῖσι μεμνῆσθαι πόνων, id est 

Memoria dulcis jam peracti olim mali. 
Cicero videtur indicare sumptum ex Euripide. Nec male, inquit, Euripides 
(concludam, si potero, Latine, Graecum enim hunc versum nostis omnes) : 

Suavis est laborum praeteritorum memoria. 
Constat versus, si pro suavis legas suave, nisi malis priscorum more elidere s aut, 


quod est commodissimum, omittere verbum est (nisi mavis subjicere post laborum). 


1244. IT, ΠΙ|, 44. Auloedus sit qui citharoedus esse non possit 


M. Tullius in oratione pro Murena, comparationem faciens jureconsultorum et 
oratorum, [taque mihi plerique videntur, inquit, initio hoc multo maluisse, post, cum 
id adsequi non potuissent, isthuc potissimum sunt delapsi. Ut aiunt in Graecis 
artificibus eos auloedos esse, qui citharoedi fieri non potuerint, sic nonnullos 
videmus, qui oratores evadere non potuerunt, eos ad juris studium devenire. 
Hactenus Cicero. Recte dicetur in eos, qui malunt in multo inferiore ordine alicujus 
haberi momenti quam inter excellentes negligi, quemadmodum Julius Caesar maluit 
in frigido oppidulo primus esse quam Romae secundus. Nec male quadrabit in eos, 
qui desperatione meliorum ad humiliora sese conferunt. Citatur idem adagium in 


Decretis ex Augustino in monachos malos ad clericorum gregem desciscentes. 


1245. IX, ΠΙ, 45. Colophonem addidit 


Τὸν κολοφῶνα ἐπέθηκεν, id est colophonem addidit, dici consuevit, cum 
summa manus rei cuipiam imponitur, aut cum accredit id, sine quo negotium confici 
non potest. Originem adagionis indicat Strabo lib. Geographiae suae decimoquarto, 


scribens Colophonios olim cum navalibus copiis abundasse, tum equestribus usque 

adeo praecelluisse, ut ubicumque gentium bellum gereretur, quod confici non posset, 
Colophoniorum equitum auxilio profligaretur, atque inde vulgo natum proverbium : 
κολοφῶνα ἐπέθηκεν, id est Colophonem addidit. Refertur a Diogeniano 
proverbium. Indicavit et Festus Pompeius, scribens colophonem dici solere, cum 
aliquid finitum significaretur, tametsi locum eum arbitror non vacare mendo. In eum 
sensum usus est Plato De legibus secundo: Ἐπὶ τοίνυν τῆς μέθης χρείᾳ τὸν 
κολοφῶνα πρῶτον ἐπιθῶμεν, id est Itaque de usu temulentiae primum 
Colophonem imponamus, etiam si apud Platonem legimus χορείᾳ, praecessit enim 
de chorea mentio. Ac mox : Οὗτος, ὦ ξένοι, ἡμῖν, εἰ Evvdoket, κολοφὼν ἐπὶ τῷ περὶ 
οἴνου λόγῳ ῥηθέντι εἰρήσθω, id est Hic nobis, hospites, si vobis idem videtur, 
colophon sermoni de vino habito dictus esto. Idem in epistola ad Dionysium tertia : 
Τὸν κολοφῶνα, ὦ θαυμάσιε, τοῖς ὑποσχέσεσιν ἁπάσαις νεανικώτατον ἐπέθηκας, 
id est Colophonem, vir praeclare, pollicitis omnibus maxime juvenilem imposuisti. 
Rursus in Theaeteto : Καὶ ἐπὶ τούτοις τὸν κολοφῶνα ἀναγκάζω προσβιάζων τὴν 
χρυσῆν σειράν, id est Et ad haec adigo colophonem, vi compellens auream illam 
catenam. Sentit enim Socrates Homerum per auream catenam significasse solem, 
cujus motu servantur omnia, protinus interitura, si steterit. Praecipuum igitur 
argumentum, quo probet quiete corrumpi universa, motu servari, appellat 
colophonem. Item Aristides in Themistocle : Κἀνθαῦτα κολοφὼν τοῦ λόγου, id est 
Atque hic orationis summa. Plutarchus in libello De musica, tametsi stilus prope 
clamitat illius non esse : Τούτους τοὺς στίχους, ἀγαθὲ διδάσκαλε, κολοφῶνα τῶν 
περὶ τῆς μουσικῆς λόγων πεποίημαι, id est, Hos versus, bone praeceptor, 
colophonem eorum, quae de musica disputata sunt, feci. Idem in libello De prudentia 
animantium dixit κορυφήν : Ἵνα dE κορυφὴν ὁ λόγος ἐπιθεὶς ἑαυτῷ παύσηται, Ut 
autem oratio 5101 fastigium imponens finem faciat. Gregorius Theologus in libello De 
fuga sua : Εἶμι γὰρ ἐπ΄ αὐτὸν ἤδη τὸν κολοφῶνα τοῦ λόγου, id est Jam enim venio 
ad ipsum sermonis colophonem. Sunt qui admoneant proverbium usurpari de 


extremis malis. Ad eum modum usus videtur Chrysostomus in epistola ad 

Innocentium Romae episcopum Hesychius admonet colophonem interdum dici 
graculum, quod, ut opinor, summis aedium fastigiis avis ea soleat imponi, velut 
admonens, juxta cornicem Hesiodiam, ut homines 5101 componant nidos, neque enim 
semper fore aestatem. Latinis item dictum est apicem imponere. M Tullius in Catone 
majore : Apex autem senectutis est auctoritas. Reliqua pete ἃ proverbio, quod alibi 


retulimus, Colophonium suffragium. Coronidem addere diximus alibi. 


1246. II, 1, 46. Nullum otium servis 


Οὐ σχολὴ δούλοις, id est Non est otium servis, refertur ab Aristotele lib. 
Politicorum septimo. Sumptum a servorum conditione, quibus heri nullum 
concedunt otium, imo paulo plus etiam imponunt operae, quam 111 praestare 
possint, ut quam sunt in demenso parci, tam sint in operarum pensis liberales. 
Dicetur in eos, quibus propter obnoxiam ministeriis sordidioribus conditionem non 
vacat honestis disciplinis operam dare. Nam artes liberales hinc dicuntur, quod 115 
ingenui incumberent, utpote quibus et otium, et res suppetebat. Accommodabitur 
haudquaquam inscite et in improbos, quorum ingenium ita vitiis occupatur, ut non 
possint egregias artes perdiscere. Nihil enim occupatius servitute, nulla autem 
servitus gravior, quam si quis vitiis serviat, maxime cum is plurimos habeat dominos 
eosque plurimum inter se dissidentes et ob id neutiquam eadem imperantes. Etenim 
si quando segnities jubet in medios dormire dies, avaritia contra jubet prima luce 
adesse in portu ; cum tenacitas indicit parsimoniam, amor jubet profundere. Solus 


itaque sapievs et liber est, et in otio vivit. 


1247. IX, In, 47. Titanas imploras 


Τιτᾶνας καλεῖς, id est Titanas invocas. Ubi quis suis diffisus viribus alienum 
implorat auxilium. Sumptum a Gigantum fabula, in qua Juppiter suo timens Olympo 
Titanas in auxilium accersivit. Id, quod proverbiali quoque metaphora Latini veteres 


quiritari dicebant, auctore Nonio Marcello. Tractum a more Romanorum, qui vi 

oppressi Quirites invocabant, sic enim appellant cives Romanos. Refertur adagium a 
Diogeniano. Lepidior fiet allegoria, si longius a simplici figura recedat : veluti si quis 
theologus non potens se divinis tueri litteris ad philosophorum rationes ses 


transferat, Τιτᾶνας καλεῖ. 
1248. II, 11, 48. Homo bulla 


Πομφόλυξ ὁ ἄνθρωπος, id est Homo bulla. Proverbium hoc admonet 
humana vita nihil esse fragilius, nihil fugacius, nihil inanius. Est enim bulla tumor 
ille inanis, qui visitur in aquis momento temporis enascens simul et evanescens. M. 
Terentius Varro in praefatione, quam scripsit in libros De agricultura, Cogitans, 
inquit, esse properandum, quod si, ut dicitur, homo est bulla, eo magis et senex. 
Annus enim octogesimus admonet me, ut sarcinas colligam, antequam proficiscar e 
vita. Lucianus item in Charonte vitas hominum bullis hujusmodi similes facit, 
quarum aliae, simul atque natae sunt, protinus evanescunt, aliae paulo diutius 
durant, omnes brevissimis quibusdam intervallis aliae succedunt aliis Neque 
quicquam profecto potuit excogitari, quod melius repraesentaret, quam nihil sit haec 
vita nostra. Primum quanto discrimine prodimus in lucem ! Deinde quam destituta, 
quantis obnoxia periculis infantia! Quam fugax adolescentia! Quam praeceps 
juventa ! Aristoteles in libris politicis, itemque Rhetoric. lib. ΠῚ vigorem humani 
corporis tradit jam evanescere anno ferme XXXV, animi undequinquagesimo. 
Hippocrates extremam hominis aetatem terminat quadragesimonono. Jam si 
pueritiam et senectam deducas de ratione aevi, quaeso, quantulum est hoc, quod 
relinquetur ? Et hoc ipsum tantis circumscriptum angustiis, sexcenta morborum 
genera quotidie infestant nec pauciores impetunt casus : ruinae, venena, naufragia, 
bellum, terraemotus, lapsus, fulmen, et quid non? Alius acini granum glutiens 
praefocatus est. Est, quem potus cum lacte pilus strangularit. Neque defuit, cui stiria 
gelu durata, delapsa tecto, subitum attulerit exitium. Et hoc est animal illud, quod 


tantos molitur tumultus cujusque cupiditatibus orbis hic angustus est! Hoc loco 

Plinii verba adscribere libet ex lib. vii. vitae fragilem brevitatem scite depingentis : 
Incertum, ac fragile nimirum est hoc munus naturae, quidquid datur nobis, 
malignum vero et breve in 115 etiam, quibus largissime contingit, universum utique 
aevi tempus intuentibus. Quid, quod aestimatione nocturnae quietis dimidio quisque 
spatio vitae suae vivit ? Pars aequa morti similis exigitur aut poenae, nisi contingit 
quies. Nec reputantur infantiae anni, qui sensu carent, nec senectae in poenam 
vivacis. Tot periculorum genera, tot morbi, tot metus, tot curae, toties invocata morte, 
ut nullum frequentius sit votum. Natura vero nihil hominibus brevitate vitae 
praestitit melius. Hebescunt sensus, membra torquentur, praemoritur visus, auditus, 
10 incessus, dentes etiam ac ciborum instrumenta, et tamen vitae hoc tempus 

annumeratur. Ad bullarum similitudinem accedit nobilis illa Homeri comparatio de 
caducis arborum foliis. Sic enim Glaucus apud hunc loquitur Iliados sexto : 

Οἵηπερ φύλλων yever, τοίη δὲ καὶ ἀνδρῶν: 

Φύλλα τὰ μέν τ' ἄμενος χαμάδις χέει, ἄλλα δέ θ’ ὕλη 

Τηλεθόωσα φύει, ἔαρος δ΄ ἐπιγίγνεται ὥρη͵ id est, 

Tale quidem genus est hominum, quale est foliorum, 

Quorum haec ventus humi fundit, rursum illa virescens 

Profert silva, simul veris jam afflaverit aura. 
Hoc carmine Pyrrhonem academicum peculiariter delectatum fuisse testatur 

20  Diogenes Laertius. Rursus Homerus Iliados ® : 

OÙ φύλλοισιν ἐοικότες ἄλλοτε μέν TE 

Ζαφλεγέες τελέθουσιν, ἀρούρης καρπὸν ἔδοντες, 

Ἄλλοτε δ’ αὖ φθινύθουσιν ἀκήοριοι, id est 

Frondibus arboreis similes nunc ubere fetu 

Exuperant laetique satis vescuntur agrorum, 

Nunc rursum intereunt evanescuntque caduci. 
Idem alio rursum loco quopiam : 


Οὐδὲν ἀκιδνότερον γαῖα τρέφει ἀνθρώποιο, id est 

Nil homine enutrit tellus infirmius alma. 
Menander apud Plutarchum in libello consolatorio ad Apollonium : 

Τὸ δὲ κεφάλαιον τῶν λόγων: ἄνθρωπος El, 

Οὗ μεταβολὴν θᾶττον πρὸς ὕψος καὶ πάλιν 

Ταπεινότητα ζῷον οὐδὲν λαμβάνει. 

Καὶ μάλα δικαίως, ἀσθενέστατον γὰρ ὃν 

Φύσει, μεγίστοις οἰκονομεῖται πράγμασιν, id est 

Caput atque summa orationis haec : ΠΟΠΊΟ 685, 

Quo non aliud est animal usquam, quod modo 

Surgat, modo cadat citius atque crebrius. 

Ac jure sane, quippe debilissimum 

Cum sit, negotia administrat maxima. 
Euripides apud eumdem : 

Ὁ δ’ ὄλβος où βέβαιος, ἀλλ’ ἐφήμερος, 

Καὶ ἡμέρα μία τὰ μὲν καθεῖλεν ὑψόθεν, 

Τὰ δ΄ ἠρ΄ ἄνω, id est 

Nec stabilis est felicitas. 

Sed in diem durans et unicus dies 

Et hac ab alto traxit, haec et sustulit 

Ab imo in altum. 
Quo quidem in loco Demetrius Phalereus poetam, alioqui laudatum ob elegantiam, 
taxasse legitur, qui non ἡμέραν μίαν, id est unum diem, sed στιγμὴν χρόνου, id est 
temporis punctum dicere debuerit. Pindarus vicit etiam Homericam similitudinem, 
ut qui hominem non frondes, sed umbrae somnium vocarit. Locus est in Pythiis 
hymno VII: Ἐπάμεροι. Ti δὲ tic; Τί δ΄ οὔτις; Σκιᾶς ὄναρ! ἄνθρωπος, id est 
Diurni. Quid autem aliquis ? Quid autem nullus ? Umbrae somnium homo. Nihil 
inanius umbra, videtur enim esse, cum nihil sit. At hac quoque reperit quiddam 


inanius, nimirum umbrae somnium ; ut nemo possit dicere : hic est aliquis, neque 

rursum : hic est nullus, quod tam subita sit rerum humanarum immutatio, ut qui 
videtur aliquid esse, mox sit nullus, et qui videtur perisse, mox sit aliquis. Aeschylus 
apud Stobaeum umbrae fumi similem facit hominis vitam : 

To γὰρ Βρότειον σπέρμ' ἐφήμερα φρονεῖ, 

Καὶ πιστὸν οὐδὲν μᾶλλον ἢ καπνοῦ σκιά, id est 

Caduca molitur genus mortalium, 

Neque certa res est ulla, nec tuta, haud magis 

Atque umbra fumi. 
Sophocles item in Ajace : 

Ἄνθρωπός ἐστι πνεῦμα καὶ σκιὰ μόνον, id est 

Nil aliud ac umbra atque flatus est homo. 
Pindarus in Nemeis, hymno undecimo : 

Εἰ dé τις ὄλβον ἔχων μορφᾷ παραμεύσεται ἄλλων 

Ἔν τ’ ἀέθλοισιν ἀριστεύων ἐπέδειξεν βίαν, 

Θνατὰ μεμνάσθω περιστέλλων μέλη 

Καὶ τελευτὰν ἁπάντων γᾶν ἐπιεσσόμενος, id est 
Si quis autem opes possidens forma praecellat ceteris et in certaminibus fortiter se 
gerens ostendit robur, meminerit, quod membra circumfert mortalia, quod finem 
omnium terram aditurus est. Hac sententiam inscribi conveniebat aulis, poculis, 
auleis et insignibus principum, potius quam illa gloriosa : Qui volet ? et Adhuc 
longius, aliaque hujus generis. Nil autem venustius illa comparatione rosarum 
repente nascentium, senescentium, et intereuntium cum hominum vita. Carmen 
exstat titulo Maronis, quod etiam si Vergilianam venam non admodum resipit, 
tamen ita scatet gratiis, leporibusque, ut ab auctore non solum eruditissimo, verum 
etiam festivissimo, quisquis is fuit, profectum appareat. Huc pertinet, quod poetae 
fingunt, mortales omnes ἃ Parcarum filis pendere, quibus insectis protinus decidant ; 
atque alios quidem a candidis, alios a pullis suspendi filis ; rursum alios in sublime 


sublatos pendere, alios terrae vicinos. Omnium tamen hanc eandem esse sortem, ut 

simul atque inexorabilis Atropos pollice filum secuerit, ilico decidat, is qui pendebat ; 
nec ullum esse discrimen, nisi quod majore tumultu decidit is, qui pendebat altius. 
Rides et hos lusus esse jocosque poeticos existimas ? Lusus quidem, sed saevus ille 
nimiumque procax fatorum lusus, quem utinam in gregarios, et inutiles homines 
dumtaxat exercerent, in quos convenit Homeri illud : ἐτώσιον ἄχθος ἀρούρης, ac 
non etiam viros caelesti praeditos ingenio, tum autem principes optimos ante diem e 
medio tollerent. À quibus non solum non abstinent hanc ludendi licentiam : 
verumetiam his quasi dedita opera videntur insidiari, nimirum ambitiosa quadam 
invidentia, ut hoc ipsum sibi licere declarent palamque faciant omnem mortalem, 
quicumque is fuerit, ex aequo bullam esse. 

Quantam rei litterariae jactura nuper mors immatura terris eripuit Paulum 
Canalem patricium Venetum, juvenem quidem ïillum vix dum annos natum 
vigintiquinque, sed Deum immortalem, quam felici ingenio, quam acri judicio, quam 
ubere facundia, quanta linguarum, quanta disciplinarum omnium scientia 
praeditum ! Nihil sua referre putavit inexorabile fatum, quod tantum adferret 
dispendium bonis litteris, quibus ille jam succurrere non instrennue coeperat, quod 
tam grave desiderium excitaret litterarum cultoribus, quod tantos fructus, tantas 
studiosorum spes repente incideret. 

Jam vero Philippi principis mei tam immaturum interitum equidem nec 
memorare possum ob acerbissimum illius desiderium, neque rursus, quandoquidem 
locus admonuit, praeterire fas est propter singularem etiam ïillius in me 
benignitatem. Hunc unum fortuna principum omnium, quos unquam sol vidit, 
optimum, maximum, ornatissimum terris ostendit, sed, heu facinus!, ostendit 
tantum ac vel protinus subduxit. Nam quaenam sunt vel naturae dotes, vel 
ornamenta fortunae, quid divinitus a superis dari potest mortalibus, quod in illo non 
fuerit et eximium, et cumulatissimum ? Primum quam heroica corporis proceritas, 
quanta formae tum dignitas, tum gratia ! Quis oculorum vigor ! Quam felix indoles, 


quae firmitas membrorum, quod robur, qui status, quae habitudo ! Nam de natalium 

splendore quid attinet dicere ? In quibus tot reges, tot imperatores, tot heroas 
invenies, ut ne fingi quidem possit quicquam illustrius, amplius, luculentius. 
Accedebat ad haec arcana vis quaedam divinitus insita, qua fiebat, ut non secus ac 
magnes quidem regum, gentium, suorum, externorum, breviter omnium mortalium 
anomos in sui raperet amorem, adeo ut non solum conspectus congressusque, sed 
vel auditum modo Philippi nomen nescio quomodo miram quamdam excitaret 
benevolentiam. Qua quidem re quid potest summo principi contingere felicius ? 
Augebat fatalem hanc amabilitatem singularis quaedam morum comitas 
dexteritasque. Itaque regum ac nationum omnium tam mirus in hoc amando 
consensus erat, ut etiam qui Paulo ante bello conflictabantur, jam positis armis pari 
studio ad ornandum Philippum incumberent. Adeo pacis, concordiae, gratiarum ac 
gaudiorum plena erant omnia, ubicumque terrarum adfulsisset ille. Quem veterum 
ducem, quem triumphum non contemnat is, qui spectarit, quantum verae 
benevolentiae, quantum studiorum, quantum ornamentorum duabus ïillis in 
Hispaniam profectionibus certatim contulerunt tot reges, tot procores, tot nationes : 
Gallia, Sabaudia, Hispania, Germania, Britannia ? Multum ornamenti sibi putabat 
adjungi, quisquis in Philippum ornamenti quippiam contulisset. Quibus de rebus 
noster exstat Panegyricus. Adjunge ad haec uxoris fecunditatem, liberos omnes 
incolumes, patrem, ut infinita decora verbo complectar, Maximilianum. Adde tot 
reges adfinitatis etiam vinculis adglutinatos. Adde imperii magnitudinem, in qua 
natus, adde regni luculentiam, in quod ascitus. Adde paternae majestatis 
successionem, adde tantarum regum spes, quae tali indoli, talibus fatis, talibus 
debebantur moribus, certas, si quid omnino certum esse superi voluissent in rebus 
mortalium. Quae jam contigerant, erant maxima atque hoc majora, quod non, 
quemadmodum plerisque, vi, sanguine et alienis calamitatibus accreverant. Vix enim 
aliter ingentia possidentur imperia. Nihil erat in tot felicitatis Philippi nostri calculis 
cruentum, nihil cum ullius dolore jacturave conjunctum. Quae vero impedenbant, sic 


impendebant, non ut invasurus ea videretur, sed ut recusare non liceret. Tot, inquam, 

dotes, tot ornamenta, tot gentium studia, tot regum optata, tam justa, tam pia patris 
amantissimi vota, tot patriae gaudia, tam amplas spes, tantam orbis exspectationem 
repente properata mors intersecuit nimisque crudeli docuit exemplo neminem esse 
mortalem usqueadeo coelitibus vicinum, quin bullam sit. 

Sed jam dudum tempus est, ut his omissis ad institutum negotium recurrat 
oratio, ne quis merito calumniari possit nos in mediis adagios declamare. 
Quamquam video Plinium in hujusmodi locos causa voluptatis frequenter digredi. 


Me dolor a proposito nonnihil transversum egit, non illectavit amoenitas. 


1249. IX, 111, 49. Optimum non nasci 


Venustissimam et omnium litteris celebratam sententiam usurpat Plinius 
Secundus in praefatione septimi libri, ubi collectis innumerabilibus tum nativitatis 
nostrae periculis, tum vitae incommodes ita concludit : Itaque multi exstitere, qui 
non nasci optimum censerent aut quam ocyssime aboleri. Hanc M. Tullius a Sileno 
profectam scribit, quam libro De consolatione sic extulit teste Lactantio : Non nasci 
longe optimum nec in hos scopulos incidere vitae. Proximum autem, si natus sis, 
quam primum mori et tamquam ex incendio effugere violentiam fortunae. Citat idem 
Lactantius duos hos scenarios Graecos, quos Athenaeus libro Dipnosophistarum 
tertio ostendit esse Alexidis comici : 

Τὸ μὴ γενέσθαι μὲν κράτιστόν ἐστ’ ἀεί: 

Ἐπὰν γένηται δ΄, ὡς τάχιστ΄ εἶναι τέλος, id est 

Haud unquam in auras prodiisse potissimum est ; 

Aboleri, ubi sis natus, ilico proximum est. 

Adducit et Theognidem : 
Ἀρχὴν μὲν μὴ φῦναι ἐπιχθονίοισιν ἄριστον 
Μηδ’ ἐσιδεῖν αὐγὰς ὀξέος ἠελίου, 
Φύντα δ΄ ὅπως ὥκιστα πύλας Ἀΐδαο περῆσαι, id est 


Non nasci omnino primum est mortalibus atque 


1038 


Haud unquam solis cernere triste jubar, 
Verum ubi sis natus, quamprimum invisere Manes. 
Citatur et ex Euripide : 
Ἐγὼ τὸ μὲν δὴ πανταχοῦ θρυλλούμενον 
Κράτιστον εἶναί φημι, μὴ φῦναι βροτῷ, id est 
Quod ubique celebre est, dictum ego verum puto, 
Homini esse prorsus optimum non nascier. 
Succinit huic Menander : 
Ὃν oi θεοὶ φιλοῦσιν, ἀποθνήσκει νέος, id est 
10 Quen diligent dii, juvenis 1116 tollitur. 
Exstat in hanc sententiam epigramma Posidippi sive, quemadmodum aliis placet, 
Cratetis Cynici et huic e diverso respondens Metrodori. Quae quoniam elegantissima 
sunt, non gravabor adscribere. Crateris est hujusmodi : 
Ποίην τις βιότοιο τάμοι τρίβον ; Eiv ἀγορῇ μὲν 
Νείκεα καὶ χαλεπαὶ πρήξιες, ἐν δὲ δόμοις 
Φροντίδες. Ἐν δ' ἀγροῖς καμάτων ἅλις, ἐν δὲ θαλάσσῃ 
Τάρβος. Ἐπὶ ξείνης, ἢν μὲν ἔχῃς τι, δέος 
Ἢν δ’ ἀπορῇς, ἀνιηρόν. Ἔχεις γάμον, οὐκ ἀμέριμνος 
Ἔσσεαι: οὐ γαμέεις, ζῇς ἔτ' ἐρημότερον. 
20 Τέκνα πόνοι, πήρωσις ἄπαις βίος. Αἱ νεότητες 
Ἄφρονες, αἱ πολιαὶ δ' ἔμπαλιν ἀδρανέες. 
Ἢν ἄρα τοῖν δοιοῖν ἑνὸς αἵρεσις: ἢ τὸ γενέσθαι 
Μηδέποτ’ ἢ τὸ θανεῖν αὐτίκα τικτόμενον. 
Id nos ex tempore sic utcumque vertimus : 
Quod nam iter humanae cupias insistere vitae ? 
Quoquo te vertas, omnia plena malis. 
Litigiis causisque forum strepit usque molestis, 


Perpetua cruciat sollicitudo domi. 

Enecat assiduis rus triste laboribus ; undas 
Et freta si sulces, mille pericla premunt. 

Viventi peregre si res tibi suppetit ampla, 
Cuncta miser metues nec bene tutus ages ; 

Rursum si vacuae pendebunt aere crumenae, 
Ut durum ac miserum est hospitem egere virum ! 

Conjugium sequeris, quanta hic te cura sequetur ! 
Desolatus eris, si sine conjuge eris. 

Si tollis sobolem, multo educenda labore est ; 

10 Non tolles orbi lumine vita vacat. 

Si juvenis fueris, vaga et inconsulta juventa est ; 
Viribus effoeta est cana senecta suis. 

Ergo quid reliquum est, quaeso, nisi, sanus ut optes 
Alterutrum : aut numquam tristibus e sinibus 

Materni prodisse uteri, aut ubi protinus illinc 
Exieris, Stygias abdier in latebras ? 

Metrodori sic habet huic diversum : 

Παντοίην βιότοιο τάμοις τρίβον. Εἰν ἀγορῇ μὲν 

Κύδεα καὶ πινυταὶ πρήξιες, ἐν δὲ δόμοις 
20 Ἄμπαυμ'. Ἐν d ἀγροῖς φύσιος χάρις, ἐν δὲ θαλάσσῃ 

Κέρδος. Ἐπὶ ξείνης, ἢν μὲν ἔχεις τι, κλέος: 

Ἢν δ’ ἀπορῇς, μόνος οἶδας. Ἔχεις γάμον, οἶκος ἄριστος 
Ἔσσεται: οὐ γαμέεις, ζῇς ἔτ' ἐλαφρότερος. 

Τέκνα πόθος, ἄφροντις ἄπαις βίος. Αἱ νεότητες 
Ῥωμαλέαι, πολιαὶ δ' ἔμπαλιν εὐσεβέες. 

Οὐκ ἄρα τῶν δισσῶν ἑνὸς αἵρεσις: ἢ τὸ γενέσθαι 
Μηδέποτ’ ἢ τὸ θανεῖν. Πάντα γὰρ ἐσθλὰ βίου. 


Quod ipsum etiam ad hunc modum vertimus : 

Quamlibet imo viam vitae ingrediare licebit : 
Undique blanditur plurima commoditas. 

Contio si placet atque forum, hinc uberrima famae 
Materia, hinc ingens gloria colligitur, 

Hic bene tractandis prudentia callida rebus 
Exeritur ; rursum vita quieta domi est. 

Rura petis, vario illic oblectamine mentem 
Naturae facies pascet amoena tuam ; 

Dulcia praedives lucra suppeditaverit aequor. 
Si peregre vivis resque tibi superest, 

Multus honos comitatur ; habes nihil, ergo pudoris 
Est minus : ipse tibi conscius unus eris. 

Uxor ducta tibi est, domus optima proinde futura est 
Non ducta est, curis exoneratus ages. 

Si tibi dulce patris cognomen pignora nata 
Donant, et quod ames, unde et ameris, erit ; 

Orbus ages, orbi est sine sollicitudine vita, 
Quam patribus sobolis ferre alitura solet. 

Ut constant viridi roburque vigorque juventae, 
Commendat pietas sic sua caniciem. 

Nil igitur video causae, cur alterutrum optes : 
Aut nasci nunquam, aut interiisse statim, 

Quandoquidem humanae quae tandem est portio vitae 


Non optanda bonis atque adamanda suis ? 


Exstat in hanc sententiam et Ausonii Carmen non inelegans, in quo collectis omnibus 


hujus vitae malis concludit ad hunc modum : 


Ergo 


Optima Graiorum sententia : quippe homini aiunt 

Non nasci esse bonum aut natum cito morte perire. 
In hac opinione videntur et Thraces fuisse, quibus mos erat in lucem aeditos 
lachrymis prosequi, mortuos conviviis et tripudiis. Hujus rei meminit Quintilianus 
Institutionum oratoriarum libro quinto, item Plinius et Valerius Maximus. Herodotus 
in quinto Historiae suae libro, a quo haec fabula profecta est, ait Trausos gentem esse 
Thracibus finitimam, quae caetera quidem cum Thracum moribus concordet, unum 
illum habeat peculiare, quod aedito infante propinqui circumsidentes cum ploratu 
commemorent, quantum calamitatum 1111 sit perferendum vitam ingresso ; contra, 
defunctum hominem cum lusu laetitiaque efferant recensentes, quam multis malis 
subductus sit. Plutarchus De audiendis poetis e tragico quopiam hos senarios refert, 
quos Aristides in Themistocle Euripidis esse docet : 

Τὸν φύντα θρηνεῖν, εἰς ὅσ’ ἔρχεται κακά, 

Τὸν à’ αὖ θανόντα καὶ πόνων πεπαυμένον 

Χαίροντας εὐφημοῦντας ἐκπέμπειν δόμων, id est 

Plorare natum ut maxima ingressum mala, 

At mortuum vitaeque subductum malis 

Efferre laetos gratulantesque aedibus. 
Senserunt veteres vitam humanam per se miseram et calamitosam esse. Proinde 
Homerus passim δειλοὺς βροτούς, id est miseros mortales, appellat, et hunc 
aemulatus Maro : 

Optima quaeque dies miseris mortalibus aevi 

Prima fugit. 
Menander apud Stobaeum sufficere putat ad calamitosi nomen, ut homo sis : 

Ἄνθρωπος: ἱκανὴ πρόφασις εἰς TO δυστυχεῖν. 
Homerus Iliados ω: 

Ὡς γὰρ ἐπεκλώσαντο θεοὶ δειλοῖσι βροτοῖσι, 

Ζώειν ἀχνυμένους, id est 


Sic etenim statuere dei mortalibus aegris, 

Ut vivant curis districti. 
Idem Iliados o : 
Οὐ μὲν γάρ τί πού ἐστιν ὀιζυρώτερον ἀνδρὸς 
Πάντων, ὅσσα τε γαῖαν ἔπι πνείει τε καὶ ἕρπει, id est 
Nil aeque miserum est ut homo, quaecumque animantum 
Vitalesque trahunt auras serpuntque per arva. 
Sophocles in Oedipo Colonaeo : 
Μὴ φῦναι τὸν ἅπαντα νικᾷ λόγον, id est 
Non nasci omnem superat rationem. 
10  Eleganter et Menander apud Plutarchum libello De animi tranquillitate : 
Ἄρ’ ἐστὶ συγγενές τι λύπη καὶ βίος, id est 
Cognata sunt haec sibi, dolere ac vivere, 
quod hominum vita suapte natura multis molestiis sit obnoxia. Nec illepide Plautus 
in Bacchidibus : 


Vixisse nimio satius est quam vivere. 


1250. IX, ΠΙ, 50. Tamquam in speculo. Tamquam in tabula 


Hyperbolae proverbiales sunt et hae : καθάπερ ἐν κατόπτρῳ, καὶ ὥσπερ ἐν 
γραφῇ, id est tamquam in speculo, tamquam in tabula. De re vehementer evidente 
perspicuaque. Terentius in Adelphis : 

20 Denique 
Inspicere tamquam in speculum vitas omnium 
Jubeo. 
Plato libro De legibus X : ὡς ἐν κατόπτροις, id est tamquam in speculis. Propterea 
quod inter multa, quae rerum referunt imagines, velut aqua, aes politum, gemmae 
quaedam, nihil aeque perspicue reddit simulacra, ut vitru plumbo sublitum. Nam 
vitrum quidem, ut rarum ac pellucidum maxime capax est imaginum, verum 


acceptas non perinde continet ob pellucentiam; proinde sublitum plumbum ob 

nigrorem aliquem naturaeque densitatem sistit impressam imaginem neque dilabi 
sinit. Evanescunt enim simulacra non secus atque candelae lumen in sole, quoties 
excipiuntur in corpore nimium tenui perspicuoque velut in aere, pura aqua, crystallo 
vitroque non obscurato corporis alicujus oppositu. Rursum in nimium densis et 
obscuris non haerent, velut in silice lignove. Proinde natura, sollertissima rerum 
omnium architectrix, oculum animantium ad speculorum imaginem finxisse videtur, 
quippe parti pellucenti nigrorem quendam adjunxit a tergo, quo sublato protinus 
tollatur et videndi facultas. Unde scite dictum est illud, ut speculum oculus est artis, 
ita oculum esse naturae speculum. Illud miraculo dignum, speculum non modo 
clarissime repraesentare simulacra rerum omnium, quaecumque objecta sunt, 
verumetiam intervalla, colores, motus, breviter res ipsas pene dixerim evidentius, 
quam sunt, hoc uno discrimine, quod adversa refert. Cujus causa haec est, quod 
species, quae a corpore solido per aerem manat ad speculi superficiem, simplex 
puraque est, unde fit, ut non alia sit aversa quam adversa. Quibus de rebus 
acutissime multa disseruit Ambrosius Leo Nolanus noster in Quaestionibus suis. Jam 
ars picturae a rudibus initiis profecta eo subtilitatis excrevit, ut non oculis hominum, 
sed etiam avibus, imposuerit, effeceritque, ut veras res esse crederent, quae coloribus 


erant fucata. 


1251. IT, 1, 51. Salsitudo non inest illi 


Ἅλμη οὐκ ἔνεστιν αὐτῷ, id est Salsitas non inest illi. In infacetos et fatuos ac 
stupidos. Sal enim primum maximeque commune condimentum videtur. Plinius 
libro trigesimoprimo indicat, metaphoram esse sumptam ab usu salis, quod in 
omnibus cibis sit condimenti vice et aviditatem invitet. Ergo hercle, inquit, vita 
humana sine sale nequit degere, adeo necessarium elementum est, ut transierit 
intellectus ad voluptates animi quoque, nam ita sales appellantur : omnisque vitae 
lepos, et summa hilaritas laborumque requies non alio magis vocabulo constat. 


Atque hinc insulsa oratio, quae nihil habeat leporis, et insulsus homo, moribus 

inelegantibus. Contra salsum dicterium, quod acrimonia quadam mordeat, et sales 
vocant festiviter, et argute dicta, non sine illecebra quadam mordacitatis : Seneca non 
vult sales nostros dentatos esse. Quintilianus Institutionum libro sexto capite De 
risu : Salsum, inquit, in consuetudine pro ridiculo tantum accipimus. Natura non 
utique hoc est, quamquam et ridicula oporteat esse salsa. Nam et Cicero omne, quod 
salsum, ait esse Atticorum, non quia sint maxime ad risum compositi, et Catullus, 
cum dicit : 

Nulla in tam magno est corpore mica salis, 
non hoc dicit, nihil in corpore ejus esse ridiculum. Salsum igitur erit, quod non erit 
insulsum, velut quoddam simplex orationis condimentum, quod sentitur latente 
judicio, et velut palatum excitat, quod et a taedio defendit orationem. Sane tamen, ut 
ille in cibis paulo liberalius aspersus, si tamen non sit immodicus, adfert aliquid 
propriae voluptatis, ita hi quoque in dicendo habent quiddam, quod nobis faciat 
audiendi sitim. Hactenus ille. Porro Catulli carmen, quod Fabius citat sic habet : 

Quintia formosa est multis ; mihi candida, longa, 

Recta est : haec et ego singula confiteor. 
Totum illud formosa nego, nam nulla venustas, 
Nulla in tam magno corpore mica salis. 

Quo quidem in loco stultissime carpit Fabium Catullianus interpres, quasi poetae 
verba parum perpenderit, cum ipse dormitans Fabii verba parum perpenderit. Negat 
enim Fabius salsum vocari, quidquid ridiculum sit, etiam si vulgo sic usurparent 
indocti. Allusit ad hoc adagium Terentius in Eunucho : Qui habet salem, qui in te est, 
fatuum militem et insipidum intelligi volens, cui postea, simili ironia Atticam tribuit 
eloquentiam. M. Tullius Philippica ïi: At etiam quodam loco facetus esse voluisti. 
Quam id, dii boni, non decebat ! In quo est tua culpa nulla, aliquid enim salis ab 
uxore mima trahere potuisti. Salem dixit festivitatem. Refertur a Diogeniano et 


Zenodoto. 

1252. IX, ΠΙ, 52. Acetum habet in pectore 


Huic germanum est Plautinum illud in Bacchidibus : 

Nunc experiar, sit ne acetum tibi cor acre in pectore. 
Legitur et alias apud hunc ipsum : Ecquid habet acetum in pectore ? pro eo, quod est 
Num sapit ? Num quid habet astutiae ? Num ut salsa, itidem et acida palatum juvant 
acuuntque et irritant stomachum ἡ Horatius in Sermonibus acetum pro mordacitate 
dixit : 

At Graecus, postquam est Italo perfusus aceto, 

Persius exclamat. 
Et hoc ipsum: aceto perfundere, proverbii speciem habet; sicut et illud ex 
Sermonibus Horatianis : 

At idem, quod sale multo 


Urbem defricuit, charta laudatur eadem. 


1253. IX, ΠΙ, 53. Solus sapit 


Narrat Diogenes Laertius Chrysippum philosophum usqueadeo sibi placuisse, 
ut consultus ἃ quodam, cui potissimum filium suum philosophiae praeceptis 
instituendum traderet, sibi committendum responderit. Nam si quem, inquit, alium 
me praestantiorem arbitrarer, ipse apud hunc philosophiae darem operam. Unde et 
illud Homericum de eo vulgo jactatum fuisse, quod solus saperet, reliqui vero 
umbrae ferrentur. Est autem apud Homerum Odysseae K de vate Tiresia, cui uni 
Proserpina dederit, ut etiam vita defunctus saperet ; reliquas umbras volitare, et eas 
quidem nihil aliud quam umbras : 

Τῷ καὶ τεθνειῶτι νόον πόρε Περσεφόνεια 

Οἴῳ πεπνύσθαι, τοὶ δὲ σκιαὶ ἀΐσσουσιν, id est ἴ 

Huic etiam extincto dederat Proserpina mentem, 


Solus uti saperet, reliquis volitantibus umbris. 

Usurpatur et a Platone, tamquam proverbii loco ; unde licet conjicere carmen hoc 
Homeri unum fuisse ex iis, quae plurima Macrobius scribit adagionum instar solere 
celebrari. Sic et Cato senior de Scipione juniore pronuntiavit, ut narrat Plutarchus in 
Praeceptis civilibus ac rursum in Apophthegmatis Romanorum: 

Οἷος πέπνυται, τοὶ dE σκιαὶ ἀΐσσουσι, id est 

Ille sapit solus, volitant 4111 velut umbrae. 
Apte dicitur de iis, qui tanto intervallo reliquos omnes post se relinquunt, ut illi nihil 
nisi umbrae prae his esse videantur planeque, quemadmodum Graeci dicunt, λῆρος 


καὶ φλυαρία, id est nugae deliriaque. 


1254. II, 1, 54. Canem excoriatam excoriare 


Κύνα δέρειν dEdAQUÉVNV, id est canem excoriare excoriatam, Suidas ait dici 
solere de 115, qui iterum ea patiuntur, quibus aliquando fuerunt afflicti. Aristophanes 
in Lysistrata, nam hanc quoque nomine hujus inscriptam invenio : 

To τοῦ Φερεκράτους, κύνα δέρειν δεδαρμένην,͵ id est 

Juxta Pherecratem detrahere cutem cani 

Detracta cui jam est. 

Diogenianus ait convenire in eos qui frustra sumunt operam. Sunt qui putent magis 
convenire, cum quis affligit afflictum. Confine est illi, quod alibi diximus : Ἄσκον 


δέρεις, id est Utrem excorias, quod usurpat Aristophanes in Nebulis. 


1255. IX, ΠΙ, 55. Perque enses, perque ignem oportet irrumpere 


Διὰ καὶ μαχαιρῶν, καὶ πυρὸς ῥίπτειν δέει, id est 

Perque ignem eundum est et per enses impetu, 
cum significamus quidvis periculi subeundum. Aristoph. in comoedia cui titulus 
Lysistrata : 

Κἄν με χρή, διὰ τοῦ πυρὸς 

Ἐθέλω βαδίζειν id est 

Et si per ignem siet opus, 

Transire cupio. 
Et Terentius ait parasitum non gravaturum, vel e flamma cibum petere. Calliae 
adulatores taxavit comoedia : 

Ὅτι οὐ πῦρ οὐ σίδηρος 

Οὐδὲ χαλκὸς εἴργει 

Μὴ φοιτᾶν ἐπὶ δεῖπνον, id est 
Quod non ignis, non ferrum neque aes prohibuerit illos, quo minus ventitarent ad 
coenam. Haec citat Plutarchus ex Eupolide. Refert eadem in libello De discrimine 
adulatoris et amici. Horatius item : 

Per mare pauperiem fugiens, per saxa, per ignes 

Impiger extremos currit mercator ad Indos. 
M. Tullius Tusculanarum quaestionum lib. secundo : Quae flamma est, per quam 
non cucurrerint, qui haec olim punctis singulis colligebant ? id est Quid non vel 


fecerunt, vel perpessi sunt ? 


1256. IX, ΠΙ, 56. Non impetam lingua 


Οὐκ ἐπιγλωττήσομαι, id est Non incessam lingua. Figurae novitas in 
proverbium abiisse videtur auctore Diogeniano. Aristophanes in Lysistrata : 

Περὶ τῶν Ἀθηνῶν δ΄ οὐκ ἐπιγλωττήσομαι, id est 

At lingua Athenas neutiquam incessam mea. 
Hesychius citat Aeschylum in Heraclidis. Graecis ἐπιγλωττεῖσθαι est linguae 
conviciis incessere, quasi dicas inlinguare, quemadmodum a vola dicimus involare. 
Proprie vero pertinet ad male ominantes. Rapiuntur enim dicta in omen velut in 
augurium venturi mali, bonive. Unde semper a maledictis temperandum. Pindarus 
in Pythiis hymno quarto inter ceteras virtutes laudat et linguam a maledictis 
temperantem : Ὀρφανίζει μὲν κακὰν γλῶσσαν φαεννᾶς ὀπός, id est Privans 


malam linguam voce dilucida. Interpres citat in hanc sententiam carmen Hesiodi : 

Μηδὲ κακῶν ἑτάρων, μηδ’ ἐσθλῶν νικητῆρα, id est 

Haud solitum sociis certare bonisve malisve. 
Uti licebit, cum significabimus nos de re quapiam periculosa nolle verba facere, 
veluti: De rebus principum aut potentum οὐκ ἐπιγλωττήσομαι. Verbum inde 
ductum, quod qui temere loquuntur, ὅτι ἂν ἐπὶ γλῶτταν ἔλθοι, loqui dicuntur, sicut 


alibi monstravimus. 


1257. II, ΠΙ, 57. Harena sine calce 


Ut auctor est Suetonius, Caligulae Caesari usque adeo placebat ardor ac vis in 
dicendo, ut Senecae orationem sine calce arenam sit solitus appellare tamquam 
dissolutam ac nervis carentem et ordine, quae quodammodo compages est totius 
sermonis suo quicque loco disponens. Quanquam autem Caligula multa parum 
integrae mentis dedit argumenta, tamen in hoc judicio minimum aberravit a scopo. 
Seneca fertur impetu quodam, minime serviens ordini ; hoc inter egregias virtutes 
habet nevi. Male cohaeret harena, ni calcem admisceas. Confine illi, quod alio dictum 


est loco : Scopae dissolutae. 


1258. IX, ΠΙ, 58. Lupus hiat 


Λύκος Exavev, id est Lupus hiat, dicebatur, si quis re multum sperata 
multumque appetita frustratus discederet. Aïunt enim lupum praedae inhiantem ritu 
late diducto accurrere, qua si frustretur, obambulare hiantem. Aristophanes in 
Lysistrata : 

Οἷσι πιστὸν οὐδὲν εἰ μή περ λύκῳ KEXNVOTL id est 

Queis nihil fidum ac tutum est, inhianti nisi lupo. 

Item Lucianus in Gallo: Εἰσήειν οὖν, μάτην λύκος χανὼν παρὰ μικρόν, id est 
Ingrediebar itaque, cum parum abfuisset, ut lupus hians discederem. Dionysius 
Sophista in epistola quapiam : Ἄρα μὴ λέληθα ἐμαυτὸν εἰς παροιμίαν ἐλθών, καὶ 


γέγονα λύκος χανὼν διὰ κενῆς; id est Num insciens in proverbium incidi 

factusque sum lupus frustra hians ? Apud Athenaeum libro decimoquarto citantur 
haec ex Eubulo : 

Ἔπειγ’ ἔπειγε, μή ποθ΄ ὡς λύκος χανὼν 

Καὶ τῶνδ’ ἁμαρτὼν ὕστερον συχνὸν δραμῆς, id est 

Properato, propera, more ne lupino hians 


Frustratus his in posterum curras diu. 


1259. IT, ΠΙ, 59. Porcellus Acarnanius 


Χοιρίσκος Akaovävioc, id est Porcellus Acarnanius, in mollem et amabilem 
atque in deliciis habitum dicebatur. Lucianus in Dialogis meretriciis : Λεῖός μοι, 
φασί, Χαιρέας καὶ χοιρίσκος Ἀκαρνάνιος, id est Lenis mihi, ut aïunt, Chaereas et 
porcellus Acarnanius. Allusum opinor ad porcellum, quem inducit Aristophanes ἐν 
Ἀχαρνεῦσιν symbolum eorum membrorum, quibus obscenae  voluptates 


peraguntur. 


1260. IX, 111, 60. Megaricum machinamentum 


Μεγαρικὴ μηχανή, id est ars Megarensis, dicitur, cum dolo et astu res agitur, 
non syncera fide. Olim enim Megarenses vulgo male audiebant tamquam fraudulenti 
ac ficti, quod aliud sentire soleant, aliud loqui, ut indicat Aristophanis interpres. 
Citatur apud Suidam hic senarius : 

Ἀλλ’ ἔστι γάρ μοι Μεγαρικά τις μαχανά, id est 

Sed enim 815 adest mihi quaepiam Megarensium. 

Est autem apud Aristophanem in fabula, cui titulus Ἀχαρνῆς. Celebrantur 
Megarensium vascula fictilia. Vide, num huc spectet proverbium. Deinde constat 
Euclidem Socraticum fuisse Megarensem, qui suscepit scholam Megaricam. Hic fuit 
insignis machinarum artifex. Fieri potest, ut hinc natum sit adagium. Ad haec est 
civitas ejusdem nominis in Thessalia Pontica. Et de Thessalico commento dictum est 


alias ; Sphinges Megaricas post referemus. 

1261. II, ΠΙ, 61. Servus servo praestat, dominus domino 


Δοῦλος πρὸ δούλου, δεσπότης πρὸ δεσπότου, id est 

Servoque servus potior est herusque hero. 
Senarius est proverbialis admonens in eodem hominum genere non statim omnes 
aequales esse, verum hominum habendam esse rationem, non tantum conditionis : 
veluti generosus antecellit suopte genere plebeium, verum est non mediocre 
discrimen inter generosum et generosum, itidem inter plebeïum et plebeïum, adeo, 
ut quosdam plebeios nonnullis ingenuis anteponas. Aristoteles libro Politicorum 
primo : Τὰ μὲν ἐντιμότερα ἔργα τὰ δ' ἀναγκαιότερα, καὶ κατὰ τὴν παροιμίαν" 

Δοῦλος πρὸ δούλου, δεσπότης πρὸ δεσπότου, 
id est Quaedam ministeria honoratiora, quaedam autem magis necessaria, et juxta 
proverbium : 


Heroque herus servoque servus est prior. 


1262. II, ΠΙ, 62. Daedali opera 


Δαιδάλεια ποιήματα, id est Daedalea opera, dicuntur, quae novo artificio 
fabricata sunt et admirando. Hinc natum, quod cum veteres 111 plastae formas 
animalium caecas fingerent et immobiles, Daedalus insolito artificio primus et oculos 
induxit, et nervis quibusdam additis effecit, ut huc atque illuc moverentur, adeo 
scite, ut spectantibus vivere atque ingredi viderentur. Unde ferunt quaedam Daedali 
signa vinciri pedibus, ne aufugiant. Hujus rei meminit Plato in Menone, his quidem 
verbis : Ὅτι τοῖς Δαιδάλου ἀγάλμασιν OÙ προσέσχηκας τὸν νοῦν. Ἴσως δὲ οὐδ΄ 
ἔστιν παρ΄ ὑμῖν. Πρὸς τί δὲ τοῦτο λέγεις ; Ὅτι καὶ ταῦτα, ἐὰν μὲν μὴ δεδεμένα ἢ, 
ἀποδιδράσκει καὶ δραπετεύει, ἐὰν δὲ δεδεμένα, παραμένει. Τί οὖν δή; Τῶν 
ἐκείνου ποιημάτων λελυμένον μὲν ἐκτῆσθαι οὐ πολλῆς τινος ἄξιόν ἐστι τιμῆς, 
ὥσπερ δραπέτην ἄνθρωπον: οὐ γὰρ παραμένει. Δεδεμένον δὲ πολλοῦ ἄξιον, id 


est Quoniam non animadvertisti Daedali signa. Fortassis ne sunt quidem apud vos. 

Quorsum istuc dicis ἡ Quoniam illa quoque, ni revincta fuerint, discedunt, atque 
aufugiunt ; sin vincta sint, consistunt. Quid tum postea ? Si quod ex illius operibus 
solutum possideas, haudquaquam magno aestimandum, perinde quasi servum 
possideas fugitivum ; neque enim apud te manet. Sin autem vinctum, id magno 
aestimandum sit. Idem in Hippia majore sic refert, quasi de priscis et obsoletis dici 
soleat : Εἰ ἄρα νῦν ἡμῖν, ὦ Ἱππία, ὁ Βίας ἀναβιοίῃ, γέλωτ' ἂν ὄφλοι πρὸς ὑμᾶς: 
ὥσπερ καὶ τὸν Δαίδαλόν φασιν οἱ ἀνδριαντοποιοί, νῦν εἰ γενόμενος τοιαῦτ’ 
ἐργάζοιτο οἷα ἦν ἀφ' ὧν τοὔνομ' ἔσχε, καταγέλαστον ἂν εἶναι, id est Si sane nunc, 
o Hippia, Bias reviviscat, risum apud vos tulerit; quemadmodum et horum 
temporum statuarii de Daedalo narrant, si nunc vivens talia proferat opera, qualia 
erant illa, unde famam, ac nomen adeptus est, deridiculum fore. Meminit et 
Aristoteles libro Politicorum primo, de seruis loquens, quos ait nihil aliud esse quam 
instrumenta viva: Εἰ γὰρ, inquit, ἠδύνατο ἕκαστον τῶν ὀργάνων κελευσθὲν ἢ 
προαισθανόμενον ἀποτελεῖν τὸ αὑτοῦ ἔργον, ὥσπερ τὰ Δαιδάλου φασὶν ἢ τοὺς 
τοῦ Ἡφαίστου τρίποδας, οὕς φησιν ὁ ποιητὴς αὐτομάτους θεῖον δύεσθαι ἀγῶνα, 
οὕτως αἱ κερκίδες ἐκέρκιζον αὐταὶ καὶ τὰ πλῆκτρα ἐκιθάριζεν, οὐδὲν ἂν ἔδει οὔτε 
τοῖς ἀρχιτέκτοσιν ὑπηρετῶν οὔτε τοῖς δεσπόταις δούλων, id est Etenim si fieri 
posset, ut unumquodque instrumentum, vel jussum, vel per se praesentiens suum 
opus perageret, quemadmodum aiunt Daedali statuas facere et Vulcani tripodes, 
quos poeta scribit ultro in divinum certamen prodiisse, itidem et pectines per se 
texerent, et plectra cithara canerent, haud quaquam opus haberent, neque architecti 
ministris, neque domini servis. Locus, quem citat Aristoteles, est apud Homerum 
Iliados sexto. Meminit idem De anima libro primo, refellens opinionem Democriti 
censentis animam ita movere corpus, ut ipsa prius mota moveret. Aït enim 
Democritum tale quiddam afferre, quale sit apud Philippum comoediarum 
scriptorem. Is enim scripsit a Daedalo ligneam Venerem fabricatam fuisse, quae 


moveretur argento vivo infuso. Οἷον, inquit, Δημόκριτος, παραπλησίως λέγων 

Φιλίππῳ τῷ κωμῳδοδιδασκάλῳ φησὶ γὰρ τὸν Δαίδαλον κινουμένην ποιῆσαι τὴν 
ξυλίνην Ἀφροδίτην, ἐγχέαντ’ ἄργυρον χυτόν. 

Proinde proverbium ad varios usus poterit accommodari. Vel ubi res inusitata 
arte confectas significabimus. Nam Homerus artificiosa daedala vocat : 

Ὅς χερσὶν ἐπίστατο δαίδαλα πάντα 

Τεύχειν, id est 

Qui manibus norat fabricari daedala cuncta. 
Item Pindarus in Olympiacis : 

Καὶ δεδαιδαλμένοι ψεύδεσι ποικίλοις ἐξαπατῶντι μῦθοι, 
id est Et arte confictae mendaciis variis fallunt fabulae. Et Vergilius daedalam Circem 
vocat, quod novis et admirandis artibus homines verteret in feras. Quin et orationis 
poliendae artifices λογοδαιδάλους, et opsoniorum parandorum  peritos 
ὀψοδαιδάλους appellant Graeci. Vel cum inconstantiam et instabilitatem cujuspiam 
significabimus. Sic enim apud Platonem in Euthyphrone Socrates argumenta non 
consistentia Daedaleis operibus similia videri dicit, Euthyphron autem respondet 
Socratem sibi pro Daedalo esse, quippe qui rationes suas non sinat consistere, rursus 


coarguens et evertens, quod paulo ante visus sit approbare. 
1263. IX, ΠΙ, 63. Furemque fur cognoscit et lupum lupus 


Ἔγνω dE φώρ τε φῶρα, καὶ λύκος λύκον, id est 

Furemque fur cognovit et lupum lupus. 
Aristoteles septimo libro Moralium Eudemiorum hunc quoque senarium citat inter 
adagia similitudinis. Amant enim vulgo mutuo qui similibus vitiis laborant, 
praecipue fures. Et lupi latronum instar collecti grassantur. Videmus in quibusdam 
ob arcanam ingeniorum cognationem protinus amorem nasci, contra adversus alios 
odium ob naturae dissimilitudinem. Ad hanc similitudinem ac dissimilitudinem 
Democritus referebat omnes omnium rerum causas, adeo ut interrogatus de cane 


semper eidem lateri incubante, quamobrem id faceret, responderit : Ὅτι ἔχει τι 

κεραμίδι ὅμοιον ἡ κύων, id est Quoniam habet canis aliquid cum illo latere simile. Id 
obiter narrat Aristoteles libro Magnorum moralium secundo inter proverbia 
similitudinis, irridens Democritum. Quid enim simile habet later cum cane ? Nec 
tamen a Democrito multum absunt medici quidam, qui ad omnem percontationem 


objiciunt nobis nescio quam occultam rerum proprietatem. 


1264. IT, ΠΙ, 64. Terra amat imbrem 


Ἐρᾷ μὲν ὄμβρου γαῖα, id est 

Nam terra gaudet imbre, 
ubi quis desiderat ea, quae sibi novit accommoda conducibiliaque. Citat hoc 
hemistichium veluti proverbiale Aristoteles libro Moralium Eudemiorum septimo 
ostendens non solum similitudinem conciliatricem esse amicitiae, velut inter fures, 
graculos et lupos, verumetiam dissimilitudinem nonnumquam benevolentiae 
causam existere, contra, similitudinem odii. Nam terra, cum suapte natura sit sicca, 
amat imbrem et figulus odit figulum, indoctus amat litteratum, mulier virum. Ibidem 
narrat ab Heraclito reprehensum poetam, qui scripsit hoc carmen : 

Ὡς ἔρις ἔκ τε θεῶν ἔκ τ' ἀνθρώπων ἀπόλοιτο, id est 

Lis ut nam sublata deos hominesque relinquat. 
Athenaeus libro decimotertio carmen ex Euripide citat : 

Ἐρᾷ μὲν ὄμβρου yar’, ὅταν ξηρὸν πέδον, id est 

Tellus quidem imbrem amat, solum cum est aridum. 
Aristoteles libro Moralium Nicomach. VIII citat eandem ex Euripide sententiam, sed 
perturbato metro : Εὐριπίδης μὲν φάσκων 

Ἐρᾶν μὲν ὄμβρου γαῖαν ξηρανθεῖσαν, 

Ἐρᾶν δὲ σεμνὸν οὐρανὸν πληρούμενον 

Ὄμβρου πεσεῖν ἐς γαῖαν, id est 
Euripides cum ait, 


Requirere hymbrem terram, ubi siti aruit, 

Dium vicissim caelum, ubi jam nubibus 

Impletur, optat in solum delabier. 
Hoc adfert ad confirmandam quorundam opinionem, qui dicebant, secus quam 
haberent proverbia, dissimile a dissimili, contrarium a contrario appeti. Terra enim 
frigida et sicca appetit hymbrem, qui juxta aeris naturam, unde venit, est calidus et 


humidus, ac hymber vicissim appetit terram. 


1265. IT, ΠΙ, 65. Herculana balnea 


Ἡράκλεια λουτρά, id est Herculana balnea, de impendio ferventibus balneis 
dicebatur, quales legimus et thermas Neronianas. Aristophanes in Nebulis : 

Ποῦ ψυχρὰ δῆτα πώποτ' εἶδες Ἡράκλεια λουτρά ; id est 

ὉΡΙ nam frigida unquam vidisti Herculana balnea ? 
Interpres adscribit Ibycum auctorem esse Vulcanum muneris vice submisisse Herculi 
fervida balnea, atque inde omnia calida balnea Herculana dici coepta. Testatur idem 
Athenaeus lib. xii. Porro Aristotelis in Problematis, sectionis XXIIIT probl. ultimo, 
ostendit hujusmodi balnea apud veteres habita sacra, propterea quod ex sulphure ac 
fulmine, rebus natura sacris, proveniant. Pisandrus autem tradit Minervam Herculi 
fesso calidum balneum suppeditasse. Unde fit verisimile, proverbium recte dici 
posse, quoties aetate aut labore quopiam fatigatis ministerium paulo diligentius ad 
refocillandas vires adhibetur. Nam Plato lib. De legibus sexto γεροντικὰ λουτρά, id 
est senilia balnea calida vocat eaque senibus exhiberi jubet ; siquidem veteres frigida 
lavabant, calida balnea valetudinariis duntaxat exhibebantur. At his temporibus 
aurigae quoque et nautae lavant in thermis ac Germani maximam vitae partem in 
hypocaustis transigunt pyraustarum instar. Pindarus quoque Olymp. ΧΙ]. meminit 
horum balneorum : Θερμὰ Νυμφᾶν λουτρὰ βαστάζεις, id est Calida Nympharum 
balnea frequentas, sive quod in ea civitate locus esset, cui nomen Calida balnea, sive 


quod ipse more Herculis post multa certamina exhausta jam refocillaetur calidis 

balneis, quas Nymphae Herculi laboribus fatigato submisisse feruntur. Porro corpus 
hominis magnopere revocari calidis balneis declarat in Nemeis, oda IV : 

Οὐδὲ θερμὸν ὕδωρ τόσον γε μαλθακὰ τεύχει 

Γυῖα, ὅσον εὐλογία φόρμιγγι συνάορος, id est 
Ne calida quidem aqua aeque mollit ac refocillat membra, quantum laudatio citharae 


aptata. 
1266. IT, III, 66. Aut ter sex, aut tres tesserae 


Ἢ τοὶς ἕξ, ἢ τρεῖς κύβοι, id est 

Aut ter sex, aut tres tesserae. 
Si quando significabimus nos extrema periclitari velle et aut plane vincere, aut 
prorsum vinci, hoc adagio tempestiviter utemur. Sumptum est a vetusto tesserarum 
lusu, in quo qui novem jecisset, is modis omnibus superabat ; qui tres, is longissime 
aberat a victoria Nam antiquiores tribus tesseris uti consueverant, non 
quemadmodum nunc, duabus. Tesseram autem etiam jactum ipsum appellant, qui 
nonnumquam plenus est, interdum inanis. Itaque jactus ter trium felicissimus erat, 
trium inanis. Meminit hujus adagionis Julius Pollux libro De rerum vocabulis nono. 
Porro tesseras easdem esse cum 115, quos Graeci κύβους appellant, testis est A. 
Gellius libro primo, capite XX, Κύβος enim, inquiens, est figura ex omni latere 
quadrata. Quadrantales sunt, inquit M. Varro, tesserae, quibus in alveolo luditur, ex 
quo ipsae appellatae κύβοι. Zenodotus paroemiam hanc citat ex Pherecratis fabula, 
cui titulus Myrmecanthropi. Est enim clausula carminis trochaici. Suidas et 
Aeschylum adducit ex Agamemnone : 

Τὰ δεσποτῶν γὰρ εὖ πεσόντα θήσομαι 

Τρὶς ἕξ βαλοῦσα τῆσδέ ἐμῆς φρυκτωρίας, id est 

Nam res herorum faxo ut optime cadant, 


Ter sex ubi phryctoriae jaciam meae. 

Usurpatum est a Platone libro De legibus ultimo : Ti οὖν δὴ ποιητέον ἐχόντων 
τούτων οὕτως, ὦ ξένε; TO λεγόμενον, © φίλοι, ἐν κοινῷ καὶ μέσῳ ἔοικεν ἡμῖν 
κεῖσθαι, καὶ εἴπερ κινδυνεύειν περὶ τῆς πολιτείας ἐθέλομεν συμπάσης, ἢ τρὶς ἕξ, 
φασίν, ἢ τρεῖς κύβους βάλλοντας πάντα ποιητέον, id est Itaque cum hoc in loco res 
fuerint, quid faciendum censes, hospes ? Juxta id quod vulgo dicitur, amici, visum 
est nobis par esse, uti rem in publicum et in commune conferamus, velimusque de 
universa repub. supremum subire discrimen, nihilque non facere, ita ut vel ter sex, 


vel tres talos jaciamus. 


1267. IX, ΠΙ, 67. Quanta mus apud Pisam 


Ὅσα Μῦς ἐν Πίσσῃ, id est Quanta mus apud Pisam, subaudi tulit aut simile 
quippiam. De ïis, qui vincunt et optatis potiuntur, sed non sine summo negotio 
neque citra magnum incommodum suum. Suidas natum ait ab athleta quodam seu 
pugile Tarentino, qui in Olympiacis certaminibus apud Pisam semel duntaxat victor 
discessit, idque plurimis acceptis plagis. Plutarchus Simposiacon commentario 
quinto docet apud Pisam μονομαχίας, id est singularia certamina, celebrari solere, in 


quibus etiam ad caedem usque affligebantur 11, qui succubuissent. 


1268. II, 111, 68. Mus picem gustans 


Μῦς ἄρτι πίσσης γευόμενος, id est Mus nunc picem gustans. Quidam aiunt 
dici solere in eos, qui cum antea fuerint audaculi et confidentes, postea, periculo 
degustato, plane timidi videntur. Nondum satis liquet, utrum a mure in pice 
deprehenso sit translata allegoria, sicuti placet Diogeniano, an ab ïillo, de quo 
meminit Herodotus primo libro, in pice deprehenso atque ita poenas dante, an a 
pugile illo Tarentino, de quo modo dictum est, ut in πίσσῃ sit allusio ad nomen 
urbis, apud quam celebrantur certamina. Theocritus in idyllio E& : 


Νῦν δὲ πόθ’ ὡς μῦς, φαντί, Θεώνυχε, γεύμεθα πίσσας, id est 

Nunc tandem sicuti mus, ut aiunt, Theonyche, gustavimus picem. Porro sive ad 
animal referas, sive ad pugilem nomine Murem, eadem ferme manet adagii 
significatio, videlicet experientiam male cessisse, siquidem mus imperitus, si quando 
in picem inciderit, aut perit, aut vix eluctatur ac deinde periculi memor timet 
contingere, et pugil, ante ferox et jactabundus, simulatque certamen Olympiacum 
expertus est sensitque quanti constiterit ea victoria, deinceps abstinuit. Huc spectat 
illud Horatianum : 

Dulcis inexpertis cultura potentis amici, 

Expertus metuit. 
Itidem juvenes bellorum imperiti facile bellum suscipiunt, senes experti, quantum 
malorum agmen secum trahat bellum, reformidant. Quare non intempestive dicetur 
in eum, quem paenitet experimenti aut qui rem parum feliciter tentatam iterum 
aggredi refugit. Finitimum illis alibi dictis : Sero sapiunt Phryges, et Cumani sero 
sapiunt, et Piscator ictus sapiet. Est autem haec una praecipua pestis vitae 
mortalium, quod non perinde discimus cavere malum, atque admisso mederi. 
Quaeritur hoc Plato libro De legibus decimo : Οὐκ ἐπὶ τὸ μὴ δρᾶν τὰ ἄδικα 
τρεπόμεθα οἱ πλεῖστοι, δράσαντες δ΄ ἐξακεῖσθαι πειρώμεθα, id est Non huc 
incumbimus plerique, ne committamus injusta, sed ut postea quam fecerimus, 
medeamur. Atqui juxta Plautum nimio satius est non admittere malum, quam 


admisso mederi. 


1269. IX, ΠΙ, 69. Delphicus gladius 


Δελφικὸν ξίφος, id est Delphicus gladius, de re dicebatur ad diversos usus 
accommodabili, quemadmodum ïisdem vasculis et poculorum vice in conviviis, et 
clypeorum vice in bellis utebantur. Nam Delphicus gladius ad eum modum erat 
fabrefactus, ut eodem simul et sacras mactarent victimas, et nocentes afficerent 
supplicio. Meminit hujus gladii cum Euripides in tragoediis, tum Aristoteles 


Politicorum libro primo disserens naturam non gignere singula ad plures usus, sed 

unumquodque ad suum peculiarem propriumque finem : Οὐθὲν γὰρ ἡ φύσις ποιεῖ 
τοιοῦτον, οἷον OÙ χαλκοτύποι τὴν μάχαιραν Δελφικήν, πενιχρῶς, ἀλλ’ ἕν πρὸς ἕν, 
id est Neque enim natura tale quippiam facit, quemadmodum aerarii fabri gladium 
Delphicum, quasi per inopiam, sed unumquodque ad singula. Meminit idem huëus 
rei libro De partibus animalium quarto tractans de linguis insectorum, quae pluribus 
funguntur officiis, simul et tentantes cibum, et attrahentes, et spiculi vice adversus 
injurias defendentes, id quod negat facere naturam, nisi coactam inopia, ut idem 
instrumentum ad usus dissimiles accommodet, quandoquidem ad defendendum 
magis appositum videatur, quod sit acutissimum, ad gustandum, quod sit 
fungosum. [701 enim, inquit, licet duobus uti ad duo opera nec aliud impedit, nihil 
tale natura facere solet, quale per inopiam ars excusoria obeliscolychnium ex veru 
lucernaque componit. Attamen, si id fieri non potest, eodem ad plura abutitur. Unde 
mihi videtur ὀβελισκολύχνιον jucundius quadraturum proverbio quam Delphicum 
gladium, nisi forte hic ipse Delphicus est gladius. Item Euripides in Oreste : 
Oaveiv γὰρ αὐτῷ μοῖρα Δελφικῷ ξίφει, id est 
Fatale enim illi est ense Delphico mori. 

Quadrabit igitur vel in pauperes, qui ob penuriam eandem vestem aut aliam rem 
quampiam ad varios usus accommodant, aut in vitiosum prooemium et diversis 
causis applicabile. Licebit et in serium sensum accommodare proverbium, ut si quis 
eruditionem Delphicum appellet gladium, quod in omni aetate, omni vitae 
conditione sit usui. Nam litterae juvenibus sunt necessariae, senibus jucundae, 
pauperibus opes suppeditant, opulentis adjungunt ornamentum ; in rebus adversis 
solatio sunt, in secundis gloriae ; claro natis genere splendorem augent, obscuro 


genere natis claritatis initium conciliant. 


1270. IX, 111, 70. Antequam incipias, consulto 


Antequam incipias, consulto, ubi consulueris, mature facto opus est. Hanc 


sententiam Sallustianam Aristoteles ut proverbialem refert libro Moralium 

Eudemiorum quinto et Nicomachiorum sexto : Καί φασὶ πράττειν μὲν δεῖν ταχὺ τὰ 
δόξαντα, βουλεύεσθαι δὲ βραδέως, id est Et aiunt quidem mature faciunda, quae 
decreta sint, ceterum lente cunctanterque deliberandum. Diogenes Laertius hujus 
dicti auctorem facit Biantem. In hanc sententiam copiosius diximus in proverbio 
Σπεῦδε βραδέως. Laudatur hoc nomine Datames apud Aemylium Probum, quod 


ubi cogitasset, facere audebat cogitata, solitus cogitare, prius quam conari. 


1271. II, ΠΙ, 71. Margites 


Margiten pro stupido dixit Lucianus in Hermotimo : AA’ οἵει Μαργίτῃ τινὶ 
διαλέγεσθαι, id est Sed existimas te cum Margite quopiam loqui. Hunc ita describit 
Homerus citante Aristotele libro Moralium Nicomachion sexto : 

Τὸν à’ οὔτ’ ἂρ σκαπτῆρα θεοὶ θέσαν oùd’ ἀροτῆρα 

Οὔτ’ ἄλλως τι σοφόν, id est 

Hunc neque fossorem voluerunt numina divum 

Esse, nec agricolam, nec in ulla praeterea re 

Scitum aut egregium. 

Suidas docet Margiten fuisse quempiam ob insignem stultitiam celebrem, qui non 
potuerit numerare supra quinque ; sponsam ductam non ausus est attingere veritus, 
ne se apud matrem incusaret. Cum jam esset factus juvenis, rogavit matrem, an ex 
eodem patre nata esset. Quamquam haec alii tribuunt Melitidi, alii Coroebo, de 
quibus suo dicetur loco. Satis apparet vocem esse fictam a μή et ἔργον, quod ad 
nullam actionem esset utilis. Erat autem Margites titulus operis, quod a quibusdam 
tribuebatur Homero. Id, ut videtur, intercidit. Indicat haec interpres Aristophanis in 
Avibus. Convenit cum illo Hesiodio : Nulla in parte utilis, qui nec ipse sapit, nec aliis 


obtemperat, et Nullo in numero. 

1272. II, 1, 72. Quod factum est, infectum fieri non potest 


Nihil hac sententia vulgatius : Quod factum est, infectum fieri non potest. 
Extat apud Terentium in Phormione. Aristoteles libro Moralium Eudemiorum 
quinto : Τὸ δὲ γεγονὸς οὐκ ἐνδέχεται μὴ γενέσθαι, id est Fieri non potest, ut quod 
factum est, sit infectum. Mox citat carmen ex Agathonis tragoedia : 
Μόνου γὰρ αὐτοῦ καὶ θεὸς στερίσκεται, 
Ἀγένητα ποιεῖν, ἅσσ' ἂν ἢ πεπραγμένα, id est 
Etenim illud unum ipsi negatum est et deo, ut 
Infecta reddat, facta quae fuerint semel. 
10  Usurpatur in epistolis Ciceronis ad Atticum non semel versus ille Homericus ex 
Iliados σ et τ. 
Ἀλλὰ τὰ μὲν προτετύχθαι ἐάσομεν ἀχνύμενοί περ, id est 
Ista, molesta licet, anteacta valere sinamus. 
Nec inscitum Phocylidis carmen : 
Μηδὲ παροιχομένοισι κακοῖς τρύχου τεὸν ἦτορ, 
Οὐκ ἔτι γὰρ δύναται τὸ τετυγμένον εἶναι ATUKTOV, id est 
Neve malis jam praeteritis animum excruciaris : 
Quod semel est factum, fieri infectum haud queat unquam. 
Eandem sententiam habet Pindarus Olympiorum hymno secundo : 
20 Τῶν δὲ πεπραγμένων 
Ἐν δίκᾳ τε καὶ παρὰ δίκαν ἀποίητον οὐδ΄ ἄν 
Χρόνος, ὁ πάντων πατὴρ, δύνατο θέμεν ἔργων τέλος, id est 
Eorum, quae facta sunt, sive jure, sive praeter jus, nihil ut sit infectum nec tempus 


quidem efficere possit opere perfecto. 


1273. ΠῚ, ΠΙ, 73. Justitia in se virtutem complectitur omnem 


Ἐν δὲ δικαιοσύνῃ συλλήβδην πᾶσ’ ἀρετὴ OL, id est 

Justitia in se virtutem complectitur omnem. 
Aristoteles cum alias, tum libro Moralium Nicomachiorum quinto versum hunc ut 
proverbialem refert. Extat autem in Eligiis Theognidis. Chaeremon bonorum 
omnium summam prudentiae tribuit ; cujus hic versiculus citatur a Graecis : 

Ὁ γὰρ φρονῶν εὖ πάντα συλλαβὼν ἔχει, id est 

Cuncta universim, qui sapit recte, obtinet. 
Et Socrates putavit omnes virtutes esse scientiam. Id Aristoteles ita discutit, ut 
fateatur esse verum nullam virtutem esse absque prudentia, nget tamen omnem 
virtutem esse prudentiam, cum sint habitus distincti. Sed justitia frequenter accipitur 
non pro specie, sed pro genere, quemadmodum et in sacris litteris justus dicitur, qui 


caret omni vitio. 


1274. IX, 111, 74. Mendacem memorem esse oportet 


Quintilianus Institutionum oratoriarum libro quarto sententiam hanc 
proverbii vice citat : mendacem memorem esse oportere. Item Apuleius in Apologia 
Magiae secunda Saepe, inquit, audivi non de nihilo dici mendacem memorem esse 
oportet. Divus Hieronymus: oblitus veteris proverbii, mendaces memores esse 
oportere. Satis liquet adagiïi sensus, nempe perdifficile esse, ut, qui mentitur, semper 
sibi constet, nisi sit summa memoria. Est autem fictarum rerum memoria non paulo 
difficilior quam verarum. Proinde plerumque deprehenduntur hoc pacto 
mendaciorum architecti, dum obliti, quae prius dixerint, diversa a superioribus 
loquuntur. Sic deprehenditur apud Terentium Davus, sic Psyches Apuleianae 


commentum a sororibus sentitur. 


1275. IX, ΠΙ, 75. Malus cum malo colliquescit voluptate 


Κακὸς κακῷ γὰρ συντέτηκεν ἡδονῇ, id est 


Etenim improbo vir est voluptati improbus. 

Refertur ab Aristotele inter similitudinis adagia libro Moralium Eudemiorum 
septimo : Malus malo jucundus ob vitiorum commercium et societatem. Juvenalis 
item : Magis inter molles concordia. Ab eodem in Magnis moralibus adducitur ex 
Euripide. Aeschines ad Timarchum citat ex Euripidis Phoenice eandem sententiam : 

Ὅστις δ’ ὁμιλῶν ἥδεται κακοῖς ἀνήρ, 

Οὐ πώποτ΄ ἠρώτησα, γινώσκων, ὅτι 

Τοιοῦτός ἐστιν, οἷσπερ ἥδεται ξυνών, id est 

At cum malis quicumque gaudet vivere, 

Numquam rogavi : novi eum, quod talis est, 


Cujusmodi sunt, queis amat convivere. 
1276. II, ΠΙ, 76. Amicitia stabilium, felicitas temperantium 


Aristoteles libro Moralium Eudemiorum septimo sententiam hanc velut e 
medio sumptam refert, amicitiam esse stabilium et felicitatem eorum, qui sua sorte 
contenti sunt : Ὀρθῶς λέγεται ὅτι ἡ φιλία τῶν βεβαίων, ὥσπερ ἡ εὐδαιμονία τῶν 
αὐτάρκων. Amicitia virtute, non pecuniis aut forma, concilianda est. Etenim si rebus 
caducis concilietur, caduca sit et ipsa necesse est. Nihil autem in rebus humanis 
stabile praeter unam virtutem, quae sola fortunae ludibriis obnoxia non est. Deinde 
felicitas hominis non est in facultatibus sita, quae cupiditatem animi non explent, sed 
irritant, verum in hoc, ut suam quisque fortunam boni consulat. Aristoteles libro 
Rhetorum secundo pro exemplo sententiae simplicis ac dilucidae, si quis incipiat, 
ponit hunc versiculum : 

Οὐδεὶς ἐραστὴς ὅστις οὐκ ἀεὶ φιλεῖ, id est 

Haud quisquam amator est, ni amarit jugiter. 

Huic adstipulatur illud Senecae : Amicitia, quae desinere potuit, numquam 


vera fuit. 

1277. II, Hi, 77. Leonis catulum ne alas 


Aeschyli sententia proverbialis refertur apud Aristophanem in Ranis : 

Où χρὴ λέοντος σκύμνον ἐν πόλει τρέφειν, 

Μάλιστα δὲ λέοντα μὴ 'ν πόλει τρέφειν: 

Ἢν ἐκτραφῇ τις, τοῖς τρόποις ὑπηρετεῖν, id est 

Catulum nec alas leonis in republica, 

Ac maxime ipsum ne leonem alas ibi, 

Quod si quis alitus, obsequendum moribus. 
Refert huc locum Valerius Maximus lib. VII, capite De sapienter dictis. Admonet 
aenigma non esse fovendam potentiam, quae leges possit opprimere ; quod si forte 
talis quispiam extiterit, non esse e rep. decertare cum illo, quem nequeas nisi magno 


reip. malo devincere. Tyrannus aut ferendus est, aut non recipiendus. 


1278. II, ΠΙ, 78. Qui bene conjiciet, hunc vatem 


M. Tullius in opere De divinatione lib. 11. scribit Graecum versiculum vulgo 
jactatum extare in hanc sententiam : 

Qui bene conjiciet, vatem hunc perhibeto optimum. 
Citat autem eum versiculum Plutarchus in libello De responsis Pythiae : Ὁ μὲν 
εἰκάζων καλῶς, ὃν ἄριστον μάντιν ἀνηγόρευκεν ἡ παροιμία, id est Bene 
conjectans, quem optimum vatem appellavit proverbium. Quamquam hic in 
Plutarcho locus mutilus erat et lacer. Attamen colligi potest carmen hujusmodi 
fuisse : 

Μάντις γ΄’ ἄριστος, ὅστις εἰκάζει καλῶς, 
atque ita citat ex Euripide in libro De defectis oraculis. Citat et M. Tullius libro ad 
Atticum septimo : Α te, inquit, exspecto futura; μάντις γ΄ ἄριστος... Huc allusit 
Theocritus in Piscatoribus, si modo Theocriti sunt illa : 


Οὗτος ἄριστος 

Ἐστὶν ὀνειροκρίτας, ὁ διδάσκαλός ἐστι παρ΄ ᾧ νοῦς, id est 
Nemo 

Somnia conjectat melius, quam mente magistra 

Qui regitur. 
Admonet adagium futurorum praescientiam non e sortibus aut auguriis petenda 
esse, sed a prudentia, siquidem, qui prudentia sit praeditus, is ex praeteritorum 
praesentiumque conjecturis facile prospiciet, quid sit eventurum. Proinde non injuria 
scripsit Aristoteles libro Moralium septimo φρονίμων καὶ σοφῶν ταχεῖαν εἶναι τὴν 
μαντικήν, καὶ μόνων, id est prudentium atque sapientium hominum celerem esse 
divinationem, et horum tantum. Utinam hanc divinandi rationem amplecterentur 
principes, quorum hodie bona pars a prognostis et astrologis pendet, hominum 


genere, ut nunc sunt plerique, vano pariter ac seditioso et reipublicae pestilente. 


1279. II, nt, 79. Pannus lacer 


Hominem jam fastiditum et rejectum ῥάκος πολυσχιδές appellant Graeci, id 
est pannum undique lacerum, sumpta metaphora a veste longo usu detrita atque ob 
id rejecta, cum nova fuerit in precio. Sic autem quidam amicis utuntur, uti vestibus : 
dum usui sunt ac vigent, amplectuntur, curant, ostentant ; simul atque vel aetate 
defecti sunt, vel alioquin utiles esse desierunt, negligunt ac rejiciunt. Lucianus : Ἄχρι 
δή σε TO τοῦ λόγου τοῦτο, δάκος πολυσχιδὲς ἐργασάμενος, ἐξέωσε, id est Donec 
ubi te jam, juxta id, quod dici solet, pannum undique lacerum reddiderit, expulerit. 
Idem in eodem dialogo, nempe de Mercede servientibus, similitudinem adfert de 
novis calceis, qui tantisper in pretio sunt, dum novi nitent; ïiidem ubi luto 
sorduerunt, in angulum abiciuntur aliquo atque ibi, nullo curante, situ cimicibusque 
opplentur. Solon eos, qui exercerentur ad Olympiaca certamina, primum dicebat esse 
sumptuosos, et ob id reip. graves ; ubi vicissent, ob fastum esse detrimento civitati, 
postremo cum senuissent, jam prorsus esse inutiles. Ad id exprimendum Laertius 


citat versiculum Euripidis : 

Τρίβωνες ἐκλιπόντες οἴχονται κρόκας, id est 


Filis solutis lacera pereunt pallia. 
1280. II, 11, 80. Metum inanem metuisti 


Ἀδεὲς δέδιας δέος, id est Inanem metuisti metum, ubi quis formidat in re tuta. 
Vergilius : Omnia tuta timens. Inest autem in ipsa Graecanici dicti figura proverbiale 
quiddam propter ἀντίθεσιν, velut in his quoque : ἄδωρα δῶρα, δεσμὸς ἄδεσμος, 
παρθένος ἀπάρθενος, νύμφη ἄνυμφος, κῆπος ἄκηπος atque in id genus aliis, de 
quibus jam non semel admonuimus. Graeci dicunt μορμολύττειν, nam 
μορμολυκεῖον Graecis persona est, larvae aut malo genio similis, qua pueros 
sterritant quidam. Basilius Athanasio : Ἢ κομιδῇ γ΄ ἂν παῖς εἴην, τὰ τοιαῦτα 
μορμολυκεῖα δεδοικώς, id est Sane vehementer essem puer, si talibus 
terriculamentis expavescerem. Refertur adagium in Collectaneis Plutarchi, si modo 


titulo est habenda fides. 
1281. II, ΠΙ, 81. Sycophanta 


Συκοφάντου, id est sycophantae cognomen vulgo probri loco tribuebatue. 
Aristophanes in Pluton : 

Ὡς σοβαρός, ὦ Δάματερ, εἰσελήλυθεν 

Ὁ συκοφάντης, id est 

Vultu ut severo ingressus est, o dii boni, 

Hic sycophanta ! 
Convicium proverbiale in calumniatores et quamvis pusilla de causa litem moventes. 
Inde natum arbitrantur, quod olim apud Atticos fici essent in precio multarenturque 
ii, qui eas furto tollerent. Hos qui observabant aut deferebant, sycophantae vocari 
coepti, ludibrii causa. Quos eosdem φιλεγκλήμονας, συκοβίους, συκουρούς, 
συκολόγους, φιλοσύκους, συκείδεις καὶ συκόπαιδας, vocabant, id est, ut 


sententiam magis quam verba reddam, de ficis calumniantes, ficis viventes, ficorum 

custodes, ficos numerantes, ficorum studiosos, ficosos, ficis puerorum instar 
gaudentes. Plutarchus in commentario De curiositate ostendit hoc cognominis hinc 
natum, quod cum lege cautum esset, ne quis Athenis ficos efferet, quidam observatos 
nonnullos, qui furtim exportabant, detulerunt. Hinc populari joco sycophantae vocati 
παρὰ τὸ σῦκα φαίνεσθαι, id est quod ficos proderent. Hujus rei meminit et in vita 
Solonis. Festus Pompeius ostendit apud Athenienses poenam capitis constitutam iis, 
qui fucos furto tollerent. Idem affirmat Atheneus lib. Dipnosophistarum III, addens 
eum locum, ubi primum ficus reperta fuit, Ἱερὰν Συκῆν, id est sacra ficum, vocatam 
ab Atticis. Est autem sycophantarum genus, quod non solum defert dicta factaque 
hominum, verumetiam hominum somnia; cujusmodi delatoribus aurem patulam 
praebuit Constantius, ut prodit Ammianus lib. XIV. Praecipue vero indulsit Mercurio 
cuidam, qui vulgo ob id Mercurius solenniorum est dictus, quod se specie 
familiaritatis conviviis admisceret et si quis nocturnum visum effutisset, depravata 
narratione ad principem deferebat, adeo ut vix quisquam apud ignotos auderet fateri 
se dormisse ac docti nonnulli sortem suam deplorarent, quod apud Atlanteos nati 
non essent, ubi negant videri somnia (quod fatetur et Stephanus in dictione Atlantes). 
Observatores somniorum Graeci vocant ὀνειροσκόπους, interpretes ὀνειροπόλους 


sive ὀνειροκρίτας ; qui terrentur, ὀνειροπλήκτους. 


1282. II, ΠΙ, 82. Multis parasangis praecurrere 


Πολλοῖς παρασάγγαις ὑπερδραμεῖν, id est Multis parasangis praecurrere, 
dicitur, qui longo intervallo praecedit multisque partibus superior est. Et apud 
Athenaeum libro Dipnosophistarum tertio : πολλοῖς παρασάγγαις ὑπερδραμόντες 
τὸν Σικελιώτην Διονύσιον, id est multis parasangis superantes Siculum illum 
Dionysium. Id quo magis ad animi res transferetur, hoc erit venustius. Parasangam 
autem Persae triginta stadiorum spacium vocant ut locis aliquot indicat Herodotus. 
Qua voce usus est Lucianus in Icaromenippo, quem dialogum nos olim Latinitate 


donavimus. 

1283. II, ΠΙ, 83. Putre salsamentum amat origanum 


Clearchus apud Athenaeum libro tertio : 

Σαπρὸς τάριχος τὴν ὀρίγανον φιλεῖ, id est 

Putridula salsamenta amant origanum. 
Origanum autem herba est acri succo, qualis et thymbra. Quin et hodie frugi patres 
familias carnibus jam obolentibus addunt acetum origani loco, ne sentiatur putris 
odor. Apte dicetur de re per se parum honesta aut jucunda atque ob id exoticis 
condimentis et honestamentis egente. Qui mos etiam hodie sordidis, ut piscibus 
supputribus, ne quid offendat dentes putor, acida admisceant. Veritas per se placet, 
honesta per se decent; falsa fucis, turpia phaleris indigent, hoc est putre 


salsamentum origano. 


1284. II, ΠΙ, 84. Voracior purpura 


Athenaeus libro tertio Dipnosophistarum ex Apollodoro hujusmodi quoddam 
refert proverbium : λιχνότερα τᾶν πορφυρᾶν, id est edaciora purpuris, idque 
ductum existimat vel a tincta purpura, quae omnia, quibus admota fuerit, velut ad 
5656 rapit suoque colore res vicinas inficit additque lucem, vel ab animante ipso, 
quod, quicquid nactum fuerit, retinet ac devorat. Utrunque propemodum licet e 
Plinii verbis colligere, siquidem libro nono, capite trigesimosexto, de colore scribit in 
hunc modum : Sed purpurae florem illum tingendis expetitum vestibus in mediis 
habent faucibus. Liquoris hic est minimi in candida vena, unde preciosus bibitur 
nigrantis rosae colore sublucens. Reliquum corpus sterile. Ac paulo post : Hinc (aut, 
ut alii legunt, huic) fasces securesque Romanae viam faciunt. Idemque pro majestate 
in pueritia est, distinguit ab equite curiam, diis advocatur placandis omnemque 
vestem illuminat, in triumphali miscetur auro. Quapropter excusata et purpurae sit 
insania. De voracitate mox haec subjicit : Lingua purpurae longitudine digitali, qua 


pascitur devorando reliqua conchylia : tanta duritia aculeo est. Conveniet in edaces 

aut in eos, qui omnia in suum compendium vertunt. Fortasse durius, sed non 
ineleganter accomodabitur ad reges δημοβόρους aut advocatos, qui purpurati omnia 
converrunt in fiscum suum et quocunque se conferunt, abradunt aliquid. Tale 
quiddam cogitasset videntur poetae, qui Midam finxerunt contactu corporis omnia 


vertentem in aurum. 


1285. II, ΠΙ, 85. Tarichus assus est, simulatque viderit ignem 


Τάριχος ὀπτὸς εὐθύς, ἂν ἴδῃ τὸ πῦρ, id est 

Tarichus assus mox, ut ignem viderit. 
Athenaeus libro tertio proverbii loco citat. Est autem tarichus piscis salsus, de quo 
nonnulla in proverbio Si non assunt carnes.. Opinor idem est cum illo : Abba ἐς τὸ 
πῦρ, quod ante jam exposuimus in proverbio Aphya in ignem. Eodem in loco refert 
et hunc versum ceu proverbialem : 

Οὐκ ἂν πάθοι τάριχος, ὧν περ ἄξιος, id est 


Tarichus haud laturus est, queis dignus est. 


1286. II, ΠΙ, 86. Non sunt amici, amici qui degunt procul 


Τηλοῦ φίλοι valovtes οὔκ εἰσιν φίλοι, id est 

Haud est amicus amicus absit si procul. 
Hanc paroemiam recenset Athenaeus lib. Dipnosoph. quinto eamque omnium 
μισανθρωποτάτην, id est inhumanissimam, vocat, videlicet quod absentium 
amicorum memoriam obliterare videatur. Est omnino ex amicis, qui adsunt, uberior 
amicitiae fructus propter officia mutua consuetudinemque quotidianam. Praeterea 
vulgo fit, ut simul atque e conspectu necessariorum sejuncti sumus, nescio quo modo 
obrepat oblivio quaedam familiarium, ut id jam omnibus in ore sit, qui semotus sit ab 
oculis, eundem ab animo quoque semotum esse. Aristoteles libro Moralium 
Nicomachiorum VIII fatetur locorum sejunctionem non dirimere quidem amicitiam, 


sed tamen officia interrumpere. Et quoniam 

Vulgus amicitias utilitate probat, 
sublatis officiis velut alumnis amicitiae, emoritur et amicitia. Proinde Hesiodus 
vicinos potissimum ad convivium vocandos esse monet, καλεῖν, inquiens, ὅς τις 
σέθεν ἐγγύθι ναίει. Fatentur et Hebraeorum proverbia potius esse amicum habere 
vicinum quam fratrem, qui procul absit. Terentianus item Chremes in propinqua 
amicitiae parte ponit vicinitatem. Nec abludit hinc Propertius libro tertio : 

Quantum oculis, animo tam procul ibit amor. 
Quamquam equidem non video, quamobrem Athenaeo videatur adagium hoc 
usqueadeo ab humanitate alienum, quandoquidem, ut opinor, non tam docet, quid 
nobis faciundum sit, quam admonet, quid vulgo factitetur. Quorum autem quemque 
reperias amicum tam certum, qui si absis, non sui dissimilis esse incipiat ? Proinde 
proverbio hoc veluti Delphico gladio utrolibet pacto utaris licebit : ut intelligas, aut 
non esse fidendum amicis, qui longo locorum intervallo sejuncti sunt, aut non esse 
colendos amicos longinque dissitos, unde non queas multum sentire commodlitatis, 


sed hos potius, quibus praesens praesentibus fruare. 
1287. II, ΠΙ, 87. Persaepe sacra haud sacrificata devorat 


Ἄθυτα δ’ ἱερὰ πολλάκις κατεσθίει, id est 

Persaepe sacra haud immolata devorat, 
senarius est apud Athenaeum lib. IV Simonidis in mulierem quandam male moratam 
et avidam in conviviis. Concinne dicetur in eos, qui ventris impulsu statim ad 
devoradas epulas irrumpunt, non expectatis caeremoniis et elegantiolis illis, quibus 
civile utuntur inituri convivium, puta, ut imprecationibus quibusdam piis 
consecretur cibis, deinde de accubitus ordine urbana quaedam adhibeatur cunctatio, 
praeterea ne statim appositis escis ungues injiciamus. Neque intempestiviter dicetur 
in eos, qui non expectata juris ratione hereditatem invadunt et aliena per vim 
occupant. Ductum a victimis, quas fas non erat contingere nisi mysteriis peractis. Et 


Plato vult etiam in conviviis praelibari diis, et mensam rem sacram existimavit 

antiquitas teste Plutarcho. Unde fit, ut his etiam temporibus nefas putent ἀνίπτοις 
χερσίν, id est illotis manibus, accedere. Licet hujusmodi ceremonias neglexerit 


Christus prae 115, quae unice ad rem nostram pertinent. 


1288. IT, ΠΙ, 88. Chius dominum emit 


Χῖος δεσπότην ὠνήσατο, id est Chius dominum mercatus est, in eos 
quadrabit, qui sibi ipsi malum accersunt. Usus est hoc adagio Eupolis in amicis, 
Athenaeo teste lib. Dipnosophistarum sexto. Natum ait inde, quod cum Chii primi 
servis mercenariis instituissent uti, postea subacti a Mithridate Cappadoce propriis 
servis vincti sunt traditi, ut in Colchorum regionem deportarentur, idque illis 
aliquando eventurum oraculum praedixerat. Hujus historiae auctores citat Nicolaum 
Peripateticum et Posidonium Stoicum. Nec Stephanus tacuit hanc gentem primum 
usam famulis Θεράπουσι, quemadmodum Lacedaemoniïi utebantur, quos vocabant 
Εἵλωτας, id est captivos, Sicyonii, quos dicebant κορυνήφορους, id est clavigeros, a 
clava, Itali Pelasgis, Cretes quos appellant dpwitac. Est autem Χίος clarissima Ionum 


insula, habens ejusdem nominis civitatem. Possessivum circumflexe scribitur : Χῖος. 


1289. IT, ΠΙ, 89. Anima et vita 


Ζωὴ καὶ ψυχή, id est Anima et vita, de re supra modum suavi. Proverbium 
natum in cubilibus atque inde deductum in communem sermonem. Videtur autem 
peculiare fuisse mulieribus. Juvenal : 

Ζωὴ καὶ ψυχή, modo sub lodice relictis 

Uteris in turba. 

Item Martialis epigrammatum libro x. in Laeliam : 

Ζωὴ καὶ ψυχή, lascivum congeris usque, 

Proh pudor ! Hersiliae civis et Aegeriae. 

Huc respexit Juvenalis, cum ait : Concumbunt Graece. Hesiodus pecuniam animam 


mortalibus esse dicit : 

Χρήματα γὰρ ψυχὴ πέλεται δειλοῖσι βροτοῖσι, id est 
Pecunia enim anima est miseris mortalibus. 
Et Aristoteles pecunias velut alteram hominis animam esse scripsit. Nihil autem est 


vita neque jucundius, neque carius. 


1290. IX, ΠΙ, 90. Qui amant, ipsi sibi somnia fingunt 


Virgilius in Pharmaceutria : 

Credimus, an qui amant, ipsi sibi somnia fingunt ? 
Servius proverbialiter admonet dictum a poeta. Nam quod quisque sperat, facile 
credit et: Tarde, quae credita laedunt, / credimus, ut ait Ovidius. Metus autem et 
spes, ut eleganter et vere scripsit Lucianus in Pseudomante, divinationem et auguria 
repererunt. Qui impense cupiunt, suis votis undecunque blandiuntur et quidvis in 
omen optati eventus trahunt. Rursum qui misere metuunt, quavis ex re solatium 
formidinis aucupantur. Non usquequaque discrepat ab hoc Terentianum illud : 

Mihi non fit verisimile. Atqui ipsis commentum placet. 
Non videtur alienum ab hac forma Theocriticum illud : 

Πᾶσα κύων ἄρτως μαντεύεται, ἰχθύα κἠγών, id est 

Somnia cuncta canum panes, ego somnio piscem. 
Qui suis votis blandiuntur, ii Graecis dicuntur ἑαυτοῖς ὀνειροπολεῖν, id est 5101 ipsis 


sua interpretari somnia, quia omnia rapiunt in alimentum spei suae. 


1291. II, ΠΙ, 91. Polypi 


Polypi proverbio dicebantur olim vel stupidi stolidique, vel rapaces et uncis 
unguibus homines ; siquidem ob eam causam polypo stultitiam tribuunt, quod ad 
manum captantis ultro movetur nec aliter capitur, nisi quod non cedat, auctore 
Athenaeo. Adscribitur autem rapacitas tenacitasque, quod quidquid brachiorum 
flagellis nactus fuerit, suctu attrahat ac retineat. Plautus in Aulularia : 


Ego istos novi polypos, qui ubi quicquid attigerint, tenent. 

Nihil autem vetabit, quo minus polypos appellemus eos, qui semet in omnem 
habitum vertunt, omnibus assentantes. Quos eleganter notat Phocylides : 

Μηδ’ ἕτερον κεύθῃς κραδίῃ νόον, AA ἀγορεύων, 

Μηδ’ ὡς πετροφυὴς πολύπους κατὰ χῶραν ἀμείβου, id est 

Pectore neve aliud celes aliudque loquare, 

Proque loco variere, petris uti polypus haerens. 
Ion, apud Athenaeum libro septimo : 

Στυγῶ μεταλλακτῆρα πουλύπουν χροός, id est 

Odi colore subinde vario polypum. 
Huc pertinet, quod admonet Plautus, ut qui sapit, bonus sit bonis, malis malus. Hoc 
nomine laudat Pindarus in Nemeis, hymno quarto, quendam : Μαλθακὰ μὲν 
φρονέων ἐσλοῖς, / τραχὺς dE παλιγκότοις ἔφεδρος, id est Mollis erga bonos, asper 
vero insidiator erga molestos adversarios. Non abludit hinc, quod ibidem habetur 
hymno tertio : 

Ἐν παισὶ véoiot παῖς, ἐν δ' ἀνδράσιν ἀνήρ, τρίτον 

Ἐν παλαιτέροισι μέρος, ἕκαστον οἷον ἔχομεν, 

Βρότεον ἔθνος, id est 
Inter pueros teneros puer, inter viros autem vir, tertia inter seniores pars, quodque ut 
habemus, mortale genus. Laudat Pindarus hominem omnium morribus et aetatibus 
sese attemperantem. Eodem titulo laudat quempiam in Pythiis hymno octavo : Τὺ 
γὰρ τὸ μαλθακὸν ἔρξαι τε καὶ παθεῖν ὁμῶς } ἐπίστασαι καιρῷ σὺν ἀτρεκκεῖ, id est 
Tu enim et humaniter agere nosti, et affectum sumere tempori congruentem. Rursum 
ejusdem operis hymno quarto : Κεῖνος γὰρ ἐν παισὶν νέος, ἐν dE βουλαῖς πρέσβυς, 
id est Nam ille inter pueros juvenis, in conciliis vero senex. Idem ejusdem operis 
hymno secundo : Φίλον εἴη φιλεῖν |ἰποτὶ dE ἐχθρὸν ἅτε ἐχθρὸς ἐὼν λυκοῖο δίκαν 
ὑποθεύσομαι, id est Amicum contingat amare; ceterum adversus inimicum 


tanquam inimicus lupi more incurram (sive insidiabor). 

1292. ΠῚ, ΠΙ, 92. Nullus malus magnus piscis 


Οὐδεὶς κακὸς μέγας ἰχθύς, id est Nullus malus magnus piscis, aenigma 
proverbiale dici solitum in homines praegrandi quidem corpore, ceterum ingenio 
nullo. Clearchus in commentario De proverbiis apud Athenaeum lib. viii. hinc ortum 
scripsit : Stratonicus citharoedus cum Porpin vidisset, Rhodium citharoedum ingenti 
corporis mole, verum arte non perinde magnum, percunctantibus quibusdam, quis 
nam is esset hunc ad modum respondit : Οὐδεὶς, κακὸς, μέγας, ἰχθύς, ancipiti dicto 
significans illum nullum, id est nullius esse precii, malum et improbum, magnum 
corpore, denique piscem, quia mutus esset et infacundus ac male canorus. 
Theophrastus De risu fatetur dictum quidem esse a Stratonico, sed non in Porpin, 
verum in Simylam histrionem: Μέγας, οὐδεὶς, σαπρός, ἰχθύς, id est Nullus, 
magnus, putris, piscis Sed elegantius, quod retulit Clearchus, propter 
amphibologiam non invenustam. Aristoteles in eodem mox loco apud Athenaeum 
super hoc adagio fabulam hujusmodi refert in Rep. Naxiorum: Apud Naxios 
locupletes quidem plerique urbem habitabant, caeteri vero sparsi per vicos agebant. 
In quodam itaque vico, cui nomen Lestadae, Telegoras habitabat praedives ac nobilis 
multaeque apud plebem auctoritatis. Cui cum alii complures honores habebantur, 
tum praecipue muneribus quotidianis civium honorabatur, adeo ut qui vendebant, si 
quis minoris liceretur, quam vellent, dicere soliti sint se malle dono dare Telegorae, 
quam tanti vendere. Quidam igitur adolescentes cum piscem ingentem licitarentur ac 
piscator ex more diceret se malle Telegorae dono mittere quam tanti vendere, 
moleste ferentes eadem audire toties, simulata benevolentia ad Telegoram 
adduxerunt emptum piscem. Quem cum ille libenter accepisset, tum ipsum adorti 
sunt, tum filias iam nubiles constuprarunt. Quod factum indigne ferentes Naxii 
abreptis armis invadere conati sunt adolescentes tantaque hinc orta seditio, ut 
Lygdamis, hujus tumultus praefectus, post, arrepta tyrannide patriam oppresserit. 


Hactenus Aristoteles. At haec non video, quid ad proverbium faciant, nisi duo 

faciamus proverbia, quorum hoc posterius sic efferatur : Citius Telegorae donarim, 
quam tanti vendam. Nam Athenaeus indicat Aristotelem de proverbio disseruisse. 
Videtur esse senarius, sed inverso dictionum ordine perturbatus. Constabit si legas : 


Οὐδεὶς μέγας ἰχθὺς κακός. 


1293. ΠῚ, ΠΙ, 93. Ε squilla non nascitur rosa 


Proverbiali figura dixit Theognis : 
Οὔτε γὰρ ἐκ σκίλλης ῥόδα φύεται, οὔθ΄ ὑάκινθος, 
Οὐδέ ποτ’ ἐκ δούλης τέκνον ἐλευθέριον, id est 
Non etenim 6 squtila rosa nascitur aut hyacinthus, 
Sed neque ab ancilla filius ingenuus. 
Admonet adagium e probis parentibus nasci liberos probos, ex improbis improbos. 
Simili forma dixit Horatius in Odis : 
Neque imbellem feroces 
Progenerant aquilae columbam. 
Venustius erit, si ad indocti doctoris indoctum discipulum referatur, ad improbi 
nutricii improbum alumnum. Pertinet adagium ad illam classem : Κακοῦ κόρακος 
κακὸν Ov, id est Mali corvi malum ovum, et : 
Οὐκ ἂν γένοιτο χρηστὸς ἐκ κακοῦ πατρός, id est 
Prolem probam haud pater progignet improbus. 


Est autem scilla, herbae genus non dissimilis aloe, de qua multa Plinius diversis locis. 


1294. II, 111, 94. Non omnia possumus omnes 


Non omnia possumus omnes, apud Vergilium in Pharmaceutria, proverbialis 
sententia, qua vix tritiorem aliam reperies. Sumpta videtur ex Homero, apud quem 
Iliados N Polydamas sic alloquitur Hectorem : 

AAA οὔπως ἅμα πάντα δυνήσεαι αὐτὸς ἑλέσθαι. 


Ἄλλῳ μὲν γὰρ ἔδωκε θεὸς πολεμήια ἔργα, 

Ἄλλῳ δ’ ὀρχηστύν, ἑτέρῳ κίθαριν καὶ ἀοιδήν, 
Ἄλλῳ δ’ ἐν στήθεσσι τιθεῖ νόον εὐρύοπα Ζεὺς 
Ἐσθλόν, τοῦ δέ τε πολλοὶ ἐπαυρίσκοντ' ἄνθρωποι, id est 
Haudquaquam poteris sortirier omnia solus. 
Nanque aliis divi bello pollere dederunt, 
Huic saltandi artem, voce huic citharaque canendi, 
Rursum alii insevit sagax in pectore magnus 
Juppiter ingenium, at multis est utilis ille. 
Item Odysseae 0 : 
Οὕτως οὐ πάντεσσι θεοὶ χαρίεντα διδοῦσιν 
Ἀνδράσιν οὔτε φυήν, οὔτ΄ ἂρ φρένας οὔτ΄ ἀγορητύν. 
Ἄλλος μὲν γάρ τ’ εἶδος ἀκιδνότερος πέλει ἀνήρ, 
Ἀλλὰ θεὸς μορφὴν ἔπεσι στέφει, id est 
Non ita caelestes tribuunt sua dona quibusvis, 
Seu formam, sive ingenium viresve loquendi. 
Est etenim informis species cui contigit, atqui 
Linguae dote deus pensat dispendia formae. 
Euripides in Rhoeso : 
AAA οὐ γὰρ ὡυτὸς πάντ’ ἐπίστασθαι βροτῶν 
Πέφυκεν, ἄλλῳ δ' ἄλλο πρόσκειται γέρας, id est 
Ut cuncta norit, nemini mortalium 
Datum est, at alia dos adest alii viro. 
Eodem pertinet, quod scribit Theognis : 
Παύροις ἀνθρώπων ἀρετὴ καὶ κάλλος ὀπηδεῖ. 
Ὄλβιος, ὃς τούτων ἀμφοτέρων ἔλαχεν, id est 
Sunt pauci, quibus isdem et virtus suppetit, et res. 


Felix, cui simul haec sunt data sorte deum. 

Titus Livius libro XXII: Non omnia eidem dii dederunt. Vincere scis, Hannibal, 
victoria uti nescis. Videtur Livius retulisse illud ex Iliados w : 
Οὐδ’ ἄρα πως ἦν 
Ἐν πάντεσσ’ ἔργοισι δαήμονα φῶτα γενέσθαι, id est 
Haud illud contigit umquam, ut 

Omnibus in factis callens appareat idem. 
Huc pertinet et Pindaricum illud ex Nemeis : Τέχναι δ΄’ ἑτέρων ἕτεραι, id est Artes 
aliis aliae. Interpres ostendit illud Atticis proverbii loco dictum fuisse : 

Ἄλλαι δ' ἄλλων ἐπιτεχνήσιες, 

10 idest Aliae aliorum inventiones. Idem alibi : 

Φυᾷ δ’ ἕκαστος διαφέρομεν, βιοτὰν λαχόντες 

Ὁ μὲν τάν, τὰν δὲ ἄλλοι: τυχεῖν δ΄ ἕν' ἀδύνατον 

Εὐδαιμονίαν ἅπασαν, id est 
Natura differimus, vitam sortientes hic hanc, illam 4111. Porro fieri non potest, ut 
omnis felicitas uni contingat. Idem Olympiorum hymno primo : En’ ἄλλοισι δ' 
ἄλλοι μεγάλοι, id est In aliis alii magni sunt. Idem expressius encomio octavo : 

Ἄλλα δ’ ἐπ' ἄλλον ἔβαν 

Ἀγαθῶν, πολλαὶ δ΄ ὁδοὶ 

Σὺν θεοῖς εὐπραγίας, id est 

20  Alia ad alium venerunt bona, sed diis faventibus multae viae felicitatis. Rursus 

ejusdem tituli hymno nono : 

Ἐντὶ γὰρ ἄλλαι 

Ὁδῶν ὁδοὶ περαίτεραι, 

Μία δ’ οὐχ ἅπαντας ἄμμε θρέψει 

Μελέτα, id est 


Sunt enim aliae viae aliis efficaciores, sed non omnes nos alet unum studium. 

1295. II, ΠΙ, 95. Multa manus onus levius reddunt 


Vulgo circumfertur adagium multis manibus onus reddi levius, quo 
significant, etiam difficilia facile confici, si quis non ipse solus negotium aggrediatur, 
sed in plures adjutores et auxiliares partiatur. Sumptum est a tollendis oneribus. 
Videtur autem ea sententia ab ipsa usque antiquitate in nostram aetatem demanasse. 
Legimus enim apud Hesiodum in opere, cui titulus Ἔργα καὶ ἡμέραι : Πλείων καὶ 
πλεόνων μελέτη, id est Plus potest et plurium industria. Item Homerus Iliados M : 

Ἀλλ’ ἐφομαρτεῖτον: πλεόνων δέ τοι ἔργον ἄμεινων, id est 

Adsitis, comites, multorum industria nanque 

Plus pollet quam paucorum. 

Ad hoc respexit Euripides in Phoenissis : 

Εἷς δ’ ἀνὴρ οὐ πάνθ’ ὁρᾷ, id est 

Vir unus autem nemo cuncta despicit. 
Rursum in Heraclidis : 

Μιᾶς γὰρ ἀσθενὴς μάχη, id est 

Invalida pugna est unicae tantum manus. 

Eodem pertinet, quod alibi retulimus : Εἷς ἀνὴρ οὐδεὶς ἀνήρ, id est Unus vir, nullus 


Vif. 


1296. IX, ΠΙ, 96. Proprii nominis oblivisci 


Proverbialis hyperbole proprii nominis oblivisci in hominem supra modum 
obliviosum. Lucianus in Toxaride: Θᾶττον γοῦν τοὔνομα ἕκαστος αὐτῶν 
ἐπιλάθοιτο τοῦ πατρός, id est Itaque citius feret, ut patris sui nomen oblivisceretur 
quisque. Ovidius : 

Nominis ante mei venient oblivia nobis. 

Usurpatur et a divo Hieronymo in epistola quadam. Plinius libro Historiae mundi 


septimo inter ademptae memoriae exempla commemorat et Corvinum Messalam 

oratorem, qui nominis etiam proprii fuerit oblitus, cum id defunctis etiam agnosci 
creditum sit aliquandiu (atque hinc mos priscis, priusquam rogo imponerent 


cadavera, nomen proprium inclamandi). 
1297. II, 1, 97. Sine Cerere et Baccho friget Venus 


Terentius in Eunucho : 

Verbum hercle hoc verum est, Sine Cerere et Libero friget Venus. 
Dicuntur haec sub persona Chremetis adolescentis rustici, qui sobrius oderat 
meretrices, postidem potus non abhorret. Cibus enim et potus irritamenta sunt 
libidinis. Eleganter autem Cererem pro cibo, Bacchum pro vino, Venerem pro 
libidine dixit, continenter in figura persistens. Nam illud ipsum verbum friget 
metaphoram habet, quam Donatus a picatione vasorum mutuo sumptam autumat, 
quod frigida pix non adhaereat. Frigida profecto, nimiumque affectata interpretatio, 
quod quidem tanti viri pace dixerim, si modo illius est interpretamentum. Ardent 
amantes et frigent, quae languent. Horatius : 

Non enim posthac alta calebo 

Foemina. 
Et frigent in uxores mariti qui non admodum amant. Divus Hieronymus 
Terentianam sententiam crassiore Minerva explicans : Distento ventre distenduntur 
ea, quae ventri adhaerent, significans libidinem esse gastrimargiae comitem. 
Peculiariter autem vinum irritat libidinem ideoque Paulinae litterae vetant, ne vino 
inebriemur, quod in eo sita sit libido. Euripides : 

Οἴνου δὲ μὴ παρόντος οὐκ ἔστιν Κύπρις, id est 

Absente vino nulla tunc adest Venus. 
In Graecorum collectaneis ita lego : Νεκρὸν Ἀφροδίτη Διονύσου δίχα καὶ Δήμητρος, 
id est Mortua res Venus sine Baccho et Cerere. Cynicus apud Athenaeum libro 
Dipnosophistarum sexto refert eandem sententiam his fere verbis : 


Ἐν τῇ κενῇ γὰρ γαστρὶ τῶν καλῶν ἔρως 

Οὐκ ἔστι. Πεινῶσιν γὰρ ἡ Κύπρις πικρά, id est 
Nam ventri inani non inest formarum amor. 
Amara Venus est, dira quos premit fames, 
ac mox subjicit carmen Euripidis, quod ille mutuatus sit ab Achaeo satyrico : 
Ἐν πλησμονοῦντι Κύπρις, ἐν πεινῶντι δ’ οὔ, id est 
Saturo Venus adest, famelico nequaquam adest. 
Athenaeus lib. Dipnosophist. primo distichon adducit eandem complectens 
sententiam : 
Ἐν πλησμονῇ γὰρ Κύπρις, ἐν δὲ τοῖς κακῶς 
Πράττουσιν οὐκ ἔνεστιν Ἀφροδίτη βροτοῖς, id est 
Saturis Venus adest, caeterum infelicibus 
Miserisque nulla adest Venus mortalibus. 
Apud hunc ipsum lib. x. Aristophanes vinum lac Veneris appellat, quod alat 
libidinem : 
Ἡδύς τε πίνειν οἶνος, Ἀφροδίτης γάλα, id est 
Vinum bibenti suave, lac Cypriae deae. 
Huc pertinet epigramma, quod fertur incerto auctore : 
Ἔρωτα παύει λιμός, εἰ δὲ μή, χρόνος. 
Ἐὰν δὲ μηδὲ ταῦτα τὴν φλόγα σβέσῃ, 
Θεραπεῖά σοι τὸ λοιπὸν ἠρτήσθω βρόχος, id est 
Fames amorem sedat, id si sit minus, 
Tempus medetur. Sin nec ista extinguere 
Flammam queant, tum restat, ut funem pares. 
Idem intelligi voluit Apuleius, cum Veneri ebriam coenam affingit, cum interim 
esuriat Psyche. Quamquam Aristoteles indicat immodicam vini potionem inutiles 
reddere ad coitum, nam dilui vim seminalem, atque ob cam causam Alexandrum 
Magnum in Venerem parum fuisse strennuum, quod esset vinosus. Idque 


Theophrastum dixisse narrat Athenaeus. 

1298. IT, 111, 98. Naviges in Massiliam 


Πλεύσειας εἰς τὴν Μασσαλίαν. Scribit Athenaeus lib. ΧΙ. Massilienses 
usqueadeo delitiis effeminatos olim fuisse, ut proverbio dici consueverit : Πλεύσειας 
εἰς τὴν Μασσαλίαν, id est Naviges in Massiliam. Non explicat quidem ille proverbii 
sensum, sed facile conjicitur in molles et moribus, cultuque parum virili torqueri 
debere. Plautus in Cassina : 

Ubi tu es, qui colere mores Massilienses postulas ? 

Tametsi, quod ait Plautus, nobis potius referendum videtur ad severitatem vitae, 
quemadmodum Plutarchus in vita Agesilai docet Spartanam disciplinam appellatam 
severam minimeque delitiis indulgentem. Nam non alia gens laudatior quam 
Massiliensium, si Ciceroni credimus sique vera memorat Valerius Maximus lib. II, 
cap. De institutis, multa commemorans de disciplina ejus civitatis, quae nec mimos 
ullos in scenam admiserit, ne parum pudicis fabularum argumentis civium mores 
inficerentur, nec eos, qui religionis praetextu vitam inertem et ociosam sectarentur, 
intra portas receperit. Aliaque id genus de Massiliensium severitate referuntunr 
apud auctores, ut appareat Athenaeum non de Gallica Massilia, sed de Lybica loqui, 
cujus meminit Vergilius quarto Aeneidos libro : 

Hic mihi Massylae gentis monstrata sacerdos. 

Quo quidem ex loco conjecturam facere licet Massylos maleficiis olim infames fuisse, 
quemadmodum et Thessalos. Caeterum quoniam apud Athenaeum Massalia est, non 
Massylia, fieri potest, ut nec sit Massilia, quae est Galliae Narbonensis, nec Massylia 
Maurorum, sed tertia quaepiam, licet hanc nominum differentiam interdum 
confundant Graeci scriptores. Stephanus indicat hoc nomine fuisse civitatem 
Ligusticae, Phocensium coloniam auctore Hecataeo ; Timaeum vero illud addere, 
cum nauclerus adnavigasset, viso piscatori projecto in terram fune dixisse alliga 
rudentem, et hinc loco nomen inditum Massalia. Μᾶσαι enim Aeolibus est quod alii 


dicunt δῆσαι Piscator. Ex μᾶσαι igitur et ἁλιεύς dicta Massalia. 

1299. IT, 111, 99. Naviges Troezenem 


Πλεύσειας Τροιζῆνα, id est Naviges Troezenem. Eustathius enarrans 
secundum Homericae Iliados librum ait dici solitum in eos, qui cum mento imberbi 
essent, tamen appositiciis pilis barbam virilem mentirentur. Addit inde natum, quod 
Troezenis portus quispiam vulgo celebratus sit nomine Barba. Est autem alter 


Troezen in Massilia. 


1300. IT, π|, 100. Attica bellaria 


Πέμματα Ἀττικά, id est bellaria Attica, de lautitiis, et cupediis. Transferri 
potest ad rem quamcumque majorem in modum suavem, ac jucundam. Plato Politiae 
suae libro tertio : Ψέγεις καὶ Ἀττικῶν πεμμάτων τὰς δοκούσας εἶναι εὐπαθείας, id 


est Damnas et Attica bellaria, quae videntur ad lautitias pertinere. 


1301. II, IV, 1. Nemo benemerito bovem immolavit praeter Pyrrhiam 


Οὐδεὶς εὐεργέτῃ βοῦν ἔθυσεν ἀλλ΄ ἢ Πυρρίας, id est Nemo bovem 
immolavit benemerito nisi Pyrrhias. Hoc proverbio quondam utebantur, si quando 
quis extitisset homo insignite gratus, qui beneficium acceptum ampliter repensaret. 
Plutarchus in Quaestionibus Graecanicis, unde sit natum adagium, enarrat ad hunc 
modum : Navis quaedam piratica appulit ad insulam Ithacensem, in qua forte 
fortuna senex quidam erat una cum cadis fictilibus plenis pice. Pyrrhias quidam, 
Ithacensis, ut opinor, negotiator, senem dato precio redemit a piratis, non ob id, quod 
eo sibi foret opus, sed partim quod misertum esset senilis fortunae, partim hominis 
oratione persuasus. Emit autem una cum sene cados illos picarios, idque auctore 
sene. Deinde profectis piratis, quo Pyrrhiae gratiam referret senex, quod non ob lucri 
cupiditatem, sed ob benevolentiam sese liberum fecisset, indicavit in cadis multam 
pecuniae vim, pici admixtam, abditam esse. Qua reperta cum Pyrrhias derepente 


dives esset reditus, cum magnifice collaudavit senis erga sese gratitudinem, tum 

eidem bovem immolavit officii praemium. Atque hinc re jam pervulgata natum 
proverbium de gratia prolixe relata. Veteres enim regale sacrum et magnificum 
opiparumque  convivium βουθυσίαν  appellabant. Accommodabitur  recte 
proverbium et in vulgatam mortalium ingratitudinem, adeo ut vix unum reperias, 
qui meminerit officii. Non abludit hinc exemplum Evangelicum, quo e decem lepra 


Christi beneficio liberatis unus duntaxat reversus est, qui gratias egerit. 


1302. IT, IV, 2. Fumi umbra 


Καπνοῦ σκιά, id est Fumi umbra. Proverbiali hyperbole id dixit antiquitas pro 

re qualibet vili. Sophocles in Antigone : Τὰ δ' ἄλλα καπνοῦ σκιᾶς / οὐκ ἂν 

10 πριαίμην, id est Reliqua fumi umbra non emerim. Cum omnis umbra res quaedam 
est inanis, tum vero fumi umbram pene dixeris umbram umbrae. Extat et hoc apud 


Aristophanem. De hoc alias non nihil attigimus. 


1303. II, 1V, 3. Vivum cadaver, vivum sepulchrum 


Ἔμψυχος νεκρός, id est vivum cadaver, proverbiali figura dixit Sophocles in 
Antigone : 
Οὐ τίθμη΄ ἐγὼ 
Ζῆν τοῦτον, ἀλλ΄ ἔμψυχον ἡγοῦμαι νεκρόν, id est 
Hunc ego vivere 
Haud arbitror, vivum at cadaver judico. 
20  Refertur apud Athenaeum libro duodecimo, Euripides in Aeolo apud Stobaeum : 
Φεῦ φεῦ, παλαιὸς αἷνος ὡς καλῶς ἔχει: 
Γέροντες οὐδέν ἐσμεν ἀλλο πλὴν οχλος 
Καὶ σχῆμ΄, ὀνείρων δ΄ ἕρπομεν μιμήματα, 
Νοῦς δ’ οὐκ ἔνεστιν, οἰόμεσθα δ’ εὖ φρονείω, id est 
Heus heus, vetustum ut recte habet proverbium : 


Nil aliud atque turba nos senes sumus 

Umbraeque, verum serpimos imitamina 

Insomniorum, ceterum mens haud inest, 

Quanquam videmur sapere nobis adprobe. 
In eos dicetur, qui sic vivunt, ut nihil dignum vita agant. Lucianus senem decrepitum 
ἔμψυχόν τινα τάφον, id est vivum quoddam sepulchrum appellat. Huc pertinet 
etiam illud mimi cuiusdam. Laberii, ni fallor, apud Gellium : 


Similis sepulchris nil nisi nomen retineo. 


1304. II, IV, 4. Ex fronte perspicere 


Ex fronte perspicere dicimur, quod statim et velut ipso protinus occursu 
percipimus. Sumptum ab physionomicis, qui se profitentur ex oris lineamentis 
reliquaque corporis specie ingenium hominis posse deprehendere. M. Tullius ad 
Antonium : Non enim solumex oratione, sed etiam ex vultu et oculis et fronte, ut 
aiunt, meum erga te amorem perspicere potuisses. Id adagium etiam hodie vulgo 
tritissimum est. Q. Cicero ad fratrem De petitione consulatus frontem appellat animi 
januam : Cura, inquit, ut aditus ad te diurni atque nocturni pateant neque foribus 
solum aedium tuarum, sed etiam vultu et fronte, quae est animi janua. Quae si 
significat voluntatem abditam esse ac retrusam, parvi refert patere ostium. Haec 
Cicero . Unde et vera fronte fieri dicuntur, quae fiunt ex animo. Interdum enim aliud 
frons loquitur, aliud celat animus. Allusit huc Aristophanes in Equitibus : 

Ἐπίδηλον ἡμῖν τοῖς προσώποισιν ποιεῖν, 

Ἢν τοῖς ἔπεσι χαίρωσι καὶ τοῖς πράγμασιν, id est 

Nobis ut ipsis frontibus faciant palam, 


An nostra dicta ac facta laeti. Comprobent. 


1305. II, IV, 5. Spem precio emere 


Est lucrum incertum et in eventu situm certo affectare damno. Terentius in 


Adelphis : Ego spem precio non emo. Hanc sententiam leno refert 111: Pecuniam in 

loco negligere maximum interdum est lucrum. Quadrabit potissimum in eos, qui spe 
rerum adducti maximarum principum favorem muneribus obsequiisque captant, 
certe aetatis ac temporis impendio, quo non alius sumptus charior. Nam 11 quid aliud 
quam spem precio emunt ἡ Figura mutuo sumplta videtur a quodam emptionis 
genere, in quo consuevit alea rei, non res emi; veluti si quis retium jactum emat in 
piscendo aut missilium praedam in venatu, aut si quid aliud ejusmodi. Qua de re 
multa fit mentio in Pandectis lib XVIIL, titulo De contrahenda emptione : veluti cum 
quis emit proventum agri in annum proximum aut partum animantis, sive cim 
emitur aptus piscium aut avium, aut etiam missilium, quam illi vocant aleam. In 
partu tamen non tenetur emptor, si nihil natum fuerit, nisi forte hoc per ipsum actum 
est, ne quid nasceretur; in alea tenetur, quoniam spes empta est; tantum in 


missilibus evictio rei captae perimis ex empto actionem. 
1306. IT, IV, 6. Coelum territat 


Proverbialis hyperbole apud Virgilium in Aeneiïde : Et coelum territat armis, 
convenit in minaces et feroces Thrasonesque magniloquos. Sumpta videtur a bello 
Giganteo, quae fabula notior, quam ut hic sit repetenda. Confine huic illud Synesii in 
epistola contra Andronicum : Τῇ κεφαλῇ τὸν οὐρανὸν ἐξαράσσειν ἐπιχειρεῖ, id est 


Capite coelum perrumpere conatur. 
1307. IT, IV, 7. Subere levior 


Φελλοῦ κουφότερος, id est Subere levior, proverbialis hyperbole in homines 
inconstantes et lubrica fide. Suberis enim lignum cavernosum, quod in aqua non 
sidit, verumetiam retibus et natantibus alligatur, ne possint sidere. Horatius in Odis : 

Quanquam sydere pulchrior 

Ille est, tu levior cortice et improbo 


Iracundior Adria. 

Strabo libro primo inter hyperbolas proverbiales hanc quoque commemorat : Subere 
levior umbra. Quanquam hic locus apud Strabonem non caret suspitione 
mendositatis. Graeca sic habent: Kai καθάπερ εἰσί τινες ὑπερβολαὶ ἐπὶ 
ὑπερβολαῖς, ὡς καὶ TO κουφότερον εἶναι φελλοῦ σκιάν, δειλότερον δὲ λαγὼς 
Φρυγός, ἐλάττω δὲ ἔχειν γῆν τὸν ἀγρὸν ἐπιστολῆς Λακωνικῆς. Haec ita vertit 
Gregorius Typhernas sive Guarinus : Et sicut nonnulli super excessibus excessus 
sunt, ut illud : leviorem subere umbram, et illud : formidolosiorem lepore Phrygem, 
et illud : Ager minorem tellurem habet quam epistola Laconica. Primum umbram 
esse leviorem subere non est insignis hyperbole, imo nulla potius est, ut jam demus 
Graece recte dici κουφότερον σκιάν. Unde hic pro σκιάν legendum arbitror σκιᾶς, 
ut sic dicta sit suberis umbra, quemadmodum dicimus umbrae somnium. Item 
δειλότερον λαγῶ φρύγα, id est timidiorem lepore Phrygem, quomodo legisse 
videtur interpres. Nec absurdum, si intelligamus Phrygium leporem, veluti caeteris 
pavidiorem, quod ea gens imbellis habebatur et effoeminata delitiis. Pindarus in 
Pythiis hymno secundo metaphoram flexit ad laudem hominis, qui quanquam 
pressus calumniis malorum, non dejicit tamen animum, sed se suapte nature recipit 
in apertum, unde et φελλὸν ἀβάπτιστον appellat, id est suber, quod tingi nequeat. 
Huc respexit Horatius Epistolarum lib. I de Ulysse loquens : 
Dum sibi, dum sociis reditum parat, aspera multa 


Pertulit, adversis rerum immersabilis undis. 


1308. II, IV, 8. Cubito emungere 


Ἀγκῶνι ἀπομυσσόμενος, id est cubito emungens, proverbialis ironia in 
hominem sordidi quaestus et conditionis abjectae, a salsamentariis ducta, quibus mos 
est narium mucum cubito abstergere, nimirum manibus muria et salsugine oppletis. 
Bion philosophus apud Suidam ex Laertio : Ἐμοῦ πατὴρ μὲν ἦν ἀπελεύθερος, τῷ 
ἀγκῶνι ἀπομυσσόμενος, id est meus pater erat libertinus, cubito emungens. 


Celebratur scomma M. Tullii tortum in quendam salsamentarii filium, cujus tacito 

auctoris nomine meminit, qui scripsit Rhetoricen ad Herennium, in schematis specie, 
quae dicitur significatio per consequentiam : ut, inquit, si salsamentarii filio dicas : 


Quiesce tu, cujus pater se cubito emungere solebat. 


1309. IT, IV, 9. Hiberae naeniae 


Hiberas naenias divus Hieronymus nugas appellat in praefatione, quam 
praeposuit Moysi Pentateucho : Quod multi ignorantes, inquit, apocryphorum 
deliramenta sectantur et Hiberas naenias libris authenticis praeferunt. Idem in 
Duodecim quaestionibus : Et hiberas naenias Aegyptiaque portenta sectari. Opinor 
Hiberas naenias dici propter prodigiosas maleficiorum fabulas vulgo jactatas. Nam 
Hiberos maleficiorum infamia laborasse testis est in Odis Horatius. Nisi quis mavult 
ad flumen auriferum Tagum referre. Quanquam ipse divus Hieronymus in epistola 
adversus Vigilantium satis indicat de portentis ac monstris intelligendum, scribens 
ad hunc modum : At quia ad radices Pyrenaei habitas vicinusque es Hiberiae, 
Basilidis antiquissimi haeretici et imperitae scientiae incredibilia portenta 
persequeris. Athenaeus in secundo tradit Hiberos, cum essent opulentissimi, tamen 
ob parsimoniam semper ὑδροποτεῖν solitos et μονοσιτεῖν, hoc est aquam bibere et 
solos cibum capere, ceterum vestitu fuisse sumptuosissimo. Citat hoc ex Athenaeo 


Stephanus, sed pro μικρολογία depravatum est μακρολογία. 


1310. II, IV, 10. Siculae nugae, gerrae, persolae nugae 


Siculae nugae proverbio dicuntur res leviculae. Ausonius in epistola ad 
Symmachum. Cogitans, inquit, non illud Catullianum : 

Cui dono lepidum novum libellum, 
Sed amargoteron et verius : 

Cui dono illepidum et rudem libellum, 
Non diu quaesivi. Tu enim occurristi, quem ego, si mihi potestas sit, ex omnibus 


unum semper eligerem. Misi itaque ad te frivola gerris Siculis vaniora. Porro 

Siculorum dicacitas nota est veterum litteris. Nam Siculus fuit Epicharmus, ad cujus 
exemplar properare Plautus dictus Horatio. Plautus autem in nugis ac jocis est 
immodicus nec raro ineptus. Porro gerras Graeci crates vimineas appellant. Ea vox 
postea vulgo pro nugamentis rebusque frivolis usurpata est, auctore Festo Pompeio, 
hac quidem occasione : Athenienses cum Syracusas obsiderent et crebro gerras 
poscerent, irridentes Siculi gerras clamitabant. Hinc in proverbium cessit. Unde et 
familiares quique inter se nugas omnes communicant, congerrones vocantur. Suidas 
neutro genere γέρρα refert ut Persicam vocem, quae quidem tum arma declaret, tum 
quodvis defensaculum. Etymologicon Graecum addit apud Siculos naturam 
muliebrem gerron appellari, γέρρα namque dici commutatione litterae quasi δέρρα, 
δέρας autem apud Graecos pellem significat et gerra proprie defensacula sunt 
pellicea. Plautus in Poenulo : 

Scitum per tempus hoc jam est verbum, si verbum vetus. 

Nam tuae blanditiae mihi sunt, quod dici solet, 

Gerrae germanae, edepol lirae, lirae. 
Germanas dixit non Germanicas, absit, sed meras ac veras nugas. Quod autem 
Plautus vocat lirae, Graeci dicunt λῆρον sive ληρήματα. Vocem dictam putant a 
A0 w et ῥέω, quod dictum fallens memoriam excidat, quemadmodum et φλύαρον et 
φλυαρίαν dictam a φλύω et ῥέω, quod superfluant exundentque verbis garruli. 
Apud hunc ipsum Plautum et Persolas nugas legimus, opinor, ob montes aureos, qui 


apud Persas esse perhibentur. 


1311. II, IV, 11. Qui semel scurra, numquam paterfamilias 


Qui semel scurra, numquam paterfamilias, Porphyrion enarrans Horatium 
admonet fuisse proverbium. Sensus est autem eum, quem semel depuduerit quique 
contempta fama scurram agere coeperit, vix umquam ad bonam frugem redire. 
Scurra gaudet alieno cibo, paterfamilias parat, unde domi vivat. M. Tullius in actione 


pro Publio Quintio: Memini, vetus est, de scurra multo facilius divitem quam 

patremfamilias fieri posse. Fortuna crebro largitur opes indignis, at bonam mentem 


dat nemini. 
1312. II, 1V, 12. Aegroto, dum anima est spes est 


Aegroto dum anima est, spes est, sententia proverbialis, admonens, ne in 
afflictissimis quidem rebus abjiciendam esse spem. M. Tullius ad Atticum: Ut 
aegroto, dum anima est, spes esse dicitur, sic ego, quoad Pompeius in Italia fuit, 
sperare non destiti. Sumptum videtur adagium ex Theocriti Batto : 

Θαρσεῖν χρή, φίλε BATTE τάχ΄ αὔριον ἔσσετ’' ἄμεινον. 

Ἐλπίδες ἐν ζῳοῖσι, ἀνέλπιστοι δὲ θανόντες, 

Χὼ Ζεὺς ἄλλοκα μὲν πέλει αἴθριος, ἄλλοκα δ΄ ὕει. 

Hos versus quoniam non ineleganter vertit Philelphus, haud gravabor adscribere : 

Fidere, Batte, decet : melius cras forsan habebis 

Sperandum est vivis, non est spes ulla sepultis. 

Nunc pluit, et claro nuns lupiter aethere fulget. 

Item Euripides in Troadibus : 

Οὐ ταὐτόν, © παῖ, τῷ βλέπειν τὸ κατθανεῖν: 

Τὸ μὲν γὰρ οὐδέν, τῷ δ΄ ἔνεισιν ἐλπ΄δες, id est 

Non est idem, mi gnate, vivere ac mori, 

Siquidem hoc nihil, spes sunt in illo scilicet. 

Eodem pertinet fabula de Pandorae pyxide, in cujus summo labro sola spes haeserit, 


reliquis omnibus morbis evolantibus. 
1313. II, 1V, 13. Ad vivum resecare 


M. Tullius lib. De amicitia ad vivum recesare dixit pro eo, quod est rem 
exactius, quam sat est, ac morosius excutere : sed hoc, inquit, primum sentio, nisi in 
bonis amicitiam esse non posse. Neque id ad vivum reseco, ut illi, qui haec subtilius 


disserunt. Mutuo sumpta metaphora a tonsoribus capillos aut ungues resecantibus, 

nam ii saepenumero molesti sunt, dum nimium diligentes esse student. Idem in libris 
De finibus dixit pressius agere pro exactius et accuratius. Plautus in Bacchidibus sub 
persona Chrysali : Tondebo auro usque ad vivam cutem. Et hoc ipsum tondere pro 


deludere Graecis in proverbio est. 


1314. IT, IV, 14. Hostimentum est opera pro pecunia 


Hostimentum est opera pro pecunia. Hoc adagium admonet nihil gratuitum 
esse debere, sed officium beneficio pensandum. Hostimentum autem auctore 
Pompeio Festo beneficii pensatio est, a prisco verbo hostire et redhostire, quod est 
paria referre. Ab eodem hostem dici putat Nonius, quod ex aequa causa pugnam 
suscipiat. Sic lena apud Plautum in Asinaria adolescenti respondet sua exprobranti 
beneficia : Hostimentum est opera pro pecunia, hoc est Neuter habet, quod imputet 
alteri. Tu mulierem amabas, missa est ; ego pecuniam, dedisti.T. Livius : Numquam 
nec opera sine emolumeto, nec emolumentum servis sine impensa opera est. At in 
amicorum officiis alia ratio est, nec enim liberatur a debenda gratia, qui gratiam 
retulit, nec permutatione officiorum fit, ut neuter alteri quicquam debeat. Confine 


illis : Manus manum fricat, et Scalpentem scalpe. 


1315. II, 1V, 15. Utramque paginam facit 


Plinius Historiae mundi libro secundo, capite septimo de fortuna loquens 
Huic, inquit, omnis expensa, huic omnia feruntur accepta et in tota ratione 
mortalium sola utramque paginam facit. Proverbii faciem habet illud utramque 
paginam facit, sumpta metaphora a codicillis rationalibus, duas habentibus paginas : 
alteram, quae indicat, quid sit datum, alteram, quae, quid acceptum sit, ostendit. 
Itaque in rebus humanis fortuna utramque facit paginam, id est sive quid obtigit 
boni, ea laudatur, quasi dederit, sive mali quid accidit, eadem incessitur ceu 


malorum auctor. 

1316. II, IV, 16. Nec omnia, nec passim, nec ab omnibus 


Οὔτε πάντα, οὔτε πάντῃ, οὔτε παρὰ πάντων ; id est Nec omnia, nec passim, 
nec ab omnibus. Admonet adagium in muneribus accipiendis non solum 
verecundiam adhibendam esse, verum etiam delectum : sunt enim quaedam, quae 
neutiquam decorum sit accipere, est item locus, est tempus, quo pulcrum sit recusare 
munus oblatum, sunt quidam, a quibus inhonestum sit admittere donum. Laudat 
Horatius Telemachum Homericum, qui equos ad Menelao oblatos recusarit. Hoc 
adagium citatur ab Ulpiano in Pandectis libro primo, titulo De officio proconsulis, ex 
epistola divi Severi et Antonini imperatorum. Verba ipsa subscribam : Quantum, 
inquit, ad xenia pertinet, audi, quid sentiamus. Graecum proverbium est : Οὔτε 
πάντα, οὔτε πάντῃ, οὔτε παρὰ πάντων (id est Nec omnia, nec passim, nec ab 
omnibus). Nam inhumanum est a nemine accipere, sed passim vilissimum est et 
omnia avarissimum. Hactenus 111. Graeca verba in omnibus exemplaribus 
desiderabantur. Ea Politianus ex archetypis restituit, ne quid hunc interim debita 
fraudemus laude. Allusit huc Theocritus in Thyonicho : 

Αἰτεύμενος οὐκ ἀνανεύων 
Οἷα χρὴ βασιλῆ᾽: αἰτεῖν δὲ δεῖ οὐκ ἐπὶ παντί, id est 
Non solet ille negare rogatus 


Principe digna nec est de re quacumque rogandum. 
1317. IL, IV, 17. Tempus omnia revelat 


Tertullianus, quem divus Cyprianus praeceptorem suum appellare consuevit, 
in Apologetico contra ethnicos Bene autem, inquit, quod omnia tempus revelat, 
testibus etiam vestris proverbiis atque sententiis. Aulus Gellius Noctium Atticarum 
libro duodecimo, cap. Item duodecimo, citat in hanc sententiam hos Sophoclis 
Versus : 


Πρὸς ταῦτα κρύπτε μηδέν, ὡς ἅπανθ’ ὁρῶν 

Kai πάντ' ἀκούων πάντ’ AVATTUOOEL χρόνος, id est 

Ob ista ne quid occulas, siquidem intuens 

Cuncta audiensque, cuncta proferet dies. 
Idem in Ajace flagellifero : 

Ἅπανθ’ ὁ μακρὸς κἀναρίθμητος χρόνος 

Φύει τ' ἄδηλα καὶ φανέντα κρύπτεται, id est 

Cuncta pariter immensus ordo temporum 

Occulta prodit et idem prodita occulit. 
Eodem in loco Gellius admonet quemdam veterum poetarum veritatem temporis 
filiam vocasse, quod ea licet aliquando lateat, tamen temporis progressu in lucem 
emergat. Fertur in eamdem sententiam hic quoque senarius proverbialis : 

Ἄγει δὲ πρὸς φῶς τὴν ἀλήθειαν χρόνος, id est 

At veritatem tempus in lucem eruit, 
Et alter item, huic adsimilis : 

Πάντ’' ἀνακαλύπτων ὁ χρόνος πρὸς φῶς φέρει, id est 

Omnia sub auras tempus aperiens refert. 
Idem opinor sensisse Thaletem cum ait τὸν χρόνον σοφώτατον ἁπάντων, 
ἀνευρίσκειν γὰρ τὰ πάντα, hoc est tempus omnium esse sapientissimum, ut quod 
cuncta reperiat eruatque, nec aliud Pindarum in Olympiacis, cum ait: Ἁμέραι d’ 
ἐπίλοιποι μάρτυρες σοφώτατοι, id est Posteri dies sapientissimi testes. Idem alibi 
tempus omnium parentem appellat, quod nihil non fiat progressu temporis : 
Ἀποίητον οὐδ΄ ἄν / χρόνος ὁ πάντων πατὴρ δύναιτο θέμεν ἔργων τέλος, id est Ne 
tempus quidem, rerum omnium pater, possit, quod factum est, infectum reddere. 
Habet eamdem sententiam Pindarus cum aliquot locis, tum Olymp. X. : 

Ὅ τ' ἐξελέγχων μόνος 

Ἀλάθειαν ἐτήτυμον χρόνος, 


Τὸ δὲ σαφανὲς ἰὼν πόρσω κατέφρασεν, 

id est Et solum tempus, quod veritatem certam prodit, quodque latebat in obscuro, 
progrediens enarravit. Huc allusisse videtur Vergilius in sexto : 
Subigitque fateri, 

Quae quis apud superos furto laetatus inani 

Distulit in seram commissa piacula mortem. 
Neque discrepat Evangelicum dictum apud Matthaeum cap. X.: Οὐδέν ἐστι 
κεκαλυμμένον, ὃ οὐκ ἀποκαλυφθήσεται, καὶ κρυπτόν, ὃ οὐκ γνωσθήσεται, id est 
Nihil opertum, quod non revelabitur, et occultum, quod non scietur. Plutarchus in 
Problematis causam inquirit, cur antiquitus operto capite res divina Saturno fieri 
consueverit, atque id significatum arbitratur, quod veritas plerumque tecta 
ignorataque sit, sed eadem aperitur tempore. Saturnus enim temporum auctor as 
deus fingitur, nam Κρόνος Saturnus, χρόνος tempus. Nec aliud sensit T. Livius, cum 
ait libro vigesimosecundo : A veritate laborare nimis jus saepe aïunt, extingui 
numquam. Seneca libro De ira secundo : Dandum semper tempus est, veritatem 


enim dies aperit. 


1318. II, IV, 18. Alpha penulatorum 


Martialis Epigrammatum libro secundo : 

Quem non lacernis Publius meus vincit 

Non ipse Codrus, alpha penulatorum. 
Alpha vocavit praecipuum et quasi primatem, proverbiali nimirum figura. Idem alias 
jocatur in quemdam offensum, quod eum dixisset alpha, monetque, ut hujus injuriae 
talionem faciat seque vicissim beta, si velit, appellet. Translatum a notulis litterarum, 
quibus Graeci numerum indicant. Eosdem signiferos et antesignanos appellant, 
metaphora sumpta a militia. Quamobrem autem alpha inter litteras primum obtineat 
locum, Plutarchus non inscite causas reddit τῶν Συμποσιακῶν προβλημάτων 
decade nona : Protogenes grammaticus e suo ludo causam adducit primum vocales 


jure praeferri consonantibus, quod citra illarum adminiculum sonent, deinde vocales 

ancipites merito praeferri longis et brevibus, quod utriusque generis vim 
complectantur, caeterum inter ancipites recte primum locum alpha tribui, quod in 
confidendis syllabis iota et ypsilon sequantur alpha, velut in αὔριον, Αἴας, alpha 
numquam sequatur illas duas, ut eamdem efficiant syllabam ; sed resilit et proprium 
tuetur principatum. At Ammonius mox diversam allegat causam ; Cadmum ob id 
alpha principem inter litteras locum tribuisse, quod Phoenicum lingua bos alpha 
vocetur, cui primum locum attribuendum putarit, non secundum aut tertium, 
quemadmodum fecit Hesiodus : 
Οἶκον μὲν πρώτιστα γυναῖκά TE βοῦν τ’ ἀποτῆρα, id est 
Primum aedes, deinde uxorem, inde bovem agricolantem. 

Nam his praesidiis putat opus esse, si quis cupiat famem ac paupertatem effugere. 
Rursum Plutarchus addit hanc causam se a Lampria, suo didicisse avo : primam 
vocem naturalem et articulatam reddi per alpha, propterea quod spiritus, qui est in 
ore, potissimum formatur ac fingitur motu labiorum, quibus diductis primum hic 
egreditur sonus mire simplex et nullius indigens negotii, ut neque linguae requirat 
auxilium, sed ea subjacente per spatium efferatur. Unde et pueri nascentes primum 
hanc edunt vocem. Haec atque hujusmodi quaedam eo, quem ostendi, loco 
referuntur. Disputatur et apud Platonem de alpha inter litteras principatu. Quin et 
illa proverbium sapiunt: primas tenere, primas deferre sive tribuere, et Non 
posteriores feram, quae metaphorae sunt a partibus histrionum in fabula ; et apud 
Graecos πρωτεύεσθαι et τὰ πρῶτα δοῦναι καὶ τὰ πρῶτα φέρειν, quod a fabularum 
actoribus sumptum apparet, inter quos primas agunt, qui maximam fabulae partem 
sustinent, secundas ac tertias, qui illis sunt inferiores. Quamquam et in causarum 
actionibus sunt πρωτολογίαι, δευτερολογίαι et τριτολογίαι, quemadmodum sunt 
πρωταγωνισταί, δευτεραγωνισταί et τριταγωνισταί. Quae si commode 


transferuntur, speciem habent proverbii. 

1319. II, IV, 19. Salivam imbibere 


Divus Hieronymus in Evangelia praeloquens Quis enim, inquit, doctus pariter 
vel indoctus, cum in manus volumen assumpserit et a saliva, quam semel imbibit, 
viderit discrepare, quod lectitat, non statim erumpat in vocem ? Eleganter profecto 
proverbialique figura dixit : et a saliva, quam semel imbibit, id est ab illo gustu, quo 
puer imbutus est. Sumpta metaphora ab infantibus, quibus praemansum cibum 
nutrices in os inserunt, non sine saliva. Cui cum assueverint, nihil jam illis sapit, 
quod ab illius primae salivae gustu diversum sit. Proinde modis omnibus curandum, 
ut optimis assuescamus. Idem solet accidere plerisque nostrum, ut quicquid dissideat 
ab 1186, quae primis illis annis imbibimus, protinus displiceat. Aïunt et canes eos 
amare, quorum salivam gustarint. Verum malim ad superiorem metaphoram referri. 
Huc spectare videtur et Persianum illud : 

Inque luto fixum possis transcedere nummum 

Nec gluto sorbere salivam Mercurialem. 

Quamquam magis arbitror referendum ad ficos Mercuriales, de quibus alias diximus, 
quos joci causa quidam saliva oblinebant, ut ludibrio essent, qui tollerent, cum 
consimilem lusum praemiserit de nummo infixo luto. Illud certe pertinet ad hoc 
proverbium, quod est apud eundem in sexta satyra : 

Nec tenuem sollers turdorum nosse salivam. 


Salivam pro gustu dixit. 
1320. II, IV, 20. Quo semel est imbuta 


Huic non dissimile est Horatianum illud : 
Quo semel est imbuta recens, servavit odorem 
Testa diu. 
Proinde recte monet Fabius, ut statim optima discantur, propterea quod nihil haeret 


tenacius quam id, quod rudibus annis perceperimus. Et Aristoteles libro Moralium 

Nicomachiorum secundo : OÙ μικρὸν οὖν διαφέρει τὸ οὕτως ἢ οὕτως εὐθὺς ἐκ 
νέων ἐθίζεσθαι, ἀλλὰ πάμπολυ, μᾶλλον δὲ τὸ πᾶν, id est itaque non parvi refert, 
hoc an illo pacto protinus ἃ pueris consuefiamus, imo plurimum interest, vel potius 
omne in eo momentum est situm. Et Vergilianum illud ἐπιφώνημα in Georgicis : 


Adeo in teneris consuescere multum est. 


1321. II, IV, 21. Augiae stabulum repurgare 


Αὐγείου βουστασία, id est Augiae bubile, allegoria proverbialis in hominem 
aut in rem majorem in modum inquinatam. Lucianus in Pseudomante : Kai τὴν 
Αὐγείου βουστασίαν, εἰ καὶ μὴ πᾶσαν, ἀλλ’ εἰς δύναμίν γε τὴν ἐμαυτοῦ 
ἀνακαθήρασθαι πειράσομαι, id est Et Augiae bubile, si non omne, at certe pro mea 
virili conabor submovere. Ostendit autem hujus stabula tantum habuisse congesti 
fimi, quantum ter mille boves pluribus annis reddere potuerint. Hujus mentionem 
facit et Pausanias in Eliacis deque bubus et fimo non nihil meminit. In Graecis 
epigrammatis recensetur inter Herculis labores Augiae stabulum repurgatum. Quin 
et Seneca ludicro libello de morte Claudii Caesaris usurpat hoc proverbium : In quos, 
inquit, si incidisses, valde fortis licet tibi videaris, maluisse cloacas Augiae purgare : 
multo plus ego stercoris exhausi. Etiamsi proverbium omissum erat in exemplari, 
quod primum secutus est Frobenius, id est nos restituimus es exemplari, cujus nobis 
copiam fecit e sua bibliotheca collegium liberales artes profirentium in florentissima 
Lovaniensium Academia (neque enim aequum arbitror umputari universitati, quod 
paucorum seniculorum conspiratione tam odiose repugnatum sit hic bonis litterris ac 
linguis). Gregorius theologus ad Basilium Magnum Πῶς, inquit, παρέλθω τοὺς 
ἀκήτους κήτους ἐκείνους καὶ ἀλαχάνους καὶ τὴν Αὐγίου κόπρον ἐκ τῆς οἰκίας 
ἐκκαθαιπομένην, id est quomodo praeteream hortos 1105 incultos et holeribus 
vacuos atque Augiae stercus ex aedibus repurgatum ? Sentit vitam luxu perditam in 


melius correctam. 

1322. II, IV, 22. Pericolosum est canem intestina gustasse 


Χαλεπὸν χορίων κύνα γεῦσαι, id est 

Intestina canem semel adgustasse periclum est, 
proverbali allegoria dictum est ἃ Theocrito in idyllio decimo. Admonet adagium 
haud facile temperare ἃ peccando, qui semel illecebram illam velut auctoramentum 
vitiorum degustarit, quemadmodum qui semel scortum attigerit, qui semel perjurio 
sive furto rem auxerit, qui semel aulicam vitam sit expertus. Effertur et ad hunc 
modum apud Lucianum : Οὐδὲ κύων παύσαιτ' ἂν ἅπαξ σκυτοτραγεῖν μαθών, id 
est Neque canis desiturus est, qui semel corium edere didicerit. Theocriti scholiastes 
indicat hoc proverbium et hunc in modum efferri: Χαλεπὸν μαθοῦσα κύων 
σκυτροταγεῖν, id est Periculosa res est canis, quae didicit arrodere coria. Horatius in 
Sermonibus simili figura dixit : 

Quae si semel uno 
De sene gustarit, tecum partita lucellum, 


Ut canis a corio numquam absterrebitur uncto. 


1323. II, IV, 23. Dubia coena 


Dubiam coenam opiparam variisque instructam ferculis appellabant idque 
proverbium a parasitis repertum apparet. Phormio apud Terentium : 
Coena dubia apponitur. 
Quid istuc verbi est ? Ubi tu dubites, quid sumas potissimum. 
Exponit parasitus verbum suum, alioqui anceps. Nam dubium etiam periculosum 
significat et dubia coena possit intelligi, quae non careat suspicione veneni. Horatius 
in Sermonibus : Vides, ut pallidus omnis coena desurgat dubia ? Et res parum tutas 


appellamus dubias. 

1324. II, IV, 24. Canis circum intestina 


Κύων παρ’ ἐντέροις, id est Canis juxta intestina, dicebatur, ubi quis res eas, 
quarum esset cupientissimus, propositas conspiceret, quibus frui tamen non liceret. 
Canes enim oberrant circum intestina, devoraturi, nisi fustem timerent. Suidas 
arbitratur accomadari posse in res inutiles et insuaves, intestina enim non facile 


deglutiri a canibus ac devortata revomi plerumque. 
1325. II, IV, 25. Aureae compedes 


Χρυσαῖ πέδαι, id est Aureae compedes, proverbiali metaphora dicitur servitus 
splendida et amabilis, qualis est fere aulicorum vita. Diogenes in epistola quadam 
scriptum reliquit Aristippum in aula regia aureis teneri compendibus, ne posset 
avolare. Seneca in dialogo quodam affectus et rationis Stulti est, inquit, compedes 
suas, quamwvis aureas, amare. Loquitur de uxore formosa. Horatius item de amica 
formosa : 

Tenetque grata 


Compede vinctum. 
1326. II, IV, 26. Herculana scabies 


Ἡράκλειος ψώρα, id est Herculana scabies facileque sanabili, interprete 
Suida, aut quae desideret Herculana, id est calida, balnea. Narrant enim Herculi 
laboribus illis ingentibus fatigato Palladem ac Nymphas crebro balnea ferventia 
suppeditasse. Usum hujus adagii non indicat neque Zenodotus, neque Suidas. 
Equidem opinor dici posse vel in eos, qui multo studio aliove labore valetudinem 
offenderunt, ut quibus aliquo laxamento sit opus, vel in eos, qui blandis 


adulationibus deliniti veluti jucunda quadam scabie pruriunt. 

1327. II, IV, 27. Herculanus morbus 


Ἡράκλειος νόσος, id est Herculanus morbus. Hunc Dicaearchus apud 
Zenodotum eum existimat esse, quem alii sacrum, alii comitialem appellant. Est 
autem ex eorum numero, quibus nulla medicorum ope succurri potest, propterea 
quod divinitus immitti creditur, eoque cognomen additum est sacro. Apuleius in 
prima defensione divinum appellatum putat, quod divinam, id est rationalem, animi 
partem violet ; nasci, quoties caro in humorem crassum et spumidum inimico igni 
colliquescit ; signa esse grave caput, cervicem torpentem, tempora pulsata, auris, 
praecipue dextrae, tinnitum ; deprehendi potissimum incenso lapide gagate et rotae 
figularis circumactu. In hunc aïunt Herculem incidisse vel propter immensos labores, 
vel immittente Junone. Heraclitus arrogantiam sacrum morbum vocavit vel quod id 
mali summos plerumque viros consequi soleat, vel quod sola mors remedium 
adferat. Herodotus in Thalia refert Cambysen huic obnoxium morbo quosdam sibi 
maxime familiares per insaniam occidisse. Herculem item liberos suos interimentem 
inducunt tragici poetae. Herculanus appellatus videtur, quod ut ille invictus, ita hic 
nulla medicorum ope superabilis. Quamquam Aristoteles in Problematis, sectione 
trigesima, problemate juxta Theodorum primo, putat Herculem vere huic morbo 
obnoxium fuisse, atque omnes adeo, qui vel ingenio, vel studio philosophiae, vel in 
administranda republica, vel in aliis artibus excelluerunt, atrae bili obnoxios fuisse. 
Equidem non video, quamobrem hoc debeat inter adagia referri, nisi sacrum aut 
Herculanum morbum appellemus tumorem animi aut aliud aliquod vitium 
insanabile, quod genus est in senibus avaritia, in mulieribus loquacitas. Nam in 


omnibus fere Graecorum collectaneis video preoverbii titulo recenseri. 


1328. IT, IV, 28. Io paean 


lo paean acclamatio proverbialis, qua consuevimus uti re graviter et feliciter 


peracta. Cui non dissimile videtur illud Homericum Βάλλ'΄ οὔτως et apud Latinos 

Macte virtute. Athenaeus ex Clearchi primo de proverbiis libro citat : ‘In παιών, in 
παιάν, id est le paeon, ie paean, nam utroque modo scriptum reperio. Natum hinc 
existimant : Cum Latona ex Chacide, Euboeae civitate, Dianam et Abpollinem in 
Delphos transportaret, evenit forte fortuna, ut juxta specum, in quo Pytho latitare 
dictus est, praeteriret. Ubi vero jam prosiliens Pytho impetu ferretur in illos, Latona 
mulierum more territa filii auxilium inclamavit his verbis : Ἵε, παῖ, id est Jaculare, 
fil. Ibi Apollo, qui tum forte gestabat arcum, misso telo Pythonem interemit. Inde 
vox deflexa est, ut diceretur ‘In παιών. Idque cum ter iterati consueverit in sacris 
Apollini factis, quidam arbitrantur primum ortum esse carmen hexametrum 
heroicum et iambicum trimetrum. Etenim si pronunties primis productis syllabis : 

Ἴη παιάν, ἴη παιάν, ἴη παιάν, 
Hexametrum erit meris constans spondeis ; sin primis correptis, iambicum erit 
trimetrum puris iambis absolutum. Cujus rei meminit etiam Terentianus 
grammaticus. Item Julius Pollux in quarto demonstrat in Pythicis ludis quinque 
fuisse cantus species : πείρᾳ repraesentari Apollinem certaminis dispicientem locum, 
κατακελευσμῷ provocantem Pythonem, ἰαμβικῷ pugnantem, σπονδείῳ vincentem, 
καταχορεύσει oOVantem. Hinc vulgo proverbii vice receptum est, ut re feliciter 
peracta acclamemus ‘In παίαν. Latini videntur ἡ in ὦ mega commutasse. Ovidius in 
opere De arte amandi : 

Dicite io paean et io bis dicite paean, 

Decidit in casses praeda petita meos. 

Et in triumphis acclamabatur lo triumphe. Horatius in Odis : 


Non semel dicemus lo triumphe. 


1329. II, IV, 29. Nemo mortalium omnibus horis sapit 


Plinius libro septimo, capite De praestantia gentium : Si verum facere judicium 
volumus ac repudiata omni fortunae ambitione decernere, mortalium nemo est felix. 


Abunde igitur atque indulgenter fortuna dedicit cum eo, qui jure dici non infelix 

potest. Quippe ut alia non sint, certe, ne lacessat fortuna, metus est. Quo semel 
recepto solida felicitas non est. Quid, quod nemo mortalium omnibus horis sapit ? 
Utinamque falsum hoc et non a vate dictum quam plurimi judicent. Ex quibus Plinii 
verbis conjicere licet eam vocem : neminem omnibus horis sapere, velut oraculo 
proditam in vulgi sermonem abiisse. Sensus vel citra interpretem liquet, nempe 
neminem esse, qui non aliqua parte vitae desipiat ac peccet. Porro stultitiae comes est 
infelicitas, aut certe si quod accidit infortunium, id stoltitiae solet imputari. Eodem 
pertinet, quod paulo post eodem in loco subnectit: Alius de alio judicat dies, 
supremus de omnibus. Extat apud Aristophanem in Ranis et hujusmodi senarius, 
10  quemillic indicat Euripidis esse : 

Οὐκ ἔστιν ὅστις πάντ’ ἀνὴρ εὐδαιμονεῖ, id est 

Haud vivit ullus omnibus felix modis. 
Item Euripides in Supplicibus : 

Τῶν γὰρ ἐν βροτοῖς 
Οὐκ ἔστιν οὐδὲν διατέλους εὐδαιμονοῦν, id est 
Siquidem universis rebus in mortalium 

Nil continenter et undecumque prosperum est. 

Ad eundem modum Horatius : 
Nihil est ab omni 
20 Parte beatum. 

Simonides apud Stobaeum : 

Πάμπαν à ἄμωμος οὔτις οὐδ’ ἀκήριος, id est 


Nemo vacat prorsum malo neque crimine. 


1330. II, IV, 30. Sui cuique mores fingunt fortunam 


Cornelius Nepos in vita Pomponii Attici: Itaque hic fecit, ut vere dictum 
videatur : Sui cuique mores fingunt fortunam. Et paulo post in eodem opere : Supra 


significavimus suos cuique mores plerumque conciliare fortunam. E medio videtur 

sumpta sententia. Nam plerumque videmus mala malis evenire, digna dignis, idque 
vulgo dictitant : malus malum reperit. Et Κακοῖς τρὶς κακά, id est Malis ter mala. 
Attestatur et versiculus proverbialis : 

Ἐσθλῷ γὰρ ἁνδρί τ’ ἐσθλὰ καὶ διδοῖ θεός, id est 

Viro bono fortuna suppeditat bona. 
Item Menander citante Plutarcho : 

Ὁ νοῦς ἡμῶν ὁ θεός, id est 

Nobis enim animus est deus. 
Et apud eundem Heraclitus : Ἦθος ἀνθρώπου δαίμων, id est Mores hominis deus 
(sive fortuna). Eodem pertinet, quod Alcman scripsit, Fortunam esse sororem 
Evpoviac, Πειθοῦς καὶ Προμηθείας, id est Rectae Institutionis, Persuasionis et 
Providentiae, ut refert Plutarchus in commentario de fortuna Romanorum. Plautus 
un Trinummo : Sapiens ipse 5101 fingit fortunam. T. Livius decadis IV libro I. de M. 
Porcio Catone ïita praedicat: In hoc viro tanta vis animi ingeniique fuit, ut 
quocumque loco natus esset, fortunam sibi ipse facturus videretur. Pacatus in 
panegyrico Sua, inquit, cuique prudentia deus est. Fulgentius in commentariis 
Vergilianis citat ex Telesiaco Carneadis : Omnis fortuna in sensu sapientis habitat. 
Opinor idem esse, quod adducit M. Tullius paradoxo quinto ex poeta nescio quo. 
Tametsi locus is habetur mendosus, arbitror emendandum ad hunc modum : Cui 
quidem etiam, quae vim habet maximam, fortuna ipsa cedit et, sicut sapiens poeta 


dixit, suis cuique moribus fingitur. Sentit enim fortunam fingi cuique suis moribus. 
1331. II, 1V, 31. Insana laurus adest 


Plinius libro decimosexto, capite quadragesimo quinto (juxta quorumdam 
distinctionem quarto), In eodem, inquit, tractu portus Amyci est, Bebrice rege 
interfecto clarus. Ejus tumulus ἃ supremo die lauro tegitur, quam insaniam vocant, 
quoniam si quid ex ea decerptum inferatur navibus, jurgia fiant, donec abjiciatur. 


Hactenus Plinius. Mihi non visum est absurdum hoc adagiis adnumerare, 

quandoquidem res usqueadeo vulgata fuit, ut hinc arbor cognomen invenerit. Itaque 
quadrabit in hominem rixarum auctorem, ut sunt nonnulli, qui quocumque se 


vertunt, jurgia suscitant. 


1332. II, IV, 32. Apologus Alcinoi 


Ἀπόλογος Ἀλκινόου, id est apologus Alcinoi, de longis et anilibus 
fabulamentis. Redertur a Diogeniano et Julio Polluce libro sexto. Sumptum ex 
Homeri Odyssea, ubi Ulysses in convivio Alcinoi Phaeacum regis prodigiosas ac 
deridiculas fabulas et portentuosa mendacia commemorat de Lotophagis, 
Lestrygonibus, Circe, Cyclopidus atque id genus aliis plurimis miraculis, fretus 
videlicet Phaeacum inscitia barbarieque. Plato De republica libro decimo : AA où 
μέντοι σοι, ἦν δ΄ ἐγώ, Ἀλκινόου ἐρῶ, ἀλλὰ ἀλκίμου μὲν ἀνδρός, Ἡρὸς τοῦ 
Ἀρμενίου, τὸ γένος Παμφύλου,͵ id est Haud tibi sum narraturus Alcinoi apologum, 
sed excellentissimi viri, Eris Armenii, genere Pamphyli. Narrat autem eo in loco 
fabulam, quae cum Lestrygonum Cyclopumque figmento facile certare possit. Scribit 
enim, cum hic inter multos cecidisset in praelio decimoque post die cadavera 
caesorum tollerentur, reliquis putribus hujus unius cadaver integrum atque 
incorruptum adhuc apparuisse; domumque deportatum, ut justis ceremoniis 
sepeliretur, die duodecimo, cum esset imponendus rogo, revixisse ac prodigiosa 
quaedam narrasse, quae diebus 1115 decem apud inferos tum iens, tum rediens 


conspicatus esset. 


1333. II, 1V, 33. Andabatae 


Citatur apud Nonium Marcellum cum aliis locis aliquot, tum in verbo 
Lusciosi, Varro in Andabatis, quem equidem auguror titulum fuisse quempiam 
satyrae proverbialem, cujusmodi sunt 411 quoque complures : Ὄνος λύρας, 
Γεροντοδιδάσκαλος, Nescis, quis serus vesper vehat. M. Tullius instar proverbii 


usurpavit in epistola quapiam ad Trebatium libro septimo Epistolarum familiarium : 

Quem antea, inquit, ne andabatam quidem defraudare poteramus. Et hunc 
aemulatus divus Hieronymus Adversus Helvidium Ad hoc, inquit, probandum 
congerit de scripturis exempla complurima, more andabatarum in tenebris gladium 
ventilans. Idem contra Jovinianum : Periclitamur responsionis verecundia et quasi 
inter duos scopulos et quasdam necesiitatis et pudentiae Symplegadas hinc atque 
inde vel pudoris, vel causae naufragium sustinemus. Si ad proposita respondeamus, 
pudore suffundimur ; si pudor impetrarit silentium, quasi de loco videbimur cedere 
et adversario feriendi occasionem dare. Melius est tamen clausis, quod dicitur, oculis 
andabatarum more pugnare quam directa spicula clypeo non repellere veritatis. 
Idem in secunda Contra Rufinum apologia : Aliud est, si clausis, quod dicitur, oculis 
mihi volunt maledicere. Rursum in eodem opere : Habetur dialogus apud Graecos 
Origenis et Candidi, Valentinianae haereseos defensoris, in quo duos andabatas 
digladiantes inter se spectasse me fateor. Huc, opinor, respexit in praefatione Esdrae : 
Aliud est si clausis, quod dicitur, oculis mihi volunt maledicere. Hieronymus videtru 
mutuatus a Tertulliano, qui libro De carnis resurrectione Si tam abrupte, inquit, ut 
quidam volunt, clausis, quod aïunt, oculis sine distinctione omnem passim carnem et 
sanguinem a regno Dei extrusit. Hactenus ille. Clausis oculis dixit pro eo quod est 
sine dilectu, quemadmodum et Augustinus libro Contra epistolam Parmeniani : 
Quae tandem vis, nisi caecitas et vanitas animi, cogit hominem clausis, ut dicitur, 
oculis tamquam in alterum jacere, quod cum in eum jecerit, continuo redeat eumque 
ictu reciproco affligat, intacto eo, quem vulnerare voluerat. Ceterum fuerintne populi 
ad eum modum soliti pugnare an gladiatorum genus, qui clausis oculis tenderent in 
adversarium, an potius lusus genus, ut propemodum ex Seneca licet conjicere, 
nondum, ut ingenue fatear, satis compertum habeo. Certe vox ipsa ἀνταβάτης 
indicat fuisse quosdam, qui sic hostem adversum invaserint. Tum Homerus Iliados @ 
Ajacem sic pugnam ineuntem facit, quemadmodum leo pro catulis dimicans clausis 
oculis insilit venantium agmen : 


Αἴας δ΄ ἀμφὶ Μενοιτιάδῃ σάκος εὐρὺ κάλυψας 

Eiotnker ὥς τίς τε λέων περὶ οἷσι TÉKEOO!, 

Ὧι ῥά τε VAT ἄγοντι συναντήσονται ἐν ὕλῃ 

Ἄνδρες ἐπακτῆρες: ὁ δέ τε σθένεϊ βλεμεαίνων. 

Qc Αἴας περι Πατρόκλῳ ἥρωι βεβήκει, id est 

Ast Ajax lato defensans undique scuto 

Egregium juvenem prognatum patre Menoetio 

Stabat, uti leo depugnans sua pignora circum, 

(αἱ catulos deportanti venit obvia turba 

Venantum in sylvis : jaculis urgentibus ille 

Deducto prorsum cilio sua lumina velat. 

Sic cingens heroa Patroclum protegit Ajax. 
Basilius in apistola quadam non ineleganter dixit νυκτομαχίαν : Ὥστε τοῦ λοιποῦ 
γνωρίζειν ἡμᾶς τοὺς ὁμόφρονας καὶ μὴ ὡς ἐν νυκτομαχίᾳ μηδεμίαν φίλων καὶ 
πολεμίων ἔχειν διάκρισιν, id est Ut in posterum noverimus eos, qui nobiscum 
sentiunt, nec velut in nocturna pugna nullum amicorum et inimicorum habeamus 
discrimen. Conveniet in eos, qui temere nulloque judicio insectantur quippiam aut 
repugnans alicui. Neque pessime quadraverit in eos, in cujusmodi jocus exstat 
Demonactis auctore Luciano : Hic mulget hircum, ille supponit cribrum, cum alter 


inepte proponeret, alter responderet ad id, quod propositum erat, nihil facientia. 
1334. II, 1V, 34. Canina facundia 


Sallustius apud Nonium Marcellum in dictione Rabula : Canina, ut ait Appius, 
facundia exercebatur. Quod quidem Appii dictum apud eruditos scriptores in 
adagionem cessit in quosdam, qui tantum ad maledicendum eloquentiae studium 
exercerent, a rixa canum et oblatratu sumpto epitheto, siquidem r littera, quae in 
rixando prima est, canina vocatur. Divus Hieronymus in epistola ad Rusticum 
monachum: Pomparum ferculis procedunt in publicum, ut caninam exerceant 


facundiam. Idem obtrectatores suos subinde canes appellat. Sumptum ἃ genere 

philosophorum, quos κυνικούς appellant sive ob sordidam vitam, sive quod obvios 


quosque mordent, cum mendicato vivant, more canum. 
1335. IL, IV, 35. Iliensis tragoedos conduxit 


Ὁ Ἰλιεὺς τραγῳδοὺς ἐμίσθωσε, id est Iliensis tragoedos conduxit, ubi quis 
ultro provocat quempiam, unde sua audiat probra, veluti si Trojani accersant 
histrionem, qui ipsis calamitates, quas semel pertulere, denuo quasi renovet. 
Lucianus in Pseudologista : Ἐπεὶ γάρ, κατὰ τὴν παροιμίαν, Ἰλιεὺς ὧν τραγῳδοὺς 
ἐμισθώσω, id est Posteaquam enim, juxta proverbium, Iliensis cum sis, tragoedos 
conduxisti. Idem alibi : Τὰ γοῦν τῶν Ἰλιέων ἀτεχνῶς πεπόνθαμεν: τραγῳδόν τινα 
τοῦτον ἐφ΄ ἠμᾶς κεκινήκαμεν, ἀσόμενον τὰς Φρυγῶν συμφοράς, id est Itaque 
plane idem nobis accidit, quod Iliensibus, ut qui istum ceu tragoedum quempiam 


adversus nos excitavimus, qui Phrygum cantet calamitates. 
1336. IL, IV, 36. Tribus minis insumptis duodecim imputat 


Ironia proverbialis apud Aristophanem in Pluto : 

Καὶ μὴν φίλος y’ ἄν μοι δοκεῖς, νὴ τοὺς θεοὺς, 

Τρεῖς μνᾶς ἀναλώσας γε λογίσασθαι δώδεκα, id est 

At certe amicus, αἱ videtur, per deos, 

Uti pro minis tribus imputes duodecim. 
Quadrabit in eos, qui non nisi compendii sui gratia colunt amicos et pro quamvis 
exiguo officio multum beneficiorum exspectant. Vulgo item aiunt : Pileum donat, ut 


pallium recipiat. 
1337. II, 1V, 37. Oculus dexter mihi salit 


Ἅλλεται ὀφθαλμός μου ὁ δεξιὸς, id est Salit mihi oculus dexter, ubi spes est 
visuros nos laetum quippiam et vehementer exoptandum. Ductum a muliercularum 


superstitione, quae ex membri pruritu divinare solent, quid sit eventurum. Unde ille 

apud Plautum non semel obvia: Prurit mihi tergum, Pruriunt dentes, Pruriunt 
pugni, et Utrum dentes tibi pruriunt malae ? Theocritus in Amaryllide : 

Ἅλλεται ὀφθαλμός peu ὁ δεξιὸς: ἄρά γ' ἰδήσω 

Αὐτάν ; id est 

En oculus dexter saliit mi : illam ne videbo ? 
Est etiam apud Plautum : Supercilium salit. Hodieque per jocum aïunt 5101 dextram 
tinnisse aurem significantes alicubi sermonem de se absentibus factum cum laude. 
Idque Plinius testatur vulgo quandoque creditum fuisse, ut qui laudaretur absens, ei 
dextra tinniret auris ; qui vituperaretur, sinistra. Lucianus in Dialogis meretriciis : 
Ἤπου, ὦ Παρμένων, ἐβόμβει τὰ ὦτα ὑμῖν ; αἰεὶ γὰρ ἐμέμνητο À κεκτημένη μετὰ 
δακρύων, id est Num vobis tinniebant aures, Parmeno ? Nam hera assidue cum 


lachrimis vestri meminerat. 


1338. II, IV, 38. Nebulae in pariete 


Ausonius in epistola quadam ad Gregorium filium nebulas in pariete dixit pro 
re nihili somniique simillima : An umquam, inquit, vidisti nebulam pictam in 
pariete ? Carminis, quod ei subscribitur epistolae, lemma significat frivolum ac 


vanum. Nam nebula res est inanior, quam ut coloribus exprimi queat. 


1339. II, IV, 39. Ne sis patruus mihi. Sapere patruos 


Patruorum in nepotes ceu peculiaris genuinaque severitas proverbio locum 
dedit. Horatius in Odis : 

Metuentis patruae verbera linguae. 
Patruam linguam vocat severam et objurgatricem. M. Tullius adversus Herennium : 
Fuit in hac causa quidem patruus, censor, magister. Objurgavit M. Coelium sic, ut 
neminem umquam parens. Horatius : Sive ego prave, seu recte hoc volui, ne sis 
patruus mihi, id est ne me castiges. Ad hanc formam pertinet illud Persianum : Cum 


sapimus patruos, id est postquam abjectis puerilibus nugamentis severos mores 

induimus. Idem Horatium aemulatus, ut solet, dixit : Ne sis mihi tutor, id est ne mihi 


praescribas atque imperes. 


1340. II, IV, 40. Saxum volvere 


Λίθον κυλινδεῖν, id est saxum volvere, dicuntur qui inexhausto quopiam 
atque inutili labore fatigantur. Terentius in Eunucho : Satis diu jam hoc saxum volvo. 
Donatus admonet proverbium fuisse in eos, qui inextricabili sudore, sed inutili, 
affligerentur, tractumque putat ἃ notissima Sisyphi fabula, saxum apud inferos 
sursum ac deorsum volventis. Apte vero stolidum militem saxum vocat, cui ipse 


fuerit Sisyphus vafer et callidus. 


1341. II, IV, 41. Capere provinciam. Tradere provinciam 


Tradere provinciam figura proverbiali dicuntur qui negotium aliquid 
curandum committunt. Capiunt suscipiuntque provinciam, qui rei curandae onus in 
se recipiunt. Metaphora sumpta est a consuetudine Romanorum, apud quos qui 
magistratum gerebant, provincias alias alii sortiebantur. Exempla passim apud 
auctores obvia sunt. Terentius in Seipsum excruciante : 

Videlicet 

Ille Cliniae servus tardiusculus est, 

Idcirco huic nostro tradita est provincia. 

Idem in Phormione : O Geta, provinciam cepisti duram. Plautus in Cistellaria : 

Abi rus, abi directus in tuam provinciam. 


Officium illi delegatum provinciam vocat. 


1342. IT, IV, 42. Corinthus et collibus surgit et vallibus deprimitur 


Strabo libro Geographiae octavo scribit Corinthios opibus et artibus egregiis 


praecelluisse, ceterum regionem illorum non admodum fuisse feracem, quod 

inaequalis esset et aspera ac petricosa, eamque ob causam senarium hunc 
proverbium jactatum fuisse : 

Κόρινθος ὀφρύεταί τε καὶ κοιλαίνεται, id est 

Alibi tumet Corinthus, aliubi cava est. 
Meminit et Eustathius in Boeotiam Homeri. Hujusmodi autem terrae genus non 
perinde sementi idoneum est atque campestris. Id adagium ubi nam possit esse usui, 
non satis video, nisi si quis detorqueat ad hominem intractabilem, aspero ingenio et 
sibiipsi inaequalem parumque secum constantem. Caelius Rhodiginus etiam atque 
etiam contendit adhibendum esse proverbium, ubi significabimus felicitatem aliquo 
incommodo vitiatam, ut est fere rerum humanarum conditio. Quem libentius 


sequeremur auctorem, si quod contendit et asseverat, vel unius auctoritate probasset. 


1343. II, IV, 43. Crotone salubrius 


Κρότωνος ὑγιέστερον, id est Crotone salubrius, de re nequaquam noxia, sed 
undequaque salutifera. Zenodotus ab animante sumptam paroemiam existimat. Est 
enim croton muscae genus (Theodorus redivum vertit, Hermolaus mavult ricinum 
dici Latine) placidum et innoxium neque suctu, neque alia quapiam re molestum. 
Strabo libro Geographiae sexto tradit hinc ortum, quod Crotoniatarum locus longe 
saluberrimus olim fuerit judicatus, vel hoc argumento, quod brevi temporis spatio 
quam plurimos produxerit tum athletas, tum philosophos, hoc est corporibus pariter 
atque animo praestantes viros: inter athletas praecipuum Milonem, inter 
philosophos Pythagoram. Idem eodem libro tradit Myscellum et Archiam pariter 
Delphos adiisse, ut de urbe condenda consulerent oraculum, et alterutrum pollicente 
deo Archiam opes delegisse, Myscellum loci salubritatem ; illum itaque Syracusas 
condidisse, hunc Crotonem, quarum urbium altera cessit in proverbium opulentiae, 
altera salubritatis. Allusit ad hoc proverbium Pallada in epigrammate : 

Οὐκ ἀλόγως ἐν διζυθίοις δύναμίν τινα θείην 


Εἶναι ἔφην: χθὲς γοῦν δίζυθον ἐν χρονίῳ 

Ἠπιάλῳ κάμνοντι τεταρταίῳ περιῆψα, 
Καὶ γέγονεν ταχέως οἷα Κρότων ὑγιής, id est 
Divinum quiddam vimque admirabilem inesse 
Dizythiis certe diximus haud temere. 
Namque here quem febris longa et quartana tenebat, 
Jam delassatum conficiens misere, 
Dizython admovi, neque erat mora longa : Crotone, 
Hoc ubi fecissem, sanior ille fuit. 
Suida mavult ad animalis similitudinem referri, quod undique sui simile sit nec 
ullam habeat incisionem (nam ὑγιές interdum integrum dicitur, ut integer vitae, 
intefer mentis, pro quo Graeci ὑγιής). Est autem insecti genus, canibus ac bubus 
infestum. Suspicor esse, cujus sine nomine meminit Plinius libro undecimo, capite 
trigesimo quarto : Semper habet caput infixum sanguini, cumque cibi exitum non 
habeat, nimia satietate dehiscit. Numquam in jumentis gignitus, in bubus frequens, 
in canibus aliquando, in quibus omnia, in ovibus et capris hoc solum. Verum pro 
insecto Stephanus indicat ultinam oportere acui : kootwv. Hesychius addit crotonem 
dici genus gummi Aegypti, cujus varias medicinas indicat Plinius libro 
vigesimoquarto, capite undecimo. Quidam aiunt et sesamidem dici crotonem, 
fortassis eandem, quam Plinius libro vigesimoquinto, capite quinto appellat 
sesamoides ; quod ait elleboro admisceri solitum, quo tutius sumeretur. Id est, ni 
fallor, ellebori genus, quod Italia veratrum appellat. Quoniam haec herba non solum 
corpus morbis alias immedicabilibus liberat, verum et animum purgat ab insania, 
non admodum dissimile veri videtur hinc ductum proverbium crotone salubrior. 
Sesami meminit et Dioscorides ; sesamae Plinius libro decimoquinto, capite septimo ; 
meminit sesami, quod sit arboris genus, unde confici solet oleum, quam alii vocant 
cyci, voce, ut videtur, Aegyptia, alii crotonem, alii rhibim, alii sesamum sylvestre. 
Ibidem indicat et ex castaneis, et ex oriza fieri simile genus olei. Rursum libro XXII, 


capite XXV meminit sesamae, cujus in remediis varios usus indicat. Ceterum quid sit 

dizythicum in epigrammate, nondum compertum habeo, nisi quod Plinius libro 
eodem circa finem ostendit zythum esse potionem apud Aegyptios repertam ex 
frugibus. Hinc δίζυθον dictum videtur quasi dicas duplicem cervisiam. Hac sibi 


medentur et hodie bibuli quidam. 


1344. IT, IV, 44. Crotoniatarum postremus reliquorum Graecorum primus est 


Κροτωνιατῶν ὁ ἔσχατος πρῶτος τῶν ἄλλων Ἑλλήνων, id est Crotoniatarum 
postremus primus reliquorum Graecorum. Strabo libro Geographiae suae sexto 
proverbium hoc ait ortum ob insignem Crotoniatarum praestantiam in certaminibus 
Graecanicis. Plurimos enim egregios athletas protulit ea civitas, adeo ut in uno 
certamine Olympico septem viri, qui reliquos virtute praecesserant, omnes pariter 
fuerint Crotoniatae. Hujus gentis praecipuum decus Milo, litteris omnium celebratus, 
qui septies continenter vicit Olympia. Hunc, si constitisset, nullus e vestigio poterat 
educere. Malum tenenti nemo digitum corrigebat. De admirando nec indigno vita 
interitu meminit Gellius. Adagioni locus erit, ubi genus aliquod tanto intervallo 
praecedere dicemus, ut qui in hoc sit vel infimus, in illo possit primus videri : veluti 
si quis dicat in re militari vel ignavissimum Graecorum praestantiorem esse 
fortissimo Trojanorum; aut qui sit apud Italos infantissimus, apud Gallos 
eloquentissimum videri posse ; aut qui citharoedus sit deterrimus, eum auloedorum 


principem haberi posse. 


1345. II, IV, 45. Ne decima quidem Syracusanorum pars 


Οὐδὲ τὴν δεκάτην τῶν Συρακουσίων ἔχει, id est Ne decimam quidem 
partem opum Syracusanorum possidet. Strabo libro Geographiae sexto : 
Συρακούσας δὲ ἐπὶ τοσοῦτον ἐκπεσεῖν πλοῦτον, ὥστε καὶ αὐτοὺς ἐν παροιμίᾳ 
διαδοθῆναι, λεγόντων πρὸς τοὺς ἄγαν πολυτελεῖς, ὡς οὐκ ἂν ἐκγίνοιτο αὐτοῖς 
Συρακουσίων δεκάτη, id est Syracusas eo divitiarum pervenisse, ut in proverbium 


abierint, siquidem de divitibus ac splendidis ita dicere solent : Ne decimam quidem 

Syracusanarum opum partem assequi possent. Significabant autem aliorum opes, 
quantumvis amplas, nihil esse ad Syracusanas divitias. Nonnihil veneris accesserit 
proverbio, si paulo longius detorqueatur, ut si quis praelocutus Ciceronem longo 
intervallo reliquos omnes post se relinquere, dicat opulentam quidem et uberem esse 


Quintiliani dictionem, verum hanc vix esse τὴν Συρακουσίων δεκάτην. 


1346. II, IV, 46. Maleam legens, quae sunt domi, obliviscere 


Strabo libro Geographiae octavo tradit Corinthiorum urbem in Isthmo sitam 
duos habuisse portus : alterum Asuiam versus, alterum Italiam. Verum quod freti 
instar esset, non sine dicrimine eo navigari, velut olim in mari Siculo, maxime praeter 
Maleam, propter reflantes inde ventos. Unde et proverbium celebratum fuisse : 

Μάλεα dE κάμψας ἐπιλάθου τῶν οἴκαδε, id est 

Maleam legens, quae sunt domi, obliviscere. 

Est autem Malea promontorium Laconiae, a Maleo Argivorum rege dictum, quod 
per quinque passuum milia in mari protenditur, auctore Servio in quintum 
Aeneidos, in quo libro Vergilius videtur ad paroemiam allusisse, cum ait : Maleaeque 
sequacibus undis. Item Statius septimo Thebaidos libro : Et raucae circumsonat unda 
Maleae. Idem in Tiburtino Manlii Vopisci: Si Maleae credenda ratis. Significat et 
Homerus libro Odysseae nono periculosam circa Maleam navigationem fuisse, sic 
Ulyssem loquentem inducens : 

Kai νύ κεν ἀσκηθὴς ἱκόμην ἐς πατρίδα γαῖαν, 

Ἀλλά με κῦμα ῥόος τε περιγνάμπτοντα Μάλειαν 

Καὶ Βορέης ἀπέωσε, παρέπλαξεν δὲ Κυθήρων, id est 

Forsitan et patrias rediissem sospes in oras, 

Sed me, dum Maleam praetervehor, undaque fluctusque 

Et Boreas illinc pulsum admovere Cytheris. 

Allusit huc Ovidius in Heroinis : 


Ausus es, Ο nimium nimiumque oblite tuorum, 

Thracia nocturno tangere castra dolo. 
Nam suorum obliti videntur, qui sese temere periculis objiciunt, quandoquidem una 
haec praecipua causa vulgus ἃ subeundis vitae periculis deterret, quod meminerint 
esse, quibus se salvo sir opus, ut ait Flaccus, et quibus incolumes prodesse tum 
debeant, tum possint, extincti gravem allaturi luctum. Videbimur non 
intempestiviter uti haec paroemia, si quando dixcrimen negotii suscipiendi volemus 


ostendere et aut non esse suscipiendum, aut negligendam vitam. 


1347. II, IV, 47. Omnia sub unam Myconum 


Πάνθ’ ὑπὸ μίαν Mükwvov, id est Omnia sub unam Myconum. Strabo 
Geographiae suae libro decimo : Μύκωνος δ΄ ἐστίν, ἐφ΄ ἣ μυθεύουσι κεῖσθαι τῶν 
Γιγάντων τοὺς ὑστάτους ὑφ΄ Ἡρακλέους καταλυθέντας, ἀφ΄ ὧν ἡ παροιμία: 
Πάνθ’ ὑπὸ μίαν Μύκωνον, ἐπὶ τῶν ὑπὸ μίαν γραφὴν ἀγόντων τὰ διῃρημένα τῇ 
φύσει, id est Est autem Myconus, in qua fabulis proditum est positos esse Gigantes 
postremos ab Hercule confectos, unde ductum est illud proverbium : Omnia sub 
unam Myconum, in eos, qui res natura diversas eodem titulo complectuntur. Quibus 
ex verbis magis colligitur usus adagii quam ratio, tametsi conjicere licet, quoniam 
summa Gigantum et reliquiae sub Mycono conderentur, sub ea Gigantes omnes 
jacere vulgo dictum, cum sub aliis item montibus siti fuerint. Itaque qui eodem in 
libro grammatica pariter et theologica, item dialectica et jurisconsultorum litteras 
tradat, in eum non inconcinne dicetur : Omnia sub eandem Myconum. Aut ubi 
diversa gesta ab eo, quod postremo loco factum sit, aestimentur. Est autem Myconus 
ex Cycladibus una, teste Stephano, qui proverbii quoque facit mentionem in dictione 
Myconus. At Zenodotus longe diversam adfert fabulam, quae proverbio dederit 
occasionem : Neleus, inquit, filiis suis Hegetori et Hippocli mandarat, ut insulas illas 
in maris sparsas subigerent. Deinde, ubi Hegetor multas esset aggressus, Hippocles 
unam modo Myconum velletque nihilominus reliquarum etiam omnium ex æquo 


particeps esse, consuluerunt super hac re oraculum, quaenam insulae Hippocli 

cederent. Respondit deus : Μία Μύκωνος, id est una Myconus. Usus est eleganter 
Plutarchus primo Συμποσιακῶν libro : Μίαν Μύκωνον ἀποφήνας τὸ συμπόσιον, 
id est Unam Myconum faciens convivium, significan indistinctos adhuc convivas. 


Unde et de indiscretis dictum apparet. 


1348. IT, 1V, 48. Lerii mali 


Λέριοι κάκοι, id est Lerii mali, in eos recte dicetur, qui pariter omnes gentis 
vitio sunt improbi. Leriorum enim populus ob insignem morum improbitatem in 
proverbium abiit, auctore Strabone libro Geographicae decimo. Citatque Phocylidis 
nescio cujus verba haec : 

Λέριοι κακοί, οὐχ ὁ μέν, ὁ δ’ OÙ. 
Πάντες πλὴν Πατροκλέους: καὶ Πατροκλέης Λέριος, 
Id est Lerii mali, non ut hic malus est, 116 nequaquam, verum omnes, excepto 
Patroclo ; et Patroclus est Lerius. Leria insula est una ex Sporadibus, contra litora 
Cariae, quam Plinius Leron appellat cum aliis aliquot locis, tum libro quinto, capite 
trigesimo primo. Quod hic dictum est in Lerios, Graeca epigrammata detorquent in 
Chios. Epigramma sic habet : 
Kai τόδε Δημοδόκου: Χῖοι κακοί, οὐκ ὁ μέν, ὃς δ΄ OÙ. 
Πάντες πλὴν Προκλέους: καὶ Προκλὲης δὲ Χίος, id est 
Hoc quoque Demodoci : Chius malus, haud quidem hic, hic non. 
Omnes absque Procle ; Chius at ipse Procles. 
Apud Strabonem Graecum scriptura mendosa est, cum Προικλὲης legendum sit, non 
Πατροκλέης. Si addas Kai τόδε Δημοδόκου, plenum erit distichon. Id reddetur 
venustius, si ab homine ad rem deflexeris : ut si dicas Omnes prognostae vani, uno 
excepto Unantio, et tamen prognostes est Venantius ; Impii sunt milites omnes, uno 
excepto Langio, et tamen miles est Langius. Graecorum proverbium imitatus est 
Ausonius in Silvium quendam cognomento Bonum, natione Brittonem, quae natio et 


hodie apud Gallos vulgo male audit. 

1349. IT, IV, 49. Ad Phasim usque navigavit 


Auctore Stabone libro Geographicae undecimo Phasis est Euxini sinus et 
extrama navigationis meta, vel teste proverbio : 

Εἰς Φᾶσιν, ἔνθα ναυσὶν ἔσχατος δρόμος, id est 

Ad Phasim, ubi supremus cursus navibus. 
Per Phasim Colchidem significavit, non flumen Phasim neque urbem ejusdem 
nominis ad flumen sitam. Theocritus in idyllio N : 

Πεζὸς δ’ ἐς Κόλχως τε καὶ ἄξενον ἵκετο Φᾶσιν, id est 

Et Colchos pedes, et te accessit, inhospite Phasis. 
Pindarus consimili figura in Isthmiis, hymno B: AA ἑπέρα ποτὶ μὲν Φᾶσιν 
θερείαις, / ἐν dE χειμῶνι πλέων Νείλου πρὸς ἀκτάς, id est Sed transibat ad Phasim 
quidem mensibus aestivis, hyeme vero navigans ad Nili ripas, id est a Colchide in 
Aegyptum. Strabo enim putat Phasianos ab Egyptiis oriundos, argumentum sumens 
ex usu lineorum, quorum tanta sit vis apud Phasianos, ut hinc exportentur etiam in 
alias regiones. Dicitur de 115, qui longinquas orbis regiones peragrarint. Est enim ipsa 
figura quasi proberbialis hyperbole, quo modo dixit et Juvenalis : 

Omnibus in terris, quae sunt a Gadibus usque 

Auroram et Gangem, 
Et Horatius in Odis : 

Extremum Tanaim si biberes, Lyce, 
Et Vergilius in Bucolicis : 

At nos hinc sitientes ibimus Afros, 

Pars Scythiam et rapidum Cretae veniemus Oaxem. 
Sumptum videtur ab Jasonis fabula. Neque dissimile fuerit schema, si quis ad 
Herculis usque columnas dicatur navigasse aut usque ad Britannos, quos auctores 
extra mundi terminos ponunt, quod Oceano separentur. Horatius in Odis, libro 


tertio : 

Visam pharetratos Gelonos 

Et Scythicum inviloatus amnem. 
Idem eadem oda 

Visam Britannos hospitibus feros. 
Idem rursum : 


Et ultimos / orbis Britannos. 


1350. II, 1V, 50. Mysorum ac Phrygum termini discreti sunt 


Strabo libro Geographicae duodecimo regiones quas dam commemorat inter 
se finitimas, puta Phrygum, Bithynorum, Mysorum, Dolonum, item qui juxta 
Cyzicum accolunt : Mygdonum ac Troianorum. Neminem autem infitias ire, quin 
unaquaeque suis finibus sit circumscripta. Verum eos fines adamussim dijudicare, id 
neutiquam facile. Porro de Phrygiis ac Mysis proverbium quoque vulgo jactatum 
fuisse versibus trimetris : 

Χωρὶς τὰ Μυσῶν καὶ Φρυγῶν ὁρίσματα, 

Τὸ δὲ διορίζειν χαλεπόν, id est 

Sunt separati Mysiorum termini 

Phrygumque, sed finire perquam est arduum. 

Hujus rei causam adducit, quod hi populi non satis stabiliter tutati sint suas sedes, 
sed subinde aliunde alio depulsi terminos incertos reddiderint. Plinius libro quinto 
Mysiam in Phrygia collocat. Plutarchus ἐν τοῖς Ὑγιεινοῖς παραγγέλμασι : Χωρὶς 
γὰρ ἔφη τὰ φιλοσόφων καὶ ἰατρῶν ὥσπερ τινῶν Μυσῶν καὶ Φρυγῶν ὁρίσματα, id 
est Separatam enim aiebat esse philosophorum ac medicorum professionem non 
aliter ac Mysorum ac Phrygum fines. Manent et in hodiernum diem passim id genus 
de finibus gentium rixae, longa serie temporum omnia confundente. Adagio licebit 
uti de rebus toto genere inter sese dissidentibus, veluti si quis sentiens longe aliud 


spectare philosophum, aliud oratorem, dicat : Χωρὶς τὰ Μυσῶν καὶ Φρυγῶν, aut de 

hominibus, inter quos nihil convenit nihilque commune intercedit, ut apud 
Euripidem Achilles : 
Χωρὶς τἀμὰ κἀγαμέμνονος, id est 


Separatae sunt meae res a bonis Agamemnonis. 


1351. II, 1V, 51. Quod index auro, id aurum homini 


Inter multas Chilonis sententias haec praecipue placuit eruditis, auctore 
Laertio : 

Ἐν πλινθίναις ἀκόναις ὁ χρυσὸς ἐξετάζεται, 

Διδοὺς βάσανον φανεράν. Ἐν δὲ χρυσῷ 

Ἀνδρῶν ἀγαθῶν τε κακῶν τε νοῦς ἔδωκεν ἔλεγχον, 
id est In saxeis caticulis aurum exploratur, evidens praebens specimen. In auro vero 
proborum pariter et improborum ingenium deprehenditur. Stobaeus carmen hoc 
citat ex Antiphane : 

Πλοῦτος δὲ βάσανός ἐστιν ἀνθρώπου τρόπων, id est 

Opes ut index hominis ingenium arguunt. 
Allusit huc Aristides in Themistocle : Ἐντεῦθεν ὅρα τὸν ἄνδρα, ἀπὸ γραμμῆς 
ἀρξάμενος, καὶ μὴ μοι λόγῳ τὸν χρυσόν, ἀλλὰ τὴν βάσανον προσάγων σκόπει, 
id est Hinc verum specta, ἃ linea facto initio, neque mihi, quod dicitur, aurum, sed 


ipsum admovens indicem considera. 


1352. II, IV, 52. Cave Thoracem 


Φύλαττε τὸν Θώρακα, id est Cave Thoracem. Strabo libro Geographiae 
decimoquarto scribit fluvium esse nomine Letheum, vicinum Lybibus Hesperiis ; 
huic imminere montem, cui nomen Thorax, in quo fama est Daphitam grammaticum 
cruci suffixum fuisse, quod maledico carmine reges incessivisset ; unde dictum illud 
manarit in vulgus, ut dicerent : Φύλαττε τὸν Θώρακα, id est Cave ἃ Thorace. Hoc 


velut aenigmate proverbiali festiviter admonebimus frenandam esse linguam, ne 

voces petulanter emissae per jugulum aliquando redeant. Stephanus tantum indicat 


Thoracem esse civitatem Aetoliae et item Magnesiae. De proverbio silet. 


1353. II, IV, 53. Abdera pulchra Teiorum colonia 


Strabo libro Geographiae decimoquarto tradit Teios, cum Persarum 
contumelias ferre non possent, urbe relicta Abdera, Thracum urbem, demigrasse 
atque hincillud vulgatum fuisse : 

Ἄβδηρα καλὴ Τηίων ἀποικία, id est 

Abdera pulchra Teïum colonia. 

Hoc aenigmate proverbiali significamus non deesse, quo confugiamus, si quis 
praeter modum pergat esse molestus. Huc fortassis allusit M. Tullius libro 
Epistolarum ad Atticum septimo : Quod imperium habeam, id est Ἀβδηριτικόν, et 
libro quarto : Hic Abdera non tacente me. Dices : Tamen tu non quiescis ? Ignosce, 
vix possum. Laudantur et ab Herodoto libro primo Teiïi, quod relicta patria 
libertatem servarint. Cujus rei meminit et Strabo libro decimoquarto, non silens 
obiter de proverbio, quamquam Aldina aeditio illic depravata est, ut in multis aliis 
locis. Ioachimus Vadianus meus, vir juxta candidus ac doctus, existimat convenire 
proverbium, ubi quis fortunam tenuem, sed cum libertate conjunctam, anteponit 
amplis opibus, sed obnoxiis servituti. Cujus sententiae non refragor. Nam damnatus 


est Abderitarum aer et item pascua. 


1354. IT, IV, 54. Magna civitas magna solitudo 


Strabo Geographiae libro decimosexto Seleuciam ad Tigrim ait Babylone 
majorem fuisse, sed pleraque sui parte desertam, ac jure optimo de illa dici posse, 
quod de Megalopoli Arcadiae civitate dixit comicus quispiam : 

Ἐρημία μεγάλη ᾽στιν ἡ μεγάλη πόλις, id est 


Est magna solitudo magna civitas. 

Allusum est ad nomen urbis, cujus meminit et Plinius in quarto. Quadrabit in urbes 
aut domos, agros aut hortos, aut aliud id genus quippiam, amplum quidem et 
spatiosum sed parum excultum. Aut in librum ingentem quidem ïillum, verum 


impolitum et illimatum. 


1355. IT, IV, 55. Ad Scolon nec proficisceris ipse, nec alterum comitaberis 


Strabo libro Geographiae nono scribit Scolon vicum esse quempiam Asopiae 
sub Monte Cithaerone, sedem inamoenam, incultam, infrugiferam, asperam, atque 
hinc vulgo proverbium manasse : 

Εἰς Σκῶλον μήτ’ αὐτὸς ἴμεν, UT ἄλλῳ ἔπεσθαι, id est 

Nec per te Scolum ipse, nec ulli alii comes ito. 

Refert eadem totidem verbis Eustathius in Boeotiam Homericam. Nam Scolon et 
Stephanus ponit in Boeotia. Nomen ex re videtur inditum, σκῶλος enim Graecis 
spinae genus est. Quo proverbio conveniet uti, si quando significabimus modis 
omnibus abstinendum a convictu cujuspiam aut a loco, ubi nuhil sit sperandum, 


quod vel ad voluptatem faciat, vel ad emolumentum. 


1356. IT, IV, 56. Oenoe charadram 


Οἰνόη τὴν χαράδραν, id est Oenoe torrentis alveum (nam charadra Graecis 
significat eam terrae fissuram, quam aqua pluvia torrens, nonnumquem terraemotus 
efficit), Zenodotus in collectaneis adagiorum ait dici solitum in eos, qui ipsi 5101 
malum accerserent. Hinc esse natam paroemiam, quod Oenoe vicus quidam sit 
Atticae, quem qui incolebant, alveum quemdam torrentis vicinum suis finibus 
incluserunt ; deinde, ingruente immodica vi aquarum et ob id corruptis agris, 
agricolationem  perdidisse. Strabo Geographiae libro octavo duas Oenoas 
commemorat : alteram Eleutheris finitimam, alteram apud Marathonem, de qua 
vulgo jactata paroemia : Οἰνόη τὴν χαράδραν, id est Oenoe charadram. Effertur 


adagium ad hunc quoque modum : Οἰναῖοι τὴν χαράδραν, id est Oenaei charadram, 

ubi quippiam accersitur ad commoditatem, unde pernicies adfertur. Hesychius hoc 
proverbium refert et explicat ex Demone proverbiorum auctore. Stephanus indicat 


Oenoen esse unam duarum civitatum, quas habet Icaria, unde dicuntur Oenaei. 


1357. II, 1V, 57. Nihil ad Bacchum 


Οὐδὲν πρὸς Διόνυσον, id est Nihil ad Bacchum, ubi quis ea nugatur, quae ad 
rem praesentem nihil attinent. Adagionis origo varia traditur. Zenodotus ait 
antiquitus in choris dithyrambos in Bacchum cani solitos, deinde poetas mutata 
consuietudine Ajaces, Centauros atque id genus fabulas coepisse describere, proinde 
spectatores per risum acclamasse : Nihil ad Bacchum. Quo convicio moniti deinceps 
Satyros inducere coeperunt, ne dei prorsus obliti viderentur. Strabo Geographiae 
suae libro VII scribit eversa funditusa Romanis propter violatos legatos 
Corinthiorum urbe milites in opera quoque nobilia, quibus ea civitas praeter ceteras 
abundabat, ludibriis insultasse, citatque testem Polybium, qui praedicet praesentem 
vidisse sese tabulas quasdam abjectas in solum, in quibus milites talis luserint. 
Quarum una fuit ab Aristide depicta. Argumentum erat Bacchus. Hinc, inquit, 
quidam aiunt manasse, quod proverbio dicitur : Οὐδὲν πρὸς τόν Διόνυσον, id est 
Nihil ad Bacchum. Suidas refert Epigenem quemdam Sicyonum tragoediam de 
Baccho conscripsisse, quae cum indigna deo videretur, quosdam e spectatoribus 
acclamasse : Nihil ad Bacchum, eamque vocem in proverbium abiisse. Verum magis 
approbat eorum sententiam, qui dicunt quodam poetas de Baccho fabularum 
argumenta consuesse tractare eaque demum actitari solita, deinde paulatin ad 
tragoedias scribendas conversos alias fabulas et historias scriptitasse, praetermissa 
Bacchi mentione ; spectatores igitur acclamasse : Nihil ad Bacchum. Ejusque ferme 
sententiae suffragatorem citat Chamaeleontem. Huic opinioni astruit Plutarchus in 
primo libro Symposiacon ostendens ab Aeschylo et Phrynicho natam paroemiam, qui 
fabularum argumenta ad historias et calamitates deflexerint. At Theaetetus apud 


eumdem Suidam in opere De proverbio scribit Parrhasium pictorem Bacchum 

summa arte finxisse ; itaque cum apud Corinthios pictorum inter ipsos de arte 
certamen ageretur et complures Bacchum pictum proferrent, quorum nullus ad 
Parrhasii Bacchum accederet, succlamasse populum : Niïhil ad Bacchum. Apud 
eumdem quidam cum Coroebum Ulyssem illum vafrum et versipellem vocasset, 
audiit : Canem adducis ad praesepe et nihil adfers ad Bacchum. Utroque proverbio 
significatum est nimis inaequalem esse comparationem Coroebi cum Ulysse. 
Lucianus in Baccho : Ἀλλὰ τί πρὸς τὸν Διόνυσον οὗτος ὁ Διόνυσος ; εἴποι τις ἄν, id 
est Sed dixerit quispiam : Quid ad Bacchum hic Bacchus ? id est Quid ad rem rem 
propositam pertinet haec de Baccho fabula ? Itaque videtur adagium quadraturum 
vel de re ab instituto aliena, vel multo inferiore, vel contemnenda. Plutarchus in 
Symposiacarum quaestionum prima de iis agens, qui anxios syllogismos, velut eum, 
quem κυριεύοντα vocant, in poculis proponere solent, Τί ταῦτα, inquit, πρὸς τὸν 
Διόνυσον ; Idem inibi: Πέμψω δὲ καὶ τὰ λοιπὰ ταχέως, ἂν ταῦτα δόξῃ μὴ 
παντελῶς ἄμουσα μηδὲ ἀπροσδιόνυσα εἶναι, id est Mittam autem propediem et 
reliqua, siquidem haec videbuntur non usquequaque inscita neque nihil ad Bacchum 
pertinentia. Nove quidem, sed tamen oppido quam eleganter dixit ἀπροσδιόνυσα, 
tacite alludens ad proverbium. Significat autem οὐκ ἀπροσδιόνυσα Non aspernanda 
et ad rem pertinentia. Idem in ejusdem operis libro quarto : Οἶμαι δὲ καὶ τῶν 
σαββάτων ἑορτὴν μὴ παντάπασιν ἀπροσδιόνυσον εἶναι, id est Arbitror autem nec 
sabbatorum festum nihil prorsus ad Bacchum pertinere. Athenaeus libro XI: 
ἀπροσδιονύσους λύσεις πραγματευόμενος, id est solutiones nihil ad rem 
pertinentes moliens. Tertio πάραυλα μέλη dixit modos non respondentes ad tibiam, 
ac mox ἀκρότητα κύμβαλα, hoc est cymbala non congruentia ad numeros 
saltationis. Sic enim vocat sermones intempestivos aut nihil ad rem pertinentes, quos 
idem ἀμουσολογίας vocat. De hujus formae proverbiis dictum est nobis alias : Nihil 
ad versum. Pindarus in Nemeis παρὰ μέλος ἔρχεσθαι dixit pro eo, quod erat secus, 
quam convenit, loqui : Μαθὼν δὲ τις ἄν ἐρεῖ, εἰ πὰρ μέλος ἔρχομαι. M. Tullius libro 


ad Atticum XVI : Sed nihil tam ἀπροσδιόνυσον mihi primo videbatur, quam ad has 

litteras, quibus ega a te consilium petieram, te mihi illa rescribere. Tametsi quidam 
hoc loco pro ἀπροσδιόνυσον legunt ἀπροσδόκητον, hoc est inopinatum, 
inexpectatum. Proverbii speciem habet, quod est apud eundem Ciceronem in Bruto : 
Sed domum redeamus. Id velut interpretans subjicit : id est ad nostros revertamus. 
Utimur et hodie sermonis hujus colore, quoties significamus nos a digressione ad id 


reverti, quod institueramus. 


1358. IT, IV, 58. Farcire centones 


Periphanes in Epidico Plautina militi jam pugnas suas militari more paranti 
narrare 

Quin tu, inquit, alium quaeras, cui centones farcias ? 

Id est quem tu gloriosis mendaciis et consarcinatis fabulamentis expleas. 
Solent enim homines gloriosi mendacium aliud ex alio connectere, nullum facientes 
neque finem, neque modum. Cebtones autem dicuntur vestes e variis panniculis ac 
diversis etiam interdum coloribus consarcinatae. Juvenalis : 

Intravit calidum veteri centone lupanar. 

Ad harum similitudinem centonem vocant carminis genus ex diversis carminibus et 
carminum fragmentis hinc atque illinc accersitis contextum quasique consutum. 
Graeci κέντρωνας appellant addita littera, quam abjiciunt Latini. Extant adhuc 
Ὁμηροκέντρωνες, quorum meminit et divus Hieronymus, et Vergiliocentones 


Probae mulieris, et Centon nuptialis Ausonii, qui legem etiam ejus carminis tradit. 


1359. II, IV, 59. Quod dedi, datum nollem 


Lena Melenis in Cistellaria Plautina 
Inter novam rem, inquit, verbum usurpabo vetus : 
Quod dedi, non datum vellem, quod reliquum est, non dabo. 
Significat de paenitere, quod puellae fecerit copiam, de cetero non facturam. Usus 


adagii fiet venustior, si paulo longius a simplici figura detorqueatur, veluti si quis 


1122 


10 


20 


indicans se superioris operae, quam in poetices studium insumpserit, paenitere nec 
ese consilii diutius in ea tempus terere, dicat : Quod dedi, datum nollem, quod 


reliquum est, non dabo. 


1360. IT, IV, 60. Crocodili lacrimae 


Κροκοδείλου δάκρυα, id est crocodili lacrimae, de 115, qui sese simulant 
graviter angi incommodo cujuspiam, cui perniciem attulerint ipsi, cuive magnum 
aliquod malum moliantur. Sunt qui scribant crocodilum conspecto procul homine 
lacrimas emittere atque eundem moxdevorare. Cujusmodi propemodum erant 
lacrimae Bassiani imperatoris apud Aelium Spartianum : lacrimabatur, quoties aut 
mentio fieret, aut imagines videre Getae fratris, quem occiderat. Alii narrant hanc 
esse crocodili naturam, ut cum fame stimulatur et insidias machinatur, os hausta 
impleat aqua, quam effundit in semita, qua novit aut alia quaepiam animantia, aut 
homines aquatum venturos, quo lapsos ob lubricum descensum neque valentes 
aufugere corripiat correptosque devoret. Deinde reliquo devorato corpore caput 


lacrimis effusis macerat itaque devorat hoc quoque. 


1361. II, τν, 61. Bona et etiam offa post panem 


Ἀγαθὴ καὶ μᾶζα HET ἄρτον, id est 

Et post panes bona maza est, 
Hemistichon carminis heroici, Zenodotus ait de 115 solere dici, qui penuria meliorum 
amplectuntur deteriora. Nam maza quiddam est pane cocto deterius, conflatum ex 
lacte et farina, quorustici vice panis uti consueverunt ; siquidem ὀπτὸν ἀλευρόν in 
deliciis olim fuisse alias demonstravimus ex Theocrito. Proverbi speciem habet, quod 
est apud Athenaeum libro VI, licet huic dissimile : Πεινῶντι γὰρ ἀνδρὶ μᾶζα 
τιμιώτερα χρυσοῦ TE κἀλέφαντος, id est Maza (sive offa) esurienti homini carior et 
auro et ebore. Quo licebit uti, cum indicabimus rem usu, non opinione aestimandam. 


Ex his, quae prodidit Athenaeus de apparatu conviviorum, liquet mazam prius 

apponi solere, deinde panem. Verum consumpto pane probatur et maza: Ut 
possumus, quando ut volumus non licet. Xenophon libro VI Παιδίας facit quemdam 
consolantem milites, qui defecti pane maza vesci cogebantur. Hoc cibo qui victitant, 


dicuntur ἀλφιτοσιτεῖν, quemadmodum qui pane, AQTOOLTELV. 


1362. II, IV, 62. Si non adsunt carnes, taricho contentos esse oportet 


AV μὴ παρῇ κρέα, OTEQKTÉOV τῷ ταρίχῳ, id est 

Probanda salsamenta egenti carnium. 
Sunt qui dicant τάριχον accipi pro pisce, sed vili putrique, qui idem sit aphya. 
Fortassis hic pro jure accipiendum tarichus, nam quibus deest obsonium, solent pane 
in jus immerso vesci. In aphyas et tarichos creber jocus est in comoediis. Sensus hic 
est : ubi non est copia meliorum, boni consulere oportet, quaecumque contingunt. 


Refertur a Diogeniano. 


1363. II, IV, 63. Agathonia cantio 


Ἀγαθώνιος αὔλησις, id est Agathonia cantio, recter dicitur de oratione blanda 
magis quam frugifera. Agathon tibicen quispiam erat, cantilenarum suavitate 
majorem in modum aures deliniens. Nec hujus mores dissimiles musicae fuisse 
perhibentur. Laboravit enim infamia mollitiei. Auctor et Suidas, et Zenodotus. Haud 
scio, an hic sit idem ille Agathon in tragicorum certamine victor, in cujus epiniciis 
Plato celebrat illud nobile convivium. Hujus multis modis Aristophanes in 


Thesmophoriis carminum mollitiem deridet. 


1364. II, 1V, 64. Edax currus 


Ἀδδηφάγον ἅρμα, id est edax currus, in glutones et voraces dicebatur, 
propterea quod currus multum absumit unguinis sive ceromatis, sive quod 
sumptuosa res sit equos et currus alere, unde et comicus Aristophanes in Nebulis 


jocatur in Strepsiadem, quem filius ἱπποτροφῶν ad inopiam redegerat multo aere 

alieno contracto. Flavius Vopiscus indicat Aureliano in deliciis fuisse phagonem 
quemdam, qui uno die ad mensam imperatoris ederit aprum integrum, centum 
panes, vervecem et porcellum, biberit autem infundibulo apposito plus orca. Sed de 
hoc hominum genere plura Athenaeus in Dipnosophistis, apud quem libro quinto 
Socrates, cum quemdam vidisset in convivio sese intemperantius ingurgitantem 
opsonio, O vos, qui adestis, inquit, quidam ex vobis pane utitur ut opsonio, opsonio 
ut pane. Venustius reddetur, si deflexeris ad animi vitium, veluti si dicas hujus aut 
illius principis amicitiam immodica pecunia parari ac retineri alique ; aut cupiditates 


inexplebiles esse, cum naturae usus perpauca postulet. 


1365. II, IV, 65. Sanguine flere 


Αἵματι κλαίειν, id est sanguine flere, proverbialis hyperbole significans nihil 
non fieri, quo flectatur aliquis. Sic enim antiquitus loquebantur : Haud flectes illum, 
ne si sanguine quidem fleveris. Itidem : Αἴματι στένειν, id est sanguine gemere. 
Durat hoc adagium in hodiernum etiam diem. Transaltum videtur a prodigiis, 


quibus interdum statuae sanguineis guttis lacrimare videntur. 


1366. II, IV, 66. Pardi mortem adsimulat 


Θάνατον παρδάλεως ὑποκρίνεται, id est Pardi mortem simulat, dicebatur, 
ubi quis astu perniciem alicui moliretur, veluti cum Brutus stupidum ac dementem 
ageret, ut in posterum imperio potiretur. Id adagium ad quemdam apologum 
referunt. In Maurusia simiarum ingens copia. Pardalis autem animal est natura simiis 
infestissimum, quas tamen viribus assequi non potest, nimirum illis in summas 
arbores suvolantibus. His itaque dolis in eas utitur : Sternit se supinam sub ramis ac 
porrectis cruribus emori fingit sese. Gaudent eo spectaculo simiae considentes in 
arbore. Deinde, ubi jam mortuam arbitrantur, unam aliquam emittunt exploraturam, 
num vere mortuus sit hostis. Illa cautim ac pedetentim accedens, ubi nullum vitae 


videt argumentum, pardale nimirum modis omnibus cadaver imitante, demum 

audet etiam conscendere. Quod simulatque reliquae simiae conspexerint, jam 
deposito omni metu descendunt et pardalim omnia ferentem circumsultant, 
postremo conculcant insultantes ludibrii causa, donec pardalis sentiens illas jam 
saltando defatigatas de repente reviviscens aliam dentibus, aliam unguibus corripit 
dilaniatque ac devorat. Hanc equidem fabulam, ne quid fuci faciam lectori, non 
reperi apud idoneum auctorem, sed in Graecis collectaneis cujusdam Apostolii 
Byzantii, cujus testimonium quodam in loco Politianus etiam adfert, alioquin auctoris 


non admodum gravis. 


1367. II, IV, 67. Mandare laqueum 


Mandare laqueum dicimur 115, quos usqueadeo negligi a nobis significamus, 
ut si vel suspendant sese, nihil ad nos attineat. Juvenalis de Democrito : 
Cum fortunae ipse minaci 
Mandaret laqueum mediumque ostenderet unguem. 
Confine illi, cum jubemus οἰμώζειν, id est plorare, quempiam et μακρὰ οἰμῶξαι, id 


est clare plorare, καὶ κλαίειν, καὶ μακρὰ χαίρειν, id est et flere, et longum valere. 


1368. II, IV, 68. Medium ostendere digitum 


Medio item digito porrecto supremum contemptum significabant. Martialis 
libro secundo : 

Et digitum porrigito medium. 
Nam hunc digitum Martialis impudicum vocat : 

Ostendit digitum, sed impudicum. 
Persius infamem : 

Infami digito et lustralibus ante salivis. 
Huc arbitror pertinere, quod apud Laertium Diogenes, ut alibi diximus, hospitibus 
quibusdam Demosthenem videre cupientibus non indice digito, sed medio porrecto 


demonstravit, parum virum innuens et effeminatum. Ac paulo post eodem in loco 

satis indicat porrectione digiti medii quippiam obscoenum significari, cum ait 
insanos haberi, qui medium porrigant digitum, qui indicem, non item. Itaque eodem 
in carmine duobus adagiis extremum contemptum indicavit satyricus : 

Mandaret laqueum mediumque ostenderet unguem. 
Elegantius fiet utrumque, si longius detorqueatur, ut Philosophicis praeceptis 
laqueum mandes, tu tuo vivito more et Theologorum decretis negotiatores medium 


unguem ostendunt, id est plane contemnunt ridentque. 


1369. IT, IV, 69. Barbam vellere 


Τὸν πώγωνα τίλλειν, id est barbam vellere. Est illud quoque sumptum ἃ 
gestu: barbam vellere, quo summum contemptum ac ludibrium significamus. 
Horatius Sermonum libro primo : Barbam tibi vellunt / lascivi pueri. Persius : 

Idcirco stolidam praebet tibi vellere barbam 

Juppiter ? 

Idem alias : 

Si Cynico barbam petulans nonaria vellit. 

Et Dionysius Siculus non dubitavit Aesculapio barbam auream detrahere. Lucianus 
in Timone de Jove Olympio : Ἐκάθησο τοὺς πλοκάμους περικειρόμενος, id est 
Desidebas, dum tibi circumtonderetur caesaries. Et barbam vellit mortuo leoni, qui 


ferox est in prostratum, quod alias attigimus. 


1370. II, IV, 70. Malis ferire 


Μήλοις βάλλειν, id est malis petere, dicuntur qui muneribus assequi student 
quod optant, aut qui donis provocant ad amorem mutuum. Ducta est allegoria a 
fabula Atalantae, quam Hippomenes cursu superavit, sed arte: projectis inter 
currendum malis aureis, in quibus sublegendis dum puelle subinde remoratur, 
praecessit ac vicit juvenis. Refertur adagium a Diogeniano. Plutarchus in 


Symposiacis indicat olim fuisse morem, ut in eos, qui semper vincerent, mala, rosas, 

nonnulli etiam mala Punica jacerent, ut hinc quoque videri possit ortum adagium ac 
dictitatum de ïis, qui magnopere mirantur ac probant quempiam aut etiam 
blandiuntur. Idem decade nona narrat Anarchum, cum ab Alexandro post cenam 
malis peteretur, surrexisse dixisseque hunc senarium ex Oreste Euripidis : 

Βεβλήσεταί τις θεῶν βροτησίᾳ χερί, id est 

Ferietur aliquis mox deum humana manu. 
Potest et simplicius accipi malis petere, cum quis ad amandum lacessitur ac 
provocatur. Sic enim interpretatur Suidas. Unde et illud apud Maronem : 

Malo me Galatea petit, lasciva puella. 
Εἰ: 

Aurea mala decem misi, cras altera mittam, 
Et 

Ipse ego cana legam tenera lanugine mala. 
Et Acontius apud Ovidium Cydippae malum inscriptum in gremium mittit. 
Aristophanes in Nebulis : 

Μήλῳ βληθείς ὑπὸ πορνιδίου, id est 

A scorto malo percussus. 
Interpres adscribit malum amoris esse symbolum, propterea quod Veneri sit sacrum. 
Unde in certamine formarum praemium malum erat aureum idque Veneri contigit. 
Theocritus in Cyclope : 

Ἤρατο δ’ οὔτι ῥόδοις, οὐ μάλοις οὐδὲ κικίνοις, 

Ἀλλ’ ὀλοαῖς μανίαις, id est 

Non malis, non 1116 rosis, non 1116 cicinis, 

Sed furiis mage pestiferis adamabat. 
Idem in Hodoeporis : 

Βάλλει καὶ μάλοισι τὸν αἰπόλον à Κλεαρίστα. 
Olim munuscula malis constabant, unde Horatius in Epistolis : 


Frustis et pomis viduas venentur avaras 

Excipiantque senes, quos in vivuaria mittant. 
1371. IT, 1V, 71. Mare prius vitem tulerit 


Τὸ πέλαγος πρότερον οἴσει ἄμπελον, id est Mare prius vitem feret, de 115, 
quae nullo pacto fieri possint. Nam salsitudo vitibus inimicissima. Hinc, opinor, 
Homerus et Hesiodus identidem pontum vocant ἀτρύγετον, quod illinc nulla 
colligatur vindemia. Salsa terra fere sterilis est frugibus, sed vitibus inimicissima. 


Refertur apud Diogenianum. 
1372. II, IV, 72. Betizare, lachanizare 


Lachanizare vulgo dicebant pro languere, teste Suetonio in vita Octavii 
Caesaris, pro quo Augustus novavit betizare. Quadrabit et in insulsos et insipidos. 
Catullus : 

Languidior tenera cui pendens sicula beta. 

Item Martialis : 

Ut sapiant fatuae, fabrorum prandia, betae, 
O, quam saepe petet vina piperque coquus ! 

Eodem pertinet illud Diogenis Cynici dictum apud Laertium : Cum adolescentes 
quidam eum canem vocarent seque cauturos dicerent, ne ab illo morderentur, bono 
animo esse jussit, canem enim haud quaquam vesci betis, mollitiem illlorum notans. 
Bliteos appellant stupidos. Est BAitov herbae genus, cui nomen etiam a stupore 
saporis inditum putant, quasi βλάξ, quae vox bardum et stupidum significat. 
Aristophanes in Avibus: Ὡς βλακικῶς διακονεῖς, id est Ut stupide ministras. 
Plautus in Truculento : 

Blitea et lutea est meretrix, nisi quae sapit in vino ad rem suam. 

Laberius mimographus apud Nonium Marcellum bipedem et bliteam beluam 
appellat insulsum et vecordem. Apud Menandrum quoque mariti uxoribus ex blito 


convicium faciunt, bliteas eas nominantes. Aristophanes in Nebulis : 

Kai σε καλοῦσι βλιτόμαν, id est 
Teque vocant bardum ac stultum. 
Fieri potest ut Gallica quoque vox hinc manarit, qua nun vulgo contemptissimos 


extremae notae homines compellant bliteros, addita litterula. 


1373. IL, IV, 73. Promus magis quam condus 


Sane quam elegans et proverbialis Ausonii dimeter iambicus : 

Promusque quam condus magis, 
In quemdam profusiorem, qui parta prodigere nosset, quaerere aut quaesita servare 
non nosset. Sumpta metaphora a rei familiaris dispensatoribus, maximeque 
penuariae, quos Graeci ταμίας vocant, quorum partes sunt ad usum familiae 
promere, id est proferre, quaedam alia condere, hoc est seponere. Jam qui tantum 
promit, is ad inopiam velis equisque properat. Plautus in Truculento parce promos 


appellat sordidos ac tenaces et qui sumptum libenter effugiunt. 


1374. II, IV, 74. Indulgere genio 


Proverbiales sunt et illae figurae : defraudare genium, pro eo, quod est negare 
naturae, quod appetit, et indulgere genio, pro eo, quod est animo obsequi. Terentius 
in Phormione : Suum defraudans genium. Plautus in Truculento : 

Sed istos, qui cum geniis suis belligerant, parce promi, 
sordidos et parcos significans. Idem in Aulularia : Egomet fraudavi meum genium. 
Contra Persius satyra quinta : Indulge genio ; carpamus dulcia. Unde et genialem 


appellant diem laetum et voluptuarium, et genialiter vivere pro molliter et laute. 


1375. II, 1V, 75. Curare cuticulam 


Huic confinis est illa frequens apud poetas figura : curare cuticulam. Nam qui 


voluptati student magis quam famae, unum hoc curant, ut cutis summa niteat, eaque 

gratia lautioribus epulis, balneis, unguentis, somno, conviviis allisque id genus 
delitiis utuntur. Horatius in Sermonibus : Ire domum atque / pelliculam curare jube. 
Idem in Epistolis : 

Me pinguem et nitidem, et bene curata cute vises, 

Cum ridere voles, Epicuri de grege porcum, 
Persius : 


Et assiduo curata cuticula sole. 


1376. II,1V, 76. Nodum in scyrpo quaeris 


Nodum in scyrpo quaeris in anxium dicebatur nimisque diligentem aut 
meticulosum, qui illic scrupulum moveret, ubi nihil esset addubitandum. Hoc 
adagium refertur apud Plautum in Menaechmis et verbis totidem apud Terentium in 
Andria. Festus ex Ennio citat : 

Queris et in scyrpo, soliti quod dicere, nodum, 
nominatim proverbii titulo referens. Donato junci species est scyrpus, levis atque 
enodis. Quamquam apud Gellium scyrpi dicuntur captiunculae argutiaeque. Nisi 


forte quis malit legere in scrupo, quod hi lapilli leves sint ac rotundi. 


1377. II, 1V, 77. Delphinum silvis appingit, fluctibus aprum 


Horatius in Arte poetica proverbiali schemate dixit : 

Delphinum silvis appingit, fluctibus aprum, 
indocti poetae stultitiam taxans, qui multa non suo loco neque tempestiviter 
describit, perinde quasi pictor delphinum piscem, juxta Callimachi dictum, in 
nemoribus pingeret, rursus aprum in undis. Confine illi : Ἐν φακῇ τὸ μύρον, id est 


In lenticula unguentum. 

1378. II, IV, 78. Cancer leporem capit 


Καρκίνος λαγωὸν αἱρεῖ, id est Cancer leporem capit, de re nequaquam 


verisimili dictuque absurda, velut si quis dicat ab indoctissimo superari doctum. 


1379. II, IV, 79. Ne caprea contra leonem 


Μὴ πρὸς λέοντα δορκάς, id est Ne caprea adversus leonem, hoc est ne longe 
inferior cum potentiore decertes. Dorcas enim silvestris est capreolus. Refertur a 
Diogeniano. Suidas integrum refert senarium : 
Μὴ πρὸς λέοντα δορκάς ἅψωμαι μάχης, id est 
Ne cum leone caprea pugnam sumpsero. 
10  Homerus Odysseae @ : 
Ἀνὸδράσι δὲ προτέροισιν ἐπιζέμεν οὐκ ἐθελήσω, id est 


Cum potiore viro nolim certamen inire. 


1380. II, IV, 80. Pellem caninam rodere 


Pellem caninam rodere proverbiali metophora dixisse videtur Martialis pro eo, 
quod est hominem maledictum et improbum conviciis insectari. Sic enim scribit in 
obtrectatorem quemdam et oblatratorem : 

Non deerunt tamen hac in urbe forsan 

Unus vel duo tresve quatuorve 


Pellem odere qui velint caninam. 


20 1381. II, IV, 81. Echino asperior 


Exivou τραχύτερος, id est echino asperior, in hominem intractabilem et 
insuavibus moribus dictum. Metaphora sumpta ab animante, cujus duplex est 
genus : terrestre, spinis obsitum, et maritimum, pinnata undique testudine, ac spinis 


obductum, quibus se pedum vice voluit, auctore Plinio, Martialis : 

Cortice deposito mollis echinus erit. 
Aristoteles libro De generatione animantium quinto tradit echinum ipsum quidem 
pusillum esse, ceterum spinas habere et longas, et acutas. Athenaeus Dipnosophiston 
libro tertio fabellam haud infestivam refert e Demetrio Scepsio : Laconem quempiam 
vocatum ad cenam, appositis echinis, cum ignoraret, quo pacto soleant edi, nec 
observaret, quomodo ceteri convivae his vescerentur, corripuisse quemdam et in os 
conjecisse una cum ipsa testa ; porro, cum inter dentes strderet echinus et hominis os 
cibo misere cruciaretur, O sceleratum, inquit, edulium, neque nunc te omittam tibi 


mitis, nec te posthac umquam sumpsero ! 


1382. II, IV, 82. Echinus partum differt 


Ἐχῖνος τὸν τόκον ἀναβάλλει, id est Echinus partum differt, de 115 dici 
suetum, qui prorogarent quippiam suo malo: veluti qui creditam pecuniam 
comperendinant, tamen aliquando reddendam vel majore cum fenore. Aïunt 
echinum terrestrem stimulata alvo remorari partum, deinde jam asperiore ac duriore 
facto fetu mora temporis majore cruciatu parere. Auctor Suidas. Plinius libro IX, 
capite XXV, tradit piscem, qui dicitur echineis, fluxum gravidarum sistere et usque 


ad puerperium in utero continere fetum. Quamquam hoc ἀπροσδιόνυσον. 


1383. II, IV, 83. Prius duo echini amicitiam ineant 


Πρὶν δὲ δύο ἐχῖνοι ἐς φιλίαν ἔλθοιεν, ὁ μὲν ἐκ πελάγους, ὁ δ’ ἐκ χέρσου, id 
est Prius echini duo inierint amicitiam, alter e mari, alter e terra, de 115, qui moribus 
ac studiis sunt inter se discrepantiores, quam ut spes sit aliquando inter eos 
necessitudinem coituram. Venustius erit ad rem deflexum: Male convenit 
theologorum spinis cum bonis litteris. Citius echino marino cum terrestri conveniret. 
Nam est echinus marinus, de quo multa Plinius et Aristoteles, est et terrestris, quem 
alio nomine vocant erinaceum. Illud commune, quod uterque spinosus est, unde et 


vocabulum inditum. Refertur a Suida. 

1384. II, 1V, 84. Non missura cutem nisi plena cruoris hirudo 


Proverbii speciem habet illum etiam Horatianum in Arte poetica : 

Non missura cutem nisi plena cruoris hirudo. 
Quadrabit in homines nimium sedulos et quibusvis in rebus immodicos. Cujusmodi 
nonnullos videas, qui, cum semel coeperint, nullum faciunt finem, donec defatigati 
desistant, nec rationem ullam habent alieni fastidii, sed suo tantum animo negotii 
modum metiuntur haudquaquam memores vetustissimi sermonis admonentis, ut 
tum a lusu desistamus, cum adhuc est jucundus, ne voluptatem odii molestia 
consecuta contaminet. Nemo nescit hirudinem, ubi semel haeserit corpori, nulla 
ratione posse revelli, donec suctu sanguinis expleta decidat. Quidam appellant 
sanguisugam, Graeci βδέλλαν sive βδέλλιον. Linguam habet bisulcam ac fistulatam, 
quam penitus infigit cuti. Meminit Plinius libro undecimo, capite trigesimoquarto, 
atque inibi de altero quodam animali, cui nomen non sit, quod semper infixo 
sanguini capite vivat, donec nimia satietate dehiscat et ipsi immoriens alimento, cum 


cibi non sit exitus. 


1385. IL, IV, 85. Mea est pila 


Mea est pila, id est Vici et voti sum compos aut Res mihi in manu est, apud 
Plautum in Truculento. Sumptum a notissimo pilae ludo, cum multis insequentibus 
unus aliquis praestantior occupat. Consimili figura dixit in Cassina : 

Sed si nunc vult hera facere officium suum 

Nostra omnis lis est, 


id est vicimus. Traducta metaphora a judiciis. 
1386. II, IV, 86. Ab ova usque ad mala 
Ab ovo usque ad mala proverbiali figura dixit Horatius in Sermonibus, satyra 


tertia, pro eo, quod est ab initio convivii usque ad finem : 

Si collibuisset, in quit, ab ovo 

Usque ad mala citaret Io Bacche !, modo summa 

Voce, modo hac resonat, quae chordis quatuor ima. 
Antiquitus enim cenam ab ovis auspicabantur, malis finiebant. Erit venustius, si 
longius trahatur : ab ovo usque ad mala, id est toto colloquio, tota navigatione aut 
toto opere. Qui rem altius repetunt, quam oportet, notantur illo versu Horatiano : 

Nec gemino bellum Trojanum orditur ab ovo. 
Qui a primis initiis repetunt, ἐκ τῶν ῥιζῶν, id est a radicibus et a stirpibus imis, 
exordiri dicuntur. Qui nihil praetermittunt, ordine narrant. Et a capite usque ad 


calcem, quod alibi retulimus. Graecis ἄνωθεν dicitur et ἀρχῆθεν. 


1387. II, IV, 87. Virtutem et sapientiam vincunt testudines 


Julius Pollux libro nono De rerum vocabulis scribit hoc carmen olim proverbio 
celebratum fuisse : 

Τὰν ἀρετὰν καὶ τὰν σοφίαν νικᾶντι χελῶναι, id est 

Et virtus testudinibus, et sapientia cedit. 
Est autem velut aenigma innuens pecuniam longe plus posse quam aut virtutem, aut 
sapientiam. Antiquitus enim Peloponesiorum nomisma, id est testudo, dicebatur 
propter inscalptam in eo testudinis figuram. Testem hujus rei citat Eupolidem, qui in 
fabula, cui titulus Captivi, ὀβολόν dixerit καλλιχέλωνον, id est obolum pulchrae 
testudinis. Consimili figura dictum est et illud : Multas noctuas sub tegulis latitare, et 


Bos in lingua, quae suis retulimus locis. 


1388. II, IV, 88. Sacra haec non aliter constant 


Sacra haec non aliter constant. Hoc adagio licebit uti, si quando fatebimur 
culpam, sed quae rei locove conveniat : veluti si quis in balneïs agat impudentius aut 
rusticius in navi, aut in compotationibus ebriorum intemperantius, aut inter 


mulierculas ineptius, aut inter aulicos dissimulantius, aut inter sophistas loquacius, 

aut apud populum adulantius. Ausonius Nuptialis centonis excusans licentiam 
Etenim fabula est, inquit, de nuptiis et, velit nolit, sacra haec aliter non constant. 
Sumptum a sacris, quae certis quibusdam ceremoniis peraguntur, de quibus si quid 
demutes, piaculum admissum putetur. Plutarchus in commentario De audiendis 
poetis : Θυσίας μὲν γὰρ ἀχόρους καὶ ἀναύλους ἴσμεν, οὐκ ἴσμεν δὲ ἄμυθον οὐδὲ 
ἀψευδῆ ποίησιν, id est Sacra enim absque choris ac tibiis novimus, non novimus 


autem absque fabula ac mendacio poesim. 


1389. II, IV, 89. Sequitur ver hiemem 


Sequitur ver hiemem. Hoc adagio rerum vices significamus necessario sibi 
succedentium: ut si quis suadens in rebus afflictis animum fulciendum spe 
meliorum dicat: Sequetur ver hiemem, id est Tristibus succedent laetiora. Ita 
Pindarus Isthmiorum hymno quarto : Νῦν δ΄ αὖ μετὰ χειμέριον ποικίλων μηνῶν 
ζόφον 9 χθὼν ἅτε φοινικίοις ἄνθος ῥόδοις, id est Nunc vero rursum post hybernam 
multiplicium mensium caliginem terra celuti purpureis floret rosis. Ausonius in 
praefatione Monosyllabarum nonnihil abusus est proverbio : Ut in vetere verbo est, 


sequitur ver hiemem. Jam similium nugarum subtexo nequitiam. 


1390. IT, 1V, 90. Venereum jusjurandum 


Ἀφροδίσιος ὅρκος οὐκ ἐμποίνιμος, id est Venereum jusjurandum non 
punitur. Sensus est amantium jusjurandum irritum esse neque ad deos quicquam 
pertinere tamquam jocosum. Et auctore Nasone : 

Juppiter ex alto perjuria ridet amantum 
Et jubet Aeolios in freta ferre Notos. 
Et Horatius : 
Ridet hoc, inquam, Venus ipase, rident 
Simplices Nymphae. 
Tibullus : 

Perjuria ridet amantum 

Juppiter et ventos irrita ferre jubet. 
Citatur hoc adgium a Platone in Convivio : Ὃ δὲ δεινότατον, ὥς γε λέγουσιν oi 
πολλοί, ὅτι καὶ ὀμνύντι μόνῳ συγγνώμη παρὰ θεῶν ἐκβάντι τῶν ὅρκων. 
Ἀφροδίσιον γὰρ ὅρκον οὔ φασιν εἶναι. Οὕτω καὶ οἱ θεοί, καὶ οἱ ἄνθρωποι πᾶσαν 
ἐξουσίαν πεποιήκασι τῷ ἐρῶντι, id est Quodque omnium maximum est, ut sane 
dicitur vulgo, uni etiam juranti a diis parata est venia, si, quae juravit, non 
praestiterit. Venereum enim jusjurandum negans esse. Adeo tum dii, tum homines 
nihil non permittunt amanti. In verbis Platonis videtur deesse vocula ἐμποίνιμον : 
OÙ φασιν εἶναι ἐμποίνιμον. Meminit et Procopius in epistola ad Epiphanium 
ultima : Καλῶς ἄρα ἤδει τὸ τῶν ἐρώντων πάθος ἡ παροιμία, κἂν ἐπιορκεῖν 
ἐθέλωσι, συγγνώμην αὐτοῖς ἐκ θεῶν ἀπαγγέλλεται, id est Pulchre novit 
amantium affectum proverbium : etiam si pejerare voluerint, veniam illis ἃ diis 
pollicetur. Plato in Philebo apud Athenaeum libro duodecimo : Ὡς δὲ λόγος, καὶ ἐν 
ταῖς ἡδοναῖς ταῖς περὶ ἀφροδίσια, À δὴ μέγιστα δοκοῦσιν εἶναι, καὶ τὸ ÉTLOQKELV 
συγγνώμην εἴληφε παρὰ θεῶν, ὥσπερ καθάπερ παίδων τῶν ἡδονῶν οὐδὲ τόν 
λογισμὸν κεκτημένων, id est Ceterum quemadmodum dicitur, etiam in 
voluptatibus circa res venereas, quae sane videntur esse praecipuae, perjurium 
quoque venia donatur ἃ diis, perinde quasi voluptates puerorum instar sint, qui 
nondum rationis sunt compotes. Refertur et illud ex Callimacho : 

Ὥμοσεν, ἀλλὰ λέγουσι θεατοὺς ἐν ἔρωτι 

Ὅρκους μὴ δύνειν οὔατ' ἐς ἀθανάτων, id est 
Juravit, verum vulgo dicunt, in amore 
Quod juras, aures non penetrare deum. 

Prior versus non caret mendo. Deflecti potest ad quodvis promissum, cujus fides 


praestanda non videatur. 

1391. II, 1V, 91. Tamquam meum nomen. Tanquam digitos 


Proverbiales hyperbolae sunt : Tamquam meum nomen, et tanquam meos 
digitos teneo, si quando promptam certamque memoriam significare volumus. 
Martialis : 

Totis diebus, Afer, haec mihi narras 

Et teneo melius ista quam meum nomen. 

Juvenalis : Tamquam ungues digitosque suos. Nihil magis meminimus quam proprii 
nominis. Unde et vita defunctos olim suo nomine inclamabant : Et proprii nominis 
oblitum dicimus prodigiosae obliviscentiae hominem. Antiquitus in digitis computus 
peragebatur. Extat ea de re libellus Bedae. Quin hodieque numerandi imperitum et 
obliviosum per jocum rogare solent, quot in manibus habeat digitos. Plutarchus in 
commentario, cui titulum fecit Quo pacto quis intelligere possit se profecisse, scribit 
olim morem fuisse nomina digitorum ediscere hisque in metu tamquam remedio 
futuris uti. Οἱ μὲν γὰρ ἐκμεμαθηκότες τὰ τῶν ἰδίων ὀνόματα δακτύλων χρῶνται 
πρὸς τοὺς φοβοὺς αὐτοῖς ὡς ἀλεξικάκοις, ἀρτέμα καταλέγοντες ἕκαστον, id est 
Quidam enim ediscunt suorum nomina digitorum eisque contra pavores utuntur, 
tamquam ad depellenda mala remedium habeant, paulatim singulos recensentes. 
Quae vero sint digitorum apud Graecos vocabula, Gellius in Noctibus Atticis 
indicavit. Caelius Calcagninus, ut indicat Aleander, mavult intelligi de nominibus 
Dactylorum Idaeorum, de quibus nonnihil attingemus in proverbio Celmis in ferro, 


licet in Plutarcho ἰδίων legatur non Ἰδαίων. 
1392. IT, 1V, 92. Bonorum glomi 


Ἀγαθῶν ἀγαθίδες, id est Bonorum glomi, de opibus extructis et affatim 
accumulatis. Sumpta metaphora a glomere textorio, cui fila sunt obvoluta, aut certe 
ligno illo textorio, cui filorum maxima vis est obvoluta, quod idem πηνίον vocant. 


Proverbii meminit Julius Pollux libro VII, capite X, indicans apud comicos esse 

frequentissimum. Videtur autem allusum ad vocem in agathide et agathis, perinde ut 
Thucydides in Euripidis epigrammate Athenas τῆς Ἑλλάδος Ἑλλάδα vocat, id est 
Graeciae Graeciam (etiamsi libro V tribuit hanc sententiam Pindaro), et 
quemadmodum ἔσχατα ἐσχάτων, id est postrema postremorum, item κακὰ κακῶν, 


id est mala malorum, dicunt Graeci. Quam quidem figuram Latini non agnoscunt. 


1393. II, τν, 93. Rem acu tetigisti 


Est apud Plautum in Rudente : Rem acu tetigisti, pro eo, quod est rem ipsam 
divinasti, nihil aberrans. Metaphora sumpta videri potest a lusu quopiam, in quo 
divinator id, quod alius notasset, summa acu tangebat : aut lineam, aut calculum, aut 
aliud quiddam simile. Igitur acu tangere perinde est, quasi dicas Ipsissimum 


punctum attingere. Nam minutissima puncta denotantur acu. 


1394. IT, IV, 94. Purgatis auribus 


Purgatis auribus pro attentis et vacuis proverbium resipit. Plautus in Milite : 
Perpurgatis ambo damus tibi operam auribus. Horatius in Epistolis : 

Est mihi, purgatam crebro qui personet aurem. 
Persius quinta satyra : 

Stoicus hic aurem mordaci lotus aceto. 


Nam sordes in auribus collectae auditum hebetant, exemptae reddunt acriorem. 


1395. II, 1V, 95. Purior clavo 


Ἁγνότερος πηδαλίου, id est Purior gubernaculo, comparatio proverbialis de 
re vehementer inculpata aut moribus undequaque integris et incotaminatis. Clavus 
enim nauticus assiduis fluctibus abluitur, ut nihil sordium possit haerere. Adagium 


refertur a Suida. 

1396. II, IV, 96. De calcaria in carbonariam 


Quoties fit, ut a re proposita ad aliud quippiam longe diversum digrediamur, 
de calcaria in carbonariam decurrere dicimur, sive cum ex uno malo in aliud 
diversum incidimus. Tertullianus libro De carne Christi Igitur, inquit, de calcaria, 
quod dici solet, in carbonariam, a Marcione ad Apellem. Huic non dissimile est illud 
Ciceronis in actione pro Murena : Respondebo igitur Postumio primum, qui nescio 
quo pacto mihi videtur praetorius candidatus in consularem quasi desultorius in 


quadrigarum curriculum incurrere. 


1397. IL, IV, 97. Datyli dies 


Δατύλου ἡμέρα, id est Datyli dies, ubi res feliciter successerunt. Sumptum a 


Datylo quodam, qui apud Athenienses summos est honores consecutus. 


1398. II, IV, 98. Monstrum alere 


Monstrum alitur, ubi quid occulti vitii latere significamus. Haud scio an inde 
sumpta metaphora, quod monstra ob pudorem clanculum aluntur et occultantur. 
Siquidem Pamphilus in Andria Terentiana, quod prius repudiatus gener rursum ad 
affinitatem repeteretur, suspicans aliquid esse vitii in puella, quod celaretur, 
Repudiatus, inquit, repetor. Quamobrem ? Nisi id est, quod suspicor : 

Aliquid monstri alunt. Ea quoniam nemini obtrudi potest, 


Itur ad me. 
1399. II, IV, 99. Non curat numerum lupus 


Proverbium sapit Vergilianum illud in Bucolicis : 
Hic tantum Boreae curamus frigora, quantum 


Aut numerum lupus, aut torrentia flumina ripas. 

Recte dicetur in hominem impudenter furacem. Extat hodieque vulgo jactatum 
adagium : Lupus non veretur etiam numeratas oves devorare. Porro fures paulo 
timidiores consueverunt a rebus numeratis abstinere manum, metu videlicet, ne hoc 
indicio deprehendantur. Huic affinis jocus ille facetus in servum furacem, cui nihil 


erat domi neque clausum, neque obsignatum. 


1400. IT, IV, 100. Ipsis placet 


Αὐτοῖς ἀρέσκει, id est Ipsis placet, ubi rem parum nobis probari aut causam 
nihil ad nos pertinere significamus. Terentius in Andria : 

Mihi non fit verisimile. Atqui ipsis commentum placet. 
Non admodum abludit ab illo: suum cuique pulchrum. Suis quisque consiliis 
suaeque sententiae blanditur. Huc pertinet illud apud Homerum frequens : "Hvôave 
θυμῷ, id est placuit animo. Item illud apud comicos : Sic lubitum est animo meo. Et 
apud Virgilium: [0118 aliter visum. Plato libro De legibus tertio retulit hoc 


proverbium. 


1401. II, V, 1. Spartam nactus es, hanc orna 


Ἣν ἔλαχες, Σπάρταν κόσμει, id est Spartam, quam nactus es, orna (sive 
administra). Admonet adagium, ut quamcunque provinciam erimus forte nacti, ei 
nos accommodemus proque huius dignitate nos geramus. M. Tullius ad Atticum lib. 
quarto, epistola sexta : Reliquum est: Σπάρταν ἔλαχες, ταύταν κόσμει. Non me 
hercle possum. Et Philoxeno ignosco, qui reduci in carcerem maluit. Idem ad eundem 
libro primo : Eam causam, quam mihi dicis obtigisse Σπάρταν, non modo nunquam 
deseram, sed etiam si ab illa deserar, tamen in mea pristina sententia permanebo. 
Quod a Cicerone refertur, carmen est anapaesticum e tragoedia quapiam : 

Spartam nactus es, hanc exorna. 

Theocriti scholiastes indicat allusum ad hoc proverbium in Hodoeporis : 


Αὐτόθι μοι TOTÉQLOdE καὶ αὐτόθι καὶ βουκολιάσδευ. 

Τὰν σαυτοῦ πατέων ἔχε τὰς δρύας, id est 

Mecum isthic certa, simul isthic pascito tauros 

Et terram calcans propriam ne desere quercus. 
Proverbium igitur ad varios usus licebit accommodare : Vel cum admonebimus, ut 
suam quisque personam, quam suscepit, cum decoro tueatur. Episcopus es, ne 
satrapam agas, sed episcopum. Maritus es, cura, quae mariti sunt officia. Aulicus es, 
aulicum age. [udex es, ne iam amicum aut inimicum, sed iudicem agas. Principatus 
tibi contigit, principis officio fungere. Privatus es, ut privatum te gere. Sic 
propemodum usus est Aristophanes, nam huic inscribitur comoedia, cui titulus 
Θεσμοφοριάζουσαι: 

Χρὴ γὰρ ποιητὴν ἄνδρα πρὸς τὰ δράμματα 

À δεῖ ποιεῖν πρὸς ταῦτα τοὺς τρόπους ἔχειν, id est 

Decet poetam accommodari moribus 

Utcunque ad argumenta, quae tractaverit. 
Vel cum iubebimus unumquenque sua sorte contentum esse oportere, quaecunque 
contigit. Quemadmodum enim peritus gubernator in omni tempestate bonum 
praestat nauclerum, ita vir sapiens in omni fortuna sapienter se gerit. Est ampla res 
familiaris, sapienter administra. Non est, utere paupertatis commodis. Contigit 
eruditio, utere ad bene vivendum. Non contigit, ne macereris : sufficit pietas ad 
consequendam salutem. Plutarchus in commentario Περὶ τῆς εὐθυμίας admonens, 
ut suam quisque sortem boni consulat, 

Σπάρτην, inquit, ἔλαχες, ταύτην κόσμει, id est 

Sparta tibi obtigit, hanc exorna. 
In eodem libello monet hoc dictum a Solone proditum. Citatur autem ex Euripide : 

Σπάρτην ἔλαχες, κείνην κόσμει, 

Τὰς δὲ Μυκήνας ἡμεῖς ἰδίᾳ, id est 

Spartam nactus es, hancce guberna, 


Sors est proprie nostra Mycenae. 

Videntur esse verba Agamemnonis ad Menelaum. Quod confine est illi Platonico : Τὸ 
παρὸν εὖ τίθεσθαι, id est Quod praesens est, bene dispone (sive boni consule). Nunc 
vulgus hominum magis incumbit augendae rei quam bene administrandae, contra 
quam recte monet Socrates in Theaeteto Platonis : Κρεῖττον γάρ που σμικρὸν εὖ ἢ 
πολὺ μὴ ἱκανῶς περᾶναι, id est Nam satius est pusillum bene quam multum non, ut 
oportet, peragere. Hanc igitur sententiam passim in principum aulis insculpi 
oportuit : Σπάρταν ἔλαχες, ταύταν κόσμει. Quorum vix ullum reperias, qui vere 
cogitet, quid sit principis agere personam, quive sua ditione contentus non conetur 
aliquid imperii suis finibus addere. Principis munus est modis omnibus reipublicae 
commodis providere, publicam tueri libertatem, alere pacem, excludere quam 
minimo suorum exitio maleficia, dare operam, ut sanctos et integros habeat 
magistratus. Cum igitur harum rerum securus ludit alea, saltat, scortatur, musicatur, 
venatur, negotiatur, berviter : alibi intentus est totus, tum occinendum est adagium : 
Σπάρταν ἔλαχες, ταύταν κόσμει. Rursum ubi neglecta, quae contigit, ditione foris 
agit, alienis inhians imperiis, suos in summum adducit discrimen, suos exhaurit 
funditus, seque pariter et universam fortunam aleae belli subiicit, ut unum aut 
alterum oppidulum adiiciat suis finibus, tum suggerendum adagium : Spartam 
nactus es. Nihil principi pulchrius, quam ut hoc, quicquid est regni, quod fortuna 
dedit, sua sapientia, virtute, diligentia reddat ornatius. Contigit oppidulum, imitare 
Epaminondanm : fac ut frigidum illud oppidulum tua opera multo reddas celebrius ac 
locupletius. Contigit fera et intractabilis natio, da operam ut eam paulatim cicurem et 
legibus obtemperantem reddas. Contigit regnum parum splendidum, noli vexare 
finitimos, sed hoc, quod habes, citra alienum detrimentum exorna. Vix unquam 
feliciter cessit peregrinae ditionis affectatio. Quasdam nationes ingenium ac linguae 
sonus discrevit, ut Germanos et Hispanos ; quosdam ipsa natura diduxit ut insulares 
mari, Italos mari simul et Alpium molibus. Nonnullis casus suos terminos dedit. Si 
quisque, quod nactus sit, nitatur ornare, nimirum ubique florebunt omnia. Et inter 


amicos, nempe Christianos, omnia erunt omnium communia. Nunc saepenumero fit, 

ut dum aliena labefactare nitimur, nostra funditus subvertamus et, ut feliciter cedat 
res, tanto nostrorum civium sanguine, tantis sumptibus, tot periculis, tot sudoribus, 
tot orbitatibus, tot denique nunquam enumerandis malis emimus titulum nescio 
quem inanem et magni nominis fumum. 

Xerxes, Cyrus, Alexander Magnus et vixissent diutius, et veriorem gloriam 
essent consecuti, si suas civitates recte administrare quam alienas armis vexare 
maluissent. Carolus Burgundionum dux, huius proavus, si vim ingenii, qua pollebat, 
si magnitudinem animi contulisset ad sua locupletanda potius quam ad expugnanda 
aliena, nec infelicem mortem oppetisset in bello, et inter laudatissimos principes 
haberi poterat. Magna pars nostra ditionis id temporis fatali quadam peste tenebatur, 
stultissima videlicet, sed omnium perniciosissima dissensione, omnibus in duas 
factiones divisis, quarum alteri nomen erat ab hamo, alteri a pisce asello. Pugnabat 
civitas cum civitate, vicus cum vico, domus cum domo. Saepe quos idem lectus 
iungebat, factio diversa segregabat et fratrem a fratre, ruptis naturae vinculis, 
distrahebat. Passim latroniciis, jurgiis, caedibus, rapinis fervebant omnia. Et interim 
bonus ille princeps, perinde quasi haec nihil ad rem pertinerent, procul aliorum 
oppugnabat moenia. Carolus Galliarum rex, huïus nominis octavus, peragrata Italia 
reversus est ad suos, sed tanto suo suorumque malo ac periculo, ut poenituerit ejus 
felicitatis. Denique sunt qui affirment eum ad senectutem pervenire potuisse, si 
Italiam Italis reliquisset. 

Quid dicam de Philippo, huïus Caroli patre ? Adiit Hispanias, non Martis 
aleam experturus, sed accersitus ad regni partem capessendam ; pacata undique 
omnia. Et tamen hanc tam felicem peregrinationem quam flevit patria non ferendis 
exactionibus expilata ! Ipse magno vitae periculo non semel laboravit. Franciscum 
Buslidium  archiepiscopum  Byzontinum  amisit, virum  modis omnibus 
incomparabilem. Sed tamen utcunque rediit, non licuit 115 malis ita defungi. Denuo 
reliquit suos, saevissima jactatus tempestate delatus est in Angliam, tum temporis 


non admodum aequam nostratibus. Quid illic acciderit, quid passus fuerit, quid 

pollicitus, quo pacto dimissus sit, non libet commemorare. Servivit necessitati, fateor 
et ignosco, sed quid erat necesse in eam venire necessitatem ? Nec ïis admonitus 
malis de repetenda patria cogitavit : Hispaniae revisendae erant, ubi periret juvenis 
ad res maximas natus, nisi ipse sibi suam invidisset felicitatem. Atque unius hominis 
mors simul et patriam optimo principe, et Maximilianum unico orbavit filio. 

Quid dicam de Christianissimo Francorum rege Ludovico, ejus nominis 
duodecimo ? Adortus est Venetos, id temporis, ut videbatur, inexpugnabiles, unico 
conflictu tot oppida restituit Romano pontifici Julio, tot imperatori Maximiliano, tot 
5101 recepit. Rediit rebus felicissime, sicuti videbatur, confectis. Verum quantum 
malorum pelagus hinc exundavit in Gallos ! Qui suo sanguine tot insignes triumphos 
Julio pepererant, eiusdem opera majore sanguinis jactura ex Italiae finibus ejecti, 
parum hoc : et quo non tandem ignominiae stigmate notati ἡ Quod ni Julium mors 
intercepisset, vidissemus regnum illud totius orbis florentissimum funditus eversum. 
Quid autem de serenissimo Scotorum rege Jacobo commemorem ? Is vir absolutam 
felicitatem absolutae laudi adjunxerat, si perpetuo suis se finibus continuisset. Erat ea 
corporis specie, ut vel procul regem posses agnoscere. Ingenïii vis mira, incredibilis 
rerum omnium cognitio, invicta animi magnitudo, vere regia pectoris sublimitas, 
summa comitas, effusissima liberalitas. Denique nulla virtus erat, quae magnum 
deceret principem, in qua ille non sic excelleret, ut inimicorum quoque suffragio 
laudaretur. Contigerat uxor Margareta, serenissimi Anglorum regis Henrici octavi 
soror, ea forma, ea prudentia, ea in maritum charitate, ut non aliam a superis optare 
potuisset. Regnum Scotiae, quod multis et opibus, et celebritate incolarum, et 
splendore fertur cedere, sic suis virtutibus illustrarat, sic auxerat, sic ornarat, ut 
veram egregii principis laudem meruerit, si intra hoc gloriae suae stadium 
constitisset. Sed o nunquam felicem regno, raro principi, regis discessum ! Dum 
nimium amico in Gallorum regem animo, quo Britanniae regem magnis rerum minis 
Gallias impetentem averteret et ad insulae suae defensionem revocaret, egressus 


regni sui fines Anglos bello lacessit, quid multis ? Fortiter quidem, sed infeliciter 

periit, non tam sibi quam regno. Periit adhuc aevo vigens. Diu Scotia tanto principe, 
diu Margareta tali marito, diu filius (nam filium ex ea sustulerat) tali patre frui 
potuisset atque ipse vicissim et his omnibus, et sua gloria, nisi sibi vitam invidisset. 
Caesus est una cum fortissimo patre filius, et filius eo patre dignissimus, 
Alexander archiepiscopus titulo divi Andreae, juvenis quidem viginti ferme natus 
annos, sed in quo nullam consummati viri laudem desiderares. Mira formae gratia, 
mira dignitas, heroica proceritas, ingenium placidissimum quidem illud, sed tamen 
ad cognitionem omnium disciplinarum acerrimum. Nam mihi fuit cum eo quondam 
in urbe Senensi domestica consuetudo, quo tempore a nobis in rhetorum praeceptis 
Graecanicisque litteris exercebatur. Deum immortalem, quam velox, quam felix, 
quam ad quidvis sequax ingenium, quam multa simul complecti poterat ! Eodem 
tempore discebat jureconsultorum litteras, nec eas admodum gratas ob admixtam 
barbariem et odiosam interpretum verbositatem. Audiebat dicendi praecepta et 
praescripto themate declamabat, pariter et calamum exercens, et linguam. Discebat 
Graece et quotidie, quod traditum fuerat, stato reddebat tempore. Horis 
pomeridianis musicis operam dabat : monochordiis, tibiis, testudini. Modulabatur et 
voce nonnunquam. Ne ipsum quidem convivii tempus studiorum vacabat fructu : 
sacrificus perpetuo salutarem aliquem librum recitabat, puta decreta pontificum aut 
divum Hieronymum, aut Ambrosium, nec unquam recitantis vox interrumpebatur, 
nisi si quid alteruter doctorum, inter quos medius accumbebat, admonuisset aut ipse 
parum assequens, quod legebatur, sciscitatus esset aliquid. Rursum a convivio 
fabulae, sed breves, et hae quoque litteris conditae. Proinde nulla omnino vitae pars 
vacabat studio, nisi quae rei divinae somnoque daretur. Nam etiamsi quid 
superfuisset temporis, quod tam variis studiorum vicibus non suppetebat, tamen si 
quid forte supererat, id historicorum lectioni dabat. Nam hac cognitione praecipue 
capiebatur. His ïitaque rebus factum est, ut adolescentulus vix dum 
decimumoctavum egressus annum tantum in omni litterarum genere consecutus 


fuerit, quantum in quovis viro jure mireris. Nec illud in hoc usu venit, quod fere solet 

in aliis, ut ad litteras felix, ad bonos mores minus esset appositus. Verecundi mores 
erant, sic tamen, ut miram agnosceres prudentiam. Animus sublimis et a sordidis 
istis affectibus procul semotus, sed ita, ut nihil adesset ferocitatis, nihil fastidii. Nihil 
non sentiebat, permulta dissimulabat, nec unquam ad iracundiam poterat incitari : 
tanta erat naturae lenitas animique moderatio. Salibus impendio delectabatur, sed 
eruditis ac minime dentatis, hoc est non nigro Momi, sed candido Mercurii sale 
tinctis. Si quid turbae domi natum fuisset inter famulos, mirum quanta dexteritate 
quantoque candore solitus sit componere. Denique religionis erat et pietatis 
plurimum, superstitionis nihil. In summa nemo fuit dignior, qui ex rege, et ex illo 
rege nasceretur. Utinam autem in parentem pietas, quam fuit admirabilis, tam fuisset 
et felix. Comitatus est in bellum, ne usquam patri deesset. Quaeso, quid tibi cum 
Mavorte, omnium poeticorum deorum stupidissimo, qui Musis, imo qui Christo eras 
initiatus ? Quid isti formae, quid isti aetati, quid naturae tam miti, quid ingenio tam 
candido cum taratantaris, bombardis et ferro ? Denique quid erudito cum acie ? Quid 
episcopo cum armis ? Imposuit nimirum tibi immodica quaedam in parentem pietas 
dumque nimium fortiter amas patrem, infeliciter cum patre caesus occubuisti. Tot 
naturae dotes, tot virtutes, tot eximias spes unica pugnae procella absorbuit. Periit et 
nostrarum rerum nonnihil: nempe quod in erudiendo te sumpsimus operae 
quodque mea partum industria mihi te vindico. At quantus felicitatis cumulus, nisi 
genius aliquis malus regem huc impulisset, ut regni sui limites egressus in alienis 
agris cum ferocissima gente Martem experiri vellet. Utinam, quod praeclare coeperat, 
perficere maluisset, hoc est Σπάρτην, ἣν ἔλαχε, κοσμεῖν. 

Regibus proprius ac pulcherrimus laudum campus intra regni fines est. In 
apum gente caeterae quidem πὰς et illuc volatu divagantur, solus rex, ut aculeo caret, 
ita pro portione corporis alas habet multo minores, ut ad volatum parum sit idoneus. 
Veteres ita Venerem fingebant, ut pedibus testudinem premeret, id innuentes, 
matremfamilias ab aedibus nusquam oportere discedere, quippe cujus omne officium 


intra domesticos parietes contineatur. Atqui multo magis ad rem pertinebat 

principem hoc admoneri symbolo, qui si quid peccat, non unius familiae, sed orbis 
totius malo peccat. An parum est domi negotiorum, ut foris sint accersenda ? Tanta 
est ubique scelerum sentina, tot sacrilegia, tot latrocinia, tot oppressiones, tot 
injuriae, tot contumeliae, tot magistratuum corruptelae, tot leges aut a tyrannis 
institutae, aut in tyrannidis ministerium detortae, ut illa minutiora ne dicam: 
neglectas oppidorum vias, collabentes aedes sacras, incuratas fluminum ripas. His ita 
mederi, ut in remedium quam minimum de sanguine tuorum impendas, ut 
respublica beneficium sentiat, non sentiat impendium, an non egregium principis 
munus et immortali laude dignum ? Quod si cupis omnino gloriae tuae pomeria 
ultra ditionis tuae fines extendere, fac, ut, qui finitimi sunt, magnitudinem tuam 
benefactis, non malefactis, experiantur. Exuris villas, proteris segetes, demoliris 
urbes, abigis pecora, trucidas homines atque ita denique te magnum declaras. Bellum 
certamen, si id cum latrone suscepisses ! Hesiodus scripsit malum vicinum magnam 
esse noxam, contra, bonum ingens esse commodum. Hoc in te probent finitimi tui : 
fac ita te mirentur magnum, ut ament benignum. Verum satis jam dolori nostro, satis 


datum discipuli memoriae. Superest, ut ad proverbiorum recensionem redeamus. 


1402. IT, v, 2. Contigit et malis venatio 


Δέδοται καὶ κακοῖσιν ἄγρα, id est, Contigit et ignavis a venatu praeda, ubi 
quid feliciter obtigit immerenti quodque fortunae magis quam illius industriae sit 
acceptum ferendum. Allegoria sumpta ἃ venatu, in quo vel praecipue dominatur 
fortuna, virtus minimum adfert momenti. At eruditio nemini contingit, ni labore 
parta. Regnum obvenit dormientibus, opes affluunt cessantibus nonnunquam, 
honores accidunt etiam fugitantibus. Caeterum, quae vere bona sunt, nostra 
industria parentur oportet. Suspicor inde natum, quod olim mos fuerit, quod venatu 
captum esset, omnibus impartiri, etiam immerentibus. Ita Theocritus in Piscatoribus : 

Ὡς καὶ τὰν ἄγραν τὠνείρατα πάντα μερίζειν, id est 


Sic uti venatum partiri insomnia cuncta. 

Quemadmodum arcana non committimus nisi selectis amicis, ita somnia narramus 
quibuslibet. Proverbium refertur a Suida e Zenodoto. Si pro δέδοται legas δίδοτο sive 
δέδοτο, erit initium carminis trochaici, nam probabile est e poeta quopiam 


decerptum. 


1403. IT, V, 3. Ire per extentum 


Proverbiali figura dixit Horatius : ire per extentum funem, pro eo, quod est 
rem factu perquam difficilem praestare, neque vel tantillum aberrare. Sumptum ἃ 
funambulis, ut Acroni placet, qui non sine summa arte summoque usu per funem 
protensum ingrediuntur. Quae res, sicuti conjicere licet, priscis ingenti miraculo fuit ; 
hodie nihil vulgatius. Horatii carmen hoc est : 

Ille per extentum funem mihi posse videtur 


Ire poeta, meum qui pectus inaniter angit. 


1404. IT, v, 4. Annus est 


Arbitror nemini dubium fore, quin illa quoque inter proverbiales hyperbolas 
referri debeant : Annus est, Seculum est, atque id genus alia. Terentius in Seipsum 
excruciante : Et nosti mores mulierum : Dum comuntur, dum moliuntur, annus est. 
Idem alibi : Jamdudum aetatem, pro admodum dudum. Plautus in Asinaria : 

Aetatem velim servire, Libanum qui conveniam modo. 

Et Seculum est, quod nihil abs te redditur litterarum. Proinde tempus praelongum 


hujusmodi figuris significabimus. 


1405. IT, V, 5. Dies adimit aegritudinem 


Menedemus in Eavtov τιμωρουμένῳ Terentia nominatim adagii vice refert, 
Aut ego, inquiens, profecto ingenio egregie ad miseriam, 
Natus sum, aut illud falsum est, quod vulgo audio 


Dici, diem adimere aegritudinem hominibus. 

Eodem spectasse videtur Sophocles in Aiace flagellifero : Χρόνος γὰρ εὐμαρὴς θεός, 
id est Tempus enim facilis deus, videlicet quod omnia leniat molliatque. Ovidius : 

Quod male fers, assuesce, feres. Bene multa vetustas 

Lenit. 
Euripides in Alcestide : Χρόνος μαλάξει σε, id est Tempus dolorem leniet. Marcus 
Tullius libro Tusculanarum quaestionum IIT: Quod ita esse dies declarat, quae 
procedens ita mitigat, ut iisdem malis manentibus non modo leniatur aegritudo, sed 
in plerisque tollatur. Idem Epistolarum lib. v : Nam quod allatura est diuturnitas, id 
nos praecipere consilio prudentiaque debemus. Citatur ex Iphiclo : 

Λύπης δὲ πάσης ἐστὶν ἰατρὸς χρόνος, id est 

Tempus molestiis medetur omnibus. 
Euripides : 

Μέλλοντ' ἰατρὸς τῇ νόσῳ διδοὺς χρόνον 

Ἰάσατ’' ἤδη μᾶλλον ἢ τεμὼν χρόα, id est 

Medicus, dedit qui temporis morbo moram, 


Is plus remedii, quam cutis sector, dedit. 
1406. IT, V, 6. Lucernam adhibes in meridie 


Λύχνον ἐν μεσηβρίᾳ ἅπττεις, id est, Lucernam accendis in meridie, id est, 
facis non suo tempore, aut explicas, quae per se sunt clarissima. Quorsum enim 
lucernis opus clarissima luce ἡ Natum videri potest a ridiculo Diogenis facto, qui, 
adhibita interdiu lucerna rogatusque, quidnam 5101 vellet, respondit : Ἄνθρωπον 
ζητῶ, id est Hominem quaero, quemadmodum testatur Diogenes Laertius. Seneca 
libro De beata vita indicat hoc fieri solere per superstitionem, si quando 
denunciabatur ira numinis : Cum, inquit, sistrum aliquis concutiens ex imperio 
mentitur, cum aliquis secandi lacertos suos artifex, brachia, atque humeros suspensa 


manu cruentat, cum aliqua genibus per viam repens ululat laurumque linteatus 

senex et medio lucernam die praeferens conclamat iratum aliquem deorum, 


concurritis et auditis. 


1407. II, v, 7. Soli lumen inferre 


Quintilianus Institutionum oratoriarum libro quinto, titulo De usu 
argumentorum, simillima huic figurae dixit : eum soli lumen inferre, qui rem per se 
evidentissimam conaretur argumentationibus probare. Videtur idem cum illo, quod 


alio retulimus loco : Ἡλίῳ τὸ φῶς δανείζειν, id est, Soli mutuare lumen. 


1408. IT, v, 8. Zoili 


Zoili audax quidem, sed parum felix mordacitas proverbio locum fecit, ut 
vulgo Zoili vocentur, alienarum laudum obtrectatores, et alienorum laborum 
reprehensores. Martialis : 

Pendentem volo Zoilum videre. 

Hic Zoilus sophista quispiam fuit, hoc facinore potissimum nobilitatus, quod 
Homerum, poetarum omnium principem, ausus est libris aliquot in eum scriptis 
incessere, unde Ὁμηρομάστιγος cognomen meruit, quod ipsum etiam abiit in 
proverbium : sic enim appellari coepti nobilium auctorum castigatores, vel Plinio 
teste in praefatione Historiae naturalis. Et Vergiliomastiges, quorum de numero fuit 
Pero. Zoilus igitur commentarios in Homerum compositos Ptolemaeo tyranno 
Aegyptiorum obtulit, ingens videlicet praemium a rege sperans, verum cum nihil 
mitteretur, penuria coactus misit, qui peterent. Ibi Ptolemaeus ait se mirari, cum 
Homerus tot annos defunctus tot hominum millia pasceret, Zoilum egere Homero 
doctiorem. Denique per occasionem supplicio affectus est. Quanquam de mortis 


genere diversa tradunt auctores. 

1409. IT, v, 9. Bona Cillicon 


Ἀγαθὰ κιλλικῶν, id est Bona Cillicon, subaudiendum: facit aut habet. 
Convenit, ubi quis malefactis ac foedis artibus sibi paravit opes. Huic adagio locum 
fecit Cillicon quidam, natione Milesius, qui, prodita Prienensibus Mileto patria 
ampliter quidem, sed foede ditatus est. Is cum proditionem moliens rogaretur, 
quidnam esset facturus, respondit Πάντ' ἀγαθά, id est Omnia bona. Unde 
proverbium effertur etiam ad hunc modum : Πάντ' ἀγαθά, ὡς ἔφη Κιλλικῶν, id est, 
Omnia bona, velut inquit Cillicon. Auctores Suidas et Zenodotus. Alludit huc et 
Aristophanes ἐν Εἰρήνῃ : 

Οὐδὲν πονρόν, ἀλλ’ ὅπερ καὶ Κιλλικῶν, id est 

Mali nihil, verum quod inquit Cillicon. 

Interpres adjicit Cillicontis exitium. Prodita a Cilliconte insula Theagenes quidam 
Syrius commigrarat Samum atque illic vendebat carnes. Ab hoc cum Cillicon carnes 
emere vellet, tradidit illi, ut, quod superesset, amputaret. At ille porrecta machaera 


manum hominis abscidit, Ista, inquiens, manu non prodes alteram civitatem. 
1410. II, V, 10. Plumbeo jugulare gladio 


Plumbeo jugulare gladio est futili levique argumento convincere quempiam. 
M. Tullius ad Atticum : Cum illum plumbeo gladio jugulatum tamen iri diceret. 
Idem in libris De finibus bonorum frigidum argumentum plumbeum appellat 
pugionem. Quemadmodum Aurelius Augustinus libro Adversus Julianum tertio Et 
tamen, inquit, dialecticorum quasi jaculis oneratus acutis in certamen procedis et 
jactas plumbeos pugiones. Demosthenes in oratione contra Aristogitonem prima : 
Οὔτε γὰρ μαγείρῳ μαχαίρας οὐδεν OT’ ὄφελος, ἥτις οὐ τέμνεται, id est Neque 


enim coquo machaerae ullus est usus, quae non secat. 

1411. II, V, 11. Leonem radere 


Λέοντα ξυρεῖν, id est Leonem radere, dicuntur qui feroces et praepotentes 
arte tractant et illudunt magno suo periculo. Usurpavit hoc adagium Socrates apud 
Platonem libro de Republica primo, negans se usque adeo dementem esse, ut leonem 
ausit tondere et Thrasymacho, homini praeferoci, illudere : Οἴει γὰρ ἄν μὲ οὕτω 
μανῆναι, ὥστε ξυρεῖν ἐπιχειρεῖν λέοντα καὶ συκοφαντεῖν Θρασύμαχον ; Nam 
agni citra periculum tondentur vellunturque, leo nullo modo tractari vult. Ad hoc 
adagium allusisse videtur Martialis Epigrammatum libro decimo, cum ait : 

Quare, si pudor est, Ligella, noli 

Barbam vellere mortuo leoni. 

Vertit enim poeta in jocum, quasi tutum esset et ignavum leonem jam non sentientem 
vellere. Per leonem autem innuïit pudenda muliebria, iam emortua senio. Id Aristides 
in Panathenaicis, ad Periclem a Platone taxatum refert : 00” ὅρα, μὴ λέοντα ξυρεῖν 
ἐπιχειρῶμεν, OÙ Θρασύμαχον συκοφαντεῖν ἐπιχειροῦντες ἀλλὰ κωμῳδεῖν 
Περικλέα, καὶ ταῦτα δειλίας id est Itaque vide, ne leonem radere conemur, non 


Thrasymachum calumniari volentes, sed Periclem taxare, praesertim de timiditate. 


1412. II, v, 12. Ne mihi Suffenus essem 


Ne mihi Suffenus essem, ne mihi ipsi blandirer, ac stulte meipsum admirarer. 
Suffenus erat poeta longe ineptissimus, in aliorum vitia dicax, ad sua caecus. Itaque 
proverbium receptum, ut, qui sibi inaniter placerent, Suffeni dicerentur. Catullus in 
epigrammate : 

Idem infaceto est infacetior rure, 

Simul poemata attigit ; neque idem unquam 

Aeque est beatus ac, poema cum scribit : 

Tam gaudet in se, tanque se ipse miratur. 


Ibidem : 

Quem non in aliqua re videre Suffenum 
Possis. 
Suffeni simillimum Mevium facit Horatius, suis ignoscentem vitiis, aliena 


mordacissime insectantem : Egomet mi ignosco, Mevius inquit. 
1413. II, V, 13. Siculus omphacizat 


Σικελὸς ὀμφακίζει, id est Siculus omphacissat. Omphaca Graeci dicunt vuam 
acerbam et immaturam, ἀπὸ τοῦ ὠμοὺς φαγεῖν, id est quod crudi comedantur. 
Unde dicebatur in eos, qui libidine furandi quantumlibet vilia tollerent furto. 
Ductum a furacitate Siculorum. Non perperam dicetur et in illos, qui ob immodicam 
et praeproperam aviditatem, quo pusillum lucelli faciant sibi, damnum ingens aliis 
inferunt. Sunt qui credant quadrare posse in eos, qui bellissima quaeque sibi 
decerpunt, ut Syrus ille Terentianus. Zenodotus ait ex Epicharmo sumptum. Refertur 


et a Suida. 
1414. IT, V, 14. Anus simia sero quidem 


Γέρων πίθηκος ἁλίσιεται μέν, μετὰ χρόνον δ΄ ἁλίσκεται, 
id est Anus simia sero quidem capitur, sed tamen aliquando capitur, ubi versutus 
aliquis, qui diu eluserit, tandem dat poenas. Valebit ad exhortandum, ut quisque 
veris rationibus agat, si velit esse tutus, ne fidat callidis quidem, sed inhonestis 
consiliis. Nullum enim tam instructum dolis, ut perpetuo fallat, sed tandem casus 


aliquis in apertum profert dissimulatam malitiam. 
1415. II, v, 15. Secundo aestu 


Κατὰ ῥοῦν προχωρεῖν, id est secundo aestu procedere, proverbialis et 
frequens apud auctores metaphora, sumpta ἃ nautis, quibus facilior cursus, cum 
flumen aut etiam maris aestus secundus est. Lucianus in Jove tragoedo : Ταυτὶ μὲν 


ἤδη κατὰ ῥοῦν προχωρεῖν τῷ Δάμιδι, id est Haec jam Damidi secundo aestu 

succedunt. Item alibi: Τὰ à’ ἄλλα κατὰ ῥοῦν φέρεται, id est Reliqua secundo 
feruntur aestu. Quanquam hic paulo diversius est usus. Momus enim deos incusat, 
quod negligant res mortalium, sinentes eas veluti prono flumine quolibet ferri. 
Proinde κατὰ ῥοῦν φέρεσθαι dixit temere ferri, nullo moderante. Aeschylus in 
Persis : 

Ὅταν δ’ ὁ δαίμων εὐροῇ, πεποιθέναι 

Τὸν αὐτὸν αἰεὶ δαίμον΄ οὐριεῖν τύχης, id est 

Fortuna ubi fuerit secunda, credere 


Fore item secundam semper atque eodem modo. 
1416. IT, v, 16. Secundis ventis 


Ἐξ οὐρίου φέρεσθαι, id est Secundo ferri vento, refertur a Suida. Secundis 
ventis navigare dicitur, cui res ex sententia succedunt ; Graeci venustius ἐξ οὐρίας, 
tanquam a puppi. Libanius sophista in declamatione quadam : Οὕτω γνώμης 
ἔχουσιν ἐξ οὐρίας φιλεῖ τὰ πράγματα φέρεσθαι, id est Qui sic animo sunt affecti, 
iis solent res ex sententia succedere. M. Tullius Epistolarum ad Atticum libro 
secundo : Quid, si etiam Caesarem, cujus nunc venti valde secundi sunt, reddo 
meliorem ? Plautus in Bacchidibus : Pulchre haec confertur ratis, sentiens rem 
commode procedere. Apud eundem Tranio, qui hero triennium absente genialiter 
interim ac sane musice vixerat una cum filio, tandem hero reverso, cum praeter 
crucem nihil speraret, Nunc, inquit, ventus navim deserit. Horatius in Sermonibus : 

Non agimur tumidis velis aquilone secundo, 

Non tamen adversis aetatem ducimus austris. 

Quin hoc ipsum naufragium pro infortunio proverbii vim habet, sicut et incendium. 
Quandoquidem autem pleraque Homeri proverbiorum vice sunt usurpata, quid 
vetat et illud inter adagia referri, quod est apud eum poetam perquam frequens : 

Φέρων ἄνεμός τε καὶ ὕδωρ, id est 


Ferens et ventus, et aestus, 

quoties res ex omni parte feliciter procedit. Item illud crebrum apud eundem : 

Τὴν δ΄ ἄνεμός τε κυβερνήτης τ’ ἴθυνεν, id est 

Astillam ventusque gubernatorque regebat, 
cum ad fortunae favorem accedit etiam industria. Pindarus in Pythiis hymno primo : 
Ναυσιφορήτοις ἐς πλόον ἀρχομένοις ἀνδράσιν πρώτα χάρις πομπαῖον ἐλθεῖν 
οὖρον, id est Nauticis viris navigationem apparantibus prima gratia est, si veniat 


ventus prosper ac secundus. 


1417. II, V, 17. Parni scaphula 


To Πάρνου σκαφίδιον id est, Parni scaphula, convenit in eos, qui ob res 
minutulas multum litium et querelarum movent. Sumptum a Parno quopiam, qui ob 
naviculam ereptam populo molestissimus fuisse legitur. Auctor Diogenianus. Cum 
enim huius causa frequenter ad populum deferretur, tandem in popularem jocum 


abiit, velut illud : ὁ Διὸς Κόρινθος. 


1418. IT, V, 18. Ne puero gladium 


Μὴ παιδὶ τὴν μάχαιραν, id est Ne puero gladium, subaudiendum, 
commiseris, allegoria proverbialis, admonens, non esse mandandam potestatem vel 
adolescentibus, vel imperitis ac stultis, qua tum in suam, tum aliorum perniciem sint 
abusuri. Ne juveni commiseris administrationem pecuniae : ne puero gladium. Ne 
stulto concionandi apud populum partes delegaris : ne puero gladium. Ne regnum 
impuberi : ne puero gladium. Ne magistratum mandaris stultis : ne puero gladium. 
Ne erudito parumque cordato commiseris episcopi munus : μὴ παιδὶ τὴν μάχαιραν. 
Plutarchus in libello, cui titulus Ὅτι καὶ γυναῖκας κακὰς παιδευτέον, citante 
Stobaeo (nam is liber nondum emersit in lucem) : Μὴ παιδὶ μάχαιραν, ἣ παροιμία 
φησίν, ἐγὼ dE φαίην ἄν: μὴ παιδὶ πλοῦτον, μὴ δὲ ἄνδρὶ ἀπαιδευσίαν, id est Ne 
puero gladium, ait proverbium, ego vero dixerim : ne puero divitias neve viro 


imperitiam. Significat pecuniam pestiferam adolescentibus, viro inscitiam. Idem in 

Problematis Symposiacis : Εἰ δὲ μή, δοτέον, ὥσπερ παισὶν ἀτρεμεῖν μὴ δυναμένοις, 
οὐ δόρυ καὶ ξίφος, ἀλλὰ πλαταγὴν καὶ σφαῖραν, id est Sin minus, dare oportet, 
veluti pueris non valentibus conquiescere, non hastam aut ensem, sed crepitaculum 
aut sphaeram. Usurpavit et Athenaeus libro Dipnosophistarum quinto in 
philosophum, cui commissum esset imperium. Non usquequaque diversum est ab 
hac forma, quod eleganter simul et graviter dictum est ab Henrico Britanniae rege, 
ejus nominis septimo, viro tum acri judicio, tum Laconicis dictis mire valenti, cum 
theologum quempiam ex horum genere, quos mendicantes vocant, concionantem 
audisset isque effreni lingua in principum vitam magna non libertate, sed insania 
debacchatus fuisset (nam sunt qui hac quoque via famam affectent) : Videbatur, 


inquit, furiosi manibus commissus gladius. 


1419. ΠΝ, 19. Lindii sacrum 


Λίνδιοι τὴν θυσίαν, id est Lindii sacrum, subaudi faciunt, dicebatur in eos, 
qui inauspicato rem divinam faciebant. Sumptum ab historia, cujus meminit etiam 
Lactantius in Institutionibus christianae religionis, libro primo: Hercules olim 
agricolae cuidam Lindio duos boves per vim eripuit et mactatis illis convivium sibi 
paravit. Senex autem Herculi comedenti, cum multa in eum maledicta congereret, 
voluptati pariter et risui fit, ita ut Herculem dixisse ferant nullum unquam 
convivium sibi jucundius accidisse. Sed haud ab re fuerit Lactantii verba 
subscribere : Apud Lindum, inquit, quod est oppidum Rhodi, Herculis sacra sunt, 
quorum a caeteris longe diversus est ritus, siquidem non εὐφημίᾳ, ut Graeci vocant, 
sed maledictis et exsecratione celebrantur eaque pro violatis habent, si quando inter 
solenneis ritus vel imprudenti alicui exciderit bonum verbum. Cujus rei haec ratio 
redditur, si tamen ulla esse in rebus vanissimis potest : Hercules cum eo delatus esset 
famemque pateretur, aratorem quendam adspexit operantem ab eoque petere coepit, 
ut sibi unum bovem venderet. Enimvero ille negavit fieri posse, quia spes sua omnis 


colendae terrae duobus illis juvencis niteretur. Hercules solita violentia usus, quia 

unum accipere non potuit, utrunque sustulit. At ille infelix, cum boves suos mactari 
videret, injuriam suam maledictis ultus est, quod homini eleganti et urbano 
gratissimum fuit. Nam dum comitibus suis epulas apparat dumque alienos boves 
devorat, illum sibi amarissime conviciantem cum risu et cachinnis audiebat. Sed post 
quam Herculi divinos honores ob admirationem virtutis deferri placuit, a civibus ei 
ara posita est (quam de facto Βούζυγον, id est Bovis Jugum, nominarunt), ad quam 
duo juncti boves immolarentur, sicut illi, quos abstulerat aratori. Eumque ipsum sibi 
constituit sacerdotem ac praecepit iisdem maledictis semper in celebrandis sacrificiis 
uteretur, quod negaret se unquam epulatum jucundius. Hucusque Lactantiana 
reddidimus verba. Zenodotus addit hunc apud Lindios inolevisse morem, jubente 
etiam oraculo, ut inter peragenda sacra convicia quaedam jactarentur. Meminit hujus 
et Gregorius Nazianzenus in orationibus steliteuticis. Adagium ad multos usus 
accommodari potest: vel ad rixosum convivium seu disputationem, vel ad rem 


quampiam, malis omnibus institutam. 


1420. II, V, 20. Megarensium lacrimae 


Μεγαρέων δάκρυα, id est Megarensium lacrimae, dicebantur vel fictae nec ex 
vero dolore profectae, vel vi adactae. Diogenianus ad hujusmodi refert historiam : 
Bacchius quidam Corinthius Clytii Megarensium regis filiam uxorem duxerat. Ea 
defuncta Clytius complures virgines et adolescentes Corinthum misit, qui in 
funeralibus pompis puellam deplorarent lacrimis utique fictis. 

Ut, qui conducti plorant in funere, dicunt, 

Et faciunt prope plura dolentibus ex animo. 

Contra Juvenalis : 

Ploratur lachrymis amissa pecunia veris. 

Suidas aliam adfert causam. Apud Megarenses enim permultam allii copiam esse ; 


hujus acrimonia multis exprimi lachrymas vel invitis. Proinde apud Aristophanem 


1158 


10 


20 


qui lachrymatur, allium olfacere per jocum dicitur. Igitur si ad simulatum dolorem 


accommodes, proverbium affine fuerit illi : Flere ad novercae tumulum. 


1421. II, V, 21. Ventus neque manere sinit, neque navigare 


Ἄνεμος οὔτε μένειν ἐᾷ, οὔτε πλεῖν, id est Ventus neque manere sinit, neque 
navigare. Philoctetes apud Aeschylum : 

Ἔνθ’ οὔτε μίμνειν ἄνεμος, οὔτε πλεῖν ἐᾷ, id est : 

Ubi nec manere, nec ire ventus annuit. 
Similimum est illi : Lupum auribus teneo. Usus erit, ubi quis in eas rerum angustias 
inciderit, ut nec relinquere negotium sit integrum, nec absolvendi sit facultas. Mutuo 
sumpta metaphora a saevissima ventorum tempestate, cum nautis periculosissima 
est navigatio, neque tutum tamen anchoram jacere. Ὁ. Curtius lib. VIIT citra figuram 
extulit, hoc pacto : Attonitisque auribus stupens agmen nec progredi, nec considere 


audebat. Refertur a Diogeniano. 


1422. II, V, 22. Vulpes non iterum capitur laqueo 


Ἀλλ’ οὐκ αὖθις ἀλώπηξ πάγαις, id est At non iterum vulpes laqueis, 
subaudiendum capitur. Qui sapit, où δὶς πρὸς τὸν αὐτὸν προσκρούει λίθον, id est 
non iterum ad eundem offendit lapidem. Stupidi est hominis in malum gustatum 
iterum incidere. In Plutarchi collectaneis effertur hunc ad modum: Ἀλώπηξ 
διαφυγοῦσα πάγας αὖθις οὐχ ἁλίσικεται, id est Vulpes, quae semel effugerit 
laqueos, non capitur iterum. Huic animanti natura inest astutia, quemadmodum 
leonibus audacia. Sic Pindarus in Isthmiis, hymno quarto : 

Τόλμᾳ γὰρ εἰκὼν 

Θυμὸν ἐριβεμετᾶν θηρᾶν λεόντων 

Ἐν πονῳ, μῆτιν δ' ἀλώπηξ, 
virum fortem ob robur leoni, ob prudentiam vulpi comparat. Confine est 111, quod 


alibi retulimus : Iterum ad eundem lapidem impingere, quod usurpavit Gregorius 

theologus in epistola quadam ad Bosphorium : Δὶς γὰρ πρὸς τὸν αὐτὸν λίθον 
προσπαίειν τοῖς ἀνοήτοις μόνοις ἣ παροιμία δίδωσιν, id est Bis enim ad eundem 


lapidem impingere solis stultis concedit proverbium. 


1423. II, V, 23. Abydena illatio 


Ἀβυδηνὸν ἐπιφόρημα, id est Abydena illatio (sive irruptio), dici solitum, ubi 
quis obstrepit aut convivantibus, aut aliud quippiam agentibus et tumultu molestiam 
affert. Zenodotus ait extare proverbium apud Eudoxum in fabula, cui titulus 
Suppositicius, atque hinc esse natum, quod olim Abydenis mos fuerit, si quem civem 
aut hospitem acciperent convivio, praeterea in sacris ac sollennibus epulis, ut post 
unguentum et coronas infantes ἃ nutricibus inducerentur circumferrenturque 
suaviandi. Vagientibus autem et clamantibus pueris, garrientibus item et 
obstrepentibus nutriculis convivium tumultuosum et injucundum reddebatur. Ergo 
cum amicis aliquot suaviter colloquentibus interveniet rabula quispiam et immodice 
loquax, qui confabulationem sua loquacitate sit inamoenam redditurus, recte 
dicemus : Ἀβυδηνὸν ἐπιφόρημα. Tametsi in quibusdam codicibus, ἐπιφώνημα legi, 
id est acclamatio, verum, ut opinor, mendose, quandoquidem Athenaeus libro 
Dipnosophistarum decimoquarto, mentionem facit hujus adagïi, demonstrans 
complurium auctorum testimoniis, ἐπιφορήματα dici bellaria sive secundas mensas, 
ab inferendo, non ab acclamando. Quin et Stephanus ἐπιφόρημα legit, non 
ἐπιφώνημα. Itidem Zenodotus et Suidas. Solus Hesychius legit ἐπιφώνημα, 
indicans et hoc dici in eos, qui hospites calumniabantur. Caeterum quod in nonnullis 


codicibus scriptum visitur Ἀβυδηνῶν pro Ἀβυδηνόν, minimum interest ad sensum. 


1424. IT, V, 24. Mendici pera non impletur 


Πτωχοῦ πήρα où πίμπλαται, id est Mendici pera non impletur. Zenodotus ait 
ex (Callimacho sumptum. Sensus per se liquet, nempe inexplebilem esse 


mendacitatem. Nam quo plura dederis 115, qui animo sunt mendico, hoc plura 

petunt. Deflecti potest vel ad improbos, qui semper aliquid flagitant ab amicis, vel in 
divites, quibus nihil est satis, vel in principes δημοφόβους, quorum rapacitatem 
cupiditati, ambitioni reliquisque id genus affectibus addicti sunt. Nam 115 illud 
evenit, ut, quo intemperantius explent sese, hoc magis magisque sitiant esuriantque ; 
id, quod innuit etiam Evangelica parabola de filio prodigo, cui ne siliquis quidem 


contigit explere famem. 


1425. II, V, 25. Laconicae lunae 


Λακονικὰς σελήνας, id est Laconicas lunas (subaudiendum causaris aut 
ejusmodi quippiam), de promissis aut pactis incertis atque infirmis dicebatur. Nam, 
ut aiunt, Lacones, si quando pactum auxilium poscerentur, lunas causabantur atque 
hoc praetextu suffugiebant, quod, ut testatur Lucianus, legem tulisset Lycurgus, ne 
praelium inirent, nisi plenilunio. In caeteris item negotiis auspicandis lunae rationes 
superstitiosius observabant, atque hinc occasio proverbïi. Ad hoc, ni fallor, allusit M. 
Tullius in epistola quadam ad Atticum, cujus initium est Dionysius, vir optimus, 
libro septimo: Ego, quoniam quarto Non. lan. compitalitius dies, nolo eo die 
Albanum venire molestus familiae. Veniam tertio Nonarum, igitur inde ad urbem 
prid. Non. Tua σεληνίς quem in diem incurrat, nescio, sed prorsus commoveri te 
incommodo valetudinis tuae nolo. Quamquam haud me clam est hoc loco in vulgatis 
codicibus Anvic scriptum esse, non σεληνίς. Nonnulli λῆψις mutaverant. Verum 
sensus huc vocat, ut σεληνίς, id est lunula, legamus. Cum enim significasset, quos 
dies observasset aut delegisset ipse, veluti superstitiosior, adjecit de Attico : Tua 
lunula in quem incidat diem, nescio, ludens et in illius superstitionem, sed ita tamen, 
ut valetudinis rationem haberi velit ab Attico. Convenit cum eo, quod alias 


recensuimus, Accessei luna. 

1426. IT, V, 26. Lucerna pinguior, et Lecytho pinguior 


Λιπαρώτερος λύχνου, λιπαρώτερος AnkvOiov, id est pinguior lucerna, 
pinguior lecytho, videtur ironia proverbialis in eos, qui, cum sint edaces, nihilo 
tamen inde fiunt habitiores, quemadmodum lucerna plurimum absumit olei neque 
tamen fit unquam saginatior. Fortassis non absurde deflectetur in homines crasso 


judicio aut luxui deditos, aut voluptarios. Refertur a Diogeniano. 


1427.II, V, 27. Ad mensuram aquam bibunt, citra mensuram offam 


comedentes 


Μέτρῳ μὲν ὕδωρ πίνοντες, ἀμετρίῃ dE μᾶζαν ἔδοντες, id est Ad mensuram 
bibentes aquam, citra mensuram offam edentes. Zenodotus scribit hunc versiculum 
oraculo proditum in Sybaritas in vulgi sermonem abiisse, qui ob immoderatum 
luxum a Crotoniatis subversi sunt, quemadmodum alibi retulimus. Unde poterit 
accommodari, vel in eos, qui ex summis delitiis opibusque rediguntur ad extremam 
inopiam, vel in eos, qui praepostere sunt sordidi, parcissimi in rebus minutissimis, in 
magnis negligentes, cujusmodi plerosque videas mortales. Est autem versus 
heroicus, qui tamen in omnibus, quos adhuc viderim, codicibus depravate legitur. 
Restiuetur autem hoc pacto : 

Μέτρῳ μὲν ὕδωρ πίνοντες, ἀμέτρως δὲ μᾶζαν ἔδοντες. 

Consimilis formae est illud Theocriti in Bucoliastis : 
Καὶ φεύγει φιλέοντα, καὶ où φιλέοντα διώκει, id est 


Aversum insequitur, rursum aversatur amantem. 
1428. II, V, 28. In toga saltantis personam inducere 


Saltantis personam in toga inducere est quippiam facere neutiquam decorum : 
veluti si senex aut theologus ineptiat, aut si quis seriis misceat ludicra. Martialis in 


praefatione secundi libri : Noli ergo, si tibi videtur, rem facere ridiculam, et in toga 

saltantis inducere personam. Toga civium erat Romanorum et honoris gratia 
sumebatur ab 115, quid jam excessissent e pueritia, deposita praetexta, ipso cultu 
virilem animum ac mores profitentibus, unde et virilis toga dicebatur. Hinc illud 
Ciceronis in Philip.: Sumpsisti virilem togam, quam statim muliebrem stolam 
reddidisti. Quin et pacis tempore gestabatur, quemadmodum sagum in bello. Unde 
M. Tullius in Philippicis subinde jubet depositis togis saga sumere. Et idem : Cedant 
arma togae. Item Lucanus de Pompeio : 


Praetulit arma togae, sed pacem armatus amavit. 


1429. IT, V, 29. Inexploratus homo 


Ἀβασάνιστος ἄνθρωπος, id est inexploratus homo, id est ἀνεξέστατος, 
ἀγύμναστος, ἀδοκίμαστος, id est inexpensus, inexpertus, non probatus. Suidas 
Aelianum citat auctorem in lib. De providential, qui ἀβασάνιστον dixerit dolore 
vacuum, eo quod Graecis βασάνιζειν sit etiam torquere. Subest autem metaphora in 
ἀβασάνιστος, βάσανος enim coticula est, qua solet aurum explorari (Latini vocant 
indicem). Extat Chilonis dictum id aurum esse homini, quod index lapis est auro, hoc 


est non aliter ingenium hominis auro spectari, quam indice spectator aurum. 


1430. II, vV, 30. Abronis vita 


Ἄβρωνος βίος, id est Abronis vita, de molliter ac delitiose viventibus. 
Sumptum a moribus Abronis cujuspiam, notae luxuriae, quemadmodum apud nos 
Apicius, et Aesopus luxu nobilitati sunt. Graeci quidquid delicatum ac molle, ἀβρόν 
et πάναβρον appellant. Unde ἀβροδίαιτος lauti victus et opipare victitans. Refertur 


a Zenodoto. 


1431. II, V, 31. Inest et formicae, et serpho bilis 


Ἔνεστι κἀν μύρμηκι κὰν σέρφῳ χολή, id est 


Formicae inest sua bilis et serpho sua. 

Admonet adagium non esse contemnendum inimicum quempiam nec ullum temere 
lacessendum, quandoquidem nullum animal tam minutum aut imbecillum, quod 
irritatum non excandescat ira. Quadrabit et in homunculos nullis praeditos viribus, 
tamen vindictam molientes, ira, ut solet, animos suppeditante. Serphus minutulum 
animal non dissimile formicae. Brasidas auctore Plutarcho, cum manum in caricas 
temere misisset et a mure inibi forte fortuna latente morderetur, Papae, inquit, ut 
nullum est animal tam pusillum neque tam invalidum, quod lacessitum non cupiat 


ulcisci sese ! 


1432. II, v, 32. Manu fingere 


Manu fingere est arte curaque formare. Metaphora sumpta ab 118, qui e cera 
sive argilla fingunt imagines. Lucius Anneus Seneca in Epistolis : Quaedam ingenia 
facilia et expedita, quaedam manu, ut aiunt, facienda sunt. Idem libro De beneficiis 
vi. Discamus, inquit, beneficia secure debere et occasiones reddendorum observare, 
non manu facere. Manu facere dixit pro nostra opera accersere. Itidem Plinius lib. 
xviii : Fateamur ergo culpam, ne his quidem, quae nascuntur, contenti, quando plura 
eorum genera manu fiunt. Juvenalis item satyra septima : 

Exigite, ut mores pueri ceu pollice ducat, 

Ut si quis cera vultum facit. 

Tibullus libro primo : 

Et manibus canas fingere velle comas. 

Loquitur de tingente capillos arte. Persius satyra quinta : 

Artificemque tuo ducit sub pollice vultum. 

M. Tullius in Bruto factum appellat elaboratum : Sed ut intellectum est, quantam vim 
haberet accurate et facta quodammodo oratio. Metaphora sumpta est a plastis ac 
fabris, qui rudi materiae inducunt effigiem. Unde et factum argentum dicitur, cui 


opponitur rude. 

1433. II, V, 33. Locrense pactum 


Λοκρῶν σύνθημα, id est Locrensium pactum, de foedifragis dictum, 
cujusmodi quondam habiti Locrenses, quod foedere prodito, quod cum 
Peloponnesiis inierant, ad Heraclidarum partes defecerint, vel, ut quibusdam placet, 
quod Siculos eluserint, non praestita fide. Haec propemodum Zenodotus. Refertur 


iisdem ferme verbis ab Eustathio in Boeotiam Homer. 


1434. II, v, 34. Cassioticus nodus 


Κασιώτικον ἄμμα, id est Cassioticus nodus, de moribus vafris ac versutis dici 
consuevit. Cassius mons est et ejusdem nominis civitas in Aegypto, vicina Pelusio. Εἰ 
genti quasi genuinum ac gentilitium est miros quosdam nodos nectere. Huic affine 
quod alio diximus loco : Ἡράκλειον ἄμμα, id est Herculeus nodus, quo arctissimam 
atque indissolubilem amicitiam significamus. In caduceo Mercuriali duo sunt 
serpentes, masculus et foemina, qui medio corporum complexu nodum efficiunt 
Herculanum. Ab eo supernae partes sic ad osculum coeunt, ut flexu circulum 
efficiant, infernae simili flexu ad caducei capulum revocantur, qua parte caudae item 
coeunt utriusque. Hanc imaginem caducei adhuc videre est in nomismatibus 
antiquis. Ε quibus, opinor, symbolum suum mutuatus est Joannes Frobenius, 
typographorum hujus aetatis diligentissimus et cui plurimum debent sacrarum 
litterarum candidati, nisi quod extra circulum, quem serpentes faciunt capitibus inter 
se coeuntes, addita est columba sceptro insidens. Hunc nodum Mercurio 
consecrarunt Aegyptii, innuentes foedera non oportere unquam dissolvi, verum 
plurimum valere debere ; unde et Herculano cognomen additum. Quamquam Galli, 
et haud scio an etiam Aegyptii, non alium putant Herculem quam Mercurium. 
Refertur apud Diogenianum ac Suidam, adagium de Cassiotico nodo. Stephanus 
aliter effert, nimirum hoc pacto : Κασσιώτικα ἱμάτια, id est Cassiotica pallia, nisi 


forte pro ἱμάτια scriptum erat ἱμάντια, id est lora. 

1435. II, V, 35. Bonus cantor, bonus cupediarius 


Ἀγαθὸς ψάλτης ἀγαθὸς ζωμοποιός, id est Bonus cantor bonus cupediarius, 
in vituperium musicae artis dictum, quasi eiusdem sit hominis aures delectare cantu 
et palatum cupediis. Archidamus Zeusippi filius, cum quidam sibi commendaretur 


hoc nomine, quod bonus esset cantor, At hic, inquit, apud nos bonus cupediarius. 
1436. II, V, 36. Ad amussim applica lapidem, non ad lapidem amussim 


Plutarchus in commentariolo, cui titulus Quo pacto quis intelligere possit se 
profecisse, trochaicum hunc proverbialem refert : 

Πρὸς στάθμῃ πέτρον τίτεσθαι, μή TL πρὸς πέτρῳ OTAO UV, id est 

Lapis amussi est applicandus, non amussis ad petram. 
Admonet vitam ad leges esse corrigendam, non contra, leges ad mores nostros 
trahendas esse ; ut id faciamus, quod honestum sit, non id rectum existimemus, quod 


facimus. De Lesbia regula retulimus alibi. 
1437. II, V, 37. Extra quaerere 5656 


Proverbiali schemate dictum a Persio satyra prima : 
Examenque improbum in illa 

Castiges trutina nec te quaesiveris extra, 
Id est Tuis te facultatibus metiaris, non populari opinione. Respondit illi, quod idem 
alibi dixit : Tecum habita. Nam domi habemus, quae proprie nostra sunt nec aliunde 
petenda. Qui non est contentus recti conscientia, sed famam spectat, ἔξω βλέπειν, id 
est foras prospicere, dicitur. Plutarchus in commentario, qui inscribitur 
Quemadmodum quis intelligere possit se profecisse : Δῆλος ἐστιν ἔξω βλέπων ἔτι 
καὶ πρὸς δόξαν ἑλκόμενος, id est Palam est illum adhuc foras prospicere et 
opinione famaque duci. Huc pertinet illud quoque, quod alibi retulimus : 


AAAOTQLOS βοῦς πολλάκις ἔξω βλέπει, id est 

Extraneus bos saepe prospectat foras, 
nimirum domi multa desiderans. Porro sapiens omnia sua bona secum portat, in 


seipso totus, instar mundi teres atque rotundus. 
1438. II, V, 38. Aliorum medicus, ipse ulceribus scates 


Plutarchus in commentario, cui titulus Quo pacto quis ab inimico juvari possit, 
hunc senarium ex tragoedia quapiam allegat : 

Ἄλλων ἰατρός, αὐτὸς ἕλκεσι βρύων, id est 

Aliis medens, at ipsus ulceribus scatens. 
In eos torquendus est, qui errata castigant incessuntque aliena, intercutibus vitiis ipsi 
madentes. Illud vulgo tritissimum : Medice, tibi ipsi medicus esto. Gregorius in 
Apologia de fuga sua: Ἢ τῆς παροιμίας πόρρω θέωμεν, ἄλλοις ἰατρεύειν 
ἐπιχειροῦντες, αὐτοὶ βρύοντες ἕλκεσι, id est Aut proverbium procul effugiamus, 
aliis mederi parantes, ipsi scatentes ulceribus. Non dissimilem sententiam refert M. 
Tullius Philip. ΧΙ : Etenim qui multorum custodem se profitetur, eum sapientes sui 
primum capitis aiunt custodem esse oportere. Xenophon in Convivio simile quiddam 
indicat vulgo jactatum in divinatores : Οἱ μάντιεις λέγονται δήπου ἄλλοις μὲν 
προαγορεύειν TO μέλλον, ἑαυτοῖς δὲ μὴ προορᾶν TO ἐπιόν, id est Aïunt sane 


divinos aliis quidem praedicere futura, 5101 ipsis vero non prospicere, quod instat. 
1439. IT, V, 39. Tragice loqui 


Τραγικώτερον λαλεῖν, id est tragice loqui, est verbis uti magnificentioribus. 
Est enim tragicorum character sublimis amatque tragoedia ampullas et sesquipedalia 
verba. Menander apud Plutarchum in consolatorio commentario ad Apollonium : 
Εἰ δ΄ ἐπὶ τοῖς αὐτοῖς νόμοις 
Ἐφ’ οἷς περ ἡμεῖς, ἔσπασας τὸν ἀέρα 


Τὸν κοινόν, ἵνα σοι τραγικώτερον λαλῶ, 

id est Quod si iisdem legibus, quibus et nos, hausisti communem aerem, ut tibi 
tragice loquar. Utitur et Plato libro De repub. ΠῚ. Gregorius theologus in epistola 
quadam : Ἀλλ’ οὐκ ἦν, οἶμαι, πράττοντα τραγικῶς πανηγυρίζειν κωμικῶς, id est 
Non licebat, opinor, cum ageres tragice, festum agere comice. Idem in epistola ad 
Basilium : Ὦ γῆ καὶ ἥλιε, ἀὴρ καὶ ἀρετή, τραγῳδίσω YAQ TL μικρόν, id est O terra et 
sol, aer et virtus. Quanquam suspicor pro ἀρετή scriptum fuisse αἰθηρ, 
quemadmodum ex ἀήρ fecerat ἀνήρ. Nam qui primus has epistolas aedidit, adeo 
videtur callere Graece, ut vix legat. Est subinde apud Lucianum ἐκτραγῳδίζειν, pro 
eo, quod est magnificentius eloqui et rem verbis ampliorem reddere, et φορτικῶς 


λαλεῖν pro grandius et fastosius dicere. 


1440. IT, V, 40. Tragicum tueri 


Τραγῳδίκὸν βλέπειν, id est tragicum tueri, non dissimili figura dixit 
Aristophanes in Pluto Πενίαν, id est Paupertatem, describens : 

Βλέπει γέ τοι HAVIKOV τι καὶ τραγῳδίκόν, id est 

Tragicum tuetur ac furiale quippiam. 


Quadrabit vel in fastuosos, vel in tristes, ac luctuosos. 


1441. II, V, 41. Lingua juravit 


Illud e tragoedia cessit in proverbium : Ἢ yAwoo’ ὄμωσσεν, id est Lingua 
juravit, ubi quis non praestat fidem promissi aut ubi non ex animo pollicetur. Est 
apud Euripidem in Hippolyto coronato : 

Ἡ γλῶσσ’ ὀμώμοχ΄, ἡ dE φρὴν ἀνώμοτος, id est 

Jurata lingua est, animus injuratus est. 

Hunc versiculum incessiverunt comicorum convicia. Aristophanes in Bacchis : 

Ἢ φρένα μὲν οὐκ ἐθέλουσαν ὀμόσαι καθ’ ἱερῶν, 

Γλῶτταν δ΄ ἐπιορκήσασαν ἰδιᾳ τῆς φρενός, id est 


Aut mentem, quae nolit per sacra jurare, linguam autem juratam seorsum ab animo. 

Item in Ranis taxans Euripidem : 

Ἡ yA&TT ὀμώμοκ΄, Αἰσχύλον δ΄ αἱρήσομαι, id est 

Jurata lingua est, Aeschylum autem praeferam. 
Sic et Pindarus in Isthmiis, encomio quinto, laudans quendam cordatae veracisque 
linguae dicit : Γλῶσσα δ΄ οὐκ ἔξω φρενῶν, id est Lingua vero non extra mentem. 
Euripidis dictum citatur a Platone in Theaeteto: Ἐὰν ἀποκρίνῃ, ὅτι ἐστίν, 
Εὐριπίδειόν τι ξυμβήσεται: ἡ μὲν γλῶττα ἀνέλεγκτος ἡμῖν ἔσται, ἡ δὲ φρὴν οὐκ 
ἀνέλεγκτος, id est Si responderis esse, eveniet nobis quiddam Euripideum : lingua 


nobis erit irredarguta, caeterum mens non erit irredarguta. 


1442. II, v, 42. Heri, et nudiustertius 


Χθὲς καὶ πρώην, id est heri et nudiustertius, proverbialis hyperbole tempus 
admodum nuper actum significans. Plutarchus in commentario De contentione iguis 
et aquae: H dE πυρὸς χρῆσις ἐχθές, φασί, καὶ πρώην, ὑπὸ Προμηθέως, βίος 
πυρός, οὐκ ἄνευ ὕδατος ἦν, id est Atqui ignis usus heri ac modo, quod aïunt, sub 
Prometheo, ignis vita, non citra aquam erat. Est subinde apud Lucianum, nominatim 
in libello De mercede servientibus. Item Plato De legibus libro tertio : Τὰ à’ ἄλλα 
ἄλλοις πάμπολλα, ὡς ἔπος εἰπεῖν, χθές καὶ πρώην γεγονότα, id est Quin et alia, 
quae et aliis plurima heri, ut ita loquar, ac nudiustertius acciderant. Alibi legi, nec 
tamen occurrit locus : Ὁ χθές καὶ πρώην ἑαυτῷ στήσας θεούς, id est Qui heri, et 
nudiustertius 5101 deos instituit. Plato in Alcibiade secundo : Οἶμαι δέ σε οὐκ 
ἀνήκοον εἶναι ἔνιά γε χθιζά τε καὶ πρωιζὰ γεγενημένα, id est Arbitror autem tibi 


non inauditum esse quaedam et heri, et nudiustertius esse facta. 


1443. II, V, 43. Non pluet post noctem, qua sus agrestis pepererit 


Plutarchus in commentario De causis naturalibus versum hunc ceu proverbio 
jactatum citat : 


Μηκέτι νυκτὸς ὕειν, ἣ κεν τέκῃ ἀγροτέρα σῦς, id est 

Non iam nocte pluet, sus qua enitetur agrestis. 
Sues cicures saepius pariunt ac diversis temporibus, ferae non nisi semel, idque 
iisdem ferme diebus, nimirum ineunte aestate. Unde negant fore pluviam, 
posteaquam sus agrestis pepererit, nimirum exactis jam mensibus pluviis. Per jocum 
usurpari poterit, si dicamus res fore tranquilliores, posteaquam morosus ac rixosus 


quispiam animo suo morem gessit. 


1444. IT, V, 44. Cum diis pugnare 


Θεομαχεῖν, id est cum diis pugnare, dicuntur qui vel naturae repugnant, vel 
adversus fatalem necessitatem reluctantur. Sumptum a Gigantum fabula. M. Tullius 
in dialogo De senectute : Quid enim aliud Gigantum more bellare cum (115, nisi 
naturae repugnare ? Euripides in Bacchis : 

Kov θεομαχήσω, σῶν λόγων πεισθεὶς ὕπο, id est 

Cedam deis, parens tuis sermonibus. 

Fertur et hujusmodi senarius inter sententias proverbiales : 
Θεῷ μάχεσθαι δεινόν ἐστι καὶ τύχῃ, id est 
Pugnare cum diis cumque fortuna grave est. 

Celebratur et illud Homericum : 

Οὐκ ἔστιν πρὸς δαίμονα φωτὶ μάχεσθαι, id est 

Haud pugnare potest hominum cum numine quisquam. 

Id imitatus Pindarus : Χρὴ δὲ πρὸς θεὸν οὐκ ἐρίζειν, id est Non convenit cum deo 


contendere. 


1445. II, v, 45. Dorica musa 


Δωρικὴ Μοῦσα, id est Dorica musa, de munerum avidis. Aristophanes in 
Equitibus jocatur in Cleonem, quod nullam aliam musicam discere potuerit quam 
Doricam, videlicet alludens ad notissimas harmoniarum species : Doricam, Lydiam, 


Phrygiam et Boeoticam. Ludit autem verbo perperam depravato, δωροδοκηστί pro 

Δωριστί, Οὗτος, inquiens, où δύναται μαθεῖν, ἢν μὴ dwpodoknorti, id est Iste 
discere haud potest praeterquam δωροδοκηστί. Est autem Graecis δωροδοκεῖσθαι 
muneribus corrumpi, ut in gratiam alicujus dicas sententiam ; id quod Pythagoras 
appellat κυάμους ἐσθίειν, id est fabas edere. Nam antiquitus fabis suffragia 
ferebantur, itaque συμβολικῶς fabas edebant qui quaestum ex ea re facerent. Sic 
enim interpretatur is, quisquis fuit, qui collegit historias, quas Gregorius 
Nazianzenus attigit. Quanquam exortus est nuper qui Pythagorae fabas vertit in ova, 
quod in his sit animantis initium, κυάμον autem dictum quasi κύησιν. Quem 
audiendum putaremus, si vel unum auctorculum veterem vel argumentum aliquod 
gravius allegasset. Hesiodus item principes corrupte judicantes δωροβόρους 


appellat, id est donivoros. 


1446. IT, V, 46. Ne supra pedem calceus 


Μὴ ὑπὲρ τὸν πόδα τὸ ὑπόδημα, id est Ne ultra pedem calceus, id est Ne 
majora viribus suscipias aut Ne magnificentius te geras quam pro tua conditione. 
Lucianus in Imaginibus : Μηδὲ ὑπὲρ τὸν πόδα ἔστω τὸ ὑπόδημα, id est Neque 
major pede sit calceus. Rursum in proxime sequenti dialogo : Ταῦτα σοι ἔκμετρα 
ἔδοξε καὶ ὑπὲρ τὸν πόδα, id est Haec tibi visa sunt immodica et quam pro mensura 
pedis majora. Rursum in Gallo: Kai οὐχὶ κατὰ λόγον τοῦ ποδός, id est Et 


haudquaquam juxta pedis rationem. 


1447. II, V, 47. Ne e quovis ligno Mercurius fiat 


Οὐκ ἐκ παντὸς ξύλου Ἑρμῆς ἂν γένοιτο, id est Non e quovis ligno Mercurius 
fingi posset, id est Non omnium ingenia sunt accommodata disciplinis. Quidam 
enim, ut ait Fabius, rus ablegandi sunt. Sumpta est allegoria ἃ fabris, qui materiam 
deligunt, quandoquidem ad alias res alias materias convenire copiose demonstrat 
Theophrastus libro De plantis quinto, item Plinius libro decimosexto. Quidam 


superstitiosius exquirunt materiam, unde numen exculpant. Et quanquam Priapus 

ille deus facilis et crassus haud gravatur ficulnus esse, non tamen idem liceat in 
Mercurio, deo tam ingenioso totque praedito artibus. Tametsi mihi magis arridet, ut 
ad magicum Mercurii simulachrum referatur, quem non ex quavis materia, sed certo 
ligno scalpebant, alioqui non futurum idoneum ad magicae artis usum. Unde id 
quoque inter reliqua magici criminis argumenta objectum fuerat Apuleio, quod 
Mercurii sigillum scalpendum curasset ligno buxi, quemadmodum ostendit ipse 
Apologia magiae prima. Fortassis buxus ad id potissimum deligebatur, vel quod 
hominis pallorem prae se ferat, vel quod materies sit omnium maxime aeterna. Nam 
et adversus ignem quoque ferri rigorem obtinet auctore Plinio. Apuleius in Apologia 
magiae prima proverbium refert ad auctorem Pythagoram : Non enim, inquit, ex 
omni ligno, ut Pythagoras dicebat, debet Mercurius exscalpi. Finitimum est huic, 
quod est apud Athenaeum lib. quinto, incertum autem, utrum Democharis, an 
Cratetis dictum : Ek θύμβρας οὐδεὶς ἂν δύναιτο κατασκευάσαι λόγχην οὐδὲ ἐκ 
Σωκράτους στρατιώτην ἄμεμπτον, id est Ex thymbra nemo queat conficere 
lanceam neque e Socrate probum militem. Est autem thymbra oleris genus aut 
fruticis non dissimile thymo aut satureiae, cujus meminit Plinius lib. XIX, cap. VII, 
condimentis aptum. Unde et θυμβροφάγοι dicuntur Graecis, qui acribus delectantur, 
quod dicetur et in eos, quibus res sunt asperae. Rursus Athenaeus in eodem libro : 
Ἀλλ’ οὔτε ἐκ θύμβρας, ἔφη Δημοχάρης λόγχη, οὔτε ἐκ τοιούτων λόγων ἀνὴρ 
ἀγαθὸς γίνεται, id est Sed neque 6 thymbra, quemadmodum inquit Demochares, 


lancea, neque ex hujusmodi sermonibus vir bonus fit. 


1448. I, v, 48. Non sum ex istis heroibus 


Οὐκ εἰμὶ τούτων τῶν ἡρώων, id est Non sum de numero istorum herorum, id 
est Non sum ex eorum numero, qui propensiores sunt ad laedendum quam bene 
merendum, a geniis sumptum, qui lacessiti saepe perniciem adferunt, perraro juvant. 
Unde qui se commodum, non noxam, allaturos esse pollicebantur, hoc utebantur 


adagio. Zenodotus Menandrum citat ex Ephebis. 

1449. IT, v, 49. Novi Simonem, et Simon me 


Οἶδα Σίμωνα καὶ Σίμων ἐμέι, ἃ est Novi Simonem et me Simon, de 115 
dicebatur, qui pares essent improbitate, et quorum vitia mutuo inter ipsos comperta 
cognitaque essent. Zenodotus et Suidas scribit duos fuisse ductores, notae utrunque 
improbitatis : Simonem et Niconem, Simonem autem, quod vitiis antecelleret, 
alterius famam obscurasse, unde proverbio Simonem unum nominant. Tradunt hos 
duos Telchines fuisse, qui inducta in terram aqua Stygia Arnon aedificarint. 
Vocantur autem apud Graecos Telchines mali genii sive homines fascinatores et 
malefici. Strabo lib. decimo meminit Telchinum aitque novem fuisse, qui e Rhodo 
Rheam sint comitati in Cretam. Τελχῖνας autem dictos volunt παρὰ τὸ θέλγειν, 
quod est obscurare sive demulcere, quod homines illectos circumveniant. Hinc et 
TEAXIVELOV sive τελχινῶδες dicunt quidquid insigniter est improbum, et 
TEAXITAÎVELV pro contentiose ac pervicaciter agere. Addit Etymologus omnes 
Cretenses TeAxivac dici et ipsam Cretam dictam TeAXiwva. Adagium usurpat 
Chrysostomus in Babyla : Ὦ δεξιᾶς TeAxivoc, id est O dextram Telchinis ! Sic enim 


appellat nocentem dextram. 


1450. II, v, 50. Ne nimium callidum hoc sit modo 


Terentius in Eunucho Vide, ne nimium callidum hoc sit modo. Donatus 
proverbium esse demonstrat, quanquam anceps est lectio, potest enim utrunque 
legi: et calidum, et callidum, ut prius illud ad festinatum consilium, alterum ad 
nimis astutum referatur ; siquidem utraque parum feliciter evenire solent, vel quae 
nimium calent, id est quae praecipitantius instituuntur, vel quae nimium audacibus 
aguntur dolis. Et sicut, auctore apud Titum Livium Fabio maximo, temeritas non 
solum stulta, verum etiam infelix plerunque est, ita versutia nonnunquam ad 
summum discrimen adducit. Qui callidum legunt, respicere videntur ad id, quod 


paulo superius dixerat Chaerea : Nunquam vidi melius consilium dari. Qui calidum 

legunt per unicum I, et mea quidem sententia rectius, Graecam figuram agnoscunt, 
quoniam θερμόν illi tum scelestum, tum praeceps et audax facinus vocant. Sic enim 
Penia in Pluto Aristophanica de senibus, qui rem novam moliuntur, ut Pluto caeco 
restituant oculos : 

Ὦ θερμὸν ἔργον κἀνόσιον, καὶ παράνομον, id est 

Calidum o facinus et impium, et nefarium ! 
Interpres exponit θερμόν : παράδοξον, τολμηρόν, εὐκίνητον, id est inauditum, 
audax et praeceps ac temerarium. Item Sophocles in Antigone : 

Θερμὴν ἐπὶ ψυχροῖσι καρδίαν ἔχεις, id est 

In frigidis tibi mens calet negotiis. 
Objurgatur Antigone, quod nimium avide cuperet sepelire fratrem. Et Plutarchus 
Symposiacon decade quinta significat ζωρότερον quibusdam significare τὸ θερμόν, 
ut Achilles apud Homerum jubens Patroclum miscere ζωρότερον exegerit 
celeritatem ministerii. Quemadmodum nos quoque, inquit, saepenumero jubemus 
ministris θερμότερον ἅπτεσθαι τῆς διακονίας, id est calidius ac celerius adire 


ministerium. 
1451. II, V, 51. Ne gladium tollas, mulier 


Μὴ μάχαιραν αἶρε, θῆλυ, id est 

Ne machaeram (0116, mulier, 
hemistichium est carminis trochaici: Ne suscipias negotii molem, cum nequeas 
auxiliari. Virorum enim est ἀμύνασθαι περὶ πάτρης, ut inquit Homerus. Potest et in 
hunc trahi sensum : Ne spem ostendas, quam praestare non possis. Ne mineris aut ne 
lacessas inimicum, cum lacessitum non queas profligare. Brutus notat Ciceronem, 
quod Antonium concionibus suis iritaret, quem iritatum non potuerit comprimere, 


hoc est gladium tolleret mulier. 

1452. II, v, 52. Nec sibi, nec aliis utilis 


Qui prorsus inutiles sunt et fruges consumere nati, schemate proverbiali nec 
sibi, nec aliis utiles dicuntur. M. Tullius in libris Officiorum : Quamobrem, ut ante 
dixi, contemnuntur 11, qui nec sibi, nec aliis prosunt, ut dicitur. In quibus nullus 
labor, nulla cura, nulla industria est. Sumptum est ex nobili illo carmine Hesiodi, ex 
opere, quod inscribitur Ἔργα καὶ Ἡμέραι, quod subinde citat Atistoteles : 

Οὗτος μὲν πανάριστος, ὅς αὑτῷ πάντα νοήσει 

Φρασσάμενος τά τ’ ἔπειτα καὶ ἐς τέλος ἦσιν ἀμείνω. 

Ἐσθλὸς δ΄ αὖ κἀκεῖνος, ὃς εὖ εἰποντι πίθηται. 

Ὃς δέ κε μήθ’ αὑτῷ νοέῃ, μήτ’ ἄλλου ἀκούων 

Ἐν θυμῷ βάλληται, 60 αὖτ’ ἀχρήιος ἀνήρ, id est 

Omnia quiper se sapiat, longe optimus 1116 est, 

Multo ante expendens, quae nam sint optima factu. 

Is tamen et frugi est, qui paret recta monenti. 

At qui nec per se sapiat, neque mente reponat 

Ex aliis audita, vir undique inutilis hic est. 

Horum carminum sententiam T. Livius sane quam eleganter et commode reddidit : 
Saepe ergo, inquit, audivi, milites, eum primum esse virum, qui ipse consulat, quid 
in rem sit ; secundum eum, qui bene monenti oboediat ; qui nec ipse consulere, nec 
alteri parere scit, eum extremi ingenii esse. Hujus generis haud paucos videas 
mortales, qui cum ipsi ob mentis inopiam nequeant dispicere, quid facto sit opus, 
dictu tamen mirum, quam sint praefracti, quamque non admittant alienum 
consilium, videlicer asinum illum Horatianum referentes, qui, cum nec viam nosset, 
nec duci pareret, in rupem praeceps datus est Hesiodi carmen Zenon, teste Diogene, 
sic invertit : 

Κεῖνος μὲν πανάριστος, ὃς εὖ εἰποντι πίθηται. 


Ἐσθλὸς δ΄ αὖ κἀκεῖνος, ὃς αὐτὸς πάντα νοήσει, id est 

Optimus ille quidem, qui paret recta monenti. 
Rursus at ille bonus, qui per sese omnia novit, 
videlicet anteponens eum, qui bene pareret, ei, qui bene saperet: huic enim 


intelligentiam duntaxat adesse, illi vero etiam usum et exercitationem. 


1453. II, V, 53. Neque compluitur, neque sole aduritur 


Οὐὔθ’ ὕεται, οὔτε ἡλιοῦται, id est Neque compluitur, neque sole aduritur, de 
eo dici solitum, qui procul ab omni incommoditate semotus vitam ageret. Cui 
contrarium illud Horatianum : sudavit et alsit, et pulveris et solis, et coelestis aquae 
patiens latus. Negotiatores, milites, athletae, nautae atque id genus homines soli 
ferendo et imbribus tolerandis assuescant oportet. Qui domi molliter vivit, ab his 
malis abest. Quamobrem in hominem delicatum et ad labores ferendos inhabilem 
quadrabit. Aristophanes in Ranis Bacchi molliciem notans : 

Καὶ μήτε θερμήν, μήτ’ ἄγαν ψυχρὰν φράσηῃς, id est 

Nec aestuosam, nec nimis cedo frigidam. 


Refertur a Zenodoto proverbium. 


1454. II, V, 54. Simiarum pulcherrima deformis est 


Τῶν πιθήκων εὐμορφότατος δύσμορφός ἐστι, id est Simiarum pulcherrima 
deformis, recte dicetur de his, quae ipso genere sunt vitiosa neque prorsus 
conferenda cum vel extremis eorum, quae sunt in honestorum ordine : veluti si quis 
dicat lenonem integerrimum esse perjurum aut honestissimum histrionem infamem, 
aut optimum Mevii carmen malum esse. Citatur a Platone et ad Heraclitum auctorem 


refertur. 


1455. II, V, 55. Quaerens obsonium, vestem perdidi 


Ζητῶν γὰρ ὄψον θοἰμάτιον ἀπώλεσα, id est 


Obsonium dum quaero, vestem perdidi, 

ubi res pessime cadit aut cum pusilla quaedam captantes majora perdimus. Refertur 
a Suida et ab aliis ; nec indicant, unde sit natum. Quanquam obscurum non est ab 
eventu profectum esse, quo fur quispiam, dum studet cibum tollere, comprehensus 
vix pallio quoque rejecto effugit. Allusit ad hoc proverbium Aristophanes : 

Διὰ ταῦτα δὴ καὶ θοἰμάτιον ἀπώλεσας, id est 


Ob haec tibi vestis quoque periit insuper. 


1456. IT, V, 56. Citius elephantum sub ala celes 


Lucianus in indoctum : Θᾶττον ἂν πέντε ἐλέφαντας ὑπὸ μάλης κρύψειας ἢ 
ἕνα κίναιδον, id est Citius quinque elephantos sub ala tegas quam unum cinaedum, 
de 115, quae dissimulari nullo pacto possunt, quin notis aliquibus prodant animi 
morbum. Est autem figura proverbialis in hyperbole, cui cognatum illud apud M. 
Tullium ex Ennio, libro De oratore secundo : Flammam a sapiente facilius in ore 


ardente opprimi, quam ut bona dicta teneat. 


1457. II, V, 57. Felix Corinthus, at ego sim Teneates 


Εὐδαίμων γε Κόρινθος, ἐγὼ δ΄ εἴην Τενεάτης, id est 

Fortunata Corinthus, at ipse siem Teneates. 
Tenea vicus quidam haud procul ἃ Corintho, nemorosus, et amoenus. Porro 
Corinthiorum opulentia insignis fuit. Strabo libro octavo scribit hunc versum oraculo 
proditum fuisse cuidam Asiano consulenti, num praestaret Corinthum demigrare. 
Unde videtur, sicut alia pleraque, in vulgi sermonem abiisse atque adeo refertur in 
catalogo Graecanicorum adagiorum. Tempestivum fuerit hoc uti quoties in 
contentione duorum non inficiabimur alterum per se praestantius, verum alterum 
magis arridere placereque animo nostro : veluti si quis dicat : Equidem fateor juris 
scientiam et ad rem, et ad famam comparandam magis idoneam, quam sit poetica, 
verum 


Εὐδαίμων γε Κόρινθος, ἐγὼ δ΄ εἴην Τενεάτης 

Sit illud melius aut utilius, hoc animo meo gratius. Strabo admonet a quibusdam pro 


Τενεάτης perperam legi Τεγεάτης. Nam Tegea civitas est Arcadiae. 


1458. II, V, 58. Asinus in paleas 


Ὄνος εἰς ἄχυρα, id est Asinus in paleas, subaudiendum incidit, dici solitum, 
ubi cuipiam fortuna lautior praeter spem obtigerit aut nactus sorte fuerit aliquis, quo 
vel praecipue gaudeat : veluti si quem ostreorum avidum videas affatim vescentem 
illis, non importune dixeris : Ὄνος εἰς ἄχυρα, id est Asinus in paleas. In fragmentis 
secundi libri Dipnosophistarum citatur hic senarius ex Philemonis comoediis : 

Ὄνος βαδίζεις εἰς ἄχυρα τραγήματων,͵ id est 

Jam vadis asinus in paleas tragematum. 

Jucundius fiet, si longius transferas: puta si quis cupienter legat poetam, quo 
peculiariter delectetur. Conveniet et in hunc usum, ubi quis inscitia rem contaminat : 
veluti si barbarus et illitteratus bonum auctorem malis commentariis inquinet, 
quemadmodum Thomas ac Nicolaus suis glossematis et Passavantius aeque insulsis 
additionibus eximium opus De civitate Dei conspurcarunt. Gaudet enim asinus 
volutatione et omnia confundit hac lascivia. Quod indicat Apuleius quoque, cum 
horti areolas omnes volutationibus corporis a se turbatas scribit. Adagium ab eventu 


natum esse nemo non videt. 


1459. IT, V, 59. Alia voce psittacus, alia coturnix loquitur 


Proverbiali schemate dixit Martialis in clancularium quendam poetam, qui 
corniculam Aesopicam referens suos ineptos versiculos nomine Martialis in vulgus 
spargebat, ratus futurum, ut titulo decepti lectores Martialis esse crederent : 

Credis hoc, Prisce, 


Voce ut loquatur psittacus coturnicis ? 

Conveniet in musicos aut poetas longe dispari stilo longeque dissimili facultate. 
Psittacus inter aves proxime voces humanas exprimit. Coturnices pugnaces magis 
quam loquaces. Unde Ovidius in Epitaphio psittaci : 


Ecce coturnices inter sua praelia vivunt. 


1460. IT, vV, 60. Calvus comatus 


Calvus comatus apud eundem Martialem, haud dubie figura proverbiali : 
Calvo turpius est nihil comato. 
Rursus idem : 
Calvus cum fueris, eris comatus. 
Apte dicetur in eum, qui veris bonis nudus asciticiis se venditat : veluti si quis 
indoctus aliena pro suis aederet, aut si quis dissimulet esse se, quod est, veluti si 
senex assuto galericulo aut tinctis capillis affectet videti juvenis ; si deformis adhibito 


fuco velit haberi formosa. 


1461. II, V, 61. Primum Aegina optimos pueros alit 


Τὰ πρῶτ’ ἀρίστους παῖδας Αἴγιν' ἐκτρέφει, id est 

Aegina primitus optimos pueros alit, 
de re quapiam, quae melioribus initiis coepta paulatim ad deterius delabitur, ut 
pleraque mortalium faciunt. Exortum adagium ob Achillem, Patroclum, Ajacem, 
Neoptolemum, quod hi virtute praecelluerint, cum essent Aeginetae. Concinit his 
Strabo libro octavo ostendens ex hac insula profectum Aeacum cum sua posteritate 
(nam Stephanus insulae nomen inditum putat ab Aegina, Aeaci matre) ; eandem 
aliquando maris imperium tenuisse, quae ne cum Atheniensibus quidem in navali ad 
Salaminem proelio de principatu certare dubitaverit, cum Persae Graeciam 
invaderent. Hujus meminit etiam Homerus. Est autem Cycladum nobilissima, quae 
diu dicta fuit Oenone, ut indicat idem Strabo et Stephanus. Ob laborum autem 


tolerantiam et industriam frugalitatemque dicti sunt Aeginetae Myrmidones. Cum 

enim haberent terram superne lapidosam, inferne frumentis idoneam, fodientes, in 
cavernis habitare visi sunt formicarum more et asportandis lapidibus quodammodo 
ejus animantis industriam repraesentare. Deinde, labente morum integritate, male 
coeperut audire Aeginetae, id quod proverbiis aliquot testatum est, quorum est 
illud : Aeginenses, neque tertii, neque quarti ut dictum est in proverbio de 


Megarensibus. Non dissimile illi : Quondam fuerunt strenui Milesii. 


1462. II, V, 62. Irrisibilis lapis 


Ἀγέλαστος πέτρα, id est irrisibile saxum, de re vehementer acerba tristique. 
Ostendebatur olim saxum quoddam in Attica, in quo ferebatur consedisse Ceres, 
cum relicto coelo succensis facibus Proserpinam a Plutone raptam quaereret. Porro, 
cum Eleusinem pervenisset, ibi tristis in faxo quodam insedit, quia ob eam ipsam 
causam AyéAaotov appellabant. Auctor Zenodotus. Quadrabit in severos ac tetricos, 
quosque vocant ἀγελάστους quorum in numero Socratem ponit Plinius, Periclem 


Aristides. Neque perperam accommodabitur ad rem magnopere molestam. 


1463. II, V, 63. Agamemnonis hostia 


Ἀγαμέμνονις θυσία, id est Agamemnonis victima, quondam in duros et 
persuasu difficiles dicebatur. Inde natum, quod, Agamemnone rem divinam in Troia 
facturo bos effugerit vixque multo negotio comprehensus reductus est. Tantum 
Zenodotus. Quadrabit etiam in eos, qui nolentes et adacti quippiam agunt. Olim in 
sacris spectabatur, ut hostia lenis ac volens adstaret. Quod si refracto fune 
profugisset, infaustum omen habebatur. Mihi videtur et huc posse referri, quod 
Agamemnon in Aulide filiam Iphigeniam sacrificavit, sed admodum invitus. 


Recenserur a Zenodoto. 


1464. II, V, 64. Mactata hostia lenior 


Mactata hostia lenior proverbiali figura dixit Horatius in Odis : 

Mactata veniet lenior hostia. 
De spontaneis ac mansuetis. Sumptum est a sacrificiis, in quibus explorabatur hostia 
ducto per frontem cultro idque mactare vocabant. Unde qui spectata sunt virtute, eos 


mactos virtute vocant. 
1465. II, V, 65. Exiguum malum, ingens bonum 


Μικρὸν κακὸν μέγ’ ἀγαθόν, id est Pusillum malum ingens bonum. Admonet 
adagium ex paululo incommodi laboreque exiguo summa maximaque commoda 
colligi. Refertur a Diogeniano. Non discrepat hinc Musonii sententia, quam 
commemorat Aulus Gellius libro decimo sexto, capite primo : Av τι πράξῃς καλὸν 
μετὰ πόνου, ὁ μὲν πόνος οἴχεται, τὸ δὲ καλὸν μένει. Ἄν TL ποιήσῃς αἰσχρὸν μεθ΄ 
ἡδονῆς, τὸ μὲν ἡδὺ οἴχεται, τὸ δὲ αἰσχρὸν μένει, id est Si quid feceris honestum 
cum labore, labor abit, honestum manet. Si quid feceris turpe cum voluptate, 
voluptas abit, turpitudo manet. Eandem sententiam Cato minus quidem modulate 
minusque rotunde, sed tamen fideliter extulit ad hunc modum : Cogitate cum animis 
vestris : si quid per laborem recte feceritis, labor ille a vobis cito recedet, benefactum 
a vobis, dum vivetis, non abscedet. Sed si qua per voluptatem nequiter feceritis, 


voluptas cito abibit, nequiter factum illud apud vos semper manebit. 
1466. II, V, 66. Attici Eleusinia 


Ἀττικοὶ Ἐλευσίνια, id est Attici Eleusinia, subaudiendum καθ΄ ἑαυτούς, id est 
inter sese. Duris apud Zenodotum ait paroemiam usurpari solitam, si quando 
convenissent inter sese aliqui secreto de re quapiam arcana tractantes. Ducta 
metaphora a mysteriis sacrorum Eleusiniorum, quae in honorem Cereris agebantur 
apud Eleusim summa religione mysticisque ceremoniis, ἃ quibus arcebantur 
prophani. Capital autem erat ex his mysteriis quicquam in vulgus efferre. Cujusmodi 


videntur fuisse apud Romanos sacra Bonae deae, quam eandem C. Bassus apud 

Lactantium Fatuam appellatam tradidit. Nam haec et noctu, et in operto fiebant, et 


exclusis maribus. 


1467. II, V, 67. Hermionis vice 


Ἀνθ’ ‘Eouiovos, id est Hermionis vice, addendum ex usu sententiae verbum, 
quod eam expleat, puta fuero tibi aut mea domus, aut haec urbs erit vobis, aut aliud 
simile quippiam. Valet autem perinde, quasi dicas Loco asyli tibi fuero vel instar 
arae, quae te tutum reddat. Est Hermione templum in Peloponeso, sacrum Cereri ac 
Proserpinae, ad quod qui confugerint, tuti sunt propter loci religionem. Zenodotus 
Aristophanem citat in Babyloniis, qui hujus adagii fecerit mentionem. Effertur 
bifariam ea vox: Ἕρμιον et Ἑρμιόνα, ut ἀπὸ τῆς κάλυκος καλύκη. Auctor 


Stephanus. 


1468. II, V, 68. Antronius asinus 


Ἀντρώνιος ὄνος, id est Antronius asinus, olim dicebatur, qui deformi 
praegrandique mole corporis esset, caeterum ingenio stupido bardoque. Antron 
autem civitas erat Thessaliae, nomen inde sortita, quod cavernis et specubus 
abundaret. Illic aïunt asinos insigni magnitudine quondam fuisse, unde proverbium 
increbuit. Auctores Stephanus et Suidas. Attingit proverbium et Homeri Scholiastes 
in Iliados Ὁ. Exstat et hodie jocus vulgaris in homines magno corpore, quasi 11 parum 
sapiant quasique natura sic paria facere gaudeat, ut, quod corporis addiderit moli, 
detrahat ingenio. Traditur a nonnullis apud Antronios ingentes reperiri molares 
lapides, quorum qui substernuntur, ob segnitiem et quietem ὄνους vocant Graeci. 


Lapidem autem vocamus stupidum et amentem. 


1469. IT, V, 69. Ventorum stationes 


Ἀνέμων στάσεις, id est ventorum stationes, de rebus multo usu observatis, 


perspectisque. Apparet paroemiam integre sic esse pronunciandum : Ἀνέμων 

στάσεις γινώσκουσιν οἱ ἐγχώριοι, id est Ventorum stationes norunt indigenae. Sunt 
enim plerisque regionibus sui quidam venti, quorum naturam optime norunt incolae 
regionis illis obnoxiae, qualis est Atheniensibus Scyron, paulum ab Argeste deflexus, 
reliquae Graeciae ignotus ; Narbonensi Galliae Circius, a turbine et vertigine sic 
appellatus, sive Certius, ut vocat Cato, ventus apud illos clarissimus nec ulli violentia 
inferior. Idem non modo in reliquis coeli partibus ignotus, sed ne Viennam quidem, 
ejusdem provinciae urbem, attingens. At Auster in Aegyptum non penetrat, ut auctor 
est apud Plinium Fabianus. lapyx Apulis est familiaris et Atabulus Apuliae certis 
montibus notus ac pestilens, unde et vocabulum inditum. Sunt et alii permulti 
cujusque regionis indigenae, ut apud Gellium testatur Favorinus. Ad haec est 
nonnullis alia aliis regionibus vis ac natura. Nam ut testatur in Problematis 
Aristoteles, Hellespontias, qui idem Scyron vocatur, Atticae terrae insulisque vicinis 
imbrem adfert, Aquilo Hellesponto ac Cyrenae, Auster Lesbo. Atque hic, cum apud 
alios sit tepidus et pluvius, Africae frigidus est et serenus, ubi rursus Aquilo pluvius, 
auctore Plinio. Etesiae, quae et statis anni temporibus oriuntur, et certis horis diei 
spirant et conquiescunt, in Hispania et Asia flant ab oriente, in Ponto ab Aquilone, in 
reliquis mundi partibus a meridie. Suidas haec verba refert, incertum, unde sumpta : 
Ἐγχώοριοι γὰρ οὐ μόνον τὰς τῶν ἀνέμων στάσεις, κατὰ τὴν παροιμίαν, ἀλλὰ καὶ 
τὰ τῶν ἐγχωρίων ἀνθρώπων ἤθη κάλλιστα γιγνώσκουσιν, hoc est Indigenae enim 
non solum ventorum stationes, iuxta proverbium, verum etiam indigenarum 
hominum mores pulcherrime norunt. Licebit in hunc usum trahere, ut dicas suae 
cuique gentis ingenium esse cognitum, suos cuique familiares esse notissimos, suam 
cuique uxorem maxime esse cognitam, suam cuique notam artem, in qua sit quam 


diutissime versatus. 


1470. II, V, 70. Venti campus 


Ἀνέμου πέδιον, id est venti campus, in hominem instabilem, levem et 


inconstantem dicebatur. Refertur a Diogeniano. Nam in planicie venti liberius huc 

atque illuc divagantur, nullo coerciti obstaculo. Et Homerus subinde vana vocat 
ἀνεμώλια. Et ὑπηνέμια dicuntur, quae solida non sunt, sed subventanea. Denique 
instabiles ventosos dicimus. Horatius : 

Romae Tibur amo ventosus, Tibure Romam. 
Idem : 

Non ego ventosae venor suffragia plebis. 
Postremo domum undique perflabilem non illepide dixeris ἀνέμων πέδιον. 
Pindarus Olympiorum hymno IT varias rerum humanarum vices eleganter expressit : 
Poai à ἄλλοτ’ ἄλλαι / εὐθυμιῶν τε μέτα καὶ πόνων εἰς ἄνδρας ἔβαν, id est Nunc 
8111, nunc alii fluxus et cum tranquillitate, et cum laboribus in homines venere. Hoc 
translatum videri potest et ab aestuariis maris reciprocationibus. Caeterum in 
encomio septimo sententiam eandem extulit metaphora sumpra a ventis, qui non 
semper spirant iidem: Ἐν δὲ μιᾷ μοίρᾳ χρόνου ! ἀλλοτ' ἄλλαι διαιθύσσοισιν 
αὖραι, id est In una parte temporis nunc hae, nunc aliae discurrunt aurae. Rursus 
hymno duodecimo idem effert metaphora sumpta a tesseris : 

Πολλὰ δ’ ἀνθρώποις παρὰ γνώμαν ἔπεσαν, 

Ἐμπαλιν μὲν τέρψιος, oi δ' ἀνιαραῖς 


Ἀντικύρσαντες ζάλαις ἐσλὸν βαθὺ πήματος χρόνῳ. 
1471. II, V, 71. Ubi cervi abiciunt cornua 


Ὅπου ai ἔλαφοι τὰ κέρατα ἀποβάλλουσιν, id est Ubi cervi cornua abjiciunt. 
Hoc adagio significabant velut αἰνιγματικῶς quempiam in negotio difficili versari, 
siquidem cervi cornua deposituri secedunt in loca aspera atque inaccessa. Conveniet 
et in eos, qui ἃ communi hominum convictu subducunt 5656, Timonem illum 
Atheniensem ob id ipsum μισάθρωπον appellatum, imitantes. Quadrabit item, ubi 
locum vehementer abditum abstrusumque significabimus. Postremo quod innuemus 
nusquam inveniri, illic esse dicemus, ubi cerni cornua abjiciunt, ut quemadmodum 


ad Graecas calendas de tempore, itidem hoc de loco dicatur, veluti si quis dicat ad 

hunc modum : Ugi gestum est illud praeclarum facinus, quod jactas ? Illic, opinor, 
ὅπου αἱ ἔλαφοι τὰ κέρατα ἀποβάλλουσιν. Plinius libro octavo, capite 
tricesimosecundo, de cervis cornua mutantibus scribit in hunc modum : Cornua 
mares habent solique animalium omnibus annis, stato veris tempore, amittunt. Ideo 
sub ipsam diem quam maxime invia petunt. Latent amissis, velut inermes, sed et ipsi 
bono suo invidentes. Dextrum cornu negant inveniri, ceu medicamento aliquo 
praeditum. Idque mirabilius fatendum est, cum et in vivariis mutent omnibus annis. 
Defodi ab 115 putant. Hactenus ille. Meminit hujusce proverbii et Aristoteles libro De 
natura animantium nono, cujus verba non pigebit adscribere : Ἔτι dE ὁ ἄρρην, ὅταν 
γένηται παχύς, γίνεται δὲ σφόδρα πίων ὀπώρης οὔσης, οὐδαμοῦ ποιεῖ ἑαυτὸν 
φανερόν, ἀλλ’ ἐκτοπίζει, ὡς διὰ τὴν παχύτητα εὐάλωτος ὦν. Ἀποβάλλουσιν δὲ 
καὶ τὰ κέρατα ἐν τόποις χαλεποῖς καὶ δυσεξεύρετοις, ὅθεν καὶ ἡ παροιμία 
γέγονεν Οὗ αἱ ἔλαφοι τὰ κέρατα ἀποβάλλουσιν. Ὥσπερ γὰρ ὅπλα 
ἀποβεβληκυῖαι, φύλαττονται ὁρᾶσθαι. Λέγεται δέ, ὡς τὸ ἀρίστερον κέρας 
οὐδεισπω ἑώρακεν, ἀποκρύπτειν γὰρ αὐτό, ὡς ἔχον τινὰ φαρμακείαν, id est 
Praeterea mas, posteaquam pinguerit, pinguescit autem admodum, idque autumno, 
nequaquam sese conspiciendum praebet, verum secedit e medio, quippe qui propter 
corpulentiam tum facile capi possit. Ad haec abjiciunt et cornua locis asperis 
inventuque difficilimis, unde proverbium etiam natum est: Ubi cervi abjiciunt 
cornua. Nam, ut jam armis suis exuti, cavent, ne conspiciantur. Aïunt sinistrum 
cornu ἃ nemine adhuc visum esse. Abdere enim illud cervos, tanquam remedium 
aliquod in se habeat. Quamquam Plutarchus in commentatio De Pythiis oraculis 
oratione prosa redditis ostendit hoc oraculum aeditum fuisse de Procle tyranno, ut 
illi fugere ac migrare liceret eo, ubi cervi cornu abjiciunt, significante deo, ut 
defoderetur et e medio prorsus tolleretur. Idem meminit adagii Symposiacon decade 


septima, problemate secundo. 

1472. II, V, 72. Verberare lapidem 


Planesium meretrix apud Plautum amatorem admonens, ne servum, qui jam 
ad plagas obduruerat occallueratque, pulset, manui potius quam illi nociturus, 

Noli, inquit, amabo, verberare lapidem, ne laedas manum. 
Apte dicetur, ubi quis objurgat incastigabilem, aut docet indocilem, aut inanem 


operam sumit in re quacumque. 


1473. II, V, 73. Inescare homines 


Proverbiali metaphora dixit Terentius in Adelphis : 

Abi, nunquam rem facies. Nescis inescare homines, Sannio. 
Ducta est ab 115, qui praefixo aeri cibo pisces illiciunt. Apposite vero dictum est 
lenoni, cujus artis est primum hujusmodi velut escis illectare juvenes, ut postea totos 
devoret. Et escam per translationem appellant illecebram ïillam, quae trahit in 
fraudem. Unde Plato, quemadmodum in Catone major testatur Cicero, τὴν ἡδονὴν 
δέλεαρ κακῶν, hoc est voluptatem malorum escam dicit, quod ea videlicet homines 
capiantur ut hamo pisces. Graeci simplici item verbo metaphoram efferunt : 
δελεάζειν, TO δελέατι θηρεύειν, id est esca captare. Aristophanes in Equitibus : 
Cleoni objicienti, quod facile populum 5101 conciliasset blandiciis, respondet 
Alantopola : 

Kai σὺ γὰρ αὐτὸν πολὺ μικροτέρων τούτων DEA EGTEOOLV εἷλες, 

Recriminans, quod ispe abjectius blandiendo populum inescasset. 
Accedet non parum gratiae, si deflectatur in bonam partem, tum ad res animi : veluti 
si quis dicat puerorum animos gloriae quibusdam illecebris aut blandimentis ad 
amorem studiorum inescandos, principum ingenia laudibus ad amorem virtutis 


inescanda. 

1474. II, v, 74. Vorare hamum 


Neque minus elegans illud in Curculione : Meus est, hamum vorat, de lenone, 
cui fraus intendebatur, epistolam, qua decipiendus erat, lecturieute. Lucianus, 
Καταπιεῖν τὸ ἄγκυστρον. Item apud Horatium in Epistolis : 

Occultum visus decurrere piscis ad hamum. 

Idem Plautus in Bacchidibus eandem sententiam simili extulit metaphora : 

Nunc ab transenna hic turdus lumbricum petit. 

Alterum a piscantibus, alterum ab aucupio ductum est. Nos item in epigrammate 
quodam ad hanc paroemiam sic allusimus : 

Non stulti usque adeo sumus futuri, ut 

Gustatum toties voremus hamum, 

Unco plus semelaere sauciati. 

Velsero sapiemus, et nocentem 


Tandem carpere desinemus escam. 
1475. II, V, 75. Vulcanus tibi vaticinatus est 


Ἀφθάς σοι λελάληκεν, id est Vulcanus tibi vaticinatus est, refertur a Suida. 
Suspicor dictum, ubi quis crederet se rem habere certam, velut ex oraculo auditam. 
Φθάς apud Memphiticos Vulcanus dicitur, unde, litterulae accessione, ADO&c, velut 


στάχυς ἄσταχυς. 
1476. II, V, 76. Cantilenam eandem canis 


Τὸ αὐτὸ ἄδεις àopa, id est Cantilenam eandem canis, de eo, qui molestus est 
saepius eadem inculcans. Nihil enim odiosius, quam quod semper idem est. Dorio 
leno in Phormione Terentiana : Cantilenam eandem canis, et Mirabar si quid adferres 
novi. Familiare poetis est, nuntium cantilenam appellare. Euripides in Ione : 


Τίς ἥδε Μοῦσα ; χὠ φόβος τίνων πέρι ; id est 

Quae cantio haec, quibusve de rebus metus ? 
Idem in Hecuba : 

Ἥξει τι μέλος γοερὸν γοεραῖς, id est 

Aliqua accedet cantio tristis 

Tristibus. 
Sumptum est a cantoribus, qui si quando diutius eandem occinant cantionem, 
taedium adferunt auribus; proinde periti subinde variant carminis genus, quo 


satietatem devitent. 


1477. II, V, 77. Caligare in sole 


Apud Quintilianum legitur ut eleganter, ita et proverbialiter dictum : caligare 
in sole, pro eo, quod est in re clarissima caecutire. Idque solet accidere vitiosis oculis, 
qui nihil vident in luce quam maxime perspicua, videlicet sensum debilem obruente 
vi splendoris. Idem evenit noctuis et lusciosis, nam 115 Ilumen pro tenebris est. Non 
invenuste torquebitur in istos, qui velut obscurum causantur quicquid eruditum 
fuerit. Quibus tenebricosa est vel Ciceronis oratio, noctem enim in oculis 
circumferunt, quemadmodum apud Senecam Portius dicebat quendam spinas in 
pedibus habere, cum se per spinas ingredi quereretur, videlicet ingenïi vitium in 
argumentum conferens : At pedes, inquit, tui spinas habent, non locus. Itidem isti 
noctem, qua se praedicant offendi in bonis auctoribus, in oculis secum adferunt, non 


in libris reperiunt. 


1478. II, V, 78. Bos adversus se ipsum pulverem movet 


Βοῦς ἐφ’ ἑαυτῷ κονιεῖται, id est Bos adversus se ipsum pulverem movet (sive 
festinat), ubi quis ad suum ipsius malum volens lubensque ducitur. Nam boves, ut 
sunt mansueti, facile se praebent vinciendos neque gravatim obtemperant jugo. 
Κονιεῖν enim Graecis significat festinandi studio ciere pulverem. Quidam 


accommodant in eos, qui prudentes ac scientes semet in praevisum periculum 

injiciunt, bovis in morem, qui sibi patitur injici vincula, quibus ad caedem ducatur. 


Refertur a Zenodoto. 


1479. IT, V, 79. Tragicus rex 


Τραγικὸς βασιλεύς, id est tragicus rex dici potest vel factuosus ac turgidus, 
vel qui nomine dumtaxat rex sit, caeterum viribus parum polleat, quemadmodum 
Gallico proverbio chartaceum regem appellant τὸν αὐτοκράτορα, ceu titulo regem 
verius quam opibus aut ditione. Dionysius Pheraeum, quod decem menses potitus 
imperio, mox vita decesserit, τραγικὸν βασιλέα dixit. Nam in tragoediis tantisper 
durat imperium, dum fabula peragatur. Tum deposita persona, qui paulo ante fuerat 


Agamemnon, aut etiam Juppiter, tressis homuntio discedit domum. 


1480. II, v, 80. Contra retiarium ferula 


Martialis in epistolari quadam praefatione : Denique videas, an te delectet 
contra retiatium ferula, id est an id faciendum tibi putes, quod nemo non damnet 
atque exibilet. Domitius Calderinus interpres admonet subesse proverbium dici 
solitum in eos, qui infirmo praesidio contra maxime instructum pugnarent. 
Quanquam idem paulo post alio dilabitur, nempe huc, gladiatores olim, si minus 
placuissent, ferula caesos ejici solere. Huic finitimum est illud Gellianum libro 
Noctium primo, capite ii. : An non contra istum baculum moveas ? Heus homo, quid 
mecum tibi ? Itaque ferulam aut baculum movere contra quempiam est refragari et 
insolentius repellere sententiam. Est autem ferula ligni genus, quo quondam pueri 
caedebantur atque item milites, si quid contra disciplinam facere viderentur. Opinor 


idem factitare solere in ludis gladiatoriis hujusmodi certaminibus praefectos. 


1481. II, V, 81. Mulier imperator, et mulier miles 


Γυνὴ στρατηγεῖ καὶ γυνὴ στρατεύεται, id est 


Et foemina dux est, foemina aeque miles est, 

senarius est proverbialis, quoties totum negotium ignavis commissum est, cumque et 
11, qui praesunt, et ii, qui parent, pariter sunt formidolosi. Apud Athenaeum libro 
tertio citatur Alexis in fabula, cui titulus Γυναικοστρατία. Natura foeminam in hoc 
finxit, non ut imperet, sed ut pareat, vel Graeco versiculo teste : 

Γυναικὶ δ' ἄρχειν οὐ δίδωσιν φύσις, id est 

Natura non dedit imperare feminis. 
Etenim quod in homine ratio et affectus, id in vita vir et mulier ac juxta Moysen 
Demiurgus ille foeminam viro subjiecit. Tametsi Plato non omnino arcet mulierum 
genus ab administranda republ, si qua modo reperiatur idonea. Tacite videtur huc 
allusisse Aeschines contra Timarchum : Katidwv γὰρ οἰκίαν πλουσίαν καὶ οὐκ 
εὐνομουμένην, ἧς ἡγεμὼν μὲν ἦν γυνὴ μέγα φρονοῦσα καὶ νοῦν οὐκ ἔχουσα, id 
est Cum vidisset domum opulentam maleque gubernatam, cujus dux erat mulier 
superba et excors. Jucundior erit sentemia, quoties longius deflectetur : veluti si quis 
auctorem ac praecipuum Peripateticae philosophiae ducem appellet Tartaretum. Ita 
Virgilius : Tanti dux foemina facti. Et in Actis apostolicis Paulus dux verbi dicitur. Sic 
Galenus alicubi Aristotelem appellat τοῦ λόγου πατέρα, quod ab ipso profecta esset 


sententia. 


1482. II, V, 82. Trutina justius 


Δικαιότερον σταχάνης, id est Justius trutina, Doricum proverbium de 118, qui 
insigni incorruptaque sunt aequitate. Dores enim τὴν τρυτάνην, id est trutinam, 
σταχάνην vocant. Est autem id librae genus, quo vel minutissimum ponderis 
momentum sentitur dignosciturque. Latini quoque exactam aequalitatem 
aequilibrium appellant. Unde et aequa lance fieri dicitur, quod pari jure fit, citra 
personarum respectum. Ita Modestinus Pandect. lib. xlïi,, titulo De re judicata : Quod 
et in persona mulieris aequa lance servari aequitatis suggerit ratio. Item Justinianus 
Cod. lib. v. titulo De naturalibus liberis : Quapropter sancimus in hujusmodi casibus 


omnis liberos, sive ante dotalia instrumenta aediti sunt, sive postea, una eademque 

lance trutinari. Adsimili figura dixit Nicarchus in Epigrammate : Γέγονεν δ΄ 


ὀρθότερος κανόνος, id est Rectior est factus, regula quam ulla siet. 


1483. II, V, 83. Sterilior agrippo 


Ἀκαρπότερος ἀγρίππου,͵ id est sterilior agrippo, Laconicum adagium est de 
iis, qui extremae sunt paupertatis neque quicquam facultatum possident. Quadrat et 
in ignavos nulliusque industriae homines. Lacones oleam sylvestrem agrippum 


vocant. Tantum Zenodotus et Suidas. 


1484. II, V, 84. Jovis suffragium 


Διὸς ψῆφος, id est Jovis suffragium, dicebatur sacrum, et inviolatum. Unde 
sententiam ejus, cujus sit velut irrefragabilis auctoritas, Jovis suffragium recte 
dixeris ; aut per ironiam, ubi quis arrogantius de re quapiam pronunciat, suamque 
opinionem pro lege atque oraculo postulat accipi, subjicietur : Διὸς ψῆφος. Aïunt 
enim locum, in quo Neptunus et Minerva judicium peregerunt, utrius nomine 
auspiciisque civitas Atheniensium institueretur, Jovis suffragium appellatum fuisse. 
Suidas Cratinum citat ex Archilochiis : 

Ἔνθα Διὸς μεγάλου θῶκος πεσσοί τε καλοῦνται, id est 

Magni ubi dicuntur tali, sedesque Tonantis. 


Nam et talis olim ferebantur suffragia, nimirum a sortientibus. 


1485. II, V, 85. In nervumire 


In nervum ire Donatus, aut quisquis is fuit interpres Phormionis Terentianae, 
demonstrat esse proverbium pro eo, quod est decipere ; sumptam a sagittariis 
metaphoram, quibus illud evenit interdum, ut dum nimium tendunt arcum, rumpant 
aut sibi nervum aliquem fatigent; ut confine sit illi, de quo dictum est alias : 
Ἀπορρήξομεν τὸ καλώδιον πάνυ TELVOUEVOV. Dictum est autem In nervum ibit pro 


eo, quod est in vincula ibit. Antiquitus enim, qui solvendo non essent, vincti 

tradebantur creditoribus, donec opera compensarent creditam summam. Veretur 
enim adulescens amans, ubi eum in locum traheretur Phormio, ut aut puellam 
domum ducere cogeretur ex pacto, aut certe pecuniam acceptam renumerare, ni 
faciat, vinciendus et juxta leges corpore luiturus, quod aere non posset, sibi magis 
consulturum illum, ut vel prodat omne commentum, vel vere mulierem abducat. 
Porro conjicere in nervum et eximere e nervo, pro eo, quod est ob aes alienum 
vinctos abducere et nexos addictosque persoluta pecunia redimere, frequens est 
apud T. Livium. Sed verba Terentii subscribam : 
At enim non ducet, novi. Caeterum, 
Cum argentum repetent, nostra causa scilicet 


In nervum potius ibit. 


1486. II, V, 86. Ipse semet canit 


Αὐτὸς αὑτὸν αὐλεῖ, id est Ipse suimet tibicem est, hoc est Ipse, cujusmodi sit, 
factis ipsis declarat. Tibicines enim olim laudes fortium virorum decantabant. 
Proinde qui recte gestis sibi satis magnam gloriam comparat, quorsum huic 
necessum est conducere buccinatorem laudum suarum ? Adagium in utramlibet 
partem poterit applicari, bonam vel malam : Nihil huic opus tibicine, qui suis egregie 
gestis sat illustris est aut Nihil opus hujus vitam insectari, satis per se foedam, atque 
infamem. Conveniet et in illos, qui semetipsos laudant, qui mos est gallis gallinaceis, 
etiim cum e pugna se proripuerint. Plato in Theaeteto: Φαινόμεθα μοι 
ἀλεκτρύονος ἀγενοῦς δίκην πρὶν νενικηκέναι ἀποπηδήσαντες ἀπὸ τοῦ ἄδειν, id 
est Videmur mihi ignavi galli in morem, cum ante victoriam ἃ sermone resilierimus, 


canere. 


1487. II, V, 87. Ipse dixit 


Αὐτὸς ἔφα, id est Ipse dixit, quoties tantam esse cujuspiam auctoritatem 


significamus, ut ea vel citra rationem ad quidvis credendum sufficiat, ut : In arcanis 

litteris satis est Αὐτὸς ἔφα, in reliquis non item. Adagium autem a Pythagora natum, 
qui quo plus venerationis et auctoritatis sibi suisque conciliaret, in dissertationibus 
dicere solitus est : Αὐτὸς ἔφα, id est Ipse dixit, perinde quasi non sua referret, sed ab 
oraculo quopiam accepta. Ea vox deinde in vulgarem abiit sermonem. Hujusmodi 
ferme Suidas. Diogenes Laertius indicat hoc dictum a Pythagora Zacynthio manasse. 
Quamquam M. Tullius libro De natura deorum primo secus rem narrat : Non enim, 
inquit, tam auctores in disputando quam rationis momenta quaerenda sunt. 
Quinetiam obest plerunque 115, qui discere volunt, auctoritas eorum, qui se docere 
profitentur. Desinunt enim suum judicium adhibere, id habent ratum, quod ab eo, 
quem probant, judicatum vident. Nec vero probare soleo id, quod de Pythagoricis 
accepimus, quos ferunt, si quid affirmarent in disputando, cum ex his quaereretur, 
quare ita esset, respondere solitos : Ipse dixit. Ipse autem erat Pythagoras. Tantum 
opinio praejudicata poterat, ut etiam sine ratione valeret auctoritas. Quintilianus in 
Institutionibus Nam et inviti judices, inquit, audiunt praesumentem parteis suas nec 
hoc oratori contingere inter adversarios, quod Pythagorae inter discipulos contigit, 
potest, Ipse dixit. Sed istud magis minusve vitiosum est, pro personis dicentium. 
Allusit horsum et Aristophanes ἐν Νεφέλαις : 

Φέρε, τίς γὰρ οὗτος, οὑπὶ τῆς κρεμάθρας ἀνήρ ; 

Αὐτός. Τίς αὐτός ; Σωκράτης. Τίς Σωκράτης ; 

ἼΘ' αὐτὸς ἀναβόησον αὐτόν μοι μέγα. 

Αὐτὸς μὲν οὖν σὺ κάλεσον, οὐ γάρ μοι σχολή, id est 

Dic age, quis est iste cremathrae insidens homo ? 

Ipse est. Quis ipse ? Socrates. Quis Socrates ? 

Abi ipsus ipsum voce magna mihi voca. 

Quin ipse magis accerse : non mi est ocium. 
Quod autem dixit, ὁ ἐπὶ κρεμάθρας, ut hoc obiter indicem, risus causa novatum est, 
cum Socratem intelligi vellet animo suspenso nubes suspicientem. Nam cremathra 


vasculum est pensile, in quo obsoniorum reliquiae consueverunt reponi. Dicitur 

autem bifariam : simpliciter aliquoties, sed frequentius per ironiam, veluti si quis 
Aristotelem ceu oraculum citnti dicat: Αὐτὸς ἔφα, rationem dicti flagitans neque 
contentus simplici scriptoris auctoritate. Conveniet etiam, quoties sententiae vel 
invidiam, vel defensionem a nobis ad ipsum auctorem rejicimus. Juvenalis : 
Sic volo, sic jubeo, sit pro ratione voluntas. 
Melius Horatius : 
Nullius addictus jurare in verba magistri. 

Illud admonendum videtur, Αὐτὸς ἔφα in haec paroemia perinde valere, quasi 
dicas : Dominus dixit, ut Pythagoras ab Aegyptiorum vatibus videatur didicisse 
figuram hanc prophetis familiarem. Aristophanes in Ranis: Φράσον ταῖς 
ὀρχηστορίσιν,͵ / ὅτι αὐτὸς εἰσέρχομαι, id est Dic saltatricibus meispsum advenire, hoc 
est herum, quod is quodammodo et famulis missis advenire videatur. Item in 
prophetis arcanis : Ecce ipse adsum, id est dominus et auctor. Huc pertinent, quae 
nobis antea dicta sunt in proverbio Infixo aculeo. Sic Augustinus alicubi recensens 
opinionem Manichaei, ni fallor, Haec, inquit, Manichaeus dixit atque abiit, notans 
illum, quod sat haberet dixisse, cum docendum esset, quod dixerat. Galenus item 
libro Περὶ φυσικῶν δυνάμεων primo: Ταῦτα καὶ τὰ τοιαῦτα εἰπών, ἐξαίφνης 
ἀπταίστῳ καὶ σαφεῖ στόματι τελευτῶν ἀποπηδάσας ἀπήει, καταλιπὼν ἡμᾶς, ὡς 
μηδὲ πιθανῆς τινος ἀντιλογίας εὐπορῆσαι δυναμένους, id est Haec et his similia 
loquutus, repente ore nihil cunctante, quasi labi non posset, verbis apertis absolvit 
sermonem moxque proripiens sese abiit, nobis ita relictis, quasi nihil omnino reperire 


possemus, quod vel probabiliter contra diceremus. 


1488. II, V, 88. Teipsum non alens canes alis 


ADTOV οὐ τρέφων κύνας τρέφεις, id est Cum temetipsum non alas, canes alis, 
in eum dicebatur, qui cum per inopiam sibi, quae sunt ad vitam necessaria, 
suppeditare non posset, conaretur aut equos, aut famulos habere domi. Apposite 


dicetur adversus istos, quibus cum ob rei familiaris angustiam vix suppetat, quo 

vitam sustineant, tamen per ambitionem conantur fastu vestium reliquoque strepitu 
potentes et opulentos imitari. Breviter, conveniet in omnes, qui, quae ad voluptatem 
aut splendorem pertinent, curant, neglectis his, quae magis sunt necessaria. Porro 
necessariis prima debetur cura, dignitati posterior : veluti si quis in eruditione 


comparanda laboret, vitae securus, de qua periclitetur. 


1489. II, v, 89. Terra intestina 


Γῆς ἔντερα, id est terrae intestina, dicebantur vilia nulliusque precii. Saxa vero 
terrae viscera dicuntur. Refertur a Diogeniano. Terrae enim intestina sunt saxa, et 
lapides appellamus homines inutiles. Simile illi : 

Ἐτώσιον ἄχθος ἀρούρης, id est 


Telluris inutile pondus. 


1490. IT, v, 90. Tenedius tibicen 


Τενέδιος αὐλητής, id est Tenedius tibicen, dicebatur testis falsus et 
calumniator. Hinc natum, quod Philonome tibicinem suum subornavit, qui testaretur 
apud Cygnum ipsam a Tenne de stupro fuisse interpellatam ac vi etiam tentatam. 


Haec ferme Stephanus in Catalogo urbium. De Tenedo saepe jam dictum est alibi. 


1491. II, V, 91. Cyrbes malorum 


Κύρβεις κακῶν, id est cyrbes malorum, de vehementer improbis et omni 
facinorum genere contaminatis. Apud Athenienses tabulae quaedam erant quadrae, 
in quibus leges descriptae proponebantur, praeterea variae delinquetium poenae. 
Has illi κύρβεις appellant, apud Lucianum ἄξωνες dicuntur. Non dissimile est illi, 
quod alibi retulimus : Ἰλιὰς κακῶν, id est Ilias malorum. Simili figura apud 
Athenaeum libro nono dixit Antiphanes, opinor : 

Kai ταῦτα μέν μοι τῶν κακῶν παροψίδες, id est 


Et hic malorum mihi catinus exstitit. 

Solent enim in eodem disco varia eduliorum genera apponi, sed quae voluptatem 


adferant. Quo gratior est tropus deflectens in contrarium, quasi dicas Ilias bonorum. 


1492. II, V, 92. Aries nutricationis mercedem persolvit 


Κριὸς τροφεῖα ἀπέτισεν, id est Aries alituram rependit, citatur ex Menandro. 
Quadrat, ubi quis pro benefactis maleficium reponit. Allegoria sumpta est ab eo, 
quod aries cornibus imperat alveum aut vas, in quo pabulum apponitur, ipsosque, 
quorum opera nutritus est aut etiam nutritur, cornibus incessit. Effertur et ad hunc 
modum proverbium : κριοῦ διακονία, id est arietis ministerium, pro officio collato in 
ingratum, qui beneficium injuria peset. Huic affine, quod est apud Aristophanem in 


Vespis : Ἡ χάραξ τὴν ἄμπελον, id est Vallus vitem. 


1493. II, V, 93. A Dorio ad Phrygium 


Ἀπὸ Δωρίου ἐπὶ Φρύγιον, id est a Dorio ad Phrygium, venire dicebatur, qui ἃ 
vita temperatiore ad luxum sese convertisset, aut qui a fortuna mediocri se 
contulisset ad majorem vitae strepitum. Sumpta metaphora a notissimis illis veterum 
harmoniarum generibus, in quibus Dorium moderatius, quemadmodum indicat 
Suidas referens haec verba ex auctore nescio quo: Τὴν δὲ τροφὴν ἐκληρώσατο 
μετρίαν καὶ ἄθρυπτον, οὔτε κακουργοῦσαν διὰ πενίαν, οὔτε διὰ πλοῦτον 
βλακεύουσαν, ἀλλὰ μέσην καὶ μουσικήν, τὸν Δώριον τρόπον τῆς τύχης ἀληθῶς 
ἡρμοσμένην, id est Victum autem sortitus erat moderatum, deliciarum expertem, 
neque sordidum ac molestum ob inopiam, neque ob divitias dissolutum, sed 
medium quendam ac modulatum, vere ad Dorium fortunae modum attemperatum. 
Refert et alium locum suppresso auctoris nomine, ni fallor: Οὐ φανοῦμαι 
στρογγύλων λογάρια, αὐτὰς δὲ τὰς θέσεις τῶν νοημάτων εἰς μέσον τιθέμενος, 
μόνον οὐ τῆς γλώττης τὸν τόνον ἀπὸ τῆς διαλέξεως εἰς ἐπιστροφὴν 
μεθαρμόσαιμι, ἀπὸ Δωρίου, φασίν, ἐπὶ Φρύγιον. Quae tametsi difficile est apte 


vertere, si nescias, quid praecedat aut sequatur, tamen apponam divinationem 

meam, donec locus occurrerit : Non videbor hominum rotunde loquentium verbula, 
sed ipsos sensus in medium adferens, tantum non ipsius linguae tonum ἃ 
disputatione ad attentionem adaptavero. Quanquam apud Suidam legitur μόνον εἰ. 
Ex his verbis apparet Dorium modum fuisse delicatiorem, Phrygium severiorem. 
Apuleius Floridorum libro primo palam indicat Doricam musicam a Phrygia longe 
diversissimam fuisse, quandoquidem haec ad religionem inflammabat animos, illa 
ad bellum inflammabat. Apulei verba sic habent : Tibicen quidam fuit Antigenidas, 
omnis voculae melleus modulator et idem omnimodis peritus modificator, seu tu 
velles Aeolion simplex, seu Asium varium, seu Lydium querulum, seu Phrygium 
religiosum, seu Dorium bellicosum. Hactenus Apuleius, cui si credimus, non potest 
esse temperatus modus Dorius, qui ad bellum accendit, nisi forte ituris in praelium 
moderatius canebant tibiae, quod illic plus valeat sibi praesens animus quam furore 
percitus. Verum an in Apulei verbis pro Aeolion legendum sit Aetolicum sive 
Aetolium, et pro Asium lassium sive lastium, ab lade sive iaoti, ut Ionicum 
intelligas modum, doctis expendendum relinquo. Quanquam his non satis 
congruunt, quae refert Lucianus in Harmonide: Kai ἑκάστης ἁρμονίας 
διαφυλάττειν TO ἴδιον: τῆς Φρυγίου τὸ ἔνθεον, τῆς Avdiou τὸ βακχικόν, τῆς 
Δωρίου τὸ σεμνόν, τῆς Ἰωνικῆς τὸ γλαφυρόν, id est Uniuscujusque harmoniae 
servare proprietatem: Phrygiae divinum impetum (quod Apuleius vertit 
religiosum), Lydiae bacchanalem furorem (sive licentiam), Doricae severitatem, 
Ionicae jucunditatem (quod Apuleius videtur transtulisse varium). Contra Dion in 
commentariis De regno refert Alexandrum Magnum ad bellum accendi solere 
Timotheo musico Dorium incinente. Athenaeus libro XIV Doricae harmoniae tribuit 
τὸ ἀνδρῶδες καὶ TO μεγαλοπρεπές, καὶ TO σφοδρόν, id est severitatem, majestatem, 
ac vehementiam, ut quae neque dissoluta sit, neque hilaris, sed tristis minimeque 
varia. Jam his recentior Boetius in praefatione libri De musica ostendit hanc artem ad 
movendos affectus praecipuam habere vim proque ratione modorum alios atque 


alios animi motus vel excitare, vel sedare. Addit Pythagoram incentione modi 

Phrygii incitatum adolescentem patria barbarum, quippe Taurominitanum, vino 
temulentum, ira furentem, cum jam aedibus amicae, quae rivalem admiserat, ignem 
admovere tentaret, tibicina jussa spondeos succinere ad sobriam mentem revocasse. 
Boetius refert juvenem Phrygio modo fuisse incitatum ac mutato modo ad se redisse 
nec exprimit, in quem modum sit mutatus Phrygius. M. Tullius, quem illic citat 
Boetius, neutrius meminit modi, tantum ait spondeorum incentione fuisse sedatum 
adolescentem. Si Timotheus Dorio modo concitabat Alexandrum ad bellum et hic 
adolescens ad expugnandam domum Phrygio fuit accensus, apparet modos hos non 
multum inter se discrepare. Lucianus Phrygio tribuit to ἔνθεον, id est furorem, sed 
sacrum duntaxat. Hujus autem furoris Plato tria facit genera : unum, quod poetis 
immittant Musae, alterum, quod vatibus immittit Apollo, tertium, quod amantibus 
Cupido. Habet autem et Bacchus, et Mars furorem suum. Itaque juvenis 1116 triplici 
furore correptus insaniebat: Bacchi, Cupidinis et Martis. Pyrrichios autem ad 
praelium acuere alias docuimus, unde illud : πυρριχὴν βλέπειν, de trucibus et 
commotis. Pyrrichio autem contrarius est spondeus. Quod ni Boetius dixisset 
mutatum modum, probabile esse poterat eundem modum Phrygium et incitare 
pyrrichiis, et sedare spondeis. Et haud scio, an Boetius, cum ait immutatum modum, 
sentiat non mutatas harmonias, sed vocum celeritatem. Videtur locus proverbio, cum 
ad diversa transitur : veluti si quis de rhetorum praeceptis sermonem exorsus ad 
theologicam materiam digrediatur. Equidem arbitror veteres de generibus 
harmoniarum diversa tradidisse, quod ipsa mutatis gentium moribus pariter sint 
immutata. Priscorum enim Asianorum laudata est severitas, priusquam lIuxu 
effoeminarentur. Idem usu venit Laconibus, in quibus sunt Dores. Hinc illa 
mixturarum nomina: Ὑποδώριον, Μιξολύδιον, Ὑπερμιξολύδιον. Athenaeus 
Hypodorium modum putat eundem esse cum Aeolio, cui tribuit tumorem ac fastum 
et submolle quiddam. Quidam musices studiosi affirmant difficillimum esse 
transitum a Dorio ad Phrygium. Ostendimus et alias Phrygium melos σκολιόν 


appellatum et in funebribus naeniis adhiberi solitum. Quod si Dorius cantus Phrygio 

diversus est, utpote qui ad belli cupiditatem inflammet, consentaneum est illum 
pyrrichiis constitisse, quandoquidem spondeo contrarius est pyrrichius. Verum de 
his harmoniarum generibus permulta Plato in libris De rep. Rursus in Lachete docet 
hanc esse vere Doricam cantionem et Graecam harmoniam, non Phrygiam neque 
Ionicam, neque Lydiam, si vita concordet cum oratione bona. Nonnulla Plutarchus in 


libro de Musica. Nos, quantum ad percipiendum adagii sensum sat est, attigimus. 
1494. IT, V, 94. A carcere 


Ἀπὸ BaAfidoc, id est a carcere (sive repagulo), id est, ab ipso rei principio. 
Sumptum a certaminibus equestribus, ubi cursus initium est a carceribus, id 
repagulis, finis meta. Itaque cum exorsum negotii significamus, ab ipsis carceribus 
dicimus, cum finem, ad metam usque : veluti si quis dicat foedum esse, si quis artifex 
ab ipso statim carcere peccet, aut neminem tam ignavum, qui non ἀπὸ βαλβίδος 
strenuus esse videatur. Extat apud Aristophanem. Confine, quod alibi positum est : 


ἀπὸ γραμμῆς, id est A linea. 
1495. IT, v, 95. A coelo ad terram 


Ἀπὸ οὐρανοῦ μεχρὶ γῆς, id est a coelo ad terram, proverbialis figura perinde 
valens, quasi dicas quacumque de re : ab extremo initio usque ad supremum finem. 
Sic apud Plautum in Persa licitatori roganti, num ex puella quaedam scitari liceret, 
venditor, quantum vellet, percontari permittens À coelo, inquit, ad terram, quod 


lubet. 


1496. II, V, 96. Mores amici noveris, non oderis 


Porphyrion in Horatium hunc versum proverbialem admonet fuisse : 
Mores amici noveris, non oderis. 
Eum nos inter Graecas sententias repertum restituimus. Est enim hujusmodi : 


Φίλου τρόπους γίνωσκε, μισήσῃς δὲ μή. 

Admonet in amicorum moribus quaedam vitia dissimulanda, sic ut intelligantur 
quidem, sed tamen tolerentur, ne severior et oculatior in observandis amici malis 
subvertas amicitiam. Atque id praecepti locum habebit in levioribus morbis, non in 
his, quae ad famam aut ingens periculum pertinent amicorum. Non nosse amici vitia 
est hominis parum deligentis, quos diligat ; odisse parum civilis. Noscenda sunt, ut 
aut corrigas, aut certe minuas, at non sic, ut ob ea videaris amicum odisse, siquidem 


nulli futurus est amicus, qui nihil vitiorum in amico ferre possit. 


1497. II, v, 97. Bithus contra Bacchium 


Bithus et Bacchius nobile par gladiatorum fuit, quorum mentionem Suetonius 
quoque fecit, pares arte, pares audacia. Proinde quoties duo aequaliter improbi 
contendunt inter sese, ita ut neuter alteri velit concedere, non intempestiviter 
dicemus, Bacchium cum Bitho commissum. Horatius in Sermonibus : Uti non/ 
Compositus melius cum Bitho Bacchius, Rupili Persiique parem inter ipsos 
improbitatem et maledicentiam significans. Quicquid insigniter improbum est et ad 
omnem contentionem paratum, gladiatorium appellamus : gladiatoria corporis 
firmitas, gladiatoria audacia, Gladiatoriis animis ad me affectant viam. Marcus 
Tullius in Philippicis Antonii fratrem aliquoties mirmyllonem appellat, ut in 
Philippica sexta : Etiam ne ab hoc mirmyllone Asiatico senatus mandata, legatorum 


verba audientur ? 


1498. II, v, 98. Esernius cum Pacidiano 


Simile fuerit illud ex Lucilio : Esernius cum Pacidiano compositus. Erant et hi 
gladiatores per omnia pares longeque omnium nobilissimi. M. Tullius in libro De 
optimo oratorum genere : À me autem, quo maximis minima conferam, gladiatorum 
par nobilissimum inducitur : Aeschines tanquam Esernius, ut ait Lucilius, non 
spurcus homo, sed doctus et acer, cum Pacidiano hoc componitur, optimus longe 


post homines natos. Ejusmodi ferme spectaculum nobis exhibuerunt non sine magna 

omnium voluptate superioribus hisce diebus Londini apud Britannos duo theologi. 
Quorum alter erat magnus ille Standicis, Franciscanorum, quos conventuales vocant, 
in ea insula κορυφαῖος, homo mire vocalis, Scotista strenuus, animo intrepido, tum 
115 lateribus eaque corporis firmitate, ut vel triarius miles, vel gladiator esse posset, ni 
theologus esset ; alter Italus ex eorum sodalitio, quos vulgus fratres Servitas appellat, 
ob id, ut accipio, quod, licet sint scarabeis nigriores, tamen uni Virgini Mariae 
serviant, neque cum Christo, neque cum quoquam alioqui divorum quicquam 
habeant commerciü. Verum hic, ut fortassis eruditione non inferior erat, ita 
gladiatoriis illis dotibus longe impar, ut ego quidem sentio. Is ubi sese ex more sub 
quadragesimam sacram in Britanniam recepisset, quo declararet sese non omnino 
lusisse operam, quam theologicis litteris annos jam aliquot impenderat Lutetiae, 
conclusiones, ut vocant, aliquot proponere coepit inter eruditos disputandas, quarum 
pleraeque ad negotiatores pertinebant, excepta prima, quae ad divi Francisci 
contumeliam videbatur pertinere. Ea habebat hanc ferme sententiam : peccare Fratres 
Minores, si pecuniam accidpiant sive ipsi, sive per alios, et ex consequenti peccare, 
qui illis pecuniam darent, quod quisquis ministraret occasionem peccandi, peccaret 
ipse quoque. Atque ut auderet homo peregrinus, haec perpulit occasio : Diversabatur 
hic Servita apud Augustinianos, qui se vocant eremitas, κατ’ ἀντίφρασιν, opinor. li 
Londini non mediocrem quaestum faciunt ex negotiatoribus, praesertim Italis, et ob 
id invisi Minoritis. Standicius igitur, quo quaestum illum ad suos averteret, in 
concione monuit populum etiam atque etiam, viderent, quibus confiterentur : nam 
duobus tantum ordinibus a pontifice datum jus audiendi peccata quorumilibet, 
nimirum Minoritis et Jacobitis. Haec quoniam ad famem vocare videretur reliquos 
ordines, inito consilio subornarunt Servitam, qui tam capitalem injuriam thematiis 
ulcisceretur, quod linguae Britannicae rudis loqui populo non posset. Affiguntur 
igitur omnibus templis et angulis conclusiones, ad quibus dicere coeperam. Hujus 
rumor paulatim, ut fit, sparsus cum ad Standicianas aureis pervenisset, ibi vir pius 


excelsique animi se dignas iras animo concipit. Minatur dira et omnino res ad 

magnam aliquam tragoediam spectare videbatur, ni deus aliquis ἀπὸ μηχανῆς 
intervenisset. Intelligebat enim vir sapiens rem ad Saguntinam famem spectare, si 
ejusmodi propositio vel audita fuisset publice. Et inter ipso sis sanctissimus habetur, 
quisquis nummorum quam plurimum possidet. Quid multa ? Coactus est Servita 
adire hominem, quo se purgaret et illius placaret animum. Ibat homo gravate, 
territabant enim hospitem complures, quod dictitarent Standicium hominem esse 
virulentum, clamosum, bilis immodicae ; tum apud promiscuam plebem, puta 
naviculatores, aurigas et calcearios, veteramentarios, fullones aliosque id genus 
proceres, esse aliquid ; deinde tanto animi robore, ut unus adversus universam 
Britannorum ecclesiam immunitatis causam fortissime sustinuerit, ob id sacerdotibus 
et episcopis omnibus invisus ac bonae plebis parti, quae clericis bene vult. 

Ut coram ventum est, Servita, quoniam non theologiam modo, verumetiam 
rhetoricen attigerat, hoc exordio aggressus hominem sibi conciliare : Egregie pater, 
inquit, haud sane volens huc venio, quod audiam a plerisque te esse impotenter 
iracundum et, si quibusdam credendum est, etiam furiosum. Atque hactenus μάλα 
ἐντέχνως captata benevolentia rem paucis subjecit : Attamen, inquit, quoniam hi 
patres id tantopere ἃ me contenderunt, adsum auditurus, si quid velis. Hic alter 
protinus magnis conviciis debacchari in hominem : conclusionem esse scandalosam, 
offensivam piarum aurium, haeresim sapientem, irreventialem in seraphicum 
ordinem divi Francisci ; ipsum mox poenas daturum, ni eam recantet. Contra Servita, 
ut fortem virum decuit, respondit se disputandam proposuisse, non recantandam. 
Ad tam impiam vocem supra modum commotus Standicis jubet hominem paulisper 
operiri ac sese proripit intro. Servita ne hic quidem obtemperans tanto viro coeperat 
jam abire, at ille mox accitis satellitibus aliquot suis cucullatis (habet enim permultos, 
nec minus robustos, nec minus audaces regiis) abeuntem assecutus, correptum 
pedibus, ceu Cacum qumpiam, introrsum trahit. Ibi Servita destitutus et extrema 
metuens, quod in deploratis rebus fieri solet, Jesum implorat, Jesum, Jesum, quanta 


potest voce identidem exclamans. Nusquam erat Jesus inter Franciscanos, sed 

trahebatur interim miser. Verum e vicino ad Jesu nomen exciti quidam opifices 
cementarii cum saxis et instrumentis suis accurrebant et hominem e satellitum 
illorum manibus eripuerunt. Atque hic illius fabulae primus actus. Proximus autem 
magnis utrinque conviciis actus est, utriusque partis ducibus passim quiritantibus 
apud suam factionem. Servita votivam etiam tabellam Jesu Servatori suspendisse 
dicitur, argumento coloribus expresso et asscripto epigrammate. Jam fabula cito 
populum pervagata ad cardinalis etiam aures, qui ejus regni praeses ac judex est, 
penetrarat. Is, ut est festivo ingenio, ratus spectaculum haud injucundum, ambos 
apud se sisti jubet. Accusat Standicius fortiter, Servita ganviter defendit. Cardinalis 
proninciat, quandoquidem scholastica disputabilique esset propositio, uti mox a 
pasca, Jovis die, publice disputarent in aede divi Pauli (id templum ejus insulae 
celeberrimum). Neutra pars pugnam detrectat. Adornant sese duces, apparant sese 
milites, affiguntur valvis, compitis ac palis omnibus conclusiones, concurritur et e 
longinquo ad hoc spectaculi. Diversa hominum studia, sed omnium aequa 
expectatio. 

Ne longum faciam, aderat dies pugnae destinatus, doctis atque indoctis 
differta omnia. Et ecce quorundam opera factul est, ut ἃ rege per cardinalem 
interdictum exiret, ne quid ageretur. Ibi Standicius, quo gloriam eam in se derivaret, 
dimissis aliquot e suis spargit per omnem populum Servitam supplicem sibi ad 
genua accidisse deprecatumque, ne disputatio procederet. Jamque id plerisque 
persuasum erat, cum alter hospes Anglice nesciret, nisi nescio quis deus Servitae in 
mentem misisset quiddam. Is enim conscenso suggestu sic multitudinem est 
allocutus : Doctissiimi doctores vosque, caeteri praestantissimi viri ! Erat hodie futura 
dispositio, sed reverendissimus cardinalis ob justas causas jussit supersedere. Ne 
quid frustra expectetis. Minores, ubi vident tantam gloriae praedam sibi e manibus 
eripi, adoriuntur hominem, etiam in medio templo dilaniaturi, ni providens 
cardinalis illi custodes aliquot suae familiae notos adjunxisset. Minores igitur, quod 


illic solum livebat, motis capitibus multa procul minati, rursus ad cardinalem magnis 

clamoribus Servitam accusant, qui contra regium interdictum ausus sit apud 
populum testari se paratum ad defendendam conclusionem tam impiam. Jubetur 
utraque pars adesse. Standicius praeter satellites suos etiam puerum cucullatum 
adduxerat, jam tum Scotissantem. Tanti refert a teneris recte institui ! Eum, dum per 
diversa atria ad cardinalis adytum penetrat, ostentat magnatibus aulicis, na mille 
plerisque notus est magnis quam charus. Affirmat fore, ut puer ille Servitam conficiat 
proteratque. Ventum est. Agit Standicius, ut puer cum illo commitatur. At negat 
cardinalis decorum, si cum homine graduato, ut vocant, puer committeretur. Nam 
Servita theolohiae bacalaureus erat, currens an sedens, formatus an mox formandus, 
incertum. Objectus est igitur Minorita quispiam, sed Italus Italo, ut cornis cornici 
configeret oculos. Docti aliquot et proceres arrectis auribus circumstant. Ibi Minorita 
porrecto brachio : Tun, inquit, ais peccare Minores, si tractent pecuniam ? Aio. Negas 
pontificem posse indulgere, ut liceat ? Haud nego. At nobis indulsit. Credo. Licet 
igitur. Haud repugno. Mentitur igitur tua conclusio. Hoc telum sic elusit Servita : 
Mea, inquit, conclusio de Minoribus pronunciat. Illis non licet. Vobis, qui Minores 
non estis, licet. Imo, inquit alter, bulla pontificia nos Minores vocat. Vocat, ait Servita, 
sed addit conventuales. Sic enim Minores conventuales Minores sunt, ut homo 
mortuus est homo. Hic cum obmutuisset Minorita, non enim expectarat eam 
solutionem, cardinalis admiratus dialecticum acumen arrisit bon insuaviter. 
Standicius, ubi videt primam coitionem parum feliciter procesisse, pise prodit in 
harenam ac vultu minaci et intento brachio Aio, inquit, te excommunicatum. Et mox 
neganti Est nobis, inquit, bulla pontificia, quae excommunicat omnes, qui dicere 
ausint Fratres Minores conventuales apud Anglos peccare, si recipiant pecuniam. Tu 
vidisti bullam et affirmas, ergo es excommunicatus. Hic plabe jam ἔμβροχος 
tenebatur Servita, nisi sic elapsus esset, ut diceret bullam loqui de Minoribus 
conventualibus, qui Minores non essent, suam conclusionem loqui de Minoribus 
absolute. Cardinalis, qui anima gratia magis quam serio haec ageret, sic utrunque 


dimisit, ut nondum satis liqueret, uter esset vir fortior. Servita Lutetiam repetiit, 

triumphum illic acturus. Standiciani contra apud suos jactitant illum a puero 
superatum, sic ut nihil haberet, qhod hisceret. Conclusio manet Oxoniae 
Cantabrigiaeque in scholis theologicis disputanda. Hoc spectaculi quoniam nobis 
vehementer jucundum fuit, volui tibi, optime lector, eam voluptatem communicare, 


ut hac amoenitate lectionis taedium levares. 


1499. IT, V, 99. Bis septem plagis polypus contusus 


Δὶς ἑπτὰ πληγαῖς πουλύπους πιλούμενος, id est 

Plagis adactus polypus quatuor decem, 
dici solitum, ubi quis multo tandem malo fit emendatior, quemadmodum accidit 
indomitis adulescentibus, qui plurimorum experientia malorum tandem cicurantur. 
Conveniet et in eos, qui duriore ingenio praediti non nisi gravibus suppliciis 
corriguntur. Aïunt polypum piscem captum diu multumque tundi caedique solere, 


quo mitior fiat et ad esum accommodatior. Auctor Zenodotus. 


1500. IT, V, 100. Mopso Nisa datur 


Schema proverbiale videtur et illud apud Vergilium in Pharmaceutria : Mopso 
Nisa datur, cum praeter omnium spem res praeclara contingit cuipiam prorsus 
indigno, ut nihil jam non posse sperari vel a quovis appareat : 

Mopso Nisa datur. Quid non speramus amantes ? 
Est autem emphasis in nominibus, nam Mopsum dicens intelligit infimum 
abjectuissimumque pastorem, Nisam puellam insigni forma. Non abludit hinc illud 
Sophoclis in Ajace flagellifero : 

Οὐκ ἔστ΄ ἄελπτον οὐδέν, id est 

Nihil est, quod haud sperare liceat. 
In eandem sententiam Linus apud Stobaeum : 

Ἔλπεσθαι χρὴ πάντ’, ἐπεὶ οὐκ ἔστ΄ οὐδὲν ἄελπτον. 


Ράδια πάντα θεῷ τελέσαι καὶ ἀνήνυτον οὐδέν, id est 

Speres cuncta : nihil, quod non contingere possit. 


Omnia sunt magnis factu proclivia divis. 


1501. II, VI, 1. Quid nisi victis dolor ? 


Τί ἄλλο ἢ τοῖς νενικημένοις ὀδύνη ; id est Quid aliud quam victis dolor ? 
Usurpandum, ubi palam fit in contumeliam quippiam. Sumptum a dicto Brenni 
palam illudentis Romanos in appendendo auro, quod stipulatus fuerat ab illis 
desperantibus auxilium, ut e Romanis finibus abduceret Gallorum exercitum. Sed 
ipsius Plutarchi verba libitum est subscribere: Εἶτα δόξαν τοῖς κρατίστοις 
συνελθεῖν εἰς λόγους Βρέννῳ και Σουλπικίῳ τῷ χιλιάρχῳ Ῥωμαίων ὡμολογήθη 
τούς μὲν χιλίας λίτρας χρυσίου καταβάλλειν, τοὺς δὲ λαβόντας ἐκ τῆς πόλεως 
καὶ τῆς χώρας αὐτίκα ἀπελθεῖν. Ἐπὶ τούτοις γενομένων ὅρκων καὶ τοῦ χρυσίου 
κομισθέντος, τῶν δὲ Κελτῶν περὶ τὸν σταθμὸν ἀγνωμονούντων, κρύφα τὸ 
πρῶτον, εἶτα φανερῶς ἀφελκόντων καὶ διαστρεφόντων τὴν ῥοπὴν, ἠγανάκτουν 
οἱ Ῥωμαῖοι πρὸς αὐτούς. Ὁ δὲ Βρέννος οἷον ἐφυβρίζων καὶ καταγελῶν 
ἀποδυσάμενος τὴν μάχαιραν ἅμα καὶ τὸν ζωστῆρα προσέθηκε τοῖς σταθμοῖς. 
Πυνθανομένου δὲ τοῦ Σουλπικίου τί τοῦτο; τί γὰρ ἄλλο, εἶπεν, ἢ τοῖς 
νενικημένοις ὀδύνη ; Τοῦτο μὲν ἤδη παροιμιώδης λόγος γέγονε. Id est : Itaque 
cum placuisset, uti principes in colloquium venirent Brennus et Sulpicius, 
Romanorum ductor, convenit ut Romani mille libras auri dependerent : hi simul 
atque accepissent aurum, ex urbe atque ex agris discederent. Super his cum 
jusjurandum intercessisset jamque aurum esset adductum Gallique pactae fidei 
immemores initio furtim, mox palam deprimerent detorquerentque lancem, 
Romanorum adversus illos coorta est indignatio. At vero Brennus tamquam per 
ludibrium et irridendi causa ensem una cum baltheo exutum lancibus apposuit. 
Porro Sulpicio roganti quid hoc esset τοὶ, Quid enim aliud, inquit, nisi victis dolor ? 
Atque id dictum jam in proverbium abiit. Cujus meminit Festus Pompeius, illud 


addens : Cum Camillus Brennum insidiis circumventum concideret et ille quereretur 

contra foedus fieri, retorsit in eum suam vocem, Vaeh victis. Sic etenim Festus effert 
proverbium. Unde palam est dolorem, non opprobrium in Plutarcho vertendum 
fuisse. Lapus interpres aut lapsus est aut usus est exemplari, in quo scriptum erat pro 
ὀδύνη ὄνειδος. Huc allusisse videtur Plautinus Ballio : Vae victis, cum victus vel 
iniquis conditionibus parere cogitur. Et, ni fallor, Vergilius in Moeride : 

Nunc victi tristes, quoniam sors omnia versat, 

Hos illi, quod nec bene vertat, mittimus haedos. 


Nonius Marcellus in dictione cestus, citat titulum satyrae Varronianae Vae victis. 


1502. II, VI, 2. Aquam bibens nihil boni parias 


Ὕδωρ δὲ πίνων χρηστὸν οὐδὲν ἂν τέκῃς, id est 

Aquam bibens probum et utile paries nihil. 
Hujus auctorem ferunt Demetrium Halicarnasseum. Cujus sensus est a poetis nihil 
praeclarum aut posteritate dignum aut venustum proficisci, si biberint aquam, hoc 
est, si pauperes fuerint et tenui victu. Horatius : 

Nulla placere diu neque vivere carmina possunt, 

Quae scribuntur aquae potoribus. 
Item Juvenalis : 

Quod si Vergilio puer et tolerabile desit 

Hospitium, caderent omnes a crinibus hydri, 

Surda nihil gemeret grave buccina. 
Idem : Satur est cum dicit Horatius ohe. Demetrii Halicarnassei distichon hujusmodi 
citatur a Zenodoto, etiam si in epigrammatis refertur Nicerati titulo : 

Οἶνός που χαρίεν τι φέρει ταχὺς ἵππος ἀοιδῶν 

Ὕδωρ δὲ πίνων χρηστὸν οὐδὲν ἂν τέκης. 

Quamquam apud Athenaeum secus refertur versus prior : 

Oivos τοι χαρίεντι πέλει μέγας ἵππος ἀοιδῷ, id est 


Sane magnus equus lepido sunt vina poetae. 

lidem versus referuntur ab Athenaeo, secundo Dipnosophistarum libro, ex 
epigrammate quodam, quod quidam scripserat in Cratinum, qui frequenter in 
comoediis taxatur ut vinosus. Quin et Horatius eloquentiam vino tribuit : 

Fecundi calices quem non fecere disertum ? 
Martialis : 

Possum nil ego sobrius, bibenti 

Succurunt mihi quindecim poetae 
Aristoteles libro De naturis animantium octavo psittacum loquaciorem fieri putat, si 


vinum biberit. 


1503. II, VI, 3. Digna canis pabulo 


Ἀξία ἡ κύων τοῦ βρώματος, id est Digna canis pabulo. Ferme perinde valet ac 
si dicas : Dignus operarius mercede sua. Et vix quisquam est tam inutilis minister, 
quin si non amplo salario, certe victu dignus esse videatur. Refertur a Suida. 
Quadrabit in hominem non usquequaque rejiciendum atque inutilem aut in 
hominem assentatorem et ob id idoneum qui versetur in principum aulis, ubi nullo 


in pretio sunt qui nesciant adulari. 


1504. IT, VI, 4. Canis digna sede 


Ἀξία ἡ κύων θρόνου, id est Canis digna sede. Cum novus honos obtigit 
cuipiam immerenti. Sumptum videtur a Melitaeis canibus, quibus nonnullae 
mulierculae majorem habent honorem quam ipsis maritis. Nisi mavis referre ad 
Anubim Aegyptiorum deum. Porro constat canibus a dominis tantum honoris 


habitum, ut defunctis etiam monumenta statuerint. Refertur a Diogeniano. 


1505. IT, V1, 5. Si vinum postulet, pugnos illi dato 


Ἂν οἶνον ait}, κονδύλους αὐτῷ δίδου, id est 


Si vina poscat 116, pugnos porrige. 

Ubi pro bonis rebus expectatis diversa accipiuntur. Sumptus est hic senarius 6 
tragoedia quapiam de Cyclope et Ulysse. Est autem notissima fabula, 
quemadmodum apud Homerum Ulysses Polyphemo Cyclopi vinum petenti subinde 
porrigit, quo simul atque jam temulentus sopitusque jaceret, palo praeusto oculum 
illi perterebravit. Putant metaphoram a pueris ductam, qui petentes non petenda 
nonnumquam colaphos recipiunt. Terentius in Phormione : Pugnos in ventrem 
ingere. Pugnos plagas ipsas vocat, itidem ut Graeci κονδύλους. Adagium refertur a 


Suida. 


1506. II, VI, 6. Pro perca scorpium 


Ἀντὶ πέρκης σκορπίον, id est Pro perca scorpium. Ubi quis optima captans 
pessima capit. Nam perca piscis est vel maxime laudatus, cujus identidem meminit 
Athenaeus gulonum delicias recensens. Scorpius letalis est, quamquam est et piscis 
hujus nominis, contempti saporis, de quo magis sentire videtur adagium. Simili 
figura dixit Lycophron : 

Ὁ δ’ ἀντὶ πιποῦς σκορπίον λαιμῷ σπάσας, id est 

Αἱ scorpium 1116 glutiens pipus vice. 


Est enim pipo avis genus. 


1507. II, VI, 7. Pro beneficentia Agamemnonem ulti sunt Achivi 


ANT εὐεργεσίας Ἀγαμέμνονα τῖσαν Ἀχαιοί, id est, 

Pro meritis male tractarunt Agamemnona Grai. 
Quidam ad hunc efferunt modum : 

AT εὐεργεσίας Ἀγαμέμνονα δῆσαν Ἀχαιοί, id est 

Pro benefactis vinxerunt Agamemnona Grai. 
Dicebatur in ingratos, qui pro summo beneficio summum remetiuntur maleficium. 
Agamemnon enim tot exhaustis laboribus in expugnanda Troia pro dignitate 


Graeciae domum reversus veste inexplicabili involutus interfectus est ἃ 

Clytaemnestra, auxiliante Aegistho adultero. Annotatum est hoc fere accidere viris 
de republica bene meritis, ut pro bene factis pessimam gratiam tulerint a populo. 
Pindarus in Pythiis hymno quarto: Φαντὶ δὲ ἔμμεν τοῦτο ἀνιαρότατον, καλὰ 
γινώσκοντ' ἀνάγκᾳ ἐκτὸς ἔχειν πόδα, id est Aiunt autem hoc esse molestissimum, 
qui norit honesta, necessitate foris habere pedem, hoc est non frui bonis, cum ipse 


bene meritus sit de aliis, sed pro bene factis male audire. 
1508. IT, VI, 8. Cane Tellenis cantilenas 


Ἄειδε τὰ TÉAAnvos, id est Cane cantiones Tellenis. Quidam dici putant de 
dicacibus mordacibusque, quidam de inepte loquaculis. Nam Tellenem hunc 
tibicinem quemdam fuisse, poetam item carminum ineptissimorum. Alii tradunt 
hunc jocos quosdam versibus lepidissimis descripsisse, non sine multo sale 
scommatum. Meminit hujus Tellenis Diarchus Messenius apud Zenodotum, item 


Plutarchus in Apophthegmatis. 


1509. IT, VI, 9. Azanaea mala 


Ἀζαναῖα κακά, id est Azanaea mala. Dici solitum, ubi quis in re perdifficili et 
infrugifera plurimum sumeret laboris aut ubi res esset cuipiam cum homine difficili, 
moroso, intractabili, tenaci. Tradunt Azanaeam regionem quampiam esse Arcadiae, 
sterilem et culturae inhabilem, in qua coloni multo sudore parum fructus referunt. 
Haec ferme traduntur ἃ Graecarum paroemiarum collectoribus. Ceterum Stephanus 
De nominibus urbium veluti fontem aperit nobis hujus adagii. Siquidem is 
complures refert Azanias, unam, quae sit Arcadiae pars ; in hac fontem quempiam 
esse, cujus aquam qui gustarit, hunc usque adeo ἃ vino abhorrere, ut nec odorem 
ferat. Alteram Massiliae, tertiam Phrygiae, cujus mentionem fecerit etiam Strabo libro 
Geographiae duodecimo. De hac Hermogenes citante Stephano hujusmodi 
quamdam narrat fabulam. Cum illic frequentes essent villae rusticorum, orta ob 


sterilitatem agrorum fame collecti pastores rem divinam fecerunt fertilitatem a diis 

petentes. Ceterum cum dii non audirent illorum vota perduraretque agrorum 
sterilitas, Euphorbus e pastoribus quidam novum sacrificii genus excogitavit. 
Immolavit enim οὐανοῦν καὶ ἔξιν, quia Phrygum lingua sonat vulpem et echinum. 
Hac hostia placatis diis agros feraces esse coepisse ; quod ubi finitimis pastoribus 
esset cognitum, Euphorbo sacerdotium et imperium detulerunt. Post loci nomen 
commutatum est proque Azania Ἐξανάγουν vocatum, quod perinde sonat Phrygio 
sermone, quasi Graece dicas Ἐχιναλώπεκα, Latine Echinovulpem. Hujusmodi ferme 


Stephanus, ex quibus conjectari licet ex ea fabula natam paroemiam. 


1510. II, VI, 10. Capra nondum peperit, hoedus autem ludit in tectis 


ALE οὔπω τέτοκεν, ἔριφος δ' ἐπὶ δώματα παίζει, id est 

Nondum enixa capra, at jam ludit in aedibus hoedus. 
Qui postrema perfectaque jam aggrediuntur praeteritis iis quae praecessisse oportuit, 
aut qui gloriantur jam assecutos sese cujus ne fundamenta quidem sunt jacta, aut qui 
rem agunt praepostere. Prius est enim peperisse, quam ut hoedus ludat in tectis. 


Refertur a Zenodoto. 


1511. II, VI, 11. Reperit deus nocentem 


Εὗρε θεὸς τὸν ἀλιτρόν, id est Reperit deus nocentem. Cum tandem ultio 
contingit improbis quasi divinitus immissa. Theocritus in Idyllio decimo : 

Εὗρε θεὸς τὸν ἀλιτρόν: ἔχεις, πάλαι ὧν ἐπεθύμεις, id est 

Invenit deus impium, habes quae olim cupiebas. 
Theocriti scholiastes indicat proverbium et alia forma solitum efferri : Εὗρε Θεὸς 
αἴτιον. Simile est Homericum illud Iliados Δ: 

Εἴπερ γάρ τε καὶ αὐτίκ΄ Ὀλύμπιος οὐκ ἐτέλεσσεν, 

Ἔκ τε καὶ ὀψὲ τελεῖ, σύν τε μεγάλῳ ἀπέτισσαν, id est 

Quamquam etenim non punit Juppiter ilico sontem, 


Αἱ faciet tandem, et luerint sua crimina magno. 

Huc pertinet illud Sophocleum : 
Or’ ἂν dE τις θεῶν, 
Βλάπτῃ, δύναιτ’ ἂν οὐδὲν ἰσχύων φυγεῖν, id est 
100] quis deorum laeserit, 

Nemo queat suffugere quamlibet potens. 
Astipulatur item senarius ille proverbialis : 

Θεοῦ dE πληγὴν οὐχ ὑπερπηδᾷ βροτός, id est, 

Plagam deorum nullus hominum suffugit. 
Pindarus item in Pythiis : 

Θεὸς, ὃ καὶ πτερόεντ' αἰετὸν κίχε καὶ θαλασσαῖον παραμείβεται 

Δελφῖνα, καὶ ὑψιφρόνων τιν’ ἔκαμψε βροτῶν, id est 
Deus οἱ alatam aquilam assequitur et marinum praevertitur delphinum et elatorum 
quempiam depressit mortalium. Astipulatur huic sententiae et in Olympiis : Εἰ δὲ 
θεὸν ἀνήρ τις ἔλπεταί τι λαθέμεν ἔρδων, ἁμαρτάνει, id est Quod si deum homo 


quispiam sperat falsurum se, cum agit aliquid, errat. 


1512. II, VI, 12. Ignavis semper feriae sunt 


Qui vacant otio, feriari dicuntur et otiosi feriati et otium feriae, quae 
metaphorae tamquam in proverbium receptae sunt. Theocritus in Bucolicis : 

Ἀεργοῖς αἰὲν ἑορτά, id est 

Semper feriae inertibus. 
Nam feriis etiam ethnici a profanis negotiis abstinebant. Qui fugitant laborem, optant 
dies festos, quo liceat otiari ventrique et voluptatibus indulgere. Siquidem antiquitus 
in hoc dabantur agricolis feriati dies aliquot, ut lusu reficerent lassitudinem ; 
admiscuerunt autem religionem, quo moderatiores essent lusus. At hodie 
Christianorum vulgus feriis olim ad pietatis usum institutis in compotationes, in 
scorta, in aleas, in rixas, in pugnas abutitur ; nec ullo tempore plus committitur 


flagitiorum, quam quo maxime conveniebat a flagitiis abesse, nec unquam magis 

imitatur ethnicos, quam cum praecipue Christianos oportebat agere. Cumque palam 
sit rem juvandae religioni repertam in religionis perniciem vergere, tamen haud scio 
quo consilio pontifices quotidie ferias addunt feriis, cum potius conveniat prudentes 
imitari medicos, qui pro ratione morborum mutant remedia, tantum ïillud ceu 
scopum spectantes, ut bonae valetudini conferant. Proinde cum videant rem olim pro 
temporum illorum ratione salubriter institutam nunc mutatis Christianorum moribus 
pestem esse pietatis, quae tandem religio est constitutionem eodem mutare consilio, 
quo veteres illi constituerunt ? Quod de festis diebus dico, de multis aliis sentiendum 
est, non quod damnandas existimem Christianorum ferias, sed quod in immensum 
nolim crescere et paucas eas, quas instituit priscorum auctoritas, ad id converti 
cupiam, ad quod repertae sunt ; nam vere Christianis omnis dies festus est, malis 
vero, quae maxima turba est, festi dies minus festi sunt quam profani. 

Sed ut ad proverbium revertamur, apte accommodabitur in eos, qui numquam 
non causantur aliquid, quo sint in otio : veluti quibus insuaves sunt litterae, nunc 
excusant valetudinem, nunc occupationes rei domesticae ; nonnumquam obstat rigor 
hiemis, alias aestatis fervor, interdum autumni periculosum caelum ; demum avocat 
a libris veris amoenitas mox fugitura. Pransi negant esse rem habendam cum libris, 
antequam concoxerit stomachus ; impransis obstrepit fames, quo minus libeat. Luci 
dicunt ignavum esse domi desidere, ceterum ad lucernam vigilare oculis inimicum. 
Si suppetit res domestica, Quorsum opus, inquiunt, litteris ἡ; si deest, negant 
pauperem posse philosophari. Iluvenis negat aevi florem curis senilibus 


absumendum ; provectior ait valetudini parcendum. 


1513. II, VI, 13. Catulae dominas imitantes 


Τὰς δεσποίνας ai κύνες μιμούμεναι id est, Dominas imitantes catellae. Ubi 
servi dominorum ferociam repraesentant aut discipuli praeceptoris resipiunt 
arrogantiam aut ministri principum fastum, breviter quoties ii, qui subsunt, eorum 


exprimunt mores, sub quorum imperio degunt. Unde et illud Juvenalis : 

Maxima quaeque domus servis est plena superbis. 
Videas autem et Melitaeas, opulentarum mulierum delicias, fastum, lasciviam 
totamque ferme morum imaginem reddere. Usurpatur hoc adagium a Platone, libro 
De republica octavo : Ἀτεχνῶς γὰρ αἵ TE κύνες κατὰ τὴν παροιμίαν οἱἷαίπερ αἱ 
δέσποιναι. Γίγνονταί τε δὴ καὶ ἵπποι καὶ ὄνοι, πάνυ ἐλευθέρως καὶ σεμνῶς 
εἰθισμένοι πορεύεσθαι κατὰ τὰς ὁδούς, ἐμβάλλοντες τῷ αἰεὶ ἀπαντῶντι, ἐὰν μὴ 
ἐξίστηται. Id est Palam enim tum catellae juxta proverbium tales quales sunt 
dominae. Tum et equi et asini tales redduntur, qui assuefacti fuerint admodum libere 


fastuoseque per vias ingredi, semper incursantes in obvium, ni cedat. 


1514. II, VI, 14. Tantali poenae 


Ταντάλειοι τιμωρίαι, id est Tantali supplicia. De 115 dicendum, quibus adsunt 
quidem bona, verum his frui negatum est. Α fabula Tantali sumptum, quem poetae 
fingunt apud inferos assistere flumini sitientem, quod si quando admoverit se 
potaturus, repente aquam labris contactam refugere. Tum capiti imminere arborem 
pomis onustam, sed eam subito porrigenti manum alio subducere sese atque ita 
miserum praesente copia inopia discruciari. Id olim in divites parcos et sordidos dici 
vulgo solere testis est Horatius in Sermonibus : 

Tantalus a labris sitiens fugientia captat 

Pocula. Quid rides ? Mutato nomine de te 

Fabula narratur : congestis undique saccis 

Indormis inhians et tanquam parcere sacris 

Cogeris aut pictis tamquam gaudere tabellis. 

Idem in Odis : 

Magnas inter opes inops. 

Gregorius Nazianzenus in epistola ad Basilium eleganter detorquet ad hujus mundi 
delicias, quae numquam explent animum. Ταντάλειοι, inquit, τινὲς καὶ KATAKQUTOL 


διψῶντες ἐν ὕδασι τὴν ἐλεεινὴν ἐκείνην καὶ ἄτροφον πανδαισίαν, id est Tantalii et 

execrabiles sitientes in aquis miserandam ïillam et nihil alimoniae conferentem 
pandaesiam. Πανδαισίαν autem Graeci vocant convivium ex omni genere 


deliciarum apparatum. 


1515. II, V1, 15. Viro seni maxillae baculus 


Ἀνδρὸς γέροντος αἱ γνάθοι βακτηρία, id est 

Maxilla senibus scipionis est vice. 
Dici solitum de 115 qui ob defectas aetate vires lautiore pariter et copiosiore victu 
coguntur uti quo quod senecta deterit, utcumque sarciant cibo. Manet et in 
hodiernum senile verbum: Ego me dentibus meis sustento. Est autem velut 
aenigmaticum, reliquos ingredi pedibus, senes dentibus. Etenim quod decessit nativo 
corporis succo, id cibi ac potus adminiculo sarciendum. Videmus illud evenire vulgo, 


posteaquam destituit senes edacitas illa, vitae finem imminere. 


1516. II, VI, 16. Ne verba pro farina 


Μὴ λόγους ἀντ΄ ἀλφίτων, id est Ne verba pro farinis. Adversus eos 
jaciebatur, qui beneficium verbis, non re dabant. Qui fere magnatum mos est, uti 
suos splendidis promissis alant. Bene autem admonet in Pandectis Pomponius 
jureconsultus, peculium re, non verbis augendum esse. Quadrabit item in eos, qui 
beneficium pollicitis rependunt aut qui consolantur oratione, cum auxilio sit opus. 
Veteres quicquid ad victum pertineret, ἄλφιτα vocabant. Apparet e comoedia 
quapiam sumptum ; est enim hemistichium carminis iambici trimetri. De proverbio 


Aristophanico Οὐδὲν πρὸς τὰ ἄλφιτα dictum est alias. 


1517. II, VI, 17. Ancoras tollere 


Nonnullam proverbii faciem habet quod est apud M. Varronem in opere De re 
rustica, capite extreme: Ancoras tollere pro eo quod est moliri discessum, quod 


genus et illud, Talaria nectere. Haec sunt ejus verba : Interea redit ad nos Pavo et si 

vultis, inquit, ancoras tollere, latis tabulis sortitio fit tribuum, hoc est : si vultis omissa 
disputatione hinc abire. Quamquam hic alluditur ad ambiguam tabularum 
significationem, quae tum nauticae sunt, tum forenses, quibus suffragia ferebantur. 


Huic simile Quintilianicum illud Oram solvere ; nam ita plerique legunt. 


1518. II, VI, 18. Auovoot 


Inelegantes et indoctos Graeci vocant ἀμούσους, hoc est ἃ Musis alienos. 
Antiquitus enim nihil eruditum habebatur sine musica. Unde apud comicos qui 
litteras se didicisse negant, aïunt se non didicisse musicam. Quintilianus libro primo, 
capite de musicae laudibus : Denique, inquit, in proverbium usque Graecorum 
celebratum est indoctos ἃ Musis atque ἃ Gratiis abesse. Plato libro De republica 
octavo ὑποαμουσότερον dixit improbiorem et rusticius inverecundum. Et 
Aristoteles libro Rhetoricorum secundo: Ὥσπερ οἱ ποιηταί φασιν τοὺς 
ἀπαιδεύτους παρ΄ ὄχλῳ μουσικώτερον λέγειν, id est Quemadmodum aiunt poetae 
indoctos apud multitudinem elegantius dicere. Hominem insigniter elegantem 
μουσικώτατον dicimus, denique quicquid est moderatum compositumque 
ἔμμουσον dicunt Graeci. Et Athenaeus ἀμουσολογίας appellat ineruditas parumque 
tempestivas fabulas. Aeschines adversus Timarchum : Kai γὰρ πρὸς τοῖς ἄλλοις 
κακοῖς ἄμουσός τις οὗτος καὶ ἀπαίδευτος ἄνθρωπός ἐστιν, id est Nam et praeter 
alia mala alienus ἃ Musis et ineruditus est homo. Aristophanes in Equitibus : 

Ἀλλ’, ὠγάθ΄, οὐδὲ μουσικὴν ἐπίσταμαι, id est 

Imo nec ipsam musicam novi, o bone. 

Homines ab humanitate politioribusque litteris alienos jubebant Gratiis et Musis 
sacrificare, quemadmodum Plato Xenocratem subinde monere solitus est, ut Gratiis 
litaret. Apud Athenaeum libro IV quidam Cynico inhumanitatem exprobrans ait : 
Οὐχ ὥσπερ σύ, Κυνικέ, ὁ μηδέποτε ταῖς Χάρισιν, AAA’ οὐδὲ ταῖς Μούσαις θύσας, 
id est Non quemadmodum tu, Cynice, qui numquam Gratiis ac ne Musis quidem 


sacrificaris. Apud eumdem libro XIIT citatur ex parodo quopiam : 

OÙc ἐδίδαξαν ἀριστερὰ γράμματα Μοῦσαι, id est 

Litterulas Musae quos edocuere sinistras. 
Videtur in perverse doctum aut maledicum congruere, siquidem ibidem Ephippus in 
quemdam dixit : 

Ἐπαρίστερος ἐπὶ στόματι τὴν γλῶτταν φορεῖς, id est 

Sinister linguam in ore gestas, 
nisi forte legendum censes, ἐπ ἀριστερά id est in levam partem. Qui cuncta 
interpretatur in levam partem omissis bonis, in leva parte gestat linguam. Unde et 
sinistras suspiciones et sinistras interpretationes dicimus. Celebratur et philosophi 
cujusdam dictum, ipsum philosophiae praecepta tradere dextra, auditores autem 
accipere sinistra. Plutarchus in vita Romuli, quem vult intelligi nec indoctum nec 
inhumanum, dicit nec Musis carere nec Gratiis : Σέξτιος δὲ Σύλλας ὁ Καρχηδόνιος, 
οὔτε Μουσῶν οὔτε Χαρίτων ἐπιδεὴς ἀνήρ, id est: Sextius Sylla Carthaginensis, 


neque Musarum neque Gratiarum expers. 


1519. IT, V1, 19. Vitilitigator 


Vitilitigatores M. Cato vocabat litium avidos et alienorum operum 
calumniatores, eaque vox ob novitatem doctis in adagionem abiit, quemadmodum et 
Homeromastiges et Vergiliomastiges. Plinius in praefatione Historiae mundi : Ergo 
securi, etiam contra vitilitigatores, quos Cato eleganter ex vitiis et litigatoribus 
composuit — quid enim illi aliud quam litigant aut litem quaerunt ? -- exsequemur 


reliqua propositi. 


1520. IT, VI, 20. Vino vendibili suspensa hedera nihil opus 


Vino vendibili suspensa hedera nihil opus. Id est : Vera virtus non eget alienis 
praeconiis. Aut res praeclarae per se placent neque desiderant exoticam 
commendationem. Sumptum apparet ἃ cauponum more, qui vinariis tabernis 


signum hederaceum solent praetendere. Ita Plautus idem in Poenulo : 

Invendibili merci oportet ultro emptorem adducere, 
Proba merx facile emptorem reperit. 
Horatius : 
Ubi largius aequo, 


Laudat venales qui vult extrudere merces. 


1521. II, VI, 21. Canere ad myrtum 


Ἄιδειν πρὸς μυῤῥίνην, id est Ad myrtum canere, proverbio jubebatur 
imperitus litterarum et infacundus quique non posset apud eruditos loqui. Hinc 
sumpta metaphora, quod apud veteres mos esset, ut in conviviis singuli suam 
cantionem canerent; quod si quis citharam accipere recusasset, utpote musices 
ignarus, is per jocum accepto ramo laureo seu myrteo cogebatur ad eum canere. 
Porro priscis hunc canendi fuisse morem testatur et Fabius libro Institutionum 
primo : Unde, inquiens, etiam 1116 mos, ut in conviviis post cenam circumferretur 
lyra ; cujus cum se imperitum Themistocles confessus esset, ut verbis Ciceronis utar, 
habitus est indoctior. Sed veterum quoque Romanorum epulis fides ac tibias 
adhibere moris fuit. Plutarchus primo Symposiacon libro scribit olim fuisse morem, 
ut in convivio primum voce communi deum canerent παιανίζοντες, ut ait ; deinde 
myrteum ramum unicuique tradi solere, quem ἄσαρικον vocatum existimat, quod is, 
qui eum accepisset, caneret; post lyra circumlata, qui peritus artis fuisset, eam 
accipiebat canebatque sonum chordarum ad vocem attemperans. Recusantibus 
autem musices imperitis σκολιόν carmen dicebatur, quia non esset vulgare neque 
cuivis facile. Alii dicunt myrtum non solere ordine circumduci, sed a sponda ad 
spondam transferri, ut, posteaquam cecinisset is, qui in prima sponda primus 
sedebat, ei traderet, qui in secundo lecto primus accumberet, hic rursum tertii lecti 
primo, deinde rursum primi lecti secundus, secundo loco in secunda accumbenti 


sponda traderet eumque ad modum per omnes iret. Haec ferme Plutarchus. 

1522. II, VI, 22. Admeti naenia 


Ἀδμήτου μέλος, id est Admeti naenia. De tristi lugubrique cantione. 
Accommodari poterit ad orationem querulam ac miserabilem. Accipitur enim 
cantilenae genus, quod σκολιόν vocant, de quo multa Julius Pollux. Dictum est 
autem obliquum vel a tibiarum figuris vel quod in conviviis, quemadmodum modo 
diximus, obliquo ordine a lecto in lectum flecterentur canendi vices. Quidam 
hujusmodi cantiones faciles et illaboratas intelligunt, nimirum quales oportet esse 
quae inter pocula canuntur et ex tempore. Verum de 115 deque superiore proverbio 
qui volet copiosius edoceri, legat Aristophanis interpretem, in eo quem mox 
indicabimus loco. Adagium ad hujusmodi fabulam referunt : Admetus rex fuit 
Pheraeorum, cujus armenta pavisse fingitur Apollo mercede conductus, cum ex 
Olympo depulsus humana specie exularet apud mortales. Exilii causam hanc 
adferunt: Aesculapius, Apollinis filius, Chirone praeceptore medicam artem 
perdidicerat, deinde sanguine, qui ex Gorgonis fluxerat venis, a Pallade accepto per 
hunc plurimos restituit sanitati. Porro sanguine, qui e sinistris defluxerat venis, ad 
perniciem hominum utebatur, qui e dextris, ad salutem. Quin fabulis vulgatum est 
illum etiam vita defunctos quosdam in vitam revocasse. Quare ne pro deo haberetur 
apud mortales, cum id videretur praestare quod deorum est proprium, Jupiter illum 
fulmine percussit. Ob id indignatus Apollo Cyclopes, qui Jovi fulmen illud fuerant 
fabricati, peremit. Quam rem indigne ferens Jupiter Apollinem destinarat e caelo ad 
inferos praecipitem dare, sed Latonae interventus precesque mitiorem poenam 
impetrarunt. Itaque caelo interdictum est, jussusque solum vertere damnatus, ut 
annum apud hominem mortalem mercede seruiret. Igitur ad Admetum profectus 
Apollo regis armenta, sicuti dictum est, pascebat et, ut erat artifex, effecit ut omnes 
vaccae gemellos parerent. Cumque apud Admetum perquam humaniter esset 
habitus, ut patrono gratiam officii referret, a Parcis impetravit, ut, cum in illarum 


fusis Admeti fatalis dies volveretur, liceret hac lege mortem effugere, si quem alium 

reperisset, qui volens illius vice mortem oppetere vellet suique capitis dispendio 
illius vitam redimere. Ergo cum adesset dies ille fatalis neque quisquam inveniretur, 
qui mortis vicarius esse vellet, patre etiam ac matre recusantibus, una Alcestis uxor 
mariti vitam sua cariorem habuit. Qua defuncta stridulae quaedam et lugubres 
naeniae decantabantur assidue apud Admetum, donec mota Proserpina remisit 
Alcestidem aut, ut quidam dicunt, donec Hercules expugnato Orco hanc ad superos 
reduxit. Meminit περὶ τοῦ μέλους etiam Euripides in Alcestide : 
Δισσὰ δ’ ἦν μέλη κλύειν, id est 

At cantiones duplices audire erat. 
Notat enim Aristophanes in Vespis : 

Ἄιδει Κλέωνος λαβόμενος τῆς δεξιᾶς" 

Ἀδμήτου λόγον, ὠταῖρε, μαθὼν τοὺς ἀγαθοὺς φίλει. 

Τούτῳ τί λέξεις σκολιόν ; id est 

Canit Cleonis apprehensa dextera : 

Verbum Admeti doctus, amice, diligito probos. 

Huic quid obliquum loqueris ? 
Miscet iambicis anapaestica. Interpres citat hos versiculos ex fabula Ciconiis : 

Ὁ μὲν ἦδεν Ἀδμήτου λόγον πρὸς μυῤῥίνην, 

Ὁ δ’ αὐτὸν ἠνάγκαζεν Ἁρμοδίου μέλος, id est 

Atque is quidem canebat Admeti modos 

Ad myrtum, at alter adegit, Harmodii melos 

Ut caneret. 


Congerit et alia quaedam non indigna cognitu, quae licebit inde petere. 
1523. II, VI, 23. Bellum haud quaquam lacrimosum 


Ἄδακρυς πόλεμος, id est Bellum lacrimis carens. Ubi victoria contigit citra 
caedem et sanguinem, aut ubi quis e periculoso quopiam negotio sic extricavit sese, 


ut nullo suo malo discesserit, sive cum rixosi verbis inter se digladiantur nec est 

quicquam periculi, ne veniatur ad manus, aut ubi certamen agitur ejusmodi, ut 
neutri parti quicquam accidat incommodi, velut in conflictatione litteraria, in qua 
victus discedit eruditior, victor amicior. Natum aïunt e vetusto quodam oraculo 
Dodonaeo, quo responsum Lacedaemoniis adversus Arcadas pugnaturis ἄδακρυν 
πόλεμον ἔσεσθαι, id est Bellum sine lacrimis futurum. Deinde contigisse illis 
victoriam, nemine prorsus interfecto. Nos item incruentam victoriam vocamus, cum 
nulla caede contingit victoria, et apud Graecos ἀναιμωτὶ νικᾶν, id est citra 
sanguinem vincere. Plutarchus in commentario de fortuna Romanorum ἄδακρυν 
viknv appellat eam, quam Paulus Aemilius de Persa reportavit. Effertur proverbium 
etiam ad hunc modum : Ἀναίμακτον ἔστησε τρόπαιον, id est Incruentum statuit 
tropaeum. Celebratur inter Pittaci oracula illud quoque: Δεῖν τὰς νίκας ἄνευ 
αἵματος ποιεῖσθαι, id est Oportere victorias citra sanguinem fieri. Auctor Laertius. 
Nec abhorret hinc illud, quod in Graecorum commentariis reperio : Πόλεμός τις 
ἀσίδηρος ἀνὰ τὴν Ἑλλάδα κεκίνηται, id est Bellum quoddam absque ferro motum 
est in Graecia. Significat autem bellum, quod oratione, non armis peragitur. Nam id 
demum viris sapientibus dignum ; alioqui ferro congredi ferarum est et gladiatorum, 
quos equidem infra ferarum genus pono. Et tamen nemo crediturus erat, nisi 
cerneremus oculis, quantopere haec bellandi ratio placeat principibus Christianibus. 
Pugnatur machinis, quales nulla umquam ethnicorum feritas aut ulla barbaries 
excogitavit. Quin est apud Germanos populus, cujus haec praecipua gloria, quam 
plurimos mortales ferro trucidasse ; quod cum per se immane est, tum hoc etiam 
foedius, quod hoc faciunt mercede conducti, veluti carnifex quispiam ad lanienam 
pretio emptus. Atque haec tum magis erunt proverbialia, si longius transferantur, ut 


puta ad litem forensem, contentionem aut aliud id genus certamen. 


1524. II, VI, 24. Flet victus, victor interiit 


Κλαίει ὁ νικηθείς, ὁ δὲ νικήσας ἀπόλωλεν, id est 


Qui vicit periit, plorant qui succubuere. 

Quoties utraque pars magno suo malo discedit, ita ut plerumque solet in bellis 
accidere, item in litibus forensibus, in contentionibus. Nam Hesiodus duas facit 
Eridas, quarum altera pestifera sit mortalibus, altera frugifera. In priore certaminis 
genere qui vicerit, discedit improbior, qui victus sit, infelicior. In posteriore qui 
superior evaserit, discedit clarior ; qui superatus fuerit, discedit se ipso melior. 
Tradunt hoc natum a Sibyllae Erythraeae vaticinio, quod edidit de pugna apud 
Chaeroneam commissa; nam illic Athenienses cum Thebanis victi perierunt, 
Philippus victor protinus a Pausania sublatus est. Meminit hujus Georgius Gemistus 
in Hellanicis. Quamquam idem olim usuvenit Troianis et Graecis post insanissimum 
bellum pro mala muliercula tot annos gestum ; nam Troia funditus eversa est, Graeci 


victores aut in reditu perierunt aut domi reperere perniciem. 


1525. II, VI, 25. Timidi numquam statuerunt tropaeum 


Ἀλλ’ οἱ γὰρ ἀθυμοῦντες ἄνδρες οὔποτε 

Ἰρόπαιον ἐστήσαντο, id est 

At enim tropaeum nobile haud umquam viri 

Statuere pavidi. 
Suidas ex Eupolide citat. Usurpatur a Platone in Critia: Ἀλλὰ γὰρ ἀθυμοῦντες 
ἄνδρες οὔπω τρόπαιον ἔστησαν. Apte dicetur in eos, qui per animi socordiam 
inertiamque nihil egregium, nihil arduum audent aggredi aut qui periculi metu a 
magnis abstinent negotiis, cum insignis gloria non nisi magnis periculis contingat. 
Neque triumphum egit quisquam, qui non sit ausus Martis eventum experiri. Est 
simile quiddam apud Hebraeum illum contionatorem, non facere sementem, qui 
superstitiosius observet ventum, et qui consideret nubes, hunc haud umquam 
metere. Τηρῶν ἄνεμον où σπερεῖ, καὶ βλέπων ἐν νεφέλαις οὐ θερίσει. Profertur et 
illud in timidos e Sophocle: Πάντα γάρ τοι τῷ φοβουμένῳ ψοφεῖ, id est 


Formidoloso strepunt omnia. 

1526. II, VI, 26. Una cum ipsis manipulis 


Αὐταῖς ἀμάλαις, id est Cum ipsis manipulis. Cum omnia funditus pereunt, 
hoc est, cum ne gluma quidem fit reliquum. Proverbium a rusticis natum videtur. 


Refertur a Suida. 


1527. II, VI, 27. Ne Aesopum quidem trivisti 


Οὐδὲ τὸν Αἴσωπον πεπάτηκας, id est Ne Aesopum quidem trivisti. De 
vehementer stupidis et imperitis. Refertur a Suida. Exstat autem apud Aristophanem 
in Avibus : 

Ἀμαθὴς γὰρ ἔφυς KOÙ πολυπράγμων, 

Οὐδ’ Αἴσωπον πεπάτηκας, id est 

Indoctus enim es neque sat 8016 78, 

Neque trivisti saltem Aesopum. 

Nam antiquitus Aesopi fabellas etiam vulgus idiotarum tenebat ; has igitur qui non 
legisset, nihil scire videbatur. Erat autem natione Phryx, servus Xanthi, liber factus 
est ab Idmone caeco. Plato comoediarum scriptor fingit illum revixisse. Ab hoc 
omnes fabellae, in quibus inducuntur animalia bruta, Αἰσωποποίητοι dicuntur, 


quemadmodum in quibus homines, Sybariticae sive Sybaritides diminutive. 
1528. II, VI, 28. Vulpes bovem agit 


Ἀλώπηξ τὸν βοῦν ἐλαύνει, id est Vulpes bovem ducit. Cum res absurde 
geritur (nihil enim vulpi cum agricolatione), veluti si quis poeta de rebus sacris 
contionetur aut leno tractet rempublicam. Licebit et ad eum torquere, qui non ex 


animo, sed alio spectans fingit sese quippiam velle facere. Exstat et hoc apud Suidam. 
1529. II, VI, 29. Non inest remedium adversus sycophantae morsum 


Ἀλλ’ οὐκ ἔνεστι OUKOPAVTOU δήγματος, id est 

Adversus ictum sycophantae non inest, 
subaudiendum φάρμακον, id est remedium. Dictum est in calumniam, cujus morsus 
non solum perniciosissimus est, verumetiam inevitabilis, quod clancularius 
plerumque. Olim remedia quaedam anulis inesse creditum est, velut adversus 
serpentium morsus aut morbum aliquem aut fascinationem. Est apud Aristophanem 
in Pluto, apud quem jactanti anulum magicum, in quo remedium esset adversus 
omne malorum genus, respondetur : 
Ἀλλ’ οὐκ ἔνεστι OUKOPAVTOU δήγματος. 
Quod imitatus videtur apud Athenaeunm libro tertio Antiphanes : 
Ἐὰν à ἄρα 
Στρέφῃ LE περὶ τὴν γαστέρ’ ἢ τὸν ὀμφαλόν, 
Παρὰ Φερτάτου δακτύλιός ἐστί μοι δραχμῆς, id est 
Quod si mihi alvum torserit 
Aut umbilicum, est anulus drachma mihi 


A Phertato emptus. 


1530. IT, VI, 30. Indoctior Philonide 


Ἀπαιδευτότερος Φιλωνίδου, id est Indoctior Philonide. Hic Melitensis erat 
praegrandi corpore, ceterum insulsus et indoctus. Notatur aliquoties apud 


Arisiophanem ut mulierosus et in parasitos profusus. 


1531. II, VI, 31. Apage hospitem in tempestate 


Ἄπαγε ξένον ἐν χειμῶνι, id est Apage hospitem in tempestate. Dici solitum 
ubi quis importunius adveniret. Nam molestiam adferunt hospites, si quando in 
rebus adversis et afflictis superveniunt, quando familiares magis adesse convenit 
aegrimoniae lenitores. Si peregrini superveniant, ad calamitatis molestiam accedit 
pudor, interdum maxima malorum pars. Recte accommodabitur, si quando petitur 


quippiam a principe negotiis parum laetis occupato. Admonet idem adagium ne quis 

externus domesticis aliorum malis admisceat sese. Simile quiddam dixit Euripides in 
Alcestide : 
Ἄρα τὸν ξένον 
Στυγῶ δικαίως ἐν κακοῖς ἀφιγμένον ; id est 
An non mihi jure optimo 

Invisus hospes, qui in malis advenerit ? 
Verba servi ad Herculem advenientem domo Admeti jam occupata luctu. Rursus in 
eadem fabula : 

Λυπουμένοις ὀχληρός, εἰ μόλοι ξένος, id est 


10 Molestus hospes, tristibus si advenerit. 


1532. II, VI, 32. Dentem dente rodere 


Dentem dente rodere dicitur qui carpit eum qui neque laedi queat neque 
sentiat aut qui mordet pari mordacitate praeditum quempiam. Martialis libro XIII, in 
obtrectatorem quemdam : 

Quid dentem dente juvabit 

Rodere ? Carne opus est, si satur esse velis. 


Simile illi : Noli verberare lapidem. 


1533. II, VI, 33. Jovem lapidem jurare 


Jovem lapidem jurare dicuntur qui sancte et religiose dejerant. M. Tullius 

20  Epistolarum familiarium septimo ad Trebatium : Quomodo autem tibi placebit 
Jovem lapidem jurare, cum scias iratum esse Jovem nemini posse ? Sumptum a 
prisco feriendi foederis ritu, quod a patre patrato manu tenente lapidem conceptis 
verbis peragebatur, quemadmodum describit Titus Livius et Macrobius. Utebantur et 
Arabes lapide in feriendis foederibus, quemadmodum refert Herodotus in tertio. 
Adagium varie poterit usurpari. Ego tibi super hac re non dubitem vel Jovem 


lapidem jurare, id est quantumvis sancte. Huic injurato fidem habere malim quam 

tibi Jovem lapidem, ut aïunt, juranti. Jovem lapidem jurabat nihil istiusmodi 
cogitatum fuisse, id est magnopere adseverabat. A. Gellius in Noctibus usurpavit ad 
hunc modum : Jovem lapidem, inquit, quod sanctissimum jusjurandum est habitum, 
paratus sum ego jurare Vergilium hoc numquam scripsisse. Apuleius in sermone De 
deo Socratis : Quid igitur ? Jurabo per Jovem lapidem, Romano vetustissimo ritu. 
Equidem arbitror huc pertinere, quod ex Augustino citatur in Decretis, eos teneri 
perjurio, qui jurarint per lapidem nec praestiterint quod jurarunt, etiamsi illic 
scriptum est super lapidem ex librarïi, ni fallor, depravatione. Indicat autem illic, hoc 
jusjurandum esse sanctum ei cui juratur, hoc est, si Christianus juret pagano, cui hoc 
jusjurandum erat sanctissimum. Quid hic adtinet referre, quae glossographi et hos 
secuti theologi commenti sunt de hoc lapide tam absurda, ut vix lapides talia dicturi 
sint? Mihi satis est indicasse; legat qui velit. Veteres per caput illius quem 
carissimum habebant, jurabant, Romani per genium principis, Socrates per canem et 
anserem, Zeno Citiensis per capparim, plerique per brassicam, vai μὰ τὴν κράμβην, 
quod multis exemplis e veterum poematibus repetitis docet Athenaeus libro nono, eo 


quod huic divinatoria quaedam vis insit, eoque et sacram habitam tradit. 


1534. II, VI, 34. Cimmeriae tenebrae 


Multam obscuritatem aut animi caliginem Cimmerias tenebras appellant. 
Lactantius Institutionum divinarum libro IV: O caecum pectus, o mentem 
Cimmeriis, ut aiunt, tenebris atriorem. Et hunc velut aemulatus divus Hieronymus, 
ut Lactantianae admirator eloquentiae, Rogo, inquit, quae tanta est caecitas et 
Cimmeriis, sicut aiunt, tenebris involuta ἡ Natum adagium a Cimmeriae regionis 
prodigiosa obscuritate. De qua Strabo libro Geographiae primo scribit in hunc 
modum : Kai μὴν καὶ τὸν Κιμμερικὸν Βόσπορον οἶδε, τοὺς Κιμμερίους εἰδώς, οὐ 
δήπου τὸ μὲν ὄνομα τῶν Κιμμερίων εἰδώς, αὐτοὺς δὲ ἀγνοῶν, οἱ κατ΄ αὐτὸν ἢ 
μικρὸν πρὸ αὐτοῦ μέχρις Ἰωνίας ἐπέδραμον τὴν γῆν ἐκ Βοσπόρου πᾶσαν. 


Αἰνίττεται γοῦν καὶ τὸ κλίμα τῆς χώρας αὐτῶν ζοφῶδες ὄν, καί, ὡς φησίν, 

Héqr καὶ νεφέλῃ κεκαλυμμένοι, οὐδέ ποτ΄ αὐτοὺς 

Ἠέλιος φαέθων ἐπιλάμπεται, 

Ἀλλ’ ἐπὶ νὺξ ὀλοὴ τέταται. Id est 
Quin Bosphorum quoque Cimmerium cognovit, ut qui Cimmerios non ignorarit. 
Neque enim videlicet cum Cimmeriorum nomen cognitum habuerit, ipsos ignoravit, 
qui temporibus illius vel paulo ante illius aetatem a Bosphoro ad Ioniam usque 
terram omnem percursarint. Itaque quonam in climate sita sit illorum regio, velut 
innuit, cum eam caliginosam facit et, ut ipsius utar verbis, 

Umbris ac nebulis tectam, siquidem igneus illos 

Haud umquam irradiat Phoebus, nox atra sed illis 

Ingruit assidue. 
Porro locus quem Strabo citavit, quamquam verbis aliquot divarians a poeta, est 
apud Homerum Odysseae undecimo : 

HD’ ἐς πείραθ’ ἵκανε βαθυῤῥόου Ὠκεανοῖο. 

Ἔνθα δὲ Κιμμερίων ἀνδρῶν δῆμός τε πόλις τε, 

ἨἬέρι καὶ νεφέλῃ κεκαλυμμένοι: οὐδέ ποτ΄ αὐτοὺς 

Ἠέλιος φαέθων ἐπιδέρκεται ἀκτίνεσσιν, 

Οὐὔθ’ ὁπότ’ ἂν στείχῃσι πρὸς οὐρανὸν ἀστερόεντα, 

Οὐθ’ ὅτ’ ἂν ἂψ ἐπὶ γαῖαν ἀπ' οὐρανόθεν προτράπηται, 

Ἀλλ’ ἐπὶ νὺξ ὀλοὴ τέταται δειλοῖσιν βροτοῖσιν. Id est, 

Ast ille Oceani pervenit summa profundi. 

Ilic sunt populique et moenia Cimmeriorum, 

Nubibus et caeca assidue caligine tecta. 

Illos haud umquam radiis sol aspicit ardens, 

Nec quando astriferum curru petit arduus axem, 

Nec rursum ad terras magno devectus Olympo, 


Sed nox incumbit miseris mortalibus atra. 


1227 


10 


20 


Cimmeriorum mentionem facit etiam M. Tullius, libro Academicarum quaestionum 
quarto : Et Cimmeriis quidem, quibus aspectum solis sive deus aliquis sive natura 
ademerat sive ejus loci quem incolebant situs, ignes tamen aderant, quorum illis uti 
lumine licebat. Isti autem, quos tu probas, et caetera. Et in hac regione Naso poeta 
Somno deo regiam aedificavit libro Transformationum undecimo : 

Est prope Cimmerios longo spelunca recessu, 

Mons cavus, ignavi domus et penetralia Somni, 

Quo numquam radiis oriens mediusve cadensve 

Phoebus adire potest ; nebulae caligine mixtae 

Exhalantur humo dubiaeque crepuscula lucis. 
Apud Graecos constanter per duplex πὶ scriptum invenio, tametsi refragatur 
etymologia, quam adfert Eustathius autumans Κιμμερίους dictos quasi ἐν τῷ ἀέρι 
κειμένους. Sed vero propius est Κιμμερίους vocatos quasi χειμερίους, quamquam 


hic quoque m simplex. 


1535. IT, V1, 35. Frustra Herculi 


Eikn τῷ Ἡρακλεῖ, id est Frustra Herculi, subaudi calumniam struxeris. De his 
dici consuevit, qui sic omnia sua negotia gerunt, ut nemo queat aut audeat 
calumniari. Nam Herculi mos erat res alienas vi abducere, non dolo. Conveniet aut in 
vehementer laudatum probatumque aut in praepotentem, quem insimulare tutum 
non sit. M. Cato Censorius plus quadragies in jus vocatus fuisse memoratur, semper 
judicum absolutus sententiis. Hunc Caesar in Anticatonibus insimulavit avaritiae. Id 
Plutarchus perinde scribit esse, quasi si quis Herculem insimulet ignaviae ; nihil 
enim minus in Herculem quadrat quam hoc criminis. Sunt qui putent congruere, 
cum aliquis omnia facit impune nec a quoquam accusatur, quemadmodum Hercules 


impune res alienas consuevit abigere. 

1536. IT, VI, 36. Ne in nervum erumpat 


Terentius in Phormione : 
Verum hoc saepe, Phormio, 
Vereor, ne ista fortitudo in nervum erumpat denique. 
Quadrat in temerariam inconsideratamque audaciam, quae plerumque infelix esse 
solet et in maximum malum aliquando adducere. Donatus interpres ἃ sagittariis 
sumptam metaphoram existimat, qui dum nervum arcualem adducunt immodice, 


rumpunt nonnumquam, idque non sine suo periculo. 


1537. II, VI, 37. Ipsa senectus morbus est 


Terentius in Phormione : Ipsa senectus morbus est. Proverbiali figura dictum 
videtur. Nam in senibus, ut absit morbus, ipsa senecta per se mala valetudo est. 
Unde ïllud frequens apud Homerum χαλεπὸν γῆρας, id est molesta senectus. 
Iliados @ : 

Σὴ δὲ βίη λέλυται, χαλεπὸν δέ τε γῆρας ὀπάζει, id est 

Viribus effetum jam te premit aspra senectus. 

Et apud Vergilium : 

Subeunt morbi tristisque senectus. 
Horatius in Arte poetica : 

Multa ferunt anni venientes commada secum, 

Multa recedentes adimunt. 

Juvenalis :Circumsilit agmine facto / Morborum omne genus. Nos item in carmine de 
senectutis incommodis : 
Taeterrima porro 
Senecta, morbus ingens, 
Nullis arcerive potest pellive medelis, 


Quin derepente oborta 

Corporis epotet succos animique vigorem 
Ebetet. 
Idem testatur senarius ille proverbialis : 
Φοβοῦ τὸ γῆρας: οὐ γὰρ ἔρχεται μόνον, id est 
Metue senectam, non enim sola advenit. 
Item : 
Χαλεπὸν TO γῆρας ἐστιν ἀνθρώποις βάρος, id est 
Pergrave senectus est onus mortalibus. 
Citatur ex Antiphane : 
Σφόδρ’ ἐστὶν ἡμῶν ὁ βίος οἴνῳ προσφερής: 
Ὅταν ἢ τὸ λοιπὸν μικρόν, ὄξος γίνεται, id est 
Est vita vino nostra quam simillima : 
Ubi paululum restat, in acetum vertitur. 
Item ex eodem : 
Τὸ γῆρας ὥσπερ βωμός ἐστι τῶν κακῶν: 
Πάντ’ ἔστ’ ἰδεῖν εἰς τοῦτο καταπεφευγότα, id est 
Quaedam est malorum ara senectus omnium, 
Adeo videre est cuncta ad hanc recurrere. 
Rursus ex eodem : 
Πρὸς γὰρ τὸ γῆρας ὥσπερ ἐργαστήριον 
Ἅπαντα τἀνθρώπινα προσφοιτᾷ κακά, id est 
Miseram ad senectam ut ad officinam quampiam 
Mala universa confluunt mortalium. 
Huc allusit anus Plautina, quae tarditatem incessus excusans ait se grave pondus 
gestare. 
Tantum, inquit, hoc oneris, quod fero. 


— Quid oneris ? -- Annos septuaginta et quatuor. 

Item M. Tullius in Catone majore : Quae plerisque senibus sic odiosa est, ut onus se 
Aetna gravius dicant sustinere. Aristoteles quinto De animalibus libro senectutem 
appellat νόσον φυσικήν, id est morbum naturalem, quemadmodum et morbus 
senectus est adventicia, propterea quod nonnulli morbi idem efficiant in homine 
quod senectus et senectus similia gignat qualia morbi. Seneca morbum insanabilem 
appellat. Donatus adscribit verba Apollodori ex Graeca comoedia : Τὸ γῆράς ἐστιν 


αὐτὸ νόσημα, id est Ipsa senectus morbus est. 


1538. II, VI, 38. Adrastia Nemesis. Rhamnusia Nemesis 


Ἀδράστεια Νέμεσις, id est Adrastia Nemesis, subaudiendum adest aut aderit 
aut ejusmodi quippiam. Licebit uti vel in eos, quibus ob insolentiam arrogantiamque 
fortunae commutationem minamur vel qui a rebus florentibus ad calamitosam 
fortunam redacti sunt. Hanc quidam Nemesim deam esse putant, insolentiae et 
arrogantiae vindicem quaeque spes immoderatas et vetet et puniat, Ἀδράστεια dicta 
ἀπὸ τοῦ α στερητικοῦ μορίου καὶ δρασμοῦ, quod nemo nocens meritam poenam 
usquam effugerit, etiam si quando serius assequitur. Lucianus in Meretriciis 
dialogis : Ἔστι τις θεὸς ἡ Ἀδράστεια καὶ τὰ τοιαῦτα ὁρᾷ, id est Est dea quaepiam 
Adrastia videtque ista. Euripides in Rheso : 

Ἀδράστεια μὲν ἁ Διὸς παῖς, εἴργοις στομάτων φθόνον, id est 

Adrastia Jovis filia, arceas dictorum invidiam. 

Idem in eadem fabula : 
Σὺν δ΄ Adoaoteia λέγω, id est 
Volente vero dixerim hoc Adrastia. 
Idem testantur etiam epigrammata : 
Ἡ Νέμεσις προλέγει τῷ πήχεϊ τῷ TE χαλινῷ 
Μήτ΄ ἄμετρόν τι ποιεῖν μήτ’ ἀχάλινα λέγειν, id est 
Innuit hoc Nemesis cubito frenoque, gerendis 


Sit modus in rebus dictaque frenum habeant. 


1231 


10 


20 


Item aliud : 

Ἡ Νέμεσις πῆχυν κατέχω. Τίνος οὕνεκα ; λέξεις. 

Πᾶσιν ἀπαγγέλλω: μηδὲν ὑπὲρ τὸ μέτρον, id est 
Contineo Nemesis cubitum. Quae causa ? requires. 
Nam cunctis jubeo rebus adesse modum. 

Strabo libro Geographiae XIII. Adrastiam dictam tradit non ab aufugiendo, sed ab 
Adrasto rege, qui primus huic templum constituerit, idque Antimachi poetae 
versibus confirmat : 

Ἔστι δέ τις Νέμεσις μεγάλη θεός, ἣ τάδε πάντα 

Πρὸς μακάρων ἔλαχεν: βωμὸν δέ οἱ εἵσατο πρῶτος 

Ἄδρηστος ποταμοῖο παραὶ ῥόον Αἰσήποιο, 

Ἔνθα τετίμηταί τε καὶ Ἀδρήστεια καλεῖται. Id est 

Est quaedam Nemesis dea magna, cui omnia quadam haec 

Sunt data sorte deum. Ast huic primus condidit aram 

Adrastus juxta Aesopi sacrata fluenta, 

Atque inibi coliturque tenetque Adrastia nomen. 
Hujus oppidi meminit Plinius libro V, capite XXXII his verbis : Parium colonia, quam 
Homerus Adrastiam appellavit. Adrastiae deae mentionem facit et Plato in Phaedro. 
Ammianus libro XIV : Haec et hujusmodi innumerabilia ultrix facinorum impiorum 
bonorumque praemiatrix aliquando operatur Adrastia (atque utinam semper !), 
quam vocabulo duplici etiam Nemesim appellamus. Hanc ait ex opinione veterum 
theologorum lunae superpositam generali potentia praesidere fatis, omnia terrena 
despectantem ut reginam et arbitram rerum omnium ; quae praecipue fastui infensa 
nunc erectas mentium cervices opprimit et enervat, nunc bonos ab imo suscitans ad 
bene vivendum extollit. Huic antiquitas addidit pennas, celeritatis symbolum ; dedit 
gubernaculum et rotam, significans illam per omnia discurrentem singula moderari. 
Idem libro XXII : Ideo intolerabilem humanorum spectatrix Adrastia aurem (quod 


dicitur) vellens, monens ut castigatius viveret, etc. Zenodotus originem adagionis ad 

hujusmodi fabulam refert, quam equidem non admodum sane lubens adscribam 
tamen, ne lectorem avidum hac fraudasse videar. Eteocles et Polynices post interitum 
Oedipi patris de regno Thebanorum hac lege pacti sunt, ut imperium alternis annis 
administrarent. At Eteocles (nam huic sorte primus obtigerat annus) exacto tempore 
recusavit fratri vices regni tradere. Itaque Polynices repulsus in Adrasti dicionem 
Argos profugit noctuque appulit. Hic cum forte Tydeum esset nactus, qui ob caedem 
perpetratam 6 Calydone profugerat, cum eodem proelium conseruit ; inter quos 
clamore tumultuque coorto intervenit Adrastus et pugnantes diremit. Atque ibi 
simul recordatus oraculi cujusdam, quo monitus fuerat, ut apro et leoni filias suas in 
matrimonium collocaret, utrumque sibi generum ascivit (habebant enim in clypeis 
alter apri, alter leonis figuram) pollicitusque est se utrumque restituturum in 
patriam. Cumque primum Polynicis nomine Thebas fuisset adortus, caesis 
Argivorum optimatibus Adrastus solus effugit. Interfectorum cadavera cum Thebani 
insepulta abjicerent neque sepultura dignarentur, liberi caesorum ad aram 
Misericordiae confugientes parentum cadavera reposcebant. Atheniensibus 
exercitum admoventibus Thebani cadavera reddiderunt. Quo tempore et Evadne, 
Capanei uxor, semet in rogum abjiciens una cum viri cadavere combusta est. Post id 
temporis filii Argivorum qui perierant ad Thebas, nullam umquam reportarunt 
victoriam suis partam auspiciis, sed stipendiarii pro externis militabant. Diogenianus 
paroemiam effert ad hunc modum : Ἡ Νέμεσις παρὰ πόδας βαίνει, id est Nemesis 
ad pedes adest. Galenus denique libro De usu partium humani corporis sexto : 
Μνημονεῦσαι καὶ δεῖξαι τὸν Ἀδραστίας ὡς οὐδεὶς ἐκφευξεῖται θεσμόν, id est 
Meminisse ac declarare, quod Adrastiae legem nullus effugiet. Ac paulo inferius : 
Οὐκ ἐννοήσας οἶμαι τὸν τῆς Ἀδραστίας θεσμόν, id est Haud cogitans opinor 
Adrastiae legem. Minitatur medicis, qui falsa pro veris docent. 

Eadem appellatur Rhamnusia, a Rhamnunte Atticae loco cognominata, ubi, 
quemadmodum ostendit Zenodotus, huic deae statua est solido lapide decem 


cubitorum magnitudine, Phidiae opus. Fingebatur autem olim Veneris specie, 

quamobrem et malum arborem dextra tenebat, ut auctor est Eudemus. Hoc adagium, 
quamquam separavit Zenodotus, mihi tamen visum est cum superiore conjungere, 
cum nihil intersit praeter commutatam cognominis vocem. Plinius libro XXVIII 
capite Il: Cur et fascinationibus adoratione peculiari occurrimus, alii Graecam 
Nemesim invocantes, cujus ob id Romae simulacrum in Capitolio est, quamvis 


Latinum nomen non sit ? 
1539. II, VI, 39. Risus syncrusius 


Γέλως συγκρούσιος. Risum effusiorem Graeci συγκρούσιον vocant, quod 
hominem quatiat, quem eumdem quidam existimant Sardonium esse. Putant autem, 
et recte putant, hunc risum gravi viro vehementer indecorum esse, propterea quod 
videatur ab animo impotente proficisci. Siquidem ut turpe est viro gravi muliebri 
more ejulare, si quid doleat, ita gaudio immoderato in cachinnum effundi parum 
decorum est. Simili figura Philostratus in Sophistis aliquoties dixit πλατὺ γελᾶν, id 


est late diductoque ore ridere. 
1540. IT, VI, 40. Rosam, quae praeterierit, ne quaeras iterum 


Ῥόδον παρελθὸν μηκέτι ζήτει πάλιν, id est 

Ne quaere rursum praeteritam semel rosam. 
Ne te maceres desiderio rerum, quae revocari restituique non queunt, velut exactae 
juventae, formae, virium, fortunae. Nam ut nihil est rosa gratius, ita nihil minus 
diuturnum. In eumdem sensum dixit in Odis Horatius : 

Mitte sectari, rosa quo locorum 

Sera moretur. 

Habent enim rosae suum tempus, sed perbreve. At exquisitius delicati etiam alieno 
tempore rosam quaerunt. Unde quadrabit et in eos, qui jam ἔξωροι voluptates 


sectantur, velut si nucibus ludat vir aut amet potitetve senex. 

1541. II, VI, 41. Rosam cum anemona confers 


Ῥόδον ἀνεμώνῃ ovykoivetc, id est Rosam cum anemona confers. Ubi quis 
vehementer imparia inter se componit. Rosa priscis in pretio fuit; anemona 
papaveris genus, cujus flos specie quidem rosam imitatur, ceterum nulla odoris 


gratia. Passim nascitur in agris, cum olim rosae summus sit habitus honos. 


1542. II, VI, 42. Rosas loqui 


Ῥόδα μ' εἴρηκας, id est Rosas mihi locutus es, id est verba gratissima et 
rosarum instar amabilia. Suidas ex Aristophane citat, apud quem est ἐν Νεφέλαις. 
Sic et Plautus in Poenulo : Obsecro hercle, ut mulsa loquitur. Huïic affine Persianum 
illud : 

Non nunc 6 tumulo, non nunc 6 manibus istis 

Nascentur violae. 

At rursum : Quicquid calcaverit hic, rosa fiat. Cui diversum est illud ex Aulularia 


Plauti : Lapides loqueris, quod illi dicta quasi cerebrum excuterent. 


1543. IT, V1, 43. Rhodhüïi sacrificium 


Ῥόδιοι τὴν θύσιαν, id est Rhodienses sacificium. Ubi res jurgiis et verbis male 
ominatis peragitur. Refertur a Diogeniano. Idem est cum eo, quod paulo superius 
retulimus, Λίνδιοι τὴν θύσιαν, id est Lindii sacrum. Nam Lindus civitas in Rhodo 
est, teste Stephano, a qua deductum videri possit Londinum apud Britannos, quam 
urbem Stephanus Lindonium vocat citatque Marcianum auctorem. Siquidem utraque 
insula est, Rhodus et Britannia, ac vetus ejus gentis lingua, quae nunc Vualica dicitur, 
satis indicat eam aut profectam a Graecis aut certe mixtam fuisse. Ne mores quidem 


admodum dissident a Graecanicis. 

1544. II, VI, 44. Rhodiorum oraculum 


Ῥοδίων χρησμός, id est Rhodiensium oraculum. Ubi quis de re minuta 
nimium crebro nimiumque diligenter sciscitatur. Etenim Rhodienses Lindiae 
Minervae sacrificantes dies aliquot apud aram deae convivia prorogabant atque inibi 
perpetuo manebant. Cumque illis mos non esset matulam in sacrificium inferre ac 
super hac re deum consuluissent atque ille ut inferrent respondisset, illi rursus 
ambigere coeperunt, utrum aeream an testaceam inferre deberent ; ac denuo super 
hoc adeuntibus oraculum indignatus deus Neutram respondit. Refertur ἃ 


Diogeniano. 


1545. II, V1, 45. Rusticanum oratorem ne contempseris 


Ἀγροίκου μὴ καταφρόνει ῥήτορος, id est Rusticanum ne contempseris 
rhetorem. Admonet adagium ne quem ob imperitiam infantiamve fastidiamus neque 
spectemus a quo quove pacto dicatur, sed quid. Qui valent eloquentia, non perinde 
curandum est, quid minentur aut polliceantur ; at penes quos rusticana veritas est, si 
quid vel inculte dixerint, haud quaquam oportebit negligere, siquidem hujusmodi 


plus solent efficere quam loqui. Auctor Diogenianus. 


1546. IT, VI, 46. Rus civitas 


Ἀγρὸς ἡ πόλις, id est Rus civitas. Ubi quis in urbe neglectis legibus vi proque 
sua libidine rem gerit. In civitatibus enim legibus ex aequo vivitur, in agris licentius 
agitur. Epicharmus apud Diogenianum : Ἀγρὸν τὴν πόλιν ποιεῖς, id est E civitate 
rus facis. Quadrabit etiam in civitatem, in qua legum non magnus habetur respectus. 
Huc allusit Seneca in ludicro libello, quem lusit in Claudium imperatorem : Vos mera 


mapalia fecistis, volo servetis disciplinam curiae. 

1547. II, VI, 47. Cicernus Bacchus 


Ἐρεβίνθειος Διόνυσος, id est Cicernus Bacchus. De re vehementer contempta. 
Sumptum adagium a potu ex leguminibus confecto, qui vinum imitatur. Veteres 
autem diversis rationibus vinum effingebant, quarum nonnullas commemorat 
Plinius libro decimoquarto, capite decimosexto. Idem libro vigesimosecundo, capite 
vigesimoquinto, meminit de zytho Aegyptiorum, celia Hispanorum, cervisia 
Gallorum. Erat id potus genus ex leguminibus coctum, quod inopia vini repertum est 
in his regionibus, quae vitem non ferunt. Hinc natum videri potest et illud, quod alibi 
retulimus adagium, Οὐδὲν πρὸς Διόνυσον, id est Nihil ad Bacchum, ut id dixerit 
quispiam gustata cervisia. Porro contemptam fastiditamque fuisse cervisiam 115 qui 
eatenus assueverant vino vel epigramma testatur, quod Juliano imperatori tribuunt. 
Id est hujusmodi : 

Tic πόθεν εἷς, Διόνυσε ; Μὰ γὰρ τὸν ἀληθέα Βάκχον 

Οὔ σ’ ἐπιγιγνώσκω, τὸν Διὸς οἶδα μόνον. 
Κεῖνος νέκταρ ὄδωδε, σὺ δὲ τράγου. Ἦ ῥά σε Κελτοὶ 
Τῇ πενίῃ βοτρύων τεῦξαν AT ἀσταχύων. 
Τῷ σε χρὴ καλέειν Δημήτριον, οὐ Διόνυσον, 
Πυρογενῆ μᾶλλον καὶ Βρόμον, οὐ Βρόμιον. Id est 
Bacche, quis, unde venis ? verum tibi dejero Bacchum, 
Te haud novi, tantum est cognitus ille Jovis. 
Is nectar redolet, hircum tu. Dic age, num te 
E spicis finxit Gallia vitis inops ? 
Non igitur Bacchum te dixero, sed Cerealem 
Et frumentigenam, nec Bromium, immo Bromum. 
Est autem bromos hordei genus quoddam, sed a Theophrasto libro De plantis octavo 
inter ea ponitur quae paene silvestria sunt et immitia. Plinius potissimum usum ejus 


generis putat quod illius spuma cutem feminarum in facie nutrit Nam quod ad 

potum ipsum attinet, inquit, praestat ad vini transire mentionem. Neque vero 
repugnarim, si cui magis libeat ad ritum sacrorum Bacchi referre proverbium, in 
quibus imitamina membri obsceni virilis capitibus ac femoribus obligabant atque ita 
saltabant in honorem dei. Eas figuras Graeci phallos vocant, unde et apud 
Terentianum grammaticum cognomen phallici carminis. Qui ferebant φαλλοφόροι 
et ἰθύφαλλοι dicebantur. Etiamsi Athenaeus libro XIV indicat alios fuisse 
ithyphallos, alios phallophoros : illos gessisse personam hominis temulenti, hos sine 
persona fuisse, quamquam et aliis rebus differebant. Verum haec nihil ad 
proverbium. Alludit huc Aristophanes in Acharnensibus : 
Σφῷν δ΄ ἐστὶν ὀρθὸς EKTÉOG 

Ὁ φαλλὸς ἐξόπισθε τῆς κανηφόρου, 

Ἐγὼ δ’ ἀκολουθῶν ἄσομαι τὸ φαλλικόν,͵ id est 

Vobis quidem rectus tenendus phallus est 

Eum sequendo, qui canistrum bajulat, 

Post vos ergo canam cantionem phallicam. 
Effingebatur autem olim hoc membrum e ligno ficulno, quod mollitiei dedicavit 
antiquitas, unde et Horatius eodem e ligno suum Priapum exscalpsit. Servius 
existimat Maronem item Georgicorum libro secundo de 115 phallis sensisse, cum 
sacra Bacchi describens de pensilibus oscillis facit mentionem : 

Oscilla ex alta suspendit mollia pinu. 
Ea scribit e floribus concinnari solere ad imaginem obsceni virorum membri ac per 
intercolumnia suspendi, quo qui in ea incidissent, risum moverent. Hinc igitur 
Baccho cognomen Erebinthi, quem eumdem simili de causa Morychum appellarunt, 


videlicet facilitate numinis contemptum invitante. 
1548. II, VI, 48. Ne quaere mollia, ne tibi contingant dura 


Μὴ τὰ μαλακὰ μώεο, μὴ τὰ σκληρὰ ἔχῃς, id est Ne quaere mollia, ne dura 


feras. Refertur ἃ Phurnuto in opere De natura deorum, capite de Musis, et ita refertur 

tamquam vulgo jactatum. Congruit in eos qui dum nimis improbe ac morose petunt 
quae volunt, offensis 115 a quibus petunt, accipiunt ea quae nolunt ; aut in eos qui 


dum praeter modum captant voluptatem, incidunt in molestiam. 


1549. IT, VI, 49. Ne Execestides quidem viam invenerit 


Οὐδ’ Ἐξηκεστίδης ἂν εὕροι τὴν εὐθεῖαν ὁδόν, id est Ne Execestides quidem 
rectam viam invenerit. De negotio perplexo atque inexplicabili. Execestides quidam 
vulgo male audiit, quod immodicus esset in peregrinationibus, ut omnes vias quam 
maxime cognitas haberet. Idem taxatur ab Aristophane in Avibus : 

Εἰ δὲ δοῦλός ἐστι καὶ Κὰρ ὥσπερ Ἐξηκεστίδης, id est 

Quod si servus est et Car quemadmodum Execestides. 

Rursum in ejusdem fabulae initio : 

Οὐδ’ ἂν μὰ Δία y ἐντεῦθεν Ἐξηκεστίδης, id est 

Non per Jovem hinc vel ipse viam Execestides, 
subaudiendum invenerit. Unde dici coeptum de his qui tota aberrassent via aut qui 


difficili inexplicabilique negotio distringerentur. 


1550. II, VI, 50. Hermonium officium 


Ἑρμώνιος χάρις, id est Hermonium beneficium. Quoties aliquis studet officii 
causa videri facere quod alioqui coactus facit, non quo commodet cuipiam, sed quod 
non liceat secus agere. Hanc paroemiam ad hujusmodi referunt fabulam. Gens 
quaedam Pelasgica, quae Lemnum incolebat, navibus transmisit in Baebronem vel, 
ut Herodotus, Brauronem, Atticae regionem, atque ex ea mulieres raptas abduxerunt. 
Post ubi pestilentia laborarent, oraculo jussi sunt Atheniensibus satisfacere atque ita 
futurum ut pestilentia liberarentur. Athenienses rogati quo pacto placari vellent, 
denuntiarunt ut Lemno decederent. Hanc conditionem cum audissent Pelasgi, per 
jocum responderunt id facturos sese, si quis Borea vento unius diei navigatione 


domo profectus Lemnum trasmitteret. Evenit deinde ut, cum Darius in Thracia agens 

omnia undique subigeret, Miltiades dux Atheniensium e Cherroneso solvens 
Lemnon aggrederetur, Pelasgis denuntians se Borea uniusque diei cursu adesse 
domo profectum ; nam Cherronesum tenebat atque illic habitabat. Itaque Hermon 
Pelasgorum princeps Lemno cessit, idque cum Darïi metu compulsus faceret, 
adsimulabat tamen se volentem cedere, quo gratum faceret Atheniensibus. 
Hujusmodi ferme comperi in Graecorum collectaneis. Aemilius Probus in Miltiade 
aliquanto diversius rem narrat. Cum Athenienses decrevissent coloniam mittere in 
Chersonesum, quae tum a Thracibus tenebatur, consultus Apollo, quem sibi ducem 
sumerent ad expellendos Thraces, jussit ut Miltiadem asciscerent. Is Lemnum 
aggressus postulavit ut se sponte dederent Atheniensibus. Lemnii per jocum 
responderunt se id tum facturos, cum ille domo navibus proficiscens vento aquilone 
venisset Lemnum. Nam hic ventus adversus est Athenis proficiscentibus Lemnum. 
Miltiades, ne illic tempus tereret, Chersonesum profectus est. Ea capta rebusque illic 
ex animi sententia ordinatis rediit Lemnum et ex pacto postulavit insulam ; nam se 
vento Borea domo profectum venisse, quod in Chersoneso domum habebat ; 
decreverat enim illic manere. Itaque qui Lemnum tenebant, cessere metu. Simplicius 
quidem Pamphilus ille Terentianus, negans liberi hominis officium esse, cum nihil 
mereatur, postulare id sibi gratiae apponi. Atqui in principum aulis atque adeo 
passim in omni mortalium coetu Hermonum istiusmodi plena sunt omnia, qui cum 
maxime beneficium dare videntur, tum maxime commodis serviunt suis. Proverbii 


meminit et Suidas et Hesychius. 


1551. II, VI, 51. Ex arena funiculum nectis 


Ἐξ ἄμμου σχοινίον πλέκεις, id est Ex arena funem nectis. In stulte frustraque 
conantem quippiam dicebatur aut ubi quis ea connectere laboret, quae nequaquam 
cohaereant. Apposite dicetur in orationem aut syllogismum male cohaerentem, ut 
affine sit illis: Arena sine calce et Dissolutae scopae. In hanc fere sententiam 


usurpavit Irenaeus libro primo. Veluti faciunt qui colligunt Homerocentones. In 

summa quadrabit in quidvis ἀδύνατον καὶ ἄτοπον, ut pertineat et ad illam formam : 


Laterem lavas et Aethiopem dealbas. 


1552. II, VI, 52. Halcedonia sunt apud forum 


Quod dixit in Casina Plautus, Halcedonia sunt circa forum, proverbii speciem 

gerit. Significatur hac voce tranquillitas et silentium. Idem in Poenulo : 
Nisi mihi illam tam tranquillam facis, 

Quam mare est olim, cum ibi halcedo pullos educat suos. 
Exstat etiam in Graecorum commentariis hujusmodi proverbium, Ἁλκυονίτιδας 
ἡμέρας ἄγεις id est Halcyonios agis dies, de tranquillam et otiosam agentibus vitam. 
Aristophanes in Avibus : 

Ἁλκυονίδας τ’ ἂν ἤγεθ’ ἡμέρας ἀεί, id est 

Atque halcyonios duxit assidue dies. 
Ab ave quadam marina ductum adagium, quae Graecis halcyon dicitur, Latinis 
halcedo, ut auctor est M. Varro libro De lingua Latina tertio, nequis Plautinum 
verbum depravatum esse putet. Fabula de Ceyce et Halcyone est apud Ovidium. De 
ave sic refert Plinius libro decimo, capite trigesimosecundo : Halcyon paulo amplior 
est passere, colore cyaneo ex parte majore, tantum purpureis et candidis admixtis 
pennis, collo gracili et procero. Ea fetificat bruma, qui dies halcyonides vocantur. 
Neque apparent nisi mari tranquillo, maxime Siculo. Faciunt autem septem ante 
brumam diebus nidos et totidem sequentibus pariunt. Hi dies et nautis sunt noti ; 
nam in his tempestatem non metuunt. Nidificant autem medio in mari. Nidi pilae 
figura paulum eminenti ore perquam angusto, grandium spongiarum similitudine, 
ex spinis aculeatis compacti, tanta duritie, ut ferro incidi nequeant. Franguntur ictu 
valido, ut spuma arida maris. Hactenus Plinius. Lucianus de tranquillitate 
halcyonidum dierum testatur in dialogo, cui titulus AAkvwv. Vergilius inter 
prognostica futurae tempestatis hoc quoque refert : 


Non tepidum ad solem pennas in litore pandunt 

Dilectae Thetidi halcyones. 

Meminit harum et Theocritus idyllio septimo : 
Χἀλκυόνες στορεσεῦντι τὰ κύματα τήν TE θάλασσαν 
Τόν τε νότον τόν τ' εὗρον, ὃς ἔσχατα φυκία κινεῖ, 
Ἁλκυόνες, γλαυκαῖς Νηρηΐίσι ταί τε μάλιστα 
Ὀρνίθων ἐφίλαθεν, ὅσαις τέ περ ἐξ ἁλὸς ἄγρα, id est 
Halcyonesque undas sternunt pelagusque Notumque 
Atque Eurum extremam motantem flatibus algam, 
Halcyones, quas inter aves Nereides omnes 
Unice amant glaucae, quaecumque ex aequore pastum 


Venantur. 


1553. II, VI, 53. Empedoclis simultas 


Ἐμπεδοκλέους ἔχθρα, id est Empedoclis simultas, dicebatur pertinax et 
irreconciliabilis. Empedoclem enim aïiunt 115 fuisse moribus, ut assidue simultatem 
cum aliquibus susciperet easque pertinacissime exerceret. Quadrabit etiam ubi quis 
levi de causa ex amico fit inimicus. Refertur a Diogeniano. Suidas ex Lysia citat haec 
verba: Quunv δ΄ ἔγωγε τοιαύτῃ φιλίᾳ συνηρμόσθαι, ὥστε μηδ΄ ἂν τὴν 
Ἐμπεδοκλέους ἔχθραν ἐμποδὼν ἡμῖν γενέσθαι, id est Ego sane putabam nos 
ejusmodi necessitudine copulatos esse, ut ne Empedoclis quidem simultas nobis 
possit obstare. Referendum ad illud quod alio dictum est loco : Odium Vatinianum et 


Odium novercale. 


1554. II, VI, 54. Pluris est oculatus testis unus quam auriti decem 


Plautus in Truculento : 
Pluris est oculatus testis unus quam auriti decem, 
hoc est : longe major est habenda fides referentibus ea quae viderint oculis quam iis 


qui narrant ab aliis audita. Idem innuunt poetae duas apud inferos insomniorum 

fingentes portas, alteram eburnam, per quam falsa insomnia veniant ad superos, 
alteram corneam, per quam vera. Vergilius Aeneidos sexto Homerum imitatus ex 
Odysseae T : 

Sunt geminae Somni portae, quarum altera fertur 

Cornea, qua veris facilis datur exitus umbris, 

Altera candenti perfecta nitens elephanto, 

Sed falsa ad caelum hac mittunt insomnia manes. 

His ubi tum natum Anchises unaque Sibyllam 

Prosequitur dictis portaque emittit eburna. 
Servius interpretatur per corneam portam oculos intellisgendos, quod colore sint 
corneo, per eburneam dentes, nimirum osseos et candidos. Per corneam egredi veras 
umbras, quod ea demum certa sint, quae conspicimus oculis, per eburnam falsas, 
quod vana plerumque soleant esse, quae fama percipiuntur. Itaque Aeneas per 
eburnam portam dimissus significat pro falsis habenda quaecumque de inferis 
narrarit poeta. Adagii meminit et Apuleius libro primo Floridorum, narrans 
quemadmodum Socrates proverbium inverterit : Pluris est auritus testis quam oculati 
decem. Nam cum conspexisset adolescentem decorum, sed diutile tacentem, Ut te 
videam, inquit, aliquid eloquere. Sensit itaque Socrates aurium judicium certius esse 
quam oculorum, quod oculis non nisi corporis formam contueamur, ex oratione 
mentis habitum deprehendamus. Justinianus Institutionum libro tertio, de gradibus 
cognationum, oculatam fidem appellat, cum res subjicitur oculis. Unde caecam diem 
appellant, cum non protinus exhibetur pactum, oculatam, cum praesente pecunia res 


agitur. 


1555. II, VI, 55. Vulpi esurienti somnus obrepit 


Πεινῶσαν ἀλώπεκα ὕπνος ἐπέρχεται, id est Esurienti vulpi somnus obrepit. 
Ubi quis inopia cibi dormit. Nam nonnullis pauperibus somnus loco pastus est, 


testante versiculo illo proverbii instar celebrato : 

Ὕπνος δὲ πεῖναν τὴν KAKÉOXATOV δαμᾷ, id est 

Somnus domat famem malorum pessimum. 
Pauperem autem vulpem appellat, quod callida sit inopia et multarum repertrix 
artium, juxta illud quod alibi retulimus : Πενία τὴν σοφίαν ἔλαχε, id est Paupertas 
sapientiam sortita est. Neque perperam dicetur et in illos qui dissimulant 
conniventque ad quaedam, ut per occasionem aliquid commodi ferant. Siquidem 
vulpes urgente fame somnum adsimulat ut allectas aves capiat devoretque. Fit autem 
hoc physica quadam ratione ut famem ac sitim exstinguat somnus. Adagium 


recensuit Diogenianus. 


1556. II, VI, 56. Ad deorum aures pervenit 


Εἰς θεῶν ὦτα ἦλθεν, id est Ad deorum aures pervenit. Ubi facinus aliquod 
clanculum patratum resciscitur ab iis qui possunt vel remunerari recte factum vel 
punire secus admissum. Sic enim imaginantur poetae, quae recte secusve gerantur in 
terris, ea per Mercurium explorata referri Jovi. Is deinde concilio deorum convocato 
de poena statuit. Et illud etiam nunc sollemne in principum et pontificum litteris : Ad 
nostras aures pervenit. Paulo diversius pastor ille Vergilianus : 

Et quoties et quae nobis Galatea locuta est, 

Partem aliquam, venti, divum referatis ad aures. 

De rebus egregiis quasque deorum auribus dignas judices. Itidem Horatius : Et Jovis 


auribus ista / Servas. 


1557. II, VI, 57. Admirabiles in nectendis machinis Aegyptii 


Δεινοὶ πλέκειν τὰς μηχανὰς Αἰγύπτιοι, id est 

Nectunt stupendas machinas Aegyptii. 
De versutis et, ut ait Plautus, consutis dolis dictitatum. Torqueri potest et in 
perplexas sophistarum argutias ac syllogismorum inexplicabiles labyrinthos aut in 


sycophantas ac delatores qui vera falsis permiscendo nectunt calumnias. Ammianus 

XIV refert Paulo cuidam, qui plurimos admirandis technis deferebat apud 
Constantium, vulgo cognomen inditum Cathenae, quod in complicandis 
delationibus nodos necteret insolubiles. Celebrabantur olim Aegyptiorum opera ex 
variis lignorum frustulis miro quodam artificio connexa, quorum est et Herculanus 
nodus. Adagium hoc cognatum est illi quod alibi retulimus : Κασσιωτικὸν ἅμμα, id 
est Cassioticus nodus. Cassium enim in Aegypto est quemadmodum paulo superius 


ostendimus. 


1558. II, VI, 58. Acesei et Heliconis opera 


Ἀκεσέως καὶ Ἑλικῶνος ἔργα, id est Acesei et Heliconis opera. Quae singulari 
artificio confecta viderentur, sic antiquitus appellabantur. Locum proverbio fecerunt 
duo quidam celebratae artis artifices, Aceseus natione Patarensis et Helicon 
Carystius. Hi primi contexuisse dicuntur peplum Palladis Poliadis ; id enim 


cognomen Minervae quae in arce Atheniensium colebatur. 


1559. IT, VI, 59. Acesias medicatus est 


Ἀκεσὶας ἰάσατο, id est Acesias medicatus est. Dici solitum de re quae semper 
vergeret in deterius quoque magis accuraretur, hoc pejus haberet. Occasionem 
adagio dedit Acesias quidam medicus imperitus et stupidus, qui dum cuidam 
pedum dolore laboranti mederi studet, auxit dolorem. Unde Aristophanes Ἀκεσίας, 
inquit, τὸν πρωκτὸν ἰάσατο, quod ea pars, quantumvis cures, tamen per se semper 


inquinetur. Auctor Diogenianus. 


1560. II, VI, 60. Agamemnonii putei 


Ἀγαμεμνόνεια φρέατα, id est Agamemnonii putei. De novis et admirandis 
operibus dicebatur. Aïunt enim Agamemnonem et circa Aulidem et passim in omni 
Graecia puteos effodisse, ne per aestum aquarum inopia laborari posset. Auctor 


Zenodotus. 

1561. II, VI, 61. De fera comedisti 


Ἀγρίου βέβρωκας, id est De fera comedisti. Dicebatur olim oscitanti ; nam 
vulgo creditum carnem ferinam comesam crebras oscitationes excitare. Venustius 


erit, si commode transferatur ad supinos, oscitabundos et negligentes. 


1562. II, V1, 62. Ruris fons 


Ἀγροῦ πηγή, id est Ruris fons. De nimium laboriosis et perpetuo operi 
assidentibus, cujusmodi fingit Menedemum Terentius. Conveniet item et de negotio 
laborioso cuique numquam exhausti satis est. Nam hoc ipsum verbum πηγή 


hyperbolen habet copiae, non tantum apud Graecos, verumetiam apud Latinos. 


1563. II, VI, 63. Aesopicus sanguis 


Αἰσώπειον αἷμα, id est Aesopicus sanguis. Delphi Aesopum quemdam nihil 
commeritum interemerunt, eamque ob causam iratum numen dira illis vaticinabatur. 
Sunt qui putent hunc Aesopum esse cujus nomine feruntur apologi traduntque 
hujusmodi quaedam super illius interitu, tametsi fabulis quam vero propiora. Cum 
Delphos profectus gentis illius iram in se conviciis et contumeliosis apologis 
concitasset, Delphi sacra phiala in hujus peram clanculum imposita Phocidem 
consecuti comprehensum sacrilegii damnarunt obtestantemque ac dira imprecantem 
praecipitarunt. Mox oborta pestilentia consultum oraculum admonuit ut Aesopi 
manes placarentur, itaque Delphi monumentum Aesopo constituerunt. Ceterum 
Graeciae principes et eruditi, simulatque cognovissent indignam Aesopi mortem, 
Aesopicum sanguinem ulti sunt sublatis 115 qui fuerant mortis auctores. Unde dici 
solitum aut ubi quis praeter meritum acerba pateretur aut ubi propter laesam 
innocentiam irati superi poenam immittere viderentur. Meminit hujus historiae 
Plutarchus in commentario, cui titulus Περὶ τῶν ὑπὸ θείου βραδέως τιμωρουμένων. 


Nempe Aesopum multam auri vim accepisse ἃ Croeso, uti Delphis splendide 

sacrificaret et Delphorum singulis quatuor minas distribueret. Verum cum incidisset 
illi nescio quid dissidii cum Delphis, sacrum quidem fecit, ceterum pecuniam, quam 
acceperat distribuendam, Sardis misit, Delphos indignos judicans eo beneficio. 
Quamobrem irati sacrilegii condemnatum praecipitarunt e rupe quam Hyampeiam 
vocant. Eo facto deus indicavit terrae sterilitatem et morborum prodigiosorum vim 
instare. Proinde territi Delphi in publicis Graeciae conventibus assidue per 
praeconem clamabant, si quis esset qui poenas Aesopi nomine de se vellet sumere. 
Tandem tertia generatione Samius Idmon advenit, nihil affinis Aesopo, sed nepos 
eorum qui Aesopum Sami emerant ; huic cum poenas quasdam dedissent, malis 


levati sunt. Indicat eodem in loco Plutarchus dici solere, quoties sero poena datur. 


1564. II, VI, 64. Manum ferulae subduximus 


Et nos manum ferulae subduximus, id est : nos quoque litteras didicimus et 
praeceptorum opera sumus usi. Nam antiquitus litteratores discipulorum manus 
ferula caedebant. Est autem ferula fruticis genus, quo non aliud levius, ut indicat 
Plinius libro decimotertio, capite XXII. Graecis νάρθηξ dicitur, utilis ad fulciendos 
vacillantes aetate senes. Unde et Baccho Silenoque sacer, ut vino titubantes fulciat nec 
oneret tamen ; est enim ligno durissimo foris, licet intus lignum non habeat. Hac 
exceptum ignem caelestem poetae fingunt Prometheum deportasse in terras. 
Postremo hinc fiunt sceptra paedagogorum, ut Martialis appellat, quo terreant magis 
quam laedant. Notavit id eleganter Columella in carmine : Nec manibus miteis 
ferulas. Et ibidem: Ferulaeque minaces/ Plantantur. Unde manum ferulae 
subduxisse dicuntur qui desierunt in ludo litterario versari neque jam pueri docendi, 
sed utcumque docti sunt. Juvenalis in prima satura : 

Et nos ergo manum ferulae subduximus, et nos 

Consilium dedimus Syllae. 

Hieronymus subduximus accipere videtur pro eo, quod est subjecimus, 


supposuimus. Sic enim scribit ad Domnionem : Et nos didicimus litteras, et nos saepe 

manum ferulae subduximus. Nisi forte manum ferulae subducere pueri dicuntur, 
cum metu plagae subtrahunt manum. Est similis apud Graecos sermonis color. 
Citatur apud Athenaeum libro decimotertio Timocles : 
Δεῖν δ’ ἔτι 
Ἀγωνιᾶσαι καὶ ῥαπισθῆναί γε καὶ 
Πληγὰς λαβεῖν ἁπαλαῖσι χερσὶν ἡδύ γε, id est 
Opus esse adhuc 
Trepidare et alapis caedi et in teneras manus 


Recipere plagas, res profecto suavis est. 


1565. II, VI, 65. Aetnaeus cantharus 


Αἰτναῖος κάνθαρος, id est Aetnaeus scarabaeus. De magnis et foedis. 

Aristophanes in Pace : 
Οὐκ οἶδ’ ὅποι 

Eionyay’ Αἰτναῖον μέγιστον κάνθαρον. 
Aetnaeum autem dixit quasi praegrandem, quod in Aetna varii maximique scarabaei 
sint, vel Aetnaeos dixit tamquam instar Aetnae montis maximos. Porro scarabaeus 
insecti genus, quod e stercore ut nascitur, ita pascitur. Fabulis quoque ante proditum 
est Aetnam unum e Gigantibus praecipuum complexam fuisse ac servasse, ne cum 
reliquis periret fulmine. Unde et illud : Οὔτε πῦρ οὐράνιον ἐπ΄ αὐτὸν ἦλθεν, οὔτε 
Αἴτνη πιέζει αὐτόν, id est Nec ignis caelestis illum attigit, nec Aetna illum premit. 


Auctor Diogenianus. 


1566. II, VI, 66. Ex tua officina 


Nihil jam hac figura tritius : Ex tua officina, ex aliena officina. Ex nostra 
officina depromi dicuntur, quae a nobis inventa nostroque ingenio perfecta sunt, ex 
aliena, quibus ab alio mutuo sumptis utimur ut nostris. Nam officina locus, ubi 


opifices suas exercent artes. Sumpta metaphora ab 115 qui aliena opera in suis 

vendunt tabernis. Hoc quo longius traducetur ad res animi, hoc fuerit lepidius, ut 
Hoc consilii quis non intelligat e tua prodisse officina ? Totum hoc negotii tuae fuit 


officinae. 


1567. II, VI, 67. Extra chorum saltare 


Ἐκτὸς χοροῦ ὀρχεῖσθαι, id est Extra chorum saltare, dicitur qui dicit aut facit 
a re, quam proposuit, alienum aliquid. Etenim qui choros agunt, certis limitibus 
certisque numeris adstricti moventur, ut liberum non sit quolibet evagari. Quod si 


quis discrepet a lege chori, ridiculus habeatur. 


1568. IT, VI, 68. Exordiri telam 


Pleraeque metaphorae, quae ducuntur a textrina, proverbii faciem prae se 
ferunt. Plautus in Bacchidibus : 

Exorsa haec tela est non male omnino mihi. 
Idem in Pseudolo : 

Neque nunc quid faciam scio, 

Neque exordiri unde occipias habeas, 

Neque ad detexundam telam certos terminos. 
M. Tullius libro De oratore dixit pertexere pro perficere : Pertexe modo, inquit, 
Antoni, quod exorsus es. Rem enim, quam arte consilioque instituimus, exordiri 
dicimur, et reteximus, quae denuo refingimus. Item illud ad Herennium : Ego te jam 
detexam ab exordio, id est : Ab initio vitae explicabo qualis sis. Cognatum illi quod 
alio commemoravimus loco : Ea tela texitur. Στήμονα στῆσαι Pollux citat ex Graecis 


auctoribus. 


1569. II, VI, 69. In caducum parietem inclinare 


Proverbiali figura in caducum parietem inclinare dicimur, cum nitimur 


confidimusque rei parum firmae, ducta metaphora ab aedificiis. Hadrianus 

imperator de Commodo adoptato et imperii successioni destinato dictitare 
consuevit : In caducum parietem inclinamus et perdidimus quater millies sestertium, 
quod populo et militibus pro adoptione Commodi dedimus. Caducum autem 
parietem vocabat, quod esset valetudinarius et rebus gerendis inhabilis esse 
videretur. Item qui senis praesidio nititur, qui forma superbit, qui in caducis fortunae 
bonis vitae praesidia collocat, recte dicetur in caducum inclinare parietem. Huic 


proximum est illud Maronis : In te omnis domus inclinata recumbit. 


1570. II, VI, 70. Scipioni arundineo inniti 


Ad eamdem formam pertinet quod apud Hebraeos in proverbio fuisse 
videtur, Arundineo inniti baculo, de eo qui spes suas figit in his qui non solum non 
possunt esse praesidio, verumetiam noceant destituto. Siquidem arundineus scipio 
non modo non sustinet innitentem, verumetiam manum penetrat ac vulnerat. In libri 
Regum quarti capite decimooctavo et item apud prophetam Esaiam capite 
trigesimosexto ac rursum apud Ezechielem capite XXIX. Aegyptus et Aegypti rex 
baculus arundineus dicitur, cujus fiducia bellum suscipiebatur, et futurum 
praedicitur, ut is confractus non solum non fulciat innitentem, verumetiam manum 
illius perterebret. Non admodum abludit ab illo quod alibi retulimus : Ficulnum 


auxilium. 


1571. II, VI, 71. Homo Bombylius 


Βομβύλιος ἄνθρωπος, id est Bombylius homo, dicitur verbosus multique 
strepitus, ceterum inutilis. Bombylius Graecis apis aut vespae genus a sonitu, sicuti 
videtur, appellatum, ingens, sed ad mellificium inutile, favos sibi nectit e luto. Est et 
ingens apis ac musca, quam a strepitu sic dixerunt. Hesychius addit βομβυλίδας, 
Graecis dici bullas, quas nasci videmus ex aqua, quae mox evanescunt. Item 
bombylion dici poculi genus, quod paulatim extillante potu sonitum reddit in 


modum animantis, de quo dictum est, quamquam et huic a bombo vocabulum. 

Apud Suidam quidam tibicinem pro bombylio βομβαύλιον dixit, addita littera a, 
παρὰ τὸ αὐλοῖς βομβεῖν. Quin et M. Tullius Philippica tertia meminit cujusdam 
Bambalionis, hominis nihili et impeditae linguae. Bambalio, inquit, quidam pater, 
homo nullo numero. Nihil 110 contemptius, qui propter haesitantiam linguae 
stuporemque cordis cognomen ex contumelia traxerit. Hesychius ait Graecis 
βαμβαλεῖν esse labiis tremere ; nam id accidere solet hoc vitio linguae laborantibus, 
quemadmodum et frigore horrentibus. Quamquam autem haec vox variis modis 
describitur, tamen eadem est origo, nimirum a sono titubanter loquentium aut 


vehementer algentium. Adagium refertur apud Zenodotum. 


1572. II, VI, 72. Buthus obambulat 


Βοῦθος περιφοιτᾷ, id est Buthus oberrat. De levibus ac stolidis dicebatur, a 
moribus Buthi cujusdam athletae, qui vicerat in Pythiis ludis. Hujus meminit 
Cratinus ἐν Χείροσι, teste Zenodoto. Meminit et Hesychius, indicans et Aristotelem 
alicubi de hujus victoria meminisse. Fieri potest ut huic id nominis inditum fuerit ab 
edacitate, quod solidos boves vorare soleat. Nam cognominatus est et Hercules 
βουθοίνας, quod aliquando esuriens quemdam e bubus Theodamantis, quibus 1116 
terram proscindebat, abductum occidit ac voravit. Unde videtur dici posse in edaces, 


hoc est βουφάγους. 


1573. II, VI, 73. Bunas judex est 


Βούνας δικάζει, id est Bunas judicat. In nonnullis codicibus scriptum est 
BovAiac, non Βούνας, sed depravate ni fallor. Ubi lis in longum profertur nec 
umquam explicatur. Qui mos nunc est perditissimis advocatis nostri temporis, ut 
subinde novam reperiant causam producendae litis, quo plus nummorum 
extorqueant a litigatoribus. Paroemia nata a Buna quodam Atheniensi. Cum esset 
controversia inter Calydonios et Eleos, utrique rem ad arbitrium Bunae detulerunt. 


Convenerat autem ut a manibus temperarent, donec ille de negotio pronuntiasset. 

Quod ubi sensisset Bunas, de industria audiebat quidem utramque partem, ceterum 
per fictas occasiones rem in longum distulit nec umquam de lite voluit pronuntiare. 


Auctor Mnaseas apud Zenodotum. 


1574. II, VI, 74. Bos sub jugum 


Βοῦς ἐπὶ ζυγόν, id est Bos sub jugum. Ubi quis assidue laborat aut ubi se quis 
laborioso involuit negotio. Ductum a bubus agricolis. Quin et hic erit locus utendi, 
cum negabimus aliquem ad id trahendum negotii, ad quod administrandum parum 
sit idoneus, sed eum qui sit aptus, quod bos jugo ducendo natus esse videatur, non 
item canis aut cervus. Proinde confine fuerit illi quod alio positum est loco : Bos 


clitellas. Recenset Zenodotus. 


1575. II, VI, 75. Tenui filo 


Tenui filo pro stilo subtiliori minusque grandiloqua oratione (nam rhetores 
tres faciunt orationis χαραϊιτῆρας, grandem, tenuem et mediocrem), sumpta 
metaphora a nentibus aut certe a textoribus. Horatius : Tenui deducta poemata filo. 
Ausonius in oratione, qua Gratiano imperatori de consulatu gratias agit, Tenuiori, 
inquit, filo, ut dicitur, deducta libaverim. Cui diversum erit crasso filo, crassiore filo, 
veluti si dicas barbaros crasso filo tractare rem theologicam. M. Tullius libro De 
oratore secundo dixit uberiore filo pro copiosius et in Senectute aliud filum orationis 


pro alio dicendi genere. 


1576. II, VI, 76. Tenui vena, divite vena, tenui canale 


Rem eamdem alia reddunt metaphora, cum aiunt paupere vena, benigna vena, 
divite vena. Venam autem appellant indolem et vim genuinam ingenii, translatione 
ducta vel a fontibus, quorum alii angustiore vena manant, alii tanta, ut flumen ingens 


efficiant, vel a metallis, quorum etiam venae non genere tantum, sed et copia 

differunt. Simillimum his est quod ait Quintilianus libro undecimo : Pleniore tamen 


haec canali fluunt : Vos, Albani tumuli atque luci. 


1577. IL, VI, 77. Ὑπερμαζᾶν 


Mala Graecis genus est cibi e simila tritici, quod, ut apparet, in deliciis erat, 
unde vulgari joco dicebant ὑπερμαζᾶν pro opipare splendideque vivere, sive ob 
egregias mazas sive quod aliquid his etiam lautius sumerent. Eam vocem Jul. Pollux 
libro VII indicat fuisse veterum, pro qua recentiores dixerint κριθιᾶν, ἃ jumentis 
ductum, quibus hordeum placentae sunt. Illud mirum, cum hoc verbum proferat ex 
Aeschylo et Sophocle, cur recentiorem esse dicat, nisi forte apud recentiores coepit 
usitatius esse quam ὑπερμαζᾶν. Euplous ad Thalasserotem: Ὕπερμαζᾷς ἢ 
μέμηνας: ἀκούω γάρ σε λοιδόρου γυναικὸς ἐρᾶν, id est Aut luxu diffluis aut 
insanis ; nam audio te captum amore mulieris maledicae. Consimili forma dicebant 
ματτυάζειν, a mattya cibi genere, quod Athenaeus libro XIV recenset inter secundae 


mensae delicias. 


1578. II, VI, 78. Ne propius ferire 


Οὐδ’ ἴκταρ βάλλειν, id est Ne propius quidem ferire, dicuntur qui procul 
absunt ἃ scopo multoque intervallo aberrant ἃ re proposita. Sumptum est ab 
imperitis sagittariis, cujusmodi cum Diogenes ille Cynicus conspexisset, proxime 
scopum consedit ; rogatus quid sibi vellet, Ne me feriat, inquit, innuens quidvis illum 
tacturum potius quam scopum. Ergo qui nimium aberrant a signo, οὐδ΄ ἴκταρ 
βάλλειν dicebantur ; perinde valet quasi dicas Οὐδὲν ὅμοιον, id est Nihil simile. 
Ἀπὸ σκοποῦ dixit Homerus. Usurpavit hoc adagium Plato libro de Republica nono : 
Kai ταῦτα δὴ πάντα πρὸς τύραννον πονηρίᾳ TE καὶ ἀθλιότητι πόλεως 
παραβαλλόμενα τὸ λεγόμενον οὐδ΄’ ἴκταρ βάλλει, id est Haec quidem sane omnia 
ad tyrannum collata malitia miseriaque civitatis haud quaquam accedunt ad scopum, 


ut proverbio dici solet. Suidas admonet e linguae proprietate dictum proverbium 

velut et illud quod proxime sequitur. Huc allusisse videtur Lucianus in dialogo quem 
inscripsit Ὑπὲρ τῶν εἰκόνων : Μὴ γὰρ εἶναι τῶν τηλικούτων ἀξίαν, μηδὲ ἐγγύς, id 
est Neque enim esse me tantis laudibus dignam, ne prope quidem. Item Aristides in 
Miltiade : Οὐκ ἔστι ταῦτα, οὐδὲ ἐγγύς, id est Multum abest ut haec ita se habeant. 
Adagium hoc referendum in gregem illorum quae commemoravimus alibi : Τῆς 


θύρας ἁμαρτάνειν et Toto errare caelo et Tota errare via. 


1579. IT, VI, 79. Diolygium malum 


Διωλύγιον κακόν, id est Ingens malum. Ipsa loquendi figura proverbialis est. 
Utitur hoc adagio Plato in Theaeteto : Où μακρὰ μὲν καὶ διωλύγιος φλυαρία, id est 
Haud longa quidem ac diolygia nugacitas. Apud Suidam referuntur haec ex auctore 
quopiam, Damascio opinor : Ταῦτα οὐδὲ διωλύγιος φλυαρία δόξειεν εἶναι; Καὶ 
δικαίως, οὐ κατὰ γραῶν ὕθλον λεγόμενον, ἀλλὰ πέρα τοῦ μεγίστου φληνάφου, 
id est Nonne haec vel maxima nugamenta videbuntur ? Sane videbuntur, et quidem 
merito, non juxta deliramenta, quae vocant, anicularum, sed ultra maximas nugas. 
Chrysostomus adversus Judaeos oratione prima ait : Μέγα διωλύγιον ὀλολύξαντες, 
id est Clare jubilantes, ut vox procul queat exaudiri. Loquitur de pastoribus viso lupo 
inter se vociferantibus. Vocis originem bifariam indicant : διωλύγιον quasi διόλου 
ἰόν, quod clamor nusquam non penetret, et διωλύγιον quasi διολλύον, id est 
perdens et exitium adferens. Dicitur autem proverbium de eo qui malo quopiam 


ingenti ac diuturno tenetur. 


1580. II, VI, 80. Eadem tibi et Pythia et Delia 


Ταῦτά σοι καὶ Πύθια καὶ Δήλια, id est Haec tibi et Pythia et Delia. Quoties 
supremum aliquod opus significamus, perinde quasi dicas : Haec summa omnium, 
quae gesturus es in vita. Citatur adagium ex Menandro. Natum aiunt ab oraculo 
quodam reddito Polycrati Samiorum tyranno. Nam is posteaquam Rheneam insulam 


cepisset eamque consecrasset Apollini, constitutis apud Delum ludis pulcherrimis 

Delphos misit consulturos, utrum oporteret eos ludos Delios an Pythios appellare. 
Respondit oracuculum : Ταῦτά σοι καὶ Πύθια καὶ Δήλια, futurum innuens, ut 
propediem excederet e vita, idque evenit. Itaque res in proverbium versa. Ceterum si 
scribas ταῦτά, vertes eadem, si ταῦτα, vertes haec ; neque enim ad sensum magni 


refert. 


1581. II, VI, 81. Clave findere ligna et securi fores aperire 


Τῇ κλειδὶ τὰ ξύλα σχίζειν, τῇ δὲ ἀξίνῃ τὴν θύραν ἀνοίγειν πειρᾷς, id est 
Clavi ligna findere, securi vero fores aperire conaris. Cum res praepostere geritur, 
veluti si quis liberos metu studeat emendare, servos beneficiis sibi adjungere, aut si 
quis apud imperitos philosophicis rationibus agat, apud eruditos clamore et 
improbitate vincere conetur. Refertur a Plutarcho, libello cui titulus Περὶ τοῦ 


ἀκούειν. 


1582. II, VI, 82. Bellerophontes litteras 


Βελλεροφόντης τὰ γράμματα, id est Bellerophontes litteras. Subaudiendum 
verbum aliquod accommodum sententiae, adfert aut aliud aliquod. Locus erit huic 
poverbio, cum quis litteras velut commendatitias perfert, quae contra ipsum sint 
descriptae ; vulgo litteras Uriae vocant, neque dissimilis est historia apud Hebraeos. 
De Bellerophonteis litteris hujusmodi fabulam commemorant Graeci : Bellerophontes 
propter occisum Bellerum Argos exilio mutans in Tirynthem pervenit Proetique regis 
hospitio est usus. Interim Antea regis uxor adolescentis amore correpta coepit illius 
animum ad stuprum sollicitare et sui copiam obtulit. Ille ubi flagitium recusasset, 
videlicet hospitii religione permotus, illa prior occupans versoque in odium amore 
muliebri Bellerophontem apud maritum occulte defert, tamquam ab illo fuisset de 
stupro interpellata. Quod ubi persuasisset, quoad poterat regis animum in perniciem 
juvenis instigabat, semper ad aurem occinens illud Homericum : 


Τεθναίης, ὦ Tçoir’, ἢ κάκτανε Βελλεροφόντην, id est 

Aut morere, Proete, aut interfice Bellerophontem. 
Proetus itaque vere regio ingenio et, ut Homeri utar verbo, ἀγκυλομῆτις veluti officii 
causa Bellerophontem ad Iobaten hospitem mittit, additis litteris velut in illius 
commendationem scriptis. In his mandabat lobatae, ut juvenem quoquo pacto tollere 
e medio. Bellerophon,ut est minime suspicax innocentia, litteras acceptas reddit, ut 
fuerant, obsignatas. Quas ubi perlegisset Iobates, quo Proeto gereret morem, 
aggreditur adolescentem honesto titulo perimere. Nam hic ferme malorum 
principum mos. Animum juvenis suapte sponte ferocem ad periclitandas vires 
gloriamque parandam inflammat. Ac primum persuadet ut cum Chimaera 
congrediatur. Id erat monstrum triforme, 

Prima leo, postrema draco, media ipsa Chimaera, 
id est caprina specie. Hanc Bellerophontes, equo insidens alato, telo confixit 
confecitque. Post aliis atque aliis periculis objecit juvenem, a quibus omnibus cum 1116 
victor rediret, rex et vires admiratus et ex eventu conjectans innocentiam, litteras 
Proeti ostendit, generum adscivit ac moriens eidem imperii successionem tradidit. 
Itaque quisquis imprudens aut nuntiat aut facit quippiam, quo se prodit, in eum 
recte dicetur Βελλεροφόντης τὰ γράμματα, aut quicumque sub officii praetextu 
laeditur. Adagium recensetur a Zenodoto. Plautus in Bacchidibus : 

Tace ! 

Nullus homo dicit, hae tabellae te arguunt, 

Quas tu attulisti ; hae te vinciri jubent. 

— Aha, Bellerophontem jam tuus me fecit filius ; 

Egomet tabellas detuli, ut vincirer ; sine ! 
Effertur adagium in hunc etiam modum: Βελλεροφόντης κατὰ σαυτοῦ, id est 
Bellerophontes adversus se ipsum. Lucianus in Apologia τῶν ἐπὶ μισθῷ συνόντων : 
Κατὰ σαυτοῦ ὁ Βελλεροφόντης γεγραφὼς τὸ βιβλίον, id est Qui Bellerophontes 
librum adversus teipsum scripseris. Simili commento rex Pharnabazus imposuit 


Lysandro. Refert Plutarchus in ipsius vita. 

1583. II, VI, 83. Caeno puram aquam turbans numquam invenies potum 


Βορβόρῳ ὕδωρ λαμπρὸν μιαίνων οὔποθ’ εὑρήσεις ποτόν, id est 
Si limpidam perrexeris 

Coeno aquam spurcare, numquam quod bibas inveneris. 
Carmen est trochaicum, quod nos hemistichio et carmine ejusdem generis 
expressimus. Dici solitum ubi quis ea quae sunt per se pulcherrima contaminat 
admixtis iis, quae sunt turpissima, veluti si quis poeticae admisceat obscenitatem, 
suo utique vitio, nam ars per se sincera, aut si quis theologicam eruditionem 
haeriticis opinionibus depravet aut spurcitia sermonis inquinet aut profanis 
contaminet litteris aut amicitiam principis crebris offensis irritet. Conveniet in hos 
quoque quibus haec vita gravis est, idque ipsorum culpa, quod animi vitio quae per 
se molesta non sunt molestiam adferre videantur. Quod si adsit mens a stultis 


affectibus immunis, quidquid acciderit voluptati futurum est. 


1584. II, VI, 84. Charetis pollicitationes 


Ai Χάρητος ὑποσχέσεις, id est Charetis pollicitationes. Dici solitum ubi quis 
facile ac benigne promittit, juxta illud Nasonis : 

Promittas facito ; quid enim promittere laedit ? 

Pollicitis dives quilibet esse potest. 

Natum adagium a Charete quodam Atheniensium duce, qui quidvis cuivis 
pollicebatur, at non praestabat item quod receperat. Hunc Charetem nunc ferme 
reges et pontifices imitantur, dum omnibus omnia promittunt neque recusant 
quicquam, ut saltem spe laetos a se dimittant, atque ultro etiam invitant, ut rogentur, 
spe videlicet illectantes. Narrant et de Vespasiano filio : Cum admoneretur ne tam 
facilis esset ad pollicendum, quod longe plura promitteret, quam praestare posset, 
respondit non oportere quemquam ab imperatoris conspectu tristem discedere. 


Adagium refertur a Suida nec dubito quin sumptum sit ex Aristophane. 

1585. II, VI, 85. Cescon habitas 


Kéokov οἰκεῖς, id est Cescum habitas. In stupidum et bardum dicebatur. 
Cescos Pamphyliae civitas, cujus cives ob vecordiam stultitiimque vulgo male 
audiebant. Juxta Cescum urbem fluvius erat, cui nomen Ἄνους, id est Amens. 
Quamquam Suidas, qui et ipse proverbii meminit, Cescum ponit in Cilicia, non in 
Pamphylia. Unde et vulgari sermone jactatum est : Πόλις Κέσκος νοῦν οὐκ ἔχουσα, 
id est Cescus civitas mentis inops. Quadrabit et in coetum aut conciliabulum 
hominum stultorum. Convenit cum eo quod alias ostendimus : Boeotica sus. 
Adagium recenset Zenodotus. Illud obiter admonendum, locum hunc in Suida 
depravatum haberi in dictione Κέσκος et pro Κέσκον οὐκ ἔχειν legendum esse 


Κέσκον οἰκεῖν. 


1586. ΠῚ, VI, 86. Circulum absolvere 


Τὸν κύκλον ἀποτελεῖν, id est Circulum absolvere, est rem omnibus numeris 
omnibusque partibus perfectam reddere. Unde et κυκλοπαιδεία dicta, quae 
disciplinarum omnium velut orbem absolverit, et ἐγκύκλιος παιδεία. Metaphora 
sumpta videtur a mathematicis, apud quos circularis figura perfectissima 
absolutissimaque judicatur. Unde ïillud non sine causa laudatum carmen de 
sapiente : 

Mundi instar habens teres atque rotundus, 

Externae ne quid labis per levia sidat. 

Confine illud Παντὶ ῥυθμῷ, id est Omni numero. Ita Fabius in praefatione libri 
octavi : Quam ut per omnes numeros et penitus cognoscere ad summam scientiae 
necessarium est, ita incipientibus simplicius ac brevius tradi magis convenit, quod a 


musicis ductum videtur. 

1587. II, VI, 87. Calidam veruti partem 


Τὸ θερμὸν τοῦ ὀβελοῦ, id est Calidam veruti partem, subaudiendum arripuit 
aut simile quippiam. Ubi quis per imperitiam negotii ea parte rem aggreditur, qua 
minime tutum fuerat aggredi, aut ubi quis ob inscitiam pro melioribus eligit pejora. 
Zenodotus ait hujus adagii meminisse Sophoclem. Sumpta metaphora ab 115 qui per 
imprudentiam eam veruti partem manu prehendunt, quae calet, deinde offensi 
rejiciunt et alteram partem apprehendunt. Non usquequaque dissimile huic : Ἁλιεὺς 


πληγεὶς νόον οἴσει, id est Piscator ictus sapiet, quod alio loco retulimus. 


1588. II, VI, 88. Titanicus aspectus 


Τιτανῶδες βλέπειν, id est Titanicum tueri, hoc est vultu Titanico obtueri. 
Titanicum autem torvum vocant ac tetricum ac cujusmodi fuisse feruntur veteres illi 
Titanes. Lucianus in Timone: Ἐκπετάσας γοῦν τὸν πώγωνα καὶ τὰς ὀφρῦς 
ἀνατείνας καὶ βρενθυόμενός τι πρὸς αὐτὸν ἔρχεται Τιτανῶδες βλέπων, id est 
Itaque promissa barba reductisque superciliis secum murmurans nescio quid accedit 
Titanico vultu aspiciens. Idem in Icaromenippo : Ὁ Ζεὺς μάλα φοβερῶς δριμύ TE 
καὶ Τιτανῶδες εἰς ἐμὲ ἐπιδών, id est At Juppiter admodum terribiliter acriterque et 


Titanico me intuens vultu. 


1589. II, VI, 89. Thraces foedera nesciunt 


Θρᾷκες ὅρκια οὐκ ἐπίστανται, id est Thraces foedera non norunt. Apud 
Thraces evenit ut natu maximus quidam jaculo per pectus adacto interierit. Unde 
Ionibus et Aeolibus veluti per aenigma dici coeptum Θρᾷκες ὅρκια οὐκ ἐπίστανται, 
quod natu grandibus honos magis debeatur apud hos qui legibus vivunt. Porro 
Thracum barbariem et immanitatem perfidiamque satis arguit interemptus a 


Polymestore Polydorus, hospitii jure violato. Et Euripides in Hecuba : 

Täx’ οὖν παρ’ ὑμῖν ῥάδιον ÉEVOKTOVELV, 
Ἡμῖν δέ y’ αἰσχρὸν τοῖσιν Ἕλλησιν τόδε, id est 
Jugulare forsitan hospitem vobis leve est, 


Nobis Achivis istud oppido est grave. 


1590. IT, VI, 90. Thunnissare 


Θυννίζειν Graeci transferunt pro stimulare pungereque, vel quod hic piscis, 
quo sit palato gratior, pungi soleat vel quod ipse piscis adurat pungatque contactu. 
Plinius libro nono, capite decimoquinto rem auditu novam memorat de thynno. Aït 
in mari animalculum esse perquam exiguum, aranei magnitudine, scorpionis effigie ; 
id se thynno et ei, qui gladius vocatur, crebro delphini magnitudinem excedenti, sub 
pinna affigit aculeo tantoque infestat dolore, ut in naves saepenumero exiliant. 
Athenaeus libro Dipnosophistarum septimo prodidit thunnorum generi, quos 
Athenienses thynnidas appellant, subter ventrem pinnam affixam esse, quae vocetur 
athera. Addit pisci nomen inditum παρὰ τὸ θύειν, quod impetu feratur, praesertim 
cum oestro concitus agitur, id quod illi accidit circa solstitium aestivum. Id est 
animalculum in capite specie scorpii, magnitudine drachmae. Quo malo sic 
exagitantur, ut ex aquis subsiliant non minus alte quam delphini. Atque hujus rei 
testem adducit Aristotelem. Lucianus in Jove tragoedo: Ἄπαγε, θυννῶδες τὸ 
ἐνθύμηνα, ὦ Πόσειδον, καὶ κομιδῇ παχύ, id est Apage, thunnicum enthymema, 
Neptune, et supra modum pingue. Rursum in eodem dialogo ad idem verbum 
alludens : Εἰ τἀμὰ οὕτως ὑμῖν ἀποτεθύννισται, id est Si mea vobis ita expuncta 


sunt. Adagium recensetur a Diogeniano. 


1591. II, VI, 91. Citius usura currit quam Heraclitus 


Θᾶττον ὁ τόκος Ἡρακλείτω περινέω τρέχει, id est Citius usura quam 
Heraclitus celerrimus currit. Admonet adagium abstinendum a mutua pecunia quae 


credatur ad usuram ; nam opinione celerius recurrere diem usurarium. Sumptum 

proverbium ab Heraclito quodam celeritate currendi praeter ceteros eximio atque 
excellenti. Juxta Doricam dialecton dictum est Ἡρακλείτω et περινέω pro 
Ἡρακλείτου περινέου. Videtur carmen fuisse trochaicum tretrametrum catalecton 


paucis syllabis depravatis. 


1592. II, VI, 92. Celerius quam Butes 


Θᾶττον ἢ Βούτης, id est Celerius quam Butes. Hoc adagio significabant 
aliquid quamprimum absolvi compendioque explicari, quemadmodum solent 11 qui 
paucis verbis et 115 trunce pronuntiatis longam sententiam significant. Aïunt hinc 
fuisse natum: Athenis inter picturas Stoae porticus depictus erat Butes quidam, 
atque ita pictus ut summa capitis pars cum oculis dumtaxat videretur, videlicet ut 
spectator imaginaretur reliquum corpus tegi montis objectu in quo ingrediebatur. In 
ejus igitur pictura quoniam non multum operae sumpserat pictor, proverbio jactari 


consuevit de his quae facile perficiuntur. Auctor Zenodotus. 


1593. II, Vi, 93. Lydus ostium clausit 


Λυδὸς τὴν θύραν ἔκλεισε, id est Lydus ostium clausit. De furacibus 
dicebatur, quod Lydi non discederent nisi re quapiam sublata. Quod si permittitur 
nobis divinare (cur autem non permittatur in re tam vetusta, cum nec auctor exstet 
nec interpres ?), malim accipere de 115 qui rem quampiam obscenam aggressuri 
fugitant arbitros abduntque sese, propter Lydos mollitiei notatos, unde et Plautus 
Lydum volsum appellat. Allusit ad proverbium (atque utinam aperuisset etiam) 
Plutarchus in commentario quem scripsit adversus Colotam: Ἐμοὶ δὲ δοκεῖ 
καθάπερ ὁ Λυδὸς ἐφ΄ αὑτὸν ἀνοίγειν οὐ θύραν μίαν, ἀλλὰ ταῖς πλείσταις τῶν 
ἀποριῶν καὶ μεγίσταις περιβάλλειν τὸν Ἐπίκουρον, id est Αἱ mihi videtur 
quemadmodum Lydus adversus seipsum non unam aperire januam, sed plurimis ac 
maximis difficultatibus Epicurum involvere. Nisi si cui magis placet, ut hic Plutarchi 


locus referatur ad illud quod alias dicetur : Viro Lydo negotium non erat. Hesychius 

meminit proverbii, sed nihil addens praeter haec verba : Ἐπὶ τῶν μωροκλεπτῶν, id 
est De stulte furacibus. Verum hic prodidit nobis depravatam in aliis libris 
scripturam legendumque non ἔκλεισε, sed ἐκίγκλισε, id est movit sive tentavit. 
Fures enim imperiti, dum non sine strepitu movent ostium, sese produnt saepius. 
Κιγκλίζειν enim Graecis auctore Suida polysemon est; sonat enim σαλεύειν, 
μοχλεύειν, ἦχον ποιεῖν, κινεῖν, id est movere, obdere pessulum, strepitum facere, 
attingere. Haec est autem praecipua furum ars, ut sive ingrediantur sive egrediantur, 
absque sonitu moveant ostium. Ex his jam arbitror esse perspicuum quid sentiat 


Plutarchus. 
1594. IT, VI, 94. Lydus in meridie 


Λυδὸς ἐν μεσημβρίᾳ, id est Lydus in meridie. In hominem insatiatae aut 
etiam intempestivae libidinis dictitabatur. Narrant Lydos adeo libidine perditos 
fuisse, ut non tantum noctu vacarent voluptati Venereae, verum etiam ipso meridie 
lascivirent, manibus foedum opus peragentes, unde Λυδιάζειν dicunt Graeci pro 
Lydorum more vitam agere. De gentis hujus luxu deliciisque multa commemorat 
Athenaeus libro duodecimo. Meminimus alibi, nimirum in proverbio Sybaritica 
mensa, de convivio Sybaritico, in quo et Venus admiscebatur. Porro nullum est 
tempus magis alienum a coitu quam vel meridiei ob aestuantem solem vel convivii 


propter spiritus circa stomachum et concoctionem occupatos. 
1595. IT, VI, 95. Caprarius in aestu 


Αἰπόλος ἐν καύματι, id est Caprarius in aestu. Consimilem habet sensum, 
videlicet intempestivae libidinis. Nam his horis caprarii, dum seductis gregibus in 
umbra latitant, lascivire soliti scribuntur. Zenodotus utrumque refert adagium et 
item Suidas. Poterit ad quamvis voluptatem accommodari non in tempore 


adhibitam. 

1596. II, VI, 96. Lydus cauponatur 


Λυδὸς καπηλεύει, id est Lydus cauponatur. In effeminatos et voluptatibus 
addictos jaciebatur. Ex hujusmodi natum historia tradunt : Cyrus rex devictis Lydis 
imperavit ex consilio Croesi, ut cauponiam exercerent neque tractarent arma, sed 
veste ad terram usque demissa uterentur, quae olim mollitiem indicabat, ut ad eum 
modum veluti in feminas transformati ad rebellionem fierent inutiles. Herodotus 
libro primo tradit Lydos primos omnium caupones et institores exstitisse. Hesychius 
tradit ab his inventa spectacula et hinc Romanos dixisse ludos, καπηλεύειν Graecis 
proprie dici qui vendunt esculenta. Proverbium sapiunt et illa, quae refert Suidas, 


λυδιάζω seu λυδίζω pro eo quod est Lydorum more vivo. Refertur ἃ Suida. 


1597. II, VI, 97. Lydorum carycae 


Λυδῶν καρύκας, id est Lydorum carycas, antiquitus appellabant quidquid 
esset opiparum et variis conditum cupediis. Nam caryca cibi genus Lydii ex 
multijugis lautitiis et sanguine confectum. Athenaeus Dipnosophistarum libro 
duodecimo tradit carycarum apparatum primum repertum a Lydis. Effertur 
adagium integre ad hunc modum : Μήτε Λυδῶν καρύκας μήτε μαστίγων ψόφους, 
id est Nec Lydorum carycas nec flagrorum strepitus, subaudiendum volo aut simile 
quippiam. Id est : Nec blandimenta volo nec convicia nec nimium blanda nec rursum 


aspera nimium ; de quo plura dicentur alias. 


1598. II, VI, 98. Lupinum potum 


Λυκεῖον ποτόν, id est Lupinum potum, dicebant ubi quis voluptatem suo 
periculo capitis emeret. Narrant duos erupisse fontes sacros Apollini, quorum alter 
vino scateret, alter melle; ad quos cum aves advolarent, arcu feriebantur. Porro 
Apollo super cetera cognomina dictus est et Lycius, sive a luce quam aperit, sive a 


lupis interfectis. Auctores Zenodotus et Suidas admonentes penultimam esse 

circumflectendam. Nam Λύκειον prima acuta gymnasium est Athenis, quod quidam 
a Pisistrato, quidam a Pericle constructum putant. Atque hinc ortum proverbium, 


confine illi : Ut canis e Nilo. 


1599. IT, V1, 99. Lupi decas 


Λύκου δεκάς, id est Lupi decas. Dictum apparet in eos ad quos inhonesti lucri 
pars aliqua tametsi pusilla rediret, aut in eos qui largitionibus essent corrupti aliosve 
corrumperent. Nam Athenis in foro, ubi causae agebantur, Lycus quidam genius 
scalptus stabat lupina specie. Apud hanc statuam sycophantae pecunia corrupti 
versari consueverunt velut apud deum quempiam sui quaestus praesidem, eique in 
dies singulos triobolus secabatur, auctore Zenodoto, quamquam attigit et Hesychius. 
Suidas addit sycophantas fuisse decem numero, veluti decem viros refererentes. 
Meminit hujus Aristophanes in Vespis : 

Θήρῷον εἴ πως ἐκκομίσαις TO τοῦ Λύκου, id est 

Siqua simulacrum efferre posses Lyci. 

Erat hoc quaestus genus apud veteres invisissimum eorum qui in jus vocabant, ut ex 
damnato dicta mulcta portionem aliquam praemii loco ferrent. Unde et sectores dicti 


sunt et quadruplatores. 
1600. II, VI, 100. Verba importat Hermodorus 


Λόγους γὰρ Ἑρμόδωρος ἐμπορεύεται, id est 

Sunt Hermodori verba mercimonium. 
In eum dicebatur qui praeter verba nihil adferret, quemadmodum Laches in Hecyra 
Terentiana Pamphilum filium rogat num unam dumtaxat sententiam secum e Lemno 
reportasset, aut in eos qui verba vendunt pecunia, quod in poetas, advocatos, fumi 
venditores atque in id genus homines recte dici poterit. Natum aïunt ab Hermodoro 


quodam Platonis auditore, qui commentarios ab illo conscriptos in Siciliam deportare 

consueverit atque inibi venditare. Unde Siculi, ut sunt dicaces, rem in proverbium 
verterunt dicentes Hermodorum pro mercibus importare verba. Ceterum sophistae 
et philosophi lucubrationes suas λόγους appellant. Allusit haud dubie huc M. 
Tullius libro Epistolarum ad Atticum decimotertio : Dic mihi, placetne tibi primum 
edere injussu meo ? Hoc ne Hermodorus quidem faciebat, is qui Platonis libros 
solitus est divulgare, ex quo λόγοισιν Ἑρμόδωρος. Porro licet Cicero mutilum 
adduxerit proverbium, tamen, si addas ἐμπορεύεται, constabit Graecus senarius. 


Hinc et λογέμπορος dictus, qui praeter verba nihil adfert. 


1601. IT, ντ,1. Pomarius Hercules 


Μήλιος Ἡρακλῆς, id est Pomarius Hercules. Per contemptum dicebatur in 
eum, qui nomen quidem magnificum gereret, caeterum opibus nullis nullaque 
potentia pollens. Ab eventu natum. Narrat Suidas : Cum rustici quidam Herculi 
bovem essent immolaturi isque rupto fune profugisset nec esset quod sacrificaretur, 
malum arreptum suppositis quatuor ramis crurum vice, deinde additis alteris 
duobus ceu cornuum loco bovem utcumque sunt imitati idque ridiculum 
simulacrum pro victima sacrificaverunt Herculi. Julius Pollux libro De vocabulis 
rerum primo fabulam aliquanto secus narrat, nempe ad hunc modum : Sollemne est, 
inquit, apud Boeotos Herculi malis rem divinam facere, cumque jam adesset dei 
festum et immolandae victimae tempus urgeret, porro hostia erat aries, cum ea serius 
adduceretur, propterea quod Asopus fluvius ita subito crevisset, ut transiri non 
posset, pueri, qui juxta aram ludebant, sacrificii ritum nihilominus peregerunt. 
Pulchro cuipiam malo quatuor stipulas vice pedum addiderunt, rursum alias duas 
cornuum loco, imaginantes sese ad eum modum arietem immolare. Creditum est 
Herculem hac victima magnopere delectatum, proinde mansisse apud Thebanos 
hunc morem, ut malis sacrificaretur Herculi. Cognomen hinc additum deo, ut 


Ἡρακλῆς μήλων, id est Hercules malorum, vocaretur. 

1602. II, VI, 2. Verecundia inutilis viro egenti 


Αἰδὼς δ' οὐκ ἀγαθὴ κεχρημένῳ ἀνδρὶ παρεῖναι. 
Ita legitur apud Homerum Odysseae P. Citatur a Platone in Lachete. Ac mox : 

Αἰδῶ δ΄ οὐκ ἀγαθὴν φὴς ἔμμεναι ἀνδρὶ προΐκτῃ. 
Apud Hesiodum item : 

Αἰδὼς δ' οὐκ ἀγαθὴ κεχρημένῳ ἀνδρὶ κομίζει, id est 

Verum homini pudor haudquaquam conducit egeno. 
Is versus in proverbium abiit. Admonet autem abjiciendum pudorem, quoties urget 
necessitas. Est enim verecundia cum ad multa vehementer inutilis, tum maxime cum 
res postulat, ut omnia nobis sint facienda ; velut inutilis pudor est, qui deterret ἃ 
discendo, quod turpe est nescire. Et, ut ait Flaccus, incurata malus pudor ulcera celat. 
Idem alibi : Pudor, inquit, te malus urget. Eodem allusit Euripides in Iphigenia in 
Aulide : 

Ὅμως δ’ ὅσον γε δυνατὸν αἰδεῖσθαι χρεών, id est 

Verumtamen pudere oportet eatenus, 

Quoad licet. 
Homerus Iliados Q scribit verecundiam seu reverentiam plurimum prodesse et 
eamdem officere plurimum : 

Οὐδέ οἱ αἰδὼς 

Γίγνεται, ἥ τ’ ἄνδρας μέγα σίνεται ἠδ’ ὀνίνησιν, id est 

Nec pudor est illi, qui vel laedit vehementer 

Vel multum prodest homini. 
Et videre est nonnullos hoc inutili pudore praeditos, qui corporis incommoda celare 
malunt quam amicorum ope tolli. Quo ingenio fuisse legitur Apelles, cui et morbum 
et inopiam dissimulanti candidus amicus furtim sub cervicale pondus auri submisit. 


Sed eorum multo maxima turba est, qui animi morbos et egestatem inutili pudore 

dissimulant. Atqui his fere accidit, ut post malo in apertum erumpente tum miserius 


tum frustra erubescant. 


1603. II, VI, 3. Ventrem mihi objicis 


Commemorantur et hi versus in Graecanicorum adagiorum collectaneis : 

Γαστέρα μοι προφέρεις, κάλλιστον ὄνειδος ἁπάντων, 

Ἢ πλήρης μὲν ἐλαφροτέρα, κενεὴ δὲ βαρεῖα, id est 

Ventrem mi objectas, quo probrum haud pulchrius ullum. 

Plenus is est levior, gravis idem, ubi pendet inanis. 
Equidem ubi proverbium sit, non video, nisi in hoc : κάλλιστον ὄνειδος, quod apud 
Graecos proverbii vice videtur usurpatum. Euripides in Iphigenia Aulidensi : 

Καλόν γέ μοι τοὔνειδος ἐξωνείδισας, id est 

Mihi opprobrasti probrum honestum scilicet. 
Aut in ea parte velut aenigmatica, levis cum plenus est, gravis cum inanis. Nam 
reliqua vascula quo pleniora sunt, hoc sunt graviora, quo magis inania, hoc leviora. 
Contra venter, quo distentior cibo, hoc levior est, propter auctos excitatosque pastu 


spiritus. 


1604. IT, VIx, 4. Turpe silere 


Αἰσχρὸν σιωπᾶν, id est Turpe silere. Hoc licebit uti, quoties quis alterius 
exemplo extimulatur ad studium aut negotium aliquod suscipiendum. Aut natum 
aut certe usurpatum ab Aristotele, qui, cum Isocrates rhetoricen doceret, aemulatione 
commotus coepit et ipse pomeridianis illis suis περιπάτοις dicendi artem docere 
dicens illud : Αἰσχρὸν σιωπᾶν λαλοῦντος Ἰσοκράτους, id est Turpe silere loquente 
Isocrate. M. Tullius in opere De oratore ostendit e tragoedia quapiam mutuasse 
Aristotelem paucis immutatis. Scribit enim hunc in modum : Aristoteles, cum florere 
Isocratem nobilitate discipulorum videret, quod ipse suas disputationes a causis 


forensibus et civilibus ad inanem sermonis elegantiam transtulisset, mutavit repente 

totam prope formam disciplinae suae versumque quemdam de Philocteta paulo 
secus dixit. Ille enim turpe sibi ait esse tacere cum barbaris, hic autem, cum Isocratem 
pateretur dicere. Ad Atticum libro sexto : Ego, nisi Bibulus, qui dum unus hospes in 
Syria fuit, pedem porta non plus extulit quam domo sua, admiraretur de triumpho, 
aequo animo essem. Nunc vero αἰσχρὸν σιωπᾶν. Hoc nunc quidam abutuntur nihil 
existimantes turpius quam silere, ne apud homines ïillitteratos parum eruditi 
parumque diserti videantur. Unde apud Lucianum praeceptum illud ἀπαιδεύτου 
ῥήτορος: Μηδέποτε σιωπᾶν, id est Ne umquam sile, propterea quod apud 


imperitos is demum infans et imperitus habeatur, qui non perpetuo garriat. 


1605. IT, VI, 5. Munerum animus optimus 


Ξενίων δέ τε θυμὸς ἄριστος, id est 

Verum in muneribus res praestantissima mens est. 
Graecis hemistichium heroicum proverbiale, quo significatur in amicorum 
muneribus non esse spectandum rei missae pretium, sed mittentis potius animum, ut 
Xerxes ille aquam manibus haustam a rustico libenter accepit et Christus viduae 
nummulos omnibus divitum muneribus praetulit. Et quidam monet exiguum munus 
a tenui missum amico perinde ut maximum boni consulere. Plinius in praefatione 
diversa extulit metaphora : Verum et diis lacte rustici multaeque gentes supplicant, et 
mola tantum salsa litant qui non habent thura. Quin hodieque tritissimum est, ut qui 
munus aliquod offerant, animum jubeant spectari, non rem. Refertur adagium a 


Phurnuto in opere De natura deorum. 


1606. IT, VII, 6. Nescit capitis et inguinis discrimen 


Qui eo impudentiae vel caecitatis potius devenerunt, ut nullum prorsus 
faciant discrimen inter honestum ac turpe, hi nescire dicuntur, quid intersit inter 


caput et inguen. Inter honesta corporis membra caput primum obtinet locum ac 

proinde recte nudatur ; quae vero sub ventre sunt, ut inhonesta teguntur. Juvenalis 
de muliere temulenta : 
Quid enim Venus ebria curat ? 
Inguinis et capitis quae sint discrimina nescit. 


Proverbiali figura dictum videtur. 
1607. II, VI, 7. Multitudo imperatorum cariam perdidit 


Πολλοὶ στρατηγοὶ Καρίαν ἀπώλεσαν, id est 

Multi duces deperdidere Cariam. 
Admonet senarius nihil esse perniciosius licentia multitudinis, dum nulli paretur, 
sed pro sua quisque libidine rem gerit. Hanc Graeci vocant ἀναρχίαν, malum pene 
tyrannide pejus, qua nihil potest esse pejus. Par autem malum est πολυαρχία cum 
eo, quod dicitur ἀναρχία. Idem docet Homericum illud Iliados libro secundo, quod 
ipsum in proverbium abiit : 

Οὐκ ἀγαθὸν πολυκοιρανίη, εἷς κοίρανος ἔστω, id est 

Multos imperitare malum est, rex unicus esto. 
Nam his verbis Ulysses milites tumultuantes, in quibus erat et Thersites, compescit. 
Eum Homeri versiculum usurpavit Dion, cum videret Heraclidem moliri factionem. 
Auctor Aemilius Probus. Natum adagium a Caribus quondam florentissimis, postea 
per civiles seditiones eo redactis, ut etiam in vilitatis proverbium abierint, 


quemadmodum alio docuimus loco. 
1608. IT, vit, 8. Mus albus 


Μῦς λευκός, id est Mus albus, apud Suidam ; Μῦς κακός, id est Mus malus, 
apud Diogenianum. In hominem lascivum et libidinis immodicae dicebatur. Nam 
mures domestici salacissimi sunt, praesertim albi. Aelianus miram esse murum 
salacitatem auctorum testimoniis docet libro duodecimo, capite decimo. Atque inter 


multa illud addit: Epicratem in fabula quapiam, cum mulierem significare vellet 

prodigiosae libidinis, μυωνιάν appellasse, citatque proverbium Μῦς λευκός ex 
Philemonis comoedia. Unde receptum videtur, ut inter amatoria blandimenta, 
quemadmodum passerculi, columbulae et id genus aliorum, ïitidem et muris 
cognomentum usurpetur. Martialis : 


Nam cum me murem, cum me tua lumina dicas. 


1609. IT, VII, 9. Facies tua computat annos 


Proverbiali nimirum schemate dictum a Juvenale in vetulam jam ἔξωρον 
quidem et ad Veneris lusus prorsum intempestivam, sed quae verborum nequitiis 
puellam etiamdum ageret: Facies tua computat annos. Hoc est: Frontis rugae 
numerum annorum tuorum praeferunt, quamquam libido nondum in te consenuit. 
Congruit huic apologus de crocodilo, cui jactanti majorum suorum claritatem et 
primas in certaminibus partes vulpes ad hunc modum repsondit : Ἀλλὰ κἂν μὴ σὺ 
λέγῃς, ἀλλ΄ ἀπὸ dÉQUATOS γε φαίνῃ, ὡς ἐκ παλαιῶν ἐτῶν εἶ γεγυμνασμένος, id 
est Quin et si tu non dixeris, tamen ipsa pelle prae te fers, quod multos jam annos in 
certaminibus sis versatus. Habet enim hoc animal cutem ceu laminis quibusdam 
durissimis adversus omnes ictus armatam. Martialis in quemdam, qui affectabat 
etiamnum videri puer : 


In te, inquit, reclamat sed tua barba, vir es. 


1610. IT, vit, 10. Phoenice rarior 


Φοίνικος σπανιώτερος, id est Phoenice rarior. De rebus aut etiam hominibus 
inventu perquam raris. Natum adagium a fabula phoenicis avis, de qua scribit 
Plinius lib. X, cap. Il: Et ante omnes nobilem Arabiae phoenicem, haud scio an 
fabulose, unum in toto orbe nec visum magnopere. Aquilae narratur magnitudine, 
auri fulgore circa colla, caetera purpureus, caeruleam roseis caudam pennis 
distinguentibus, cristis faciem caputque plumeo apice honestante. Commemorantur 


hoc loco et alia quaedam de phoenice prodigiosa, quae quoniam ad proverbii 

sententiam nihil attinent, cui libebit inibi legenda relinquo. Ovidius in 
Transformationum libro decimoquinto sub persona Pythagorae : 

Una est quae reparet seque ipsa reseminet ales : 

Assyrii phoenica vocant ; nec fruge nec herbis, 

Sed thuris lacrimis et succo vivit amomi. 

Haec ubi quinque suae complevit secula vitae, 

Ilicis in ramis tremulaeque cacumine palmae 

Unguibus et duro nidum 5101 construit ore. 

Quo simul ac casias et nardi lenis aristas 

Quassaque cum fulva substravit cynnama myrrha, 

Se superimponit finitque in odoribus aevum. 

Inde ferunt, totidem qui vivere debat annos, 

Corpore de patrio parvum phoenica renasci. 

Cum dedit huic aetas vires onerique ferendo est, 

Ponderibus nidi ramos levat arboris altae 

Fertque pius cunasque suas patriumque sepulcrum 

Perque leves auras Hyperionis aede potitus 

Ante fores sacras Hyperionis aede reponit. 
Extat de phoenice carmen et Firmiani Lactantii non inconcinnum, per Musas, neque 


fastidiendum. 


1611. II, VI, 11. Non est laudandus, ne in cena quidem 


Οὐκ ἐπαινεθείης οὐδ΄ ἐν περιδείπνῳ, id est Non queas laudari, ne in 
parentalibus quidem. In hominem dicebatur vehementer illaudatum. Antiquis mos 
erat, praesertim Atticis, in cenis funeralibus, quas Graeci περίδειπνα vocant, 
encomiis, epicediis et epitaphiis laudare vita defunctum, etiamsi parum meruisset in 
vita. Siquidem, ut inquit Ovidius, 


Pascitur in vivis livor, post fata quiescit. 

Unde fit, ut vivos nonnumquam merita laude fraudemus, mortuis etiam immeritam 
tribuamus. Festus Pompeius docet antiquitus solere conduci mulieres, quae in funere 
non sine laudibus lamentarentur vita defunctum aliisque lamentandi modum 
praeirent, unde et praeficae dictae sunt quasi praefectae, citatque Nevii testimonium : 
Haec quidem me hercle opinor praefica est, quae sic mortuum collaudat. Fortassis 
hinc ductum est, quod antiquitus mos fuisse videtur, ut in compotationibus 
aliquorum, etiam viventium, laudes dicerentur, quemadmodum apud Platonem 
Alcibiades Socratis encomium refert et apud Plutarchum Alexandrum Magnum 
laudat Callisthenes. Ejusmodi vero laudes non admodum speciosae videbantur ut 
inter pocula decantatae. Nec absurdum arbitror, si quis ad priscorum consuetudinem 
referat paroemiam, qua fieri solet, ut in conviviis citharoedus aut deorum aut 
insignium virorum facta cantaret, velut apud Homerum in omnibus ferme conviviis. 
Apud Vergilium item Cithara crinitus Iopas / Personat aurata. Tametsi hae quoque 
laudes plerumque ad auditorum gratiam fingebantur. Adagium refertur a 


Diogeniano. 


1612. II, VII, 12. Pedibus in sententiam discedere 


Quid sit pedibus in sententiam discedere et quid pedaria sententia, satis 
explicuit Aulus Gellius libro tertio, capite decimooctavo. Id si transferatur ad 
quamilibet alienae sententiae comprobationem, proverbii formam accipiet. Veluti si 
quis dicat: Non est viri prudentis, quicquid uxori libuerit, protinus in illius 
sententiam pedibus discedere. Aut Par est, ut affectus in rationis sententiam pedibus 
discedat, non contra. Ego vero in tuam sententiam manibus pedibusque ac toto 
corpore discedo. Translatum est a veteri consuetudine, quae servari consuevit, 
quoties ingens erat turba suffragia ferentium. Livius decadis primae libro septimo : 
Ubi sententiam meam vobis peregero, tum quibus eadem placebunt, in dextram 
partem taciti transibitis. Quae pars major erit, eo stabitur consilio. Et aliquanto post : 


Quibus haec salutaria videntur, agitedum in dextram partem pedibus transite. 

Omnes transierunt vadentemque per intermissa custodiis loca Decium secuti sunt. 
M. Tullius Philippica ΧΙ: Dixit tamen, si quis eorum, qui post se rogati essent, 
graviorem sententiam dixisset, in eam se iturum. Idem in epistola ad Lentulum : 
Perspiciebant enim in Hortensii sententiam multis partibus plures ituros, quam 
aperte Volcatio assentirentur. Ibidem : Frequentes ierunt in alia omnia. Idem Planco : 
Frequens eum senatus reliquit et in alia omnia discessit. Haec ratio ferendorum 
suffragiorum discessio dicebatur. Plinius nepos, Epistolarum lib. II Adriano : Sed 
cum fieret discessio, qui sellis curulibus astiterant, in Cornuti sententiam ire 
coeperunt. Tum ïilli, qui se Collegae adnumerari patiebantur, in diversum 
transierunt. Qui sententias interrumpebat, intercedere dicebatur. T. Livius libro Ab 
urbe condita IX : Cum omnes laudibus modo prosequentes virum in sententiam ejus 
pedibus irent, tentata paulisper intercessio est. Idem Ab urbe condita lib. V : In quam 
sententiam cum pedibus iretur, caeteri tribuni militum nihil contradicere. Plinius 
major lib. Il, cap. VIT non nihil novavit sermonis formam, Sedere, inquiens, coepit 
sententia haec, pariterque et eruditum vulgus et rude in eam cursu vadit. 
Vehementer ac praecipitanter assentiri dixit cursu vadere in sententiam et sedere 
dixit pro placere. Nam Flavius Vopiscus in vita Aureliani imperatoris indicat et 
manuum porrectione sententiam alienam comprobari solere. Sic enim scribit : Deinde 
aliis manus porrigentibus, aliis pedibus in sententiam euntibus, plerisque verbo 
consentientibus conditum est senatusconsultum. Tale quiddam sensit et Salustius in 
Bello Catilinario, cum ait Sillanum Postea permotum C. Caesaris oratione pedibus in 
sententiam Tiberii Neronis iturum se dixisse, caeteros verbo, alios varie Caesari 
assensisse. Quintilianus dixit manibus pedibusque in sententiam discedere. Porro qui 
vultu quoque ac gestu significant se assentiri, toto corpore in sententiam discedere 
dicuntur. Suffragiorum genus, quod porrectis manibus peragitur, Graeci vocant 
χειροτονεῖν et χειροτονία, quam vocem usurpant et sacrae litterae, ut II Cor. 8 


χειροτονηθείς. Quin etiam subscribere sententiae, subscribere judicio, subscribere 

voluntati, suffragari, refragari, atque id genus aliae metaphorae, quoties longule 


trahuntur ab oratione simplici, in proverbiïi speciem paulatim abeunt. 


1613. II, vit, 13. Sustine et abstine 


Epictetus Cynicae sectae philosophus universa philosophorum dogmata, quae 
ad humanae vitae pertineant felicitatem quaeque tot voluminibus vix explicant 
caeteri, duobus verbis absolute complexus est, quae jam olim proverbii vice 
celebrantur a doctis, digna profecto, quae omnibus parietibus, omnibus columnis 
inscribantur, omnibus anulis inscalpantur. Ea sunt hujusmodi : Avéxov καὶ ἀπέχου, 
id est Sustine et abstine. Quorum altero monemur, ut adversa fortiter toleremus, 
altero, ut ab illicitis temperemus voluptatibus. Referuntur in Noctibus Gellianis libro 
decimoseptimo, capite decimonono. Apud Athenaeum refertur hoc carmen tacito 
auctoris nomine : 

Ἀγαθὸς ἀνὴρ λέγοιτ’ ἂν ὁ φέρων τἀγαθά, 

Ἀγαθὸς ἂν εἴη καὶ ὁ φέρων καλῶς κακά, id est 

Bona quisquis adfert, vir bonus vocabitur, 


Bonus erit et ille, qui mala pertulerit bene. 


1614. II, VII, 14. Naturam expellas furca, tamen usque recurrit 


Cum videam a Graecis quaedam velut obtorto, quod aiunt, collo in 
proverbiorum acervum trahi, cur ego verear ejusmodi recensere, quae praeter adagii 
figuram ita venuste dicta sunt, ut venustius dici non possint ? Quod genus est illud 
Horatii in Epistolis : 

Naturam expellas furca, tamen usque recurret. 

Sensus est haud facile dedisci quae nobis natura penitus indidit atque insevit. Quod 
si quando vi fit, ut vel metu vel pudore vel alia quavis causa personam alienam 


sumamus, facile per occasionem redimus ad mores naturales. Velut qui metuunt 

peccare non virtutis amore, sed formidine fustis, 11, simulatque tollitur fustis, 
recurrunt ad mores pristinos. Et Terentius : 
Si sperat fore clam, rursus ad ingenium redit. 

Ducta est metaphora ἃ ramis, qui apposita furca torquentur alio quam natura 
posuerat; qua sublata rursum vergunt eodem quo prius. Pindarus in Olympiis 
hymno undecimo eamdem sententiam aliter extulit : Τὸ γὰρ ἐμφυὲς οὔτ΄ αἴθων 
ἀλώπηξ οὔτ΄ ἐρίβρομοι λέοντες διαλλάξαιντο ἦθος, id est Nam ingenium 
nativamque indolem nec astuta vulpes neque praevalidi leones mutare quiverint. 
Quantumvis enim circures leonem, semper redit ad genuinam feritatem, neque 
vulpes umquam obliviscitur fraudulentiae nativae, quantumvis mansuefacta. Idem 
in eodem opere hymno XII : Ἄμαχον δὲ κρύψαι τὸ συγγενὲς ἦθος, id est Difficile 
est occultare nativos mores. Item Horatius alibi : 

Tolle periclum 


Jam vaga prosiliet frenis natura remotis. 
1615. II, VII, 15. Navis annosa haud quaquam navigabit per mare 


Ναῦς παλαιὰ πόντον οὐχὶ πλώσει, id est Navis antiqua non navigabit per 
mare. Congruit in eos, qui jam ob aetatis imbecillitatem ad res arduas obeundas 
sustinendaque pericula parum sunt idonei ac primum ïipsi pereunt oppressi 
negotiorum magnitudine et in discrimen adducuntur quorum res agitur. Nota est 


allegoria. Refertur adagium a Diogeniano. 
1616. II, VII, 16. Ni pater esses 


Εἰ μὴ πατὴρ ἦσθα, id est Ni pater esses. Hoc vulgo dici consuevit, quoties 
honoris aut metus causa convicium reticebant et conjiciendum relinquebant. Plene sic 
effertur : 

Εἰ μὴ πατὴρ ἦσθ’, εἶπον ἄν σ᾽ οὐκ εὖ φρονεῖν, id est 


Ni esses pater, te sapere dicerem haud bene. 

Est autem versus hic in Antigone Sophoclis. Sunt enim Haemonis verba 
Creonem patrem objurgantis, quod sponsam filii pararet occidere. Itaque quoties 
senis aut potentis aut alioqui venerandi sententiam nobis haud quaquam probari 
significabimus, cui tamen honoris causa nolimus refragari, veluti si quis opinionem 
Aristotelicam apud Peripateticos tecte damnare vellet, loquetur ad hunc modum : 
Haec habet sententia gravissimum auctorem. Fortassis enim fas non est ab Aristotele 
dissentire. Alioqui, εἰ μὴ πατὴρ ἦεν (hoc est : nisi auctoritati deferrem), habeo quo 
refellam. Quod si mutilum efferas, plusculum etiam habebit gratiae. Refertur a 


Diogeniano. 


1617. II, VI, 17. Magnum os anni 


Μέγα στόμα τοῦ ἐνιαυτοῦ, id est Magnum os anni. Dicebatur, quoties uberior 
rerum proventus aut vilior annona animos et loquendi libertatem adderet alioqui 
timidioribus. Solent enim rustici magnificentius loqui largiusque polliceri spe 
proventus uberioris. Refertur a Suida. Non admodum dissidet ab illo : Foenum habet 


in cornu, item illo : Argenti fontes loquuntur. 


1618. II, VII, 18. Megaricae sphinges 


Μεγαρικαὶ σφίγγες, id est Megaricae sphinges. Ita scorta quaedam vulgus 
olim appellabat, sive quod vulgo molles sphictae παρὰ τὸ σφίγγω dicuntur apud 
Graecos sive quod apud Megarenses nutrix sphinx appelletur sive quod 
Megarensium mores improbi fictique et populari convicio quondam notati fuerint. 
Unde Aristophanes in Vespis risum Megaricum, de quo dictum est alibi, taxat : 

Μηδ’ αὖ γέλωτα Μεγαρόθεν κεκλασμένον, id est 

Sed ne Megaricos rursus infractos jocos. 

Suidas refert et hunc versiculum, sed tacito, ut solet, auctoris nomine : 

Ἀλλ’ ἔστιν ἡμῖν Μεγαρική τις nkavr, id est 


Nobis adest Megarica quaedam machina. 

Risum seu jocum Megaricum intellegit mollitiièm Megarensium. Refertur in 


collectaneis Diogeniani. 


1619. II, vit, 19. Mellis medulla 


Μέλιτος μυελός, id est Mellis medulla. De re majorem in modum suavi 
dicebatur. Unde et Ennius apud M. Tullium M. Cornelium Cethegum Suadae 
medullam appellat ob singularem suaviloquentiam. Nam quod optimum est, id 
natura videtur intime recondidisse. Unde et illa passim obvia in medullis et 
medullitus amare non dissident a simulacro proverbiali. Hujus est formae Τῆς 


Ἑλλάδος Ἑλλάς. 


1620. ΠῚ, vit, 20. Meliores nancisci aves 


Ἀμεινόνων οἰωνῶν τυχεῖν, id est Meliores nancisci aves, dicuntur quibus 
post res adversas succedunt prosperiora. Nam ut apud Latinos avis et ales interdum 
non animal, sed omen ipsum et augurium significat, itidem apud Graecos οἰωνός et 
ὄρνις, Cum στρουθός non eodem accipiatur modo, quemadmodum indicat 
Eustathius in primum Odyssae librum. Horatius in Odis : Mala ducis avi domum. 
Idem alibi : Maeoniïi carminis alite. Homerus Iliados Q : 

Mndé μοι αὐτὴ 

Ὄρνις ἐνὶ μεγάροισι κακὸς TÉAEU, id est 

Hisce mihi ne tu fueris mala in aedibus 8168. 
Rursum ejusdem operis M : 

Εἰς οἰωνὸς ἄριστος, ἀμύνασθαι περὶ πάτρης, id est 

Optimum id augurium est, patriam virtute tueri. 

Laboravit autem hac superstitione antiquitas, ut in magnis rebus aggrediundis avium 
occursus observaret, neque defuerunt qui eam velut artem profiterentur, atque hinc 
apud Romanos augurum collegium. Jam paene explosa est apud Christianos hujus 


professionis superstitio, sed ita ut in eus locum successerit malum prope pestilentius 

atque adeo conduplicatum, nempe horum, qui ex astris futura pronuntiant, et 
aliorum, qui numinis afflatum mentientes apud credulam et indoctam plebeculam 
prophetae volunt haberi. Atqui mirum est utrosque invenire quibus imponant. 


Imponunt enim non vulgo tantum, verumetiam ipsis regibus et orbis moderatoribus. 


1621. II, VI, 21. Aliud genus remi 


Ἄλλο γένος κώπης, id est Aliud genus remi. Dicebatur olim, ubi quispiam res 
novas et antea non visas induceret aut ubi quis versis moribus pristinis novum et 
inusitatum vitae genus institueret. Hinc ortum aiunt, quod Hercules, cum ad boves 
Erythraeas navigaret, leonis exuvio carbasi vice, clava mali loco, pro rudentibus 
pharetrae loris, pro remo arcu, denique pro navigio lebete sit usus. Quod inusitatum 
profecto navigandi genus cum vidissent accolae, acclamabant : Ἄλλο γένος κώπης. 


Refertur in Plutarchi collectaneis. 


1622. II, VII, 22. Clamosior lauro ardente 


Μείζονα βοᾷ δάφνης χλωρᾶς καιομένης, id est Magis vociferatur quam 
laurus viridis incensa, propterea quod laurus adhuc virens in ignem conjecta 
maximos crepitus aedit. Unde et in maleficiis amatoriis incendi consuevit tamquam 
amantium querimonias repraesentans : 

Daphnis me malus urit, ego hanc in Daphnide laurum. 


Refertur a Diogeniano. 


1623. II, VI, 23. Nunc leguminum messis 


Νῦν ὀσπρίων ἄμητος, id est Nunc leguminum messis, id est: Nunc 
tempestivum hoc aut illud agere. Veluti se quis admoneat juvenem nunc adesse 
tempus parandae gloriae, parandae eruditioni, parandis opibus idoneum, dicat : Nov 
ὀσπρίων ἄμητος. Sumptum a rusticis, qui tum maxime vigilant nec sinunt illud 


tempus per otium perire. Recensetur a Diogeniano et Suida. 

1624. IT, vit, 24. Nunc dii beati 


Nov θεοὶ μάκαρες, id est Nunc dii beati. Vox erat velut adgaudentis et 
adgratulantis, quoties nocentibus supplicium meritis dignum contigisset, perinde 
quasi diis et jucundum et honestum sit, ut scelerati dent poenas, contra probrosum, si 
viris improbis res secundae sint, videlicet juxta sententiam illam proverbialem : 

Θεοῦ δ’ ὄνειδος τοὺς κακοὺς εὐδαιμονεῖν, id est 

Probrum est deo, si res malis sint prosperae. 


Siquidem hinc alii collegerunt nullos omnino deos esse. 


1625. II, vit, 25. Ordinem deserere 


Λιπεῖν τὴν τάξιν, id est Ordinem deserere, dicitur qui deest officio suo in re 
quapiam peragenda. Ducta allegoria ab 118, qui stant in acie. Nam poena capitalis 
erat, qui locum ab imperatore datum deseruisset. Unde et desertoris vocabulum 
apud militares homines ignominiosissimum. Plato libro De legibus jubet τὸν 
καταλελοιπότα τὴν φρουράν, id est qui excubias deseruisset, in foro propalam 
describi infamiae notaeque causa, tamquam is, quod in ipso erat, rempublicam 
omnem prodiderit loco relicto. Aristophanes in Vespis : 

Φυλακὴν καταλύειν νυκτερινὴν διδάσκομαι, id est 

Desere nocturnam doceor custodiam. 

Lucianus in libello De mercede servientibus : Χρὴ οὖν σε ἀεὶ σὺν ἀυτῷ ὁρᾶσθαι καὶ 
μηδέποτε ἀπολείπεσθαι, ἀλλ΄ ἕωθεν ἐξαναστάντα παρέχειν σεαυτὸν 
ὀφθησόμενον ἐν τῇ θεραπείᾳ καὶ μὴ λιπεῖν τὴν τάξιν, id est Necessum est itaque, 
ut assidue apud illum conspiciaris neque desis umquam, quin diluculo surgas teque 
in famulitio conspiciendum exhibeas neque desereas ordinem. Simpliciter usus est 
Isocrates in oratione De pace : Ἀτιμότεροι γίνονται τῶν τὰς τάξεις λειπόντων καὶ 
ἀσπίδας ἀποβαλλόντων, id est Magis infames fiunt 115, qui ordinem deserunt et 


clipeos abjiciunt. M. Tullius in Epistolis ad Atticum de praesidio decedere dixit, in 

Finibus bonorum deserere praesidium, in Catone de statione decedere, nimirum 
varie reddens, quod Graeci dicunt λιπεῖν τὴν τάξιν. Apud Athenaeum libro I 
Eubulus comicus refert hunc versiculum ex Archilocho : 

Ἀσυμβόλου δείπνου γὰρ ὅστις ὑστερεῖ, 

Τοῦτον ταχέως νόμιζε καὶ τάξιν λιπεῖν, id est 

Cessando coenae quisquis immuni deest, 

Hic idem in acie facile deseret locum. 
Aeschines in Apologia objicit Demostheni, ὡς ἐνεγράφη λειποταξίου, id est quod 
111 dies esset dictus ob desertum ordinem, quem ῥιψάσπιδα probro dictum alias 
commemoravimus. Αἱ ille eum, qui diem ipsi dixerat, ad extremum adegit diem, 
occiso eo Aristarchi praesidio, quemadmodum ïbidem criminatur Aeschines. 
Postremo Latinis in sua classe manere dicuntur qui non deserunt vitae institutum, et 


classem suam deserere qui mutant. 


1626. II, VII, 26. Ovium nullus usus 


Προβάτων οὐδὲν ὄφελος, ἐὰν ὁ ποιμὴν ἀπῇ, id est Ovium nulla utilitas, si 
pastor absit. Admonet adagium ἀναρχίαν rem esse omnium perniciosissimam : 
Nihil recte faciunt ministri, nisi adsit herus; inutiles discipuli, quoties abest 
praeceptor ; inutilis populus, nisi principis auctoritate gubernetur. Apparet senarium 
fuisse ; nam paucis syllabis commutaris restituetur hoc pacto : 

Προβάτων γὰρ οὐδὲν ὄφελος, ἂν ποιμὴν ἀπῇ, id est 

Namque usus ovium nullus, ubi pastor deest. 

De hujus animantis stultitia quamque 5101 sit inutile, ni pastoris cura succurrat, lege 


quae alias ex Aristotele citavimus in proverbio Ovium mores. 


1627. II, VI, 27. Periculum prorae selis 


Κίνδυνος ἡ ἐν πρώρᾳ σελίς, id est Periculum sella prorae. Quoties in re 


quapiam praecipuum periculum caputque negotii esse significamus. Nam hostes 


1280 


10 


20 


expugnaturi navim in proram primum assultum faciunt ; selis autem sella est, quae 


in proris esse consuevit, si Zenodoto credimus. 


1628. II, VII, 28. Impete peritum artis 


Βάλλ’ εἰς ἔχοντα τὴν ἐπιστήμην, id est Jaculare in eum, qui novit artem. Ubi 
quis convicium facit homini, qui norit et ipse retorquere, convicium, aut qui carpit 
velut imperitum qui non inferior sit in artis scientia. Sumpta metaphora videtur ab 
115, qui jaculo aut saxo petunt eum, qui calleat ictum vel declinare, vel in jaculantem 


retorquere. 


1629. IX, VI, 29. Philippi gallus 


Φιλίππου ἀλεκτρυών, id est Philippi gallus. Hoc dictitari consuevit, ubi quis 
de levi quopiam facinore perinde ut maximo sese jactaret. Nam Alectryon dux 
quidam erat Philippi regis, quem Chares Atheniensis confecerit. Apparet autem 
Charetem hunc hujus facti nimium crebro nimisque insolenter apud populum 
Atheniensium verba facere solere, ut hinc vulgo sit usurpatum. Recensetur apud 


Zenodotum. 


1630. IT, VII, 30. Parit puella, etiam si male adsit viro 


Τίκτει κόρη, ὅταν κακῶς ἀνδρὶ παρείη, id est Parit puella, cum male etiam 
adfuerit viro. Dici conveniet, quoties res facile conficitur ex sententia, etiamsi 
negligenter et ignaviter gesta fuerit. Veluti puella propter aetatis felicitatem facile 
gerit uterum, etiamsi cum viro non admodum viro rem habuerit ; non item anus, imo 
bis virum requirit aetas affecta mulieris. Ea res nec Augustinum fugit theologum ; 
nam quaestionem, quod Abraham auctore Paulo Sarae effoetus tamen ex Cethura 
sustulisse prolem legitur, sic explicat, ut dicat illum Sarae anui effoetum fuisse, 


Cethurae puellae fuisse virum. Egregium ingenium etiam sub malo et indiligente 

praeceptore bonas litteras assequitur. Contra, si discipulus sit ὄνος λύρας, 


praeceptor etiam optimus oleum perdit et operam. 


1631. II, VII, 31. Pasetis semiobolus 


Τὸ Πάσητος ἡμιωβόλιον, id est Pasetis semiobolus. De re nova stupendaque 
et praestigiis simillima. Veluti cum orator efficit, ut eadem causa primum optima, 
mox pessima videatur, res eadem maxima statimque minima appareat, et cum 
sophistae demonstrant eumdem et asinum esse et hominem, aut ubi quis asseverat id 
factum, quod citra magiam aliquam fieri non potuerit, licebit ἐπιφονεῖν : Πάσητος 
ἡμιωβόλιον. Nec intempestiviter dixeris, cum quidam ita dant munus aliquod, ut 
idem mox arte quadam ad se retrahant. Tradunt Pasetem quemdam praestigiarum et 
magiae peritia primum nomen meruisse. Is incantamentis quibusdam efficiebat, ut 
repente convivium omnibus instructum partibus adesse videretur ; rursum ubi 
libuisset, omnia protinus evanescebant. Emebat autem frequenter pretiumque rei 
numerabat, verum mox nummus non apud venditorem, sed apud Pasetem 


reperiebatur. Hujusmodi ferme tradit Suidas. 


1632. II, VII, 32. Parvus semper tuus pullus 


Μικρὸς ἀεὶ ὁ σὸς πῶλος, id est Parvus semper tuus pullus. Ubi quis ob 
staturae brevitatem diu puer videri cupit. Conveniet et in hos, qui tametsi natu 
grandiores, tamen verborum deliciis affectant videri juvenculi, aut cum ob amorem 
cascus cascam puppam vocat et ipse vicissim puppus audit, quod alias indicavimus. 
Aristophanis interpres admonet apud Graecos quod cuique vehementer carum esset, 
id pullum illius appellari solere. Blandimur autem verbis diminutivis, eoque in 
Equitibus quidam populo blandiens appellat illum δημίδιον, id est popellum, eoque 
mox audit : 

Ὡς ἀπὸ μικρῶν εὔνους αὐτῷ θωπευματίων γεγένησαι, id est 


Ut e pusillis blanditiolis benevolus 1111 factus es. 

Parva vocat blanda, atque is vicissim audit : 
Kai σὺ γὰρ αὐτὸν πολὺ μικροτέροις τούτων δελεάσμασιν εἷλες, 


quod ipse multo abjectius adulatus esset populo. 
1633. II, VII, 33. Phaselitarum sacrificium 


Φασηλιτῶν θῦμα, id est Phaselitarum sacrificium, tamquam vile citraque 
sanguinem. Sordidum ac tenuem sumptum hoc adagio significabant. Tradunt enim 
apud Phaselitas, Pamphyliae gentem, moris esse, ut pisciculi salsi diis sacrificentur. 
Auctor Zenodotus. Eudemus item scribit eos Capro deo salsamentis rem divinam 


facere ejusque rei testem citat Callimachum. Finitimum est illi : Sine fumo sacrum. 
1634. II, VI, 34. Pejus Babys tibia canit 


Κάκιον Βάβυς αὐλεῖ, id est Pejus Babys cantat. Hoc adagium jaci consuevit in 
eos, quorum exercitatio semper vergit in pejus, quod genus sunt oratores quidam, 
qui quo diutius dicunt, hoc dicunt indoctius. Refertur autem ad hujusmodi fabulam : 
Ferunt Babym fratrem fuisse Marsyae, qui non veritus est ipsum Abpollinem ad 
canendi certamen evocare ; ἃ quo cum esset victus, ab eodem supinus de pinu 
suspensus excoriatus est. Deinde cum Apollo pararet Babym quoque perdere, 
intercessit Pallas, admonens hunc usque adeo infeliciter et indocte tibiis canere, ut 
omnino negligendus esse videretur, Κάκιον, inquiens, Βάβυς αὐλεῖ, id est Deterius 
Babys tibiis canit. Quibus verbis commotus Apollo Babyn adeo contempsit, ut eum 
ne supplicio quidem dignum existimaret, sed suae potius inscitiae judicaret 
relinquendum. Usurpabitur adagium et per comparationem, ut mentione facta de 
praeceptore indocto si quis de discipulo percunctanti hoc pacto respondeat : Κάκιον 
Βάβυς avAet. Neque vero repugnarim, si quis hoc loco κάκιον accipiat pro miserius, 
ut sit sententia Babym infeliciorem esse, dum indocte canens omnibus est ridiculus, 
quam si tolleretur e medio. Meminit hujus adagionis Athenaeus libro XIV ostendens 


dici solitum de 115, qui in dies deterius canerent. Quamquam hic locus apud hunc 

auctorem depravatus est in vulgatis exemplaribus, ni fallor. Sic enim legimus : Kai 
Κίων ἢ Βάβυς αὐλεῖ, id est Et Cion aut Babys canit. Erroris ansam praebuit, quod 
paulo ante commemorans ineptos tibicines, quos Hipponax iambographus lacerasset, 
nominavit Cionem, Codulum et Babyn. In collectaneis, quae noster excudit Aldus, 
reperio Τὸν Βάβυος χορόν, id est Babys chorum, pro indocta parumque modulata 
cantione, et fabulam adscriptam hujusmodi: Maenandro fluvio duo fuere filii, 
quorum Babys solitus est unica tibia canere, Marsyas duabus Phrygio more. Cum 
autem suum uterque chorum haberet et Babys inscite tractaret tibiam, frater eo 
insolentiae sublatus est, ut Apollinem quoque prae se contemneret ; a quo cum esset 
excoriatus jamque Babyi similis poena pararetur, Palladis interventu exemptus est 
supplicio. Verum equidem suspicor scripturam esse depravatam ac lesgendum esse 


Τοῦ Βάβυος χεῖρον, ut idem sit cum eo, quod modo retulimus. 
1635. II, VII, 35. Cercopum coetus 


Ἀγορὰ Κερκώπων, id est Coetus Cercopum, de conciliabulo conventuque 
versutorum et improborum hominum dicebatur. Narrant enim Cercopes quosdam in 
Epheso fuisse notae fraudulentiae viros, qui suis dolis conati sint ipsi Jovi imponere. 
Hos admonuerat mater, ne in Melampygum inciderent, id quod evenit ; nam post ab 
Hercule vincti sunt jussu Omphales. Quidam aiunt quosdam ob imposturas et malas 
artes κέρκωπας quasi caudatos appellatos fuisse apud Ephesios atque Athenienses, 
ut idem sit sensus hujus adagionis et illius, cujus alibi meminimus : Λύκου δεκάς. 
Torquet hoc convicium Aeschines in Demosthenem : Ὅτι μὲν οὖν ἦν ποθ’ ὁ κέρκωψ 
ἢ TO καλούμενον παιπάλημα ἢ TO παλίμβολον ἢ τὰ τοιαῦτα ῥήματα, οὐκ ἤδειν 
πρότερον: νυνὶ δὲ ἐξηγητὴν τοῦτον λαβὼν τῆς πάσης κακοηθείας μεμάθηκα, id 
est Aliquando fuisse cercopem aut quod dicitur paepalema aut palimbolum antehac 
nesciebam ; nunc vero nactus hunc omnis malitiae expositorem didici. Videntur et 
illa duo verba paepalema et palimbolum fuisse jactata vulgo. Hesychius indicat 


παιπάλημα dictum hominem ποικίλον ἐν κακίᾳ, id est varium in malitia ; dictum 

apparet a πάλλω, quod est moveo (παι syllaba per conduplicationem adjecta est), 
cujus futurum παλῶ, et παιπαλᾶν est circumspicere ac scrutari nihilque non tentare, 
rursus παιϊπάλη subtilissima pars frumenti cribro excussi. Concussione fit utrumque, 
sortitio et frumenti purgatio ; unde πάλος sors et πάλη farina. Proinde qui se vertunt 
in omnia, paepalematis scommate notati videntur, simul allusum suspicor ad voces ; 
nam παῖς puerum sonat et παλεύω venor sive in retia duco. Idem exponit multis 
verbis, quid sit παλίμβολον, nimirum hominem, qui sibi minime constat, sed facile 
in diversum revolvitur. Suspicor convicium sumptum ab instrumentis sic arte 
confectis, ut facile recurrant in diversum, atque hinc detortum in hominem lubricae 


fidei. 


1636. II, VI, 36. Cervinus vir 


Ἐλάφειος ἀνήρ, id est Cervinus vir, olim dicebatur formidolosus et fugae 
fidens magis quam viribus. Cervus enim animal cursu pernicissimum et in venatu 
pedibus sibi quaerit salutem. Unde apud Homerum Iliados primo Achilles, ut vir 
fortis, Agamemnoni, velut imbelli et ignavo, convicium facit ad hunc modum : 

Οἰνοβαρές, κυνὸς ὄμματ’ ἔχων, κραδίην δ' ἐλάφοιο. 

Objicit illi temulentiam, impudentiam in occupandis aliorum praemiis et cor 
cervinum, quod ad congressum timidus esset. Aristoteles libro De natura 
animantium nono tradit cervo nativam quamdam inesse prudentiam, ut quod 
viribus tueri non potest, id efficiat ingenio ; parere enim juxta semitas, quo videlicet 
tutior sit a beluis propter hominum frequentiam. Deinde postea quam peperit, 
involucrum statit exedit, ne deprehendatur ; praeterea hinnulum ducens in stabula 
monstrat ac consuefacit, quo debeat refugere, si quod immineat periculum ; id ait 


saxum esse abruptum. 

1637. II, VII, 37. Cercopissare 


Κερκωπίζειν, id est Cercopissare, dicuntur vel qui lasciviunt aut qui 
adulantur, metaphora ducta ab animantibus, quae mota cauda adblandiuntur, ut 
Chrysippo placet Suida teste, vel qui molesti sunt obturbantque et obstrepunt, ut vox 
deflexa sit a Cercopibus illis Lydiis, quos Hercules, quod sibi cum Omphale cubanti 
petulantis obturbarent, amicae jussu vinctos de clava suspendit, quemadmodum 


retulimus in adagio Ne in Melampygum incidas. 


1638. II, VII, 38. Vale, carum lumen 


Χαῖρε, φίλον φῶς, id est Vale, gratum lumen. Hoc apparet vulgo dici solitum, 
quoties extingueretur lucerna. Referunt autem ad fabulam non admodum castam, 
sed docendi causa referendam tamen. Narrant enim anum quampiam, cum nuda 
libidinari pararet, extinxisse lucernam, ne rugae situsque corporis offenderet, et 
extinguentem dixisse : Χαῖρε, φίλον φῶς, id est Vale, amicum lumen. Quae quidem 
verba suspicor hoc magis in vulgi jocum abiisse, quod ïisdem utantur in tragoediis 
exituri e vita, velut Polyxena in Hecuba Euripidis, Iphigenia in sui nominis fabula, 
Alcestis et Electra aliaeque complures. Tametsi Plutarchus Convivialium 
quaestiuncularum decade septima, problemate quinto, indicat dictum a quodam, qui 
amicae prodeunti in conspectum, cum ipse vino opinor caecutiret, Χαῖρε, inquit, 
φίλον φῶς. Poterit ad varios usus accomodari paroemia. Sive cum nos significamus 
licentius agere velle. Nox autem tegit omne dedecus et, quoniam juxta Nasonem 
pudore vacat, accommoda videtur inhonestis ac flagitiosis actionibus, quas eo 
Lucianus νυκτερινάς appellat. Huc allusit Aristophanes in Concionatricibus, cum 
mulierem volentem dejicere alvum ita loquentem facit : 

Ἢ πανταχοῦ τοι νυκτός ἐστιν ἐν καλῷ ; id est 


An vero ubique est hoc honestum noctibus ? 

Sive cum relinquimus amicum aut rem interius adamatam, sive cum innuimus 
mulierem jam marcida forma quaeque non possit nisi per tenebras adamari : Χαῖρε, 
φίλον φῶς. Aut cum significabimus nobis perisse rem longe carissimam. Siquidem 
divus Ambrosius in homiliis, quas conscripsit in Evangelium Lucae, refert ad 
hujusmodi fabulam : Theotimo cuipiam, cum gravi morbo oculorum laboraret, 
medici interminati fuerant, ne cum uxore rem haberet ; si faceret, prorsus caecitatem 
imminere. Verum is libidinis impatiens non potuit sibi temperare, quin uxorem 
amplecteretur. Itaque cum jam medio Veneris calore ferveret et in mentem venisset 
medicorum interdictum, Χαῖρε, inquit, φίλον φῶς, id est Vale, amicum lumen, 
nimirum intellegens sese voluptatem eam perbrevem oculorum dispendio emisse. 
Similis est apud Martialem fabula de Phryge quodam lusco bibone, cui cum 
interdictum esset a medicis, ne biberet vinum, alioqui nihil visurum, protinus 
admotis poculis : Valebis, oculo inquit. 
Exitum requiris ? 


Vinum Phryx, oculus bibit venenum. 
1639. II, νι, 39. Veniat hospes quisquis profuturus est 


Ξένος ἔλθοι ὅστις ὀνήσει, id est 

Veniat qui proderit hospes. 
Theopompus citante Zenodoto scribit hoc adagium ex Philippi regis apophthegmate 
profectum esse. Nam is, ubi Thessalorum civitatem subvertisset et hospites, quos 
inibi reperit, divendidisset, per jocum dicebat : Ξένος ἔλθοι ὅστις ὀνήσει. Videtur ex 
oraculo aut poeta quopiam sumptum; est enim hemistichium carminis heroici. 
Admonet adagium eorum demum adventum esse gratum, qui commodi quippiam 
adferunt. Ovidius : 

Ipse licet venias Musis comitatus, Homere, 


Si nihil attuleris, ibis, Homere, foras. 

1640. IT, VII, 40. Obolum reperit Parnoetes 


Ὀβολὸν εὗρε Παρνοίτης, id est Reperit obolum Parnoetes. Accommodari 
poterit ad illos, qui novum aliquod excogitarunt praemium, quo illectent. Natum 
aiunt ἃ Callistrate Atheniensium reipublicae principe, cui cognomen additum 
Parnoetes. Is enim ïinstituit, ut in judiciis et contionibus nummuli quidam 


distribuerentur. Quam rem comicorum insectatio vertit in proverbium. 


1641. Π VII, 41. Apertae Musarum januae 


Avewyuévar Μουσῶν θύραι, id est Apertae Musarum januae. Hoc adagio 
conveniet uti, quoties aliquem facili promptoque ingenio significamus et in 
percipiendis optimis disciplinis celerem quasi Musis faventibus et haud gravatim 
suppeditantibus. E diverso qui tardiores sunt, clausis Musarum januis discere dici 
poterunt. Aut si quando dicemus non oportere celare doctrinam Musarum munus, 
sed candide citraque invidiam impertire tamquam lumen de lumine suppeditantes. 


Refertur a Zenodoto. 


1642. II, VII, 42. Martis Campus 


Ἄρεος πεδίον, id est Martis campus. Suidas ex Alexandridis Pisandro citat. In 
eos torquebatur, qui militari confidentia praediti viderentur quique rem vi, non 
judicio gererent, non doctis dictis, sed pugnis, non ex jure manu consertum, sed 
improbis clamoribus, et quibus jus est in armis, quos Hesiodus eleganter composita 


voce χειροδίκας vocat. Caeterum in quo quis valet, id Graeci campum illius vocant. 


1643. II, VII, 43. Argenteis hastis pugnare 


Ἀργυρέαις λόγχαις μάχεσθαι, id est Argenteis hastis pugnare, dicuntur qui, 
cum negotium alio pacto confici nequit, muneribus et largitione perficiunt. Nihil 


autem tam arduum, quod pecunia non explicetur, quemadmodum eleganter dictum 

est a M. Tullio, actione in Verrem secunda, nihil esse tam sanctum, quod non violari, 
nihil tam munitum, quod non expugnari pecunia possit. Ortam aïunt paroemiam ab 
oraculo quodam Apollinis Pythii, qui Philippo regi consulenti, quo pacto posset 
victoria potiri, responderit ad hunc modum : 

Ἀργυρέαις λόγχαισι HAXOÙ, καὶ πάντα νικήσεις, id est 

Argenteis pugna telis, atque omnia vinces, 
videlicet innuens, ut quosdam largitionibus ad proditionem sollicitaret atque ita 


consecuturum quae vellet. 


1644. II, VII, 44. Archytae crepitaculum 


Ἀρχύτου πλαταγή, id est Archytae crepitaculum. In hominem vehementer 
garrulum et obstreperum jaciebatur. Archytas crepitaculi genus aereum excogitavit, 
quod pueris lusitantibus daretur, ne quid interim ex vasis domesticis contingerent, 
quemadmodum docet Aristoteles VIIT libro Politicorum. Suidas indicat Archytam 
fuisse Pythagoricum Empedoclis praeceptorem. Quamquam hujus nominis 
referuntur aliquot, tamen consentaneum est hunc Tarentinum philosophum ejus 
organi fuisse opificem, utpote qui fertur in mechanicis mire praecelluisse. Cujus et 
columba lignea celebratur, ita ratione mathematica librata, uti volaret. Quamquam 
Diogenes Laertius in hujus vita testatur hujus nominis et architectum fuisse 
quemdam, qui librum quoque conscripserit de machina. Columbae meminit et A. 
Gellius libro X, capite XII, ex auctoritate Phavorini tribuens inventum hoc Archytae 
philosopho. Sed utriuscumque fuit inventum, consentaneum est hujusmodi 
quoddam organum fuisse, quod suapte sponte sonaret. Unde non absurde 
torquebitur in eos, qui naturae vitio quovis loco quavis de re et apud quosvis quidvis 
garriunt, quos Graeci AGAOUG, ἀμετροεπεῖς, ἀκριτομύθους et πολυμύθους 
appellant, Latini garrulos, locutuleios, rabulas, blaterones et linguaces. In quos 
Eupolis scite : 


Λαλεῖν ἄριστος κἀδυνατώτατος λέγειν, id est 

Ad garriendum praecipuus et optimus, 

Verum ad loquendum nemo minus idoneus. 
Nec inscite Epicharmus : 

Οὐ λέγειν δεινός, ἀλλὰ σιγᾶν ἀδύνατος, id est 

Nihil valebat eloquendi viribus, 

Verum silendi habebat impotentiam. 
Habebatur simile quiddam et apud Romanos, citeriam appellabant. Erat ea effigies 
quaedam arguta et loquax, quae ridiculi gratia in pompa vehi solita sit. Unde M. 
Cato in M. Cecilium : Quid ergo dicerem amplius, quem ego denique credo in pompa 
vectitatum iri ludis pro citeria ac spectatoribus sermocinaturum ἡ Ergo proverbii 
speciem habebunt orationes hujusmodi : Citeria loquacior et Prae hoc mutam dicas 


citeriam et Unus cum multis citeriis certare possit. 


1645. II, VII, 45. Aratro jacularis 


Ἀρότρῳ ἀκοντίζειν, id est Aratro jaculari, dicuntur qui quippiam 
incircumspecte faciunt, haud prospicientes, quid sit in posterum eventurum, aut qui 
suo magno incommodo conantur alterum laedere. Quisquis enim jacto aratro petit 
alium, is, quo morem gerat irae, semet re necessaria privat, cujus usum paulo post sit 
desideraturus. Recensetur a Diogeniano. Translatum videri potest a belli temporibus, 
quibus vomeres, marrae et sarcula reliquaque agricolationis arma in Martia 
diffinguntur arma. Plutarchus in commentario Περὶ τῆς εὐθυμίας usurpat veluti de 
re vehementer absurda : Οὐδὲ γὰρ ὁ τοξεύειν ἀρότρῳ βουλόμενος καὶ τῷ βοὶ τὸν 
λαγὼ κυνηγετεῖν δυστυχής ἐστιν, id est Neque enim is, qui vult aratro jaculari et 


bove leporem venari, est infortunatus. 


1646. II, VII, 46. Atticus moriens porrigit manum 


Ἀττικὸς ὑπέχει τὴν χεῖρα κἀποθνῇσκων, id est Atticus porrigit manum, 


etiam cum moritur. Huic adagio locum fecit Atheniensium in muneribus captandis et 


1290 


10 


20 


aucupandis lucris insatiata cupiditas. Unde et apud Aristophanem frequens jocus in 


τοὺς δωροδοκοῦντας. Auctor Diogenianus. 
1647. II, VII, 47. Argi collis 


Ἄργου λόφος, id est Argi collis. Ubi quis ingentibus malis esset implicitus. 
Potest accommodari vel ad locum vel ad negotium variis obnoxium calamitatibus. 
Natum aiunt a colle quodam, cui cognomen Argi, frequentibus homicidiis ac 


latrociniis infami. 
1648. II, ΝΠ, 48. Asinus esuriens fustem negligit 


Ὄνος πεινῶν ῥοπάλου ἀμελεῖ, id est Asinus esuriens fustem negligit. In eos 
congruit, qui ventris compendive gratia quamvis contumeliam perferunt. Refert 
Aristoteles in libro Moralium ΠῚ: Ἐπεὶ ὅυτω γε καὶ οἱ ὄνοι ἀνδρεῖοι ἂν εἶεν 
πεινῶντες: τυπτόμενοι γὰρ οὐκ ἀφίστανται τῆς νομῆς, id est Nam isto pacto et 
asini cum esuriunt essent fortes, quod, licet verberentur, non discedunt tamen ἃ 
pabulo, negans fortem esse censendum, qui quovis pacto toleret incommoda ; 
alioquin asinos longe fortissimos futuros, qui dum esuriunt, nullis verberibus a 
pabulo dimoveri queunt. Apparet ex Homero sumptum, qui sane quam eleganter 
describit asininam patientiam Iliados A : 

Ὡς δ’ ὅτ’ ὄνος παρ’ ἄρουραν ἰὼν ἐβιήσατο παῖδας 

ΝΝωθής, © δὴ πολλὰ περὶ ῥόπαλ’ ἀμφὶς ἐάγη, 

Κείρει τ’ εἰσελθὼν βαθὺ Aftov: οἱ δέ τε παῖδες 

Τύπτουσιν ῥοπάλοισι, βίῃ δέ τε νηπίῃ αὐτῶν 

Σπουδῇ τ’ ἐξήλλασσαν, ἐπεί τ' ἐκορέσσατο φορβῆς, id est 

Ut cum per segetes ignavus transit asellus 

Invitis pueris, cui multus tergora circum 

Jam crepuit fustis, neque segnius ille profundam 


Ingreditur segetem ; pueri sed fustibus illum 

Caedentes studio tandem ac puerilibus arvo 


Viribus ejiciunt, ubi pastu expleverit alvum. 
1649. II, vu, 49. Aut cucurbitae florem aut cucurbitam 


Ἢ κρίνον ἢ κολοκύντην, id est Aut florem aut cucurbitam. Id perinde valet 
quasi dicas Aut mortem aut vitam, Aut lucrum aut damnum, Aut victoriam aut 
contra. Graeci cucurbitae florem κρίνον appellant. Incertum autem, utrum mox 
evanescat an cucurbitam sit pariturus. Proinde per florem mortem aut frustratam 
spem significabant, per cucurbitam vitalem. Diphilus apud Zenodotum : Ἐν ἡμέραις 
αὐτὸς ἑπτά σοι, γέρον, θέλω παρασχεῖν κολοκύντην ἢ κρίνον, id est Ipse tibi, 
senex, intra septem dies exhibere volo cucurbitam aut crinon, id est : Possum efficere, 
ut aut recte valeas aut moriaris. Huic non dissimile est illud, quod apud Homerum 
Odyssae Δ dicit spectrum apparens Penelopae dormienti : 

Ζώει ὅ γ’ ἢ τέθνηκε, κακὸν d’ ἀνεμώλια βάζειν, id est 

Is superest aut interiit ; nam vera loquendum est. 

Et quod ad hujus imitationem Horatianus dixit Tiresias : 


O Laertiade, quicquid dicam, aut erit aut non. 
1650. II, VII, 50. Nudae gratiae 


Αἱ Χάριτες γυμναί, id est Gratiae nudae. Admonet adagium, ut candide ac 
benigniter impertiamus amicis, aut ne quid inter amicos fictum aut fucatum, verum 
nuda simpliciaque omnia. Nam poetae tres fingunt Charitas, id est Gratias, 
humanitatis et benevolentiae praesides. Horatius in Odis : 

Gratia cum Nymphis geminisque sororibus audet 

Ducere nuda choros. 
Idem alibi : Et solutis / Gratia zonis. Sunt qui paroemiam ad ingratos referant, quod 


ab 115 Gratiae veluti despolientur, dum semper auferunt beneficii quippiam, nihil 

rependunt ; itaque conveniet in illos, qui sua benignitate rediguntur ad inopiam, 


largientes amicis quicquid nacti fuerint. 


1651. IT, VII, 51. Crobyli jugum 


Κρόβυλου ζεῦγος, id est Crobyli jugum. De societate duorum pari 
improbitate dici consuevit, ut de quibus est in Epigrammatis Martialis, libro octavo : 

Uxor pessima, pessimus maritus 

Miror non bene convenire vobis 
Ductum proverbium a Crobylo, lenone quodam omnium scelestissimus. Is duo 
scorta domi alebat, quorum lenociniis quam plurimos adolescentes in perniciem 
illiciebat, nec his contentus eosdem illectos furto compilabat. Unde Crobuli jugum 
dictum, vel quod digni viderentur, qui tanquam pares improbitate cum hoc copulari 


deberent, vel quod jugum, id est par, scortorum aleret domi. 


1652. II, VII, 52. Mylus omnia audiens 


Μῦλος πάντ’ ἀκούων, id est Mylus omnia auscultans. Dici solitum, ubi quis 
se dissimularet audire fingeretque surditatem, cum omnia tamen auribus curiosis 
captaret auscularetque. Tractum videtur a mola, unde exploratores observare soleant 
quae fierent, nam μύλον molam sonat Graecis, aut a Myli curiosi cujuspaim moribus. 
Zenodotus testis est Cratinum hoc usum adagio in Cleobulinis. Hesychius indicat 
Mylon fuisse poetam quempiam comicum, praeterea piscis esse nomen, mullum 
opinor sentiens. Ad haec μύλλον Graecis significare curvum, obliquum ac 
distortum ; scribit enim duplici AA. De Carcini strobilis dictum est alias. Habent 
autem principes quidam et hoc sycophantum genus, qui surdos ac mutos, quo magis 


audita referant. 

1653. II, Vu, 53. Nos decem rhodienses decem naves 


Ἡμεῖς δέκα Ῥόδιοι δέκα νῆες, id est Nos decem Rhodienses decem naves. In 
eos torquendum, qui nimium suis tribuunt viribus. Natum videtur a dicto Thrasonis 
cujuspiam, qui decem homines decem navibus opposuerit. Nisi malumus ad 
Homericum illud referre : 

Τληπόλεμος δ' Ἡρακλεΐδης ἠῦς TE μέγας TE 

Ἐκ Ῥόδου ἐννέα νῆας ἄγεν Ῥοδίων ἀγερώχων, id est 

Tlepolemusque Heraclides magnusque bonusque 

Ter ternas naves Rhodiis praestantibus aptas 


E Rhodo epgit. 
1654. II, VII, 54. Obliquus cursus 


Κάμπιος δρόμος, id est Obliquus cursus. Quoties res arte ac dissimulanter 
agitur, aut quoties aliud prae nobis ferentes alio tendimus et cuniculis atque 
ambagibus quibusdam pergimus ad id, quod assequi conamur. Sumptum adagium a 
genere quodam cursus, qui κάμπιος dictus est, propterea quod anfractibus certis ac 
flexibus perageretur, ut in aliis impetus et celeritas plurimum valuerit, in hoc ars et 
ratio plus habuerit momenti. Hujusmodi cursus genus describit Vergilius libro 
quinto. 

OIli discurrere pares atque agmina terni 

Diductis soluere choris rursusque vocati 

Convertere vias infestaque tela tulere. 

Inde alios ineunt cursus aliosque recursus. 

Ac paulo post : 
Ut quondam Creta fertur Labyrinthus in alta 
Parietibus textum caecis inter ancipitemque 


Mille viis habuisse dolum, qua signa sequendi 

Falleret indeprensus et irremeabilis error. 
Potest et a navigantibus traductum videri, cum reflantibus ventis transversim 


navigant. 


1655. II, VI, 55. Ne Jupiter quidem omnibus placet 


Theognis in Sentitiis : 
Οὐδὲ γὰρ ὁ Ζεὺς 
Οὐὔθ’ ὕων πάντας ἁνδάνει οὔτ΄ ἀπέχων id est 
Neque Jupiter ipse 
Sive pluat seu non, unicuique placet. 
Hodie vulgo dicunt neminem inveniri, qui satisfaciat omnibus ; nam aliis alia 
probantur. Et 
Tres mihi convivae prope dissentire videntur, 
Poscentes vario multum diversa palato. 
Pindarus in Olympiorum octavo : Τερπνὸν δ' ἐν ἀνθρώποις ἴσον ἔσσεται οὐδέν, id 
est Inter homines nihil erit aeque jucundum, videlicet quod alios alia delectant et 
suum cuique pulchrum est. Cui simile est illud Evangelicum, quod in operis initio 
retulimus, cum de paroemiae dignitate loqueremur : Ηὐλήσαμεν ὑμῖν καὶ οὐκ 
ὠρχήσασθε: ἐθρηνήσαμεν ὑμῖν καὶ οὐκ ἐκλαύσατε Id est Cecinimus vobis et non 


saltastis ; lamentati sumus vobis et non plorastis. 


1656. II, VII, 56. Non persuadebis, ne si persuaseris quidem 


Où γὰρ πείσεις, οὐδ’ ἂν πείσῃς id est 

Haud etenim persuaseris unquam, 

Nec si etiam persuaseris istud. 
Proverbiali schemate dictum ab Aristophane. Est autem hyperbolae genus, qua 
significamus tanquam ἀδυνατώτατόν τι, perinde quasi dicas : non credam, etiam si 


videro. 

1657. II, VII, 57. Novit haec Pylaea et Tyttygias 


Οἰδέ τε Πυλαία ταῦτα καὶ Τυττυγίας id est 

Haec et Pylaea novit et Tyttygias. 
Hoc velut aenigmate veteres innuebant opes malis artibus quaesitas. Tyttygias 
plagiarius quispiam fuit, qui servos et res alienas, quas furto sustulerat, in Pylaea (is 
est Arcadiae locus) venditare consuevit atque hoc quaestu dives evasit. Auctor 


Zenodotus. 


1658. II, VII, 58. Polycrates matrem pascit 


Πολυκράτης μητέρα νέμει, id est Polycrates matrem pascit. Hoc adagium ex 
historia petunt, narrantes Polycratem Samiorum tyrannum matres militum, qui in 
bello interissent, recensuisse easque locupletioribus civibus nutriendas tradidisse 
unamquamque his commendantem verbis : Σοὶ ταύτην μητέρα δίδωμι, id est Hanc 
tibi do matrem. Usum proberbii non adscribit Zenodotus ; proinde liberum est 
unicuique conjicere, cui sententiae rectissime possit accomodari. Ego puto non 
incommode posse usurpari, quoties aliquis in commendandis amicis est benignior 
officiorque, aut ubi quis alieno sumptu de quopiam bene mereei studet, ita ut aliis 
nummos impendentibus ipse praeter officiosa quaedam verba nihil insumat. Qui 
mos hodie quoque vulgo principibus manet, siquidem ministros annis jam ad 


aulicum usum inutiles monasteriis aut civium ditioribus alendos mandant. 


1659. II, VII, 59. Teipsam laudas 


Σαυτὴν ἐπαινεῖς, id est Laudas teipsam. Hemisticchium jambicum, quod 
accinitur, ubi quis sese laudat suique tibicinem agit. Plene sic effertur : 
Σαυτὴν ἐπαινεῖς ὥσπερ Ἀστυδάμας, γύναι, id est 


Laudas teipsam, mulier, Astydamae in modum. 

Astydamas histrio quispiam fuit Morsimi filius. Huic statua in theatro ponenda 
decreta fuerat, quod in agendo Parthenaeum sese gnaviter ac scite gessisset. Itaque 
titulum ipse conscripsit, in quo suas laudes complectebatur, eumque in concionem 
attulit, ut approbatus adderetur statuae. Verum suffragiis populi decretum, ne 
molestus ille titulus inscriberetur. Ea res primum comoediae jocis agitate post in 
proverbium abiit, ita ut nunc quoque non infacete vulgus dictitat malignos esse 
vicinos illi, qui ipse laudator sui fuerit. Recensetur ἃ Zenodoto. Titulus, quem 
Astydamas statuae suae inscripsit, extat etiamnum apud Suidam : 
Εἴθ’ ἐγὼ ἐν κείνος γενόμενος ἢ κεῖνος ἅμ' ἡμῖν, 
Οἱ γλώσσης τερπνῆς πρῶτα δοκοῦσι φέρειν: 
Ὡς ἐπ΄ ἀληθείης ἐκρίθης ἀφεθείς παράμιλλος: 
Νῦν δὲ χρόνῳ παρέχουσ΄, οἷς φθόνος οὐχ ἕπεται. 

Eos versus quoniam eleganter Latinos reddidit Conradus Goclenius, linguae 
Latinae publicus professor in Academia Lovaniensi, juvenis utriusque linguae ad 
unguem doctus et in utroque scribendi genere mirificus artifex, sive prosam 
orationem malis sive carmen, olim inter primos eruditionis proceres praecipuas 
habiturus, non est cur ego tentem aliter vertere. Latini versus Goclenii sunt hi : 

Vixissent utinam mecum illi aut inter ego illos, 

Quos penes est linguae suaviloquentis honos. 
Praemia prima equidem citra certamen haberem ; 
Nunc adimunt in quos nil habet invidia. 
Usurpavit et Julianus in epistola quadam ad Basilium: Ἐπήνεσα γὰρ ἐμαυτὸν 


ὥσπερ Ἀστυδάμας, id est Laudavi meipsum ut Astydamas. 


1660. II, VII, 60. Syrbenae chorus 


Συρβήνης χορός, id est Syrbenae chorus. De choreis incompositis ac 
tumultuosis olim dictitatum ; nam σύρβη quidam vocem existimant, qua subulci 


erga sues utantur, unde et σύρβα pro tumultu abutuntur. Caeterum Hesychius 

interpretatur σύρβα μετὰ θορύβου. Idem mox addit σύρβη Graecis sonare thecam 
fistularem, unde συρβηνεύς dicatur tibicen aut tumultuosus. Usurpat Athenaeus 
libro XV : Ener θορύβος κατεῖχε τὸ συμπόσιον, ἔφη: Τίς οὗτος ὁ συρβηναίων 
χορός; id est Cum convivium esset plenum tumultus, Quis, inquit, est iste 
syrbenaeorum chorus ? Sic enim constanter refert hanc vocem Athenaeus. Usurpat 
idem pagina ejusdem libri proxima, et aliquanto post ex Clearcho docet, quis sit 
συρβηναίων χορός, videlicet in quo quisque quod 5101 visum fuerit canat nec 
auscultet, quid praescribat is, qui choro praesidet quique docet, quemadmodum 
oporteat canere. Vidimus olim Lutetiae ludicram agi comoediolam, in qua plures 
concinebant, sed ita temperatis harmoniis, ut omnia dissonarent. Id erat curatum ab 
artifice musices ; nam imperitus non idem posset. Ducta videtur metaphora a dissono 
illo porcorum grunnitu. Non intempestive dicetur in homines inter se discordes et 


querulos, aut ubi offendet aures imperitorum cantorum symphonia discors. 


1661. II, VI, 61. Hesiodi senecta 


Ἡσιόδειον γῆρας, id est Hesiodia senecta. Longaeva vivaxque sic 
appellabatur. Fertur enim de Hesiodi longaevitate Pindari epigramma quoddam 
hujusmodi : 

Χαῖρε dis ἡβήσας καὶ dis τάφου ἀντιβολήσας, 

Ἡσιόδ’΄, ἀνθρώποις μέτρον ἔχων σοφίης. 
Quod autem ait eum bis pubuisse, significat, opinor, extremam senectam quasi 
pueritiam referentem, juxta proverbium, quod alibi retulimus: Δὶς παῖδες οἱ 
γέροντες. Porro quod bis sepultum, alludit, ni fallor, ad historiam, cujus meminit. 
Plutarchus in Convivio septem sapientum : cum ob suspicionem interfectus est in 
Locris et cadaver ejus abjectum in mare, delphinorum agmen illudexceptum in 
Rhium exposuit. Illic cum Locrenses sacrum ex more peragerent et recens Hesiodi 
cadaver agnoscerent, rebus omnibus omissis caedis auctores vestigarunt, eos 


comprehensos vivos in mare praecipitarunt ac domos incenderunt ; Hesiodum in 

Nemeo sepelierunt. Sed occultant sepulchrum propter Orchomenios, qui moniti 
oraculo conabantur viri reliquias apud servare. Unde consentaneum est, 
quemadmodum Homeri nativitatem permultae urbes sibi vendicant, ita Nemeos 
simul et Orchomenios Hesiodi sepulchrum 5101 asserere; nisi sepultum semel 
accipere malumus, cum in mare projectus esset. Proinde videto lector, ne pro 
ἀντιβολήσας legendum sit ἀντιοώσας, quod paternum admittit casum, cum 


significat consequi aut nancisci. 


1662. II, VII, 62. Lotum gustavit 


Λωτοῦ ἔφαγες, id est Lotum gustavisti, de 115 dicebatur, qui diutius in 
peregrinis regionibus haererent, velut obliti reditus. Neque inconcinne dixeris in eos, 
qui simulatque semel voluptatem inhonestam degustarint, ad pristina studia revocari 
non queunt. Sumptum a fabula Lotophagorum, de quibus meminit Homerus 
Odysseae libro nono narrans, quemadmodum Ulyssis socii gustata apud Lotophagos 
populos herba loto redire ad navium noluerint nisi verberibus adacti : 

Ἀλλά σφι δόσαν λωτοῖο πάσασθαι. 

Τῶν δ΄ ὅστις λωτοῖο φάγοι μελιηδέα καρπόν, 

Οὐκέτ' ἀπαγγεῖλαι πάλιν ἤθελεν οὐδὲ νέεσθαι, 

Ἀλλ’ αὐτοῦ βούλοντο μετ’ ἀνδράσι Λωτοφάγοισι 

Λωτὸν ἐρεπτόμενοι μενέμεν νόστου τε λαθέσθαι, id est 

Verum illis lotum degustandam exhibuere. 

Ast horum quisquis loti gustarat amicum 

Et suavem fructum, neque nuncia protinus illi 

UIla remittere cura nec ipse redire studebat, 

Verum inibi cum Lotophagis remanere volebant 

Obliti reditus, carpturi germina loti. 

Est autem lotus, quam eandem celtim dici docet Dioscorides libro I, arbor de qua 


Plinius libro XII; Tam dulcis ibi cibus, ut nomen etiam genti terraeque dederit, 

nimis hospitali advenarum oblivion patriae. Est et herba ejusdem nominis gratissima 
et ipsa palato, de qua permulta Theophrastus libro, De plantiis capite IX. Reperimus 
et hoc proverbium in collectaneis cujusdam recentioris ; quod quoniam videbatur 


haud illepidum, non gravatus sum adscribere. 


1663. II, VII, 63. Ex ore lupi 


Ἐκ λύκου στόματος, id est E lupi rictu. Ubi res quaepiam praeter spem 
recipitur, quae jam plane periisse videbatur, veluti cum pecunia erepta ἃ 
praedonibue aut rapaci tyranno aliquo inopinato casu recuperatur. Solent enim sic 
recepta esse gratiora. Sic Flaccus in Odis : 

Vel hoedus ereptus lupo. 

Nota metaphora. Adagium refertur a Diogeniano. Natum videtur ab Aesopica 
fabella, quae narrat gruem, cum stipulata mercedem os, quod lupi gutturi inhaeserat, 
immisso capite eduxisset, praemium exigebtem irrisam a lupo fuisse, cum is diceret 
abunde magnum esse praemium persolutum, quod ex ore lupi caput incolume 


retulisset. 


1664. II, VII, 64. Boni viri lachrymabiles 


Ἀγαθοὶ δ΄ ἀριδάκρυες ἄνδρες id est 

At quisquis probus, is multum lachrymabilis est vir. 
De 115, qui facile commoverentur ad misericordiam ac precibus flecterentur ; nam 
illachrymare dicuntur qui miserescunt. Ovidius : quibus possint illachrymasse ferae. 
Proinde Horatius Plutonem, quod nullis flectatur precibus, illachrymabilem 
appellat : 

Non si trecenis, quotquot aunt dies, 

Amice, places illachrymabilem, 

Plutona tauris. 


Et Dido Vergiliana Aeneae duriciem incusans : 

Num fletu ingemuit nostro ? Num lumina flexit ? 

Num lachrymas victus dedit aut miseratus amantem est ? 
Potest et ad Heraclitum referri res humanas perpetuo fletu prosequi solitum. Contra 
duros et inexorabiles adamantinos, ferreos et corneis fibris dicimus. Licebit et huc 
detorquere, quod boni fere cum paupertate rem habent multaque coguntur perpeti. 


Adagium recensetur a Zenodoto. 


1665. II, VII, 65. Bocchyris 


Βάκχυρις seu Βόκχυρις nam utrunque reperio. Plutarchus in vita Demetrii 
Bocchorem vocat indicans exactum judicium βοκχόρεως κρίσιν appellari solere. Rex 
quidam fuit Aegyptiorum adeo notae et incorruptae in judicandis litibus justitiae, ut 
vulgo, si quem magnopere justum et integrum significare vellent, Bocchyrim 
appellarent, perinde quasi Rhadamanthum dicas aut Minoem. Plutarchus in 
commentario De Vitiosa taciturnitate testatur fabulam de hoc jactatam fuisse, quod, 
cum esset natura gravis et austerus, Isis illi aspidem immitere solita sit, quae capiti 
circumvoluta superne hominem inumbraret, ut ostento territus recte judicaret 
.Adagium refertur ἃ Suida. Dici potest et de 115, qui non temere de re quapiam 
pronunciant. Negant enim hunc regem solere sententiam ferre nisi de causa jam 
compterta et certis argumentis deprehensa, et tamen hujus Bocchoris judicium 
quoddam reprehensum fuit a meretrice Lamia. Adolescens quidam in Aegypto 
deperibat amore Theonidis meretriculae ; ἃ tilla pro nocte mercedem ingentem 
postulabat. Interim evenit, ut adolescens noctu somniaret se rem habere cum 
Theonide ; eo visu liberatus est ab amore desiitque scorto molestus esse. Illa ubi 
factum rescivit, appellat adolescentem, petit pactam mercedem. Cum non conveniret, 
itum est ad judicem Bocchorem. Is causa cognita pronunciat, ut adolescens tantum 
pecuniae adferret in vasculo, quantum ïlla postulasset, eamque praesente ac 
inspectante Theonide huc illucque manu tenens volueret et illa interim haereret 


umbrae, quasi recte somnium umbra pensaretur. At hoc judicium ut iniquum 

reprehendit Lamia meretrix. Per somnium, inquit, adolescens amore coitus liberatus 
est; ut umbra Theonidem non liberavit amore pecuniae. Haec Plutarchus in vita 


Demetrii. 


1666. II, VII, 66. Camelus saltat 


Ubi quis indecore quippiam facere conatur et invita, sicut aiunt, Minerva, 
camelum saltare dicebant, veluti si quis natura severus ac tetricus affectet elegans ac 
festivus videri naturae genioque suo vim faciens. Divus Hieronymus proverbii 
nomine citat torquetque in Helvidium. Risimus, inquit, in te proverbium Camelum 
vidimus saltitantem. Taxat Hieronymus hominis ineptiam, qui cum a Musis esset 


alienissimus, tament disertus haberi vellet. 


1667. II, VI, 67. Canis in vincula 


Κύων ἐπὶ δεσμά, id est Canis in vincula. Dicebatur, ubi quis seipsum in 
servitutem aut in malu aliquot injiceret. À canibus sumptum ultro se praebentibus 
vinciendos cibi lenocinio. Auctor Zenodotus. Hesychius indicat in eandem 


sententiam dici Boùc ἐπὶ δεσμά, id est Bos in vincula. 


1668. IT, VI, 68. Chius Ad Coum 


Χῖος πρὸς Kwov, id est Chius ad Coum. De comparatione vehementer 
inaequali dicebatur. Nam in ludo talorum jactus, qui Chius dicebatur, unioni 
respondebat, Cous senioni. Quem Graeci Chium dicunt, nos canem vocamus, et 
quem illi Coum sive ἑξίτην, nos seniorem. Porro quemadmodu Cous inter felices 
jactus habebatur, ita Chius inter infelices. Unde Persius : 

Qui dexter senio ferret, 

Scire erat in votis, damnosa canicula quantum 


Raderet. 

Videtur autem senio, per se felix, infelix haberi solere, si accederet canis. Sic enim 
Martialis : 
Senio nec nostrum cum cane quassat ebur. 

Quod si verum est, adagium conveniet non solum in collationem rerum inaequalium, 
verumetiam pugnantium. Velut si quis conferat plebeium cum rege, Chius est ad 
Coum ; si quis adolescentem cum sene, contrarietas est, non solum inaequalitas. 
Adagii meminerunt Zenodotus, Heychius et Suidas, nisi quod Suidas pro ἕν habet 
ἔνδον, pro ἕξ ἔξω. Id utrum scribae culpascommissum sit an interior tali pars et 
exterior intelligenda sit, doctis excutiendum relinquo. Fit autem interim allusio ad 
gentes, quarum utriuque mores non caruerunt nota, sed praecipue Chiorum. Ita 


simile fuerit illi : Κρὴς πρὸς τὸν Κρῆτα. 


1669. II, VII, 69. Optimum condimentum fames 


Optimum condimentum fames inter apophthegma Socratia celebratur. 
Irridebat hoc dicto luxum Atheniensium, qui variis cupediis et operosis condituris 
conarentur efficere, ut cibus saperet palato, cum id optime praestet fames, 
condimentum ut optimum ita et vilissimum ; nihil enim suavius edi quam quod 
editur ab esuriente. Manet hodieque vulgo tritum proverbium, famem efficere, ut 
crudae etiam fabae saccarum sapiant. Antiphanes apud Stobaeum : 

Ἅπανθ’ ὁ λιμὸς γλυκέα πλὴν αὑτοῦ ποιεῖ, id est 

Praeter seipsam caetera edulcat fames. 

Quod fames facit in cibo, idem sitis facit in potu. Darius, in fuga cum aquam 
turbidam bibisset et cadaveribus inquinatam, negavit se unquam bibisse jucundius, 
nimirum nunquam sitiens biberat. Eandem sententiam sic apud Athenaeum libro 
quarto effert Xenophon : Ἡδὺ μὲν μᾶζαν καὶ κάρδαμα φαγεῖν πεινῶντι, ἡδὺ δὲ 
ὕδωρ ἀρυσάμενον ἐκ ποταμοῦ διψῶντα πιεῖν, id est Dulce est mazam et 
nasturtium edere esurienti, dulce est sitienti aquam 6 fluvio haustam bibere. Ibidem 


refert quiddam non infestivum de Socrate, qui frequenter ad multam vesperam 

ambulare consuevit ante aedes suas ; percontantibus, quid illic ageret Obsonium, 
inquit, comparo in coenam. De Dionysio, cui fastidienti nigrum jus, quod in phiditiis 
apponebatur, coquus respondit non esse mirum, cum deessent condimenta, de 
palaestra cursuque ante coenam sentiens, alias nobis dictum est. Aut natum a Socrate 
proverbium aut ab illo usurpatum, quod vulgo ferebatur. M. Tullius in libro De 
finibus bonorum II : Diceret id, quod Socratem, qui voluptatem nullo loco numerat, 
audio dicentem, cibi condimentum esse famem, potionis sitim. Licebit nonnihil 
gratiae addere proverbio, si longius deflectatur, velut ad litterarum stadium, quod eo 


dulcius est, quo vehementius sitiantur litterae. Et voluptates commendat rarior usus. 


1670. II, Vu, 70. Phani ostium 


Ἡ Φάνου θύρα, id est Phani ostium. Id accinebatur, ubi quis frustra servasset 
aliquid, veluti si cujus uxorem adulterio vitiari contingeret, quam tamen ille multa 
zelotypia servasset. Natum aiunt ἃ Phano quodam usurario vel, ut alii dicunt, caeco ; 
qui cum cellae penuariae ostium ita obstruxisset, ut citra strepitum non quiret 
aperiri, tamen a ministro apertum est sublatumque penu. Alii narrant huic Phano 
uxorem fuisse parum spectatae fidei, quam quod is haberet adulterii suspectam, atrii 
fores sic occlusit, ut non nisi cum stridore sonituque possent aperiri. Verum illa cum 
per tegulas reciperet adulterum, vicini per jocum dicebant :  Φάνου θύρα, eaque 
vox postea cessit in vulgi sermonem. Haud scio an sit idem cum eo, quod refert 
Eustathius inOdysseae librum ultimum, baviov Θύρα, a Phania quodam, qui finxerit 


sibi multam opum vim domi reconditam esse. 


1671. II, VI, 71. Aut Plato philonissat aut Philo platonissat 


Divus Hieronymus in Catalogo scriptorum illustrium Philonem quoque 
Judaeum recenset, qui et eloquentiam et omnem Graecanicam eruditionem ita sit 
assecutus, tum Platonicam in dicendo majestatem ubertatemque sic expresserit, ut 


eum alterum Platonem appellet. Testatur autem apud Graecos vulgo de illis dici 

solitum : Ἢ Πλάτων φιλωνίζει ἢ Φίλων πλατωνίζει, id est Aut Plato Philonem 
imitatur aut Philo Platonem. Extat hujus opus, in quo vitas illustrium aliquot 
Hebraeorum tractat, orsus ab Abraham. Tractat autem non tam ad historiae 
cognitionem quam ad institutionem regulamque Vivendi, videlicet omnia trahens ad 
morales allegorias, unde theologies praecipie legendus. Stilus tum candidus est tum 
sublimis ac divinum quiddam prae se ferens, qualis est et Platonis. Gaudet symbolis 
ac mysteriis numerum, quod ipsum Pythagorae Platonique familiare. Ad morum 
institutionem accommodate omnia, nec hac parte dissidens a Platone. Per allegoriam 
torqueri poterit ad quosuis inter sese vehementer similes. Nam hoc ipsum non 
simpliciter, sed figurate dictum illud sat argument est, quod Philonem longe Platone 
constat posteriorem esse. Caeterum in malam partem fiet proverbialius, veluti si quis 
dicat : Aut cretissat Africa aut afrissat Creta, Aut neronissabat Galba aut galbissabat 
Nero. Huic figurae confine videtur illud Platonis τὸ πολυύμνητον, ut ait Aristides, 
beatas fore respublicas, εἰ μὲν ἢ οἱ βασιλεῖς φιλοσοφήσωσιν À βασιλεύσωσιν oi 


φιλόσοφοι, id est si aut reges philosopharentur aut regnarent philosophi. 


1672. II, VII, 72. Viro Lydo negotium non erat 


Ἀνδρί Λυδῷ πράγματα οὐκ ἦν, AAA αὐτὸς ἐξελθὼν ἐπρίατο, id est Viri 
Lydo negotium non erat, at ipse foras profectus paravit. Dici solitum, ubi quis 
impatiens ocii ipse sibi negotium ac turbam accersit. Allusisse videtur huc 
Plutarchus, Adversus Colotem: Ἐμοὶ δὲ δοκεῖ καθάπερ ὁ Λυδὸς ἐφ΄ αὑτὸν 
ἀνοίγειν οὐ θύραν μίαν, ἀλλὰ ταῖς πλείσταις τῶν ἀποριῶν καὶ μεγίσταις 
περιβάλλειν τὸν Ἐπίκουρον, id est Mihi vero videtur quemadmodum Lydus 1116 in 
seipsum aperire non unam januam, sed maximis ac plurimis difficultatibus 
circumvallare Epicurum. Sumptum a Croeso Lydorum rege, qui antea felix rebusque 
florentissimis utens Cyrum in se provocavit ; a quo victus in maximas calamitates 


devenit. Auctor Zenodotus. 

1673. II, VII, 73. Ne unquam viri senis 


Ἀνδρὸς γέροντος μήποτ΄ εἰς πυγὴν ὁρᾶν, id est 

Tu ne viri unquam inspicito podicem senis. 
Id est : ne requiras illud ἃ quoquam, quod ab eo praestari non posit, veluti si quis a 
philosopho requirat eloquentiam, ab oratore exactam colligendi rationem, a sene 
facilitate et festivitatem juvenile. Metaphora foedior est, quam libeat interpretari, 


simul autem apertior, quam ut opus sit. Refertur a Zenodoto. 


1674. II, VII, 74. Amaea Azesiam reperit 


Ἀμαία τὴν Ἀζησίαν μετῆλθεν, id est Amaea ad Azesiam accessit. Dici 
consuevit de re diu multumque quaesita desiderataque. Didymus auctor est apud 
Troezenios Cererem appellari Amaeam, Proserpinam Azesiam. Nota fibula de 
Proserpina a Plutone abducta ad campos Elysios et Cerere toto orbe quaerente filiam. 


Refertur a Plutarcho in Alexandrinensium proverbiorum collectaneis. 


1675. II, VII, 75. Tanquam heros in clypeo excipere 


AAA ὥσπερ ἥρως ἐν ἀσπίδι ξενίσαι σε βούλομαι, id est Imo tanquam heros 
in clypeo te volo hospitio accipere. Dici solitum, ubi quis suis ipsius artibus aut 
benefactis fretus de amicis bene mereri conaretur. Inde ductum, quod antiquitus 
heroes assidue in armis agentes velut in clypeo diversabantur et, si quid opus fuisset 
amicis, quod armis praestari poterat, id prompte praestabant, utpote sola virtute. Et 
apud Homerum heroes tergoribus bubulis accipiuntur et apud Maronem Evander 


Aeneam villosi pelle leonis accipit. Et tergoribus autem integebantur clypei. 
1676. II, VI, 76. Jovis sandalium 
Τοῦ Διὸς σάνδαλον, id est Jovis crepida. Per ironiam dicebatur in eum, qui 


magni quippiam videri vellet propter principis alicujus familiaritatem. Veluti si quis 

insolens si tac ferox, quod regius sit coquus aut imperatoris satelles aut pontificius 
tonsor, apposite dicetur τοῦ Διὸς σάνδαλον. Nihil autem vetat, quo minus et ad rem 
accomodetur, ut si quis equum regium aut vestem miretur, quemadmodum vulgus 


facere consuevit, non ob aliud, nisi quod regis sit. Suidas ex Eupolide citat. 
1677. II, Vu, 77. Lux affulsit 


Ubi melior rerum spes ostendi coeperit, lucem affulsisse dicunt. Euripides in 
Oreste : 

Ἥκει φῶς ἐμοῖ καὶ σοῖς κακοῖς, id est 

Meisque venit lumen ac tuis malis. 
De Menelao dictum, e cujus adventu remedium aliquod malorum suorum sperabant. 
M. Tullius in Antonianarum prima : lux quaedam videbatur oblate, non modo regno, 
quod pertuleramus, sed etiam regni timore sublato. Porro lumen fausti ominis apud 
veteres fuisse testis est et M. Varro libro De Lingua Latina secundo ; putat enim mane 
diei inde dictum, quod antiquitus manum bonum vocabant; ad cujusmodi 
religionem Graeci quoque, cum lumen infertur, solent dicere : φῶς ἀγαθόν. Nos 
item illata lucerna fausta invicem precamur. Lumen enim vitam interpretantur. Unde 
Invisam abrumpere lucem et Taedet coeli convexa tueri. Euripides in Iphigenia in 
Aulide : 

To φῶς τόδ΄ ἀνθρώποισιν ἥδιστον βλέπειν, id est 

Lucem tueri est hominibus dulcissimum. 
Et apud Graecos βλέπειν simpliciter dicuntur avi vivunt. Aegyptii vitam lucernae 
symbolo repraesentabant, quod nihil existimarent esse vitam quam ignem humore 


velut olei liquore nutritum. 


1678. II, ΝΠ, 78. Lupus aquilam fugit 


Λύκος ἀετὸν φεύγει, id est Lupus aquilam fugit. Ubi periculum imminens 


evitari non potest. Aquilam enim, alata cum sit, frustra lupus fugit. Refertur a 

Diogeniano, meminit autem et Zenodotus, nec indicant originem proverbii. 


Nunquam enim audivi aquilas molestas esse lupis. 
1679. II, Vi, 79. Lupus ante clamorem festinat 


Λύκος πρὸ τῆς βοῆς σπεύδει, id est Lupus ante clamorem festinat. Ubi quis 
admissi conscius ultro timet, prius quam accusetur. Siquidem lupus, simul atque 
praedam rapuit, mox properat aufugere, ne coorto rusticorum clamore veniat in 


periculum. Auctor Diogenianus. 
1680. II, VII, 80. Lupo agnum eripere postulant 


Leno quispiam in Poenulo Plautina : 

Lupo agnum eripere postulant, nugas agunt. 
Ubi quis frustra conatur praedam recipere, cui semel manus injecit rapax aliquis ; 
improbum enim videtur sperare futurum, ut lupus agnum semel arreptum amittat. 


Confine, quod alibi diximus : Ἐπ λύκου στόματος, id est e lupi ore. 
1681. II, VII, 81. Viam qui nescit ad mare, etc 


Plautus in Poenulo : 

Viam qui nescit, qua deveniat ad mare, 

Eum oportet amnem quaerere comitem sibi, 
id est: qui rem commode conficere nequit, is quavis ratione conficiat necesse est. 
Potest et in hunc accomodari sensum : qui per se non sapit, aliis obtemperet, qui plus 
sapere videantur. Potest item in hunc : qui recte vivendi rationem ignorat, eos sibi 
proponat quorum vita laudata est. Fluvius etiam si longis ambagibus tamen 
aliquando tandem ad mare deducit, quandoquidem illuc infunditur. Huic confine 
est : Qui viae ignarus est, virgiferum adhibet. Cato Censorius in eos, qui subinde 
ambirent magistratum, non inscite dicere solet eos καθάπερ τοὺς ἀγνοοῦντας τὴν 


ὁδὸν ἀεὶ μετὰ ῥαβδούχων ζητεῖν πορεύεσθαι, μὴ πλανηθῶσι, id est non aliter 

quam viae ignaros semper velle cum virgiferis incedere, ne errarent. Magistratus 


enim ex more lictor aut aliquis virgam gestans praecedebat. 


1682. II, Vu, 82. Volens nolente animo 


Ἑκὼν ἀέκοντί γε θυμῷ, id est Volens invito sane animo. Hemistichium 
Homericum Iliados libro quarto. Dicendum, ubi quis fingit se nolle quod cupit aut 
contra. Terentius non dissimili figuri dixit in Andria : Tu voluntate coactus es tua. 
Nonnunquam de ambigente animique incerto dicitur, ut apud Euripidem in Hecuba : 
Ὁ δ’ οὐ θέλων τε καὶ θέλων, id est At is volensque et non volens. Est etiam in 


arcanis proverbiis Hebraeorum pigrum velle et non velle. 


1683. II, Vu, 83. Vulturis umbra 


Γυπὸς σκιά, id est Vulturis umbra. De nullius pretii homine dicebatur. 
Refertur a Diogeniano. Mihi magis quadrare videtur in haeredipetas aut alioqui 


rapaces inhiantesque praedae. Respondet illi : Si vultur es, cadaver expecta. 


1684. II, VI, 84. Praesens habet 


Παρὼν ἀποδημεῖ, id est Praesens peregrinatur. In eum dicendum, qui non 
animadvertit ea quae dicuntur, cogitatione aliis in rebus occupata. Unde quos 
jubemus attentos esse, 115 sic loqui solemus. Hic estote et Hoc agite et Adeste animis, 
hodieque vulgo dicunt cogitatione peregrinantem domi non esse, sed foris. Terentius 
in Eunucho : 

Cum isto milite praesens absens ut sies, 

id est corpore quidem praesens, caeterum animo semota. Contra qui amant, absentes 
praesentes sunt, veluti de Didone Vergilius in quarto : Absens absentem auditque 
videtque. Theodoritus Cyrenensis Therapeutices libro primo ex Heraclito Ephesio 


adducit: Ἀξύνετοι ἀκούσαντες κωφοῖς ἐοίκασι: φάτις αὐτοῖσι μαρτυρεῖ 

παρεόντας ἀπεῖναι, id est Stolidi, cum audierint, surdis sunt adsimiles ; testatur 
proverbium illos praesentes abesse. Item Aristophanes in Equitibus : 
Πρός τε τὸν λέγοντ΄ ἀεὶ 
Κέχηνας, ὁ νοῦς παρὼν ἀποδημεῖ, id est 
Tu semper inhias ad loquentes, caeterum 


Animus peregre est, mensque tua praesens abest. 


1685. II, Vu, 85. Una lavabor 


Παραλοῦμαι, id est Una lavabor. Dici consuevit, ubi quis insinuat se in 
societatem alterius aut ubi quis admittit aliquem in societatem, uti qui pauperior est, 
sumptum effugiat. Suidas ait olim fuisse morem, ut divites una cum pauperibus 
lavarent, ut, quibus propria supellex strigilum, spongiarum, guttorum atque id 
genus rerum nos esset, divitum uterentur supellectile. Citat idem Aristophanem ex 
Anagyro : Ἀλλὰ πάντας χρὴ παραλοῦσθαι καὶ τοὺς σπόγγους ἐᾶν, id est Verum 
oportet omneis una lavare ac spongias omittere. Tanquam hoc commoditatis laturi 
sint tenues, si cum divitibus balneum ingrediantur, ut spongiis suis parcant. Unde 
mihi videtur non inconcinne dici posse, ubi quis leviculam aliquam commodidatem, 
quam citra suum incommodum praestat, perinde ut ingens beneficium imputat. 
Veluti si cardinalis inanem titulum familiaritatis largiatur alicui, nihil ipsi nociturum, 
qui concedit, profuturum nonnihil ei, qui accipit, recte dicetur παραλοῦσθαι. 


Quidam codex habet παραδύομαι, velut una mergor. 


1686. IT, VII, 86. Pinus in morem 


Πεύκης τρόπον, id est Piceae ritu. Ubi quis funditus radicitusque perit, ita ut 
nullo pacto restitui possit, piceae ritu perditus dicitur ; nam piceam succisam negant 
suppullulascere. Meminit hujus proverbii Staphylus, citante Diogeniano, meminit et 


Suidas. 

1687. II, VI, 87. Procridis telum 


Πρόκριδος ἀκόντια, id est Procridis jacula. De ïis, qui veluti certis telis 
quicquid animo destinant assequuntur. Sumptum a notissima fabula, vel Ovidio 
narratore, libro Transformationum septimo, de Cephalo, qui certo jaculo emisso 
Procridem uxorem interemit ratus feram esse. Huic diversum est illud Horatianum : 

Non semper feriet quodcunque minabitur arcus, 


id est : Non semper assequeris quod cupis. 


1688. II, VI, 88. Promeri canes 


Προμέρου κύνες, id est Promeri canes. Dici solitum, ubi quis novo casu 
poenas daret iis, quos aliquando laesisset. Promerus regius quidam minister fuit. Is 
Euripidem tragicum poetam supro modum exosum habebat, delatus ab eodem 
aliquando nescio quo nomine apud regem. Quare postea canes quosdam feros in 
poetam solvit, a quibus 116 devoratus interiit. Proinde quoties potens quispiqm 
offensus aliquos subornat submittitque, qui tibi negotium facessant, tempestive 
dixeris : Προμέρου κύνες. Convenit cum illo, quod alio dictum est loco : Κυνὸς 


δίκην, id est Canis vindictam. Recensetur a Diogeniano. 


1689. II, VII, 89. Magistratum gerens audi et juste et injuste 


Ἄρχων ἄκουε καὶ δικαίως κἀδίκως, id est 

Princeps iniqua et aequa pariter audias. 
Sumptum aiunt hoc adagium ex Solonis elegiis, etiam si hic trimeter est iambicus. 
Admonet, ut qui in tractandis reipublicae muneribus versatur, patientissimis sit 
auribus aequoque animo et bene et male audire consuescat neque facile populi vel 
laudibus vel conjiciis a recto dimoveatur. Confruit huic illud Sophocleum in 
Antigone : 


Ἀλλ’ OV πόλις στήσειε, τόνδε χρὴ κλύειν, 

Kai σμικρὰ καὶ δίκαια καὶ τἀναντία, id est 

Sed quem instituerit civitas, et parva eum 

Audire oportet et aequa et his contraria. 
Potest et ad hoc accomodari, quod quidam Romanus imperatir dixisse legitur, in 
civitate libera linguas item liberas esse oportere. Neque vero mirum aut magnum, si 
principes permittant populo quae velint dicere, cum ipsis liberum sit quae velint 
facere. Praeterea de principum factis vulgus varie pronunciare consuevit ; quod alius 
probat, alius damnat. Majore autem animo oportet esse principem, quam hujusmodi 
voces captandas aut observandas existimet ; tantum id spectet, quod ex usu sit 
reipublicae. Huc Alexandri dictum pertinet, cui cum quidam renunciasset esse qui de 


ipso male loqueretur, Regium est, inquit, male audire, cum bene feceris. 


1690. II, VII, 90. Fulgur ex pelvi 


Ἀστραπὴ ἐκ πυέλου, id est Fulgur ex pelvi. De minis inanibus eorum, qui 
laedere non queant. Fulgor enim, qui fulguris imitatione quadam e vasculorum 
nitentium vibratione aut ex aquis redditur, nocendi vim nullam habet, pueros modo 
territat. Habentur et hodie specula quaedam, quae vibrata ad solem fulgur 
imitantur ; verum id fulmen non est, quod montes ac maria percutiat, ut inquit 
Plinius. Paroemiam recenset Diogenianus. Ad quam allusit Augustinus, aut si quis 
alius est auctor, in libro De quinque haeresibus : Non nos hostium turba, non 
bellantium revocet forma, non quasi vitrea fulgentia terreant arma; quanquam 


legendum opinor vitra. 


1691. II, VII, 91. Ex inanibus paleis 


Ἀτὰρ ἐκ καθαρῶν ἀχύρων τετρύγηκας σιτίον, id est Atqui e puris paleis 
trituram frumenti facis. Id est : Operam sterilem et infrugiferam sumpsisti. Natum a 
rusticis adagium, cum male enatis segetibus praeter culmos et paleas nihil adferunt 


in horrea. Recensetur e Diogeniano. 

1692. IT, VI, 92. Atrei oculi 


Ἀτρέως ὄμματα, id est Atrei oculi. De torvo truculentoque aspectu decebatur. 
His enim oculis in tragoediis inducebatur Atreus, qui Thyestae fratri filios ipsius 


epulandos apposuit propter uxorem adulterio vitiatam. 
1693. II, VII, 93. Mutus Hipparchion 


Ἄφωνος Ἱππαρχίων, id est Mutus Hipparchion. Ubi quis repente obmutescit, 
cum maxime vox illius exspectatur, id quod non raro consuevit quibusdam in coetu 
dicturis evenire, ut subito velut attonitis vox faucibus haereat. Quod aiunt accidisse 
Theophrasto, homini in circulis alioquin eloquentissimo. In hujusmodi casu igitur 
fuerit huic adagio locus. Narrant olim apud Graecos duos praecipuos fuisse 
citharoedos, Hipparchionem et Rufinum. Cum autem in solennibus ludis, qui decimo 
quoque anno apud Juliopolitas agebantur, essent inter se decertaturi, contigit, ut 
Hipparchion theatri strepitu turbatus obticuerit, eaque res in vulgi jocum abiit. 


Auctor Zenodotus. 
1694. II, VII, 94. Pecuniarum cupiditas Spartam capiet, praeterea nihil 


À φιλοχρηματία Σπάρταν ἕλοι, ἄλλο δὲ οὐδὲν, id est 

Una fames auri Spartam capiet subigetque, 

Praeterea nihil. 
De 115, qui sola pecunia possunt expugnari, alioquin invicti. Natum adagium ab 
oraculo, quo responsum est Alcameni et Theopompo Spartae regibus tum demum 
vincendos esse Lacedaemonios, cum aurum et argentum in pretio coeperint habere. 
Respondet apophthegmati Philippi Macedonum regis, qui putavit nulla arcem tam 
munitam esse, quin capi posset, modo asino pateret accessus onusto auro. Respondet 
et Danaes fabulae, ἃ qua nulla custodia auri insultum arcere potuit. Meminit M. 


Tullius in secundo libro Officiorum et Plutarchus in Laconicis. 

1695. II, VII, 95. Non decet principem solidam dormire noctem 


Inter pleraque Homeri carmina, quae quondam proverbiorum vice celebrata 
fuisse testatur Macrobius, illud vel praecipue annumerarim, quod est Iliados libro 
secundo : 

Où χρὴ παννύχιον εὕδειν βοθληφόρον ἄνδρα, id est 

Haud dignum duce id est, noctem dormire per omnem. 

Admonet paroemia vigilantiam ac sollicitudinem maxime convenire principibus, ut 
qui tamtam negotiorum sarcinam sustineant humeris. Unde et Vergilius Aeneam 
suum aliis dormientibus aut voluptati indulgentibus aut vigilantem facit aur certe 
excitat fingitque cogitabundum, sobrium et de futuris agitantem animo : 

At pius Aeneas per noctem plurima volvens. 

Et rursum : 

Aenea, potes hoc sub casu ducere somnos ? 

Atque iterum: Vigilasne deum gens,/ Aenea? Vigila.Hujus rei praeclarum 
exemplum praebuit Epaminondas ille dux Thebanus. Siquidem cum Thebani cives 
festis quibusdam diebus solutius compotationibus indulgerent licentiusque 
voluptatibus fruerentur, illu solus vigil ac sobrius arma lustrabat et urbis ambulabat 
moenia. Rogatus, cur id faceret, respondit se νήφειν καὶ ἀργυπνεῖν, ὅπως ἐξῇ τοῖς 
ἄλλοις μεθύειν καὶ καθεύδειν, id est sobrium esse ac vigilare, quo reliquis liceret 
temulentos esse ac dormire, quemadmodum refert Plutarchus in libello Adversus 
ducem imperitum. Porro quae modo retulimus ex Homero, dicuntur ad 
Agamemnonem sub persona somnii Nestoris speciem imitantis. Integrum carmen sic 
habet : 

Εὕδεις, Ἀτρέος υἱὲ δαΐφρονος ἱπποδάμοιο ; 

Οὐ χρὴ παννύχιον εὕδειν βουληφόρον ἄνδρα, 

Ὧι λαοί τ' ἐπιτετράφαται καὶ τόσσα μέμηλε, id est 


Belligeri Atridae proles, dormisne, Agamemnon ? 


1314 


10 


20 


Perpetuam noctem dormire haud principe dignum est, 

Cui populi commissi et tanta negotia curae. 
Eundem caeteris dormientibus solum vigilantem facit Iliados K : 

Ἄλλοι μὲν παρὰ νηυσὶν ἀριστῆες Παναχαιῶν 

Εὗδον παννύχιοι μαλακῷ δεδμημένοι ὕπνῳ: 

AAA οὐκ Ἀτρείδην Ἀγαμέμνονα, ποιμένα λαῶν, 

Ὕπνος ἔχε γλυκερὸς πολλὰ φρεσὶν ὁρμαίνοντα, id est 

ΑἹ reliqui Danaum proceres noctem usque per omnem 

Dormibant placido correpti membra sopore ; 

At non Atridem pastorem Agamemnona plebis 

Somnus habet dulcis versantem pectore multa. 
Consimilem ad modum Juvem vigilantem facit Iliados secundo : 

Ἄλλοι μέν ῥα θεοί τε καὶ ἀνέρες ἱπποκορυσταὶ 

Εὗδον παννύχιοι, Δία δ' οὐκ ἔχε νήδυμος ὕπνος, 

Ἀλλ’ ὅγε μερμήριζε κατὰ φρένας, id est 

Tum reliquos omneis divosque virosque tenebat 

Pernox somnus, at insomnis Saturnius unus 

Pectore sollicito voluebat. 
Narrat Plutarchus in eodem commentario, quem modo citavimus, quiddam nec 
alienum ab hac paroemia nec indignum memoratu, nimirum regi Persarum hunc 
fuisse morem, ut semper unumquempiam haberet cubicularium, cui hoc muneris 
erat mandatum, ut mane regium thalamum ingressus his verbis illum 
expergefaceret : Ἀνάστα, ὦ βασιλεῦ, καὶ φρόντιζε πραγμάτων, ὧν σε φροντίζειν ὁ 
Μεσορομάσδης ἠθέλησε, id est Surge, rex, ac negotia cura, quae te Mesoromasdes 
curare jussit. Quod si quis princeps eruditus sit ac prudens, huic nihil opus fuerit 
ejusmodi cubiculario monitore, sed ipsa ratio semper in pectore tale quiddam 
insonabit : Φρόντιζε et Οὐ χρὴ παννύχιον. Plato septimo De legibus libro multis 


modis vigilantiqm commendat, maxime in principe. Ejus verba subscribam : 

Ἐγρηγορότες δὲ ἄρχοντες ἐν πόλεσιν νύκτωρ φοβεροὶ μὲν κακοῖς, πολεμίοις TE 
ἅμα καὶ πολίταις, id est Principes, qui noctu vigilant in civitatibus, malis sunt 
formidabiles, civibus pariter et hostibus. Ac paulo superios eodem in loco: 
Καθεύδων γὰρ οὐδεὶς οὐδενὸς ἄξιος, id est Nullus enim dormiens alicujus est τοί. 
Dormiunt autem qui oscitanter agunt, quibus interdum succedit, sed raro. Proin recte 
Pindarus Olymp. X. : Anovov δ΄ ἔλαβον χάρμα παῦροι τινες, id est Gaudium citra 


laborem pauci quidam assequuti sunt. 
1696. II, VII, 96. Capram portare non possum, et imponitis bovem 


Plutarchus in commentario, cui titulus Περὶ τοῦ μὴ δεῖν δανείζεσθαι : Ἐπεὶ 
τὸ τῆς παροιμίας ἔσται γελοῖον, 

Οὐ δύναμαι τὴν αἶγα φέρειν, ἐπιτίθετέ μοι βοῦν, id est 

Tauro oneratis, cum nequeam portare capellam. 
Ubi quis quod levius est, recusat et quod multo sit intolerabilius, imponi 5101 
postulat, veluti si quis impatientia paupertatis (nam ad id accomodat Plutarchus) 


usuris involvat sese, quod onus vix divitibus sit tolerabile. 
1697. II, VII, 97. Nunquam enim meos boves abegerunt nec equos 


Où γὰρ πώποτ’' ἐμὰς βοῦς ἤλασαν οὐδὲ μὲν ἵππους, id est 

Non enim equos unquam mihi subduxere bovesve. 
Proverbiali figura videtur olim usurpatum pro eo, quod est Nunquam me laeserunt 
aut affecerunt injuria, cum negamus nibis esse causam, cur illum aut illum odisse 
debeamus. Plutarchus in commentario De vitanda usura : Kai ταῦτα μή με οἴεσθε 
λέγειν πόλεμον ἐξενηνοχότα πρὸς TOUS δανειστάς: OÙ γὰρ πώποτ' ἐμὰς βοῦς 
ἤλασαν οὐδὲ μὲν ἵππους, id est Neque vero me existimetis haec dicere, quod bellum 
mihi sit cum usurariis. Nunquam etenim vel equos mihi subduxere bovesve. Id est : 
nunquam quicquam mei abstulerunt. Id quo longius traducetur a simplici sermone, 


hoc magis erit proverbiale. Sumptum est autem ex Iliados Homericae libro primo, 

ubi Achilles contendens cum Agamemnone negat sibi causam esse, quamobrem cum 
Trojanis bellum suscipiat, nisi ut illi morem gerat : 

Où γὰρ ἐγὼ Τρώων ver’ ἤλυθον αἰχμητάων 

Δεῦρο μαχησόμενος, ἐπεὶ OÙ τί μοι αἴτιοί εἰσιν’ 

Οὐ γὰρ πώποτ’ ἐμὰς βοῦς ἤλασαν οὐδὲ μὲν ἵππους, 

Οὐδεποτ’ ἐν Φθίῃ ἐριβώλακι βωτιανείρῃ 

Καρπὸν ἐδηλήσαντο. Id est 

Haud ego Trojugenum huc accessi nomine, quo cum 

His bellum gerere, neque enim sum laesus ab istis. 

Nunquam etenim vel equos mihi subduxere bovesve 

Nec Phthies unquam segerumque virumque feracis 

Sunt populati agros. 
Dictum est autem ex antiqui saeculi ritu, quo cum vita mortalium adhuc esset 
pastoralis, prima belli causa erant abacta pecora, quemadmodum eleganter indicat 
Homerus Iliados σ depingens Achillis clypeum : 

Τοῖσι δ΄ ἔπειτ' ἀπάνευθε δύο σκοποὶ εἵατο λαῶν, 

Δέγμενοι ὁππότε μῆλα ἰδοίατο καὶ ἕλικας βοῦς. 

Οἱ δὲ τάχα προγένοντο, δύω δ' ἅμ’ ἕποντο νομῆες 

Τερπόμενοι σύριγξι, δόλον δ΄ οὔ τι προνόησαν. 

Οἱ μὲν τὰ προϊδόντες ἐπέδραμον, ὦκα δ’ ἔπειτα 

Τάμνον δ΄ ἀμφὶ βοῶν ἀγέλας καὶ πώεα καλὰ 

Ἀργεννῶν ὀΐων, κτεῖνον δ΄ ἐπὶ μηλοβοτῆρας. 
Et reliqua quae sequuntur. Quos versus ne quis omnino contemptos queratur, ita 
vertimus : 

Dehinc procul his speculatores populi unus et alter 

Observant, si fors videant oviumve boumve 

Agmina. At haec confestim adsunt, quae pone sequuntur 


Pastores duo demulcentes pectora cannis, 

Ignari fraudis. Contra illi ex composito mox 
Accurrunt, armenta boum niveosque bidentum 


Concedere greges, caesis pastoribus ipsis. 
1698. II, VII, 98. Felix qui nihil debet 


Evdaiuwv ὁ μηδὲν ὀφείλων, id est Felix qui nihil debet. Sententia Graecis 
celebrata, quam facile bis veram dicet qui periculum fecerit, quid sit aere alieno 
obstrictum esse. Qui non sit expertus, is Plutarchi commentarium evoluat De 
vitandis usuris quamque sit miserum debere facile cognoscet. Quid enim calamito 
sius quam toties erubescere, toties perfricare faciem, fugitare, latitare, mentiri, 
dissimulare, nunc supplicem agere, nunc flagitare, palam appellari, vitari, notari 
digito, breviter nunquam tui juris esse? Nam haec cumque his multa alia 
incommoda secum adgert aes alienum. Exstat in hanc sententiam epigramma 
Graecum hujusmodi, titulo Automedontis : 

Εὐδαίμων πρῶτον μὲν ὁ μηδενὶ μηδὲν ὀφείλων, 

Εἶτα δ' ὁ μὴ γήμας, τὸ τρίτον ὅστις ἄπαις. 

Ἢν δὲ μανεὶς γήμῃ τις, ἔχει χάριν, ἢν κατορύξῃ 
Εὐθὺς τὴν γαμετὴν προῖκα λαβὼν μεγάλην. 
Ταῦτ' εἰδὼς σοφὸς ἴσθι. Μάτην δ' Ἐπίκουρον ἔασον 

Ποῦ τὸ κενὸν ζητεῖν καὶ τίνες αἱ μονάδες. Id est 
Qui nulli debet, fortunatissimus 1116 est, 

Proximus huic coelebs, tertius orbus erit. 
Quod si quis demens uxorem duxerit, illi 

Haec ita res demum commoda grata feret, 
Eveniat si sors, ut grandi dote recepta 

Protinus uxorem deferat in tumulum. 
Haec doctus sapias. Epicurum quaerere frustra, 


Qua sit inane, sinas, quaeque sient monades. 

Plutarchus in libello, cui titulus Περὶ τοῦ μὴ δεῖν δανείζεσθαι, scribit Persis duo 
fuisse peccata : primum debere, proximum mentiri. Nam ea judicabant cohaerere, 
quod qui sunt obaerati, saepius cogantur mentiri. Quod autem refert Plutarchus, est 


apud Herodotum libro primo. 


1699. IT, VII, 99. Ad digituli crepitum 


Qui arrogantius fastuosiusque jubent quippiam, digituli crepitu significare 
dicuntur. Divus Hieronymus in epistola ad Rusticum monachum usurpavit in 
superciliosum quendam et fastidientem, qui dicturus digituli crepitu silentium 
imperabat, deinde simili fastu singulas voces per intervalla promebat, ut singultire 
crederes, non proloqui. Videtur autem hic gestus fuisse dominorum servis humilius 
aliquod ministerium innuentium. Martialis libro tertio in Zoilum : 

Digiti crepantis signa novit eunuchus. 

Item in Distichis : 

Cum poscor crepitu digitorum et verna moratur, 
O quoties pellex culcitra facta mea est. 

M. Tullius libro Officiorum tertio : Itaque si vir bonus habeat hanc vim, ut, si digitis 
concrepuerit, possit in locupletum testamenta nomen ejus irrepere, hac vi non utatur, 
ne si exploratum quidem habeat id omnino neminem unquam suspicaturum. Simile 
est illus de nutu et renutu Jovis, quod ex Homero citat Plinius in Epistolis. Et nutu 
dicuntur efficere, qui minimo negotio rem conficiunt, item ad omnes nutus obsequi, 


qui prompte morigerantur. 


1700. II, Vu, 100. Suem irritat 


Ὗν ὀρίνει, id est Suem irritat. In avidum rixarum dicebatur. Sus enim agrestis 
provocatus recta petit eum, a quo provocatus est. Sic enim narrant venandi periti, si 
quis suem lancea protensa provocarit, etiam si jam ille sequebatur alium quempiam, 


illico vertere cursum et in provocatorem tendere, ne cuspide quidem vitata. 

1701. II, Vu, 1. Servatori tertius 


Τὸν τρίτον σωτῆρι, id est Tertium servatori. Proculus Diadochus in 
commentario De tribus animi partibus juxta Platonis divisionem deque quatuor 
virtutum generibus usurpavit adagium hoc, his quidem verbis: Ἀλλὰ τούτων 
διαλυθέντων καὶ τῶν τῆς ψυχῆς μερῶν κατ’ οὐσίαν διακριθέντων TO τρίτον τῷ 
σωτῆρι, φασί, id est Sed his dissolutis animique partibus juxta suam rationem 
distinctis tertium servatori, quod aiunt. Sentit autem Proculus absolutis duobus 
restare tertium, videlicet quo pacto quatuor virtutes ad treis illas animi partes possint 
referri. Proculus videtur Platonem imitatus in Charmide : Πάλιν τοίνυν, ἦν δ΄ ἐγώ, 
τὸ τρίτον τῷ σωτῆρι ὥσπερ ἐξ ἀρχῆς ἐπισικκεψώμεθα, id est Rursum igitur, inquam, 
tertium sospitatori velut ab initio consideremus. Eodem allusisse videtur, licet 
tectius, libro De legibus III: Ὁ δὲ τρίτος σωτὴρ ὑμῖν ἔτι σπαργῶσαν καὶ 
θυμουμένην τὴν ἀρχὴν ὁρῶν, οἷον ψάλλιον ἐνέβαλεν αὐτῇ τὴν τῶν ἐφόρων 
δύναμιν, id est Porro tertius vobis servator videns principatum adhuc frementem et 
animosum ceu psallium injecit illi ephororum potentiam. Sentit Lacedaemoniorum 
rempublicam tribus modis fuisse temperatam, ne erumperet in tyrannidem : Primum 
addita altera familia, ex qua reges creari liceret ; nam initio ex una tantum phas erat. 
Deinde nobilium ac principum potentiae opposita vigintiocto seniorum auctoritas, 
quae in gravissimis negotiis regiae par habebatur. Postremo quinque ephororum 
magistratus, cui rex parere cogebatur. Haec autem omnia putat numinis providentia 
fuisse procurata ad civitatis incolumitatem eoque dicit tertius servator. 

Sumptum est adagium ex Isthmiorum hymno sexto Pindari, apud quem de 
tertio Jovis sospitatoris calice legimus ad hunc modum: Ein δὲ τρίτον Σωτῆρι 
πορσαίνοντας Ὀλυμπίῳ Αἴγιναν κατασπένδειν μελιγθόγγοις ἀοιδαῖς, subaudi 
κρατῆρα. Quorum carminum haec ferme mens est: Optat Pindarus, αἱ aliquando 
vincat Olympia Aeginensis, quo contingat tertium miscere calicem sospitatori Jovi, 


non sine laudibus tum ipsius victoris, tum Jovis Olympii. Craterem autem intellegit 

aut simpliciter eum, qui sumitur in conviviis victorialibus, aut κρατῆρα τῶν δῶν, 
id est calicem cantionum, quemadmodum alibi: Γλυκὺς κρατὴρ ἀγαφθέγκτων 
ἀοιδᾶν, id est Dulcis calix vocalium cantionum. Quo quidem loco Pindaricus 
interpres ostendit antiquitus fuisse morem, ut in conviviis primus calix misceretur 
Jovi Olympio, secundus heroïibus, tertius Jovi servatori. Testem hujus rei citat 
Sophoclem ἐν Ναυπλίῳ : 

Ζεῦ παυσίλυπε καὶ Διὸς σωτηρίου 

Σπονδὴ τρίτου κρατῆρος, id est 

Curarum ademptor Juppiterque et terti 

Libatio scyphi sospitatoris Jovis. 
Citat et Aeschylum in Epigonis : Λοιβὰς Διὸς μὲν πρῶτον ὡραίου γάμου Ἥρας τε, 
εἶτα τὴν δευτέραν γε κρᾶσιν ἥρωσι νέμω, εἶτα τρίτον Διὸς τοῦ σωτῆρος εὐκταίαν 
λίβα, id est Libationes primum quidem Jovis tempestivarum nuptiarum Junonisque, 
deinde secundum poculum heroïbus tribuo, deinde tertio loco Jovis sospitatoris 
optabilem stillam. Addit autem hunc calicem σωτῆρος appellatum, quod hucusque 
potatio citra ebrietatem animique noxam consisteret. Ultra quem si quis progressus 
esset, jam ad libidinem intemperantiamque res vergere videretur juxta illud apud 
Apuleium Asclepiadis dictum existimantis primum craterem pertinere ad sitim, 
secundum ad voluptatem, tertium ad ebrietatem, quartum ad insaniam. Hunc autem 
eundem Διὸς σωτῆρος calicem appellant τέλειον, sive quod in hunc desineret 
bibendi modus, sive quod hic numerus inter omnes absolutissimus esse putatur, ut 
cui adsit et initium et medium et finis; eoque rebus divinis potissimum 
accommodatur et a Platone refertur ad animum utpote divinum et ob id ternione 
constantem. Ne id quidem theologica ratione vacat, quod primam et ultimam 
pateram Jovi dicarint, mediam semideis. Primum enim heroïbus medius locus 
competebat, vel quod juxta Platonis sententiam mediae conditionis essent inter 
summos illos deos, ot Ὄλυμπον ἔχουσιν, ut inquit Homerus, quos Plato mentes 


autumat esse nullis obnoxias corporibus, et inter nos corporibus oneratos et ob id 

affectibus mortique obnoxios. Daemonibus enim Platonici tribuunt corpora, tametsi 
non ejusmodi, qualia sunt nostra, verum aerea ; cujus opinionis se fuisse testatur et 
divus Aurelius Augustinius in libello De natura daemonum et alias aliquoties. Vel 
quod juxta poetarum fabulas semidei compositae mediaeque sunt originis, ex altero 
parente deo, altero homine, velut Hercules ex Alcmena et Jove, Castor et Pollux ex 
Leda et Jove. Porro Jovem intelligunt mentem ïillam summam omnia simul 
complectem, ut idem et initium et finis sit omnium ; eamque ob causam ab hoc 
auspicabantur potationem et in eundem finiebant. Meminit Jovis sospitatoris non 
semel Aristophanes in Pluto, velut hoc loco : 

Τὸν οὖν Δία τὸν σωτῆρα καὐτός μοι δοκῶ 

Χαίρειν ἐάσας ἐνθάδ’ αὐτοῦ καταμένειν, id est 

ΜΙΠῚ itaque visum, sospitatorem Jovem ut 

Valere sinam atque hoc permaneam posthac loco. 
Tradit interpres templum Athenis fuisse τοῦ Διὸς σωτῆρος, quem eundem quidam 
ἐλευθέριον appellant. Διὸς σωτῆρος mentionem facit Athenaeus in Dipnosophistis, 
libro secundo, addens olim fuisse morem, ut cibis appositis mox vinum indilutum 
infunderetur, quo nimirum declararent, quanto vis esset boni dei. Deinde cum suo 
quisque arbitrio diluisset, nomen Jovis servatoris praefabantur, innuentes ita 
temperatum vinum tuto citraque noxam bibi. At idem libro undecimo propemodum 
docet et post coenam a lotis manibus inferri solere calicem Jovis servatoris, qui idem 
fuerit cum eo, qui dictus est ἀγαθοῦ δαίμονος, Diphilum adducens auctorem, qui 
scripserit in Sapphone : 

Ἀρχίλοχε, δέξαι τήνδε τὴν μετανιπτρίδα 

Μεστὴν Διὸς σωτῆρος ἀγαθοῦ δαίμονος, id est 

Archiloche, sumito hanc tibi metaniptridem 

Plenam Jovis soteris optimi dei. 
Adagio licebit uti, cum significabimus nos ad id, quod in negotio postremum ac 


praecipuum est, accedere. Prius quam finem faciam, illud admonere libet, ex Pindari 

verbis eundem videri Jovem Olympium ac Sospitatorem. Plutarchus Convivialium 
queastionum decade quinta de tribus his calicibus loquitur, ni fallor : Οὐδὲ γὰρ θεῷ 
θύοντες πᾶσι τοῖς ἄλλοις θεοῖς, μάλιστα καὶ σὺν ναοῖς καὶ βωμοῖς κατευχόμεθα, 
ἀλλὰ τριῶν κρατήρων κιρναμένων τοῖς μὲν ἀπὸ τοῦ πρώτου σπένδομεν, τοῖς δὲ 
ἀπὸ τοῦ δευτέρου, τοῖς δὲ ἀπὸ τοῦ τελευταίου: φθόνος γὰρ ἔξω θείου χοροῦ 
ἵσταται, id est Neque enim cum deo rem divinam facimus, reliquis omnibus diis, 
maxime cum templis et aris vota facimus, sed tribus crateribus mixtis aliis de primo 
libamus, aliis de secundo, aliis ex ultimo ; nam invidia stat extra chorum divinum. 
Meminit hujus rei et decade septima, demonstrans, cum uni sacrificabatur deo, 


omnibus simul vota fieri, sed non nominatim. 


1702. II, VIN, 2. Hyperi vertigo 


Ὑπέρου περιτροπή, id est Pistilli circumvolutio. Ubi quis semper idem agitat 
neque quicquam tamen explicat. Plato, comicus opinor, in Adonide apud 
Zenodotum : 

Εἶτα οὐχ ὑπέρου μοι περιτροπὴ γενήσεται, id est 

Dehinc mihi vertigo pistilli haud erit. 

Plutarchus Adversus Stoicos, significans illorum ratione eodem revolvi : Πολὺς οὖν 
ὁ Διὸς Κόρινθος ἐπὶ τὸν λόγον αὐτῶν ἀφιᾶται. Τὴν γὰρ ὑπέρου περιτροπήν, ἵνα 
μὴ σκώπτειν δοκῇς, ἔασον, id est Multus igitur Jovis Corinthus ad rationem illorum 
admittitur. Nam pistilli circumvolutionem, ne ridere videaris, omitte. Unde videtur 
solere dici, cum eadem saepius iterantur non sine taedio. Dialectici peti principium 
aiunt, quoties eodem revolvitur argumentatio. Hesychius interpretatur de his, qui 
semper eadem agunt neque quicquam interim proficiunt. Huic ita finitimum est, ut 
idem videri possit, quod Plato recenset in Theaeteto : Ἢ μὲν σκυτάλης ἢ ὑπέρου ἢ 
ὅτου δὴ λέγεται περοτροπή, id est Scytalae quidem aut pistilli aut si cujus alterius 


dicitur circumvolutio, cum sermo in idem revolvitur, quemadmodum illic Theaetetus 

jubet assentiri rectae opinioni eum, qui rectam habet opinionem. Scytalam interpres 


vertit scuticam, quum Plato loquatur de loro, quod surculo circumvoluitur. 


1703. II, Vu, 3. Sus sub fustem 


Ὗς ὑπὸ ῥόπαλον, id est Sus sub fustem. Ubi quis sese in praesens discrimen 
ac perniciem preacipitat ; nam sues apud quosdam fuste mactari mos est. Refertur a 


Suida. Zenodotus indicat extare apud Dinolochum. 
1704. ΠῚ, VIII, 4. Si bovem non possis, asinum agas 


Εἰ μὴ δύναιο βοῦν, ἔλαυνε ὄνον, id est Si nequeas bovem, asinum agito, id 
est : Si non potes ut vis, utcumque potes facito. Si fortuna splendidior non contingit, 
eam sortem, quae contigit, boni consulas ; si quod optas non licet, id, quod est 


proximum, amplectere. Auctore Suida. 
1705. II, VIN, 5. Siren amicum nuntiat, apis hostem 


Σειρὴν μὲν φίλον ἀγγέλλει, ξεῖνον dE μέλισσα, id est 

Hospitem apis, verum siren praedicit amicum. 
Quoties complures eadem de re bene ominantur, aut ubi suae quisque spei blandiens 
ex quamilibet levibus argumentis divinat futurum quod optat. Nam siren hoc loco 
non unam ex illis virginibus Homericis significat, verum insecti genus api non 


dissimile. Auctore Suida. Quanquam apud Hesychium σείρη legitur, non σειρήν. 


1706. II, VIII, 6. Etiam si lupi meminisses 


Εἰ Kai λύκου ἐμνήσθης, id est Etiam si lupi mentionem fecisses, 
subaudiendum intervenisset. Quoties praeter expectationem intervenit is, de quo 
fuerat mentio ; cognatum ei, quod alibi recensuimus : Lupus in fabula. Id frequenter 


accidit in comoediis ac tragoediis arte curaque scriptoris, ut de quo fiunt verba mox 

interveniat. Accomodari poterit ad rem, veluti si apud auctorem protinus vel casu 
occurrat id, de quo vertebatur sermo. Adagium refert Zenodotus. Plato in Phaedro : 
Λέγεται γοῦν, © Φαῖδρε, δίκαιον εἶναι καὶ τὸ τοῦ λύκου εἰπεῖν, id est Aïunt igitur, 


ο Phaedre, iustum esse etiam quod de lupo dicitur narrare. 


1707. II, Vu, 7. Similior ficu 


Ὁμοιότερος σύκου, id est Similior ficu. Per jocum dicebatur de vehementer 
inter se similibus, ducta metaphora a ficorum inter ipsas similitudine. Plutarchus 
Adversus Stoicos : Θαυμαστὸν καὶ παράδοξον, εἰ μήτε φάττα φάττῃ μήτε μελίττῃ 
μέλιττα μήτε πυρῷ πυρὸς ἢ σύκῷ τὸ τοῦ λόγου σῦκον ἐν τῷ παντὶ χρόνῳ 
γέγονεν ἀπαράλλακτον, id est Mirum et inopinabile, si neque palumbus palumbo 
nec api apis nec tritico triticum aut fico, quod est in proverbio, ficus semper adsimilis 
fuisset. Confine est 115, quae retulimus alibi : Non tam ovum ovo simile et Non lac 


lacti magis est simile. 


1708. II, VII, 8. Simul da et accipe 


Ἅμα δίδου καὶ λάμβανε, id est Simul da et accipe. Ubi res est cum homine 
parum certa fide, cui non sit tutum quicquam credere, nisi statim receperis quod 
fueris stipulatus. Torquebitur ad eum, qui non collocat officium aut munus suum nisi 
jam certus de mutuo nec spem emit pretio, quemadmodum aït leno Terentianus. 
Aristoteles hanc paroemiam venustius extulit libro Moralium Nicomacheorum 
octavo taxans amicos, quos mutua conciliat utilitas et perinde ut in forensibus 
commerciis non dant beneficium, sed vendunt : Ἡ μὲν πάμπαν ἀγοραία ἐκ χειρὸς 
εἰς χεῖρα, ἡ δὲ ἐλευθεριωτέρα εἰς χρόνον, id est Altera quidem omnino sordida et 
cauponaria compensatio de manu, altera magis ingenua ad tempus. Allusit 
philosophus ad comicum illud, quod citatur ab interprete Pindari : 

Φοῖνιξ γὰρ εὐθὺς γίγνομαι: 

Τῇ μὲν δίδωμι χειρί, τῇ δὲ λαμβάνω, id est 

Phoenix enim fio ilico ; 
Quippe altera manu do et accipio altera. 
Phoenices notantur nimio cauponandi studio. Unde et Pindaro dictum in Pythiis, 
hymno II : Τὸ δὲ μὲν κατὰ Φοίνισσαν ἐμπολὰν μέλος. Phoenicum commutationem 
appellat, cum datur aliquid et vicissim accipitur. Porro negotiatorum genus nihil 
habet sacrum praeter unum pecuniae lucrum, cui se totos ceu deo consecrarunt : Hoc 
pietatem, hoc amicitiam, hoc honestum, hoc famam, hoc divina pariter et humana 


omnia metiuntur ; reliqua nugae. 
1709. II, VIII, 9. Semper me tales hostes insequantur 


Ἀεὶ τοιοῦτοί με πόλεμοι διώκοιεν, id est 

Me bella semper insequantur talia. 
Ubi quospiam libenter odimus ac simultatem ïillorum contemnimus. Est enim 
hominum genus, quos periculosius sit demeruisse, ut ait Seneca, quam offendisse et 
quos magis expediat inimicos habere quam amicos. Et quibusdam displicuisse 
laudabile est, et sunt cum quibus amicitia copulatum esse dedecori sit, simultate 
dissidere pulchrum. Potest accomodari et in eos, qui desciscunt ab amicitia, sed ut 
inimici nihil queant nocere. Legitur et ad hunc modum : 

Ἀεὶ τοιοῦτοί με πολέμιοι διώκοιεν, id est 


Me semper hostes insequantur hoc genus. 
1710. II, VII, 10. Anus eriphus 


Γραῦς ἔριφος, id est Anus hoedus. Apollodorus apud Zenodotum ait anum 
quandam fuisse, quae dicta sit Eripha, quod in virginiate consenuisset, perinde quasi 
eadem et anus esset per aetatem et puella, quod adhuc innupta. Sunt qui tradant 
locustam agrestem, ἃ nonnullis mantin appellatam , in Sicilia γραῦν ἔριφον appellari. 


Aïunt autem, quodcunque animal aspexisset, illi mali quippiam accidere. Proinde in 


1326 


10 


20 


mulierem veneficam et fascinatricem quadrare videtur, quod genus apud Horatium 


Canidia. 


1711. II, Vu, 11. Anus saltat 


Γραῦς χορεύει, id est Anus saltat. In eum convenit, qui indecore quidpiam 
facit, velut si senex ludat nucibus aut theologus rhetoricis flosculis lasciviat aut 
princeps exemplo Neronis musicetur. Confine est illi, quod supra retulimus : 
Camelus saltat. Horatium in anum intempestivae libidinis : 

Te lanae prope nobilem 

Tonsae Luceriam, non citharae decent 
Necc flos purpureus rosae 
Nec poti vetulam fece tenus cadi. 
Apud Plutarchum in vita Periclis legimus Elpinicem quandam, quum eum indecoris 
conviciis palam incesseret, nihil aliud responsi tulisse quam versiculum illum ex 
Archilocho : 

Οὐκ ἂν μύροισι γραῦς ἐοῦσα nAelheo,id est 

Unguento, anus quum sis, caveto inungier. 

Quid autem secutus Lapus vertit Haud unguenti, vetula quum sis, oblita es non satis 


conjecto, nisi forte pro ἠλείφεο legit ἠλείθεο aut εἰλήθεο. 


1712. II, VIN, 12. Anus subsultans multum excitat pulveris 


Γραῦς ἀνακροτήσασα πολὺν κονιορτὸν ἐγείρει, id est 
Anus subsultans multum pulverem excitat. 
In eos dici solitum, qui ob rerum experientiam multum negotiorum aggrederentur. 


Videtur carmen heroicum syllaba duntaxat depravatum. 

1713. II, VI, 13. Anus velut equus profundam habebis fossam 


Γραῦς ὥς τις ἵππος τὸν χαραδραῖον τάφον ἕξεις, id est Anus velut equus 
alte hiantem habebis ac nigrum specum sepulta. De ïis, qui penitus abjiciuntur 
tanquam prorsus inutiles. Equi, postea quam consenuerint, in altos terrarum specus 
aliquo praecipantur. Ita mulier olim amata, simulatque defloruit forma, fastiditur ab 


omnibus. Qualis est apud Horatium Lyce. Simile illi : Equi senectus. 


1714. II, VIT, 14. Aphyarum honos 


Ἀφύων τιμή, id est Aphyarum honos. Quoties humilibus exiguus quispiam 
honos contingit. Nam aphya pisculus est vilis, cui coquendo nihil adhibetur preater 
oleum, quo frigitur. Unde jactatum illud : Abbas τιμὴ τοὔλαιον, id est Aphyae 


honos oleum. 


1715. II, VIN, 15. Cur non suspendis te ? 


Τί οὐκ ἀπήγξω, ἵνα Θήβησιν ἥρως γένῃ ; id est Quin te suspendis, ut apud 
Thebanos heros fias ? Apud alios saummus honos habebatur ïis, qui 5101 mortem 
conscivissent, praesertim pro salute patriae, ut apud Atticos Codro pro pratria non 
timido mori, apud Romanos Deciis et Quinto Curtio, M. Catoni Uticensi, Bruto et 
aliis plerisque ; apud Thebanos autem nullus honos habebatur 118, qui 5101 vim 
attulissent. Unde per ironiam dictum putant : Ut Thebis semideus fias. Dici posse 
videtur in eos, qui famae ducti cupiditate semet periculis gravibus objiciunt. Refertur 


a Zenodoto. 


1716. II, VIII, 16. Quid tibi Apollo cecinit ? 


Τί σοι Ἀπόλλων κεκιθάρειν ; id est Quid tibi Apollo cecinit cithara ? Hoc est : 
Quid tibi respondit ? Allusum est autem ad Abpollonis citharam, quam illi tribuunt 


poetae. Usus est hoc adagio Aeschylus in Ajace Locrensi. Refertur a Zenedoto. 

Conveniet, ubi quis a principe redeuntem percunctabitur, quid responsi tulerit : Τί 


σοι Ἀπόλλων KEKLOGQELV ; 


1717. II, VIN, 17. Quid non fies profectus Arbelas ? 


Τί où γενήσῃ ἰὼν Ἀρβέλας ; id est Quid non fies Arbelas profectus ? De eo 
dici solitum, qui peregre proficiscens ingentia sibi pollicetur fretus gentis ad quam 
demigrat inscitia barbarieque. Siquidem Arbela Siciliae civitas auctore Stephano, 
cujus cives male audiebant olim ut stupidi et quibus facile imponeretur. Apud hos 
igitur etiam contemptus alibi magnum aliquid esse possit. Quanquam est hujus 
nominis civitas in Perside, cujus meminit Strabo libro XVI. Et Qu. Curtio est 


oppidum Mesopotamiae Darii copiarum internicione nobile. 


1718. II, VIN, 18. Bonus e pharetra dies 


Ἀγαθὴ ἐκ τῆς φαρέτρας ἡμέρα, id est Bonus 6 pharetra dies. De die fortunato 
dicebatur. Translatum e Scytharum consuetudine, quibus, ut narrat Philarchus, mos 
erat, ut vesperi, prius quam dormirent, calculum in pharetram immitterent 
candidum, si forte is dies citra molestiam abiisset, atrum, si secus. Demum ubi quis 
vita decederet, ejus pharetram proferebant ; in qua si plures candidos calculos 
reperissent, felicem pronuntiabant, contra, si plures nigros, atque hinc vitae summas 
aestimabant. Unde proverbio receptum est, ut dicerent bonum diem e pharetra esse, 


si quid ex animi sententia accidisset. 


1719. IT, ΝΠ, 19. Res Cannacae 


Ta Καννάκου, id est Res aut mala Cannacae. Bifariam hac utebantur 
paroemia, vel de rebus ob vetustatem admirandis vel de lamentis et 
complorationibus miseris ac lachrymosis. Cannacas quispiam Phrygum rex, 


quemadmodum narrat Hermogenes in Phrygiis, qui cum praevidisset eventurum 

diluvium, convocatis omnibus ad templa deorum multis lachrymis supplicabat diis, 
ut id malum averterent. Unde Herodes jambographus inquit : Ἵνα τὰ Kavväkov 
κλαύσω, id est Ut Cannacae more plorem. Haec referuntur ἃ Zenodoto. Plinius libro 
tricesimo sexto Cannacum inter statuarios nobiles recenset. Stephanus in dictione 
Iconium meminit adagiïi, nisi quod Annacum appellat, non Cannacum aut 
Cannacam, et de fabula nonnihil evariat. Aït enim Annacum quendam vixisse super 
annos trecentos. Itaque undique consulta oracula, quousque victurus esset. 
Responsum autem mortuo Annaco peritura universa; quo defuncto successisse 
diluvium Deucalionis. Caeterum audito responso magnopere luxisse Phryges, atque 


hinc de gravi luctu ortum proverbium Ἐπὶ Ἀννακοῦ κλαύσειν. 


1720. II, VII, 20. Qui modus equitum ? 


Τίς τρόπος ἵππων ; id est Qui modus equorum? Ubi quis novam ac 
peregrinam induceret consuetudinem, veluti si quis Italus Gallicis vestibus uteretur. 
Dictum videtur de hospitibus novo quadrigarum genere invectis. Metagenes in 
Thuriopersis apud Suidam : 

Τίς τρόπος ἵππων ; ὡς δ' ὀρχοῦνται τὸν βαρβαρικὸν τρόπον οὗτοι, 

id est Quis equorum modus ? Ut autem saltant hi more barbarico. Confinitatem 
habet cum illo, quod paulo superius recensuimus : Ἄλλο γένος κώπης, id est Aliud 


genus remi. 


1721. II, vu, 21. Chironium vulnus 


Χειρώνειον ἕλικος, id est Chironium vulnus, immedicabile malum 
appellabant. Chiron in bello adversus Centauros ictus ab Hercule vulnus 
immedicabile accepit in pede, unde et periit. Hinc natam paroemiam auctor 
Zenodotus. Vergilius autem noster (nam huic carmen inscribitur) Chironiam manum 


medicam vocat : 

Vivit pectore sub dolente vulnus, 

Quod Chironia nec manus levaret. 
Ab hoc Chirone Centauro fertur educatus Achilles. Unde Plato comicus Damonem, 
qui sub obtentu tradendae musices putabatur Periclem instituisse ad tyrannidem, 
taxat his versibus : 

Πρῶτον μὲν οὖν μοι λέξον, ἀντιβολῶ OÙ γάρ, 

Ὥς φασιν, ὁ Χείρων ἐξέθρεψας Περικλέα, id est 

Primum quidem illud obsecro dicas mihi : 

Tu quippe Chiron educasse diceris/Periclem. 
Quem locum ita reddidit Lapus : Tu enim, ut aiunt, pessime Periclem educasti. Quin 
et in aeditione Aldina geminum vicium est: Primum enim versus perperam 
distinctus est, deinde ut pro ὦ Χείρων, legamus ὁ Χείρων, id est tu ille Chiron, metri 
cogit ratio. Per tropum siquidem appellat Damonem Chironem, quod id fuerit 
Pericli, quod Chiron fuit Achill, quem docuit quidem fidibus canere, sed ad 
Centauricam ferociam eduxit. Hoc, licet alienore loco, visum est studiosis indicare, ne 


quis imprudens ad eum impingat lapidem. 


1722. II, VIT, 22. Charontis janua 


Χαρώνειος θύρα, id est Charontica janua. De imminente capitis periculo sive 
de re magnopere tristi. Sic enim antiquitus appellabatur una e carceris januis, per 
quam damnati judicum sententiis ad supplicium educebantur. Referunt Zenodotus, 
Hesychius et Suidas. Charontis enim cymba fingunt animas ad inferos deduci. Hinc 
Aristophanes in Pluto : Ὁ δὲ Χάρων τὸ ξύμβολον δίδωσι, id est Dat symbolum 


Charon, significans illi imminere mortem. 


1723. II, VIN, 23. Minxit in patrios cineres 


Qui intemperiis ageretur cuique cuncta cederent infeliciter, in patrios cineres 


minxisse dicebatur. Antiquitus enim paterni sepulchri summa fuit religio ; quod 

liquet ex Thamyridis fabula, quam alibi retulimus. Proinde qui monumentum patris 
violasset, huic sicut et parricidis Erinnyes furias ultrices immittebant neque 
quicquam prospere succedebat. Horatius in Arte poetica : 

Nec satis apparet, cum versus factitet, utrum 

Minxerit in patrios cineres an triste bidental 


Moverit incestus : certe furit. 


1724. II, VII, 24. Maschalam tollere 


Μασχάλην αἴρειν, id est Maschalam tollere, dicebatur qui avidius biberet. 
Sumptum ἃ gestu bibonum inter ebibendum cyathos gulam ac mentum 
intendentium et altius erigentium cubitos, ne quid resideat in cyatho liquoris. Idem 
appellant κωθωνίζειν, ἀπὸ τοῦ κώθωνος, quod est poculi genus. Hesychius indicat 
μασχάλην esse partem prorae, quae contineat τέρθρον sive artemonem. Artemonem 
autem volunt esse veli genus. Sunt qui dicant μασχάλιον esse canistrum e palma 
contextum, quod virga palmea maschale dicatur ; nonnumquam et pro fune poni. 
Alii contendunt maschalam esse machinam, qua sarcinae deponuntur in naves aut 
eximuntur e navibus. Hinc jocus in eos, qui poculum tollunt in altum. Hesychius 
adfert et hunc trochaicum tetrametrum citra nomenclaturam auctoris : 

Ὡς ἄνω τὴν μασχάλην αἴρωμεν ἐμπεπτωκότες, id est 

Sursum in altum ut irruentes erigamus maschalam. 

Fortassis huc allusit Stratonicus citharoedus apud Athenaeum libro VIII, qui notans 
Graeciae civitates Βυζάντιον εἶπεν μασχάλην τῆς Ἑλλάδος, id est Byzantium dixit 
Graeciae maschalam, quod illic opinor strennue potaretur sive quod esset emporium 
Graeciae ; est enim Thraciae civitas, eadem dicta Constantinopolis. Adjungit 
proverbio gratiam allusio, quod sunt pocula navigii specie, veluti cymbia, σκάφια, 
τριήρεις et allia nonnulla. Refertur a Zenodoto. Meminit et Jullius Pollux libro VI 
capite ΠῚ, his quidem verbis : Ἐπὶ dE τῶν μεθυόντων ἔλεγον TO μασχάλην αἴρειν, 


ὡς τοῦτο ἔθος ὃν τοῖς ἐν μέθῃ, id est De ebriis vero dicebant maschalam tollere, 

tanquam is mos sit temulentis. Adducit et Homerici carminis testimonium : Χεῖρας 
ἀνίσχοντες γέλῳ ἔκθανον, id est Sublatis manibus risu emori. Ex his videtur non a 
tollendo poculo, sed a gestu gaudentium fuisse dictum. Certe manet et hodie apud 


Germanos milites, ut dextra sublata laetitiam indicent animi. 
1725. II, VIN, 25. Magis ipse Phryx 


Μᾶλλον ὁ Φρύξ, id est Magis ipse Phryx. Equidem conjicio dictitatum, 
quoties ea magis probarentur, non quae veriore sint, sed quae adulantius dicta. 
Narrant Croesum Lydorum regem aliquando percunctatum septem illos sapientes, 
cuinam primum felicitatis titulum tribuerent. At cum varie responderetur, aliis 
dicentibus feras indomitas sibi videri felicissimas, quod pro tuenda libertate mortem 
oppeterent, aliis ciconias, quod citra legem suapte natura jus piumque servarent, 
Solone vero negante quenquam appellandum felicem, priusquam ex vita decesserit, 
assistens Phrygius ille fabulator Aesopus Tanto, inquit, rex, caeteros antecellis, 
quanto mare praestat fluviis. Id ubi rex audisset, respondisse fertur : Μᾶλλον ὁ 
Φρύξ. Ea vox in proverbium cessit. Equidem haud scio an ita legendum sit: 
Μᾶλλον, ὦ Φρύξ, ut sit libenter agnoscentis eam laudem et, cum esset maxima, 
tamen aliquid etiam adjungi desiderantis. Unde, cum quis aperte nobis adulatur, 


succinere licebit : Μᾶλλον, ὦ PovE. Referunt Suidas et Zenodotus. 
1726. II, VIII, 26. Magis 5101 placet quam Peleus in machaera 


Μέγα φρονεῖ μᾶλλον ἢ Πηλεὺς ἐπὶ τῇ μαχαίρᾳ, id est Magis 510 placet quam 
Peleus sua machaera. In eum competit qui praeter modum re quapiam insolens est ac 
tumet. Aiunt autem hunc gladium a Vulcano fabrefactum a diis dono datum fuisse 
Peleo, virtutis illius ac prudentiae symbolum. Quo quidem ille utens et in praeliis et 
venatibus consequebatur quicquid optabat. Zenodotus ait hujus mentionem factam 


et apud Anacreontem et apud Pindarum. 

1727. II, VIII, 27. Generosus es ex crumena 


l'evvaioc εἶ ἐκ BaAavriov, id est Generosus es ex crumena. In eum jaciebatur, 
qui propter opulentiam generosus haberi voluisset, alioquin obscurus et humilis. 
Pariunt enim nobilitatem et opes, non antiquae solum juxta Aristotelem, verum 
etiam undecumque et quandocumque partae. Solet autem hoc genus ferocius 


insolescere quam qui majorum imaginibus clari sunt. 
1728. II, VIN, 28. Liberorum amantior quam Gello 


Γελλὼ παιδοφιλοτέρα, id est Puerorum amans Gello. Dici solitum vel in eos, 
qui morte praematura perissent, vel in eos, qui mira quidem charitate filios 
prosequerentur, sed eosdem indulgentia deliciisque corrumperent. Aïunt Gello 
virginem quampiam fuisse, quae puella adhuc vita decesserit. Hujus spectrum 
oberrare Lesbiis creditum est ac pueros impetere, unde puerorum mortem, qui 
praematuro fato perirent, huic Gello imputabant. Citatur Sappho, quae hujus fabulae 


meminerit. 
1729. IT, Vu, 29. Gleba arvum 


Βῶλος ἄρουρα, id est Gleba arvum. Ubi quis exigua maximis apponit credens 
sese non nihil juvare. Proinde legendam suspicor Βῶλος ἄρουραν aut ἀρούρᾳ, ut 
subaudias προστίθεται aut αὐξάνει aut ejusmodi quippiam. Nihil enim adfert 
momenti, si gleba arvo adjungatur, quod perinde sit, ac si quis aquam e lacu haustam 


infundat mari. 
1730. II, VII, 30. Glauci ars 


Γλαύκου τέχνη, id est Glauci ars. Hujus paroemiae duplex est usus. Convenit 
enim vel in opus celeriter absolutum vel in id, quod est arte summa summaque cura 


elaboratum. Quidam ortum existimant a Glauco quodam Samio, qui primus aeris 

ferruminationem invenerit. Alii a Libyco quodam, qui quatuor cymbala quadam 
fabricatus dicitur certis proportionibus ita inter se respondentia, ut primi spissitudo 
epitriti rationem haberet ad secundum, ad tertium hemiolii, ad quartum dupli. Ea 


pulsata musicam quandam harmoniam reddebant. Auctor Zenodotus. 
1731. II, vu, 31. Noctuae Laurioticae 


Γλαῦκες Λαυριωτικαί, id est Noctuae Laurioticae. Hoc velut aenigmate 
pecuniarum vim significabant ; Laurios enim Atticae regio est auri venis frequens. 
Porro nomismatis aureis noctuarum figura inscalpebatur, quemadmodum alio 
diximus loco. Interpres addit et tetradrachmis noctuam solere insculpi. Aristophanes 
in Avibus : 

Γλαῦκες ὑμᾶς οὔποτ’' ἐπιλείψουσι Λαυριωτικαί, 

Ἀλλ’ ἐνοικήσουσιν ἔνδον ἔν τε τοῖς βαλαντίοις 

Ἐννεοττεύσουσι, id est 

Noctuae vos non relinquent Laurioticae, sed hae 

Aedibus aderunt in ipsis inque loculis nidulos 


Sibi parabunt. 
1732. ΠῚ, VIN, 32. Glaucus poto melle resurrexit 


Γλαῦκος πιὼν μέλι ἀνέστη, id est Glaucus poto melle revixit. Dici solitum, 
quoties aliquis vulgari rumoredisctus mortuus denuo prodit in publicum et quasi 
redivivus apparet iis , quibus persuasum fuerat eum vita defunctum esse. Satis 
constat ab eventu natum. Nempe Glaucum quempiam praeter omnium 
expectationem gustato mellito pharmaco revaluisse eamque rem in jocum popularem 
versam fuisse. Quidam enarrant in hunc modum : Glaucus quidam poto melle ob 
bilem pene exanimatus est. Ad hunc multis accurentibus medicis Polyidos herba, 


quam draconem vocant, eum restituit. 

1733. II, Vu, 33. Generosior Codro 


Εὐγενέστερος Κόδρου, id est Generosio Codro. Per ironiam recte dicetur in 
istos, qui majorum fumosis imaginibus et natalium antigitate gloriantur. Codrus 
Melanthi filius fuit, Melanthus a Neleo sextus, a quo Neleo prognatus et Nestor. Hic 
igitur Melanthus Messene patria pulsus venit Athenas atque ibi cum Xantho Boeoto, 
qui tum Athenis imperabat, singulari certamine congresus victor discessit et 
Atheniensium imperium occupavit. Cui successit filius Codrus, singulari in patriam 
pietate praecipue nobiliss Nam cum Atticis bellum esset adversus Dores 
proditumque esset oraculo victoriam penes Atheniensem populum futuram, si rex 
illorum ab hostibus fuisset occisus, Codrus patriae gloriam sua incolumitate 
chariorem habens ignota specie hostem provocavit et interemptus est. Reliquit atem 
filios duos, Mentorem, qui patri defuncto successit in imperium, et Neleum, cujus 


auspiciis colonia in Asiam demigravit. Haec ferme Zenodotus. 


1734. II, vx, 34. Cadmea victoria 


Κάδμειος νίκη, id est Cadmea victoria. Hujus adagii variam adducunt et 
sensum et originem. Sunt qui putent inutilem victoriam cadmeam vocatam, 
propterea quod Eteocles et Polynices Thebani, cum de regni vicibus disceptarent, 
singulari certamine congressi utrique perierint. Cujusmodi victoriae meminit 
Herodotus libro I de Phocensibus agens. Vel quod Cadmei devicerint quidem 
Argivos cum Adrasto militantes, sed suo malo ; posteris enim illorum poenas abunde 
magnas dedrunt. Velquod Oedipus soluto Sphingis aenigmate victoriam quidem a 
monstro magnificam reportavit, verum post imprudens suam ipsius matrem duxit 
uxorem, idque simulatque rescivit, oculos sibimet eruit. Itaque illius quoque victoriae 
parum felix exitus fuit. Sunt qui huc referant : Cum Cadmus litteras a Phaenicibus 
acceptas Graecis tradere vellet, Linum, quod is quoque litteras suas proferret, 


interemit. Deinde cives Cadmum exegerunt, ut nec huic bono fuerit Linum 

superasse. Plutarchus subscribit primae sententiae ; nam ad hunc modum scribit in 
commentario Περὶ τῆς φιλαδελφίας : Οὐ γὰρ ἑτέραν oi παλαιοὶ Καδμείαν νίκην, 
ἀλλὰ τὴν περὶ Θήβας τῶν ἀδελφῶν ὡς αἰσχίστην καὶ κακίστην προσηγόρευσαν, 
id est Non enim aliam prisci Cadmeam victoriam quam eam, quae fuit fratrum apud 
Thebas, ut turpissimam atque miserrimam appellarunt. Idem Περὶ παίδων ἀγωγῆς 
ostendit Cadmeam appellari victoriam, quoties praestat vinci quam vincere. 
Usurpavit hoc adagium Plato libro de Legibus primo : Παιδεία μὲν οὖν φέρει καὶ 
νίκην, νίκη δὲ ἐνίοτε ἀπαιδευσίαν: πολλοὶ γὰρ ὑβριστότεροι διὰ πολέμων νίκας 
γενόμενοι μυρίων ἄλλων κακῶν δι΄ ὕβριν ἐνεπλήσθησαν. Καὶ παιδεία μὲν 
οὐδεπώποτε γέγονε Καδμεία, νῖκαι δὲ ἀνθρώποις πολλαὶ δὴ τοιαῦται γεγόνασί 
TE καὶ ἔσονται, id est Proinde eruditio etiam victoriam adfert, contra victoria 
nonnumquam imperitiam, eo quod complures ob victorias bello partas insolentiores 
facti innumeris aliis malis propter violentiam repleti sunt. At eruditio numquam fuit 
Cadmea, victoriae vero multae profecto hominibus tales et fuerunt et futurae sunt. 
Aristides in Pericle : Ὥστε τὴν Καδμείαν νίκην ἡγεῖτο νικήσειν, id est Itaque 
Cadmeam victoriam reportaturum sese existimabat. Quo quidem loco scholium 
adscriptum praeter alia illud admonet ab ïis quae retuli nonnihil diversum : 
Thebanos caesis Argivis, qui cum Ploynice pugnarant, negasse sepulturam. Qua 
inhumanitate exasperati Athenienses Thebanos oppugnatos devicerunt et 
consimilem ad modum vetuerunt, ne cadavera caesorum darentur sepulturae. Nec 
prorsus dissonant ab his nec prorsus congruunt quae scribit Pausanias in Boeoticis. 
Scribit autem in hanc ferme sententiam : Commisso apud Ismenium praelio in 
congressu victi sunt Thebani et compulsi in fugam intra moenia sese receperunt, 
tamquam Peloponnesii oppugnationis essent ignari. Porro cum illi magis ira quam 
arte irruerent, non pauci ἃ Thebanis e muro jaculis sunt interempti. Postremo 
vicerunt et alios, in palantes turbatosque facta impressione, ita ut totus exercitus 
excepto Adrasto interiret. Neque parvo ea victoria constitit Thebanis, καὶ ἀπὸ 


ἐκείνου, inquit, τὴν σὺν ὀλέθρῳ κρατησάντων Καδμείαν ὀνομάζουσι νίκην, id est 

Ex eo victoriam conjunctam cum exitio eorum, qui vicerunt, Cadmeam appellant. 
Sed undecumque natum est adagium, Cadmeam victoriam appellabant infelicem 
etiam ipsis victoribus, cujusmodi fuit et Graecorum, quorum nulli non magno 
constitit capta Troia. Et medici Cadmeam victoriam vocant, cum ita depellitur 


morbus, ut aegrotus interim in remedio pereat succumbente natura. 
1735. II, VI, 35. Pecuniae vir 


Χρήματα ἀνήρ, id est Pecuniae vir. Hoc est: tanti quisque fuit, quantum 
possidet. Horatius : 

Nil satis est, inquit, quia tanti, quantum habeas, fis. 
Zenodotus ex Pindaro citat. Extat autem in Isthmiis hymno secundo, his quidem 
verbis : 

Ννῦν δ΄ ἐφίητι τὠργείου φυλάξαι 

Ῥῆμα τῆς ἀληθείας ἄγχιστα βαῖνον, 

Χρήματα, χρήματ ἀνήρ. Ὅς ba κτεάνων θ΄ ἅμα λειφθεὶς καὶ φίλων. 
Id est Nunc subit illud Arivi servare dictum ad veritatem proxime accedens : 
Pecuniae, pecuniae vir. Sic ait possessionibus simul destitutus et amicis. Interpres 
Pindari testatur Chrysippum auctorem in Proverbiis, qui scripserit esse Aristodemi 
Spartani. Idem interpres versum, quem paulo ante recensuimus, ex Alcaeo refert 
hunc in modum: Χρήματ' ἀνήρ, πενιχρὸς δ΄ οὐδεὶς πέλετ' ἐσθλὸς οὐδὲ τίμιος. 
Meminit apophtegmatis et Laertius in vita Thaletis addens apud Lacedaemonios esse 
percelebre. Alcaei idem testantis haec verba citantur apud Suidam : Ὥς γὰρ δήποτ 
Ἀριστόδαμόν φασιν ἐν Σπάρτᾳ οὐκ ἀπάλαμνον λόγον εἰπεῖν Χρήματ' ἀνήρ, 
πενιχρὸς δ΄ οὐδέποτ' ἐσθλός, id est Sic enim olim aïunt Aristodemum apud 
Spartanos verbum non inscitum dixisse : Pecuniae vir, pauper autem numquam 
probus. Quidam ad septem 1105 sophos referre malunt. Ad hanc sententiam 
pertinent ili versus e comoedia quapiam : 


Ταργύριόν ἐστιν αἷμα καὶ ψθχὴ βροτοῖς. 

Ὅστις δὲ μὴ ἔχει τοῦτο μηδὲ κτήσατο, 

Οὗτος μετὰ ζώντων τεθνηκωςπεριπατέει, id est 

Argentum et anima et sanguis est mortalibus. 

Hoc qui caret nec sibi paravit sedulo, 

Vivos hic inter mortuus circumambulat. 
Secundus versus Graecis constabit, si tollas dE aut si legas μἤχει pro μὴ ἔχει. Tertius 
constabit, si pro τεθνηκώς legas τεθναώς. Celebratur et hic senarius, non alienus ab 
hac sententia : 

Bios βίου δεόμενος οὐκ ἔστιν βίος, id est 

Vita haud vocanda est vita victis indiga. 
Proinde quemadmodum apud Graecos βίος itidem apud Latinos vita significat et 


vitam morti contrariamet facultates, quibus vitam sustinemus. 
1736. II, VIN, 36. Dives factus jam desiit gaudere lente 


Ἔπειτα πλουτῶν οὐκ ἔθ΄' ἥδεται φακῶν, id est 

Lenticula diviti placere desiit. 
Lens legumen pauperum as tenuium cibus est. Quae fastiditur, simulatque lautior 
fortuna contigit. Unde proverbium in eos, quibus ad uberiorem conditionem evectis 
fastidio sunt ea, quae prius inopes boni consulebant. Sumptum est adagium ex 
Aristophanis Pluto. Dicitur enim illic in adolescentem qui cum pauper haberet 
consuetudinem cum anu, nactus divitias coepit illam fastidire. Non dissimile illi, 


quod alibi recensuimus : Ἄλλος βίος, ἄλλη δίαιτα. 
1737. II, VI, 37. Calvum vellis 


Φαλακρὸν τίλλεις, id est Calvum vellis. Ubi quis inanem operam sumit aut 
ubi quis auferre conatur quo vacat is, a quo petitur, veluti si quis a paupere conetur 
extundere pecuniam, ab indocto literaturam. Simillimum est illi Plautino : Aquam e 


pumice postulas, rursum illi: Nudo vestimenta detrahere. Quin hodie quoque 

vulgus, ubi significat nihil esse quod adimatur, volam manus ostendens jubet inde 


velli quippiam, quod ea corporis pars nemini non sit calva. 


1738. II, VII, 38. Somnus absit ab oculis 


Ὕπνος δ' ἀπέστω γλυκύθυμος ὀμμάτων, id est 

Oculis abesto leniens animum sopor. 
Ubi quis rem aggreditur, quae summam diligentiam curamque desideret, quod 
genus, si quis philosophiae capessat studium. Sumptus est autem hic senarius ex 
Aristophanis Nebulis apud quem dicitur sub persona Socratis adhortantis 


Strepsiadem, ut philosophiae daturus operam omnia tum faciat tum patiatur. 


1739. II, vu, 39. Phoci convivium 


Φώκου ἔρανος, id est Phoci praemium sive convivium. Dictitari suetum, ubi 
quis suo malo convivas acciperet. Tametsi nihil vetat, quominus longius etiam 
traducatur, nempe ad quosvis, qui laeduntur ab ïis , de quibus benemeriti fuerint. 
Aïunt Phoco cuipiam filiam fuisse jam nuptiis maturam. Is procos (nam erant 
complures) convocare solitus praemia statuebat et conditionibus subinde novis 
propositis nuptias prorogabat. Quamobrem indignati juvenes Phocum in convivio 
trucidarunt. Auctor Zenodotus. Etiamsi Plutarchus in Amatoriis narrationibus 
fabulam hanc diverse narrat. Eustathius in primum Odysseae tres conviviorum 
species facit, εἰλαπίνην, quod ad splendorem ac magnficentiam sit apparatum, 
γάμον, quod ispum etiam sumptuosius esse consuevit, ἔρανον, ad quod plurimi 
conveniunt, sed suo quisque cibo sumptuque. Ea convivandi ratio praecipue 
probatur Hesiodo, propterea quod, cum plurimum habeat jucunditatis, minimum 
habet sumptus. nam temperantius et editur et bibitur, ubi quisque de suo edit ac 
bibit. Hesiodi carmen est hujusmodi : 


Ἄν κοινοῦ πλείστη TE χάρις δαπάνη τ’ ὀλιγίστη. 


1340 


10 


20 


Porro qui splendidiores affectarent videri, ii etiam ἔρανον tum de suo tum lautius 
exhibebant. Homerus has tres conviviorum formas simul complectitur : 
Τίπτε δέ σε χρεώ; 


Εἰλαπίν’ ἠὲ γάμος ; ἐπεὶ οὐκ ἔρανος τάδε γ΄ ἐστίν. 


1740. II, VIII, 40. Antiquior quam Chaos et Saturnia tempora 


Χάους ἀρχαιότερος, id est Antiquior quam Chaos. De re nimium prisca et 
obsoleta. Ibycus : Ποτᾶται à ἐν ἀλλοτρίῳ χάει, id est Volat in alieno chao. Ac 
rursum : Ὁ δὲ φλυαρεῖ καὶ μάτην ἡμῶν λῆρον KATAXEL τοῦ χάους ἀρχαιότερον 
καὶ Κρονίων ἀπόζοντα, id est Hic autem nugatur ac temere nugas in nos infundit 
antiquiores quam chaos ac Saturni tempora redolentes. Alludit adagium ad chaos ad 
quod oetae deorum ac rerum omnium originem referunt. Ovidius opificum mundi 


hinc auspicatur quemadmodum et Hebraei. 


1741. II, VIT, 41. Tamquam argivum clypeum abstulerit, ita gloriatur 


Ὡς τὴν ἐν Ἄργει ἀσπίδα καθειλὼν σεμνύνεται, id est Superbit, tamquam 
Argivum clypeum detraxerit. In fastuosos et magnificentius 5686 gerentes dicebatur. 
Aïunt apud Argivos sacrum quemdam esse clypeum clavis affixum, ut facile detrahi 
non possit. Alii dicunt apud eos ordinem ac delectum juvenum viribus 


antecellentium ἀσπίδα, id est clypeum, appellari. Auctor Zenodotus. 


1742. II, VII, 42. Tamquam conchylium discerpere 


Ὥσπερ κογχύλην διελεῖν, id est Tamquam concham dilacerare. De imbecillis 
et viribus longe inferioribus dicebatur. Nam illisae solo rumpuntur conchae, quo 
cibus eximatur, aut inciso nervo, quo se contrahunt ac diducunt, aperiuntur. Refertur 


apud Suidam. 


1341 


10 


20 


1743. II, VIN, 43. Mutus magis quam scapha 


Συστομώτερος σκάφης, id est Magis elinguis quam scapha. De 115 dici 
consuevit, qui protper humilitatem conditionis apud praestantiores non audent 
hiscere. Natum hinc aiunt, quod olim inquilini et hospites alienae reipublicae ludis 
popularibus in pompa incedebant navim gestantes ; unde, quoties hospitem, non 
civem significabant, σκάφην ἢ σκαφηφόρον appellare consueverunt. Proinde vulgo 
sic minitabantur : Ilomow σὲ συστομώτερον σκάφης, id est Reddam tibi os 
occlusius scapha. Etenim ïis, qui in republica vivunt non sua, multa sunt 
mussitanda ; nam uti non convenit in aliena civitate curiosum esse, ita nec tutum est 
liberioris esse linguae. Hujus interpretamenti Suidas auctorem citat Theophrastum in 
opere De legibus. Equidem in plerisque codicibus συντομώτερος scriptum reperio 
non συστομώτερος. Quae lectio si cui magis arridebit, non reluctabor, nempe ut 


metu contractum et humilem accipias. 


1744. II, Vin, 44. Nudus tamquam ex matre 


Γυμνὸς ὡς ἐκ μητρός, id est Nudus ut ex matre. Proverbialis hyperbole de 
vehementer paupere. Nudissimi enim nascimur ac ne pilis quidem tecti, nedum 
vestibus, quod non item in caeteris animantibus accidit. Hoc dictum et hodie vulgo 
nostrati est in ore : tam nudus, quam natus erat. Huic simile quod alibi referetur : 


Tamquam e naufragio. 


1745. II, VIT, 45. Est Pylus ante Pylum 


Plutarchus in libello, cui titulus Περὶ τοῦ μὴ δεῖν δανείζεσθαι, testatur hunc 
versum apud Messenios proverbio fuisse celebratum : 
Ἔστι Πύλος πρὸ Πύλοιο, Πύλος γε μὲν ἔστι καὶ ἄλλος, id est 


Est Pylus ante Pylum, siquidem est Pylus altera sane. 

Dictum apparet, ubi quid alteri praefertur velut antiquius et preastantius aut ubi 
aliquis jactat sese, quasi vel solus sit vel summus, cum reperiantur et alii, qui possint 
cum eo decertare. Pylus enim Messeniorum civitas Nestore nobilis, ut affirmant 
quidam. Hoc autem carmen Plutarchus hoc pacto commutavit : 

Ἔστι τόκος πρὸ TOKOLO, τόκος γε μὲν ἔστι καὶ ἄλλος, id est 

Usura usura prior, usura altera sane est. 
In eos accomodari potest, quibus alia usura ex alia nascitur. Unde natum sit 
adagium, Eustathius interpretans Homeri Beotiam indicavit. Scribit enim juxta eos, 
qui de populis conscripserunt, tres fuisse Pylos, unam Messeniae, alteram Triphyliae, 
tertiam Arcadiae; Triphyliacam obtinuisse Nestorem. Idem geographum testem 
adducit, Strabonem opinor, qui tres item Pylos constituerit in Peloponneso. Tractat 
autem hac de re Strabo libro Geographiae octavo, demonstrans fuisse multas hujus 
nominis urbes, quarum una quaeque sibi vindicaverit Nestorem ob viri celebritatem. 
Quamquam idem post autumat Nestoris patriam fuisse ex utraque parte Alphei. 
Allusit ad adagium Aristophanes in Equitibus : 

Ἀλλὰ τόδε φράζευ, πρὸ Πύλου Πύλον, ἥν σοι ἔφραζεν 

Ἔστι Πύλος πρὸ Πύλοιο. -- Τί τοῦτο λέγει, πρὸ Πύλοιο ; id est 

Hoc age dic, Pylus ante Pylum est, quam tu mihi narras : 

Est Pylus ante Pylum. — Sibi quid vult ante Pylum istuc ? 
Interpres adscribit versiculum, quem paulo ante citavimus e Plutarcho, proditum 


oraculo fuisse. 
1746. II, VIII, 46. Jecit Achilles duas tesseras et quatuor 


Βέβληκ΄ Ἀχιλλεὺς δύο κύβω καὶ τέσσαρα, id est 

Duas Achilles quatuorque tesseras / Jecit. 
Hunc versum Suidas ex Euripide citat. Quid autem 5101 velit adagium, nullus 
explicat, nisi quod conjectare licet dictum fuisse de ïis, qui in omni re vincerent, 


propterea quod is tesserarum jactus felix esset. Interpres Aristophanis in Ranis 

Aristarchum citat, qui scripserit hunc senarium Euripidis nomine circumferri 
solitum, sed falso, cum sit adéonotoc. Apud Aristophanem usurpat Bacchus in 
Aeschylum, victorem Euripidis, unde apparet in faustis acclamationibus hujus esse 


usum proverbii. 


1747. II, VIII, 47. E targigradis asinis equus prodit 


Ἐκ βραδυσκελῶν ὄνων ἵππος ὥρουσεν, id est, E targigradis asinis equus 
emersit. Cum clarus evadit quispiam obscuro genere natus aut quoties ab indocto 
praeceptore proficiscitur discipulus eruditus. Potest et per ironiam proferri et per 
negationem, ut Numquam ex asinis nascetur equus et En tibi ex asinis equum, id est 
ex infimis parentibus arrogantem et ferocem. Huic contrarium est quod alibi 
retulimus : Heroum filii noxae, cum ex egregiis viris prognati non respondent 
majorum virtutibus, quemadmodum Socrates apud Platonem in Alcibiade priore 
docet ambos Periclis filios Paralum et Xanthippum fuisse stupidos, Cliniam evasisse 
furiosum, denique nullum illius opera factum sapientem, cum Zenonis consuetudine 
multi sapientes evaserint. Idem tractat in Menone commemorans et Aristidem, qui 
filium habuïit Lysimachum nullius τοὶ, praeterea Thucydidem, cui duo fuerint filii, 
Melesias et Stephanus ; neuter respondit virtuti paternae. His addi poterat M.Tullius, 


qui filium reliquit illaudatum et a patriis virtutibus plurimum degenerantem. 


1748. II, VIN, 48. Epeo timidior 


Ἐπειοῦ δειλότερος, id est Epeo timidior. De magnopere pavido dicebatur. Ab 
Epeo quopiam ductum, notae timiditatis homine. Datum est hoc cognominis Cratino 
comico, per allusionem fortassis, quod, cum Oenoiïidis tribus princeps esset, in eo 


munere timidius se gereret. 

1749. II, VII, 49. Ephesiae litterae 


Ἐφέσια γράμματα, id est Ephesiae litterae. Dictum videtur de 115, qui mira 
felicitate tamquam divina virgula quicquid optarent assequerentur. Aïunt enim 
Ephesiis notulas quasdam et voces magicas fuisse, quibus utentes in omni negotio 
victores evaderent. Auctor Diogenianus. Eustathius in Odyssae ® tradit his litteris 
usum Croesum in rogo. Fuisse autem verba quaedam obscura, aenigmatibus 
simillima, neutiquam cohaerentia, descripta in pedibus, zona et corona Dianae. 
Suidas addit hujusmodi fabulam : In Olympiis Milesium quempiam cum Ephesio 
palaestra commissum nihil potuisse in conflictu, quod is Ephesius in talo Ephesias 
haberet litteras. Quod simul ac animadversum esset, ademptis litteris Ephesium, qui 
jam triginta defatigarat, succubuisse. Hesychius indicat fuisse priscas quasdam voces 
pro sacris habitas, quibus impostores deinde multas addiderint. Priscas putat has 
fuisse : ἄσκι, quod interpretatur tenebras, κατάσκι lumen, αἴξ ipse, δαμναμενεύς 
sol, αἴσιον verum. Meminit harum et Anaxilas apud Athenaeum libro duodecimo ; 
commemoratis enim philosophi cujusdam deliciis ait : 

Kai πρὸς τούτοις 

Ἐν σκυταρίοις ῥαπτοῖσι φορῶν 

Ἐφεσήϊα γράμματα καλά, 

id est Ad haec In consutilibus pelliculis gestans Ephesias litteras pulchras. Nec 
desunt hodie qui hujusmodi confictis vocibus imponant stultis. Illud satis apparet 
librariorum incuria commissum, quod cum Hesychius inter magicas voces recenseat 


TETQUE, non meminit tamen interpretans singulas. 


1750. IT, Vu, 50. Eodem in ludo docti 


Eodem in ludo docti dicebantur similibus vitiis laborantes et improbitae pares. 


Hoc dictum adeo vulgo manet, ut nihil sit tritius. Terentius in Hecyra : 

In eodem omnes mihi videntur ludo doctae ad malitiam. 
Solent enim ferme, qui communibus usi sunt praeceptoribus, ingenio moribusque 
convenire. Quod autem Terentius dixit in mulieres, omneis inter ipsas similibus esse 
moribus, idem Graecus attestatur senarius : 

Γυνὴ γυναικὸς πώποτ’' οὐδὲν διαφέρει, 

A foemina nil foemina unquam discrepat. 


Innuit autem proverbium nullam inveniri bonam mulierem. 


1751. II, VIN, 51. Tanquam in Phiditiis 


Ὥσπερ ἐν φειδιτίοις, id est velut in phiditiis. Ubi quid parcius nimiumque 
frugaliter actum significabimus. Lacedaemonii publica loca habebant, in quibus 
cibum caperent. In his accipiebant hospites ac legatos suos, sed apparatu perparco. 
Unde et Graeca vox ducta videtur ἃ φείδεσθαι, id est parcendo. Quamquam sunt qui 
malunt φιδίτια dicta quasi φιλίτια, quod ejusmodi conviviis coiretur sodalitas. 
Utramque vocis etymologiam recenset Plutarchus in vita Lycurgi. In priore abjicitur € 
e diphtongo, in posteriore À vertitur in ὃ. Addit autem tertiam etymologiam, phiditia 
dicta quasi ἐδίτια, a sumendo cibo, quae Graeci, praesertim Athenienses, vocant 
συσσίτια, Cretenses ἄνδρια, quemadmodum ibidem indicat Plutarchus. Hoc genus 
conviviorum Lycurgus instituit ad excludendum luxum ac temulentiam. M.Tullius 
meminit phiditiorum libro Tusculanarum quaestionum quinto : Quid? inquit, 
victum Lacedaemoniorum in phiditiis none videmus ? Ubi cum tyrannus coenavisset 
Dionysius, negavit se iure illo nigro, quod coenae caput erat, delectatum. Tum is, qui 
illa coxerat Minime mirum, inquit, condimenta enim defuerunt. Quae tandem ? 
inquit ille. Labor in venatu, sudor, sursus ab Eurota, fames, sitis. His enim rebus 
Lacedaemoniorum epulae condiuntur. Quamquam haec fabula secus narratur apud 
Plutarchum in coronide, quam adjectam videmus Apophtegmatis Laconicis de 
Lycirgi institutis. Erant apud Lacedamonios et aliae conviviorum species, quorum 


unum erat κοπίς, quod certis ciborum generibus instruebatur, alterum ἄμπελον 

aliquanto splendidius. Omnium frugalissimum erat quod agebatur in phiditiis. 
Multa super his Athenaeus libro quarto, si cui libebit cognoscere. Accomodari poterit 
et ad orationem, ut si quis neget se contentum simplici sermone, velut in Laconicis 
phiditiis accipiatur, sed desiderare splendoris aliquid et quod appetentiam irritet 


illecebra. 


1752. II, VII, 52. Equo senescenti minora cicela admove 


Ἵππῳ γηράσκοντι τὰ μείονα κείκελα ἐπίβαλλε, id est Equo senescenti 
minora cicela admove. Admonet adagium, ubi vires per aetatem fatiscunt, 
respirationem ac refocillationem quandam a laboribus dandam e decrescente robore 
minuendos labores, augendam remissionem. Ductum aïunt ab equis militaribus, 
quibus senescentibus levius τρισίππιον admovebant ; est autem τρισίππιον ceu 
rotula quaedam, publica nota, quae igni candefacta malis equorum imprimi 
consuevit. Zenodotus ostendit proverbium extitisse apud Cratetem comicum in 
Samiis. Videtur carmen heroicum, si tantum legas κύκλ' ἐπίβαλλε. Nam κείκελα 
nondum reprei apud ullum auctorem praeterquam apud Zenodotum. Trisipii 


meminit Hesychius. Videtur autem KeikeAov aliquid esse non dissimile trisippio. 


1753. II, Vu, 53. Eretriensium rho 


Ἐρετριέων ῥῶ, id est Eretriensium rho. Ubi quis crebrius et asperius eam 
litteram sonaret, quo nomine nunc male audiunt apud Gallos Picardi. Notantur item 
quibus Alcibiadis labdacismus impendio placebat. Ridetur Arrius a Catullo, quod 

Chommoda dicebat, si quando commoda vellet 

Dicere, et hinsidias Arrius insidias. 
Ac tum mirifice credebat se esse locutum, 
Cum quantum poterat dixerat hinsidias. 
Adagium refertur a Diogeniano. Meminit Plato in Cratylo : Οἶσθα οὖν, ὅτι ἐπὶ τὸ 


αὐτὸ ἡμεῖς μέν φαμεν σκληρότης, Ἐρετριεῖς δὲ σκληροτήρ, id est Scis, quod nod 

pro eodem dicimus sclerotes (id est durities), pro quo Eretrienses scleroter. Ex quo 
liquet Eretrienses adamasse hanc litteram Q, quam loco © supposuerint, quum contra 
Athenienses eam verterint in ©, ut θαρσεῖν pro θαρρεῖν. Quoniam ea littera dicitur 
impetus ac vehementiae significationem habere, videtur et in homines praecipites ac 


violentos congruere proverbium. 


1754. II, VIN, 54. Oestro percitus 


Οἴστρῳ raçgarAnyeis, id est Oestro percitus, id est ingenti animi cupiditate 
commotus ac velut attonitus. Oestrum enim insecti genus horrendo strepitu, unde et 
nomen inditum apud Graecos; nam Latini asylum appellant. Hoc addito Juno 
vaccam lo in furorem egit. Unde poetae divino correpti furore oestro conciti 
dicuntur. Est apud Platonem, tametsi locus in praesentia non succurit, opinor in 
Phaedro. Unde et οἰστροπλῆγος dictione composita pro insano et οἰστρεῖν et 


οἰστρηλατεῖν pro insanire. 


1755. II, VIN, 55. In magnis et volvisse sat est 


In magnis et voluisse sat est. Tibulliana hac sententia nihil celebratius. Eam 
Angelus Politianus non inscite vertit Graece : 

Ἀρκεῖ δ΄ ἐν μεγάλοις καὶ τὸ θέλημα μόνον. 
Apuleius Floridum libro IV: Majore scilicet voluntate quam facultate, eoque 
propensius fortasse laudandus est, quod omnibus bonis in rebus conatus in laude, 
effectus in casu est. item M.Varro apud Gellium libro primo, capite decimooctavo : In 
quo non modo Laelii ingenium non reprehendo, sed industriam laudo ; successum 
enim fortuna, experientiam laus sequitur. Convenit, ubi quis majora viribus conatus, 
tametsi rei susceptae magnitudini non facit satis, tamen hos ipso nomine laudem 


promeretur, quod rem pulcherrimam tentaverit. 

1756. II, Vu, 56. In holmo cubabo 


Ἐν ὅλμῳ εὐνάσω, id est In holmo cubabo. Dicebatur ab 118, qui se quippiam 
divinatione cognitum ire minitabantur. Nam ὅλμον quidam vatem interpretantur, 
4111 tripodes Apollinis holmos appellatos fuisse. Tradit autem Aristophanes 
grammaticus, citante Zenodoto, eos qui holmis indormissent, repente divinandi 
spiritum concipere. Addit Apollinem ob id ἔνολμον cognominatum a Sophocle. 
Quanquam apud Hesiodum ὅλμος pro mortario ponitur. Apud Athenaeum libro 


undecimo poculi genus est cornu adsimile, ut per jocum torqueri possit et in bibones. 


1757. II, VI, 57. Eadem cera 


Ἕν κηρίον, id est Idem favus, dicebantur qui uno ore idem affirmarent aut qui 
inter se conspirassent. Ductum a favorum cellulis inter se connexis, sive quod cera 
tenax sibique haerens, sive quod olim in ceratis tabellis scribebant, unde et Horatius : 
Charta laudatur eadem, sive quod olim imagines e cera fingebantur, varia quidem 
forma, nunc deorum nunc regum nunc plebeiorum, sed haec omnia erant cera. Refert 


Zenodotus. Non dissimile illi, quod alio diximus loco : Idem pulvis et eadem farina. 


1758. II, VIII, 58. In quinque judicum genibus situm est 


Ἐν πέντε κριτῶν γούνασι κεῖται, id est In quinque situm genibus judicum, id 
est : In alieno arbitrio res est posita. Nam antiquitus quinque judicibus datum erat 
negotium, ut de comicorum fabulis pronuntiarent, ut testis est apud Zenodotum 
Epicharmus. Quanquam et apud Platonem quinque judicum fit mentio cum alis tum 
in libro De legibus undecimo : Ἐν πέντε δὲ τῶν νομοφυλάκων τοῖς νεωτάτοις εἶναι 
τὴν κρίσιν, id est Ut judicum sit penes quinque natu minimos ex nomophylacibus. 
Allusum est ad illud Homero frequens : Kai ταῦτα θεῶν ἐν γούνασι κεῖται, id est In 
genibus sunt haec sita divum, cum significamus non esse nostrae facultatis praestare 


rei exitum, verum hunc superis et fortunae in manu esse. Pindarus in Olymbpiis : 

Νῦν δ΄ ἔλπομαι μέν, ἐν θεῷ γε μὰν τέλος, id est 


Nunc spes quidem mihi, at in deo situs exitus. 


1759. II, VI, 59. Emunctae naris. Muccosis naribus 


Emunctae naris dicitur acri exactoque judicio quasi purgatis naribus 
muccoque emunctis. Horatius de Lucilio : 

Emunctae naris, durus componere versus. 
Contra obesae naris dicuntur stupidiores. Idem in Odis : 

Nec firmo juveni neque naris obesae. 
Lucianus in Alexandro pseudomante : Τοῖς δὲ ἰδιώταις καὶ κορύζης μεστοῖς τὴν 
ῥῖνα τεράστιον, id est Indoctis autem et quibus nares oppletae mucco prodigiosum. 
Idem in Philopseude : Ἐμοί γε, ἦν δ΄ ἐγώ, εἰ μὴ πάνυ τὴν ῥῖνα κορύζης μεστὸς 
εἴην, id est Mihi sane, inquam, nisi plane nare sim oplleta mucco. Huc allusit Plato 
libro De republica primo, ubi Thrasymachus Socrati stuporem objiciens optat illi 
nutricem, quae muccum e naribus exprimat : Ὅτι σε, ἔφη, κορυζῶντα περιορᾷ καὶ 
οὐκ ATOUUTTEL δεόμενον αὐτῆς, id est Quoniam, inquit, te muccosum negligit nec 


emungit, cum ea tibi sit opus. 


1760. II, VIII, 60. Fames et mora bilem in nasum conciunt 


Sosia Plautinus in Amphitryone Vetus adagium est, inquit, Fames et mora 
bilem in nasum conciunt, id est : Latrante stomacho omnis mora bilem movet. Quod 
autem dixit bilem in nasum conciunt, convenit cum illo, quod aït Theocritus in 
Thyrside : 

Ἐντί γε πικρός, 
Καί οἱ ἀεὶ δριμεῖα χολὰ ποτὶ ῥινὶ κάθηται, id est 
Est enim acerbus 


Atque illi simper sedet in nare aspera bilis. 

Ducta est metaphora ab animantibus iram narium flatu significantibus. Unde fabula 
de tauris ignem spirantibus. Quin hominibus etiam nonnullis ex naribus indicium 
iracundiae. Unde et corrugare nares dicuntur quae offendunt. Horatius : Ne sordida 
mappa / Corruget nares. Item Persius in quinta satyra : Sed ira cadat naso rugosaque 
sanna. Potest id trahi latius, nempe ad quemlibet vehementius aliquid cupientem, cui 
omnis mora quantumvis pusilla longissima videtur attestante mimo : 

Etiam celeritas in desiderio mora est. 
Huc respicit et Horatianum illud : 

Ut nox longa quibus mentitur amica diesque 

Longa videtur opus debentibus, ut piger annus 


Pupillis, quos dura premit custodia matrum. 


1761. II, VIII, 61. Generosior sparta 


Ἐλευθεριώτερος Σπάρτης, id est Generosior Sparta, dicebatur excellenti 
animo minimeque timidus aut humilis. Spartanis enim olim indoles aderat genrosa et 
ingenium omnis impatiens servitutis ac velut imperio natum, unde nec moenibus 
urbem congebant, legibus ita jubentibus, abunde munitam arbitrantes fortibus viris. 
Foedissimum autem existimabant quaenquam e pugna redire nisi victorem, id quod 
epigrammate quoque testatum est; nec tyrannidem in suam rempublicam 
admittebant, sed aequa libertate parebant legibus. Denique nihil humilioris operae 
exercebant, sed agriculturam et artes sedentatrias per Helotas, ad erat servorum 


genus, peragebant. 


1762. II, VI, 62. Locrensis bos 


Λοκρικὸς βοῦς, id est Locrensis bos. De re vili aut de munere leviculo dici 
potest. Cum aliquando Locrenses publicum sacrum facturi bovem desiderarent, 
composito ex minutis lignis bovis simulacro diis rem divinam fecerunt, atque hinc 


vulgus adagionem arripuit. 

1763. II, VIN, 63. Ficulnus gladius 


Συκίνη μάχαιρα, id est Ficulnus gladius. De frivola causa dici potest quaeque 
minimo negotio queat refelli. Dictus est autem ficulnus gladius sycophanta, quod 


idem et mollis sit et calumniator. Meminit et Hesychius. 


1764. IT, VI, 64. Ficum Mercurio 


Σῦκον ἐφ’ Eour, id est Ficum Mercuri. De prompto et quibuslibet exposito 
beneficio dicebatur. Nam antiquitus mos erat, sicubi ficus repertus fuisset, eum veluti 
Mercurio sacrum suspendere. Liberum autem erat tollere ficum Mercurialem, 
cuicumque libitum fuisset, vel quod is deus furibus favere creditus est vel juxta 
paroemiam illam Κοινὸς Ἑρμῆς, id est Communis Mercurius. Huc opinor allusisse 
Persium, cum ait : 

Inque luto fixum possis transcendere nummum 

Nec gluto sorbere salivam Mercurialem, 


ut indicatum est alibi. 


1765. II, vu, 65. Ut fici oculis incumbunt 


Ὥσπερ τὰ σῦκ΄ ἐπὶ τοὺς ὀφθαλμοὺς ἔφυ, id est Quemadmodum fici oculis 
innati. De 115 dicebatur qui pertinaciter urgerent premerentque negotium aliquod, 
sumpta similitudine a ficis, hoc est vitio, quod oculis adnascitur nec facile potest 
avelli oculo incolumi. Aristophanes in Ranis : 

Ὥσπερ τὰ σῦκ΄ ἐπὶ τοῖσιν ὀφθαλμοῖς ἔφυ, id est 

Ut ficus oculis imminens, sic ille erat. 

Accomodabitur haud quaquam inepte et in hos, qui cum graves sint et intolerabiles, 
tamen avelli non queunt nisi magno malo. Quod genus utinam nulli essent aut 
unquam existerent principes et principum optimates, qui cum avaritia sint 


inexplebiles, libidine corruptissimi, crudelitate perniciosissimi, tyrannide immanes, 

verissimi reipublicae hostes ac praedones, in publicam perniciem non solum armis et 
opibus instructi, verumetiam novis artibus, quas nec Dionysius umquam nec 
Phalaris reperit, tamen sic adhaerent, sic immient, sic affixi sunt populo, ut nec ferri 
possint nec avelli. Usqueadeo nullus est senatus, nullus magistratus, nulla religio, 
nulla reipublicae pars, in quam actis radicibus illi non penetrarint ceu pestis per 
omnes corporis venas sparsa. Siquidem animadverterunt hoc homines tantum ad 
nocendum oculati cordatique, unam hanc ancoram superesse publicae incolumitatis, 
si civium et civitatum honesta concordia tyrannis potentium coerceatur ; hanc igitur 
in primis dirimere cura est. Sentiunt in pace minimum sibi licere, cum res legibus et 
consiliis agitur, non dolis aut armis ; proinde modis omnibus id agunt, ne populus 
publica pace gaudeat. Perspiciunt praecipuam reipublicae felicitatem in hoc sitam, si 
principem habeat integrum, cordatum, vigilantem, hoc est vere principem ; itaque 
miro studio curant tutores, ne umquam vir sit princeps. Adnituntur optimates ii, qui 
publicis malis saginantur, ut voluptatibus sit quam effemninatissimus, ne quid 
eorum sciat, quae maxime decet scire principem. Exuruntur vici, vastantur agri, 
diripiuntur templa, trucidantur immeriti cives, sacra prophanaque miscentur, dum 
princeps interim otiosus ludit aleam, dum saltitat, dum oblectat se morionibus, dum 
venatur, dum amat, dum potat. O Brutorum genus jam olim extinctum ! O fulmen 
Jovis aut caecum aut obtusum ! Neque dubium est, quin isti principum corruptores 
poenas deo daturi sint, sed sero nobis. Interim ferendi sunt, ne tyrannidem excipiat 
anarchia, malum pene perniciosius. Quod complurium rerum publicarum 
experimentis comprobatum est et nuper etiam agricolarum per Germaniam exortus 
tumulus nos docuit aliquanto tolerabiliorem esse principum inhumanitatem quam 
ἀναρχίαν omnia confundentem. Siquidem fulmina terrent quidem omnes, at on ita 
multos feriunt ; caeterum mare inundans nulli parcit, nihil non miscens ac volvens. 

At quod optimates impii sunt reipublicae, id fortasse sunt ecclesiae nonnulli ex his 
ordinibus, quos vulgus mendicantes vocant. Pios non accuse nec ordinem incesso, 


malos noto ; quae ubique maxima turba est. Hi sic sese per omne reipublicae corpus 

sparserunt, ut nihil usquam agatur sine illis. Regnant in contionibus, quod peculiare 
munus episcoporum. Tyrannidem occuparunt in scholis, quod huic proximum 
munus. Per hos ministrantur ecclesiastica sacramenta, per hos sacerdotes sumus. Hi 
plus quam censoria severitate pronuntiant de fidei professione : Hic Christianus est, 
hic semichristianus, hic haereticus ; hic sesquihaereticus. In horum sinus populus 
effundit occultos vitae actus et secretissimas animi cogitations. Nec his contenti sunt : 
Nulla panguntur principum foedera, in quibus hi non agant partes ; sine his nullum 
contrahitur matrimonium; in theatricis certaminibus, in publicis sortibus 
agonothetas agunt, adeo nihil pudet ; denique nec mori licet absque istis. Nulla est 
aula principum, in quam non irrepserint. Si quod impudens facinus destinarunt 
principles, per hos exequnntur. Si quid moliuntur Romani pontifices, quod paulo sit 
alienius ab apostolica ïilla et prica sanctimonia, horum potissimum utuntur 
ministerio. Veluti si quod bellum, su quis tumultus, di qua exactio, si qua condonatio 
parum prudens, in hisce fabulis isti primas agunt. Interim simplici popello specie 
sanctitatis imponitur. Sacerdotes ad hos collati sacerdotes non sunt, episcopi horum 
fiducia in utramvis aurem dormiunt : Plebs destituta pro unicis pastoribus gemino 
luporum genere discerpitur, dum et preasules exercent tyrannidem nec hi tamen 
pastores sunt, sed alia ratione praedones. Rursus admoneo nec pios ad me notari nec 
ordinem; nam qui inter eos sunt incorruptissimi, solent eadem, quae deploro, 
deplorare. Atque apibus licet suos fucos ut aculeo carentes quamwvis furaces 
aliquando depellere : hos fucos omnibus crabronibus aculeatiores nec reges nec 
summi pontifices queant a republica profligare nisi magna Christianae religionis 
ruina, adeo suas factiones communierunt, adeo totum orbem arcibus ac populis suis 
occuparunt et in dies novos struunt nidos, hoc nimirum praetextu, quod superiorum 
monasteriorum religio, cujus commendatione primum exorta sunt, perierit, quasi 
vero et horum non paulo post sit peritura sinceritas, si qua modo sinceritas. Ita fit, ut 
orbis impiis et otiosis monacorum gregibus oneretur et principes fraudentur populo 


et episcopi grege et populus pastore, Christianae religionis puritas ac libertas 

paulatim ad Judaicas ceremonias delabatur. Et quemadmodum difficile dictu sit, 
utrum gravior sit reipublicae malorum principum inter se concordia an dissidium, 
quod sive belligerantur, magno populi magno id faciant, sive conciliantur, in 
publicum exitium conspirent, ita nescias, utrum magis sit optandum, immo quo 
melius dicam, utrum magis detestandum, istorumne inter ipsos consensus an seditio, 
quod utraque res publico fiat malo. Opinor autem ficos hic dici rigidum tumorem 
innascentem genis oculorum ; ea res, cum molestissima sit, tamen non sine periculo 
tollitur, quod oculo immineat, parti vexationis et tractatus impatientissimae. Adagii 


mentionem facit Suidas. 


1766. II, VIII, 66. Cum hasta, cum scuto 


Σὺν δορί, σὺν ἀσπίδι, id est Cum hasta, cum scuto. Ubi quis omni conatu rem 
aggreditur. Aristophanes ἐν Εἰρήνῃ: Σὺν δορὶ σὺν ἀσπίδι te, id est Cum hasta 
cumque scuto. Item in Vespis : 

Ἐκὸδραμόντες δουρὶ ξὺν καὶ ἀσπίδι, id est 

Expedita excursione cumque scuto et lancea. 

Sumpta metaphora a milite armis omnibus instructo. Ad similem usum recte 
torquebitur Homericum illud : 

Eyxei τ’ ἄορί τε μεγάλοισί τε χερμαδίοισιν, id est 

Hastaque et gladio saxisque ingentibus instant, 


Quoties res omni vi geritur. 


1767. II, VIN, 67. Viri senis astaphis calvaria 


Ἀνδρὸς γέροντος ἀσταφὶς TO κρανίον, id est 

Viri senis velut vua passa cranium. 
Admonet adagium invalidum et flaccidum esse senile corpus exhausto succo 
carnibusque adesis. Lucianus in Tyranno de senibus : Ἐπεὶ ἀσταφίδες γε πάντες 


ἤδη εἰσί, id est Quandoquidem jam omnes vuae passae sunt. Rugosae enim et 

flaccidae sunt vuae passae propter succum sole decoctum. Unde veteres et vuas 
passas vocabant senes passos ob rugositatem. Lucilius citante Nonio : 


Rugosi passique senes eadem omnia quaerunt. 


1768. II, VI, 68. Post folia cadunt arbores 


Post folia cadent in te arbores. Quoties admonebimus, leviores injurias si quis 
ferat, sequi atrociores, veluti arborum decidua folia negliguntur, verum aliquando fit, 
ut ipsae arbores putres in caput subjecti decidant. Plautus in Menaechmis : 

Folia nunc cadunt ; 


Nunc si triduum hoc hic erimus, tum arbores in te cadent. 


10 1769. II, VIII, 69. Ante tubam trepidas 


Ante tubam trepidas, id est: Animo consternaris, priusquam appareat 
periculum. Ab ingavis militibus sumptum, qui pavitant, priusquam bellicum 
canatur ; nam audita tuba mirus quidam pavor solet militum animos incessere. 
Vergilius : Cur ante tubam tremor occupat artus ? Qui sermo si paulo longius 


detorqueatur in proverbii speciem abibit. 


1770. II, VII, 70. Ameles angulus 


Ἀμελὴς γωνία, id est Ameles angulus, id est Neglectus angulus, dicebatur qui 
supinus et oscitabundus desideret nihil bonarum rerum tentans. Aïunt in Lybia 
locum esse, qui Ἀμελὴς γωνία, hoc est Securus angulus, vulgo dictus sit, ob id 

20  fortasse, quod neglectus et incultus jaceret. Comperio scriptum et Ἀμελοῦς γωνία, id 


est Negligentis angulus. Recensent Zenodotus et Hesychius. 

1771. II, Vu, 71. Ultra res Callicratis 


Ὑπὲρ τὰ Καλλικράτους, id est Supra fortunas Callicratis. De immensis opibus 
dicebatur. Aïunt Carystium quempiam fuisse nomine Callicratem, qui reliquos cives 
opibus longe praestiterit ; unde si quem magnopere locupletem intelligi volebant, 
eum vel Carystii Callicratis facultates vincere dicebant. Aristoteles autem in 
Atheniensium republica citante Suida tradit Callicratem quemdam e judicum ordine 
fuisse, qui judiciarias exactiones supra modum auxerit, atque hinc natam paroemiam 


de immodicis exactionibus. 


1772. II, Vu, 72. Vulcanium vinculum 


Ἡφαίστειος δεσμός, id est Vulcanium vinculum. Ubi quis nodis 
inextricabilibus esset ïilligatus, Vulcaniis vinculis teneri dicebatur, sumpta 
denominatione ab adamantinis illis vinculis, quibus apud Homerum  Vulcanus 
Venerem et Martem sic irretivit, ut quo magis se conarentus explicare, hoc magis 
involverunt. Homerus Odysseae octavo : 

Βῆ ὁ’ ἴμεν ἐς χαλικεῶνα, κακὰ φρεσὶ βυσσοδομεύων: 

Ἐν δ’ ἔθετ' ἀκμοθέτῳ μέγαν ἄκμονα, κόπτε δὲ δεσμοὺς 

Ἀρρήκτους ἀλύτους, ὄφρ΄ ἔμπεδον αὖθι μένοιεν. 

Αὐτὰρ ἐπεὶ δὴ τεῦξε δόλον κεχολωμέμος Ἄρει, 

Βῆ ὁ’ ἴμεν ἐς θάλαμον, ὅθι οἱ φίλα δέμνι' ἔκειτο: 

Ἀμφὶ δ’ ἂρ ἑρμῖσιν χέε δέσματα κύκλῳ ἁπάντῃ, 

Πολλὰ δὲ καὶ καθύπερθε μελαθρόφιν ἐξεκέχυντο, 

Hür ἀράχνια λεπτά-τὰ οὔ κέ τις οὐδὲ ἴδοιτο, 

Οὐδὲ θεῶν μακάρων. Id est 

Ille domum petiit, qua stat ferraria fornax, 

Secum imo interea penitus mala pectore volvens. 


Ac trunco imposita praegrandi incude secabat 

Vincula nulli vel rumpenda vel effugienda, 

In quibus impliciti simul astrictique manerent. 
At postquam insidias Marti indignatus et artes 
Absolvisset, adit conclave, ubi dulce cubile 
Stabat, et hincillinc fallacia vincula fulcris 
Obligat et summo suspendit plurima tecto, 
Mire tenuia, sic telas ut araneolorum, 

Sic uti nec possint oculis deprendier ullis, 

Non vel divorum. 


Adagium refertur a Suida. 


1773. II, VIN, 73. Ad satietatem usque 


Ἄχρι κόρου, id est Usque ad satietatem, id est quantumlibet aut ampliter. 
Quod ita demum proverbium fuerit, si longiuscule transferatur, ut In poeticis litteris 
versatus sum ἄχρι κόρου et Illusit nobis ἄχρι κόρου et Quintilianus metaphoris 
gaudet ἄχρι κόρου. Idem composita voce dicunt κατακόρως, id est affatim. Julius 
Pollux addit πέρα κόρου, id est ultra satietatem. Atque ita vescentem indicat dici 
solere ἀδδηφάγον et κάβασον a κάβος, quod est tritici mensura, quemadmodum 
Latini bibacem dicunt tricongium. Itidem dicunt ἄχρι χείλους, id est usque ad 
labium, sumpta ἃ vasis metaphora, et usque ad ambas aures, de quo meminimus 
alibi. Julius Pollux vas plenum appellat ἰσοχειλές sive ἐπιχειλές, redundans 


ὑπερχειλές, a labro vasis sumpta voce. Refertur a Zenodoto. 
1774. II, vu, 74. Votum munificum 


Εὐχὴ μεγαλόδωρος, id est Votum munificum. Ubi quis animo spes regias 
concipit jamque voto dives est. Μεγαλόδωρος Graecis dicitur qui magna donat. 
Nihil autem voto hominis liberalius ; largitur enim cuilibet, quantumcumque petit. 


Meminit hujus Lucianus in Haeresibus. 

Promissis dives quilibet esse potest, 


ait Ovidius ; sed multo facilius est votis esse liberalem ac divitem. 


1775. II, VI, 75. Utinam domi sim 


Οἴκοι γενοίμην, id est Utinam domi sim. Dici solitum, Ubi quis optat e malis 
quibus implicitus est, emergere. Translatum videtur ab 115, qui in tempestate 
periclitantur. Nam nunc etiam ita vulgo loquuntur qui periculose navigant : Oikot 


γενοίμην. Refertur a Suida. 


1776. II, VIII, 76. Utinam male, quemadmodum invenisti, ejicias 


Εἴθε φαύλως, ὥσπερ εὗρες, ἐκβάλοις τὴν ἔνθεσιν, id est 

Utinam ita, ut male reperisti jus, et ejicias male. 
Hoc est: Utinam quemadmodum male tibi peperisti famam aut facultates, ita et 
male perdas, juxta Plautinum ïllud Male partum male disperit. Suidas hunc 
traochaicum ut proverbialem citat ex Aristophane. Apud quem exstat in Equitibus 


diciturque inibi in Cleonem, reipublicae depeculatorem. 


1777. II, VI, 77. Ultro deus subjicit bona 


Αὐτομάτως ὁ θεὸς ἀνίησι τὰ ἀγαθά, id est Ultro deus subjicit bona. Quoties 
res citra nostram operam feliciter cadunt quasi deo quopiam accurante. Stobaeus 
senarium hunc adduxit ex Plutis Cratini : 

Αὐτόματα τοῖσι θεὸς ἀνείη τὰ ἀγαθά, id est 

Ultro bona istis ipse suppeditat deus. 


De dormientis reti dictum est alias. 

1778. II, ΝΠ, 78. Ventres 


Γαστέρες, id est Ventres, dicebantur homines edaces ventrique atque 
abdomini servientes. Epimenides Cretensis citante divo Paulo in epistola, quam 
scribit ad Titum : 

Κρῆτες ἀεὶ ψεῦσται, κακὰ θηρία, γαστέρες ἀργοί, id est 

Cretenses vani usque, malae ferae, alui inertes. 

Item Lucilius : 

Vivite lurcones, comedones, vivite ventres. 

Terentius in Phormione : Pugnos in ventrem ingere. Donatus ostendit et od totum 
parasitum referri posse. Plutarchus in commentario De discrimine adulatoris et amici 
putat hos versus jambicos non perinde quadrare in cancrum atque in assentatorem et 
parasitum : 

Γαστὴρ ὅλον τὸ σῶμα, πανταχῇ βλέπων 

Ὀφθαλμός, ἕρπει τοῖς ὀδοῦσι θηρίον, id est 

Est venter omne corpus, undique obtuens 

Oculus, suisque bestia reptat dentibus. 

Aristoteles libro Moralium IIT ostendit homnies ventri gulaeque deditos appellari 
solere γαστριμάργους, quod praeter modum expleant ventrem cibo potuque. 
Constat vocem esse compositam a γαστήρ, venter, et μάργος, insanus. Libet obiter 
commemorare ridiculum quiddam, quod per hujus loci occasionem comperi. Qui 
Graecum Etymologicum nobis contexuit negat a quoquam vel grammaticorum vel 
rhetorum explicatum, unde dictus sit gastrimargus, verum id esse factum ab 
Aristotele in opera De animalibus. Equidem hactenus inhiabam larus reconditum 
quiddam expectans. Margos, inquit, animal est, quod ex putrefaction nascitur inter 
terram et aquam. Id quemadmodum e terra nascitur, ita non desinit vesci terra, 
donec ea perterebrata emergat in auras. Quo simul ut emersit, moritur triduum, 


donec veniat humida nebula, qua madefactum animal reviviscit nec dein amplius 

terra vesccitur. Atque hinc qui veteres philosophos sequuti sunt, homines impedio 
voraces appellarunt γαστριμάργους. Jam hoc somnio quid ineptius ? Sed ille 
somnium addit somnio. Possunt tamen, inquit, pie quae dicta sunt intelligi.Omnis 
enim cupiditas e corruptione nascitur. Ea posteaquam nata est, non deinit edere cor 
cui inest, donec per habitum scientiae in apertum prodeat ; ubi prodierit, moritur 
tribus animi potentiis. Te sic gratia sancti spiritus per nebulam eruditionis apparens 
dat stillas cognitionis vivificatque non juxta priorem vitam cupiditatibus obnoxiam, 
sed juxta eam, quae ob virtutem cum diis habet familiaritatem. Haec plusquam 
frivola tamen recensere visum est, quo lector intelligat, quantum sit illis rhapsodiis 
tribuendum et quam sinistre faciant qui nephas esse putant in dubium vocare 
quicquid quacunque occasione chartis illitum repererint. Fuit hoc aliquando 
quorundam studium, ut non solum poetarum fabulas ad Christianam allegoriam 
traherent, verum etiam ipsi novas fabulas comminiscerentur, quas allegorice nobis 
exponerent, quasi veritas nisi adhibito mendacio disci non possit. Hic autem cum 
fuerit Christianus, tamen, quoniam sui somnii auctorem vult videri Aristotelem, 
putat se nobis pulchre oblevisse os, quod pro deo deos dicit. Scilicet Aristoteles solet 
animantium naturas ad moralem accomodare sensum, et ille novit, quod sit purus 
sanctus. Julius Pollux libro De rerum vocabulis sexto admonet olim bibacem πίθον, 
id est dolium, appellatum et edacem κάβασον, quod κάβος frumenti mensuram 
significaret quasi lagenam dicas. Antiphanes apud Athenaeum libro duodecimo de 
obeso et bibaci : 
Τοῦτον οὖν 
Av οἰνοφλυγίαν καὶ πάχος τοῦ σώματος 
Ἀσκὸν καλοῦσι πάντες οἱ ἐπιχώριοι, id est 
Hunc igitur ob 
Bibacitatem et obesitatem corporis 


Utrem vocant ejusce cultores loci. 

Apud hunc ipsum alicubi cibo potuique dediti θύλακοι dicuntur, nec obscurum est 


illud : Lagenam pendere, non hominem. 


1779. II, VII, 79. Ulyssem commentum 


Ὀδύσσειος μηχανή, id est Ulyssem inventum, callidum, asutum et vafrum 
dicebatur. Ulyssem Homerus ubique versutum facit ac dissimulantem 
simulantemque. Unde eum statim initio Odysseae πολύτροπον appellat. Vergilius 
item : Scelerumque inventor Ulysses. Refertur apud Suidam. Plutarchus in Lysandri 
vita declarat, quid sit Ulysseum commentum: Lysandrum Lacedaemonii missa 
scytala domum revocarant. Is metuens accusationes Pharnabazi regis, qui gratiosus 
erat Lacedaemoniis, dedit operam, ut cum illo veniret in colloquium. Ab eo multis 
precibus impetravit, ut scriberet magistratui se nullis ab ipso laesum injuriis. 
Pharnabazus cum Cretensi, quod aïunt, cretissans conscripsit epistolam ex Lysandri 
sententia, quam illi legendam tradidit; sed clam scripserat aliam ex sui animi 
sententia sigillo et inscriptione tam simili, ut dinosci non quirent altera ab alteris, 
eamque tradit Lysandro. Is nihil suspicans reddit; quam lectam cum illi 
commonstrassent ephori, Lysander intellexit non solum Ulyssem versutum fuisse. In 


hancc ferme sententiam Plutarchus. 


1780. II, VII, 80. Victitant succo suo 


Proverbiali figura dictum est in parasitos Victitant succo suo, qui, si quando 
coena contigint lautior, ingurgitant sese, rursus ubi nulla arridet spes coenatica 
cogunturque οἰκόσιτοι vivere, fortiter ferunt inediam et in convivii spem durant. 
Sumpta metaphora a cochleis, quae per aestum intra testam contractae utcumque 
succo suo aluntur, donec acciderit pluvia. Plautus in Captivi duo : 

Cum res, inquit, prolatae sunt, cum rus homines eunt, 

Simul prolatae res sunt nostris dentibus. 


Quasi, cum caletur, cochleae in occulto latent, 

Suo sibi succo vivunt, ros si non cadit, 
Itidem parasiti rebus prolatis latent 


In occulto miseri, victitant succo suo. 


1781. II, VIN, 81. Viri infortunati procul amici 


Ἀνδρὸς κακῶς πράσσοντος ἐκποδὼν φίλοι, id est 

Viri siti in malis amici sunt procul. 
Paroemia notat mores amicorum vulgarium, qui hirundinum ritu pro ratione 
temporum advolant ac devolant : advolant ubi res secundae, devolant ingruente 
rerum tempestate. Aristides in oratione Panathenaica nominatim adagii titulo 
usurpavit : Kai τὴν παροιμίαν ÈVMAAGEEV: οὐ γὰρ ἐκποδὼν εἶναι κατέδειξε φίλους 
κακῶς πράξαντος, ἀλλὰ πολλοὺς καὶ τὼν πρόσθεν διαφόρων ἐπὶ τοῖς ἀτυχήμασι 
φίλους πεποίηται, id est Ac proverbium invertit ; declaravit enim haud quaquam 
esse procul amicos ejus, cui res sunt adversae, verumetiam multos, qui antea 
dissidebant, in rebus afflictis sibi reddidit amicos. In hanc sententiam extat et 
hujuismodi senarius : 

Τῶν δυστυχούντων εὐτυχὴς οὐδεὶς φίλος, id est 

Felix amicus nullus infelicibus. 
Item alter huic similis : 

Κρίνει φίλους ὁ καιρός, ὡς χρυσὸν τὸ πῦρ, id est 

Ut ignis aurum, amicum ita tempus arguit. 
Ad hanc sententiam palam allusit Cicero libro Familiarium epistolarum nono : Nam 
etsi non facile dijudicatur amor versus et fictus, nisi aliquod incidat ejusmodi 
tempus, ut quasi aurum igne sic benevolentia fidelis periculo aliquot perspici possit. 
Caetera sunt signa communia. Horatius : 

Vilis amicorum est annona, bonis ubi quid deest. 
Passim habentur amici, qui petant ; qui dent, perpauci. Pindarus item in eandem 


sententiam : Οἴχεται τιμὰ φίλων τατωμένῳ φωτί, παῦροι δ' ἐν πόνῳ πιστοὶ 

βροτῶν, id est Perit bonos homini amicis orbato ; sunt autem paucio mortales fidi in 


rebus afflictis. 


1782. II, V1, 82. Vias novit, quibus effugit Eucrates 


Οἶδε τὰς ὁδούς, ἅσπερ ἔφυγεν Εὐκράτης, id est Novit vias, quibus effugit 
Eucrates. In eum quadrat, qui semper aliquam invenit rimam, ut inquit Plautus, per 
quam elabatur, ut officium subterfugiat. Aristophanes in Equitibus : 

EvAafov dE μὴ “κφύγῃ σε: καὶ γὰρ οἶδε τὰς ὁδούς, 

Ἅσπερ Εὐκράτης ἔφευγεν διὰ κυρηβίων, id est 

Caveto ne te effugerit ; novit vias, 

Quibus Eucrates effugerat per furfures. 

Taxat autem obiter Eucratis mores, qui cum molitor esset, tamen rem publicam 
administrat. Quin et in Avibus taxat Execestidem quempiam peregrinum et erronem, 
cui viae omnes notae fuerint. Congruet in hominem aliquo praetextu suffugientem, si 


quando fides sit praestanda. 


1783. II, VIN, 83. Vivit, incende ingem 


Ζῇ, καῖε πῦρ, id est Vivit, incende ignem. Ubi in negotii periculosi puncto 
festinandum admonemus et occasionem arripiendam, ut cum reperta scintillula 
properatur, ne pereat et illa. Simile illi : Nunc tuum ferrum in igni est. Refertur apud 


Suidam. 


1784. II, vx, 84. Venter auribus caret 


Γαστὴρ οὐκ ἔχει ὦτα, id est Venter auribus caret. Ubi de pastu agitur, non 
admittuntur honestae rationes. Attestatur huic senarius 1116 proverbii vice Graecis 
celebratus : 


Λιμῷ γὰρ οὐδέν ἐστιν ἀντειπεῖν ἔπος, id est 


1364 


10 


20 


Contra famem etenim nulla contradictio est. 
Celebratur a Plutarcho Gellioque dictum illud Catonis ex oratione quadam, qua 
dissuasit legem agrariam. Eam sic exorsus est, ut dicat arduum esse ad ventrem 
verba facere, qui careat auribus. Nec inepte accomodabitur in eos, qui ventris addicti 
voluptatibus nihil admittunt, quod ventri non sit amicum. Seneca libro ΠῚ epistola 
XXI. Venter, inquit, praecepta non audit : poscit, appellat. Non est autem molestus 


creditor : parvo dimittitur, si modo das illi quod debes, non quod potes. 


1785. II, VIN, 85. Cum pulvisculo 


Vel cum pulvisculo dicimus, quoties omnia sic tolluntur, ut nihil fiat reliqui, 
ne pulvis quidem. Metaphora mutuo sumpta videtur ab 115, qui frumentum ab area 
converrunt, non sine pulvere. Plautus in Rudentibus : 

Converret hic jam me totum cum pulvisculo. 

Idem in Truculento : 

Quo citius rem ab eo auferant cum pulvisculo. 

Simili figura dixit Juvenalis cum erugine pro eo, quod est integre et nulla parte 
diminutum : 

Nunc si depositum non inficietur amicus, 

Si reddat veterem cum tota erugine follem. 

Eodem pertinet evangelicum illud, quo jubentur etiam pulverem excutere apostoli, id 


est ne minimum quidem ab eis auferre secum. 


1786. II, VIII, 86. Valere pancratice 


Plautus in Bacchidibus valere pancratice dixit pro eo, quod est firma esse 
valetudine ; nam in pancratistis robur corporis potissimum spectabatur. Pro eodem 
dixit valere athletice, valere pugilice, valere basilice. Terentius item : Pugilem esse 
aiunt, de puella robustiore, et habitiore. Graeci βασιλικῶς pro magnifice proverbiali 


figura dicunt, neque is sermo vulgo non tritus est etiam hodiernis temporibus. 

1787. II, VII, 87. Foedum est, et mansisse diu, vacuumque rediisse 


Versus hic Homericus ex secundo Iliados libro non dubium quin 
annumerandus sit inter eos, quos Macrobius scribit in proverbium abiisse : 

Αἰσχρόν τοι δηρόν TE μένειν KEVEOV TE νέεσθαι, id est 

Turpe est et mansisse diu vacuumque redisse. 
Conveniet, ubi quis longam de se concitavit expectationem, cui postea non 
respondeat, veluti si quis studii causa diu peregrinatus domum redeat nihilo doctior 
aut si negotiator post diutinam absentiam revertatur nihilo ditior aut si quis 
admodum longaevus nihil praeclari gesserit in vita, quo se vixisse testaretur. M. 
Tullius proverbii vice usurpavit Epistolarum ad Atticum libro sexto, epistola cui 


initium Nunc quidem profecto. 


1788. II, VIII, 88. Tragulam injicere 


Plautus in Epidico : Tragulam in te injicere adornant, id est dolum aliquem in 
te struunt. Et ibidem : Nescio quam fabricam facit. Sic autem habet versus tetrameter, 
trochaicus : 

Tragulam in te injicere adornat, nescio quam fabricam facit. 

Utraque figura proverbialis videtur. Idem in Cassina : 

Ego pol istam jam aliquorsum tragulam decidero. 
Rursus in Pseudolo : 

At volui injicere tragulam in nostrum senem. 

Huic simillimum quod dixit in Mostellaria : Pilum injecisti mihi. Pilum enim hastae 


genus est. 


1789. IT, Vu, 89. Trium litterarum homo 


Trium litterarum homo per ironiam dici potest in eum, qui generosus et 


ingenuus videri cupiat. Inde natum, quod olim ingenui praenomen, nomen et 

adnomen in litteris aut insignibus suis tribus litteris notare soleant, ut pro Quinto 
Valerio Maximo Q. V. M. Hinc vulgi jocus de trium litterarum homine. Plautus in 
Aulularia jocum alio detorsit, nempe in servum furacem. Subjicit enim : Etiam fur, 


trifurcifer. 


1790. IT, Vu, 90. Trium dierum commeatum 


Trium dierum commeatus. Cum ïinstare paupertas extrema significatur, 
translatione ducta a militum commeatu. Est apud Aristophanem cum alias tum in 
Acharnensibus : 

Kai μ’' ἠπιτηρεῖν σιτί ἡμερῶν τριῶν, id est : 

Mihique ut reservem commeatum tridui. 

Interpres addit antiquitus in bellum ituris edici solere, ut 5101 tridui non minus, 
commeatum pararent. Meminit in Equitibus : 

Ἐγὼ ποριῶ καὶ τοῦτον ἡμερῶν τριῶν, id est : 

Praebebo et istum, quod sat est in triduum. 

Proinde tridui commeatum dicemus minimas facultates, quae vix ad tridui victum 
sufficiant. Non dissimili figura Terentius in Seipsum excruciante dixit decem dierum 


familiam. 


1791. II, VII, 91. Tragoedias in nugis agere 


Tragoedias in nugis agit qui in re levicula tumultum movet et ut ait Terentius, 
magno conatu magnas nugas dicit. M. Tullius De oratore, libro secundo : Ne aut 
irrisione aut odio digni putemur, si tragoedias agamus in nugis. Usurpat idem 
Fabius libro sexto, capite de peroratione. Nam in paruis, inquit, litibus has tragoedias 
movere tale est, quasi si personam Herculis et cothurnos aptare infantibus velis. Quin 
hoc ipsum excitare tragoediam, si alio quopiam deflectatur, proverbium resipit. 


Unde et Graecis ἐκτραγῳδίζειν, et τραγικῶς λέγειν pro graviter sive acerbe. 


1367 


10 


20 


1792. IT, VII, 92. Transversum agere 


Transversus agi dicitur qui vi et impetu quodam ab instituto deflectitur. Ita 
Laberius mimus apud Macrobium libro Saturnalium secundo cursum fortunae 
transversum vocat. Hunc enim C. Caesaris benignitas invitavit, ut eques Romanus et 
senex prodiret in scenam. In prologo igitur queritur praeter animi sui sententiam eo 
Caesaris auctoritate fuisse compulsum. 

Necessitas, inquit, cujus cursus transversum impetum 

Voluerunt multi effugere, pauci potuerunt, 

Quo me detrusit pene extremis sensibus, et caetera. 

Ita qui praeceps ira fertur, transversus rapi dicitur. Ductum apparet a navigantibus, 


qui secundo vento recto cursu feruntur, flatu adverso, transversim aguntur. 


1793. II, VIII, 93. Thrasybulo Dionysium dicitis esse similem 


Θρασυβούλῳ Διονύσιόν bat’ εἶναι ὅμοιον, id est Dionysium Thrasybulo 
similem esse dicitis. Dici solitum, ubi quis ea componit, quae nimio intervallo inter se 
differunt. Dionysius enim inter pestilentissimos tyrannos commemoratur, 
Thrasybulus laudatur, quod reipublicae studiosissimus fuerit. Sumptum est e Pluto 


Aristophanis. 


1794. I, VIT, 94. Tributis potiora 


Τὰ τῶν φόρων κρείττω, id est, Tributis potiora. Dicebatur, ubi quis ex 
malefactis et iniquitate commodum ingens reportaret. Refertur a Suida, et Zenodoto 
proverbii nomine nec pluribus explicatur. Harpocration in Dictionario rhetorico 
scribit extitisse in oratione Hyperidis adversus Athenogenem. Inde natum opinor, 
quod qui principum nomine tributum exigunt, fere plus extorquent, quam par est. Et 


principes sic petunt, ut ab invitis rapiant, ni dent quod petitur. Congruit huic illud 

Pindari ex Pythiis hymno octavo : Κέρδος dE φίλτατόν y’, ἑκόντος εἴ τις ἐκ δόμων 


φέροι, id est Lucrum autem gratissimum, si quis ex volentis aedibus ferat. 


1795. ΠῚ, VIN, 95. Tragica simia 


Τραγικὸς πίθηκος, id est Tragica simia, proverbiali convicio dicebatur qui 
fungeretur honoribus opibusque polleret, alioquin indignus. Simiam appellant 
homuncionem, vix hominem, sed simulachrum hominis magis, tragicam addunt 
propter fortunae strepitum et personam additam. Demosthenes in oratione pro 
Ctesiphonte Aeschinem tragicam simiam appellat, quod cum esset nequissimus, 
splendidis verbis probum civem ageret. Cujus proverbii meminit Philostratus in 
Aristide. Divus Hieronymus in epistolis ostendit hoc scomma iaci solere vulgo in 
Christianos, sed ab impiis ethnicisque, perinde quasi vultu habituque sanctimoniam 
prae se ferrent, cum essent improbi. Quanquam hic locus in exemplaribus non 
eodem habetur modo, sicut admonuimus in scholiis nostris, quibus vere divini viri 
lucubrationes, quo a piis homonibus, sed mediocriter doctis, possent inoffense legi, 
summis vigiliis emendetas illustravimus. Convenit et in eos, qui barba pallioque 
philosophos se profitentur, quum caetera cultui non respondeant. Sic enim 
Plutarchus : Οὔτε γὰρ φιλοσόφους πωγωνοτροφίαι καὶ τριβωνοφορίαι ποιοῦσιν 
οὔτε Ἰσιακοὺς αἱ λινοστολίαι, id est Neque enim alere barbam aut gestare vile 


pallium philosophum facit neque lineis vestiri Isiacos, hoc est Isidis sacerdotes. 


1796. II, ΝΠ, 96. Tineas pascere 


Tineas pascere dicuntur quae neglecta situ pereunt. Ductum a vestibus aut 
libris diu reconditis et intactis. Horatius in Epistolis : 

Contrectatus ubi manibus sordescere vulgi 

Coeperis, aut tineas pasces taciturnus inerteis 


Aut fugies Uticam aut unctus mitteris Ilerdam. 

1797. II, VIN, 97. Titio ad ignem 


Δαλὸς ἐπὶ πῦρ, id est Titio ad ignem. Ubi quis applicatur ad eas res, ad quas 
natura propensus est, ut si mulierosus ad puellarum convictum, sanguinis avidus ad 
militiam, lucri sitiens ad mercaturam. AœAdv enim Graeci vocant lignum 
semiustulatum. Non admodum abludit ab illo: Εἰς ἀμίδα ἐνουρεῖν, id est In 


matulam immeiere. Refertur a Suida et Zenodoto. 


1798. II, VIII, 98. Tithymallus Laconicus 


Τιθύμαλλος Λακωνικός, id est Tithymallus Laconicus. In lippientes oculisque 
caecutientibus homines dicebatur. Tithymallus herbae genus apud Lacones 
repertum, lacteo succo manans decerptum, unde quidam dixere lactariam, singularis 
acrimoniae, quo sub noctem oculos illinebant ad visum acuendum. Hujus 
Dioscorides in quarto, plureis species facit deque oculorum remedio diligenter 
meminit. Adagium refertur apud Suidam, qui citat ex Aristophane de Neoclide 
lippo : Σκόροδ'΄ ὁμοῦ τρίψαντα τιθυμάλλῳ id est Qui allium trivit simul cum 
tithymallo. Carmen autem extat in Contionatricibus : 

Ti δαί μ' ἐχρῆν δρᾶν ; — EKk6çoù’ ὁμοῦ τρίψαντ' ὀπῷ 

Τιθύμαλλον ἐμβαλόντα τοῦ Λακωνικοῦ 

Σαυτῷ παραλείφειν τὰ βλέφαρα τῆς ἑσπέρας, id est : 

Simul cum opi liquore tereres allia, 

Tithymallon insuper adderes Laconicum 

Et obungeres tibi palpebras sub vesperam. 

Vox dicta videtur ἃ mamma nutricis; sed apud alios per simplex À scriptam 
comperio, licet Suidas scribat per geminum. Nec indicat interim usum proverbii. Si 
competit in lippos, dicendum est Tithymalo opus habet aut Tithymalum terit. Nam 
tradunt huic efficacem esse acrimoniam, ut quum succus ejus colligitur, cavendum 


sit, ne contingat oculos, et quoties sumitur in stomachum, devorare necesse est 

obvolutum, ne fauces radat. Hujus succo medentur oculorum pituitae. Multa de his 
Plinius libro vigesimo sexto, capite octavo. Cornelius Celsus in quinto indicans eam 


herbam Latinis dici lactucam marinam vim ait habere exedendi. 


1799. IT, vu, 99. Tinctura Sardonica 


Βάμμα Σαρδωνικόν, id est Tinctura Sardonica. De colore praecellenti 
dicebatur, praecipue purpurae. Per jocum autem transfertur ad eum, qui pudefit aut 
qui ob plagas sanguine tingitur. Sardo sive, ut Hesychius scribit, Sardon insula 
ingens apposita Italiae, in qua variae purpurarum tincturae, laudatissimaeque 
fiebant. Itidem et Tyrium muricem ostrumque Sarranum legimus apud Latinos. 
Aristophanes in Pace : 

Ἣν ἐκεῖνός φησιν εἶναι βάμμα Σαρδινιακόν, id est : 

Quam ille praedicat coloris esse Sardiniaci. 

Idem in Acharnensibus : 
Ἵνα μή σε βάψω βάμμα Σαρδινιακόν, id est : 


Ne te linam colore Sardiniaco. 


1800. II, VI, 100. Quam curat testudo muscam 


Ὅσον μέλει τῇ χελώνῃ μυιῶν, id est Quam curat testudo muscas. Suidas ex 
auctore nescio quo refert haec verba : Τῷ δὲ Ἀγαμέμνονι τῆς Θερσίτου παρρησίας 
ἧττον ἔμελεν ἢ χελώνῃ μυιῶν, τὸ τῆς παροιμίας, id est Agamemnon autem 
minoris faciebat Thersitae maledicentiam, quam testudo muscas, quemadmodum 
proverbio dicitur. Testudini nihil nocere possunt muscae propter testam, qua munita 
est. Confine illi, quod alibi memoravimus : Non curat culicem elephantus. Lepidius 
erit ad res animi detortum. Animus virtute ac philosophia munitus nihil plus timet 


fortunae incursum quam testudo muscas. 

1801. II, 1X, 1. Stultior Morycho 


Μωρότερος ei Μορύχου, id est Stultior es Morycho. Siculum proverbium in 
eos, qui ridicule stulteve quippiam facerent. Mihi videntur peculiariter obnoxii huic 
adagioni qui domesticorum negotiorum negligentes foris agunt aliena curantes ; 
quod genus inducitur Ollus apud Martialem, cujusmodi sunt et apud Plutarchum 
Lamiae. Zenodotus tradit apud Siculos Baccho cognomen esse Morycho idque inde 
datum, quod in vindemiis huius dei facies musto ficisque virentibus oblini 
consueverit quod utriusque arboris inventae laudem Baccho tribuunt veteres, ut 
testis est Athenaeus libro Dipnosophistarum secundo παρὰ τὸ μορύξαι, τὸ 
μολύνεσθαι, id est ἃ moryxare, quod est contaminare, unde et Homerus 
μεμορυγμένος dixerit pro μεμολυσμένος. Bacchus autem ubique ridiculus ac 
parum cordatus inducitur a poetis utpote deus temulentus, velut in Ranis 
Aristophanis, ideoque hujus sacris ludicra quaedam tanquam in ejus contumeliam 
fiebant. Quin et cognomen additum contumeliae causa ἐρεβίνθειος. Apud Siculos 
hujus simulachrum non in templo sed extra phanum sub dio positum erat juxta 
ingressum sive vestibulum, confectum e lapide, cui nomen psella, arte Simmii 
cujusdam  Eupalami. Proinde vulgari joco jactatum est de illo: Μωρότερος εἶ 
Μορύχου, ὃς τἄνδον ἀφεὶς ἔξω τῆς οἰκίας κάθηται, id est Stultior es Morycho, qui 
omissis his quae sunt intus foris extra domum desidet. Zenodotus adagium citat ex 
epistola quadam Polemonis ad Diophilum. 

Quanquam alienissimum est ab ingenio moribusque meis vestigandis aut 
insectandis aliorum erratis operam conterere, tamen non possum hoc loco mihi 
temperare, quin ridendi magis quam insectandi causa proferam cujusdam apud 
Italos non infimi nominis inscitiamne dicam an socordiam, praesertim cum is τὴν 
λεοντῆν ἐνδύσας tantum 5101 sumat in litteris, ut arrepta veluti censoria virgula non 
solum de scriptoribus caeteris magna pronuntiet auctoritate, verum etiam Angelum 


Politianum, virum modis omnibus et incomparabilem et inimitabilem, ceu 

praeceptor quispiam flagellet atque emendet. Cui cum non pauca concedat homo 
candidus, tamen delicatae illae et meris atticismis assuetae aures transmarinae 
Veneris sensum in eodem desiderant, quod οὐδ΄ ἀρχὴν verterit ne initio quidem. 
Audiamus igitur in hoc Aristarcho Venerem ïillam transmarinam ac germane 
Graecanicam. Principio proverbium hoc e vulgatissimis Zenobii collectaneis enarrans 
Polemonem perinde citat, quasi locum ipse legerit, id quod suo more facit, videlicet 
ut in abstrusis minimeque vulgatis auctoribus versari videatur. Deinde Graeca quae 
modo retulimus indidem, ὃς τὰ ἔνδον ἀφεὶς ἔξω τῆς οἰκίας κάθηται reddidit in 
hunc modum : qui relinquens habitationem interiorem extra positam quaerebat. 
Rursum quod habetur in iisdem collectaneis, Μόρυχος δὲ Διονύσου ἐπίθετον ἀπὸ 
τοῦ τὸ πρόσωπον αὐτοῦ πολύνεσθαι, ἐπειδὰν τρυγῶσι, τῷ ἀπὸ τῶν βοτρύων 
γλεύκει καὶ τοῖς χλωροῖς σύκοις, expressit hoc pacto : Morychus sane epitheton est 
Bacchi ἀπὸ τοῦ «τὸ» πρόσωπον αὐτοῦ μολύνεσθαι, id est ab inquinando videlicet 
propriam faciem. Inquinare namque solet eam Bacchus racemis et viridibus ficis. 
Deinde quod idem coacervator etymologiam nominis reddens scripsit μορύξαι γὰρ 
τὸ μολῦναι, sic interpretatus est lepos Atticus nostri temporis : Μορύξαι, inquit, 
porro idem est quam μολῦναι, hoc est ineptire, hoc est desipere. Jam illud quanto est 
παντὸς Μορύχου μωρότερον, quod de Bacchi statua reddidit. Graeca sic habent : 
Παρόσον ἔξω τοῦ νεὼ τὸ ἄγαλμα αὐτοῦ ἔστη παρὰ τὴν εἴσοδον ἐν ὑπαίθρω. Ea 
sic extulit transmarina Venus: Praeterea dicitur a simplicitate Bacchi, cujus 
simulachrum in aperto statuitur apud Hesiodum. Vide quot veneres in uno eoque 
perbrevi capite prodidit hic venustus: primum Bacchus fastiditis penetralibus 
aedium suarum peregrinas sectatur domos. Deinde, cum saxeus sit, fit enim de 
statua mentio, tamen ipse sibi faciem racemis et ficis oblinit, quo vindemiatores 
delectet. Ad haec, cum idem significent μορύξαι et μολῦναι, utrunque declarat 
ineptire et desipere, verum his duntaxat, qui Venerem ïillam transmarinam 
usquequaque percalluerint. Denique, quod est omnium venustissimum, e vestibulo, 


siquidem auctore Polluce εἴσοδος templi vocatur quod est προπύλαιον dicitur, 

Hesiodum fecit, hoc est e mutis saxis eloquentissimum poetam. Et habet tamen hic 
talis artifex quibus sit admirationi, hoc est similes habent labra lactucas, cum 
innumera sint in hujus commentariis pari flore reddita Graeca, οὔτε οὐρανοῦ, quod 
aiunt, οὔτε γῆς ἁπτόμενα, quae vel ipse saxeus Morychus rideat. Homo me hercle 
suavis atque adeo Moriae beneficio felix, qui transmarinae Veneris sensum requirat 
in aliis, ipse communi carens et, ut videtur, marinae quam transmarinae Veneri 
familiarior. 

Sed praestat, opinor, ut omissis jocis ad institutum negotium calamus recurrat. 
Jocatur in Morychum et Aristophanes in Vespis: Ζῆν βίον γενναῖον ὥσπερ 
Μόρυχος, id est Vivere vitam generosam quemadmodum Morychus. At Suidas 
indicat hujus nominis poetam quempiam fuisse tragicum, cujus vita non caruerit 
luxus ac molliciei nota, citatque hoc in eum carmen Aristophanis Extat autem in 
Acharnensibus : 

Ὦ φιλτάτη σὺ καὶ πάλαι ποθουμένη, 

Ἦλθες ποθεινὴ μὲν τρυγωδικοῖς χοροῖς, 

Φίλη Μορύχω, id est 

Charissima ac desiderata jam diu, 

Optata ades tu fece sublitis choris, 


Grata et Morycho. 


1802. IT, IX, 2. Quatuor obolis non aestimo 


Τεττάρων ὀβολῶν εἶναι οἴει, id est quatuor obolorum esse puta. Simile illis, 
quae alibi retulimus : Assis te non facio et Dupondii non facio et Teruncii non facio. 
Suidas haec quoque refert, sed tacito (qui frequens illi mos) auctoris nomine : Τὴν 
παρρησίαν τὴν σὴν οἴει τεττάρων εἶναι ὀβολῶν, τὸ λεγόμενον, id est Tuam 
maledicentiam existimato quatuor esse obolorum, quemadmodum dicitur. Et 


diobolare vocant Latini, quod vilissimum videri volunt. 

1803. II, IX, 3. Tenuem nectis 


Λεπτὴν πλέκεις, id est Tenuem nectis. De pauperibus dictum, quibus 
plerunque tenuibus in rebus labor. Dicitur et Λεπτὴ ἐλπίς, id est Spes tenuis, pro 
exigua, et Λεπτὴ φροντίς, id est Tenuis cura, pro subtili et curiosa et Λεπτὰ ξαίνεις, 
id est Tenuiter deducis, in sordidos quique vel minutissimarum rerum habent 


rationem. Ducta metaphora a textoribus. 


1804. IT, IX, 4. Terrestria balnea 


Χθόνια λουτρά, id est Terrestria sive inferorum balnea. Dictum videtur (nam 
conjectandum est), ubi quid sero jam adhibetur, nulli futurum usui ei, cui exhibetur, 
veluti si quis tum reo patrocinetur, postquam pronuntiata fuerit irrevocabilis 
judicum sententia. Mos olim fuit defunctis ad sepulchrum balnea quaedam inferre. 
Cadavera item sepulturae danda prius lavabantur. Unde Ennius : 

Tarquinii corpus bona foemina lavit et unxit. 

Fit et nostra tempestate, fortassis ex prisca relictum consuetudine, ut defunctorum 
monumentis aquam inspergant consecratam, praesertim apud Germanos, hujus rei 


praeter caeteros benignos. 


1805. II, IX, 5. Ter 


Ne illud quidem figura proverbiali vacat, quod Graeci numeri additione rem 
amplificant, maxime ternionis, fortassis quod is apud priscos et absolutissimus et 
sacer habebatur, ut quicquid ter dictum aut factum esset, id ratum et efficax 
haberetur ; unde in magorum mysteriis adhiberi solitus. Vergilius in Pharmaceutria : 

Terna tibi haec primum triplici diversa colore 

Licia circundo terque haec altaria circum 

Effigiem duco ; numero deus impare gaudet. 


Et apud Theocritum in ejusdem tituli carmine : 

Ἐς τρὶς ἀποσπένδω καὶ τρὶς τάδε πότνια φωνῶ, id est 

Ter libo, ter et haec pronunncio mystica verba. 
Item in ceremoniis funebribus : Et supremum ter uoce ciemus. Apud Euripidem in 
Hecuba praeco ter iterato verbo silentium indicit : 

Σιγᾶτ΄, Ἀχαιοί, σῖγα πᾶς ἔστω λαός, 

Σῖγα σιώπα, id est 

Silete, Achivi, populus omnis silens 

Taciturnitate silentioque. 
Aristophanes in Ranis : 

Τούτοισιν ἀπαυδῶ καὖθις ἀπαυδῶ καῦθις μάλ΄ ἀπαυδῶ, id est 

Istis recuso iterumque recuso rursum ualde recuso. 
Passimque legitur non solum apud poetas, verumetiam oratores τρὶς μιαρός, τρὶς 
κατάρος, τρὶς μακάριος, τρὶς μέγιστος, τρὶς ἄθλιος, id est ter scelestus, ter 
execrabilis, ter beatus, ter maximus, ter infelix. Quod Latini duntaxat in carmine sunt 
imitati. Vergilius : O ter quaterque beati. Ovidius : 

Omina bis dices vera fuisse mea. 
Est illud etiam nunc vulgo familiare, ut si quid asseverent vehementius, id ter 
repetant, ut hinc etiam adagium ortum videri possit. Strabo libro Geographiae primo, 
quod Homerus scribit Charybdim ter in die reddere quod absorbuit, ter resorbere, 
quum constet id non fieri nisi bis in die, excusat hac hyperbole, quasi τρὶς non hic 
numerum, sed vehementiam. Ad hanc sermonis formam pertinet quod est apud 
Platonem libro De Republica, Χ: Kai τὰ ἔργα αὐτῶν ὁρῶντες οὐκ αἰσθάνονται 
τριττὰ ἀπέχοντα τοῦ ὄντος, id est Et cum vident illorum opera, non intelligent ea 
tertio gradu abesse ἃ veris. Agit de 115, qui e poetis sumunt recte Vivendi rationem, 
quum illi pro veris tradant phantasmata. Durat hujus sermonis vestigium et 
hodiernis diebus in lingua Gallica, qui hujus syllabae adjectione e comparativo 


faciunt superlativum, nisi quod inversis litteris tre sonant pro ter. 

1806. II, ΙΧ, 6. Theagenis pecuniae 


Θεαγένους χρήματα τά τ΄ Αἰσχίνου, id est Theagenis pecuniae 
quemadmodum Aeschinis. Jocus proverbialis in eos, qui pauperes cum essent, tamen 
divites haberi volebant. Hoc morbo notatus est uterque, et Theagenes, et Aeschines. 
Unde cognomen his additum Σέλλοις, a Sello quopiam inepte ambitioso, qui cum re 
esset perquam tenui, tamen affectabat videri locuples, unde qui hoc morbo 
laborabant σελλίζειν dicebantur. Finitimum ei, quod alio dicetur loco, baviov θύρα, 
id est Phaniae janua. Proverbiïi meminit Aristophanes in Avibus : 

Ἵνα καὶ τὰ Θεαγένους τὰ πολλὰ χρήματα 

Τά τ΄ Αἰσχύνου γ΄ ἅπαντα, id est 

Ubi sunt Theagenis plurimae pecuniae 


Et Aeschynis quidem universae. 


1807. Π,, ΙΧ, 7. T'antali lapis 


Ταντάλειον λίθον, id est Tantali lapidem, vocatur imminens capiti periculum. 
Apud Suidam haec referuntur: Ἐπειδὴ τὸν Ταντάλου λίθον τῆς κεφαλῆς 
ἀπετιναξάμεθα, id est Quandoquidem Tantali saxum capiti impendens excussimus. 
Plato apud Stobaeum : Οὐδ΄ εἰ τὸν λεγόμενον Ταντάλου λίθον ἐπηρτημένον τις 
ἔχοι, id est Ne si Tantali quidem quem vocant lapidem imminentem haberet aliquis. 
Sumptum a fabula Tantali, quam quidam fingunt apud inferos etiam hoc supplici 
genus pati, ut ingens saxum sic immineat capiti, ut jamiam casurum videatur. 
Athenaeus libro Dipnosophistarum sexto fabulae originem refert hunc in modum : 
Tantalus voluptatum avidus, cum in deorum consortium admissus impetrasset 
optionem petendi quicquid vellet, a Jove postulavit ut ad eum modum jugiter viveret 
inter epulas, nihil hac re ducens felicius. At indignatus Juppiter promissum praestitit 
hominisque optatis satisfecit; caeterum ne frui posset appositis, saxum ingens 


jamiam casuro simile supra verticem suspendit, cujus metu non libeat quicquam 

attingere. Vergilius Aeneidos suae libro sexto commentum hoc ad Lapithas Ixionem 
ac Pirithoum refert : 

Quid memorem Lapithas, Ixiona Pirithoumque 

Quos super atra silex jamiam lapsura cadenti 

Imminet assimilis ? Lucent genialibus altis 

Aurea fulcra thoris, epulaeque ante ora paratae 

Regifico luxu. Furiarum maxima juxta 

Accubat et manibus prohibet contingere mensas 

Exurgitque facem attollens atque intonat ore. 
Usurpat et Pindarus in Isthmiis hymno septimo: Ἐπειδὴ τὸν ὑπὲρ κεφαλᾶς γε 
Ταντάλου λίθον παρὰ τις ἔτρεψεν ἄμμι θεός, id est Quandoquidem lapidem 
Tantali imminentem capiti aliquis nobis admovit deus. Sentit autem metum instantis 
belli. Interpres citat ex Euripide : 

Κορυφῆς ὑπερτέλλοντα δειμαίνων πέτρον 

Ἀέρι ποτᾶται, id est 

Saxum pavescens, vertici quod imminet, 

Per aerem volat. 
Gregorius Nazianzenus in epistola quadam ad Basilium fratrem vitam sollicitam ac 


periculis expositam Ταντάλειον ζωὴν appellat. 
1808. II,1X, 8. Surdior Toronaeo portu 


Κωφότερος Τορωναίου λιμένος, id est Surdior Toronaeo portu. Aïunt 
portuum esse quendam Toronae Thraciae civitatis, qui longis et angustis duobus 
excursibus porrigitur in mare, ita ut in ipso portus secessu nullus fluctuum fragor 
audiatur. Unde proverbium in eos, qui non audiunt. Quanquam alii Toronem ponunt 
in Macedonia. Stephanus meminit etiam sinus cognomento Toronaei, ἃ quo 
proverbium ductum videri possit, nisi quod mare surdum vocatur aut litus surdum 


magno fragore resonans, ut ob strepitum undarum praeterea nihil exaudire liceat. 

1809. IT, 1X, 9. Surdior turdo 


Κωφότερος κίχλης, id est Surdior turdo. Zenodotus ex Eubuli Dionysio citat. 
Ascribit surditatem huic avi peculiarem, cum sit loquacissima, vel proverbio teste. 
Unde concinne dicetur in eos, qui perpetuo blaterantes ipsi non auscultant, quid 


vicissim ab aliis dicatur, quod vicium in multis licet deprehendere. 
1810. II, 1X, 10. Effoeminatorum etiam oratio effoeminata 


Ἔνεισιν ἐν δειλοῖσι κἄνανδροι λόγοι, id est 

Inertibus viris iners oratio. 
Ut quisque est, ita et loquitur. Refertur ἃ Zenodoto. Confine ill, quod alibi 
retulimus : Fatuus stulta loquitur, item 1111: Qualis vir, talis oratio. Tametsi longe 


alium Drancen fecit Vergilius, lingua fortem bellatorem, re imbellem. 
1811. II,1X, 11. Stupidior Praxillae Adonide 


Ἠλιθιώτερος Πραξίλλης Ἀδώνιδος, id est Stultior Praxillae Adonide. In 
vehementer stupidos. Polemon apud Zenodotum tradit Praxillam fuisse quampiam 
Sicyoniam poetriam, quae in suis cantionibus Adonidem inducit ab inferis 
interrogatum, quid apud superos pulcherrimum reliquerit, respondere solem, 
cucumeres, mala. Quod cum vehementer insulsum videretur, cucumeres et mala 


cum sole componere, proverbio dici coeptum in homines nullius judicii. 
1812. II, 1X, 12. Simonidis cantilenae 


Σιμωνίδου μέλη, id est Simonidis cantilenae. De vafris ac subdolis dictum est. 
Hunc tradunt primum astutiam et quaestum in artem induxisse. Erant illi duo 
scrinia, alterum gratiarum, alterum praemiorum, quae cum post tempus aliquantum 
aperuisset, gratiarum arculam semper offendebat inanem, praemiorum semper 


plenam, hoc commento significans se nolle gratis donare carmina. Meminit hujus rei 

Plutarchus in libello Περὶ τῆς πολυπραγμοσύνης. Unde Aristophanes apud 
Suidam : Ἄισαι Σιμωνίδου μέλη, id est Cane Simonidis carmina. Meminit 
Aristophanes in Avibus : 

Πρῶτον μὲν αὐτὸν τὴν λύραν λαβόντ΄ ἐγὼ ᾿κέλευσα 

Ἅισαι Σιμωνίδου μέλη, id est 

Primum quidem ipsi iussi, uti sumpta lyra sonaret, 

Simonideam cantionem. 
Ad duo scrinia allusit Thocritus in Charitibus : 

Ὀκνηραὶ dE πάλιν κενεᾶς ἐπὶ πυθμένι XNA OÙ, id est 


10 Rursus at ignavae vacuo intra scrinia fundo. 
1813. IT, 1X, 13. Si tibi machaera est, et nobis urbina est domi 


Plautus in Bacchidibus : 

Si tibi est machaera, et nobis urbina est domi. 
Quoties malum malo opponitur ; nam machaera et urbina utrunque teli genus est. 
Sunt autem apud Plautum Chrysali verba minas minis referentis et militis saevitiam 
saevis item dictis retundentis. Placiades Fulgentius pro urbina legit veruina et 


interpretatur teli genus oblongum. Simillimum est illis : Par pari et Malo nodo malus 


quaerendus cunneus. 


1814. II, 1X, 14. Semper agricola in novum annum dives 


20 Ἀεὶ γεωργὸς εἰς νέωτα πλούσιος, id est 
Agricola semper dives annum in proximum. 
De 115 dictitatum, qui spe futuri compendii divites sunt ac sibimet expectatione rerum 
amplarum blandiuntur. Ductum a colonis, qui semper proximae aestatis uberiorem 


proventum sibi pollicentur eaque spe jam sumptus nonnullos audent facere. 

1815. II,1X, 15. Semper virgines Furiae 


Ἀεὶ παρθένοι Ἐριννῦς, id est Semper virgines Furiae. Proverbium obscurius 
deterret a peccando. Erinnyes enim, malefactorum ultrices, corrumpi non queunt, 
quo minus poenas sumant de 115, qui commeruerunt atque hac gratia dictae virgines. 


Suidas e Sophocle citat. 


1816. II,1X, 16. Senex bos non lugetur 


Γέρων βοῦς ἀπένθητος δόμοισιν, id est Bos senex vacat luctu domesticorum. 
Hoc est: senum mors, quod tempestiva videatur, non lugetur ab amicis. Quin et 
hodie, si quando nuntiatur obitus hominis natu grandis, Nihil acerbius, inquiunt, 
haud periit in cunabulis ; mortem juvenum complorant 11 quoque, ad quos nihil 
attinet. Talem mortem deprecatur Solon apud Ciceronis libro De senectute. Elogium 
autem Solonis, cujus meminit Tullius, sic habet : 
Mndé μοι ἄκλαυστος θάνατος, μόλοι, ἀλλὰ φίλοισι 
Ποιήσαιμι θανών ἄλγεα καὶ στοναχάς, id est 
Ne miillugubris veniat mors, sed mihi charis 
Moerorem potius adferat et gemitus. 
Ennius contra : 
Nemo me lachrymis decoret neque funera fletu 
Faxit. 
Sed uterque recte sensit : Solon vult mori charus ac desiderandus suis, Ennius non 
putat lugendam mortem, quam consequitur immortalitas. Refertur et hic versus e 
Menandro : 
Πικρόν ἐστι χρῆμα γέρων ἐν οἰκίᾳ μένων, id est 


Molesta res est in domo manens senex. 


1381 


10 


20 


1817. II, ΙΧ, 17. Sero venisti, sed in Colonum ito 


Où’ ἦλθες, ἀλλά γ΄ εἰς Κολωνὸν ἵεσο, id est 

Serus ades, ast Colonon hinc te conferas. 
Jocus proverbialis adversus eos, qui post tempus advenirent aut qui mercede 
quippiam facerent. Porro Colonus est terra aeditior in speciem tumuli seu collis. 
Hujusmodi duo erant Athenis alter juxta Neptuni templum, in quem equites 
conveniebant, alter juxta templum Vulcani, qui a foro seu mercatu dictus est 
ἀγοραῖος. Hinc Colonetae dicti qui mercede conducerentur, quod illic consisterent 


qui conductorem quaerebant. Hujus modi ferme Suidas. 


1818. II,1X, 18. Ad pedem 


Περὶ πόδα, id est Juxta pedem. Quod appositum et vehementer 
accomodatum, id περὶ πόδα dicebatur, sumpta metaphora a calciamentis probe ad 
pedis mensuram quadrantibus. Unde celebratur et illud Pauli Aemilii apophtegma 
novum calceum ostendentis : Vos, inquit, videtis bellum ac novum esse calceum, 
verum qua parte pedem torqueat meum, id ego demum sentio, significans Papyriam 
uxorem non esse suis accomodatam moribus. Suidas Platonem citat, poetam opinor : 

Ὡς ἐστί μοι τὸ χρῆμα τοῦτο περὶ πόδα, id est 


Ut hoc meo negotium quadrat pedi. 


1819. II,1X, 19. Sarpedonium litus 


Σαρπηδονία ἀκτή, id est Sarpedonium litus. De re turbulenta recte dixeris 
sive de vehementer clamosis et obstreperis. Est enim hujusmodi litus quoddam 
Thraciae Neptuno sacrum, quod asssiduis fluctibus tunditur. Est et aliud ejusdem 
modi nominis in Cilicia, rursum aliud juxta Oceanum, ubi Gorgonibus sedes esse 


ferunt. 

1820. IT, 1X, 20. Servilior Messena 


Δουλότερος Μεσσήνης, id est Servilior Messena. De minime liberis dicebatur 
et alieno viventibus arbitrio. Lacedaemonii Messenios, quod iterum atque iterum 
descivissent, in servitutem redegerunt eosque durius etiam quam reliquos servos 
tractarunt, ne denuo res novas moliri possent. Historia refertur a Pausania in 


Messenicis et a Justino libro Epitomarum tertio. 


1821. II,1X, 21. Servus cum sis, comam geris 


Δοῦλος ὧν κόμην ἔχεις, id est Servus cum sis, comam habes. De eo, qui 
praeter decorum quippiam faceret, velut si quis humili conditione patriciorum 
cultum imitaretur. Apud Lacedaemonios enim ingenui comam alebant. Adagium 
refertur quidem a Suida, caeterum extat apud Aristophanem in Avibus : 

Ἔπειτα δῆτα δοῦλος ὧν κόμην ἔχεις ; id est 


Ac deinde, servvus cum 5165, portas comam ? 


1822. II, 1X, 22. Servorum civitas 


Δούλων πόλις, id est servorum civitas. De coetu convictuque hominum 
improborum, furacium aut ignobilium dici potest. Est hoc nomine civitas quaepiam 
in Libya, ut auctor est apud Suidam Ephorus in quinto, apud Stephanum Hecataeus. 
In hanc si quis servus lapidem importasset, continuo liber fiebat, etiam si pergrinus 
fuisset. Est et altera, cui nomen Ἱεροδούλων, quod servis dicata sit, in qua unum 
duntaxat ingenuum vivere tradunt. Est rursum in Creta Δουλόπολις χιλίανδρος, id 
est Mille viris habitata, ut auctor est Sosicrates in prima narratione Rerum 
Creticarum. Est item alia juxta Thraciam Πονηρόπολις, id est Improborum civitas ; 
in hanc Philippus collegisse dicitur velut in sentinam infames et moribus improbatis, 
ut sycophantas, falsos testes, praevaricatores et id genus alios ad numerum duum 


milium, ut auctor est Theopompus in Rerum Phillipicarum libro ΧΙ]. Testatur et 

Plutarchus in commentario De curiositate. Est et in Aegypto regio quedam 
Δουλοπόλις appellata teste Olympianico. Plutarchus in collectaneis proverbiorum 
ostendit dici solitum de raris inventu effertque ad hunc modum : Οὐκ ἔστιν δούλων 
πόλις, id est non est servorum civitas. Non dissimile quod Plinius narrat de gente 
Hessenorum in Syria, ad quos fugitant usquequaque nocentes. Quae sola toto in orbe 
sine ulla foemina vivit, omni venere abdicata, socia palmarum. In diem ex aequo 
convenarum turba renascitur, longe frequentantibus quos vita fessos ad mores 


eorum fortunae fluctus agitat. 


1823. II, 1X, 23. Samiorum flores 


Σαμίων ἄνθη, id est Samiorum flores. Ubi quis extremam voluptatem 
decerperet. Hoc autem nomine dicebatur locus quidam, in quo mulieres cum viris 
convivium agitatabant omnique genere voluptatum affatim explebant sese. Quibus 
deliciis effoeminati postea subacti sunt a Persis et in servitutem acti. Stephanus 
admonet Samum insulam olim Ἀνθέμουσαν appellatam fuisse, nimirum a floribus ; 
eandem Παρθενίαν fuisse vocatam, videlicet a virginibus. Refertur adagium in 
collectaneis, quae Plutarchi feruntur titulo. Meminit et Athenaeus libro XII ex 
Clearcho, demonstrans locum ita vocatum ob varias formas puellarum, quae veluti 
flores arridentes ad libidinem invitabant. Apte quadrabit in civitatem, domum, 


denique hominem voluptatibus perdite addictum. 


1824. II, 1X, 24. Summaria indicatura 


Ῥωπικὸν œviov, id est Summaria indicatura. De rebus vilibus, magno tamen 
emptis, quemadmodum fit nonnumquam in auctionibus, cum non expenditur 
singillatim uniuscujusque rei pretium, sed multa simul congesta pariter aestimantur. 
Graecis enim ῥῶπες virgulta dicuntur et ῥῶπον appellant fasciculum seu sarcinam e 


diversis rebus colligatam aut varios colores simul confusos. Fit autem saepenumero 

ut emptor parum attentus in hoc emptionis genere circumveniatur. Adagium refertur 


a Diogeniano. Meminit et Suidas. 


1825. II, ΙΧ, 25. Regia vaccula 


Βασιλικὸν βοΐδον, id est regia bucula. De prodigiosa foecunditate ferebatur 
natum e miraculo rei gestae. Aetate Ptolemaei junioris vacca quaedam eodem partu 
sex aedidit vitulos. Auctor Diogenianus. Simile illud Juvenalis : Scropha foecundior 


alba. 


1826. II,1X, 26. Pura ἃ nuptiis 


Ἁγνὴ γάμων, id est Rudis nuptiarum. Per ironiam dicebatur in impudicam 
quod citra nuptias sui copiam faceret. Horatius : 
Nuptiarum expers et adhuc protervo 


Cruda marito. 


1827. ΠῚ, ΙΧ, 27. Rheginis timidior 


Ῥηγίνων δειλότερος, id est Rheginis formidolosior. Xenarchus apud 
Zenodotum, Sophronis, qui de mensibus scripsit, filius, in gratiam Dionysii tyranni 
taxavit Rheginenses ut ignavos in rebus bellicis animique pavidi, quemadmodum 


testantur Graecorum adagiorum collectanea. 


1828. II, IX, 28. Inertium chorus 


Ἀργούντων χορός, id est Feriatorum chorus. De coetu lascivientium 
dicebatur. Otium enim ad omnem nequitiam impellit, praecipue juventam. Confine 


est illi, quod alias dictum est : inertibus semper feriae. 

1829. Π, ΙΧ, 29. Rapina rerum Cinnari 


Ἁρπαγὴ τῶν Κιννάρου, id est Direptio bonorum Cinnari. De facultatibus per 
tumultum direptis, veluti cum principes praeter jus in alienas fortunas injiciunt 
manus. Timaeus scriptum reliquit Cinnarum quempiam fuisse patria Selinusium, 
arte leonem, qui hoc quaestu ad summas opes pervenerit. Is, quoad vivebat, 
pollicebatur se facultates omnes Veneri consecraturum, caeterum moriens populo 
diripiendas exposuit. Huic non dissimile quod alibi commemoravimus : Porsenae 


bona. 


1830. II, 1X, 30. Rhadamantheum judicium 


Ῥαδαμάνθυος κρίσις, id est Rhadamanthi judicium. De incorrupte 
judicantibus. Rhadamanthus enim manium judex neque muneribus neque gratia 
deflectitur, quo minus severe judicet. Accommodari poterit ad mortis necessitatem 
maximis pariter ac minimis ex aequo communem juxta illud Aeschyli apud 
Aristophanem in Ranis : 

Μόνος θεῶν γὰρ Θάνατος où δώρων ἐρᾷ, id est 

Una e deis Mors ulla captat munera. 

Item Horatius : 
Pallida mors aequo pulsat pede pauperem tabernas 
Regumque turreis. 

Idem alibi : 

Non si trecenis quotquot eunt dies, 

Amice, places illachrymabilem 

Plutona tauris. 

Item Pindarus in Nemeis : Ἀλλὰ κοινὸν γὰρ ἔρχεται κῦμ΄ Ἀΐδαο, πέσε δὲ ἀδόκητον 
καὶ δοκέοντα, id est Fluctus enim Orci communiter accidit obruitque tum opinantem 


tum inopinum, hoc est et juvenem et senem aut pariter et nobilem et obscurum. 

Bifariam enim interpretantur ἀδόκητον καὶ δοκέοντα. Item in Olympiacis : Βουλαῖς 
ἐν ὀρθαῖς Ῥαδαμάνθυος κρίσις, id est Rectis Rhadamanthi decretis. Item alibi 
demonstrans unum Rhadamantum nec assentari cuipiam nec quicquam ad gratiam 
facere : Ὁ δὲ Ῥαδάμανθυς εὖ πέπραγμεν, ὅτι φρενῶν ἔλαχε καρπὸν ἀμώμητον 
οὐδ΄ ἀπάταισι θυμὸν τέρπεται ἔνδοθεν, id est Fortunatus Rhadamanthus, qui 
fructum judicii sortitus est inculpatum neque imposturis intus in animo delectatur. 


Usurpat et Plato libro De Legibus XII. 


1831. IT,1X, 31. Rhadamanthi jusjurandum 


Ῥαδαμάνθυος ὅρκος, id est Rhadamanthi jusjurandum, dicebatur quod 
verissimum quidem esset, caeterum nullum deum ascisceret. Socrates per canem et 
anserem jurare consuevit, ne quem deorum citaret, sive quod non crederet ullos esse 
deos, sive quod non arbitraretur esse boni viri deos suorum negotiorum testes 
accersere. Hoc autem jusjurandi genus ad Rhadamantum referebant. Notavit 
adagium Aristides rhetor in Pericle, cum ait : Ὥσπερ ἄν ei λέγοις τὸν Ῥαδάμανθυν 
ἐθίζειν τοὺς ἀνθρώπους ἐπιορικεῖν, ᾧ τοσοῦτον περιῆν εὐσεβείας Kai 
δικαιοσύνης, ὥστε καὶ τελευτήσας τοῖς ἐκεῖσε ἀφικνομένοις δικάζειν δοκεῖ, id est 
Perinde quasi dicas Rhadamanthum mortales in consuetudinem adduxisse pejerandi, 
qui usqueadeo pietate justitiaque praecelluerit ut etiam vita defunctus 115 qui illuc 
appellunt judex esse credatur. Pythagorici per quaternionem jurare solent, quem 
τετρακτύν appellant : 

Où μὰ τὸν ἁμετέρᾳ ψυχᾷ παραδόντα TETOAKTUV, id est 

Non per eum, ἃ quo animae est datus 116 quaternio nostrae. 

Existimant enim hunc numerum usqueadeo ad animae perfectionem pertinere, ut 
eum in arcanis venerentur. Auctor Macrobius primo Commentarioin Somnium 
Scipionis. Pythagoras in Carminibus aureis quaternionem sacrum animae fontem 
vocat. Graeci per caput alterius jurare consueverunt. Juvenalis : Graecis nondum 


jurare paratis / Per caput alterius. Vergilius : Per caput hoc juro. 

1832. II,1X, 32. Litore loquacior 


Paxias λαλέστερος, id est Litore loquacior. In rabulam et obstreperum 
dicebatur. Nam rhachia Graecis litus appellatur, praesertim scopulis ac rupibus 
asperum, quod assiduis tunditur fluctibus non sine fragore, unde et Graeca vox 
ducta videtur ῥαχίας quasi τραχία. Nam ea vox ad omne, quod asperum ac 


spinosum est, deflectitur. 


1833. II, IX, 33. Praesentem fortunam boni consule 


Τὸ παρὸν εὖ ποιεῖν, id est Quod adest, boni consule, καὶ Τὸ παρὸν εὖ 
τίθεσθαι, id est Quod adest, aequi bonique facere semper oportet. Admonet 
adagium ne nos alienarum rerum cupiditate maceremus, sed quaecunque contigit 
sors, eam velut optimam amplectamur. Magna enim felicitatis pars, ut sua cuique 
fortuna placeat. Plato in Gorgia : Ὡς ἔοικεν ἀνάγκη μοι κατὰ τὸν παλαιὸν λόγον τὸ 
παρὸν εὖ ποιεῖν καὶ τοῦτο δέχεσθαι τὸ διδόμενον παρὰ σοῦ, id est Necessum est 
mihi, sicut videtur, juxta vetus adagium quod adest boni consulere et hoc accipere, 
quod abs te datur. Cratinus in Pylaea : 

Ἄνδρας σοφοὺς χρὴ τό γε παρὸν πρᾶγμ΄ ὡς καλὸν, 

Εἰς δύναμιν εὖ τίθεσθαι, id est 

Sapientium est virorum, uti quod adest, boni 

Tanquam bonum sit, consulanr pro viribus. 

Affine illi, quod alibi retulimus : Στράτην ἔλαχες, ταύτην κόσμει, id est Spartam es 
nactus, eam dispone. Quod quidem carmen citat Stobaeus ex Euripidis tragoedia, cui 
titulus Τήλεφος, id quod obiter admonendum duximus. Nam adagium suo dictum 


est loco. 

1834. ΠῚ, ΙΧ, 34. Qui omni in re et in omni tempore 


Aulus Gellius explicans vim μορίου στερητικοῦ ait hunc senarium 
antiquissimum proverbii vice celebratum fuisse : 

Sed enim qui in omni re atque in omni tempore 

Omni laude vacat, is illaudatus est, 

Is omnium pessimus deterrimusque est. 
Admonet paroemia fere neminem esse tam deplorati ingenii, qui non aliquando dicat 
faciatve quod laudem promereatur. Refertur iisdem ferme verbis a Macrobio libro 
Saturnalium vi. Ex quo mihi visus sum deprehendisse manifestum errorem 
scripturae in Gelliano libro per eruditum quempiam admissum. Is enim non 
intelligens hos esse versus : Sed enim qui in omni re atque in omni tempore etc. 
suspicatus est Graecum versiculum omissum a librariis ; in ejus locum supposuit hoc 
carmen : 

Πολλάκι καὶ κηπωρὸς ἀνὴρ μάλα καίριον εἴπειν, 
cum versus, de quo sentit Gellius, sit Latinus, quem mox subjicit : Sed enim qui in 
omni, etc. Id liquet ex Macrobio, qui locum hunc ad verbum pene suffuratus est in 
suos commentarios. Porro Graecus versiculus nihil facit ad explicandam vim hujius 
vocis illaudatus, sed obiter admixtus est, quasi probandum esset quod dixerat, 
neminem esse tam efflictis moribus quin faciat dictatve nonnumquam aliquid, quod 
laudari queat. Quo quidem loco rursus efflictis depravatum est in efferis ; potest 
enim illaudatus esse, qui non sit efferis moribus, sed efflictos mores dixit perditos et 
corruptos. Sunt autem tres senarii sententiam absolventes, nisi quod alicubi videntur 
vitiati a scribis : 

Sed enim qui in omni re atque in omni tempore. 
Hic primus pulchre constat. Constabit et alter, si legatur : 


Qui omni vacat laude, is vir illaudatus est. 

Nam dictiunculam vir etiam aurium sensus in hoc versu videtur requirere. Constabit 
et tertius, si legas : 
Isque omnium est deterrimusque ac pessimus. 


Locus est apud Gellius libro secundo, capite sexto, si quis volet conferre. 
1835. II, ΙΧ, 35. Qui e nuce nucleum esse vult, frangit nucem 


Qui commodum appetit, ne fugiat laborem. Qui quaerit voluptatem, prius 
experiatur sudorem, sine quo non paratur vera voluptas. Hanc sententiam Plautus 
figura sane quam proverbiali extulit : 

Qui e nuce, inquiens, nucleum esse vult, frangit nucem. 

Qui quaerit animi pabulum in arcanis litteris, scrutetur sub allegoriae involucro 
conditum mysterium. Sic enim usurpavit alicubi divus Hieronymus. Nux enim foris 
tum dura tum amara, intus suavissimum condit cibum. Huc referendum illud 
Homericum figmentum de moly herba, quam ait radicem quidem habere nigram, 
sed florem lacteum. Hanc ita describit Odysseae libro decimo : 

Pin μὲν μέλαν ἔσκε, γάλακτι δὲ εἴκελον ἄνθος: 

Moov δέ μιν καλέουσι θεοί, χαλεπὸν δὲ τ᾽ ὀρύσσειν 

Ἀνδράσι γε θνητοῖσι: θεοὶ δέ τε πάντα δύνανται, id est 

Atra quidem radix suberat, sed lacteolus flos ; 

Moly vocant superi, mortalibus ardua res est 

Evulsisse viris ; coelestes omnia possunt. 

Accommodari potest cum ad omnem disciplinam, tum peculiariter ad gammaticam, 
quae cum sit pueris amara, senibus jucunda est. Quadraverit et in virtutis studium, 


cujus initium acerbum, progressus facilis, finis jucundus. 
1836. II, ΙΧ, 36. Quis parentem laudabit nisi infelices filii ? 


Τίς πατέρ΄ αἰνήσει΄, εἰ μὴ κακοδαίμονα τέκνα ; id est 


Quis patrem laudet, nisi proles laudis inanis ? 

Carmen vulgo jactatum de his, qui majorum suorum facinora jactitant, nimirum nihil 
habentes, quod de se ipsis vere praedicent, cujusmodi Ponticum quempiam ridet 
Juvenalis Satyra VIII : 
Sed te censeri laude tuorum, 

Pontice, noluerim, sic ut nihil ipse futurae 

Laudis agas. Miserum est alienae incumbere famae. 
Poterit in hanc quoque torqueri sententiam : Improbi filii sic laudant parentes, dum 
illos ceu bonos desiderat populus, quod hos longe deteriores ferre non possit, id 
quod nonnumquam solet in principibus usu venire, videlicet ut quem vivum 
oderant, mortuum probent ac requirant, filii comparatione bonum. Refert et explicat 
hoc adagium Plutarchus in Vita Arati : Παροιμίαν τινὰ παλαιάν, ὦ Πολύκρατες, 
δείσας μοι dOKEL TO δύσφημον αὐτῆς ὁ φιλόσοφος Χρύσιππος, οὐχ ὃν ἔχει τρόπον, 
ἀλλ΄ ὡς AUTOS ᾧετο βέλτιον εἶναι, διατίθεσθαι: 

Τίς πατέρ΄ αἰνήσει΄, εἰ μὴ εὐδαίμονες υἱοί ; 
Διονυσόδωρος δὲ ὁ Τροιζήνιος ἐξελέγχων αὐτὸν ἀνεκτίθησι τὴν ἀληθινὴν οὕτως 
ἔχουσαν: 

Τίς πατέρ΄ αἰνήσει΄, εἰ μὴ κακοδαίμονες υἱοί; 
Καί φησι ἀφ΄ αὑτῶν οὐδενὸς ἀξίους ὄντας, ὑποδυμένους δὲ προγόνων τινῶν 
ἀρεταῖς καὶ πλεονάζοντας ἐν τοῖς ἐκείνων ἐπαίνοις ὑπὸ τῆς παροιμίας 
ἐπιστομίζεσθαι. Id est Adagium quoddam vetus, o Polycrates, Chrysippus 
philosophus, infamiam illius ut mihi videtur veritus, non ut habet, sed ut ipsi visum 
est melius proposuit : Quis patrem laudarit, nisi felices filii ? Caeterum Dionysodorus 
Troezenius redarguens illum verum proverbium denuo exponit. Id habet ad hunc 
modum : 

Quis patrem laudet, nisis proles indigna laudis ? 
Aïtque eos, qui, si suis ipsorum meritis aestimentur, nullius sint pretii, caeterum 


insinuantes sese majorum suorum quibusdam virtutibus atque illorum laudibus sese 

immodice venditantes, hoc proverbio ad silentium adigi. Hactenus Plutarchus. 


Usurpavit in eundem sensum M. Tullius in Epistolis ad Atticum. 


1837. II, ΙΧ, 37. Nam jam illi non sunt, at qui sunt, mali 


Οἱ μὲν γὰρ οὐκ ἔτ΄ εἰσίν, οἱ δ΄ ὄντες κακοί, id est 

Partim haud quidem jam sunt, at ii, qui sunt, mali. 
Dici solitum, ubi quis requirit ea, quae quondam quidem extiterunt, verum 
temporum culpa perierunt. Veluti si quis principes Codros, Camillos, Fabricios, 
Epaminondas hac tempestate requirat aut inter monachos Paulum, Antonium, 
Hieronymum, non intempestiviter hoc carmen occinas. Est autem Aristophanis in 
Ranis, in qua fabula Bacchus inducitur descendens ad inferos, ut Euripidem aut 


bonum aliquem poetam inveniret ; apud superos enim neminem reperiri nisi malum. 


1838. II, IX, 38. Quaerendae facultates, deinde virtus 


Δίζεσθαι βιοτὴν, ἀρετὴν δὲ, ὅταν ἢ βίος, id est Quaerendus victus, virtus 
autem, ubi victus adfuerit. Refertur ad Diogeniano. Hoc proverbium Horatius sic 
effert in Epistolis : 

O cives, cives, quaerenda pecunia primum, 

Virtus post nummos. 

Per ironiam autem dictum est ; neque enim hoc sentit Horatius, prius habendam esse 
rationem facultatum quam morum, sed irridet sententiam vulgo decantatam, quam 


his quoque temporibus plerique parentes liberis suis serio inculcant. 


1839. II, ΙΧ, 39. Qui apud inferos sunt terniones 


Τὰς ἐν Ἅιδου τριακάδας, id est Qui sunt apud inferos terniones. Hoc adagio 
ridebantur 11, qui res abditas et abstrusas curiosa quadam diligentia vestigarent. Non 
absurde torquebitur in eum, qui nimis anxie vel superstitiose magis arcanarum 


litterarum mysteria rimatur aut qui Homericas fabulas omneis inanibus allegoriis 

interpretari conetur aut Platonicorum et Pythagoreorum numeros explicare laboret. 
Aïunt terniones apud inferos honoratos esse ut Hecatae sacros, cui quidem ob id 
ipsum trigla piscis sacrificatur, et simulacrum ejusdem in triviis constitui mos erat. 
Ad quos respiciens Vergilius : 


Tergeminamque Hecaten, tria virginis ora Dianae. 


1840. II, 1X, 40. Neque quantum lusciniae dormiunt 


Οὐδ΄ ὅσον ἀηδόνες ὑπνώουσιν, id est Nec quantum lusciniae dormiunt. In 
eos convenit, qui somni parcissimi sunt. Lusciniae minimum dormire feruntur vel 
propter Ityn extinctum vel ob timiditatem. Equidem magis arbitror dictum quod 


lusciniae vernis mensibus per omnem fere noctem perpetuo cantu garriant. 


1841. II, 1X, 41. Cujusmodi portento me involvit fortuna 


Οἵῳ μ΄ ὁ δαίμων τέρατι συγκαθεῖρξεν, id est 

Monstro cui fortuna me implicavit. 
Trimeter est catalecticus. Dici conveniet ubi negotium incidit cum homine moroso 
difficilique, cum quo non queas vivere nec a quo te possis extricare. Carmen 
sumptum est ex tragoedia Philoxeni poetae, apud quem Ulysses inclusus in antro 
Cyclopo hoc modo loquitur : 

Οἴω με ὁ δαίμων TÉQATL συγκαθεῖρξεν. 


Refertur a Zenodoto. 


1842. IT, 1X, 42. Fixis oculis intueri 


Ἀτενὲς ὁρᾶν, id est Defixis oculus obtueri. Sic transferatur, proverbialis erit 
figura, nempe pro eo, quod est attentius accuratiusque considerare, fixius intueri, 
pressius inspicere. Sumptum est ab amantibus, qui stupentibus nec usquam dimotis 
oculis inspiciunt id quo delectantur. Adagium recensetur a Diogeniano. Plutarchus 


in commentario De audiendo : Βαρὺς μὲν γὰρ ὁ ἀκροατὴς καὶ φορτικὸς ὁ πρὸς πᾶν 

ἄτεγκτος καὶ ἀτενὴς TO λεγόμενον, id est Gravis enim auditor ac molestus qui ad 
singula stupet et defixis est oculis, ut dicitur. M. Tullius Pro Lucio Flacco : Ut totam 


causam quam maxime intentis, ut aïunt, oculis acerrime contemplemini. 


1843. II, 1X, 43. Pulverem oculis offundere 


Pulverem ob oculos offundere, dicitur qui de industria rem obscurat et 
adversario judicium eripit. Traductum videtur a militia. Saepe fit enim ut hostis data 
opera pulverem cieat in hostem. Hac arte Sertorius Romanus Cacitanos (ut Graecus 
habet, Characitanos) quosdam vicit, auctore Plutarcho, cujus rei mentionem fecimus 
in adagio De Caecia nubes attrahente. Utitur hoc proverbio praeter alios divus 
Hieronymus in epistolis. M. Tullius gloriatur se in actione quadam judicibus tenebras 


offudisse. Est apud Plautum in Milite simile quiddam de glaucomate oculis oborto. 


1844. IT, IX, 44. Psecas aut ros 


Ψεκὰς ἢ δρόσος, id est Psecas aut ros. In crebrius expuentes dictitabatur. 
Ψεκὰς enim aspersio illa ac velut irroratio vocatur, quoties minutissimis guttulis 
irrigamur, ut pluvia rori simillima. Primitus autem per lusum dictum est in 
Antimachum lyricum poetam, quod subinde expuens eos quibuscum loquebatur 
conspergeret. Idem cognominis datum fuit et Olympico cuidam, quem nonulli 
putant tulisse legem, ne quem nominatim taxarent poetae atque ita factum, ut multo 
quam prius pauciores accederent ad certamen et qui prodibant laudarent, non 
carperent. Unde hujusmodi delinimenta ψεκὰς appellata videntur. Vocantur enim 
psecades ancillae, quae delicatarum matronarum capillos medicato fuco 
conspergunt. Adagium refertur a Diogeniano. M. Tullius in Epistolis ad Atticum 
consputare dixit pro conviciis levioribus aspergere, nimirum ad hoc alludens 


adagium. 

1845. II, 1X, 45. Haesitantia cantoris tussis 


Ἀπορία ψάλτου βῆξ, id est Haesitantia cantoris tussis. Suidas adagium 
neotericum esse monet. Dictum videtur, quoties non suppetit quod dicamus idque 
velut aliud agentes dissimulamus, velut apud Platonem Aristophanes, ne diceret in 
convivio, singultum fingit. Sumptum apparet a cantoribus, qui cum haerent in 
cantione, tussim stimulant, ut hac videatur interrupta cantilena, non inscitia. Confine 


putoilli, quod alias dictum est : Tussis pro crepitu. 


1846. II, 1X, 46. Extritum ingenium 


Παρεξηυλημένον νοῦν ἔχων, id est Mentem habens evanidam. 
Παρεξηυλημένον perinde sonat quasi dicas extibiatam, ducta siquidem est 


metaphora a tibiarum lingulis, quae postea quam exciderint, inutilis est tibia. 


1847. ΠῚ, ΙΧ, 47. Panagaea Diana 


Ἢ παναγαία Ἄρτεμις, id est Panagaea Diana, dicebatur olim 
peregrinationum impensius amans, errabundus, instabilis, nulla certa sede 
consistens, siquidem Diana vagari dicitur apud poetas et per nemora montesque 
oberrare. Quin domicilium etiam subinde mutat, nunc apud superos agens, nunc 
apud inferos, ne specie quidem semper eadem, sed nunc pleno orbe, nunc mutila, 


nunc nulla. 


1848. II, ΙΧ, 48. Pastillos Rufillus olet, Gorgonius hircum 


Paroemias speciem prae se gerit illud Horatianum in Sermonibus : 

Pastillos Rufillus olet, Gorgonius hircum. 
Dicendum vel in duos aliquos diversis laborantes vitiis vel in eundem sui 
dissimilem, nempe modo loquaciorem quam sat sit, modo impendio taciturnum, 


interdum pueriliter ineptum, interdum Catone severiorem, nonnumquam profusum, 

nonnumuam sordidum. Siquidem ut vitio dandum, si quis hircum oleat, ita adaeque 
vituperandum, si quis oleat ungenta; nam pastilli pilulae sunt unguentariae. 


Alterum spurci est, alterum mollis. 


1849. II,1X, 49. Claudus optime virum agit 


Ἄριστα χωλὸς οἰφεῖ sive, ut alias legitur, ὀχεῖ, id est Optime claudus virum 
agit. Dici solitum, ubi quispiam suam sortem vel parum egregiam anteponit alienae 
tametsi praestantiori. Ab Amazonum apophtegmate natum aiunt. Tradunt morem 
Amazonibus fuisse quondam ut pueros masculos detorta tibia coxave claudos 
efficerent. Porro cum bellum esset illis adversus Scythas atque illi eas conarentur 
illicere, ut ad sese descicerent, dicentes futurum, ut posthac non cum claudis ac 
mutilis, sed cum integris viris rem haberent, Antianira Amazonum dux respondit ad 
hunc modum : Ἄριστα χωλὸς οἰφει. Usurpavit Athenaeus libro XII: Ὄντως γὰρ 
ἄριστα χωλὸς οἰφᾷς, id est Vere enim claudus optime virum agis. Theocritus 
φιλοίφην appellat virum coitus avidum, Hesychius φίλοιφον dicit. Animadversum 
est etiam illud nostris temporibus, plerunque qui tibiis sunt mutilis aut quopiam 
membro trunci, eos ad usum Veneris reliquis magis idoneos esse, nimirum paria 
faciente natura. De claudo, quare sit salacior caeteris, causam reddit Aristoteles in 
Problematibus, sectionis decimae problemate XXVI, quod in hoc parum alimenti 
deorsum delabatur ob crurum vitium, plus autem superiora petat et in semen 


vertatur. 


1850. II, ΙΧ, 50. Ogygia mala 


Ὠγύγια κακά, id est Ogygia mala, recte dicentur vel ingentia vel antiqua ; 
nam utrunque Graece significat Ogygium. Ali malunt ad Ogygum primum 
Thebanae civitatis principem referre. Hujus filius Cadmus ob filias suas in varias 
calamitates incidit. Quo respiciunt qui Ogygia mala pro atrocissimis interpretantur. 


Hujusmodi ferme Suidas, nisi quod magis probat ut Ogygia mala vetusta dicantur. 

Caeterum qui Ogygia vetera dicunt, illud sequuntur quod olim Boetiorum ac 
Thebana regio Ogygia dicta sit. Quin et omnis Attica olim hoc habuït nominis, sicuti 
testatur Stephanus. Est et insula pervetusta dicta Ogygia, in quam Ulysses naufragus 
emersisse fingitur ab Homero. Unde vox jam obsoleta velut in jocum proverbialem 
abiit. Nec in figura sita est hujus proverbii ratio, sed in novitate vocis, ut in operis 
hujus initio monuimus. Consimili ratione nec sine proverbii specie Graeci priscos ac 
pervetustos wyevidas et wyeviovs appellant, ἃ prisco quopiam deo et multis jam 


seculis obsolete. Hujusmodi propemodum de Ogygiis Suidas et Stephanus. 


1851. II, ΙΧ, 51. Omnia chnaumata 


Πάντα χναύματα, id est Omnia chnaumata, dicebant olim, quoties omne 
negotium significabant. Χναύματα enim Graeci placentarum atque id genus ciborum 
fragmina vocant. Latini quoque reliquias belli et reliquias Danaum dicunt simili 


figura. Refertur adagium a Zenodoto. 


1852. II,1X, 52. Sic est ad pugnae partes re peracta veniendum 


Plato in Gorgia: Πολέμου καὶ μάχης φασὶ χρῆναι, ὦ Σώκρατες, οὕτω 
μεταλαγχάνειν, id est Ad belli pugnaeque munia, Socrates, sic aiunt accedere 
oportere. Jocus erat proverbialis, ubi quis negotio peracto tum demum adveniret, 
quemadmodum ignavi milites solent, qui conflictu peracto sublatoque metu tum 
denique solent adesse vel ad colligendam praedam vel ad epinicia, id est epulum 
victoriale celebrandum. Nam verbum illud μεταλαγχάνειν tarditatem significant ac 
seram muneris functionem. Socrates autem respondens paroemiam explicat simili 
paroemia : Ἄρα τὸ λεγόμενον κατόπιν ἑορτῆς ἥκομεν καὶ ὑστεροῦμεν; id est Num 
post festum, quod aiunt, venimus seroque adsumus ἡ Sumptum videtur ἃ Rheso 
Thracum duce, quem apud Euripidem objurgat Hector, quod serius ad belli 


societatem venisset, nimirum decimo demum anno : Σύμμαχος μὲν où, / Ξένος dE 

πρὸς τράπεζαν, id est Socius haud quidem advenis, sed hospes ad mensam, isque 
respondet : 

Ἀλλ’ ὕστερον μὲν ἦλθον, ἐν καιρῷ δ΄ ὅμως: 

Σὺ μὲν γὰρ ἤδη δέκατον αἰχμάζεις ἔτος 

Kovdév περαΐίνεις, id est 

Sero quidem, ast in tempore advenio tamen ; 

Nam tu quidem jam praelians decennium 

Nihil explicas. 
Allusit huc, nisi fallor, Diogenes. Cum enim quidam inscripsisset aedibus suis hunc 
titulum: Jovis filius Callinicus Hercules hic habitat, ne quid ingrediatur mali, 
Diogenes adjecit aliam inscriptionem : Μετά πόλεμον ἡ συμμαχία, id est Post 
bellum auxilium, significans sero vocari Herculem depulsorem malorum, cum jam 


malus hospes immigrasset in eas aedes. 


1853. II,1X, 53. Obsequium amicos, veritas odium parit 


Obsequium amicos, veritas odium parit. 
Senarius est proverbialis apud Terentium in Andria, non admonens, quid oporteat 
fieri, sed ostendens, quid vulgo fiat. Vulgaris enim amicitia constat obsequiis ; nam 
invicem conivere ad familiarium vitia, 

Haec res et jungit, junctos et servat amicos. 
At inter veros amicos nihil est veritate jucundius, modo absit asperitas agrestis et 
inconcinna gravisque. Porro qui vulgo plurimis studet amicus esse, moribus alienis 
obsecundet caveatque juxta Persium 

Auriculas teneras mordaci radere vero. 
Non probari vero sententiam hanc poetae, satis indicat, cum ait: Namque hoc 
tempore, id est his corruptis moribus. Eandem sententiam in Adelphis idem aliter 
extulit Ut homo est, inquiens, ita morem geras. Donatus admonet proverbialiter 


dictum. M. Tullius in sermone De amicitia : Sed nescio quomodo verum est, quod in 

Andria familiaris meus Terentius dixit : Obsequium amicos, veritas odium parit. 
Molesta veritas est, siquidem ex ea nascitur odium, quod est venenum amicitiae ; sed 
obsequium multo molestius, quod peccatis indulgens praecipitem amicum ferri 
sinit; maxima autem culpa in eo est, qui et veritatem aspernatur et in fraudem 
obsequio impellitur. Pindarus in Nemeïs hymno quinto : Οὔτοι ἅπασα κερδίων 
φαίνουσα πρόσωπον ἀλάθει' ἀτρεκής, καὶ TO σιγᾶν πολλάκις ἐστὶ σοφώτατον 
ἀνθρώπων νοῆσαι. Sentit simplicem veritatem non semper ut est proferendam, 
quod damnosa sit, sed sapientis esse nonnumquam celare suam sententiam, in 
tempore prolaturus, cum fructus spes ostenditur. Apud Athenaeum libro quinto 
citatur hic trimester ex Agathone : 

Et μὲν φράσω τἀληθές, οὐχί 0” εὐφρανῶ, 

Εἰ δ΄ εὐφρανῶ τί σ΄, οὐχὶ τἀληθὲς φράσω, id est 

Si vera dicam, tibi voluptati haud ero, 


Si sim voluptati, haud tibi vera dixero. 
1854. IT, 1X, 54. Obviis ulnis 


Obviis ulnis est apud Quintilianum pro eo, quod est avide sitienterque. 
Translatum ab 115, qui porrectis ulnis properant in complexum eorum, quorum 
magno desiderio tenebantur quosque cupidissime conspiciunt. Legimus et obviis 
manibus. Divus Hieronymus ad Pammachium: Condiscipulum quondam et 
sodalem et amicum obviis, ut aiunt, manibus excipio. Basilius in praefatione Diolagi 
Ἀμφοτέρας χερσίν, id est Ambabus manibus, eodem sensu scripsit. Haec si ad rem 
animi detorqueantur, figuram proverbialem habebunt, ut Ego tuas litteras obviis 


ulnis excipiam. 
1855. Π, ΙΧ, 55. Oblivionis campus 


Λήθης πεδίον, id est Lethes campus. Dicetur vel de vehementer oblivionis vel 


de rebus commenticiis ac frivolis, quae nusquam sint. Aristophanes : Tic εἰς τὸ 

Λήθης πεδίον ; id est Quis in Lethes campum ? Vulgus enim nugas esse credit, quae 
de inferis tradunt poetae. Et, ut Juvenalis inquit, Stygio nigras in gurgite ramas / Nec 


pueri credunt. 
1856. II, IX, 56. Omnia sapientibus facilia 


Ἅπαντα τοῖς σοφοῖσιν εὔκολα, id est 

Facilia cuncta sunt viris sapientibus. 
Nihil est tam arduum, quod prudenti consilio non facile conficiatur, aut nihil tam 
acerbum, quod sapiens non aequo animo facileque ferat ratione cuncta leniente. Si 


addas verbum, constabit senarius : στιν δ΄ ἅπαντα. Refertur a Zenodoto. 
10 1857. II, 1X, 57. Omnia esculenta obsessis 


Ἅπαντα γάρ τοι βρωτὰ πολιορκουμένοις, id est 

Cinctis ab hoste vesca sunt οἱ quaelibet. 
Senarius proverbialis : Cum urget necessitas, nihil non facimus. Et vehementer 
famelicis nullus non suavis est cibus. Natum ab urbium obsidionibus, in quibus 
nonnumquam et canes et feles, herbarum radices, nonnumquam humana excrementa 


inopia cibi devorantur. 
1858. IT, 1X, 58. Omnia similia 


Ἅπανθ΄ ὅμοια, καὶ Ῥοδῶπις ἡ καλή, id est 
Similia cuncta, Rhodopis ipsa etiam decens. 

20 Eadem est conditio mortalium, formosi pariter ac deformes senescunt ac moriuntur. 
Rhodopis nomen est puellae cujuspiam formae celebris, cui nomen a roseo aspectu 
videtur inditum. De Rhodope meretricula multa Herodotus libro II, nonnulla Plinius 
libro XXXVI, capite ΧΙ. Cum Graecum carmen habeat Ῥοδῶπις, mirum cur Juvenalis 


corripuerit : Dum Rhodopes uda terit inguina barba. Refertur ἃ Suida proberbiali 


loco. 

1859. Π, ΙΧ, 59. Totus echinus asper 


Ἅπας ἐχῖνος τραχύς, id est Totus echinus asper. In morosos et injucundis 
moribus quadrat. Echinus piscis et item erinacius undique spinis obseptus est, ut 
nusquam impune possis attingere. Est et hominum hujusmodi genus, cum quibus 
nulla ratione possis agere citra litem. Aristophanes in Pace : 

Οὐδέποτ΄ ἂν θείης λεῖον τὸν τραχὺν ἐχῖνον, id est 


Ex scabro in levem numquam vertetur echinus. 
1860. II, 1X, 60. Omnia bonos viros decent 


Ἅπαντα τοῖς καλοῖσιν ἀνδράσιν πρέπει, id est 
10 Bonos probosque cuncta perdecent viros. 
Habet hoc improbitas, ut si quis illaudatus recte faciat dicatve, tamen nescio quo 
pacto non adsit decorum illud ; contra veram virtutem decus quoddam comitatur, ut 
quicquid vir bonus agat, id decorum esse videatur. Tametsi potest et hic accipi 
sensus : Cuncta formosos viros decent, quod formae gratia commendat et dicentem 
et canentem et quidvis agentem. Id erit venustius, si huc deflectas, ut dicas in bonam 
partem accipi laudarique quicquid dixerint fecerintque gratiosi apud principes, adeo 


ut quod huic capitale sit futurum, illi laudem etiam pariat. Refertur a Diogeniano. 
1861. II, ΙΧ, 61. Omitte vatem 


Πάρες τὸν μάντιν, id est Omitte vatem. {ΠῚ conveniet, quoties alicui 

20  parcendum admonebimus, quod is eximius sit et immunis habendus a vulgari sorte, 
veluti si quis poetae, theologo, sacerdoti diceret oportere parci. Antiquitus mos erat, 

ut augur coronatus ante aciem incederet, neque fas erat hunc telis impetere, utpote 


virum sacrum. Poterit adagium etiam per ironiam usurpari. 

1862. II, IX, 62. Oderint, dum metuant 


Oderint, dum metuant. Tyrannica vox sumpta e tragoedia et a nemine 
scriptorum non usurpata, praecipue M. Tullio familiaris ; quam etiam in vulgi 
sermonem processisse satis indicat Seneca libro De clementia secundo, scribens 
multas voces magnas, sed detestabiles in vitam humanam pervenisse celebresque 
vulso fieri, ut illam : Oderint, dum metuant. Cui Graecus, inquit, versiculus similis 
est, qui se mortuo terram misceri ignibus jubet. Idem libro De ira primo : Nam 
aliquae voces ab iratis emittuntur, quae magni videantur animi, verum ignorantibus 
magnitudinem, qualis illa dira et abominanda : Oderint, dum metuant. Syllano scias 
seculo scriptam. Licebit adagium etiam per jocum usurpare, veluti si quis eruditione 
superior de clanculariis hostibus, qui tamen ob metum hiscere non audeant, dicat : 
Oderint, dum metuant. Conveniet et in divites, qui dicunt illud Horatii : 

Populus me sibilat, at mihi plaudo 

Ipsi domi, simulac nummos contemplor in arca. 
Item illud Juvenalis : 

Tunicam mihi malo lupini, 


Quam si me toto laudet vicinia pago. 


1863. II, IX, 63. Odit cane pejus et angue 


Proverbiali figura dictum est et illud ab Horatio : 

Alter Mileti textam cane pejus et angue 

Vitabit chlamydem. 
Sentit autem, ut opinor, de cane rabiente. Quod si longius etiam traducatur, magis 
erit proverbiale, ut Hic totus lucris addictus est, litteras, quas amavit aliquando, 
nunc, quod aïunt, vitat cane pejus angue, vel Hic se totum adulatoribus permittit, 
amicos, ἃ quibus verum audiat, vitat cane pejus et angue. Idem Horatius in Odis : 


Cur olivum / Sanguine / viperino Cautius vitat ? Plautus item in Mercatore : 

Nempe ruri uxor est tua, quam dudum dixeras 


Te odisse aeque atque angues. 
1864. II, 1X, 64. Stultior Coroebo 


Ἠλιθιώτερος Κοροίβου, id est Stultior Coroebo. Proverbialis hyperbole in 
stupidos et vecordes. Coroebi stultitia vulgi fabula celebrata est, qui maris undas 
numerare sit conatus, cum non potuerit ultra quinque prosequi supputationem. 
Meminit hujus Eustathius in decimum Odysseae et Lucianus in Amoribus. 
Quanquam apud alios Κορύβου lego per y, adduntque quidam Corybum hunc 
Mygdonis Phrygis fuisse filium temporibus belli Trojani. Meminit et Vergilius 
Coroebi cujusdam : 

Juvenisque Coroebus 

Venerat insano Cassandrae captus amore 

Et gener auxilium Priamo Phrygibusque ferebat. 

Quo quidem in loco Servius indicat sumptum ex Euphorione. Hunc, inquit, 
Coroebum stultum inducit Euphorion, quem et Vergilius sequitur, dans ei Dolus an 


virtus, quis in hoste requirat ?, cum sit turpissima dolo quaesita victoria. 
1865. Π, ΙΧ, 65. Stupa seniculus 


Στυπεῖον γερόντιον, id est Stupa sive Stipulaceus seniculus. De viribus 
effoeto sene. Simillimum illi, quod alio diximus loco : Homo bulla. Sumptum ἃ ligno, 
quod jam exaruit exuccumque redditum est et marcidum in stipulae morem. Stupa 


dicitur quod e lino excutitur siccum et inutile. 
1866. II, IX, 66. Phormionis thori 


Στιβάδες Φορμίωνος, id est Thori Phormionis. De stratis sordidis ac 
frugalibus minimeque delicatis, qualia sunt cubilia militaria et quale sibi apud 


Homerum parat Ulysses ex arborum congestis frondibus ac ramis humi substratis. 

Refertur a Suida. Phormio dux quispiam militum fuit, in perferendis militiae 
incommodis notae, sicut conjicio, patientiae. Poterit et longius deflecti ad quamwvis 
tractationem duriusculam. Extat in Pace Aristophanis : 

Εἰ γάρ μοι γένοιτ’ ἰδεῖν ταύτην ἡμέραν ποτέ. 

Πολλὰ γὰρ ἠνεσχόμην 

Πράγματά τε καὶ στιβάδας, ἃς ἔλαχε Φορμίων. 
Id est Utinam mihi contingat videre hunc diem. Multas enim sustinui tum molestias 


tum culcitras, quas sortitus est Phormio. Versus sunt Chorici, eoque prosa vertimus. 
1867. II,1X, 67. Stultitia est Jovem putare esse 


Τῆς μωρίας, τὸν Δία νομίζειν ὄντα τηλικουτονί, id est 

Inscitia est natum tot annos credere esse ullum Jovem. 
In eum accommodari potest, qui grandis natu dicit aut sentit absurdum quippiam, 
cum propter aetatem nihil oporteat jam ignorare ; non convenit enim in natu grandes 
puerilis superstitio. Recensitur a Suida. Carmen est Aristophanis in Nubibus : 

Ἰδού y’ ἰδοὺ Δί΄ Ὀλύμπιον: τῆς μωρίας, 

Τὸν Δία νομίζειν ὄντα τηλικουτονί, id est 

Ecce ecce, Olympium Jovem ; dementia est 


Natum tot annos credere esse ullum Jovem. 
1868. IT, 1x, 68. Tuum tibi narro somnium 


Τὸ σὸν ὄναρ σοι διηγοῦμαι, id est Tuum somnium tibi narro, id est : Narro 
tibi quod ipse me rectius nosti. Apud Suidam haec referuntur ex auctore quopiam : 
Εἰ γὰρ ἐγώ σοι νῦν αὐτὸν γνωρίζω, πέπονθα τὸ τῆς παροιμίας, TO σὸν ὄναρ σοι 
διηγούμενος, id est Quod si te tibi ipsi notum reddere coner, tum mihi acciderit id, 
quod provervio dicitur, ut tuum tibi somnium narrem. Plato libro De republica 
octavo : Τὸ ἐμόν γ΄, ἔφη, ἐμοὶ λέγεις ὄναρ, id est Meum quidem, inquit, mihi narras 


somnium. Traductum videtur ab his, qui ὀνειροπόλους, id est somniorum 

interpretes, consulunt. À quibus nonnulli hoc quoque requirunt, ut quid somniarint 
conjiciant, quasi parum sit, si interpretentur. Ad eum modum aegroti quidam 
imprudentes a medicis expectant, ut viso duntaxat lotio divinent et sexum et aetatem 
et omnen morbi naturam, ubi et unde acciderit, quid sentiant, ac propemodum etiam, 


quid in febri somniarint. 


1869. II, ΙΧ, 69. Sponsi vita 


Νυμφίου βίος, id est Sponsi vita, pro molli ac delicata. Confine illi, quod alibi 
relatum est: Musica vita. Suidas senarium hunc adducit, qui extat apud 
Aristophanem in Avibus : 

Ὑμεῖς μὲν ἄρα γε ζῆτε νυμφίου βίον, id est 

Sponsi quidem profecto vitam vivitis. 

Propterea quod proci frondibus et sertis coronari soleant et delicatius nitidiusque coli 
vel quod molles videantur nuptiis inhiantes. Apud Athenaeum libro octavo 
Stratonicus citharoedus Rhodios λευκοὺς Κυρηναίους καὶ μνηστήρων πόλιν, id est 
albos Cyreneos et procorum civitatem, appellat. Nisi malumus ad Homericos illos 
Penelopes sponsos referre, quibus nihil cordi erat praeter convivia, citharam, 
choream, talos, discum, parasitos atque id genus alias voluptates. Unde Horatius 


homines luxui deditos sponsos Penelopes appellat. 


1870. II, 1X, 70. Et fama fuit et eras 


Ἠμὲν κλέος ἠδέ καὶ ἦσθα, id est 
Et dicebaris erasque. 
Hemistichion proverbiale, quoties facta respondent opinioni. Suidas meminit e 


poetaquopiam. Est enim fragmentum carminis heroici. 


1871. Π,, ΙΧ, 71. Innocuus alium aspiciam meum habentem malum 


Ἐξάντης λεύσω τοὐμὸν κακὸν ἄλλον ἔχοντα, id est 

Indemnis spectabo alium mala nostra ferentem. 
Hoc est : Ex aliorum malis ispe rebus meis consulam. Ἐξάντης autem dixit quasi ἔξω 
τῆς ἄτης, id est extra noxam situs et illaesus. Simillimum illi Plautino : Feliciter sapit, 


qui alieno periculo sapit. 


1872. II, 1X, 72. Simul et dictum et factum 


AU ἔπος, ἅμ’ ἔργον, id est Simul dictum, simul et factum. Ubi quis citra 
moram id re praestat, quod verbis pollicetur. Latini cum dicto dicunt pro eo, quod 
est statim postea quam dixeris. Et Vergilius : Et dicto citius tumida aequora placat. 
Sumptum apparet ex Homero, apud quem hoc carmen est Iliados T : 

Αὐτικ΄ ἔπειθ’ ἅμα μῦθος ἔην, τετέλεστο δὲ ἔργον, id est 

Mox simul ac dictum est verbum, res ipsa peracta est. 

Idem Graecis dicitur unica voce αὐτοβοεί, quod a militari clamore translatum 
videtur, quo nonnunquam funditur hostis, priusquam ad manus fuerit ventum. Sic 
usus Thucydides. Theopompus usus est pro κατὰ κράτος, id est vi ac virtute, non ex 
insidiis. Quisquis enim insidias molitur hosti, silet; qui fidit viribus suis, cum 
clamore irruit in hostem. Quidam putat dictum a bubus, ut deductum videatur ab 
arantibus, qui cum pollicentur se eodem die, id est αὐτῆμαρ, aliquid operis 
absoluturos, dicere solent αὐτοβοεί, hoc est priusquam disjungam boves. Transfertur 


ad cujuslibet actionis celeritatem, ut perinde valeat atque παραχρῆμα, αὐτόθεν. 


1873. II, ΙΧ, 73. Objicere canibus agnos 


Προβάλλειν τοῖς κυσὶν ἄρνας, id est Objicere canibus oves, dicebatur qui 
imbellem et litium imperitum calumniatoribus et exercitatis exponeret, quod id 
animal omnium maxime sit imbelle. Refertur a Diogeniano. Hemistichium est 


heroicum, ex oraculo quopiam, ut conjicio, decerptum. 

1874. II,1X, 74. Nullius indigens deus 


Ἀνενδεὴς ὁ θεός, id est Nullius egens deus. Admonet paroemia nullum esse 
mortalium tam absolutum, in quo non aliquid desideretur, unum esse deum 
undequaque perfectum. Dici potest et in divites aut plurimis praeditos naturae 
pariter ac fortunae commoditatibus, tanquam dei cujuspiam similes, ut quibus omnia 


suppetant, quaecunque videntur ad perfectam felicitatem pertinere. 


1875. Π,, ΙΧ, 75. Nucleum amisi, reliquit pignori putamina 


Plautus in Captivi duo : 

Nucleum amisi, reliquit pignori putamina. 
Verba sunt Hegionis, ubi rescivisset sibi impositum esse et herum amissum pro 
servo, servum pro domino retentum. Is enim, ex quo fructus expectabatur, aufugerat 


eo relicto, ex quo nihil emolumenti poterat capi. Allegoria per se linquet. 


1876. II, 1X, 76. Nudo mandas excubias 


Γυμνῷ φυλακὴν ἐπιτάττεις, id est Nudo custodiam mandas. Quoties negotii 
quippiam mandatur ei, cui deest praestandi facultas obeundaeque provinciae 
propter inopiam neutiquam idoneus est. Neque enim nudus commode potest 
excubias agere propter rigorem nocturne frigoris, neque ad pugnam est idoneus 
inermis. Refertur a Zenodoto. Quo longius deflectetur, hoc erit proverbialius : 
Injungis, ut aliquid in hunc poetam scribam ; verum juxta vetus proverbium γυμνῷ 
τὴν φυλακὴν ἐπιτάττεις. Neque enim est quo meum interim ocium alam. Hesychius 
non nihil dissidet ab his, quae ἃ Suida Zenodotoque traduntur, licet is locus apud 
hunc depravatus habeatur in aeditione Aldina. Caeterum conjicio sensum hunc esse, 
proverbium dici solere, ubi quid mandatur his, quibus nihil opus est, propterea quod 
vel injussi cogantur id facere, ni fallor, ob id, quod nudis nihil est, quod egeat 


asservatore. 


1407 


10 


20 


1877. ΠῚ, ΙΧ, 77. Nunc contingat servari 


Nov γένοιτο σωθῆναι, id est Nunc contingat servari. Cum significamus nos 
satis cauturos in posterum, si modo liceat praesens periculum effugere. Hoc modo 
Davus in Andria : 

Posthac incolumem sat scio fore me, nunc si devito hoc malum. 

Natum aiunt ex apologo quopiam. Aquila testudinem unguibus rapuerat; eam 
parabat e sublimi dejicere, quo testa rupta carnibus vesci posset. In hoc itaque 
discrimine testudo optabat, ut in praesens incolumis esse posset, de reliquo sibi curae 
futurum, ne quando in simile periculum incideret. Νῦν γένοιτο σωθῆναι, τοῦ δέ 
λοιποῦ αὑτῇ μελήσει, id est Nunc liceat incolumem esse, de reliquo mihi ipsi curae 
fuerit. Quidam apologum narrant ad hunc modum : Testudini quondam incessisse 
volandi desiderium, aquilam orasse, ut se doceret. Cumque illa negasset fieri posse, 
quod natura refragaretur, illa nihilominus instabat. Itaque paruit aquila ac 
testudinem in sublime vectam demisit, ut volatum experiretur. Ea cum timeret 
infelicem eventum, optavit, ut id temporis contingeret incolumem esse : Νῦν 
σωθείην. Ita Diogenianus. Suidas hoc modo refert : Νῦν σωθείην, ἵν΄ ἢ μοι δίδαγμα 
τοῦτο τοῦ λοιτοῦ χρόνου, id est Utinam nunc incolumis evadam, ut hoc mihi 
documentum sit in reliquum tempus. Plinius facit tertium quoddam aquilae genus, 
quam alii morphnon, nonnulli plancum et anatariam, Homerus percnon vocavit ; 
lingua caret eoque muta, sed dentibus armata, nigerrima, prominentiore cauda. Huic 
ingenium est testudines raptas frangere e sublimi jaciendo. Atque hac sorte ait 
Aeschylum poetam interiisse, cum praedictum esset eum ruina periturum isque, quo 
caveret, eum diem sub dio perseverasset. Nam aquila decepta splendore capitis 
calvicio renidentis ad solem, dum saxum esse putat, testudinem illisit, ut fractae 


carnibus vesceretur. Auctor Valerius Maximus, libro nono, capite duodecimo. 

1878. II, ΙΧ, 78. Nunc bene navigavi, cum naufragium feci 


Νῦν εὖ πεπλόηκα, ὅτε νεναυάγηκα, id est Nunc bene navigavi, postea quam 
naufragium feci. Quoties id, quod videtur incommodum, fortuna praeter spem vertit 
in bonum. Zenon Citiensis, qui relictis prioribus praeceptoribus Cratetis auditor esse 
coepit, naufragio ejectus dixisse legitur : Εὖ γε ποιεῖ ἡ τύχη προσελαύνουσα ἡμᾶς 
φιλοσοφίᾳ, id est Bene facit fortuna, cum nos ad philosophiam admovet. Auctor 
Suidas. Plutarchus in libello De utilitate capienda ex inimico meminit hujus 


proverbii. 
1879. II,1X, 79. Nunc in regionem veni 


Νῦν εἰς χώραν ἦλθον, id est Nunc in regionem veni. Ab 115 dictitari solitum, 
qui tandem sua sponte illuc, quo oportuit, perveniunt, cum diu non quiverint. Fit 
enim plerunque, ut res diu quaesita non occurrat, tandem velut ultro veniat in 
mentem. Quidam sic efferunt : Νῦν εἰς χώραν ἦλθες, id est Nunc in regionem 


venisti, ubi quis eo venit, quo se venturum negarat. 
1880. II, 1X, 80. Nunc illa advenit datidis cantilena 


Νῦν τοῦτ’ ἐκεῖν’ ἥκει TO Δάτιδος μέλος, id est 

Nunc id, quod αἰπηΐ, Datidis adest cantio. 
Dicebatur, ubi quid laetum ac festivum accidisset. Datis quispiam erat Persarum 
satrapes excellens in rei bellicae gloria. Is Graece loqui conatus consuevit dicere : 
Ἥδομαι καὶ εὐφραίνομαι καὶ χαίρομαι, id est Delector, gaudeo, laetor. Ea cum 
saepius ac male Graece pronuntiaret, res in vulgi jocum abiit. Auctor Suidas. Extat 
autem apud Aristophanem in Pace : 

Νῦν τοῦτ’ ἐκεῖν' ἥκει τὸ Δάτιδος μέλος, 

Ὃ δεφόμενος ποτ΄ ἢδε τῆς μεσημβρίας: 


Ὡς ἥδομαι καὶ τέρπομαι καὶ χαίρομαι, id est 

Adest, ut aiunt, cantilena Datidis, 

Quod mastrupans is cecinit in meridie : 

Ut laetor, ut delector utque gaudeo. 
Interpres addit Datismum usurpari pro barbarismo, eo quod χαίρομαι dixerit pro 
χαίρω, secutus vocum consonantiam, quemadmodum apud nos ridetur qui dixit 
corpus meus et domus tuus. Nam χαίρομαι Graecis non dicitur. Miror autem, cur 
interpres huic velut affine subjunxerit : 

Ἄμας ἀπήτουν, οἱ δ' ἀπηρνοῦντο σκάφας. 
Ex quo conjectura sumi potest, hoc proverbium natum ex inscitia linguae, quae non 
raro praebet hujusmodi risus materiam, dum Germani gestiunt loqui Gallice aut 


Galli Germanice. Idem accidit in surdastris. 


1881. II,1X, 81. Non enim spinae 


Où γὰρ ἄκανθαι, id est Non enim spinae. De conditione dicebatur in melius 
commutata, sumpta metaphora ἃ novalibus, quae repurgatis spinis frugiferae 
incipiunt esse. Recte quadrabit de negotio prius infrugifero ac molesto, unde postea 
capitur emolumentum. Quidam inde natum existimant, quod antiquitus ante 
repertam agricolationem agri spinis infrugiferis occupabantur mortalesque duram 
quandam et agrestem agebant vitam, deinde ostensa ratione colendi terram mitior 
victus successit. Atque hinc dici coeptum : Non enim spinae. Concordat cum hoc 
interpretamento, quod alio diximus loco de puero gestante spineas frondes et panes 
in nuptiis ac dicente : Ἔφυγον κακόν, εὗρον ἄμεινον, id est Effugi malum, nactus 
sum melius. Legitur et illud : Bios ἀκανθώδης, id est Vita spinosa, pro incommoda 


et infrugifera. 


1882. II, 1X, 82. Non statuar leaena in machaera 


Où στήσομαι λέαινα ἐπὶ τυροκνήστιδος, id est 


Non ego leaena statuar in tyrocnestide. 

Proverbium meretricium, cum negat scortum sui copiam facturum sese. Nam in 
capulis militarium gladiorum elephantes ac leones imponi solent. At hi 
procumbentes inscalpuntur, sive ne laedant manum utentis gladio, sive ne 
defringantur facile, si in pedes erecti fingerentur. Tyrocnestis vox militaris videtur 
ensem significans. Potest adagium et ad verecundiorem usum detorqueri, ut si quis 
negans se per omnia morem gesturum inserviturumque pro libidine dicat : Ov 
στήσομαι λέαινα ἐπὶ τυροκνήστιδος. Adagium recenset Suidas. Extat autem apud 


Aristophanem in Lysistrata. 


1883. II,1X, 83. Ne contra bovem opta 


Μὴ κατὰ βοὸς εὔχου, id est Ne contra bovem opta. Admonet adagium non 
esse vitam instituendam juxta votum animi neque quidvis sperandum a superis, sed 
ut ea duntaxat sibi quisque promittat, quae possit industria consequi. Refertur in 
collectaneis Diogeniani. Unde sumpta metaphora, parum liquet, nisi quod apparet 
ductam ab agricola, qui negligens adhibere bovis operam in colendis agris optat, ut 


citra suum laborem proveniat seges. 


1884. II, 1X, 84. Non nostrum onus, bos clitellas ? 


Quintilianus Institutionum oratoriarium libro quinto paroemiae, quam ait esse 
ceu brevem apologum, hoc adfert exemplum : Non nostrum onus, bos clitellas ? Satis 
constat ex apologo sumptum, verum quis sit is apologus, equidem nondum reperi. 
M. Tullius Epistolarum ad Atticum libro quinto in epistola, cujus initium est 
Laodiceam veni pridie Calendas Sextiles, videtur ad hoc adagium alludere et nobis 
velut ansam conjectandi praebere. Inde, inquit, ire ad Taurum cogitabam, ut cum 
Maphragone collatis signis, si possem de servo tuo decidere. Clitellae bovi sunt 
impositae. Illane ? Non est nostrum onus ; sed feremus, modo, si me amas, sit annus. 
At si tu ad tempus, ut senatum totum excites. Mirifice sollicitus sum, quod jam diu 


ignota sunt mihi omnia. Item in eadem epistola paulo superius : Sed est incredibile 

quam me negotii taedeat, ne non habeat satis magnum campum ille tibi non ignotus 
cursus animi et industriae meae, praeclara opera cesset. Quippe jus Laodiceae me 
dicere, cum Romae A. Plotius dicat ? Et cum exercitum noster amicus habeat tantum, 
me nomen habere duarum legionum exilium ? Denique haec non desidero : lucem, 
forum, urbem, domum, vos desidero. Sed feram ut potero, sit modo annuum. Si 
prorogatur, actum est. Hactenus Tullius. Quibus quidem ex verbis, quanquam 
subobscuris et haud scio an etiam mendosis, odorari licet Non nostrum onus, bos 
clitellas proverbium fuisse recusantis munus aliquod veluti parum accommodatum 
sibi. Neque enim boum est clitellis tergo impositis onera gestare, sed potius asinorum 
ac mulorum. Neque dubitandum est, quin Fabius ex hoc Ciceronis loco exemplum 
illud sit mutuatus. Raphael Regius, qui Fabium addictis scholiis conatus est 
emendare, scripturam mutat ad hunc modum : Non nostrum onus, vos clitellas, 
interpretans hunc esse sensum, neutram partem absque onere discessuram. Mihi si 
phas est quicquam immutare, sic potius legendum videtur : Non nostrum onus, bos 
clitellas ?, ut sit velut rem absurdam seque indignam abominantis, si quis bovi 
clitellas velit imponere. Neque discrepat hoc cum sententia verborum Tullianorum, 
quae modo retulimus. Aït enim eam provinciam non satis vel aptam vel dignam 
ingenio suo, laturum tamen utcunque, modo ne sit longior annua. Proinde 
proverbium duplici forma poterit efferri: Bovi clitellae impositae sunt, Ὁ] 
mandatum est negotium parum apto, et Bos clitellas Ὁ, ut subaudias ferat, ubi quis 
deprecatur provinciam, cui parum sit idoneus aut quam sibi ducat indecoram. 

Illud obiter admonitum lectorem velim, ne protinus radat aut dispungat, si 
quid in his, quae citamus ex auctoribus, viderit ad quorundam emendationem non 
respondere, non quod profiteamur a mendis repurgatum quicquid huc adducimus, 
sed quod labantur hi quoque, qui libros emendant. Velut hoc loco, quem modo 
retulimus ex Epistolis, in aeditione Aldina quot voces sunt immutatae nescio cujus 
opera, ne dicam culpa ! (Nam Aldo non libet imputare, tum quia doctus est, tum quia 


amicus.) Primum enim quis non videt rectius esse opera cesset quam opera cessent ? 

Deinde quod sequitur, cui non perspicuum sit esse vitiatum, tum distinctione tum 
voce exilium mutata in exulum ? Sic enim legit : Et cum exercitum noster amicus 
habeat, tantum me nomen habere duarum legionum exulum ? Cum Tullius tantum 
posuerit pro magno, cui legiones exiles opposuit, hoc est pusillas. Et aliquanto post : 
ut cum Maphragone signis collatis, si possem, de servo tuo decernerem, quid erat 
causae, ut pro deciderem sive decidere mutaretur decernerem ? Quasi non fuerit 
illud multo verbum elegantius ? Etenim si legas decidere, subaudiendum est verbum 
certarem sive congrederer (cujusmodi eclipses familiarissimae sunt Ciceroni, 
praesertim in hoc opere), ut legas : ut cum Maphragone collatis signis subaudiasque 
congrederer. Rursum hoc, quod sequitur, Clitellae bovi sunt impositae. Illane ? Non 
est nostrum onus, offensus nescio quis aposiopesi Illane ? mutavit illae, non est 
nostrum onus. Quod iterum usu venit in hoc, quod subjicitur, At si tu ad tempus, 
subaudi adfueris ; mutavit enim Adsis tu ad tempus, Latinitate quoque corrupta, 
nedum argutia sententiae. 

Haec invitus et coactus admonui, ne qui, ut sunt nonnulli praecipites ad id, ob 
celebritatem Aldini nominis protinus damnent aut radant, si quid deprehenderint ab 
illius aeditione discrepare, nec statim priores abjiciant codices emendationibus 


hujusmodi freti. Proverbium usurpavit et Ammianus libro XVI. 


1885. II,1X, 85. Nota res mala optima 


Plautinum illud in Trinummo proverbiali schemate dictum videtur : Nota res 
mala optima est. Dictum est autem sub persona senis suadere conantis amico, ne 
uxorem tametsi malam repudiaret aliam ducturus, propterea quod plerunque fit, ut 
qui commutat, primum pro malo pejus accipiat, tum ignotum pro noto, postremo 
insuetum pro familiari. Tantum enim valet assuetudo, ut mala, quibus assueverimus, 
optima videantur, contra quae sint optima, propter insolentiam pessima videantur. 
Adagium itaque deterret, ne temere novandis rebus studeamus vitemusque vitium 


illud haud scio an maximum, quod Graeci φιλόκαινον appellant, id est novarum 

rerum appetentiam, cui comes alterum veluti germanum, quod ἁψίκορον vocant, 
quo mox fastidiuntur paulo ante adamata. Convenit cum Plautina sententia quod 
apud T. Livium Pacuvius Calavius suadens Campanis, ne senatores mutare vellent, 
populum jam re doctum dicere compulit notissimum quodque malum maxime 
tolerabile esse. Huc pertinet et Ovidianum illud : 
Quod male fers, assuesce, feres bene, multa vetustas / Lenit. 
Eodem pertinet et mimus ille nescio cujus : 
Mulier tum demum est bona, cum aperte est mala. 
Cognitum enim malum aut vitamus aut nos ad id accommodantes ferimus. Item ille : 
Consueta vitia ferimus, non reprehendimus. 
Aristoteles libro Moralium Nicomachiorum septimo : Ἀεὶ γὰρ πονεῖ τὸ ζῷον, ὥσπερ 
καὶ οἱ φυσικοὶ λόγοι μαρτυροῦσι, TO ὁρᾶν καὶ TO ἀκούειν φάσκοντες εἶναι 
λυπηρόν, ἀλλ΄ ἤδη συνήθεις ἐσμέν, ὥς φασιν, id est Semper enim animal laborat, 
ut audiat videatque, quemadmodum testantur et naturales sermones, dum fatentur 


quidem esse molestum, sed jam assuevimus, ut aïunt. 
1886. Π, ΙΧ, 86. Inveni non quod pueri in faba 


Strophylus servus in Aulularia Plautina aulam auri plenam a sene defossam 
furto sustulerat eamque rem gestiens indicare hero : Reperi, inquit, et rogatus, quid 
reperisset, Non quod pueri clamitant, inquit, in faba se reperisse, proverbiali 
nimirum figura magnum quiddam reperisse sese significans. Est enim midas 
vermiculus quidam, qui fabis innascitur ; hunc si quando nacti sint pueri, gestiunt 


atque exclamant, perinde quasi magnum quiddam invenerint. 
1887. ΠῚ, ΙΧ, 87. Midas in tesseris consultor optimus 


Μίδας ὁ ἐν κύβοισιν εὐβουλότατος, id est 


Midas qui in tesseris consultor optimus. 

Proverbium a tesserarum ludo natum ; est enim Midas jactus vocabulum. Refertur a 
Suida proverbii nomine. Perpendat diligens et eruditus lector, num εὐβολώτατος 
legi oporteat, ut versus sit jambicus trimeter : 

Μίδας γάρ ἐν κύβοισιν εὐβολώτατος, id est 

In tesseris jactus Midas prosperrimus. 


Accommodari poterit adagium ad rem, quae forte fortuna bene cadit. 


1888. II,1X, 88. Ni purges et molas, non comedes 


Av μὴ καθάρῃς καὶ ἀλέσῃς, οὐ μὴ φάγῃς, id est 

Nisi et repurges et molas, haud unquam edes. 
Id est: Non continget tibi victus, nisi tuam item industriam adjunxeris. Ceres, cum 
ostenderet usum frumenti Triplemo, ita dixisse fertur. Videtur esse senarius e poeta 
quopiam usurpatus, sed depravatus. Constabit, si legas κἀλέσὴς. Potest transferri 
longius : Non proderit tibi ingenii felicitas, nisi exercueris : inutilis erit principum 
favor, nisi te gesseris, ut oportet ; nihil conducet, quod doctum praeceptorem nactus 


es, ni vigilaveris. Refertur a Diogeniano. 


1889. IT, ΙΧ, 89. Nihil differs a Chaerephonte 


Οὐδὲν διοίσεις Χαιρεφῶντος τὴν φύσιν, id est 

Nihil ore quicquam a Chaerephonte discrepas. 
In macilentum pallidumque dicebatur. Chaerephon enim tragoediarum scriptor fuit ; 
is Heraclidarum res prosecutus est. Quoniam autem nocturnis lucubrationibus erat 
majorem in modum extenuates confectusque, vulgari joco taxatus est, quin etiam 
Noctuae cognomen additum. Aristophanes in Nebulis : 

Οὐδὲν διοίσεις Χαιρεφῶντος τῇ φύσει, id est 

Nihil figura a Chaerephonte differes. 
Allusit idem in Pluto : 


Οὐδὲν διοίσοντ' ἀντικρὺς 

Τῶν Ἡρακλειδῶν οὐδ’ ὁτιοῦν τῶν Παμφίλου, id est 
Ne tantulum quidem 
Ab Heraclidis differentem Pamphili. 
Pamphilus enim in Stoa depinxerat Heraclidas supplices Atheniensibus, ad quos 


metu Eurysthei confugerant. Hos igitur vocat Heraclidas Pamphili. 


1890. IT, 1X, 90. Nihil ab elephante differs 


Ἐλέφαντος διαφέρεις οὐδέν, id est Ab elephante differs nihil. In magnos et 
stupidos dicebatur, etiamsi primam ingenii laudem Plinius tribuit elephantis, sed 
inter bruta. Verum corporis moles et formae foeditas adagio locum fecit. Refertur a 
Diogeniano. Videtur huc alludere Palestrio Plautinus, qui herum suum elephanti 


corio circumtectum ait nec plus habere sapientiae quam lapidem. 


1891. II,1X, 91. Ne intra vestibulum quidem 


Οὐδ’ ἐντὸς ἰωροῦ, id est Ne intra vestibulum quidem. In tumidos, feroces et 
insolentes dici solitum, qui procul omneis ἃ sese submovent.Lex erat Athenis, ut 
homicidio contaminati extra septa sacrorum consisterent. Siquidem prima magnatum 


atria solent patere quibuslibet. Ad hunc morem adagium videtur alludere. 


1892. II,1X, 92. Neque cum malis neque sine malis 


Aristophanes apud Suidam in Lysistrata : 

KAOT’ ἐκεῖνο τοὔπος ὀρθῶς KOÙ κακῶς εἰρημένον" 

Οὔτε σὺν πανωλέθροισιν οὔτ' ἄνευ πανωλέθρων, id est 

Illud haud male, imo recte proditum est proverbium, 

Nec simul cum pestibus nec rursus absque pestibus. 
De uxoribus dictum, cum quibus incommode sane vivitur ; sed nec citra has constant 
familiae. Simile illi, quod est in Epigrammatis : 


Nec tecum possum vivere nec sine te, 

et quod alibi retulimus : Ἀναγκαῖα κακά. Citantur eodem loco versus et hi : 
Κακὸν γυναῖκες, ἀλλ’ ὅμως, © δημόται, 
Οὐκ' ἔστιν εὑρεῖν οἰκίαν ἄνευ κακοῦ, id est 
Malum quidem uxor, attamen, cives, sine hoc 
Nulli licet parare familiam malo. 
Notum est illud Catonis, quod cum uxoribus incommode vivitur, at sine illis omnino 


non vivitur. 


1893. II, ΙΧ, 93. Ne in pelle quidem 


Οὐδ’ ἐν δέρματι, id est Ne in pelle quidem. Hyperbole proverbialis de supra 
modum tenuibus, velut usqueadeo nudis, ut ne pelle quidem propria tegantur. 


Commemoratur a Suida. 
1894. ΠῚ, Ιχ, 94. Ne tria quidem Stesichori nosti 


Οὐδὲ τὰ τρία Στησιχόρου γινώσκεις, id est Ne tria quidem Stesichori nosti. 
De vehementer indocto et imperito dici solitum. Adagium sumptum hinc existimant, 
quod pleraque Stesichori poemata epodica sunt, quae tribus constant, στροφῇ, 
ἀντιστρόὀόφῷῳ καὶ ἐπῳδῷ. Strophe est prima series variis metrorum generibus 
incedens, antistrophus est iteratus per eadem ferme genera recursus, epodus est 
diversi carminis accentio. His et alii tragici poetae nonnumquam utuntur, 


potissimum in choris. 
1895. II, 1X, 95. Nephalia ligna 


Νηφάλια ξύλα, id est Nephalia ligna. Dici posse videtur in abstemios et ab 
omni voluptate procul alienos. Apud Athenienses nephalia ligna vocabantur, quae 


neque vitea essent neque ficulna neque myrtea. Nephalia sonat, quasi dicas sobria. 

1896. II,1X, 96. Nephalium sacrum 


NnbäAios θυσία, id est Nephalium sacrificium. De convivio abstemio non 
inepte dicetur aut de convivio vehementer frugali sobrioque. Apud Athenienses hoc 
genus sacrificii exhibebatur Mnemosynae, Aurorae, Soli, Lunae, Nymphis, Veneri et 
Uraniae. Nam in eo non libabatur vinum, sed aqua melle diluta. Haec ferme Suidas. 
Meminit et Julius Pollux libro sexto, capite tertio, addends νηφαλεύειν idem esse 
quod νηφάλια θύειν. Hoc sacrificii genus ἄοινον dicebant, quemadmodum caetera, 
in quibus vinum adhibebatur, οἰνόσπονδα vocabant. Seleucus apud Athenaeum 
libro secundo negat apud veteres fuisse morem, ut vini copia aut aliud quidlibet 
deliciarum inferretur in sacrificia. Cum enim sacrificia deorum gratia peragerentur, 
unde et θοίνας et θαλίας ac μέθας appellabant, θοίνας quod deorum gratia vino 
uterentur, θαλίας, quod deorum gratia vescerentur convenirentque, μέθας vero, 
quod, ut indicavit Aristoteles, μετὰ τὸ θύειν, id est post sacrificium, vino uterentur, 
non conveniebat illic ventris negotium agere. Ibidem Epicharmus his verbis notat 
mores collapses : Ἐκ μὲν θυσίας θοίνη, ἐκ δὲ θοίνης πόσις ἐγένετο, ἐκ δέ πόσιος 
κῶμος, ἐκ κώμου δ΄ ἐγένετο θυανία, ἐκ. θυανίας δίκη, ἐκ δὲ καταδίκης πέδαι καὶ 
σφάκελος καὶ ζημία, id est Ex sacrificio epulum, ex epulis facta est potatio, ex 
potatione comessatio, ex comessatione facta est subatio sive ludus, ex subatione seu 
ludo lis, ex condemnation compedes, sphacelus et mulcta. Quanquam hic locus mihi 
non caret suspitione mendae ; videtur enim deesse particula ἐκ δίκης καταδίκη. Non 


dissidet ab illo, quod alio posuimus loco, Caninum prandium. 


1897. II, 1X, 97. Neglectis urenda filix innascitur agris 


Horatius satyra tertia : 


Neglectis urenda filix innascitur agris. 

Mira admonuit allegoria animum honestis excolendum disciplinis, alioqui futurum, 
ut inutili silva vitiorum occupetur. Filix enim herba invisa agricolis, quae totos agros 


occupare solet nec facile repurgatur, ubi semel occupaverit. 


1898. II,1X, 98. Nauphraction tueri 


Ναύφρακτον βλέπεις. Nauphracton Graece classis est ad bellum instructa. 
Solent autem in triremibus magna quaedam inesse foramina oculorum instar, per 
quae remos inserunt. Unde velut aenigmatice dictum Classis more intueris de his, 
qui latis ac praegrandibus aut torvis et minacibus oculis quempiam aspicerent. 
Aristophanes ἐν Ἀχαρνεῦσι: 

Πρὸς τῶν θεῶν, ἄνθρωπε, ναύφρακτον βλέπεις, id est 

Homo, per deos quiddam obtuere classicum. 

Fortassis et hinc proverbii jocus est natus, quod Athenienses aliquoties feliciter navali 
pugna rem gesserint, velut apud Artemisium et Salaminem, unde sublati animi. 


Unde videtur dictum in turgidos et arrogantes. 


1899. II,1X, 99. Negotium ex otio 


Πράγματ’ ἐξ ἀπραξίας, id est 

Ex otio negotium. 
Hemistichium jambicum usurpandum, ubi res praeter opinionem evenit et inde 
tumultus oboritur, unde tranquillitatem et otium sperabamus. Nam et illud multis 
usu venit, ut dum sectantes otium fugiunt honestam industriam, incidant in turbas 


inexplicabiles. Auctor Suidas. Nec indicat, unde sit natum. 


1900. II,1X, 100. Navis aut galerus 


Πλοῖον ἢ kuvn, id est Navis δαί galerus. De re ancipiti, quod genus, si quis de 
voce incognita diceret : Aut piscem significat aut cucurbitam. Nec invenuste dicetur 


in eos, qui cultu moribusque diversam personam prae se ferunt, veluti si quis pallio 

philosophico baltheum adderet militarem aut cultu monachum, moribus et lingua 
lenonem ageret. Fragmentum est senarii ex Avibus Aristophanis Πλοῖον ἢ kuvr, id 
est Aut galerus aut ratis. Sumptum ab hoc triremium genere, quas hodieque vulgo 
dicunt galeas, veluti dicas galeratas. Hae sic erant instructae, ut remos alarum vice 
porrigerent moverentque, caeterum summo malo galerum seu petasum instar 
Mercurii praeferrent. Nam Peloponnenses rétacov, id est galerum, appellant κυνῆν 
ἀπὸ κυνὸς, ἃ cane, quod hoc genus pilei primum e pellibus canum fieri consuevit. 
Hinc jocus militaris videtur fuisse natus in elatos et fastuosos supercilioque 
arroganti. Itidem Festus Pompeius indicat quasdam naves onerarias appellatas 
corbitas, quod in summo malo pro signo corbem haberent. Quae bello erant paratae, 


galeam habebant, aut quae ad celeritatem, petasum Mercurii signum gestabant. 


1901. II, x, 1. Mazam pinsuit ἃ me pistam 


Μᾶζάν γε μεμαχὼς τὴν ὑπ' ἐμοῦ μεμαγμένην, id est 

Α me ante pistam mazam iste pinsuit. 
De his dici solitum, qui sibi alienae industriae laudem vindicant et magnam gloriam 
alieno labore partam verbis in se transmovent, ut Terentianus ait Gnatho. Maza cibi 
genus ex lacte et farina, ferme panis instar confectum. Paroemia refertur et ad hunc 
modum : Malav ὑφαρπάσας τὴν ὑπ΄ ἐμοῦ μεμαγμένην, id est subrepta maza 
quam pinsueram, ubi quis alienis fruitur laboribus. Sumptum est autem ex Equitibus 
Aristophanis, quo loco carmen hujusmodi est : 

Kai πρώην y’ ÉHOÙ 

Malav μεμαχότος ἐν Πύλῳ Λακωνικὴν 

Πανουργότατά πως περιδραμὼν ὑφαρπάσας 

Αὐτὸς παρέθηκε τὴν ὑπ΄ ἐμοῦ μεμαγμένην, 

Ἡμᾶς δ’ ἀπελαύνει, id est 

Cumque ipse pridem pinsuerim mazam in Pylo 


Laconicam, iste accurit astutissime 

Raptamque mox apposuit, quam ego pinsui, 

At submovet nos. 
Demosthenes, qui bello Peloponnesiaco dux fuit Atheniensium, is collega Nicia 
Pylum urbem diuturna obsidione in rerum omnium desperationem adduxit. Cui 
successit Cleon e coriario imperator, qui alieno labore partam gloriam in se transtulit, 
paucis post diebus Pylo capta. Queritur igitur in hac fabula Nicias ac Demosthenes 
de laude sibi praerepta per Cleonem. Aristophanis historia narratur adeo non modo 


varie, verum etiam prolixe, ut non libeat referre. Indicatum est, unde possit. 


1902. II, x, 2. Nauson naucrati 


Navowv Ναυκράτει, id est Nauson Naucrati. Quoties aliqui similia invicem 
respondent, velut si quis herus salutatus herum resalutet et nebulo compellatus 
nebulonem vicissim compellet. Nauson enim et Naucrates utrumque a nave dicitur, 
perinde quasi dicas nauta nautae. Hesychius indicat vocem hanc confictam a Cratino 
nauson, ἃ servandis navibus, et Ναυκράτης ἃ ναῦς et κρατεῖν. Sermonis color 
sumptus est ab epistolis, ut indicat Suidas, perinde quasi dicas Pompeius Pompilio 
salutem ut juvenis juvenem appello. Hujus formae sunt et illa : Ἀγαθῶν ἀγαθίδες et 
Λεύκωνος λευκότερος. Tale quiddam innuiït, ni fallor, Aristophanes in Equitibus : 
Οὐδὲ Ναυφάντης γε τῆς Ναύσωνος, ut subaudiatur ἄρξει. Arbitror autem in 
proverbio Ναύσωνοπι esse non hominis nomen, sed civitatis, quemadmodum et 


Naucratis Aegypti civitas est. 


1903. II, x, 3. Tolle [0116 mazam quam ocissime scarabeo 


Αἷρ’ αἶρε μᾶζαν ὡς τάχιστα κανθάρῳ, id est 

Mazam sine mora pone pone cantharo. 
Hoc versiculo Aristophanes exorditur Εἰρήνην, quem eruditi proverbii loco referunt. 
Id usurpare licebit, quoties sordidus cibus immundo convivae apponitur. Quidam 


ministris panes furfuraceos apponunt ; furfur autem tritici purgamentum est. Unde 

per furfuraceam mazam cibum alvo redditum innuit. Hinc enim ut nascuntur ita et 
aluntur canthari, quos Latini scarabeos vocant. Aperit id, cum addit : 

Δὸς μᾶζαν ἑτέραν ἐξ ὀνίδων πεπλασμένην, id est 

Mazam alteram da e stercore asini conditam. 
Porro maza confectio quaedam erat ex farina et lacte, panem imitans. Simillimum est 


illi, quod alio posuimus loco : Cyprio bovi merendam. 


1904. II, x, 4. Non est meum negotium, multum valeat 


Οὐκ ÉOT’ ἐμὸν TO πρᾶγμα, πολλὰ χαιρέτω, id est 

Multum valeat, haud est meum negotium. 
Quoties negabimus nos laborare de re, quae nihil ad nos pertineat. Refertur a 
Diogeniano. Non dissimile illi: Aedibus in nostris quae prava aut recta gerantur. 
Item illud, quod est apud Aristophanem in Equitibus :Γἀλλότριον ἀμῶν θέρος, id 
est alienam metens messem, quidam ad eandem accommodant sententiam, etiam si 
comicus sentit de eo, qui alienis fruitur laboribus. Propius huc pertinet quod scribit 
Pindarus in Nemeis, hymno primo : Τὸ γὰρ οἰκεῖον πιέζει πάνθ’ ὁμῶς: εὐθὺς dE 
ἀπήμων καρδία κῆδος ἀμφ΄ ἀλλότριον, id est Quod enim proprium est, premit 


unumquenque pariter ; caeterum protinus cor noxa vacat circa dolorem alienum. 


1905. II, x, 5. Abominandus scarabeus 


Moon κανθαρίς, id est abominanda cantharis. De contemptissimo 
vilissimoque homunculo dicebatur. Cantharides vermiculi sunt letali veneno. 
Quanquam hoc loco magis convenit, ut sit diminutivum a cantharo scarabeo, quasi 
dicas scarabeolus. In sacris quoque litteris vermis abiit in proverbium contemptus. 
Quod genus est illud in psalmis mysticis : Ego autem sum vermis et non homo ; pro 
quo nonnulli vertunt scarabeum. Item illud Esaiae : Noli timere, vermis Jacob, 
interprete Hieronymo. Apud Suidam legitur voi κανθαρίς, id est muribus 


cantharis, quod quid sibi velit nescio, suspicor mendum in scripto esse. Si legamus 

μύση, sonat abominanda, si Μυσή, sonat mysiam cantharidem. Mysos autem olim 


fuisse contemptui docuimus alias. Hoc commentum mihi maxime probatur. 
1906. II, x, 6. Molestum sapientem apud stultos loqui 


Ἀργαλέον φρονέοντα παρ’ ἄφροσι πόλλ’ ἀγορεύειν, id est 

Dicere multa grave est sapientem apud insipientes. 
Nihil intractabilius homine stulto, qui quicquid recte dicitur in diversam partem 
rapit. Proinde apud hujusmodi aut silendum est viro cordato aut orario moribus 
illorum accommodanda. Recensetur a Diogeniano. Sed extat idem inter sententias 


Theognidis. 
1907. II, x, 7. Modio demetiar 


MEediV’ ἀπομετρῶ, id est modio demetiar. Proverbialis hyperbole ingens et 
cumulatum sperantis emolumentum, in magna siquidem rerum exuberantia sed 
modio metimur. Integre sic reddit Suidas : 

Μεδίμνῳ ἀπομετρῶ παρὰ τοῦ πατρὸς ἀργύριον, id est 

Modio paternam metiar pecuniam. 


Tametsi sunt qui negent idem esse Latinis modium et Graecis μέδιμνον. 
1908. IT, X,8. Mens non inest centauris 


Νοῦς οὐκ ἔνι Κενταύροισιν, id est Mens non inest centauris. In vaecordes et 
stultos dicebatur et qui conarentur quod effici non posset. Nota est Centaurorum 
fabula. Adagium a Diogeniano refertur, isque convenire putat in contentiosos et 
alieni appetentes, propterea quod Centauris exitium attulerit rerum alienarum 
appetentia. Haud scio an hue respexerit Plato poeta apud Athenaeum libro decimo : 

Ὑμῖν γὰρ οὐδείς, καθάπερ ἡ παροιμία, 

Ἐν τῷ καπήλῳ νοῦς ἐνεῖναί μοι δοκεῖ, id est 


Mens nulla vobis, sicut habet proverbium, 

Cauponi inest mens, ut quidem visum est mihi. 
Loquitur de mulieribus vinosis. Aristophanes in Equitibus : Νοῦς οὐκ ἔνι ταῖς 
κόμαις, id est Mens non inest comis. Comas dixit pro Centauris, alludens interim ad 


studium alendi equos, qui jubas habent. 


1909. II, x, 9. Melle temetipsum perungis 


Ἐν μέλιτι σαυτὸν καταπάττεις, id est In melle te ipsum obvolvis oblinisque, 
hoc est : Molliter suaviterque vitam agis, quasi parum sit vesci melle, nisi totus sis 


melleus. Extat apud Diogenianum. 


1910. II, x, 10. Mercurius infans 


Ἑρμῆς ἀμύθητος, id est Mercurius infans, elinguis sive indoctus. Ironia 
proverbialis, ubi quis fingit se rudem ejus artis, cujus est callentissimus. Mercurius 
enim eloquentiae disciplinarumque parens est. Non dissimulandum arbitror in 
vulgatis exemplaribus haberi Eouñs ἀμύητος, id est Mercurius prophanus et non 
initiatus. Quae lectio si cui magis probatur, ne mihi quidem admodum displicet. Quis 
enim mysteriorum peritior quam Mercurius interpres deorum, superis et inferis ex 
aequo communis, denique μυσταγωγός ipse, hoc est mysteriis praefectus Ὁ 
Respondet illi, quod est apud Aristidem in Pericle : Ὁ Κρὴς τὸν πόντον, id est 


Cretensis mare. 


1911. II, x, 11. Mendicorum loculi semper inanes 


Πτωχῶν οὐλαὶ ἀεὶ Kkevai, id est Mendicantium sacculi semper inanes. De 
petacibus dictum et insatiabilibus ; cognatum οἱ, quod alio redditum est loco : 
Πτωχοῦ πήρα οὐ πίπλαται, id est Mendici pera non impletur. Utrunque refert 
Suidas, quanquam οὐλάς pro peris non invenio, sed οὐλάδας invenio pro vasis 


farinariis, tametsi et ventres interdum eo verbo significantur ob molliciem. 

1912. II, x, 12. Meliacum navigium 


To Μηλιακὸν πλοῖον, id est Meliacum navigium. In futilem et rimarum, ut ait 
Terentius, plenum, hac atque illac perfluentem dictitatum videtur. Paroemiam ad 
historiam quampiam referunt. Ea sic habet: Aristoteles quidam Meliacus 
deducendae coloniae praefectus, cum multi detrectantes navigationem varia 
causarentur et 411 dicerent uxores suas adversa valetudine teneri, alii naveis suas 
perstillare, atque his praetextibus domi manerent, ille indignatus imprecatus est illis, 
ut nunquam haberent naves integras et semper sub uxorum imperio viverent. Unde 
quadraturum videtur, ubi quis causas fingit, quo suffugiat officium. Est autem Melia 
Cariae civitas auctore Stephano. Suidas indicat et arboris genus esse meliam 
proferens exemplum ex Avibus Aristophanis : 

Ἑζόμενος μελίας ἐπὶ φυλλοκόμου, id est 

In melia residens frondosa. 

Et fortassis hujus arboris materia inutilis est ad fabricam navigiorum. Verum ut vera 


sit fabula de populo Meliaco, certe allusum est ad arborem. 


1913. II, x, 13. Melanione castior 


MeAaviwvos σωφρονέστερος, id est Melanione castior, dicebatur qui 
magnopere a mulierum congressibus abhorreret. Aïunt Melanionem quendam odio 
mulierum in solitudinem demigrasse perque avia montium et nemorum cane, quo 
uno convictore utebatur, feras insectari solitum nec unquam domum revocari 
potuisse. Meminit adagii Aristophanes in Lysistrata ; quanquam haec inter aeditas 
nondum habetur, nos scriptam legimus. Simili figura dicetur : Hippolyto castior ; 


nam et huic simile venandi studium, simile odium foeminarum. 

1914. II, χ, 14. Matris ut capra dicitur 


Τῆς μητέρος ὡς αἷξ καλεῖται, id est Matris ut capra dicitur. In spurios dictum 
videtur, quorum pater incertus est eaque gratia a matre denominantur. Ductum ab 
hoedis, qui in caprilibus ἃ matre dignoscuntur ; nam a patribus haudquaquam 
possis. Potest et in jocum verti proverbium, velut si quis per lusum neget se patrem 
agnoscere, matrem scire : Τῆς μητρὸς ὡς αἷξ καλοῦμαι, id est Matris velut capra 
vocor. Manet etiam hodie vulgei jocus, quo dicunt esse filium, qui patrem suum norit. 
Hoc ab Homero manasse videtur, apud quem Odysseae primo Telemachus rogatus, 
num Ulyssis esset filius, respondet ad hunc modum : 

Μήτηρ μέν τ΄ ἐμέ φησι τοῦ ἔμμεναι, αὐτὰρ ἔγωγε 

Οὐκ οἶδ΄: οὐ γὰρ πώ τις ἑὸν γόνον αὐτὸς ἀνέγνω, 

Esse quidem illius mater me ait, ast ego sane 


Nescio ; nemo suum patrem unquam noverit ipse. 


1915. II, x, 15. Quasi locum in balneis 


Proverbii speciem habet, quod est apud Tertullianum libro adversus 
Marcionem tertio : Sed quia prior eis venit et prior virtutum documenta signavit, 
idcirco quasi locum in balneis, ita fidem occupavit, posteris quibusque praeripuit. 
Conveniet uti, ubi non ex merito datur locus, sed ex vetustate. Qui quidem ordo 
servatur et hodie inter monachos et canonicos atque item theologos, nimirum ad 
excludendam contentionem de dignitate. Apud priscos unusquisque ex annorum 
numero aestimabatur. Juvenalis : Atque uni cedit Homero / Propter mille annos. Et 
Horatius stomachatur in eos, qui redeunt ad fastos et virtutem aestimant annis. Non 
abhorret ab hoc, quod hodie vulgo jactatur apud nostrates, sumptum ex lege 


molitoria : Qui primus venerit, primus molet. 

1916. II, X, 16. Milium torno sculpere 


Τὰς κέγχρους ἀποτορεύειν, id est Milii grana torno sculpere, dicebantur 
qui rem absurdam molirentur. Milium enim minutius est, quam ut inde quicquam 
descalpi possit. Suidas ad hunc modum effert paroemiam : Γελοιότερον ἀπεργάζῃ 
τῶν τὰς κέγχρους ἀποτορεύειν ἐπιχειρούντων, id est Magis ridicule facis quam ii, 


qui milii granula torno polire conantur. 


1917. II, X, 17. Magnetum mala 


Μαγνήτον κακά, id est Magnetum mala. De malis ingentibus dictum videtur 
aut 115, quae in auctores suos recidunt. Cum Termeriis enim malis Magnetum mala 
conjunguntur, in his verbis, quae citra auctoris nomen referuntur apud Suidam : Κἂν 
τὰ Μαγνήτων κακά, κἂν τὸ Τερμέριον, κἂν πᾶσαν ἁπλῶς ἐπιφθέγξωμαι τὴν 
τραγῳδίαν, id est Nec si Magnetum mala nec si Termerium nec si totam in summa 
tragoediam eloquar. Quanquam in Suida legendum suspicor τὰ Τερμερίων, id est 
mala Termeriorum, de quibus alias nobis dictum est. Sumptum apparet ab historia, 
quae de Magnetibus afflictis meminerit, in quae feruntur incidisse violato numine 
quopiam. Strabo Geographiae libro decimoquarto Magnetas commemorat olim 
opibus florentes a Treribus gente Cimmerica funditus fuisse sublatos, anno deinde 
proximo a Milesiis locum fuisse occupatum, subindicans proverbium ex Archilocho 


sumptum esse, qui meminerit de Magnetum malis. 


1918. II, x, 18. Complura masculi canis cubilia 


Πολλαὶ κυνὸς ἄρσενος εὐναί, id est 

Sunt canis infinita cubilia mascli. 
Hemistichium heroicum proverbiale. Recte dicetur in hominem mulierosum, 
peculiariter eum, qui non contentus certo thoro passim per aliena cubilia volutari 


gaudeat. Nam hoc sibi permittunt hac tempestate mariti; porro si quid humanum 

acciderit uxori, caelum terrae commiscent, tam inique severi in illas quam turpiter in 


sese indulgentes. 


1919. II, X, 19. Multa in bellis inania 


Πολλὰ κενὰ τοῦ πολέμου, id est Multa belli inania. De inani suspicione aut 
pavore sine causa oborto, quem Graeci πανικόν vocant. Paroemiam hinc manasse 
putant, quod hujusmodi panici terrores plerumque solent in bellis accidere vel quod 
Lacedaemonii fundis quibusdam et nervis crepitantibus uti consueverint ad terrorem 
incutiendum hosti. Polybius apud Suidam : Cum luna defectum passa esset 
temporibus Persei Macedonum regis, vulgo rumor increbuit regis interitum 
significari, eaque res pariter et Romanis addidit animos et Macedones 
consternavit. Deinde subnectens adagium Οὕτως, inquit, ἀληθές ἐστι τὸ 
περιφερόμενον, ὅτι πολλὰ κενὰ τοῦ πολέμου, id est [taque verum est, quod 
vulgo circumfertur, multa esse inania belli. M. Tullius Epistolarum ad Atticum 
libro quinto: Interim scis esse quaedam πανικά, dici item τινὰ κενὰ τοῦ 
πολέμου rumore adventus nostri. Plutarchus in commentario Περὶ τοῦ 
ἀκούειν : Ὡς γὰρ πολέμου, καὶ ἀκροάσεως πολλὰ τὰ κενά ἐστιν, id est Ut 
enim belli, sic et auditionis multa inania sunt. Respexit huc Ὁ. Curtius libro 
tertio : Fama bella stare et eum, qui recedat, fugere credi. Ac rursum libro 
quinto : Ac fama maximum utique in bello momentum. Item libro octavo : Fama 
enim bella constant, et saepe etiam quod falso creditum est, veri vicem 
obtinuit. Sed apertius libro septimo : Ea res, sicuti pleraque belli vana et inania, 


barbaros ad deditionem traxit. 


1920. II, x, 20. Militavit cum Erasinade 


Ἐστρατήγησε μετ΄ Ἐρασινάδου, id est Militavit cum Erasinade. Vulgo 
per jocum dicebatur de his, quibus res undiquaque male procederent. Erasinades dux 


quidam Arginusam obsederat ; infeliciter autem pugnatum est ad internitionem 

extinctis cum aliis quotquot resistebant, inter quos erant Thrasyllus et Pericles, tum 
ipso duce. Hujus Erasinadae malis et illud accessit, quod accusatus est, quod 


pecunias Hellesponticas furatus esset. Huiusmodi ferme Suidas. 


1921. II, x, 21. Mulieri ne credas, ne mortuae quidem 


Γυναικὶ μὴ πίστευε, μηδ΄ ἂν ἀποθάνῃ, id est 

Ne fidem habeas nec emorienti feminae. 
Hyperbole proverbialis. Usqueadeo non est fidendum mulieri, ut etiam si morientem 
videas, putes fingere. De noverca, quae sepulta quoque privignum interemit illapsa 


in pueri caput pyramide, meminimus alias. Refertur a Diogeniano. 


1922. II, x, 22. Mulierum exitia 


Γυναικῶν ὄλεθροι, id est Mulierum exitia De his, qui funditus ac 
miserabiliter pereunt. Mulieres enim omnium fere calamitatum auctores fuisse viris 
dicuntur. Testis Pandora Hesiodia, testis bellum Trojanum, testis Hercules ἃ Dejanira 
extinctus, testis Danaidum fabula, testis Lemniarum mulierum historia, testis 
Cleopatra, testis Eva, prorsus infamis apud omneis Christianos. Quanquam haec 
magis conveniebat stultitiae virorum adscribere, qui tantum indulgeant mulierculis, 
ut velut amentes amore in quodvis malum sequantur, cum par fuerit, ut illis 
moderantibus mulier natura stultior simul et imbecillior minus desiperet. Quod enim 
animus est corpori, id virum oportebat esse mulieri. Verum quemadmodum vulgus 
sua vitia corpori imputat, cum ab animo proficiscantur, et stulti principes 
insanissimos bellorum tumultus imputant populo, quorum ipsi sunt auctores, ita viri 


rejiciunt in feminas, si quid ipsi deliraverint. 


1923. II, x, 23. Multa noris opportet, quibus deum fallas 


Πολλά κεν εἰδείης, οἷς τὸν θεὸν ἐξαπατήσαις, id est 


Multa scienda, deo quibus ipsi imponere possis. 

Ubi quis fucum facere conatur ei, cui difficile sit dare verba propter astutiam 
singularem. Ab oraculo natum adagium. Sententiam aliter extulit Pindarus in Pythiis 
hymno tertio de Apolline loquens : Ψευδέων οὐχ ἅπτεται, κλέπτει TE μιν OÙ θεός 
OÙ βροτὸς ἔργοις οὔτε βουλαῖς, id est Mendaciis non utitur ; fallit autem illum non 


deus, non homo, nec factis neque consiliis. 


1924. II, x, 24. Multi mannii Ariciae 


Mannius apud Festum Pompeium Dianae Aricinae lucum, qui et ipse Aricinus 
dictus est, consecrasse legitur. Ex hoc Mannio Aricio, viro laudatissimo, quam 
plurimi extiterunt viri item clarissimi eodem nomine, ut hinc natum proverbium 
Multos Ariciae Mannios esse. Sed longe dissentit Asinius Capito existimans 
proverbium convenire in deformes. Verum hic locus apud Festum ïita mendis 


corruptus est, ut nihil certi possit elici praeter haec, quae retuli. 


1925. II, x, 25. Murus aheneus 


Murus aheneus apud Horatium in Epistolis usurpatur pro certo et immutabili 

animi decreto, schemate nimirum proverbiali : 

Hic murus aheneus esto, 

Nil conscire sibi, nulla pallescere culpa. 
Vegetius gravem armaturam murum ferreum exercitus appellat veluti solidum et 
inexpugnabile munimentum. Adsimili figura Pindarus Olympiacon secundo 
Hectorem appellat ἄμαχον ἀστραβῆ κίονα, id est inexpugnabilem immobilem 


columnam. 


1926. II, X, 26. Multi te oderint, si teipsum amas 


Πολλοί σέ τοι μισοῦσιν, ἄν σαυτὸν φιλῇς, id est 


Multi oderint, si temetipse diligas. 

Deterret ἃ fastu proverbium et a philautia ; multis enim displiceat oportet qui sibi 
nimium placet, contra modestia praecipua favoris et benevolentiae conciliatrix. 
Suidas ait nymphas fastiditas a Narcisso hoc dixisse, quod modo retulimus. Concinit 
huic senarius ille : 

Λίαν φιλῶν ἑαυτὸν οὐχ ἕξεις φίλον, id est 

Nemo erit amicus, ipse si te ames nimis. 
Nulli minus sunt appositi ad mutuum amorem ac benevolentiam quam qui sese 


vehementer amant. 


1927. II, X, 27. Malorum panegyris 


Κακῶν πανήγυρις, id est Malorum panegyris. De malis agminatim 
ingruentibus et invicem sibi succedentibus. Panegyris enim apud Graecos dicebatur 
solennis ille populi conventus ad ludos festos celebrandos, voce hinc composita, 
quod festis diebus universi convenirent. Pisides apud Suidam : 

Kai πάντες ὥσπερ ἐν κακῶν πανηργύρει 

ἄλλος κατ' ἄλλην συμφορὰν ἐδυστύχει, id est 

Omneis simul malorum ut in panegyre 

Alios tenebat aliud infortunium. 

Homerus Iliados T : 
Ὥς μοι δέχεται κακὸν ἐκ κακοῦ αἰεί, id est 

Tristia perpetuo ut mihi tristibus excipiuntur. 
Hipponax apud Athenaeum libro XV : 

Ἀνδρῶν, ot καὶ νῦν κίθι κακῶν κακὰ ῥαψῳδοῦσι. 

Claudicat carmen, sed recta incedet, si tollas καὶ vel νῦν et pro κίθι legas κεῖθι. 
Ausonius in carmine non ineleganter appellat catenatos labores, quod molestia 


molestiam excipiat in vita mortalium. 

1928. II, x, 28. Magis impius Hippomene 


Ἀσεβέστερος Ἱππομένους, id est Magis impius quam Hippomenes. Hic 
Atheniensium princeps filiam a cive quopiam vitiatam una cum equo feroci conclusit 
in domicilio, nec huic nec illi cibum praebens. Equus igitur fame in rabiem actus 
puellam adortus confecit, deinde periit ipse quoque pabuli videlicet inopia ; post 
haec pater domum est demolitus, loco nomen inditum Equi et puellae. Recenset 


adagium Diogenianus. 


1929. II, x, 29. Manivoro vinculo 


Χειροβρῶτι δεσμῷ, id est Manivoro vinculo. Sic quispiam appellavit manicas 
vestium Ponticarum, quod manus offendant atterantque. Idem objicitur Troianis 
apud Vergilium : 

Et tunicae manicas et habent redimicula mitrae. 


Recenset Zenodotus. 


1930. II, x, 30. Malum Hercules 


Μῆλον Ἡρακλῆς, id est Malum Hercules. Dici conveniet, ubi quis munuscula 
quantumvis pusilla boni consulit. Apollodorus apud Zenodotum in libris De diis 
prodidit apud Athenienses Herculi Alexicaco, hoc est depulsori malorum, peculiare 
quoddam victimae genus immolari solere. Cum enim evenisset aliquando, ut bos, 
quem erant mactaturi, profugisset, malo arrepto subditisque seu crurum vice 
quatuor ramis, additis item cornuum loco duobus, bovis imaginem quandam 
repraesentarunt atque id ridiculum simulacrum vice bovis immolarunt Herculi, quae 
quidem res in vulgi fabulam abiit. Idem est cum eo, quod ante retulimus, Μήλιος 
Ἡρακλῆς, id est Pomaceus Hercules, nisi quod unius voculae commutatione 
nonnihil immutatus est et usus proverbii ; nam illud de contempto dicitur, hoc de 


boni consulente. 

1931. II, x, 31. Manum habere sub pallio 


Manum habere sub pallio dicuntur qui languent otio. Quintilianus libro 
duodecimo damnat eos, qui nunquam commoventur inter agendum semperque 
manum, quod aïunt, habent sub pallio. Quapropter, inquit, mihi falli multum 
videntur qui solos esse Atticos credunt tenues et lucidos et significantes, sed quadam 
eloquentiae frugalitate contentos ac semper manum intrapaliium continentes. 
Hactenus Fabius. Sumptum est ἃ gestu rhetorum. Nam qui languent, manum 
occultant sub pallio, qui commoti sunt, proferunt ; et agitatione manus brachiique 
pronuntiabantur ea, quae contentionis plusculum haberent. Subindicat hoc et 
Aeschines in oratione contra Timarchum de sobrietate priscorum rhetorum loquens : 
Ὥστε ὃ νυνὶ πάντες ἐν ἔθει πράττομεν, TO τὴν χεῖρα ἔξω ἔχοντες λέγειν, τότε 
τουτὶ θρασύ τι ἐδόκει εἶναι καὶ εὐλαβοῦντο αὐτὸ πράττειν, id est Itaque quod 
nunc omnes ex more facimus, ut inter dicendum manum extra pallium habeamus, 
tum temporis confidentiae tribuebatur ac verebantur id facere. Addit Salamine 


spectari statuam Solonis manum intra pallium habentis. 


1932. II, χ, 32. In sinu manum habere 


In sinu manum habere dixit Theocritus tenaces et ad largiendum pigros. Sic 
enim ait in Charitibus : 
Νενίκηνται δ' ὑπὸ κερδέων. 
Πᾶς δ' ὑπὸ κόλπου χεῖρας ἔχων πόθεν αὔξεται ἀθρεῖ 
Ἄργυρος, id est 
Lucrique cupidine victus 
Inque sinu unusquisque manus habet, illud et unum 
Spectat, qua ratione sibi aucta pecunia crescat. 
Porro quod ait Scevola libro Pandect. XXII, titulo De probationibus, in sinu meo 


habui, pro eo, quod est in potestate mea clam habui, magis pertinet ad illud, quod 

alibi nobis dictum est : In sinu gaudere. Verba Caïi sunt haec: Titio centum do lego, 
quae mihi pertulit ; quae ideo ei non cavi, quod omnem fortunam et substantiam, si 


quam a matre susceperat, in sinu meo habui sine ulla cautione. 


1933. II, X, 33. Praemansum in os inserere 


M. Tullius in Oratore suo, libro II, proverbii vice usurpat praemansum in os 
inserere pro eo, quod est rem in docendo nimis enucleate nimisque frustulatim 
tradere. Quod facere quidam assolent, qui velut ingeniis auditorum diffidant, ita 
nihil omittunt, inculcantes etiam minutissimas nugas. Sumpta est figura a nutricibus, 
quae pueris adhuc edentulis cibum praemansum in os inserunt. Verba Tullii sunt 
haec : Ego autem si quem nunc plane rudem institui ad dicendum velim, his potius 
tradam assiduis, uno opere eandem incudem die noctuque tundentibus, qui omneis 
tenuissimas particulas atque omnia minima mansa, ut aiunt nutrices,infantibus 
pueris in os inserant. Aulus Gellius Noctium Atticarum libro IV, capite I, etiam si 
locus hic depravatus est; sic enim habent codices vulgati: Nam hoc quidem 
pervulgatum est, definitionem omnem ex genere et differentia consistere. Sed si item 
praemandare, quod aiunt, postulas, faciam sane id quoque honoris tui gratia. Ego 
legendum arbitror Sed si idem me tibi praemandere, quod aiunt, postulas. 
Praemandere dixit pro eo, quod est plus quam crasse explicare rem alioqui non 
difficilem, nisi si quis plane sit puer. Hoc adagii manet etiam hodie, cum aïunt: 
Annon sat tibi datam occasionem esse ? Num postulas, ut tibi praemandatur etiam ? 
Non dissimile est huic, quod idem Cicero scipsit ad Atticum : Sed haec hactenus, ne 
videar περὶ μικρὰ σπουδάζειν. Etsi nunc quidem maxima mihi sunt haec. Et Graeci 


μικρολογεῖν aiunt pro eo, quod est arca minutula quempiam anxium esse. 


1934. II, X, 34. Mala proditio 


Κακὴ πρόδοσις, id est Mala proditio. Ubi quis pactam mercedem non accipit, 


cum turpem praestiterit conditionem. Natum ab historia quapiam, quam tamen non 

indicant interpretes. Notum est illud dictum : Proditionem laudo, proditorem non 
laudo. Cum igitur per se res inhonesta sit proditio, tamen nonnunquam utilis est et 
ei, in cujus gratiam fit, et ei, qui facit. Caeterum ubi non succedit aut ubi proditor 


fraudatur suo praemio, κακὴ πρόδοσις dicitur. Refertur a Diogeniano. 


1935. II, X, 35. Mali thripes, mali ipes 


Κακὰ μὲν θρῖπες, κακὰ dE inec, id est Μαῖα quidem thripes, mala rursus ipes. 
De duplici malo dici solitum, ut non magni referat, utrum elegeris. Thrips enim 
Graecis vermiculus est, qui lignis innascitur materiasque vitiat, ips item cornibus et 


vitibus infestus. Extat apud eundem Diogenianum. 


1936. II, χ, 36. Mali bibunt improbitatis fecem 


Κακοὶ πίνουσι πονηρίας τὴν ὀμίχλην, id est 

Mali bibunt iniquitatis turbidum. 
Graecus versiculus videtur inversione dictionum depravatus, quod non raro nobis 
deprehensum est. Constabit hoc pacto : 

Πίνουσ’ ὀμίχλην τῆς πονηρίας κακοὶ, 
sive οἱ κακοὶ πονηρίας. Dici solitum, ubi poena maleficis digna meritis contigisset. 
Translatum apparet ab ïis, qui vino limpido epoto tandem ad fecem usque 


perveniunt. Itaque voluptatem ex malefactis perceptam dolor supplicii consequitur. 


1937. II, X, 37. Lydio more 


Λυδίῳ νόμῳ, id est Lydia lege sive Lydia cantione. Convenit, quoties ariolatur 
aliquis et auguriis divinationibusque servit. Hac enim superstitione Lydi laborasse 
feruntur. Allusit ad harmoniae genus, quod Lydium dicitur ; nam et magorum preces 
incantamenta vocantur et carmina. Meminit Diogenianus et item Hesychius, putans 
idem esse Λυδίῳ νόμῳ ac si dicas Μυσῷ νόμῳ, quod Mysi profecti sint a Lydis, et 


ipsi divinationibus deditissimi. Addit aliam causam, quod Lydi flammeis 

muliebribus soleant ornare capita, unde quadrare videtur in effoeminatos. Atqui si 
nobis quoque divinare licet, Lydi curribus et equitatu valuisse leguntur ; ita Λύδιος 
νόμος idem erit cum eo, qui apud Suidam dicitur ἁρμάτιος νόμος sive ἁρμάτιον 
μέλος, ita dictum, quod primum inventum sit de Hectore, qui curru trahebatur, ut 


narrat Homerus. 
1938. II, χ, 38. Lydi mali, post hos Aegyptii etc 


Λυδοὶ πονηροί, δεύτεροι δ΄ Αἰγύπτιοι, 

Τρίτοι δὲ πάντων Κᾶρες ἐξωλέστατοι, id est 

Lydi improbi, post hos secundi Aegyptii 

Tertiique Cares perditissimi omnium. 
Tempestiviter utemur, si quando mali cum malis conferentur et collatus cum 
sceleratioribus ita demum minus illaudatus aliquis videtur, velut apud Athenaeum 
Antiphanes, cum ἰχθυοπώλας fecisset omnium sceleratissimos, tamen excepit 


mensarios, his quoque nocentiores. Diogenianus. 
1939. II, X, 39. Lutum sanguine maceratum 


Theodorus Gadareus Tiberii Caesaris in arte rhetorica praeceptor perspiciens 
in eo adhuc adulescente saevitiam quandam cum ingenii stupore conjunctam inter 
objurgandum ïillum subinde vocare solet πηλὸν αἵματι συμπεφυρμένον, id est 
lutum sanguine maceratum, luto tarditatem innuens, sanguine crudelitatem. Auctor 
Suetonius. Non omnino dissimile, quod scurra quispiam Athenis jecit in Syllam : 
Συκάμινόν ἐσθ’ ὁ Σύλλας ἀλφίτῳ πεπασμένον, id est Morum est Sylla farina 
variegatum. Quod enim Plutarchus dixit, συκάμινον, interpres vertit morum. 
Notavit autem formam Syllae, in cujus facie alioqui candida sublucebat rubor non 


perpetuus, sed veluti maculis inspersis. 

1940. IT, χ, 40. Liberae caprae ab aratro 


Ἐλεύθεραι αἶγες ἀρότρων, id est 

Immunes caprae ab aratris. 
Hemistichium heroici carminis proverbiale, dictum olim ab 115, qui se ab onere 
quopiam aut molestia liberatos glorientur, veluti si quis parasitus jactet felicitatem 
suam, quod ad reipublicae munia non vocetur, cum ad nullam honestam functionem 


sit appositus. Zenodotus auctor. 
1941. II, x, 41. Lis litem serit 


Ἔρις δ΄ ἔριν ἀντιφυτεύει, id est 

At lis seritur de lite vicissim. 
Hemistichium est heroicum. Resecanda injuria est, non retalianda. Alioqui quis erit 
reciprocandi mali finis, si vicissim contumelia contumeliae reddatur ? Carmen extat 
inter praecepta Phocylidis : 

Πειθὼ μὲν γὰρ ὄνειαρ, ἔρις δ΄ ἔριν ἀντιφυτεύει. 
Germanum 1111, quod alio commemoravimus loco : 

Δίκη δίκην ἔτικτε καὶ βλάβην βλάβη, id est 


Litem parit lis, noxa item noxam serit. 
1942. II, x, 42. Lignum tortum haud unquam rectum 


Ξύλον ἀγκύλον οὐδέποτ’ ὀρθόν, id est 

Nunquam rectum tortile lignum. 
Hemistichium heroici carminis et hoc. Distorta pravaque ingenia vix unquam ad 
bonam frugem traducuntur. Qui semel inveteravit in vitiis, raro fit, ut ad bonam 
mentem redeat. Effertur et ad hunc modum Τὸ ξύλον σκαμβὸν οὐδέποτ’ ὀρθόν, id 
est Lignum pravum nunquam rectum. Usurpavit Galenus libro De pulsuum 


differentia quarto : Ἐκείνοις μὲν οὐδὲν ἀποκρινόμενοι, πρὸς δὲ ἡμᾶς αὐτοὺς 

λέγοντες TO τοῦ κωμικοῦ, ὡς οὔτε στρεβλὸν ὀρθοῦται ξύλον οὔτε γεράνδρυον 
μετατεθὲν μοσχεύεται, id est Illis quidem nihil respondentes, caeterum apud nos 
ipsos dicentes illud e comoedia, quod nec tortum lignum fit rectum nec arbor annosa, 
si transferatur, emittit stolones. Hic pro ἡμᾶς excusum erat ὑμᾶς, pro γεράνδρυον 
γερύανδρον. Id admonuisse referebat, ne quis hanc scripturam corrumperet. 
Posterius hoc proverbium ante recensuimus. Horatius metaphoram unde ducta sit, 
ostendit, 

Naturam, inquiens, expellas furca, tamen usque recurrit. 
Indicat enim ductam esse ab 115, qui furca admota conantur arboris distortae vitium 
emendare. Confirmat hoc et sententia proverbialis : 

Φύσιν πονηρὰν μεταβαλεῖν où ῥάδιον,͵ id est 


Ingenia prava vertere haud proclive sit. 
1942. II, x, 43. Lesbiis digna 


Λεσβίων ἄξια, id est Lesbiis digna. De rebus irritis dicebatur ob id, ut conjicio, 
quod Lesbii ob vanitatem vulgo male audirent. Fortassis non male quadrarit et in 
sordidos atque impuros ; nam haec etiam ποία quondam illis inusta est. Unde 
λεσβιεῖν dictum pro eo, quod est polluere et conspurcare. Aristophanes : 

Μέλλουσαν ἤδη λεσβιεῖν τοὺς ξυμπότας, id est 


Spurcabit ac jam polluet convivium. 
1944. IT, x, 44. Lemnia manu 


Λημνίᾳ χειρί, id est Lemnia manu, dictum est pro eo, quod est nefaria, impia, 


crudeli. Natum ab historia proverbium, quam alias retulimus in Lemnio malo. 
1945. II, x, 45. Lepus apparens infortunatum facit iter 


Paveis ὁ λαγὼς δυστυχεῖς ποιεῖ τρίβους, id est 


Inauspicatum iter obvius facit lepus. 


1438 


10 


20 


Vulgo creditum etiam his temporibus occursum leporis omen esse parum felix iter 
ingressis. Torqueri potest ad interventum cujuspiam, qui videatur incommodum 


aliquod allaturus. Meminit Suidas. 
1946. II, x, 46. Limen senectae 


Γήραος οὐδός, id est Senectae limen, antiquitus appellabant velut extremum 
autumnum aetatis humanae, cum jam appetit hyems decrepitae senectae. Sumptum 
est ex Homero, apud quem id perquam frequens est, ut Iliados X : 

Ὅν ῥα πατὴρ Κρονίδης ἐπὶ γήραος οὐδῷ 

Aion ἐν ἀργαλέῃ φθίσει, id est 

Quem fors Juppiter ipse senectae in limine diris 

Conficiet fatis. 

Idem Iliados Q : 
Τηλίκου ὥσπερ ἐγὼν ὀλοῷ ἐπὶ γήραος οὐδῷ, id est 
Ferme mea hac aetate, senectae in limine tristi. 
Idem Odysseae O : 
Ὅν κατέλειπεν ἰὼν ἐπὶ γήραος οὐδῷ, id est 

Quem proficiscens 1116 senectae in limine liquit. 
Rursum Odysseae Y : 

Καὶ γήραος οὐδὸν ἱκέσθαι, id est 

Atque senectae attingere limen. 

Usurpatur et a Platone tamquam poetici proverbii vice. Rursum apud Hesiodum in 
Operis et diebus : 

Ὅς κε γονῆα γέροντα κακῷ ἐπὶ γήραος οὐδῷ 

Netxkein, id est 

Quique senectae in limine fessum aetate parentem 


Irritarit. 

1947. II, χ, 47. Linguae bellare 


Γλώττῃ πολεμίζειν, id est Lingua bellare, dicuntur qui magnifice conviciantur 
ac minantur hosti, sed cum tutum est. Sic enim Menelaus Graecorum ignaviam 
incusat Iliados H : 

Ὦ μοι, ἀπειλητῆρες, Ἀχαίδες, οὐκ ἔτ’ Ἀχαιοί, id est 

Heu Οὔϑίδθ neque jam Graïi tantumque minaces. 
Allusit huc et Vergilius in Aeneide : 

An tibi Mavors 
Ventosa in lingua pedibusque fugacibus istis 
10 Semper erit ? 

Haec enim Turnus in Drancem lingua pollentem in consiliis, alioquin imbellem. Idem 
Rutulos maledicos facit : 

O verae Phrygiae, neque enim Phryges, 

Et tunicae manicas et habent redimicula mitrae. 
Sic autem loquitur Hector apud eundem Homerum Iliados v : 

Καί κεν ἐγών ἐπέεσσι καὶ ἀθανάτοισι μαχοίμην: 

Ἔγχεϊ δ' ἀργαλέον, ἐπειὴ πολὺ φέρτεροί εἰσιν͵ id est 

Sane ego vel divis possim contendere lingua, 

Verum hasta durum, multo quia viribus illi 

20 Praecellunt. 
Porro vera fortitudo neque maledica est neque minax, id quod innuit Homerus 
Iliados libro V : 
Τόνδ’΄ οὔτι προσέφη κορυθαίολος Ἕκτωρ, 

Ἀλλὰ παρήϊξεν λελιημένος, id est 

Huic nihil omnino respondit belliger Hector, 

Quin mage cominus insiliit. 


Et ejusdem operis libro ΠῚ fingit Graecos tacitos in proelium ire : 

Οἱ δ’ ἄρ’ ἴσαν σιγῇ μένεα πνείοντες Ἀχαιοί, 

Ἐν θυμῷ μεμαῶτες ἀλεξέμεν ἀλλήλοισιν, id est 

Ast ibant taciti vim spirantes Danaidae 

Atque animo prompti auxilium sibi ferre vicissim. 
Et Aristophanes in Nebulis : 

Πράττων βουλεύων καὶ τῇ γλώττῃ πολεμίζων, id est 

Poscens consultans et lingua proelia miscens. 
De his eleganter apud Livium dictum libro Ab urbe condita vii. : In castris feroces, in 
acie pavidi. Apuleius verbo festiviter novato verbigerari dixit pro verbis digladiari. 
Et Hesychius indicat γλωσσάσπιδας dictos qui pro armis lingua uterentur. Hoc 
nomine signari possent et qui aspidis venenum in lingua circunferunt. Heraclitus ad 
Hermodorum : Ἐν ταῖς γλώτταις ἔχετε τὰ ὅπλα ἀπεστερηκότες χρήματα, id est In 
linguis habetis arma, posteaquam abstulistis pecunias. Causidicorum ac rhetorum est 


γλώσσαις πολεμίζειν ἠδὲ μάχεσθαι, id est Linguis bellare atque pugnare. 


1948. IT, x, 48. Larus hians 


Λάρος κεχηνώς, id est Larus hians. Dicebatur, ubi quis avidius inhiaret 
praedae. Est enim larus avis avida voraxque, quam eandem Graeci κέπφον 
appellant. Aristophanes in Equitibus : 

Λάρος κεχηνὼς ἐπὶ πέτρας δημηγορῶν. 

Quae Latine quidem commode reddi non possunt. Cleonem enim ob rapacitatem 
larum vocat, quod quemadmodum avis in scopulis obversatur, siquid piscium possit 
venari, ita ille versaretur in reipublicae negotiis administrandis suum interim agens 
negotium. Plutarchus apud Athenaeum libro Convivialium tertio : 

Στῆ δ΄ ἄρ’ ἐπ’ οὐδὸν ἰών, σχεδόθεν δέ οἱ ἣν παράσιτος 

Χαιρεφόων, πεινῶντι λάρῳ ὄρνιθι ἐοικώς, id est 

At vero adveniens in limine stabat. 


Chaerephoon parasitus ei vicinus, avi non 

Dissimilis, vulgo dicta est larus, esurienti. 
Apud eundem libro VIII refertur hic trimeter : 
Ὀψοφάγους ὥστε τοὺς λάρους εἶναι Σύρους, id est 
Esse uti laros opsoniorum avidos Syros. 
Larum Theodorus Gaza vertitgaviam, cujus mentionem facit Plinius inter maritimas 


halcyonem et mergum, libro decimo, capite trigesimosecundo. 


1949. IT, x, 49. Laconismus 


Λακωνισμόν veluti proverbio breviloquentiam vocant, sive quod 
Lacedaemonii factis magis quam eloquentia praecelluerunt sive quod in 
apophthegmatis praecipue valuerunt. Horum autem praecipua gratia, ut paucissimis 
verbis plurimum sententiae complectantur. Cujusmodi sunt illa : Αἴκα id est si, 
responsum prolixae orationi legati, et οὐχ, solum totam occupans epistolam, et ἢ τὰν 
ἢ ἐπὶ τᾶς, id est aut hunc aut super hunc. M. Tullius aliquando jocatur in 
Laconismum Bruti, et Λακωνικῶς λέγειν apud Graecos pro eo, quod est paucis et 
compendio dicere, et Λακωνίζειν affectare breviloquentiam. Gregorius Theologus in 
epistola : To λακωνίζειν οὐ τοῦτό ἐστιν, ὅπερ οἴει, ὀλίγας συλλαβὰς γράφειν, 
ἀλλὰ περὶ πλείστων ὀλίγας, id est Laconissare non est hoc, quod arbitraris, paucas 
syllabas scribere, sed de rebus plurimis paucas. Proinde Homerus quoque Menelao 
seu Lacedaemonio argutam breviloquentiam affingit : Παῦρα μέν, ἀλλὰ μάλα 
λιγέως, id est Pauca quidem, verum plane argutissima. Quin et frugalitas et 
integritas Lacedaemoniorum prae caeteris Graeciae partibus tanta fuit, ut qui 
castigate casteque viverent, Laconice vivere dicerentur. Cimon quoties aliquid in 
Atheniensium suorum moribus reprehenderet, dicere solet : AAA où Λακεδαιμόνιοι 
γὲ τοιοῦτοι, id est At non tales Lacedaemonii. Itidem et Massiliensium probitas abiit 
in prouverbium, quod alibi retulimus. Sunt autem haec inter se cognata, pauca loqui 
et probum esse virum. Huc spectabat Charillus, qui roganti, quur Lycurgus tam 


paucas leges prodidisset, Quoniam, inquit, pauciloquis non est opus multis legibus, 

notans obiter Athenienses, quorum loquacitati nullae leges sufficiebant. Celebratur et 
hoc dictum inter Thaletis sententias apud Laertium. Pindarus hymno Isthmiorum 
quinto : Ἀργείων τρόπον εἰρήσεται που κ΄ ἐν βραχίστοις, id est Argivorum more 
dicetur paucissimis. Interpres admonet Ionum esse multiloquentiam ; caeterum 
breviloquentiam non tantum esse familiarem Laconibus, verum etiam Argivis, citans 
illud ex Ulysse furente Sophoclis : 

Μῦθος γὰρ Ἀργολιστὶ συντέμνειν βραχύς, id est 

Argiva paucis multa fert oratio. 
Laertius ex auctoritate Aristagorae Milesii refert et Chiloni peculiarem fuisse 
breviloquentiam, unde genus hoc dicendi Chilonium appellat. Huc pertinet 
versiculus ille veluti proverbialis apud Athenaeum relatus : 

Τοὺς συνετοὺς δ΄ ἄν τις πείσειε τάχιστα λέγων εὖ, id est 


Mox persuadebis cordato, si bene dicas. 


1950. IT, X, 50. Late vivens 


Λάθε βιώσας, id est Falle vivens. Admonet adagium in humili fortuna vitam 
esse feliciorem 115, qui obscure vivunt et a publicis negotiis ita semoti, ut cum vita 
decessissent, nemo illos vixisse sentiret. Nam Λάθε βιώσας ad verbum commode 
non potest reddi, verum hanc habet sententiam, quasi dicas : Nemo te sentiat in vita 
fuisse. De hoc adagio, recte dictum sit necne, Plutarchus commentarium conscripsit, 
si modo non fallit inscriptio ; nam cum verteremus, phrasis ipsa nonnihil reclamare 
titulo videbatur. Allusit ad id Horatius : 

Nec vixit male qui natus moriensque fefellit, 

id est quem nemo sensit nec prodeuntem in hanc vitam nec excedentem e vita. 
Allusit huc, ni fallor, Ovidius in libris Tristium : 
Crede mihi, bene qui latuit, bene vixit, et intra 
Fortunam debet quisque manere suam. 


Recensetur apud Suidam proverbii nomine. 

1951. II, χ, 51. Labyrinthus 


Λαβύρινθον, id est labyrinthum, olim vocabant orationem aut rem quampiam 
vehementer impeditam et inextricabilem, veluti si quis philosophiae studium 
labyrinthum vocet, quod semel ingressis nullus unquam sit exitus, aut voluptatis 
studium labyrinthum vocet, quod aditus ad eam proclivis, exitus difficillimus. 
Sumptum a labyrintho Daedali, quod antrum fabulae ponunt in Creta, sinuosum et 
inexplicabilibus ambagibus inextricabile, in quo seruabatur Minotaurus. Dictum 
putat Suidas παρὰ τὸ μὴ θύραν λαβεῖν, id est quod ostium non habeat, indicans et 
in garrulos ac nugaces competere, qui sermonis nullum inveniunt exitum, si semel 
garrire coeperint. Gregorius Theologus in epistola ad Eusebium Caesariensem 
torquet in versipellem : Ἐπειδὴ πρὸς ἄνδρα ποιοῦμαι τοὺς λόγους οὔτε ἀγαπῶντα 
τὸ ψεῦδος καὶ τὸ ἐτέρῳ φωρᾶσαι πάντων ὀξύτατον, κἂν ὅτι μάλιστα σοφοῖς 
πλέκηται καὶ ποικίλοις λαβυρίνθοις, id est Quoniam cum eo viro loquor, qui non 
solum non amet mendacium, sed et qui in alio possit quam ocyssime deprehendere, 
etiamsi vel maxime callidis variisque labyrinthis inuoluatur. Huic non dissimilis erat 
maeander. Id erat picturae genus ortum ab exemplo labyrinthorum, cujusmodi 
videmus et hodie in nonnullis pavimentis. Utitur Prudentius in carmine, cujus 
initium Cultor dei : 

O tortuose serpens, 

Qui mille per maeandros 

Fraudesque flexuosas 

Agitas quieta corda. 


Hinc et Maeandro Lydiae fluvio nomen, quod flexuosus erret. 

1952. II, x, 52. Labore laboriosus 


Πόνῳ πονηρός, id est Labore laboriosus. Ipsa figura hyperbolen habet laboris 
immodici. Refertur a Suida proverbii titulo. Hac forma Theophilus apud Athenaeum 
libro decimotertio dixit de insigniter formosa et procera 

Κάλλει καλῆς, μεγέθει μεγάλης, τέχνῃ σοφῆς, 
quasi dicas forma formosam, magnitudine magnam, arte artificem sive sapientia 
sapientem. Similis tropus est apud Hebraeos, quoties vel exaggerant vel asseverant : 
Miserans miserabor, laboravi laborans. Extat autem apud Aristophanem in 
Lysistrata. Subest autem et jocus ob amphibologiam vocis ; πονηρός enim Graecis ut 


laboriosum ac miserum ita significat et malum astutumque. 


1953. II, x, 53. Laciade 


Ὦ Λακιάδαι, id est Laciadae. Vulgatum convicium in moechos. Populus 
quispiam est Atticae Laciadarum, tribus Oeneïdis, apud quos ingens raphanorum 
copia. His autem utebantur in adulteros deprehensos ludibrii causa. Refertur apud 


Suidam. 


1954. II, x, 54. Laborem serere 


Πόνον σπείρειν, id est Laborem serere, vulgo dicebantur qui frustra 
laborarent, quasi nihil fructus e labore reportaturi praeter laborem ipsum. Auctor 


Diogenianus. 


1955. II, x, 55. Labrax milesius 


Λάβραξ Μιλήσιος, id est Labrax Milesius. In stolidum et avidum dicebatur. 
Labrax enim piscis genus lato oris rictu, unde escam totam una cum aere faucibus 
corripit atque ob id facile capitur. Unde apud Plautum lenoni Labracis nomen. 


Aristoteles hunc annumerat inter eos, qui praeda laniatuque vivunt. Lingua est ossea 

et affixa, cor triangulum. Aristophanes apud Athenaeum libro VII labracem piscium 
sapientissimum appellat : 

Λάβραξ ὁ πάντων ἰχθύων σοφώτατος. 
Apud Miletum autem Asiae civitatem praegrandes et item plurimi labraces esse 
dicuntur propter stagnum influens in mare; gaudet enim hic piscis aqua dulci. 
Aristophanes in Equitibus : 

Ἀλλ’ οὐ λάβρακας καταφαγὼν Μιλησίους 

Κολονήσειας, id est 

Haud cum lupos voraveris Milesios, 

Facies tumultum. 


Nam quidam hunc piscem esse putant, qui Latine lupus dicitur. 


1956. II, x, 56. Lavares peliam 


Λούσαις τὸν Πελίαν, id est Laves Peliam. Dictum apparet, ubi quis salutem 
pollicitus adfert exitium aut ubi quis prodesse conatus ingens addidit malum. 
Ductum a notissima Peliae fabula, quem dum filiae ἃ Medea persuasae student ad 
juventam revocare, lebeti ferventi impositum occiderunt. Fortassis non 
intempestiviter dicetur, ubi quis falsa spe ductus inanem sumit operam, veluti si quis 
arte, quam vocant alcimicam, fretus sibi promittat futurum, ut e stanno fiat 
argentum, ex aere aurum. Refertur in adagiorum collectaneis, quae Plutarchi 


feruntur nomine. 
1957. II, χ, 57. Iterum atque iterum ad Pythum via 


Αὖθις αὖ Πυθώδ’ ὁδος, id est Iterum atque iterum Pythum versus via. Dictum 
de 115, qui molesti sunt eadem de re ïiterum atque iterum percunctando, 
quemadmodum solent ignari viae quencunque obvium habuerint, de via rogare. 
Porro Pythus civitas Apollini sacra, quae visebatur a plerisque. Apparet e comoedia 


sumptum (est enim hemistichium jambicum), verum ex qua, non indicat 

Diogenianus, et mihi non succurrit. Finitimum 111: Ὁ Διὸς Κόρινθος, id est Jovis 


Corinthus. 


1958. II, x, 58. Cum Delphis sacrificaverit, ipse carnes absumit 


Plutarchus septimo libro τῶν Συμποσιακῶν hunc senarium veluti 
proverbialem citat : 

Δελφοῖσι θύσας αὐτὸς ὀψωνεῖ κρέας, id est 

Carne ipse Delphis immolata vescitur. 
Ostendit dici solitum de 115, qui vocatis convivis ipsi cibos appositos devorant, ut illis 
spectare tantum liceat, non vesci. In Delphicis enim sacris is, qui immolarat 
victimam, ea vescebatur. Contra fiebat his sacris, quae Hecatae inferebantur, ex 
quibus nihil redibat ad eum, qui offerebat, praeter fumum et tumultum. Quanquam 
et in diversum sensum accipi potest, ut intellisgamus Delphicum sacerdotem nihil 
impertiri de victima ei, qui victimam dedit. Ita fit aliquoties, ut edax conviva seu 
pluribus adductis edacibus umbris velut Harpyis cenam omnem devoret esuriente 
qui vocavit. Adagium torqueri potest etiam ad illos, qui beneficio, quod alii dedisse 
videntur, ipsi fruuntur, ut episcopi nonnulli nepotibus suis sacerdotia magnifica 


donant nonnunquam, sed ad pueros solus titulus redit, ad episcopos proventus. 


1959. II, x, 59. Ἰσθμιάζειν 


Ἰσθμιάζειν olim dicebantur qui parum commode parumque salubriter 
viverent, propterea quod Isthmiorum ludorum tempus morbis esset obnoxium ob 
ingentem hominum conventum. Meminit Suidas et Hesychius. Fortasse non absurde 
dicetur in hos, qui frustra conantur, propter Isthmi perfossionem a multis infeliciter 


tentatam. Qua de re dictum est nobis alibi copiosius. 

1960. II, x, 60. Ipsi curandum 


Αὐτῷ μελητέον, ἀλλ’ ἐπὶ τὸν οἶκον, id est Ipsi curandum est, sed in domum. 
Zenodotus ait hujus adagii mentionem fieri apud Aristophanem in Agricolis, 
praeterea apud Platonem grammaticum, natum autem ab aedibus quibusdam 
maximis, quae locabantur conducere volentibus. Unde convenire videtur (siquidem 
conjecturas sequi fas est, ubi nihil adferunt, quod sequaris, Graeci scriptores) in eos, 


qui rebus alienis liberius utuntur, ut solent qui in conducto habitant. 
1961. II, χ, 61. Hyperberetaea 


Ὑπερβερεταῖα, id est Hyperberetaea, dicebantur olim admodum serotina 
quaeque vix tandem advenirent. Apud Macedones extremus anni mensis 
Ὑπερβερεταῖος appellabatur. Unde quae in longum proferebantur, Hyperberetaea 
dicebantur, perinde quasi apud Latinos dicas Decembria, et Ὑπερβερεταῖοι 
comperendinatores. Suidas existimat eum esse mensem apud Macedones, quem nos 
Octobrem vocamus, quod tum sera sit aestas et quae tum proveniunt, post legitimum 


tempus provenire videantur. 
1962. II, x, 62. Ulyssis remigium 


Homines nequam et voluptatibus addictos Horatius in Epistolis Ulyssis 
remigium appellavit, proverbiali nimirum figura : Remigium vitiosum Ithacensis 
Ulyssi, ut qui nec a Circes poculis temperarint nec a Lotophagis avelli potuerint nec a 
Solis bubus abstinuerint. Unde Homerus Odysseae primo : 

Αὐτῶν γάρ σφετέρῃσιν ἀτασθαλίῃσιν ὄλοντο, 

Νήπιοι, id est 

Ipsorum siquidem vaecordia perdidit illos 


Amentes. 

Non dissimili figura dixit sponsos Penelopes et Alcinoos voluptarios et virtutis 
negligentes. Item alio loco Phaeacem appellat nitidum et bene curata cute : Ut possim 
pinguis Phaeaxque reverti. De Phaeacibus Homerus Odysseae libro VIIT : 

Αἰεὶ δ’ ἡμῖν daic τε φίλη κίθαρίς TE χοροί TE 

Εἵματά τ’ ἐξημοιβὰ λοετρά τε θερμὰ καὶ εὐναί, id est 

Nos vero semper capiunt citharaeque chorique 

Et variae vestes et balnea calda thorique. 
Idem de procis Penelopes Odysseae libro primo : 

Τούτοισιν μὲν ταῦτα μέλει, κίθαρις καὶ ἀοιδή 

Ῥεῖ, ἐπεὶ ἀλλότριον βίοτον νήποινον ἔδουσιν, id est 

Istos sollicitant haec, concentus citharaeque, 


Et facile, ut qui aliena sient impune vorantes. 


1963. II, Χ, 63. Zaleuci lex 


Ζαλεύκου νόμος, id est Zaleuci lex. De edicto mandatoque plus satis rigido 
parumque humano dicebatur. Zaleucus quidam Locrensibus ïis, qui vocantur 
Epizephyrii, leges tulit acerbiores, quales feruntur et Draconis fuisse leges apud 
Athenienses, vere draconis, ut ille dixit, non hominis. Non dissimile illis : Manliana 
imperia et Phaiaridis imperium. Meminit historiae Valerius Maximus libro VI, capite 
Ν : Etenim cum filius Zaleuci secundum jus ab eo constitutum ob crimen adulterii 
utroque oculo carere deberet ac tota civitas in honorem patris poenam adolescenti 
remitteret, repugnavit aliquandiu, postremo populi victus precibus suo prius, deinde 


filii oculo eruto salva lege supplicii modum temperavit. 


1964. II, χ, 64. Zopyri talenta 


Ζωπύρου τάλαντα, id est Zopyri talenta. De praeclaris factis magnoque 
aestimandis. Hic Zopyrus Darii regis amicus erat, qui sibi nares et aures conscidit et 


omne corpus flagris cruentavit, ut his argumentis Babyloniis fidem faceret se Dario 

male velle, ἃ quo tam immaniter esset acceptus ; itaque Babyloniorum civitatem 
ingressus eam Dario prodidit. Unde Darium dixisse ferunt se unum Zopyrum 
integrum malle quam centum Babylonas capere, et oblato malogranato tantum 
optavit sibi Zopyrorum, quantum ibi granorum inesset, ut narrat Herodotus libro 


tertio. Meminit Plutarchus in Apophthegmatis. Adagium recenset Zenodotus. 


1965. II, χ, 65. Una scutica omneis impellit 


Mia μάστιξ πάντας ἐλαύνει, id est 

Una scutica incitat omneis. 
Hemistichium heroicum de negotio dictum, quod facile fieret, videlicet ἃ promptis 
omnibus ac suapte sponte currentibus. Fortassis apte dicetur et in hos, quos eadem 
causa impellit, puta eadem spes lucri, studium commune, idem amor aut odium. 
Sumptum ab aurigis. Auctor Suidas. Usurpat Plutarchus in vita Lycurgi scribens 
urbem Lacedaemoniorum ἀπὸ σκυτάλης μιᾶς καὶ τρίβωνος ἄρχουσαν τῆς 
Ἑλλάδος ἐκούσης καὶ βουλομένης, id est scytala ac sago imperantem Graeciae 


spontaneae volentique. 


1966. II, X, 66. Tanquam chalcidica nobis peperit uxor 


Ὥσπερ Χαλκιδικὴ TÉTOKEV ἡμῖν γυνή, id est Tanquam Chalcidice peperit 
nobis uxor. De ea dicebatur, quae liberos quam plurimos peperisset. Tradunt 
heroinam quampiam fuisse nomine Comben, cui cognomen fuerit Chalcidi, quod 
prima arma aerea confecerit. Ea viro conjuncta centum liberos enixa dicitur, sicuti 
proditum est in Euboicis annalibus et attestatur Aristus Salaminius. Quidam ad 
Chalcidem Euboeae civitatem referunt, quod e Chalcidensium officinis ingens 
armorum aereorum et quadrigarum vis prodiret; Stephanus enim ab officinis 
aerariis urbi nomen additum putat. Usurpare licebit, ubi significabimus multum 


litium, bellorum aut curarum alicunde natum. 

1967. II, x, 67. His Medus non insidiabitur 


Τάδε Μῆδος où φυλάξει, id est Haec Medus non observabit. Cum Xerxes 
exercitum in Graeciam traducere pararet, ut auctor est apud Zenodotum 
Dicaearchus, Graeci desperatis rebus facultates suas absumpserunt, ne multum 
reliquum fieret, quod hostis tolleret, ita dicentes : Haec Medus non observabit. Eaque 
vox in adagium abiit, ubi quis largius impenderet sua, ne venirent in aliorum manus. 
Veluti si quis pecunias suas erogaret amicis, ut eas liberis turpiter absumpturis 
subducat, recte dixerit : Ταῦτα Μῆδος où φυλάξει. Aut si civis opulentus pecunias 
extruendis aedificiis absumat, ne his insidietur avarus princeps et omnium fortunis 


imminens. 


1968. II, x, 68. In orci culum incidas 


Ἅιδου πρωκτῷ περιπέσοις, id est In Orci culum incidas. Sermo perniciem et 
extremum exitium imprecantis. Recensetur a Diogeniano, cognatum illis : BA’ ἐς 


κόρακας, βάλλ’ ἐς μακαρίαν. 


1969. II, Χ, 69. Invitus Jupiter novit 


Ἄκων μὲν ὁ Ζεὺς οἶδεν, id est Invitus quidem Jupiter novit. Ubi quis 
pollicetur quippiam, sed invitus. In quibusdam codicibus lego Ἄκων μὲν ὁ Ζεὺς 
οἶδεν, id est Invitus tanquam Jupiter cognovit. Mihi videtur et recte quadraturum, 
ubi serius poenas dant nocentes, ut affine sit ei, quod alibi referimus : Ζεὺς κατεῖδε 


χρόνιος εἰς τὰς διφθέρας. Etenim qui sero dat aut punit, gravatim id facere videtur. 


1970. II, x, 70. Excubias agere aut ditari 


Φρουρεῖν ἢ πλουτεῖν, id est Excubias oportet agere aut divitem esse. De 115 
dicebatur, qui ampliter facerent sumptus de alieno. Nam ut divites, quibus ampla res 


domi est, large profundunt, ita milites non parcunt opibus alienis, sed prodigunt 

gnaviter et scelere parta perdunt sceleratius. Athenienses excubiis agendis insulares 
magno stipendio conducere solebant. Non dissimile illi : 
Ἵππος με φέρει, βασιλεύς με τρέφει, id est 


Equus me portat, alit rex. 


1971. II, χ, 71. Intra septimam 


Ἐντὸς ἑβδόμης, id est Intra septimam, subaudi lunam. Edictum erat Athenis, 
ne ante septimum diem mensis exercitum educerent. Recte fortassis utemur hoc 
adagio, quoties admonebimus mature suoque tempore negotium aggrediundum. 
Meminit Zenodotus, Suidas et Hesychius, nec praeterea quicquam adscribunt. Vide, 
num allusum sit ad id, quod alio retulimus loco : Ἕβδομος βοῦς, id est Septimus bos, 
et 

Τὸν ἕβδομον βοῦν ἡ σοφὴ παροιμία, id est 

Et septimum venustus adagio bovem, 
quod pueris sextum mensem egressis farinaceus bos fingi consueverit, qui lunae 


primum apparentis cornua repraesentaret. 


1972. II, X, 72. In cotyla gestaris 


Ἐν κοτύλῃ φέρῃ, id est In cotyla portaris. Suspicor dictum de 115, qui arbitrio 
alieno, quo libitum esset, huc atque illuc ducerentur, aut ubi quis indulgentius 
foveretur. Tractum est adagium a genere lusus puerilis, qui dictus est ἐν κοτύλῃ. 
Hujus meminit Julius Pollux libro nono De rerum vocabulis. Erat autem hujusmodi : 
Unus quispiam reductas in tergum manus conjungebat stringebatque, rursum alter 
impositis in eas genibus tollebatur, suis interim manibus oculos gestantis obtegens, et 
ad hunc gestatus modum Ἐν κοτύλῃ portari dicebatur, quod manuum complexu 
gestaretur. Nam κοτύλη Graecis cum alia permulta tum manus etiam cavam partem 
significat. Hunc lusum Julius Pollux ait aliis item vocabulis appellari, velut ἱππάδαν 


et κυβησίνδαν. 

1973. II, x, 73. In apes irruisti 


Εἰς μελίττας ἐκώμασας, id est In apes insilisti. Ubi quis praeter opinionem in 
ingens agmen velut examen malorum immergitur, quemadmodum evenire solet 115, 
qui imprudentes in apum nidum incidunt. Circumvolantibus et impetentibus 
undique illis et fugientem etiam insequentibus haud facile discedit sine vulnere 
quisquis inciderit. Solent autem juvenes comessabundi in convivium aequalium 
irruere, quemadmodum Alcibiades apud Platonem irruit in convivium Agathonis. Et 
Syrus in Adelphis de Demea, qui se proripit in convivium filii : 

Abiit ; comessatorem haud sane commodum, 


Praesertim Ctesiphoni. 


1974. II, χ, 74. Orci galea 


Ἄϊδος kuvr, id est Orci galea. Dictitari solitum in eos, qui semet arte quapiam 
occultarent. Paroemiam ad hujusmodi fabulam referunt : Acrisio de masculis liberis 
tollendis oraculum consulenti responsum est e Danae filia ipsius nasciturum filium, ἃ 
quo occidendus esset ; itaque territus aereum thalamum subterraneum paravit, in 
quo filiam inclusam adservabat, ne cum viro quopiam rem habere posset. Jupiter 
autem amore virginis correptus in aurum transformavit sese atque ita per impluvium 
in Danaes gremium illapsus eam gravidam fecit. Natus est Perseus. Quod simulatque 
rescisset pater, ipsam matrem unacum infante scrinio inclusam in mare praecipitem 
dedit. Porro scrinio forte fortuna ad Seriphum insulam delato Dictys sublatum ad se 
Perseum aluit. Polydectes autem Dictys frater, qui Seriphiis imperitabat, Danaen 
amare coepit; verum Perseo jam adulto non potuit ea potiri. Proinde convocatis 
amicis et inter hos Perseo ait se velle certamen edicere super Hippodamiae Oenomaïi 
filiae nuptiis. Perseus autem existimans, si cum Gorgonis capite pugnaret, neminem 
posse obsistere, praeter alia postulavit equos ductuque Mercurii ac Palladis pervenit 


ad Phorci filias, Memphedem, Ennyo et Dino. Has aïunt statim natas anus fuisse, tum 

unicum duntaxat oculum fuisse tribus, unicum item dentem ; his vicissim inter se 
tres utebantur. Haec cum Perseus abstulisset, reposcentibus illis ait redditurum sese, 
si viam commonstrassent, quae ad nymphas duceret. Erant his nymphis alata talaria 
et cibisis quaepiam, quam arculam seu peram putant fuisse. Habebant et Plutonis 
galeam ; quam qui gestaret, is quoscunque voluisset videbat, ipse nemini conspicuus. 
His igitur instructus Perseus, volucer jam ob talaria, sicuti diximus, ad Gorgonas 
devolavit. Erant autem Gorgones tres sorores, Euryale, Stheno, Medusa. Erant his 
capita draconum squamis obsita, praeterea dentes maximi suum instar, ad haec 
manus et alae, quibus per aera ferebantur. Aderat insuper ea vis, ut obtuentes sese in 
saxa verterent. Porro sola Medusa e tribus mortalis erat. Hanc igitur impetit Perseus 
et oculis defixis in clypeum aereum, per quem tamen ipsam Gorgonis imaginem 
aspiciebat, manum porrigens, quam Pallas in Medusam dirigebat, caput Medusae 
desecuit. Advolantes reliquae duae sorores Perseum quidem insequebantur, verum 
cum illum ob galeam Plutonis videre non quirent, retro abiere. Itaque Perseus 
reversus in Seriphum Polydecten aggressus est amicorum auxilium implorantem. 
Quibus ad regiam concurrentibus Perseus Gorgonis ostenso capite quotquot 
obtuerentur in saxa vertit. Sublato igitur Polydecta et Dicty in fratris locum instituto 
Gorgonis caput Palladi dedit, galeam Mercurio cunque hac peram ac talaria ; ille 
rursum nymphis restituit. 

Reliquum fabulae, quam longius prosequitur Zenodotus, quandoquidem ad 
enarrationem adagii nihil attinet, omitto. Utitur hoc Plato libro De republica decimo 
dicens semper honesta propter se sequi oportere, etiam si quis Gygis anulum vel 
Plutonis habeat galeam. Quibus ex verbis colligitur eandem esse huius proverbii 
sententiam et illius Γύνου δακτύλιος, id est Gygis anulus ; utrunque enim a simili 
fabula natum est. Proinde recte accommodabitur et ad eos, qui rara quadam felicitate 
quicquid volunt efficiunt. Cujus generis est etiam illud Virgula divina. Usus est et 
Origenes libro primo Adversus Celsum haereticum declarans magis convenisse, ut 


Christus in Aegyptum fugiens subduceret sese Herodis insaniae, quam si sub 

Plutonis casside latitans eundem fefellisset. Adagium manasse videtur ex Homero, 
apud quem Iliados quinto Pallas sese Orci galea tegit, ne videretur a Marte : 

Τὸν μὲν Ἄρης ἐνάριξε μιαιφόνος, αὐτὰρ Ἀθήνη 

Adv’ Ἄϊδος κυνέην, μή μιν ἴδοι ὄβριμος Ἄρης, id est 

Ille quidem cecidit jugulatus Marte cruento ; 

At se Orci texit galea Tritonia Pallas, 

Ne Mars hanc virtute insignis cernere posset. 
Admonet interpres proverbio dici Εἰσδύνειν Ἅιδου κυνέην, id est Induere Orci 
galeam, de homine, qui occultis insidiis nocere molitur. Aristophanes ἐν 
Ἀχαρνεῦσιν: 

Λαβὲ δ’ ἐμοῦ y’ εἵνεκα παρ΄ Ἱερωνύμου 

Σκοτοδασυπυκνότριχα τὴν Ἄϊδος κυνῆν, 

Εἰἶτ' ἐξάνοιγε μηχανὰς τὰς Σισύφου, id est 

Meaque causa sumito ab Hieronymo 

Orci galeam hispidam nigrantibus pilis, 


Dein explicato dolos et artes Sisyphi. 


1975. II, X, 75. Initium belli 


Ἀρχὴ πολέμου, id est Origo belli. Ubi quis prior lacessit injuria seu convicio. 
Sumptum videtur ab historiographis, quibus mos est primum causas exponere, 
quibus bellum coeptum fuerit. Huc allusit Lucianus, cum aït in Pseudomante : Καὶ 
κατὰ τὸν Θουκυδίδην ἄρχεται ὁ πόλεμος ἐνθένδε ἤδη, id est Et quemadmodum ait 
Thucydides, hinc jam bellum oritur. Unde ἀπόλεμος laedere dicitur qui nulla 


lacessitus injuria simultatem exercet. 

1976. II, x, 76. In fermento jacere 


Ἐν τῇ ζύμῃ κεῖσθαι, id est In fermento jacere, dicebantur qui animo essent 
aegro quique iracundia turgerent. Plautus in Mercatore : Uxor tota in fermento jacet, 
pro eo, quod est intumescit ira. Idem in Cassina : 

Nunc in fermento tota est, ita turget mihi. 

Nota translatio ; fermentum enim et acorem habet et tumorem. Unde et in divinis 


litteris fermentum malitiae rancorisque significationem habet. 


1977. II, X, 77. In eo ipso stas lapide, in quo praeco praedicat 


Chrysalus servus in Bacchidibus Plauti senem irridens, quem argento 
defraudabat, 

O stulte, inquit, nescis nunc vaenire te : 

Atqui in eo adstas lapide, ubi praeco praedicat. 
Quadrabit, ubi quis praesens videns audiensque tamen deluditur. Nam vendi etiam 
hodie vulgo dicuntur, quibus fit impostura. Quod autem meminit lapidis, id 
traductum est a lapide quodam aeditiore, quem Romae fuisse complurium auctorum 
testimonio constat, unde praecones in auctionibus res venales nuntiabant. Unde M. 
Tullius vilissimos homunculos de lapide emptos appellat. De Colono dictum est 


alibi. 


1978. II, x, 78. Inus dolores 


Ἰνοῦς ἄχη, id est Inus dolores. Ino Cadmi filia ex Athamante duos peperit 
filios, Learchum et Melicertam, praeterea filiam Eurycleam. Athamas autem versus 
in insaniam reliquos liberos arcu percussit occiditque, Ino una cum Melicerta sese in 
mare abjecit. Et hanc quidem Megaras undis appulsam Megarenses multo cum 
honore exceperunt, justa persolventes Leucothoe nomine commutato, illum vero 


Corinthum delatum Corinthii sepelierunt et in ejus honorem Isthmios ludos 

instituerunt, nomine item commutato vocantes Palaemonem. Hinc ortum adagium, 
ut intolerandum et exanimantem, ut ita dixerim, dolorem significantes dicerent 
Ἰνοῦς ἄχη. Nam achos proprie dolor dicitur apud Graecos, qui prorsus obstupefacit 
suique sensum adimit homini. Melicrates Tyrius apud eundem Zenodotum, unde 
haec retuli, fabulam, quae paroemiae dedit occasionem, narrat ad hunc modum : 
Athamanti prius fuerat uxor Nephele, ex qua duos sustulit liberos, Hellen et 
Phrixum. Hac defuncta secundam duxit uxorem Ino. Ea veluti noverca tendens 
insidias Nepheles liberis persuasit indigenis mulieribus, ut semina in terram jacienda 
prius frigerent, id est adurerent in sartagine. Caeterum ubi res male evenisset neque 
quicquam is annus produxisset, Athamas in hac rerum angustia Delphos misit qui 
consulerent oraculum. Verum Ino legatos muneribus corrupit, ut domum reversi 
dicerent respondisse deum ita demum penuriam annonae depellendam, si Hellen et 
Phrixum occidissent. Itaque persuasus Athamas Phrixum et Hellen ad aram admovit 
immolaturus. Verum dii miserti aurei velleris ariete vectos illos per aera sustulerunt. 
Et Helle quidem, cum sese in arietis tergo non satis teneret, delapsa est in mare, quod 
ab ipsa Hellesponticum appellatur, Phrixus autem in Colchicam regionem incolumis 
delatus est. Athamas ira deorum in rabiem versus Inus liberos aggressus est, 


quemadmodum modo demonstravimus. 


1979. II, x, 79. In omni fabula et Daedali execratio 


Ἐν παντὶ μύθῳ καὶ Δαιδάλου μύσος, id est In omni fabula et Daedali 
execratio. Quadrat in auctores atrocium facinorum aut ingentium calamitatum, ut 
frequenter illorum incidat mentio, sed non sine detestatione. Tradunt ab hac ortum 
fabula : Pasiphae regina Cretae tauri amore capta Daedalum exoravit, ut sibi vaccam 
ligneam ad proximam verae vaccae simulationem effingeret. In hac inclusa mulier e 
tauro concepit ac Minotaurum monstrum abominandum peperit. Minos autem certis 
de causis iratus Atheniensibus indixit, ut quotannis septem virgines et totidem 


adolescentulos mitterent Minotauro objiciendos. Horum omnium quoniam Daedalus 

causam dedisse videretur, in eum vulgo dira imprecabantur. Unde res in proverbium 


abiit. 
1980. II, X, 80. In parte vel ignem praedetur aliquis 


Ἐν τῷ μέρει τις καὶ TO πῦρ σκυλευσάτω, id est 
Praedetur aliquis per vices ignem quoque. 
Suidas admonet dictum de 115, qui parum aequa referunt in commune. Cum enim res 
communis commissa fuerit manibus unius aut paucorum, maxima pars penes eos 
haeret, qui dividunt. Quid enim non praedetur qui praedatur ignem, qui sic est 
natura communis, ut ipse nihilominus possideas, posteaquam et aliis fueris 
10 impertitus ? Amicitia facit omnia communia ; verum ubi ventum est ad partitionem, 
quisque studet quod potest rapere. Haud scio an scribae vitio pro σκαλευέτω 


depravatum σκυλευέτω, ut pertineat ad aenigma Pythagorae. 
1981. II, X, 81. In nihil sapiendo jucundissima vita 


Sophocles in Ajace Mastigophoro sub persona Ajacis, qui jam ansania 
resipuerat : 
Ἐν τῷ φρονεῖν γὰρ μηδὲν ἤδιστος βίος: 
Τὸ μὴ φρονεῖν γὰρ κάρτ' ἀνώδυνον κακόν, id est 
Suavissima hinc est vita, si sapias nihil ; 
Nam sapere nil doloris expers est malum 
20 Hanc sententiam docti citant proverbii loco. Consentaneum est autem vulgo jactatum 
fuisse vel ejus argumento fabulae, quam Horatius narrat de quodam Argivo, qui 
felicius existimaret insanire quam sapere et ringi. 
Pol me occidistis, amici, 
Non servastis, ait, cui sic extorta voluptas 


Et demptus per vim mentis gratissimus error. 

Huic concinit illud Ecclesiastae dictum : In multa sapientia multa indignatio. Et qui 
addit scientiam, adjiciet et laborem. Heraclides Ponticus apud Athenaeum auctor est 
Thrasylaum Axonensem Pythodori filium hoc insaniae genere correptum fuisse, ut 
existimaret naves omneis, quae in Pireum appellerent, suas esse. Eas appellentes 
summa cum voluptate recipiebat, solventes dimittebat ac prosequebatur, in summa 
felix erat, perinde quasi tantarum rerum dominus. Si quid perisset, non requirebat ; 
si quid esset incolume, vehementer gaudebat, aliis jactitans suam fortunam, donec 
Crito frater e Sicilia reversus correptum hominem traderet medico. Caeterum is ad se 
reversus negavit unquam suavius vixisse sese, quam cum eo mentis errore teneretur ; 


siquidem cum tantum adesset voluptatum, nihil unquam sensisse molestiae. 


1982. II, x, 82. Ignem palma 


Πῦρ παλάμῃ, id est Ignem palma. Dici solitum, siquando protinus aliquid 
intellectum esset a quopiam, ut si scommate dicto statim sentiat aliquis in se dictum. 
Sumptum videtur ab 115, qui per lusum ignem admovent manibus alienis, qui subito 


sensu excitati resilire solent risumque movere spectantibus. 


1983. II, x, 83. Sub cultro liquit 


Sub cultro linqui dicitur qui in praesentaneo periculo deseritur. Sumpta 
metaphora a victima, quae jamjam ferienda sub cultro esse dicitur. Confine illis : 
Inter sacrum et saxum, Inter malleum et incudem. Horatius in Sermonibus : Fugit 
improbus ac me / Sub cultro liquit. Non admodum abludit hinc Aristophanicum 
illud ἐν Ἀχαρνεῦσιν: 

Ὑπὲρ ἐπιξήνου θελήσω τὴν κεφαλὴν ἔχων λέγειν, id est 

Sum paratus verba facere caput epixeno admovens. 

Est autem ἐπίξηνον truncus, in quo coqui secant carnes. Est in eadem fabula multus 


deinde jocus in ἐπίξηνον. Convenit in eos, qui periculo capitis parati sunt affirmare 


quippiam. 

1984. II, x, 84. Fores habet tritas ut pastorum casae 


Τὴν θύραν ἔχει τετριμμένην ὥσπερ αἱ ποῖμναι, id est Ostium habet tritum, 
ut sunt casae pastorum. Ironia proverbialis in homines inhospitales, aditu difficiles, 
sibi viventes semper occlusis foribus, quod pastores procul ab hominum commercio 


semotos vix unquam quisquam intervisat. Meminit Diogenianus. 
1985. II, x, 85. Apio opus est 


Τοῦ σελίνου δεῖται, id est Apio est opus. Ita loquebantur, quoties morbum 
capitalem innuebant et vitae periculum imminere; nam olim monumenta 
defunctorum apio coronabantur. Plutarchus in Symposiacis : Kai τοὺς ἐπισφαλῶς 
νοσοῦντας δεῖσθαι τοῦ σελίνου φαμέν, id est Et qui periculose aegrotant, 115 
dicimus apio opus esse. Idem proverbii meminit et causam addit in vita Timoleonis. 
Subest autem adagio jocus alludens ad coronas victorum, quae ex apio fiebant, 
praesertim in ludis Isthmiis, teste Diphilo apud Athenaeum libro vi. : 

Περὶ τῶν σελίνων μαχόμεθ’ ὥσπερ Ἰσθμίοις, id est 


Super apio certamus, ut solet Isthmiis. 
1986. II, χ, 86. Ialemo frigidior 


Ἰαλέμου ψυχρότερος, id est Ialemo frigidior. De cantione, oratione, 
argumento, joco aut ejusmodi re quapiam supra modum frigida recte dicetur. 
Quidam aïunt ialemon lugentis vocem fuisse ; nam ἰαλεμίζειν Graeci dicunt pro 
complorare. Euripides in Troadibus ialemon accipit pro ejulatione et luctu : 

Οἷος ἰάλεμος οἷά τε πένθη 

Δάκρυά τ’ ἐκ δακρύων καταλείβεται 

Ἡμετέροισι δόμοισι, 

id est Qui ejulatus quique luctus lachrymaeque super lachrymas distillantur in 


nostris aedibus. Et Aristophanes apud Athenaeum, grammaticus opinor, in 

Dictionibus Atticis Ἐν γάμοις, inquit, ὑμέναιος, ἐν δὲ πένθεσιν ἰάλεμος, id est In 
nuptiis hymenaeus, in luctu ialemus. Alii tradunt lalemum Calliopes fuisse filium, 
infelicem nulliusque pretii hominem, praesertim in cantu supra modum frigidum, 
unde Ἰαλέμου ῳδήν, id est [alemi cantilenam, pro frigida dicunt ac miserabili. 
Martialis item jocans in oratorem quendam frigidum ait illum unum idoneum esse, 
qui thermas refrigeret Neronianas. Hesychius indicat et hoc pacto efferri 
proverbium : Ἰαλέμου οἰκτρότερος, id est Ialemo miserabilior. Idem indicat ἰαλεμον 
dici quod nullius sit pretii, quemadmodum Latini naenias appellant, cum ea vox 


proprie sonet lugubres cantiones. 
1987. II, x, 87. Humi hauris 


Χαμαὶ ἀντλεῖς, id est Humi hauris. De inaniter laborante dicebatur. Nihil est 
enim, quod e solo haurias, hoc est ab imo putei fundo, si is siccus sit. Apparet dici 
posse, quoties exhausta copia non multum superest, quod haurias. Zenodotus 


meminit. 
1988. II, X, 88. Humi serpere 


Humi serpit oratio, quae pressior humiliorque est quam oportet, semper quasi 
jacens, nunquam assurgens. Horatius : 

Nec sermones ego mallem 

Repentes per humum quam res componere gestas. 
Idem in Arte poetica : 

Serpit humi tutus nimium timidusque procellae. 
Quod quidem aut ἃ navigantibus translatum est aut ab 115, qui procumbentes in 
terram ita reptant, ne erectos turbo ventorum auferat. Gregorius Nazianzenus in 
oratione contra Eunomianos deflexit ad homines, ostendens non esse cujuslibet de 
rebus divinis disserere : Οὐ παντός, οὐχ οὕτω TO πρᾶγμα εὔωνον καὶ τῶν χαμαὶ 


ἐρχομένων, id est Non est cujusvis nec adeo vilis res atque humi gradientium. 

Quanquam nihil vetat et hic res aut actiones intelligi vulgares humilesque. 
Simillimum est huic aut fortassis idem quod habet Pindarus in Olympiis : Οὔτοι 
χαμαιπετέων λόγων ἐφάψῃ, <id est> Haudquaquam sermones humi reptantes 
attingas. Item in Pythiis : Χαμαιπετὲς δ΄’ ἄρ΄ ἔπος οὐκ ἀπέρριψεν, id est Humile vero 
verbum non effutivit. Sumpsisse metaphoram videtur ab avibus haud procul a terra 
subvolantibus, quod idem Pindarus tribuit graculis : Κολοιοὶ ταπεινὰ νέμονται. Ut 


huic respondeat : Aquila in nubibus. 
1989. II, x, 89. Holerum appostiones 


Αἱ τῶν λαχάνων προσθῆκαι, id est Holerum additamenta. De re nullius 
momenti. Sumptum videtur vel ab holeribus appositis in mensa, vili nimirum cibo, 
vel auctariis holerum, quae nonnunquam emptores sordidi ac tenues requirunt. 


Auctor Diogenianus. 
1990. IT, x, 90. Fictilis homo 


Κεράμιος ἄνθρωπος, id est Homo fictilis, id est mollis, imbecillis, fragilis. 
Ductum a vasis testaceis, quae facile comminuuntur. Finitimum illi : Homo bulla. In 
quibusdam codicibus lego κεραμεὺς ἄνθρωπος, in nonnullis κέραμος ἄνθρωπος, 
quorum postremum mihi magis arridet. Cerameus enim figulum sonat, ceramos vas 
fictile. Sic et ficulnum hominem dicimus, ferreum, cereum, quernum, adamantinum. 
Contra quod eximium videri volumus, aureum dicimus ; inde illud poetis frequens 
χρυσῆ Ἀφροδίτη, id est aurea Venus, et τῆς δικαιοσύνης χρυσοῦν πρόσωπον et 
χρύσεον ὄμμα τᾶς δίκας, id est justitiae vultus aureus et justitiae oculus aureus, ut 
ex Pindaro, ni fallor, refert Athenaeus libro XII. Itidem hodie quoque aurea verba, 
gemmeos mores dicimus. M. Tullius Academicarum quaestionum libro II de libello 
loquens, quem Crantor scripsit de luctu, Est enim, inquit, non magnus, verum 
aureolus et, ut Tuberoni praecipit Panetius, ad verbum ediscendus libellus. Quicquid 


autem vile, κεραμεοῦν sive κεράμεινον dicunt Graeci. Ita Paulus homines appellat 

vasa fictilia : EXOUEV δὲ τὸν θησαυρὸν τοῦτον ἐν σκεύεσιν ὀστρακίνοις. M. Tullius 
actione in Verrem sexta : Tum illos coepisse praetori dicere putasse se, id quod 
audissent, alicujus pretii scyphos esse Pamphili : luteum negotium esse, non dignum 
quod in suo argento Verres haberet. Et alicubi luteum hominem appellat 


contemptum nulliusque pretii, interdum ipsum lutum. 


1991. II, x, 91. Hipparchorum tabula 


Ἱππάρχων πίναξ, id est Hipparchorum tabula. Dici conveniet, quoties haud 
impune futurum significamus, si quid peccetur. À Syracusanis natum adagium. 
Apud hos enim mos erat, ut hipparchi, hoc est equitum praefecti, in tabellis 
describerent militum nomina, qui ordinem deseruissent. Meminit Zenodotus. 
Hesychius indicat apud Lacedaemonios hipparchum dici qui juvenibus praefectus 


esset. Is in tabula notabat eos, qui quippiam indecore fecissent. 


1992. II, x, 92. Heteromolia causa 


Ἑτερομόλιος δίκη, id est causa heteromolia, dicitur apud Graecos quae ab 
altera duntaxat agitur parte, nullo praesente qui contradicat, ἀπὸ τοῦ τὸν ἕτερον 
μολεῖν, id est quod alter duntaxat accedat. Simillimum 1111: Ἐρήμη δίκη, id est 
Deserta causa. Usurpabitur non ineleganter, ubi quis damnat absentem, veluti, cum 
defunctorum libros carpimus, recte ἑτερομόλιον δίκην quis dixerit. Apud 


Hesychium sic effertur : Ἑτερόμυνος δίκη, an integra scriptura nescio. 


1993. II, X, 93. Harmodii cantilena 


Ἁρμοδίου μέλος, id est Harmodii cantio. De lugubribus ac tristibus dicebatur. 
Simillimum ïilli: Ἀδμήτου μέλος, id est Admeti melos. Aristophanes cum aliis 
aliquot locis tum in fabula, cui titulus Ἀχαρνεῖς : 

Οὐδὲ παρ’ ἐμοί ποτε τὸν Ἁρμόδιον ᾷσεται, id est 


Nec unquam apud me carmen Harmodium canet. 


1463 


10 


20 


Interpres indicat cantilenae genus fuisse, quod in compitis cani consueverit in 
Harmodium et Aristogitonem, quod hi Pisistratidarum tyrannidem sustulissent. Ejus 
carminis hoc erat initium : Φίλτατε Ἁρμόδιε, οὔτι που τέθνηκας, id est Charissime 


Harmodi, haud quaquam mortuus es. Refertur a Suida ac Diogeniano. 


1994. II, x, 94. Haud canit paternas cantiones 


Οὐ πατρωϊκὰ αὐλεῖ μέλη, id est Haud paternas canit cantilenas. De eo 
jactatum, qui ἃ paternis moribus degeneraret. Solent liberi majorum suorum 
cantiunculis, quas admodum pueri didicerunt, delectari. Terentius in Adelphis : Pol, 


Aeschine, haud paternum istuc dedisti. 


1995. II, x, 95. Non certatur de oleastro 


Οὐ φυλίας ὁ ἀγών, id est Hoc certamen non est de oleastro. Quoties non de 
nugis neque de gloria aut corollis, sed de re seria ac pecuniaria ageretur. Siquidem in 
plerisque certaminibus victoriae praemium erat oleagina aut querna aut alioqui 


frondea corona. Meminit Diogenianus. 


1996. II, x, 96. Hasta caduceum 


Δόρυ κηρύκειον, id est Hasta caduceum. Dici solitum, quoties aliquis simul et 
minaretur et ad concordiam invitaret. Ex oraculo natum, quod hujusmodi fertur : 
Ἀνδρὶ Γεφυραίῳ φίλος οἶκος, id est Viro Gephyraeo grata est domus. Admoniti 
erant Gephyraei, ut sequentes Atheniensium exercitum, ubi 1105 defessos 
conspicerent, ibi manerent. Itaque cum Athenienses ab Eumolpo oppugnarentur, ad 
Tanagram iter instituerunt, hac specie, ut dux caduceum praeferret, juventus armata 
a tergo consequeretur, ut simul et pacem petere viderentur et ad bellum nihilo 
segnius parati, si quis lacesseret. Recenset Suidas et meminit Polybius libro 
Historiarum quarto. Legatum, inquit, ad Byzantios Aridicen misere et cum eo 


Polemoclen cum tribus triremibus, volentes, id quod est in proverbio, hastam simul 

et caduceum Byzantiis mittere. Simillimum est huic quod eleganter usurpavit D. 


Hieronymus : Scuto pacem petere. 


1997. II, x, 97. Gallorum incusare ventres 


Ἀλεκτρυόνων μέμφεσθαι κοιλίαν, id est Gallorum incusare ventrem. De 
edacibus ac luxu multum absumentibus facultatum. Huic enim animanti venter 
mirifice calidus, ita ut omnia statim concoquat. Aristophanes in Vespis : 

Ἀλεκτρυόνος μ’ ἔφασκε κοιλίαν ÉXELV 

Ταχὺ γὰρ καταπέψει τἀργύριον, id est 

Mihi dixerat ventrem esse gallinacei ; 

Velociter enim concoquet hoc argentulum. 

Hoc genus homines Graeci dicunt καταπιεῖν τὴν οὐσίαν, id est devorare 
substantiam ; id enim est atrocius quam καταφαγεῖν. Summam autem profusionem 
ac celerrimam indicant verbo ἀφανίζειν, id est sic absumere, ut nusquam appareat 
vestigium. Utitur his omnibus, sed postremo frequentissime Aeschines in 


Timarchum : Πάντ' ἠφάνισεν. 


1998. IT, x, 98. Ardens vestis 


Αἴθεις πέπλος, id est Ardens vestis, sive, quemadmodum in aliis legitur 
exemplaribus, Αἴθεις ἐν πέπλῳ, id est Incensus in veste. Zenodotus prodidit dici 
solitum de 115, qui seditionem moverent calumniasque sererent. Existimat autem 
adagium natum a veste Nessi Centauri sanguine infecta, quam a Dejanira missam 
cum induisset Hercules, incensus igni sacro periit. Porro fabulam idem recenset ad 
hanc ferme sententiam : Reliquis Centauris expugnatis ac confectis ab Hercule, 
Nessus unus omnium suffugerat. Is pervenit ad flumen Evenum et in ejus ripa 
versans solitus est adeuntes transmittere. Deinde evenit, ut Hercules in Trachinem ad 
Ceycem una cum Dejanira proficisceretur. Posteaquam igitur ipse jam fluvium 


transmisisset, Nesso mandavit, ut Dejaniram transferret. At is inter transvehendum 

vim coepit adferre mulieri. Quod simul ac Hercules intellexisset, videlicet illa 
vociferante, Nessi praecordia jaculo perfodit. At is sentiens letale vulnus neque se 
posse mortem effugere, mulierem accersit, Si vis, inquiens, tibi amatorium 
efficacissimum parare, quo possis Herculem inflammare in amorem tui et, si quando 
deperibit aliam, in tui cupidinem revocare, fac illum meo sanguine perungas, atque 
ea persuasa Nessi sanguinem e vulnere fluentem apud sese servavit. Itaque 
postquam Trachinem adiisset ac rursum inde profectus Oechaliam adortus civitatem 
cepisset, reliqua populatus Iolen puellam captivam secum abduxit. Immolaturus 
autem Jovi parenti victimas ob res bene fortunatas ad Dejaniram mittit jubens, ut sibi 
vestem aliquam magnificam mitteret. Illa certior facta de loles raptu veritaque, ne 
Hercules illam pluris quam sese faceret, ut est zelotypum mulierum genus, vestem 
Nessi cruore tinctam imbutamque mittit, philtrum se mittere rata. Hanc indutus 
Hercules rem divinam peregit. Caeterum ubi calefacta veste venenum excitatum 
corpus graviter adurere coepisset, avellere conatus est, verum jam ita penitus 
adhaeserat, ut non sine carnibus ipsis revelli posset. His itaque malis discruciatus 
Hercules in Trachinem deducitur. Interim illa cognitis 115, quae acciderant, suspendio 
spontaneam mortem sibi conscivit. At Hercules jussit Hyllo (nam hunc ex Dejanira 
sustulerat natu jam grandem), Iolen duceret uxorem. Quo facto in monte Oeta rogum 
extruxit eumque conscendit. Porro cum illo jubente nullus ex Herculis comitibus 
auderet ignem subdere, videlicet metu contagii, pastor quidam forte repertus, qui 
ignem immitteret, atque huic officii praemium sua tela dono dedit. Ardente jam rogo 
ferunt nubem non sine tonitru obsepsisse Herculem atque ita sublatum ad deorum 
consortium. 

Adagium referri non absurde poterit et ad vestem illam, quam Medea venenis 
imbutam lasonis novae nuptae dono misit. Quidam existimant naphtha infectam 
fuisse ; itaque admotis undique ex nuptiarum ritu tedis flamma transiliit, pariter et 
puellam et patrem auxiliari cupientem exussit. Hujus rei mentionem facit Euripides 


in tragoedia, cui titulus Medea. Hujusmodi fabellas, ut saepenumero testatus sum, 

nisi vererer, ne parum eruditis viderer incuria praeterisse, cum in vulgatis 


collectaneis habeantur, nequaquam asscripturus eram. 


1999. II, X, 99. Senecta leonis praestantior hinnulorum juventa 


Γῆρας λέοντος κρεῖσσον ἀκμαίων νεβρῶν, id est 
Leo senex vigente potior hinnulo. 
Citatur apud Stobaeum ex Hippothoonte poeta. Senectus viri fortis ac strennui 
praestantior est juventa quorundam ignavorum et imbecillium juvenum. Venustius 
fiet, si longule transferatur, veluti si quis ingenium docti senis et exercitati praeferat 
ingenio parum eruditi juvenis. Dicetur non inepte et in senectutem crudam 
10  viridemque animique viribus adhuc pollentem, in quam competet illud Euripidis ex 
Ione : 
Τὸ τοῦ ποδὸς μὲν βραδύ, τὸ «τοῦ» δὲ νοῦ ταχύ, id est 
Tardus quidem pes, animus est velox tamen. 
Eodem pertinet illud ejusdem in Andromacha : 
Πολλῶν νέων γὰρ κἂν γέρων εὔψυχος ἢ 
Κρείσσων, id est 
Gnavus senex et juvenibus compluribus 
Praestat. 
Aristophanes alicubi : 
20 Ἐγὼ τοὐμὸν νομίζω γῆρας εἶναι κρεῖττον ἢ πολλῶν κοκίννους νεανιῶν, id 
est 
Meam senectam praeferendam existimo 


Complurium comis adulescentium. 


2000. II, x, 100. Nudior praxillo 


Γυμνότερος παττάλου, id est Nudior paxillo. De extremae paupertatis 


homine dicebatur haec hyperbole. Nam paxillis corticem quoque detrahimus. 

